
Kuritegevus kui üks kapitalistliku ühiskonna sotsiaalseid seaduspärasusi köidab üha 
enam juristide, ajakirjanike ja kirjanike tähelepanu. Selle põhjused, kurjategijate 
paljastamise võtted ning vahendid, teadussaavutuste kasutamine kriminaalasjade 
mõjusal uurimisel — kõigile neile probleemidele on pühendatud tohutu hulk 
kirjandust. Käesolev Jürgen Thorwaldi1 raamat pole teaduslik teos, kommentaar, õpik 
ega kriminaalromaan,,samuti mitte pseudo-teaduslik kirjatöö, mis nautleb hirmsate 
kuritegude pikantseid üksikasju. See raamat on pikaajalistest ja visadest otsingutest, 
sellest, kuidas teaduse saavutusi on kasutatud võitluses kuritegevusega, uurijate 
võitudest ja lüüasaamistest, vigadest ja saavutustest kriminalistikas ja 
kohtuekspertiisis. 

Autor valgustab lugejale arusaadavas publitsistlikus laadis loodusteaduslike 
meetodite kasutamise ajalugu kuritegude paljastamisel. Raamatus käsitletakse 
põhjalikult i1dentifitseerimise ajalugu, kohtumeditsiini, kohtutoksikoloogia ja 
kohtuballistika arengu põhietappe. Konkreetsete kohtuasjade põhjal näidatakse, 
kuidas teaduslik-tehnilised vahendid on juurdunud kuritegude uurimisse. 

Samal ajal ei pretendeeri autor kriminalistika kui teadusega seotud kõikide 
probleemide ammendamisele. Raamatus ei käsitleta dokumentide uurimisel 
kasutatavaid teaduslik-tehnilisi meetodeid, asitõendeid, graafilist ekspertiisi, 
psühhiaatrilist ekspertiisi, mille järgi määratakse kindlaks kurjategija süüdivus või 
mittesüüdivus, samuti ka tema tegutsemismotiive jms. 

J. Thorwald mõistab identifitseerimist piiratult, ta räägib vaid Bertilloni meetodist ja 
daktüloskoopiast. Ta ei erista kohtumeditsiini kui teadust ja kui ekspertiisiliiki. Ta 
serveerib kohtumeditsiini tervenisti kriminalistikaharuna, piiritlemata uurimise 
puhtkrimina-listlikke meetodeid ekspertiisimeetodeist. Küllaldaselt pole valgustatud 
ka juurdluse taktika ja metoodika ajalugu. 

J. Thorwald ei maini peaaegu üldse kuritegude uurimise uute teaduslike meetodite 
kasutamise põhjendatust seaduslikkuse aspektist, jäädes seega praktiliselt tehnitsismi 
positsioonidele, mis tunnistavad kriminalistikat üksnes politseiteadusena. 

Kirjeldades arvukaid kriminaalasju, rõhutab Thorwald teaduslik-tehniliste vahendite 
ja ekspertiisi osatähtsust. Pühendades põhitähelepanu uurimisele, näitab ta sealjuures, 


! Jürgen Thorwald on SFV tuntud publitsist, kelle sulest on ilmunud mitu raamatut meditsiini ajaloost, samuti töid, mis on 
pühendatud nüüdisaja ja tuleviku kriminalistikale. 


et õigesti läbiviidud uurimisega kurjategija paljastatakse, ükskõik kui kavalasti kuri- 
tegu poleks plaanitsetud ja sooritatud. 

J. Thorwaldi raamatus iseloomustatakse teadlaste ja praktikute tegevust, kes on 
võtnud kasutusele uusi vahendeid ja meetodeid kriminalistikas ning kohtuekspertiisis, 
teinud uusi avastusi, maitstes sealjuures kaotuse kibedust ja võidu vilju. Need olid A. 
Ber-tillon, W. Herschel, F. Faulds, F. Galton, R. Reiss, E. Locard, kohtuarstid A. 
Lacassagne, W. Hofmann, P. Uhlenhuth, W. Spilsbury, kohtukeemik P. Jeserich ja 
teised. Viidates arvukatele ja mitmekesistele allikatele, jutustab autor paljude maade 
rohkem voi vähem nimekatest uurijatest, kes on andnud oma panuse kriminalistika 
teaduslike aluste rajamisel ja saanud kuulsaiks andekate ekspertidena. 

Kuid autor ei nimeta ebaõiglaselt paljusid teisi teadlasi, näiteks Ludwig von 
Jagemanni (1805—1853), 19. sajandi esimesel poolel välja antud kaheköitelise kohtu- 
uurimisteatmiku autorit, kes astus välja inkvisitsiooniprotsessi vastu. Ta ei räägi ka 
Zimmermannist, kes 1852. aastal andis välja kolmeköitelise teose politsei organi- 
satsiooni ja tegevuse kohta, ega A. Kangerist, kes on teinud palju kriminalistika 
arendamisel SDV-s. Me ei saa midagi teada H. Sö-dermanist, kes 1931. aastal asutas 
Stokholmis õigusteaduskonna juurde Kriminalistikatehnika instituudi, samuti A. 
Svenssonist ja O. Wendelist, kes andsid välja kuritegude paljastamise tehnika ja 
taktika juhendi.2 

J. Thorwald räägib ka vene teadlaste panusest kriminalistikatehnika arengusse. Ta 
kirjutab V. Moltšanovi ja J. Skopini töödest tulirelvadest põhjustatud haavade 
röntgenoloogilise, spektroskoopilise, keemilise ja bioloogilise analüüsi alal, lasu aja 
kindlakstegemisel jne. Autor meenutab Judini, Bagdassarovi ja Guljajevi teeneid laiba 
vere hüübimisvõime keeruka probleemi selgitamisel, millel on suur tähtsus surma 
saabumisaja väljaselgitamisel. Thorwald räägib ka vene botaanikust Tsvetist, kes oli 
juba 1903. aastal avastanud kõige lihtsama viisi mitmesuguste ainesegude 
eraldamiseks nende sadestamisel kriidi ja värvainetega täidetud klaastorus ning nende 
lahutamisel koostisosadeks. Seda eraldusviisi hakati nimetama kromatograafiliseks 
analüüsiks. Avastus unustati, kuid taasavastati seejärel käesoleva sajandi 30. aastate 
alguses uuesti Heidelbergis. 50. ja 60. aastatel leidsid toksikoloo-gid uued meetodid, 
mille juures värvilised reagendid muudavad nähtavaks värvitud alkaloide, mis ka 
pisimates kogustes filterpaberil eraldi sadestuvad. Seoses kohtuballistika arengu 
ajalooga meenutab Thorwald Matvejevit ja Zjuskinit, kes on ära teinud 

suure töö tulirelva identifitseerimise teaduslike aluste väljatöötamisel. 

Ometi ei saa raamatus küllaldaselt objektiivset pilti sellest panusest, mida on 
kriminalistika arengusse andnud vene ja nõukogude teadlased. Nii ei räägita sõnagi 
kohtufotograafia rajajast 1. Burinskist (1849—1912). Tema värvuste eraldusmeetodil 
on tehtud arvutuid ekspertiise, sealjuures loetud silmale nähtamatuid tekste ja 
taastatud dokumente. 1. Burinski asutas Peterburis spetsiaalse laboratooriumi. 
Venemaa Teaduste Akadeemia võrdsustas Burinski avastuse mikroskoobi 
leiutamisega ja määras talle Lomo-nossovi-nimelise preemia. Ka ei räägi Thorwald 
midagi J. Fritzschist, 1. Zininist, J. Trappist, J. Pelikanist, kes rikastasid 
kriminalistikat, ega ka suurest keemikust D. Mendelejevist, kes uuris dokumente 
keemiliste meetodite abil.3 

J. Thorwald jutustab põhjalikult sajandivahetuse tähtsaimast avastusest — 
vereseerumi uurimisest — ja väljapaistva kohtuarsti P. Uhlenhuthi teeneist sel alal. 
Ometi peab märkima, et vere-gruppide määramine sai teadusliku aluse hetkest, mil 


2 A. CseHcoH n O. Bennenb. Packperrne Hpecryriennii. COBPEMEHHBIE METOJIBI PACCENOBAHHA YTONOBHEIX Nei, M., 1957. 
3 3 
A. B. Ayios n H. D. Kpeu10B. 06 HCTOPHH KPUMHHANACTHUECKOÄ 3KCHEPTHBBI B Poccnu, [ocropnznaT, 1960. 


uurimisel hakati rakendama bioloogilisi reaktsioone. Sellega tegi 1889. aastal algust 
vene teadlane F. Tšistovitš, kes tegi kindlaks, et küülikute vereseerumile lisatud 
hobuse või angerja veri kutsub esile niinimetatud pretsipitatsiooni (sademe 
väljalangemise) selle loomaliigi valgu lahustes, kelle verd lisati. Belgia teadlane 
Bordet ainult kinnitas seda avastust ja Uhlenhuth kandis selle 1901. aastal üle 
kohtumeditsiinipraktikasse. Seepärast nimetataksegi seda reaktsiooni nõukogude 
kirjanduses «Tšistovitš-Uhlenhuthi reaktsiooniks»4. 

Thorwald vaikib ka nõukogude kriminalistikateadlastest, kellel on teeneid kõikide 
kriminalistika ja kohtumeditsiini harude arendamisel ja kes on tunnustatud 
autoriteedid mitte üksnes Nõukogude Liidus vaid ka välismaal.5 

J. Tkhorwald kirjeldab paljude kriminaalasjade sensatsioonilisi uurimisi 
kapitalimaailmas. Konkreetsete kriminaalasjade varal tõestab ta, kuidas 
uurimisorganite ja ekspertide asjalikus koostöös paljastatakse kurjategijad, vaatamata 
hoolikalt plaanitsetud roimale, selle rafineeritud kordasaatmisele ja peenele jälgede 
peitmisele. Selles suhtes on iseloomulikud eriti kaks kuritööd. Esiteks inglase Smithi 
oma, kes uputas kindlustussumma saamiseks vannis oma kolm naist. Kuritöö 
paljastamisel etendas suurt osa tun- 

tud ekspert Spilsbury, kes tegi kindlaks uppumise mehhanismi. Teine on sakslase 
Tetzneri kriminaalasi. Tetzner simuleeris autoõnnetuse ning enese hukkumise selle 
tagajärjel. Kuriteo uurimine lahenes edukalt tänu Leipzigi tuntud kohtumeediku 
Kockeli osavõtule, kes õigustatult arvas, et kohtuarst peab uurimisest vahetult osa 
võtma. 

Aasta-aastalt avardasid täppisteaduste saavutused ekspertiisi võimalusi. 
Teadussaavutused võimaldasid kriminaalasjade lahendamise huvides uurida uusi 
objekte: tulirelvi, tolmujälgi, mitmesuguseid bioloogilise päritoluga aineid, 
kangalõngu, käekirjaproove. 

Kohtuballistikale pühendatud peatükis jutustab J. Thorwald huvitavalt sellealase 
ekspertiisi sünnist ja arengust alates 1835. aastast, kui inglise politseinik H. Goddard 
jälgede järgi kuulil avastas tapja, kuni erakordselt tähtsa avastuseni, et iga relv jätab 
kuulile ainuomase jälje. Sellele järeldusele jõudis meie sajandi 20. aastatel Ch. Waite. 
Olles varem kohtumeditsiini koostisosa, arenes kohtuballistika iseseisvaks 
ekspertiisiks, millel on oluline koht tulirelvade abil kordasaadetud kuritegude 
juurdlemisel. Hakati tegema kompleksekspertiise, milles osalevad nii kohtumeedikud 
kui kriminalistid, selgitamaks juurdlusel ja kriminaalasjade kohtumenetlusel tekkinud 
piiriküsimusi. 

Samal ajal toob autor andmeid selle kohta, kuidas ärivaim ja ebaausus USA-s 
sünnitavad ballistikaeksperte-šŠarlatane, kelle järeldustest sõltus sageli inimeste elu. 
Näitena on toodud sulase Stielow' kriminaalasi. Stielow mõisteti südametunnistuseta 
eksperdi järelduse põhjal surma süüdistatuna oma peremehe ja selle majapidajanna 
tapmises. Stielow viibis surmaotsuse täidesaatmist oodates kaks aastat vanglas ja 
mõisteti õigeks alles pärast uut, paljudele katsetele toetuvat ekspertiisi. 

J. Thorwald juhib tähelepanu mõnedes maades levinud kõikvõimalike relvade 
müügile. See relvavabrikantide ja kaupmeeste äri, millega kaasneb vastava kauba 
reklaam, soodustab kurjategijate musta tööd ja raskendab võitlust kuritegevusega. 


“M.A. EpoHHnKoBa. CyAeõHO-MEIMIIMHCKOE HCCJEHOBAHHE BEINECTBEHHBIX 110Ka3aTeNeCTB, M., 1947, c. 42. A. K. TyMaHOB. 
CyaeõHoe MEHMIIHHCKOE HCCJENOBAHHE BEIECTBEHHEIX 10Ka3aTeJECTB, M., 1961, c. 120. 

510. C. Carlo'KHHKOB. KpuMnnanncTnka B cyne6no MennunHe, KneB, 1970. JI. II. Paccka30B, M3 HCTOPHH BO3HUKHOBEHHII H 
pa3BHTHS COBETCKHX KDUMHHAJHCTHYUECKHX YUPENKAEHHÜ B COOPHHKE «BOTIPOCBI KDHMHHAJIHCTUKH H CYHEÕHOÄ 3KCIIEPTHBPI», 
1962, Ne 2, IyimaH6e. 


Raamatusse koondatud laiaulatuslik ainestik jutustab peamiselt elu ja tervise vastu 
suunatud kuritegudest. Kuid mitte üksnes need ei iseloomusta kodanlikke riike. 
Raamatus ei räägita imperialistlike agressorite ja kolonisaatorite, samuti fašistide 
kuritegude tohutust ulatusest ning nende uskumatutest metsikustest. (Fašistlikes 
koonduslaagrites hoiti kinni umbes 22 miljonit inimest, kellest 11 miljonit hävitati.) 

Nähtavasti põhjustasid autori klassisümpaatiad ka seda, et raamatus ei räägita 
midagi äriringkondade ja monopolide esindajate seadusrikkumistest, mis seisneb 
valereklaamis, patendi- ja autoriõigustest kõrvalehiilimises, kaubamärkide eeskirjade 
rikkumises. Ei räägita ka kuritegudest, mida sooritavad ettevõtjad ohutustehnika 
hülgamisega, keskkonna mürgitamisega jne. 

Ometi on niisuguste kuritegude ulatus ja ohtlikkus nüüdisajal tohutu. Näiteks on 
niinimetatud majanduslikud kuritööd kapitali-maailmas sageduselt esireas. Müncheni 
Tööstus- ja Kauban-duspalati arvestuste kohaselt põhjustavad majanduslikud kuriteod 
(tulude varjamine, kuritegelikud pankrotid, ebaaus konkurents jne.) SFV-s igal aastal 
kahjumi 10 miljardi marga ulatuses.” 

Üksnes 1970. aasta jooksul võeti Itaalias tervisele kahjuliku võltsveini valmistamise 
pärast vastutusele 600 vabrikanti. Arvestagem aga asjaolu, et enamik niisugustest 
kuritegudest jääb avastamata. 

Thorwaldi teoses jääb peaaegu kajastamata äritsemine narkootikumidega ja 
transpordialased kuriteod. 

Lääneriikide ajalehed kirendavad sõnumitest, milles räägitakse narkootikumidest. 
Nende levitamise vastast võitlust peetakse politsei töös probleemiks nr. 1. Mis puutub 
transpordialastesse kuritegudesse, siis hukkub Lääne-Saksamaa teedel iga 22 minuti 
järel üks täiskasvanu ja iga 4 minuti järel laps.” 1972. aasta esimesel poolel hukkus 
Jaapani teedel 7340 ja sai vigastada 415 260 inimest. 1972. aastal hukkus USA teedel 
56300 ja vigastada sai ligi 2 000 000 inimest. 

Niisiis ei kajasta raamatus olevad andmed kuritegevuse tõelist pilti kapitalistlikus 
ühiskonnas, ei haara kõiki selle vorme ja ulatust ega peegelda nende kasvutendentsi. 

Kuna autor piirdub kriminalistika arengu ajalugu käsitledes üksnes isiku vastu 
suunatud kuritegude vastase võitlusega, võib tekkida mulje, et varustades politseid ja 
kohtuekspertiisi teaduslike meetodite ja tehnikasaavutustega kuritegude juurdlusel 
ning kurjategijate tabamisel, kaitseb kodanlik riik ühiskonna kõigi liikmete huvisid. 

Loomulikult pole see nii. Kodanliku justiitsi ja politsei peamine ülesanne on 
ekspluateeritava enamiku allutamine valitsevale kodanlusele, valitseva klassi 
poliitikale osutatava vastupanu mahasurumine. Teiseks ei peeta nüüdisaja 
kapitalistlikus ühiskonnas mõjusat võitlust valitseva klassi esindajate pidevalt kasvava 
kuritegevusega, mis kahjustab kogu elanikkonda, eelkõige aga töötavat rahvast. 
Kolmandaks põhjustab mitmesuguste kuritegelike organisatsioonide kasv ja nende 
sidemed politseiga omavoli ning jätab kapitalistlike riikide elanikkonna enamiku 
kaitseta nende elu ja tervise vastu suunatud kuritegude eest. Seda tõendab ka varjatud 
kuritegevuse suur ulatus ja kuritegude avastamise madal tase, mis tavaliselt kõigub 
50—60% piires registreeritud kuritegude arvust. 

Thorwaldi raamatust võib leida palju andmeid politsei allumi- 

664, Windolph. Die Wirtschaftskriminalität, ihre Bekämpfung und Prävention, «Schimmelpfeng Review», Frankfurt/M., 
1969, nr. 5, Ik. 54. 


7 «Der Spiegel», 1970, nr. 69, Ik. 32. 


sest kodanlike riikide valitsevate ringkondade huvidele ja selle madalast moraalsest 
tasemest. Kuid samal ajal on teoses ka täiesti ebaõigeid, tegelikku olukorda 
moonutavaid järeldusi. 

Nii ei saa nõustuda Pinkertoni nuuskuriagentuuri vaimustatud iseloomustusega. 
Ränga raha eest ei võidelnud see agentuur üksnes kuritegevusega, vaid õiendas 
võimude ülesandel arveid ka USA töölisliikumise aktivistidega. Pinkertoni agentuur 
etendas Chicago tööliste esimese massistreigi elajalikul mahasurumisel 1. mail 1886. 
aastal tähtsat osa. 

Rääkides politsei ja ekspertiisiasutuste ajaloost mitmesugustes maades, annab J. 
Thorwald positiivse hinnangu USA Föderaalsele Juurdlusbüroole (FJB). Tegelikult 
muutus Edgar Hooveri juhitud FJB kuritegevuse vastase võitluse ja ameerika 
demokraatia kaitsmise suitsukatte all võimsaks organisatsiooniks, mis hakkas arveid 
õiendama USA valitsevatele ringkondadele ebasoovitavate isikutega. 

FJB loomisel 1908. aastal kuulus büroosse 23 agenti, kelle käsutuses olid mõned 
kaustad andmetega kurjategijate kohta. 1970. aastal töötas seal ajakirja «National» 
kinnitusel mitukümmend tuhat agenti, kusjuures andmeid leidus 50 miljoni 
ameeriklase kohta. FJB püüab hankida kõikide kaasmaalaste fotosid. FJB agendid 
ilmuvad paljude välisriikide pealinnadesse sjuriidiliste küsimuste atašeedena», 
kogumaks luureandmeid.8 Niisugune on USA riigiteenistuse ühe reaktsioonilisema 
asutuse tõeline pale. 

Mitmete USA ajalehtede kinnitusel kulutab USA Kaitseministeerium ameerika 
kodanike jälitamisele igal aastal 45 miljonit, maksude kogumise ametkond — 10 
miljonit, Aatomienergiakomis-jon 5 miljonit, FJB — 170 miljonit dollarit. Peale selle 
kulutavad erafirmad samal eesmärgil ligi 100 miljonit dollarit, täites seejuures 
paljudel juhtudel valitsuse tellimusi. Kuuldeaparaatide, minifotoaparaatide ja muude 
niisuguste seadiste kasutamine on jõudnud nii kaugele, et FJB jälgib kodanike eraelu. 

V.I. Lenin iseloomustas ammendava põhjalikkusega kodanliku riigi politsei 
klassiiseloomu. «Olles rahvast eraldatud, moodustades professionaalse kasti, 
koosnedes inimestest, kes on «dresseeritud» vägivalda tarvitama kõige kehvema 
elanikkonna vastu, inimestest, kel on mõnevõrra kõrgem palk ja «võimu» privileegid 
(«meelehea» saamisest rääkimata), jääb politsei ükskõik missuguses demokraatlikus 
vabariigis kodanluse võimuloleku tingimustes paratamatult kodanluse truimaks 
tööriistaks, kantsiks ja kaitseks.»9 

8 «Pravda», 20. apr. 1971. 

9 V.1. Lenin. Teosed, 24. kd., lk. 321. 

Raamatus toodud andmed näitavad eredalt, kuidas kapitalistlikule maailmale omane 
sensatsioonijaht kahjustab võitlust kuritegevusega ning segab kuritegude lahendamist. 

Näiteks USA-s 1922. aastal palju kära tekitanud pastor Halli ja tema armukese 
Millsi mõrva puhul tallasid uudishimulikud ja ajakirjanikud kõik jäljed kuritööpaigas. 
Seda mõrva juurelnud prokuröri vend püüdis pärast prokuröri surma müüa protokolle 
tunnistajate seletustega ajalehele «Daily Mirror». 

Paljudest raamatus kirjeldatud kriminaalasjadest selgub, et kodanike huvisid 
kaitsma kutsutud avalikkuse printsiip muutub kodanlikus ühiskonnas oma vastandiks, 
soodustades kuritegude varjamist. Kasuahnetel eesmärkidel oma naise mürgitanud 
Bucha-nani kriminaalasi näitab, kuidas kodanlikus kohtumõistmises kasutatakse 
võistlevuse printsiipi ebaausate protsessist osavõtjate poolt tõe selgitamist raskendava 
tegurina. 


Sensatsiooni, mida loob kodanlik ajakirjandus kuritegude ümber ja mis mõjustab ka 
kohtumõistmist, levitavad teisedki massiinfor-matsioonivahendid. Teatavasti 
kasutatakse kodanlikus ühiskonnas kõiki mõjustusvahendeid — ajakirjandust, kino, 
raadiot, televisiooni — gangsterluse propageerimiseks, vägivalla ülistamiseks, 
moraali aluste hülgamise propagandaks. Ühest küljest peab see rahvahulkade 
tähelepanu igapäevase elu raskustest kõrvale juhtima, hajutama nende mõtteid 
ekspluataatorliku ühiskonna ümberkorraldamisest, teiselt poolt aga külge pookima 
vajalikke omadusi, sealhulgas julmust, et valmistada ette sõjalist kaadrit, kes oleks 
valmis võitlema imperialistlike riikide valitseva kliki huvide eest. 

Tänapäeva kodanlikus ühiskonnas mõjustab uurimisobjektide piire ületanud 
justiitsorganite kuritegevus selle ühiskonna elu kõige mitmekesisemaid külgi. 

Avamata küll kuritegevuse peamisi põhjusi kodanlikus ühiskonnas, on Thorwald 
siiski sunnitud rääkima motiividest, millest kurjategijad juhinduvad. See on püüe 
rikastuda ükskõik millisel viisil, kasuahnus (näiteks Pariisi arst Castaing mürgitas 
oma patsiente, arst Couty de la Pommerais mürgitas oma armukese de Pauw' jne.). 

Kuritegevust kapitalimaades põhjustab terve hulk kodanlikku elulaadi juurdunud 
sotsiaalseid tegureid. Kodanlikku elulaadi üks iseloomustavamaid jooni on 
kuritegevuse pidev kasv. 

Selgitades seda seaduspärasust, kirjutas K. Marx: «Peab olema midagi roiskunud 
niisuguse sotsiaalse süsteemi südamikus, mis suurendab oma rikkust, kuid seejuures 
ei vähenda vaesust, ja milles kuritegevus kasvab isegi kiiremini, kui elanike arv.» 10 

Käsitledes ajalugu, näitab J. Thorwald, et kuritegevus kasvab mitmes kodanlikus 
riigis, toob arvukaid fakte, püüab teha mõningaid üldistusi. Nii viitab ta sellele, et 
aastatel 1924—1936 vallandus USA-s kuritegude võimas laine. «Midagi niisugust 
polnud Vana ega Uus Maailm kunagi näinud,» kirjutab ta. Raamatus tuuakse ära 
järgmised näited: 1926. aastal sooritati ebatäielikel 

andmeil üle 12 000 mõrva, 1933. aastal 1 300 000 rasket kuritegu. Iga päev toimus 
kaks kallaletungi pankadele, «maailmakuulsaks» said organiseeritud kuritegevuse 
bossid AI Capone, Frank Costello, John Dillinger, Alvin Carpis ja teised; relvastatud 
kurjategijate arv ületas ameerika sõdurite arvu Esimese maailmasõja päevil. 
«Mõnikord tundus, et USA poliitilised alused on kokku varisenud ja kuritegevus on 
valmis võimu haarama tervetes linnades ja paljudes piirkondades,» kirjutab Thorwald. 

Kuritegevuse pidurdamatu kasv jätkub USA-s ka praegu. See kogu Ameerika 
ühiskonda rahutukstegev protsess on muutunud presidentide läkituste ja paljude 
uuringute objektiks.8. Nii on üleliidulise Kuritegude Põhjuste Uurimise Instituudi 
välismaa infor-matsioonibüroo andmeil USA-s toimepandud eriti ohtlike kuritegude 
kasv olnud järgmine: 


a. — 2082 400 1966. a. —3 264 200 
a. — 2213 600 1967. a. —3 802 300 
a. — 2435 900 1968. a. —4.466 600 
a. — 2755 000 1969. a. —5 001 400 


a. — 2230 200 1970. a. —5 568 200 jne 

1973. aasta jaanuaris sooritati üksnes Washingtonis ligi 3000 kuritegu. Võrreldes 
1972. aasta sama kuuga kasvas mõrvade arv 34,8%. 

1964. aastal pandi Inglismaal toime rekordiline arv kuritegusid — 1 067 963. Alates 
1955. aastast suurenes kuritegude arv igal aastal 10% võrra. 


* Kuritegevusest USA-s vt.: «CIIIA: mpecryirnocTe n monmruka», 1972. 


1972. aasta 9 kuu jooksul sooritati Iisraelis mõrvu kaks korda rohkem kui kogu 
1971. aastal. Kui 1970. aastal registreeriti seal 33 853 sissemurdmist, siis järgmisel 
aastal juba 35 206. 

Kuritegevuse olemasolu, kasvu ja tohutu ulatuse kannavad teadlased ja 
ajakirjanikud väga mitmesuguste põhjuste arvele, olles aga üpris kaugel kriitilisest 
suhtumisest kapitalistlikku tegelikkusse. Erandiks pole ka J. Thorwald, kes 
kuritegevuse loomust ja kasvu seletab ühelt poolt Lombroso bioloogilise 
kontseptsiooniga, teiselt poolt seob neid protsesse rahvastiku kasvu ja tööstuse are- 
nemisega. 

Erinevalt Euroopa kriminoloogiast on Ameerikas viimasel ajal 

Alates 19. sajandi teisest poolest sai Euroopas valitsevaks suunaks kuritegevuse 
põhjuste selgitamisel C. Lombroso ideedel rajanev bioloogilis-antropoloogiline 
suund. Selle tüüpilisemaid esindajaid oli E. Kretschmer, kes seadis inimese iseloomu 
ja kalduvused, sealhulgas ka kuritegelikud kalduvused sõltuvusse tema 
psuhhofuusikalisest konstitutsioonist. Tähtsuselt teine oli psühhoanalüütiline suund, 
mille kõige väljapaistvam esindaja oli S. Freud kes seletas kuritegevust 
alateadvuslike, põhiliselt seksuaalsete ihade toimega. 

levinenud peamiselt sotsioloogiline suund, kusjuures tegurite hulka, mis 
põhjustavad kuritegevust ja selle kasvu, lülitatakse kõige mitmekesisemad nähtused. 
Ühtlasi kinnitatakse kuritegevuse olemasolu vältimatust ühiskonnas.9 

Juhindudes mõttest, et kuritegevus on ühiskonnale orgaaniliselt omane, ei taha või 
ei saa kodanlikud teadlased mõista, et sotsiaalsete tingimuste muutumine loob aluse 
selle nähtuse likvideerimiseks. Kapitalism vaid soodustab kuritegevuse kasvu. 
«Kapitalismi tingimustes on kuritegevus eelkõige kodanliku ideoloogia laostava, 
roiskuva mõju tulemus, mis baseerub klassi ja rahvuslikul ebavõrdsusel, inimese 
ekspluateerimisel inimese poolt, kasuahnusel, tõeliste kõlbeliste väärtuste 
põlgamisel.» 10 

Seoses tehnika ja loodusteaduste edusammudega, juurutatakse nüüdisajal välismaa 
kriminalistikasse mitmesuguseid tehnilisi vahendeid. Sissemurdja rõivastelt leitud 
purustatud ukse värvikübemeid võib ostsilloskoobi abil indentifitseerida. 
Aatomireakto-ris ergutatud aatomiosakesed kiirgavad spetsiifiliselt ja kahtlusaluse 
rõivailt võetud värviosakesed võivad ekraanile projitseeri-tult anda samasuguse pildi 
nagu ukselt võetud värvgi. USA-s töötatakse välja meetodit inimeste 
kindlakstegemiseks hääle järgi spektrograafi abil. See aparaat muudab hääldatud 
sõnad graafi-listeks kujunditeks. Et igal häälel on vaid iseomane kõla, siis võib neid 
«häälejälgi» isiku kindlakstegemisel kasutada nagu sõrme-jälgigi. Identifitseerimise 
eesmärgil toimuvad Illinoisi Tehnoloogiainstituudis uuringud lõhnade kasutamiseks. 
Väidetakse, et inimese lõhna järgi võib kindlaks teha tema vanust, sugu, rassi, tervist, 
elukohta. Varastatud autode tagaotsimisel (New Yorgi osariigis varastatakse igal 
aastal üle 40 000 auto) kasutatakse raale. Nendesse salvestatakse varastatud autode 
numbrid. Raal on ühendatud kümne analüsaatoriga, iga analüsaator omakorda 
liiklusmärkidesse ja valgusfooridesse peidetud 40 telekaameraga. Kõik kaamerad 
annavad läbisõitvate autode numbrid analüsaatoritesse. Analüsaatorites numbrid 
kodeeritakse, raal aga võrdleb saadud informatsiooni tagaotsitavate autode nimistuga. 
Niiviisi võib mõne sekundi jooksul vastu võtta häiresignaali ja saata patrullauto 
vargaid püüdma. 


? Tänapäeva kodanlike teooriate kohta vt.: «CollHONOrHI IIPECTYIIHOCTH (COBPEMEHHEIE ÕYPXXyASHFIE TEOPHH)», M., 1966. 
1 M. IllenokoB. CTPOHTENBCTBO KOMMYHH3MA H YKPEIUTCHHE Ipagorlopauka. — «KommyHucT», 1972, Ne 8, c. 53. 


Šveitsis tegid teadlased ettepaneku kasutada spetsiaalseid elekt-ronlõkse võitluseks 
kiiruseületajate vastu teedel. Need seadmed pildistavad auto, tähendavad üles kiiruse, 
eeskirjade rikkumise kuupäeva ja kellaaja. 

Inglismaal kasutatakse valmisriietekauplustes varguste ärahoidmiseks 
elektronsüsteemi. Kauba külge kinnitatakse vastavalt töödeldud lipik. Seda saab 
eemaldada üksnes müüja vastava seadmega, sest vastasel juhul ese rikneb lootusetult. 
Kaupa koos lipikuga 

välja viia ei saa, sest elektronkiir «märkab» seda ning lülitab sisse signaallambid ja - 
kellad. Ometi ei tähenda kõik see, nagu poleks välismaa juurdlusorganite tegevusega 
tutvumisel vaja uurida kodanliku kriminalistika ja kohtuekspertiisi arengut kriitiliselt. 

Käesolev raamat võib sellele teatud määral kaasa aidata. 


N. Aleksejev, õigusteaduse doktor 


1. KUSTUTAMATU PITSER EHK IDENTIFITSEERIMIS- 
SEIKLUSED 


1. Pariis 1879. aastal. Prantsuse kriminaalpolitsei (Surete) ajalugu 
Eugene Francois Vidocgist kuni Gustave Maceni 


1879. aastal andis Pariisi politseiprefektuuri esimese büroo kirjutaja Alphonse 
Bertillon tõuke kriminalistika arenemiseks Prantsusmaal. Ta oli siis 26-, Prantsuse 
kriminaalpolitsei aga juba 70-aastane. 

Surete, nagu sel ajal Prantsuse kriminaalpolitseid nimetati, oli vanim ja suurimate 
kogemustega kriminaalpolitsei maailmas. See nägi ilmavalgust juba Napoleoni ajal. 

Enne seda eksisteerinud Prantsusmaa politseiteenistus tegeles kuningate poliitiliste 
vaenlaste jälitamise ja vangistamisega, kriminaalkuritegudega polnud tal pistmist. 
Kuid ka hiljem, Napoleoni ajastu teisel poolel, allus kuritegudevastaseks võitluseks 
loodud Pariisi politseiprefektuuri esimese büroo ülemale vaid 28 rahukohtunikku ja 
mõni inspektor. Ja alles 1810. aastal, kui kuritegevuse laine oli Pariisi juba uputamas, 
lõi lõpuks Surete tund ning otsustati tema looja Eugene Vidocgi saatus. 

Kuni 35. eluaastani elas Vidocg seiklusrikkalt. Too Arras' pagari poeg oli näitleja, 
sõdur, madrus ja lõpuks vang (Vidocg lõi ohvitseri, kes oli võrgutanud tema 
sõbratari). Vangist põgenes ta korduvalt. Kord õnnestus tal põgeneda varastatud 
sandarmivormis, teine kord hüppas ta vanglatorni peadpööritavast kõrgusest all 
vahutavasse jõkke. Vidocgil ei vedanud: ta tabati mõlemal korral. Lõpuks mõisteti ta 
sunnitööle ja rautati ahelatesse. Vanglates viibis ta aastate vältel külg-külje kõrval 
ohtlike kurjategijatega. Nende hulgas oli ka kurikuulsa Gornu klanni liikmeid, kes 
kasvatasid oma lastest mõrvareid, ja et need kiiremini oma ametiga harjuksid, anti 
lastele leludeks laipade päid. 

1799. aastal sooritas Vidocg oma kolmanda, seekord õnnestunud põgenemise. 
Kümme aastat elas ta rõivakaupmehena Pariisis. Ja kõik need aastad Šantažeerisid 
teda endised kaasvangid, ähvardades teda võimudele üles anda. Vihkamisest tingituna 
astus Vidocg elu otsustavaima sammu. Ta läks Pariisi politseiprefektuuri ja tegi 
ettepaneku kasutada oma teadmisi allmaailmast võitluses kuritegevusega. Selle eest 
aga palus ta unustada oma kriminaalne minevik. 


Veel 70 aastat hiljem tundsid mõnedki Surete ametnikud end ebamugavalt, kui jutt 
läks Prantsusmaa kriminaalpolitsei tekkimisele. See oli tingitud asjaolust, et Vidocgi 
elu enne 1810. aastat 

oli täielikus vastuolus ettekujutusega politseiametniku, rääkimata kriminaalpolitsei 
ülema elulaadist. Keegi ei mäletanud enam, kui raskes olukorras olid sel ajal Pariisi 
politseiprefektuuri esimese osakonna ülem Henri ja prefekt parun Pasguier, kui nad 
1810. aastal võtsid vastu otsuse suunata Vidocg võitlema kuritegevusega Pariisis. 
Konspiratsiooni huvides arreteeriti viimane taas, sellele järgnenud vabanemine sai 
teoks õnnestunud põgenemisega. Oma residentsi seadis Vidocg sisse prefektuuri 
lähedal, süngevõitu hoones St. Anne'i tänaval. Kaastöötajaid valis ta põhimõttel, et 
kuritegevusega võib võidelda üksnes kurjategija. Alguses töötas tema juures neli, siis 
kaksjeist, hiljem kakskümmend endist vangi, kes tegid läbi tubli väljaõppe ja said 
palka salajasest erifondist. Aasta jooksul võttis Vidocg oma kaheteistkümne agendiga 
kinni 812 mõrvarit, varast, sissemurdjat, röövlit ja suli, likvideerides salaurkaid, mida 
enne polnud riskinud puudutada ükski rahukohtunik ega inspektor. 

Peagi hakati Vidocgi organisatsiooni nimetama Sürete'ks (Julgeolekuks). 
Vaenulikule suhtumisele vaatamata kujunes sellest Prantsuse kriminaalpolitsei. 
Tuhanded müstifikatsioonid, võlts-arestid, Surete ametnike vanglatesse sokutamine 
arreteeritute sildi all, nende voltspogenemised või isegi lavastatud surm pärast üles- 
ande täitmist — kõik see kindlustas Vidocgile tohutu informat-sioonivoolu. 

Lähedane tutvus allilmaga, kurjategijate harjumuste ja «töömeetodite» tundmine, 
kannatlikkus, intuitsioon, oskus oma rolli sisse elada, harukordne nägemismälu ja 
arhiiv, kuhu olid koondatud andmed kõigi Vidocgi tuttavate kurjategijate kohta, 
tagasid talle edu. Kui enam polnud võimalik varjata end kui Surete šeffi, hakkas 
Vidocg pidevalt käima vanglates, kus vaatles vahialuseid, nende nägusid ja välimust 
mällu kinnistades. 

1833. aastal läks Vidocg erru, sest uus politseiprefekt Henri Gisguet polnud nõus, et 
kogu kriminaalpolitsei koosneb endistest vangidest. Ülejäänud eluaastad möödusid 
Vidocgil seiklusrohkelt. Ta asutas eradetektiivibüroo (arvatavasti maailma esimese) 
oli varakas kaupmees, kirjanik, sõbrustas suure Balzaciga, kellele andis mõnegi 
romaanisüžee. 

Surete ülema kohale asusid üksteise järel kodanluse esindajad: Allard, Canler, 
Claude ja 1879. aastal Gustave Mace. Surete elas üle viis riigipööret: Napoleonist 
Bourbonideni, Bourbonidest Louis Philippe juulimonarhiani, juulimonarhiast 
Napoleon TII keisririigini ja viimasest Kolmanda Vabariigini. Endisest süngest resi- 
dentsist St. Anne'i tänavalt koliti üle sama troostitusse hoonesse Ouai d'Orloge'il ja 
seejärel prefektuurihoonesse Ouai d'Ofevres'ile. Vidocgi 28 alluva asemel töötas seal 
juba mõnisada inspektorit. Kriminaalse minevikuga ametnikud loovutasid pikapeale 
koha auväärsetele kodanlastele. Kuid ei Allard, Canler, Claude ega Mace ei muutnud 
Vidocgi töömeetodeid. Paljud endised kurjategijad olid nende teenistuses 
informaatoritena. Pariisist väljasaadetud 

ja sinna salaja tagasipöördunud kriminaalkurjategijad pidid teistkordsel 
arreteerimisel valima: kas töötada Süret€ heaks või siis minna trellide taha. Sürete oli 
alati valmis oma provokaatoreid kongidesse paigutama, saamaks informatsiooni 
vangide kohta. Inspektorid külastasid pidevalt vanglaid, kus lasksid vange enese eest 
mööda marssida, et arendada Vidocgi kombel oma nägemismälu ja tunda 
kurjategijaid nägupidi. Niisugune «paraad» oli varemkaristatud vangide paljastamise 
või siis mõnede tagaotsitavate kurjategijate, kes istusid muude süütegude eest, 


identifitseerimise levinuim meetod. Vidocgi arhiiv muutus tohutuks bürokraatlikuks 
kontoriks. Prefektuuri gaasitulega valgustatud tolmustes saalides kõrgusid 
paberimäed, mis koosnesid kurjategijate kohta peetavaist kaartidest, millele oli 
kirjutatud õigusrikkuja nimi, karistuste hulk, isikukirjeldus. Arhiivis paiknes umbes 
viis miljonit kaarti. Nende arv aga kasvas üha, sest kontrollimisele allusid ka Pariisi 
hotellides elavad välismaalased. 

Möödunud sajandi 40. aastatel hakati ühes Brüsseli vanglas vange fotografeerima. 
See registreerimise ja identifitseerimise uus meetod võeti kasutusele ka Pariisis. 
Prefektuuri oli kogunenud 80 000 fotot. Kuidas ka välismaalased ei imestanud nende 
kodumaalt Pariisi põgenenud kurjategijate kiire paljastamise üle, kuidas see ka ei 
suurendanud Pariisi politsei legendaarset kuulsust, ometi elas politsei 1879. aastal üle 
sügavat kriisi, mis tõukas kriminalistika arengu ajaloo areenile Alphonse Bertilloni. 


2. Politseikartoteegikirjutaja Bertillon 


Alphonse Bertillon oli aeglaste liigutustega kõhn ilmetu ning kahvatu ja kurva 
näoga noormees. Ta kannatas seedehäirete ja ninaverejooksude all. Sageli vaevasid 
teda ägedad migreenihood. Ta oli tõrjuvalt kinnine inimene. Kinnisusega kaasnes 
usaldamatus, sarkasm, õelus, äärmuslik pedantsus ja ilumeele täielik puudumine. 

Kui 1879. aasta kevadel öeldi ühele prefektuuri külalisele, et Bertillon on 
lugupeetava arsti, Pariisi Antropoloogiaseltsi asepresidendi Louis Adolphe Bertilloni 
poeg ja looduseuurija ning matemaatiku Achille Guillard'i tütrepoeg, pidi külaline end 
haigeks naerma. 

Tõepoolest, raske oli ette kujutada, kuidas küll nii väljapaistvate inimeste poeg ja 
lapselaps oli kolmest Prantsusmaa parimast koolist halva õppeedukuse ja veidra 
käitumise pärast välja heidetud, mõne nädala pärast aga vallandatud pangast, kuhu ta 
oli õpilaseks võetud. Hiljem tegutses ta edutult koduõpetajana Inglismaal ja ainult 
tänu isa sidemetele sai politseiprefektuuris kirjutaja koha. 

Bertilloni töölaud asetses ühe suure saali nurgas, kus kõrgusid kartoteegid. Suvel oli 
seal väljakannatamatult kuum, talvel aga tuli kirjutada kindad käes. 

1879. aasta jahedal kevadel istus Bertillon oma nurgas ja kandis kaartidele 
kurjategijate isikukirjelduse Alatasa kordusid sõnad: «pikka», «keskmist», «väikest» 
kasvu, «nägu tavaline», «erilisi tundemärke pole». Niisugused kirjeldused kehtisid 
tuhandete kohta. Kaartidele kleebiti fotod, mille olid pildistanud kunstfotograafid. 
Seepärast olidki fotod rohkem «kunstilised» kui sarnased pildistatutega. Need olid 
moonutatud, sest arreteeritud ei tahtnud end kuidagi pildistada lasta. 

Kogu see Bertilloni käest läbi käiv materjal rääkis Sürete kriisist. Vidocgi triumfi ja 
tema loodud meetodite ajast oli muutunud nii maailm kui ka ühiskond, nendega koos 
kuritegevuse olemus. Kuid need muutused polnud veel jõudnud üldsuse teadvusse. 
Enne 1879. aastat olid vaid üksikud püüdnud pilku heita allilma sotsiaalsetele, 
bioloogilistele ja psühholoogilistele lätetele. Üks niisuguseid uurijaid oli Belgia 
matemaatik ja statistik Adolphe Outtelet, kes püüdis kokku võtta kriminaalkuritegude 
arvu viimasel aastakümnel ja arvutada kriminaalsete elementide protsenti ühiskonnas. 
Itaalia psühhiaater Cesare Lombroso aga uuris kurjategijate füsioloogiat ja psüühikat. 
Pavia vanglates ja vaimuhaiglates mõõtis ta kurjategijate koljusid ja jõudis 
järeldusele, et iga kurjategija kolju ehituses on anomaaliad, mis viitavad sellele, et nad 
on loomadele lähemal kui teised inimesed. Lombroso kinnitas, et kurjategija on 
atavistlik nähtus, inimese arengu ajaloo retsidiiv — kurjategijaks sünnitakse. 1876. 


aastal ilmunud Lombroso raamat «L'uomo delinguente» leidis teatud tunnustuse ka 
väljaspool Itaaliat ja pööras teadlaste tähelepanu kurjategija isfksusele. Muus osas aga 
jäi kuritegevus endiselt uurimata alaks. Ometi nägi kuritegevus 1879. aastal välja 
hoopis teisiti kui sajandi alguses. Tuleb rõhutada, et rahvastiku kasvu ja tööstuse 
edasise arenguga suurenes ka kuritegude arv. 

Vidocgi fenomenaalne mälu kurjategijate nägude meelespidamisel oli erandlik. 
Nüüd aga poleks piisanud ka sajast Vidocgist, meeles pidamaks lugematuid mitmest 
mastist kurjategijaid, kes ujusid kuritegevuse mülka pinnale eelmise sajandi 80. 
aastail. Koos üldise arengu ja haridustaseme tõusuga oli ka kurjategijate tase tõusnud. 
Vaid harva õnnestus provokaatoreil üle kavaldada vanglates kinnipeetavaid, kes 
eelnevate karistuste varjamiseks olid vahetanud nime ja muutnud välimust. Üha 
harvem sattusid kurjategijad inspektorite õnge, kes neid nagu vanu tuttavaid 
tervitasid. Mis aga puutub vangide identifitseerimise eest kehtestatud preemiasse, siis 
hakkasid rahaahned inspektorid üha sagedamini vangidega tehinguid sõlmima. Vang 
andis end tagaotsitava pähe üles ja sai osa preemiast enesele. See soodustas kohtuvigu 
ja tõi kaasa raskeid tagajärgi. 

Vidocgi mälu abistav kartoteek muutus kurjategijate 1dentifitseerimise peamiseks 
vahendiks. Kuid olles mahult mõistlikkuse piirid ületanud, kaotas kartoteek oma 
tähenduse. Klassifitseerimine nimede järgi oli mõttetu, sest kurjategijad lihtsalt 
vahetasid 

oma nime. Klassifitseerimine vanuse või kuriteo sooritamisviisi järgi ei õigustanud 
end, sest ei õnnestunud luua kasutamiseks mugavat süsteemi. Ka fotograafia abistas 
vähe: 80 000 foto puhul polnud lihtne kõrvutada äsjaarreteeritu pilti varemkaristatute 
omadega. Eriti tähtsate juhtude puhul tuhnisid inspektorid ja kirjutajad päevade kaupa 
fotodes, leidmaks tollesama varem karistust kandnud kurjategija pilti. 

Sel ajal kujunesidki Alphonse Bertilloni esimesed muljed politsei ja Surete töö 
kohta. 


3. Teadus tuleb esmakordselt kriminaalpolitseisse, kuid teda ei 
toetata 


Bertillon asus kirjutajana tööle 15. märtsil 1879. aastal. Neli kuud hiljem selgus, et 
ajalugu oli teinud õnneliku valiku, kui saatis Bertilloni istuma politseiprefektuuri 
tolmusesse nurka. 

Bertillon oli üles kasvanud majas, kus valitses kindel püüdlus looduse 
seaduspärasuste tunnetamiseks. Juba lapsepõlves sai talle tuttavaks Charles Darwini 
nimi, kelle revolutsiooniline teos «Liikide tekkimisest» lükkas ümber piiblidogmad 
maailma loomisest ja tõestas, et kõik elusolendid on pika bioloogilise arenguprotsessi 
vili. Bertillon oli kuulnud ka Louis Pasteurist, kes avastas bakterite maailma; samuti 
Daltonist, Guy-Lussacist ning Berzeliusest, kes olid teinud palju keemia heaks; ta oli 
kuulnud paljude anatoomide, füsioloogide ja bioloogide töödest. Bertillon oli sageli 
istunud vanaisa juures, kui see taimi uuris, neid perekondadesse ja liikidesse jagas 
ning tähestikulisse järjekorda süstematiseeris. Ta nägi, kuidas isa ja vanaisa mõõtsid 
erinevatest rassidest inimeste koljusid, tegemaks kindlaks, kas on seost inimese pea 
kuju ja tema vaimse arengu vahel. Ta oli palju kordi kuulnud Ouetelet' nime, kes 
püüdis tõestada, et inimese kehaehitus allub kindlatele seaduspärasustele. Lapsena oli 
ta koos isa ja vanaisaga seisnud «Ouetelet' kõverate» ees, mis kinnitasid, et inimese 
keha mõõtmetel on kindlad seaduspärasused. Isa ja vanaisa kontrollisid Ouetelet' 


väidet, et maailmas pole kaht inimest, kelle kehaosade mõõtmed langeksid kokku 
ning võimalus kohata kaht täpselt ühepikkust inimest väljendub arvuliselt suhtega 1:4. 

Ja kui Bertillon 1879. aasta juulis palavusest nõrkenuna uimaselt kolme- või 
neljatuhandendat kaarti täitis, välgatas tal äkitselt idee, mis tema hilisema tunnistuse 
järgi oli tekkinud oma töö absoluutsest mõttetusest ning samaaegselt 
lapsepõlvemälestustest. Ta küsis endalt: milleks küll raisata aega, raha ja inimeste 
tööd kurjategijate samasuse niisuguseks määramiseks? Miks klammerdutakse vanade 
ebatäiuslike meetodite külge, kui loodusteadus on kindlaks teinud võimaluse 
eksimatult eristada üht inimest teisest kehamõõtmete järgi? 

Bertillon ei teadnud, et juba 19 aastat tagasi oli Louvani vangla 

direktor Stevens teinud Ouetelefle viidates ettepaneku hakata mõõtma täiskasvanud 
kurjategijate kehaosi. Stevens soovitas mõõta pea ümbermõõtu, kõrvade pikkust, pöia 
pikkust, kasvu ja rinna ümbermõõtu. Ta oli veendunud, et nende andmete põhjal saab 
kurjategijaid kindlaks teha maskeeringust ja nime vahetamisest hoolimata. 

Kui Bertillon juuli lõpus hakkas võrdlema vangide fotosid, imestasid teised 
kirjutajad piiritult. Bertillon võrdles kõrvade ja nina kuju. Palve lubada tal teha 
registreeritavate kurjategijate mõõtmisi tekitas üldist naeru. Kõikide imestuseks sai ta 
selleks siiski loa. Kibestunult mõõtis ta mitme nädala jooksul küllalt suure hulga 
kurjategijaid. Mõõtes nende pikkust, pea laiust ja mahtu, käte pikkust, sormi, 
jalapöide veendus tä, et erinevate isikute üksikute kehaosade mõõdud võivad küll 
kokku langeda, kuid nelja või viie kehaosa mõõtmed ei ühtu kunagi. 

Augustikuu lämbus tekitas migreenihooge ja ninaverejookse, kuid idee oli Bertilloni 
oma võimusse haaranud. Augusti keskel kirjutas ta ettekande, milles teatas, kuidas 
võib kurjategijaid eksimatult identifitseerida. Ettekande saatis ta 1879. aasta märtsis 
Pariisi politseiprefekti kohale asunud Louis Andrieux'le, kuid ei saanud mingit 
vastust. 

Bertillon jätkas alustatut. Igal hommikul enne tööle tulekut astus ta sisse La Sante 
vanglasse. Ka seal naerdi tema üle, kuid lubati teha mõõtmisi. Kui teda 1. oktoobril 
edutati, tegi ta prefektile uue ettekande, milles Ouetelet' seadusele vihjates märkis, et 
täiskasvanud inimese luude mõõtmed jäävad kogu elu jooksul muutumatuteks. 
Bertillon kinnitas: kui inimese kasvu kokkulangevuse tõenäosus on 1:4, siis kasv 
pluss veel üks mõõde, näiteks keha pikkus vööni, vähendavad kokkulangevuse 
tõenäosust kuni 1:16. Kui veel teha 11 mõõdet ja kanda need kurjategija kaardile, siis 
väheneb võimalus leida teist täpselt samasuguste andmetega inimest 1:4 191 304. Kui 
aga kasutada neljateist mõõtmisandmet, väheneb võimalus suhtarvuni 1:268 435456. 
Mõõdetavate kehaosade valik on suur: peale inimese kasvu võib mõõta tema pea 
pikkust ja laiust, sõrmede pikkust, küünarvarsi, jalapöide jne. «Kõik olemasolevad 
i1dentifitseerimismeetodid on pinnapealsed, ebatäiuslikud, ebakindlad,» kirjutas ta. 
Kuid tema meetod on absoluutselt kindel ning väldib vigu. Peale selle on töötanud 
tema, Bertillon, välja süsteemi vastavate mõõtmisandmetega kaartide 
registreerimiseks, mis võimaldab mõne minuti jooksul kindlaks teha, kas arreteeritu 
kohta leidub kartoteegis andmeid. 

Bertillon viitas ka oma isale, kes antropoloogiliste mõõtmete süstematiseerimisel oli 
eraldanud alati kolme rühma: pikka, keskmist, väikest. On väga lihtne paigutada 
näiteks 90 000 kaarti nii, et igaühe neist võib kergesti leida: kui esimesele kohale 
kaardil on tähistatud pea pikkus ning see jagatud suureks, keskmiseks ja väikeseks, on 
igas rühmas 30 000 kaarti. Kui nüüd kaardil teisel kohal on pea laius, siis vastavalt 
olemasolevale meetodile moodustub 

juba üheksa rühma, igas 10 000 kaarti. Üheteistkümne mõõtme olemasolul on 
vastavas kartoteegikastis kolm kuni kaksteist kaarti. 

Kuid Bertillonile enesestmõistetav ning lihtne asi oli asjasse pühendamatule 
esimesel pilgul segane ja mõistetamatu. Lünkade tõttu hariduses ei suutnud Bertillon 
oma mõtteid täpselt väljendada. Olles veendunud oma ürituse õigsuses, ootas ta 
kannatamatult vastust, sest äkitselt taipas ta, et on leidnud elumõtte ning suudab 
tõestada, et ta pole äbarik ega mingi valge vares perekonnas. 

Bertillon ootas vastust peaaegu kaks nädalat. Siis saabuski kauaoodatud päev — 
prefekt kutsus teda enese juurde. Erutusest kahvatu, kuid kannatamatusest põlemas, 
astus Bertillon Louis Andrieux' kabinetti. Seal ootas teda suur pettumus. Andrieux oli 
vabariiklane, keda poliitika oli juhuslikult prefektiks teinud. Ta polnud kunagi 
statistika ja matemaatika vastu huvi tundnud ega taibanud suurt ka politseiasjandusest. 
Et ta Bertilloni ettekandest midagi aru polnud saanud, oli ta selle edasi andnud Surete 
šefile Gustave Macele. 

Mace oli kogenud töötaja, kuid ta vihkas igasuguseid teoreetikuid ja teooriaid. Ta 
oli alustanud teenistust Sürete's reapolitseini-kuna. Olles inspektor, sai ta 1869. aastal 
kuulsaks tänu edukale uurimisele nõndanimetatud Voirbo asjas. 

Kaevust leiti hoolikalt riidesse õmmeldud tükeldatud laip. Kogu Pariis sattus 
ärevusse. Tänu oma tähelepanekuvõimele ja taiplikkusele leidis Mace niidi, mis viis 
teda rätsep Voirbo jälgedele. Ka tõestas ta, et rätsep oli tükeldanud laiba oma toas. 
Lähtudes asjaolust, et laiba tükeldamisel voolab kogu veri välja, uuris Mace Voirbo 
korteri laudpõrandat. Kuid hoolikalt pestud põrandal polnud ühtki vereplekki. 
Inspektor pani aga tähele, et põrand oli ebaühtlane. Voirbo juuresolekul kallas Mace 
vett põrandale ja käskis lauad sealt, kuhu vesi kogunes ja pragudesse valgus, üles 
kangutada. Põranda alt leiti rohkesti verd. Voirbo oli sunnitud üles tunnistama, et ta 
oli tapnud, paljaks röövinud ja seejärel tükeldanud oma sõbra Bodasse'i. 

Mace lahendas paljud kuriteod deduktiivsel meetodil, mis etendab tähtsat osa ka 
nüüdisaja kriminalistikas. Kuid ta uskus üksnes kogemusi, intuitsiooni ja 
«fotograafilist» mälu. Seepärast lükkaski ta Bertilloni ettepaneku tagasi. Oma 
ettekandes Andrieux'le kirjutas Mace, et tema arvates pole politseis kohta teoreetikute 
eksperimentidele. Andrieux nõustus sellega. 

Kui nüüd Bertillon üle prefekti läve astus, tervitas ülemus teda sõnadega: 
«Bertillon! Minu arvates olete te kahekümnenda sordi kirjutaja ja meil vaid kaheksa 
kuud töötanud. On nii? Ja te tahate juba teha avastusi...? Teie ettekanne on ju 
sulaselge anekdoot ...» «Härra prefekt, kui te lubate, siis ma selgitan,» vastas Bertillon 
hämmeldunult. Andrieux lubas. Kuid Bertillon ei osanud oma mõtteid selgelt 
väljendada, eriti siis, kui oli erutunud. Prefekt katkestas teda jõhkralt ning hoiatas, et 
vallandab noor- 

mehe kohe, kui see oma ideedega edasi jändab. Murest ja tigedusest murtuna läks 
Bertillon taas kaarte täitma. Samal ajal palus Andrieux tema isa hoolitseda selle eest, 
et poeg tegeleks oma tööga ega segaks end asjadesse, mis temasse ei puutu. Vastasel 
korral on prefekt sunnitud noore kirjutaja vallandama. 

Doktor Bertillon oli poja pärast üle elanud palju kibedaid hetki. Nüüd kutsus ta 
Alphonse'i viivitamatult enese juurde. Ärritunult võttis ta poja ettekande. Kui aga oli 
selle läbi lugenud, rahunes ta kohe. «Vabanda, ma juba kartsin, et sinust ei saagi asja. 
Kuid selles ettekandes ongi see õige tee, mida mööda pead minema. See on tee 
teaduse rakendamine praktikasse ning tähistab revolutsiooni politseis. Ma seletan 
Andrieux'le kõik... Ta peab mõistma ... Peab ...» 


Juba järgmisel päeval külastas Louis Adolphe Bertillon prefekti ja püüdis teda 
veenda. Andrieux kõhkles, kuid prestiiži pärast ei muutnud oma otsust. Jäi vaid ainus 
võimalus: Andrieux pole igavesti prefektitoolile naelutatud, tuleb oodata tema 
erruminekut. 

Korduvalt saatis dr. Bertillon prefekti veenma viimase parteikaaslasi, kuid Andrieux 
jäi kangekaelseks. Tuli oodata uut prefekti. Alphonse'ile tähendas ootamine nüristavat 
kirjutajatööd, mille mõttetuses oli ta sügavalt veendunud. Ta teadis õiget teed, kuid ei 
tohtinud seda mööda minna. Taas haaras ükskõiksus, mis ka varem tema elu oli 
rikkunud. Alphonse Bertilloni oma võimusse. Vaid tänu isale pidas ta tookord vastu 
ning suutis oma õigsust tõestada. 

Louis Adolphe Bertillon ei aimanud, et samal ajal püüdsid veel kaks meest maailma 
teises servas lahendada sama probleemi, mille tema poeg nii ootamatult oli 
lahendanud. 

Oli saabunud teadusliku kriminalistika hommik. 


4. Bengaalia 1877. aastal. Herscheli aastatepikkused katsed 
sõrmejälgedega 

5. augustil 1877. aastal lamas William Herschel oma kabinetis kušetil ja dikteeris 
kirja Bengaalia vanglate peainspektorile. Herschel oli Briti administratsiooni ametnik 
Hooghly provintsi samanimelises keskuses Indias. «Käesolevaga saadan teile oma töö 
isiku identifitseerimise uue meetodi kohta,» dikteeris Herschel. «Tema sisu on parema 
käe keskmise ja nimetissõrme jäljendid, mis on tehtud tavalise templivärvi abil. 
Niisuguse jälje saamine pole templilöömisest keerukam. Olen meetodit kontrollinud 
mitme kuu kestel vangide juures, samuti palgamaksmisel ega pole põrganud mingitele 
raskustele. Kõikidelt isikutelt, kes saavad Hooghlys mõne ametliku dokumendi, 
võetakse sõrmejäljed. Mitte keegi pole seejuures vastu hakanud. Kui seda meetodit 
kõikjal rakendada, tuleb igasugustele tüssamistele identifitseerimisel lõpp. 
Kahekümne aasta jooksul olen ma valmistanud tuhandeid kaarte sõrmejälgedega 

ja nüüd võin peaaegu alati nende järgi isiku kindlaks teha.. » 

Tõepoolest, 20 aastat, õigemini 19 aastat oli möödunud ajast, kui noor ametnik 
Herschel saabus Hooghlysse ja tutvus siin sõrmejälgedega puidul, klaasil ja paberil. 
Need jäljed kujutasid endast omapäraseid jooni, lookeid ja silmuseid. Hiljem ei 
osanud Herschel selgitada, miks see tema tähelepanu oli köitnud. Võib-olla oli ta 
näinud, kuidas Bengaaliasse saabunud hiina kaupmehed tehingute juures vajutasid 
pöidlajälje dokumentidele? Kuid võibolla oli ta kuulnud hiina kombest kinnitada 
abielulahutust mehe käejäljega ja vaestelastekodudes heitlastelt võetavatest sõrmejäl- 
gedest? 

Oli kuidas oli, kuid juba 1858. aastal nõudis Herschel indialaselt Rajyndar Konailt, 
kes hankis talle tee-ehitusmaterjale, lepingu kinnitamist oma sõrmejälgedega. 

Tol ajal polnud Herschel veel pühendatud sõrmejälgede joonte saladusse. Selle 
protseduuriga tahtis ta vaid indialasele sisendada vastutust, sest viimane, nagu paljud 
tema kaasmaalasedki, unustas sageli hangete kuupäeva. Kuid peagi haaras joonte 
saladus Herscheli oma võimusse. 

Kirja dikteerimise ajal lebas Herscheli kõrval kolletunud märkmik, mille kaanele oli 
kirjutatud «Käte märgid». Märkmik oli täis tema enese ja paljude indialaste 
sõrmejälgi, mida ta süstemaatiliselt oli 19 aasta jooksul kindlate ajavahemike järel 
kogunud. Imestunult oli Herschel märganud, et ühe inimese sõrmejäljed ei sarnane 
iial teise inimese omadega. Ta õppis neid üksteisest eristama ja tundis paljud inimesed 


ära nende sõrmejälgede mustri järgi. Ühest anatoomiaõpikust luges Herschel, et 
viimaseid nimetatakse papillaarjoonteks. 15 aasta jooksul oli maksnud ta india 
sõdurite üha kasvavale hulgale palka. See oli omast kohast probleem, sest 
eurooplasele tundusid kõik sõdurid üksteisega sarnased. Pealegi olid neil sageli 
ühesugused nimed, kirjutada aga sõdurid ei osanud. Saanud palga kätte, läksid nutikad 
soldatid taas järjekorda ja kinnitasid, et nad pole raha veel näinudki. Mõnikord aga 
saatsid nad kassasse sõpru või sugulasi, et nood veel kord nende palga välja võtaksid. 
Et Herschel polnud võimeline sõdureid üksteisest eristama, käskis ta neil vajutada 
palgalehele ja kviitungile kahe sõrme jäljed. Niiviisi sai ta toelisi sõjamehi vale- 
sõduritest eristada. Tüssamistele tuli lõpp. 

Viimastel aastatel jõudis Herschel järeldusele, et papillaarmuster ei muutu viie, 
kümne, viieteistkümne ega üheksateistkümne aasta jooksul. Seda kinnitas ta märkmik. 
Inimene vananes, tema nägu ja kehakuju võis muutuda vanaduse või haiguse tõttu, 
sõrmejäljed aga jäid endisteks. See oli jääv märk, mille järgi võis inimest ära tunda 
isegi pärast surma, isegi siis, kui inimesest polnud muud säilinud, kui vaid tükike 
nahka sõrmeotsal. On see ime? On see juhus või looja tahe, kes soovib üht inimest 
teisest eksimatult eristada? 

Oma piirkonna vanglas käskis Herschel vangide nimekirjale paigutada ka nende 
sõrmejäljed. Kummaline küll, kuid kohtu- ja vangimajas valitsevasse kaosesse 
sugenes kord. Juba iidsest ajast oli ikka nii, et süüdi võidi mõista hoopis kõrvaline isik 
ning ohtlikud kurjategijad kandsid karistust pisiasjade pärast, kusjuures võimatu oli 
kindlaks teha, kas süüdimõistetut on juba varem karistatud või mitte. 

Herschel hakkas tajuma oma avastuse tulevikku. Mõttes viibis ta juba Londonis. 
Kas tema kodumaa politsei võib eksimatult kindlaks teha kurjategija eelneva 
karistatuse, kui seaduserikkuja on oma nime muutnud? Siin ei saa kindlalt toetuda ka 
fotograafiale. Kas vähe süütuid inimesi on langenud isikusamastamisvigade ohvriks? 
Herschelil oli vajalik näide käepärast. Sel ajal oli Londonis juba mitu aastat käimas 
võitlus ühe inimese identifitseerimise pärast. Kuuldus protsessist oli jõudnud ka 
Bengaaliasse. 

Jutt oli lord James Tichborne'i miljonitesse ulatuvast pärandusest. 

Alates 1866. kuni 1894. aastani jälgis kogu London seda protsessi. Üks suli andis 
ennast üles lord Jamesi 1854. aastal kaduma läinud pojana. Jõhker, ülimalt paks 
Austraaliast pärit mees, kelle nimi oli Castro, pettis meisterlikult Tichborne'i 
poolpimedat ema, viimase sugulasi, arste ja isegi Londoni nimekaid advokaate. Pärast 
seda, kui kohtukulud ulatusid juba miljonitesse naeltesse, mõisteti seikleja 
neljateistkümneks aastaks sunnitööle. Paljud tunnistajad pidasid teda ehtsaks Roger 
Tichbomne'iks, paljud tunnistasid seda isegi vande all. Mitmed tunnused tema kehal 
viisid kohtu segadusse. Missuguseks aga oleks kujunenud protsess, kui seal oleks 
saanud kasutada tema, Herscheli, avastust? Ehtne Roger Tichborne oli ju olnud sõdur. 
Tuleks registreerida kõikide sõdurite sõrmejäljed! Sel juhul lõppenuks protsess mõne 
minuti jooksul. Templipadi, Castro sõrmejäljed, võrdlemine — ja kõik olnuks selge: 
Castro on petis! 

«Kuivõrd kasulik võib olla meetod, seda näitab Tichborne'i protsess,» jätkas 
Herschel dikteerimist. «Arvan, et pole tarvidust selgitada, kuivõrd vajalik on 
identifitseerimine vanglates. Sõrmejäljed võimaldavad igal ajal kindlaks teha 
vangistatu isiku, tema eelneva karistatuse. On vaid vaja võtta sõrmejälg ja võrrelda 
seda. 

Olge nii lahke ja lubage mul seda meetodit kasutada ka teistes vanglates...» 


Sellega lõpetas Herschel oma kirja. Ta lisas juurde 19 aasta jooksul kogutud 
sõrmejäljed ja lisas: «Ma palun väga hoida lisatud näidiseid.» Värisevi käsi ümbrikut 
kinni kleepides oli ta sisimas kindlalt veendunud, et tema kiri äratab huvi ja leiab 
heakskiitu. 

Kümne päeva pärast sai ta vastuse vanglate peainspektorilt. Armastusväärselt 
kirjutatud läkitus sisaldas vaid mõtte, et olles teadlik Herscheli viletsast tervisest, peab 
peainspektor tema ettepanekut haige fantaasia viljaks. Vastus masendas Herschelit ja 

halvas mitmeks aastaks tema tahte. Ta ei võtnud oma avastuse kaitseks midagi ette. 
Nüüd unistas Herschel vaid ühest: pöörduda tagasi Inglismaale ja ravida end terveks. 
1879. aasta lõpus asus ta kodudeele. 


5. Tokio 1879. aastal. Henry Fauldsi idee kasutada sõrmejälgi 
kuritöös kahtlustatavate isikute kontrollimiseks 


Sel ajal, kui William Herschel Hooghlys oma tähtsat, kuid kasutut kirja dikteeris, 
töötas Tokios Tsukij haiglas Šoti arst Henry Faulds. Ta õpetas jaapani üliõpilastele 
füsioloogiat. Faulds oli Herscheli täielik vastand: äge presbüterlane, tark, ideeküllane, 
samal ajal aga koleerilise temperamendiga, kergesti ärrituv, egotsentriline ja 
põikpäiselt kangekaelne. 

Ta polnud Herschelist ega selle katsetest midagi kuulnud. 1880. aasta alguses saatis 
ta kirja Londoni ajakirjale «Nature». Kirjas sisaldus ettepanek: «Ma vaatlesin 1879. 
aastal Jaapanist leitud savinõude kilde ja märkasin sõrmejälgi, mis olid jäänud neile 
nähtavasti veel siis, kui savi oli pehme. Nende jälgede võrdlemine äsjaste jälgedega 
äratas minus huvi selle probleemi vastu. Joonis nahal ei muutu kogu elu jooksul ja 
võib olla parem identi-fitseerimisvahend kui fotograafia.» 

Pole teada, kas just nii oli toimunud Fauldsi tutvumine sõrmejälgedega. Hiljem 
meenutas ta, et hiinlased tundsid sõrmejälgede iseärasusi ja temagi oli neist kuulnud. 
Kunagi aga ei rääkinud ta; et ka Jaapanis oli sõrmejälgi kasutatud. Nimelt asub 
Jaapani vanim selge papillaarmustriga käejälg ühes Kioto templis. Jutt on 
dokumendist, millel on keiser Goshiva käejälg. Kuni 1860. aastani kinnitati Jaapani 
dokumente sageli musta või punast värvi käejäljega. Sissesõiduhoovides oli komme 
sissesõitnutele, kel polnud Jaapani kombekohast nimelist pitserit, anda post kätte 
pöidla-jälje vastu. Sel ajal, kui Faulds elas Jaapanis, oli seal komme vajutada uksele 
majaperemehe punane või valge käejälg. Faulds kirjutas ajakirjale «Nature», et 
papillaarmuster püsib kogu elu jooksul. See tekitaski kahtlust tema kinnituste tõesuse 
vastu, sest polnud selge, kuidas võib ühe aasta jooksul jõuda sellise järelduseni, 
toetumata jaapani ja hiina traditsioonidele. 

Oli kuidas oli, kuid 1879. kuni 1880. aastani kogus Faulds suure sõrmejälgede 
kollektsiooni ja uuris nende papillaarmustrit. Algul huvitasid teda üksnes 
etnograafilised probleemid: kas erinevatel rahvastel on papillaarmustrid erinevad? 
Seejärel uuris ta papillaarmustrite päritavust. Peagi viis juhus teda mõttele, mis ei 
andnud talle enam rahu. Fauldsi maja lähedal oli varas roninud üle valgeksvärvitud 
plangu. Kuna Fauldsi harrastust laialdaselt tunti, siis teatati talle, et plangule on 
jäänud tahmaga määrdunud sõrmede hästinähtavad jäljed. Kuni Faulds sõrmejälgi 
uuris, teatati talle, et varas on tabatud. Ta palus Jaapani politseid võtta 

arreteeritult sõrmejäljed. Võrreldes neid sõrmejälgedega plangul, täheldas uurija 
nende erinevust. Kuna jäljed plangul kuulusid vargale (viimane oli põgenemisel 
puudutanud jahtunud söepanni), järeldas Faulds, et tabatu pole varas. Ja tal oli õigus. 


Mõne päeva pärast tabas politsei tegeliku kurjategija. Ka seekord võttis Faulds 
tabatult sõrmejäljed. Need vastasid täpselt plangul olevatele jälgedele. Fauldsi rikas 
fantaasia viis teda mõttele: igast kuriteopaigast tuleb otsida sõrmejälgi. Võib-olla on 
niiviisi võimalik paljastada vargaid ja mõrvareid? 

Teise varguse puhul leidis idee kinnitust. Ka seekord kutsuti appi Faulds. Ta avastas 
pokaalil sõrmejäljed. Nüüd taipas uurija, et ka puhas käsi jätab jälje, sest sõrmeotste 
higinäärmed eritavad rasva, mille toimel jäävad sõrmejäljed sama selgelt nagu värvi 
kasutades. Kuid ka mitte see polnud kõige tähtsam. Otsustavat osa etendas 
ebatavaline juhus. Oma varasemate uuringute ajal oli Faulds kogunud mitmes majas 
ka teenrite sõrmejälgi. Võrreldes pokaalil jäädvustunud sõrmejälgi oma kogu 
näidistega, avastas ta enda hämmastuseks, et jälg pokaalil langeb täpselt kokku ühe 
teenri sõrmejäljega. Ülekuulamisel tunnistaski teener end varguses süüdi. 

Enam Faulds ei kahelnud, et on avastanud kurjategijate paljastamise meetodi, mis 
hakkab abistama politseid kogu maailmas. Herschel ei olnud selle peale üldse 
mõelnud. Faulds polnud politseinik. Kuid pärast seda, kui juhus oli viinud teda kokku 
politsei ja kuritegudega, mõtles ta samadele probleemidele, mis ei andnud rahu ka 
haigele Herschelile. Oma tähelepanekud ja järeldused võttis Faulds kokku «Nature'le» 
läkitatud kirjutises. 

Ajakiri avaldas Fauldsi kirja 1880. aasta oktoobris. 

Mõne päeva pärast luges seda juba Inglismaale jõudnud ja tasapisi tervenev 
Herschel. 

Nii ristusid kahe mehe teed, kellel teineteisest sõltumatult oli tekkinud idee kasutada 
i1dentifitseerimisel sõrmejälgi. Vaevalt oli Herschel lugenud Fauldsi ettekannet, kui ta 
samuti saatis «Nature'» toimetusse kirja, milles teatas, et juba 20 aastat enne Fauldsi 
oli ta korjanud sõrmejälgi ja kasutanud neid identifitseerimiseks mitmesugustel 
juhtudel. Vaid haigus ja ülemuste suhtumine olid takistanud tal seda teatamast. 
Herschel ei puudutanud Fauldsi originaalset ideed kuriteopaigale jäetud sõrmejälgede 
tähtsusest. 

Võib kujutada, mida tundis Herschel, kui luges ajakirjast, et keegi teine on teinud 
ühe aasta jooksul avastuse, mille kallal tema oli töötanud 20 aastat. On arusaadav, et 
oma prioriteedi tunnustamist nõudes ei pööranud ta tähelepanu Fauldsi originaalsele 
ideele. Igal juhul piirdus Herschel alguses üksnes viitega enese tööle. 

Fauldsi sõjakale loomusele oli Herscheli kiri väljakutse. Kas siis tema on süüdi, et 
see polnud pöördunud avalikkuse poole ja oli kõigele käega löönud? Üksnes tema, 
Faulds, on pööranud maailma tähelepanu sõrmejälgedele. Üksnes tema! Faulds 
otsustas 

Inglismaale sõita. Kuid enne teele asumist kirjutas ta lugematu hulga kirju, 
tutvustamaks tolle aja kuulsusi oma ideedega ja garanteerimaks oma prioriteeti. 

Faulds kirjutas ka Pariisi politseiprefektile Louis Andrieux'le. Autor ei teadnud, et 
Andrieux on küll viimane, keda niisuguste revolutsiooniliste ideedega võib 
kütkestada. Ka ei teadnud ta Andrieux peatsest erruminekust ja sellest, et prefekti 
kohale valmistus astuma Camecasse'i poliitik Jean. Tema aga avas ukse teisele 
identifitseerimisideele, teisele inimesele — Alphonse Bertil-lonile. 


6. Pariis 1881. aastal. Bertiljonaaž ehk identifitseerimise 
antropoloogiline meetod 


Kui kunagi hiljem väideti, et Jean Camecasse oli kaugelenägev inimene, kes oli 
otsekohe taibanud Bertilloni idee tuuma, siis on see järjekordne legend, millega on 
sillutatud ajaloo teed. 

Camecasse oli samasugune poliitik nagu Andrieux'gi. Politseiprefektina sai ta 
tuntuks seepärast, et asutas esimesed politseikoolid. Bertilloni teooriast ei taibanud ta 
põrmugi rohkem kui tema eelkäija. Enne oma astumist prefekti kohale 1881. aastal 
polnud ta kunagi kuulnud Esimese büroo titulaarkirjutajast Alphonse Ber-tillonist. 

Doktor Louis Adolphe Bertillon põdes artriiti ega saanud prefektide vahetust oma 
poja huvides kasutada. Kuid ta kirjutas kirja, läkitas telegramme ja saatis oma sõpru 
prefekti juurde. Arstina mõistis ta, et on parandamatult haige ja et tal on jäänud väga 
vähe aega oma poega aidata. Ent alles 1882. aasta novembris õnnestus tema sõbral 
advokaat Edgar Demarge'il veenda Camecasse'! katsetama noore Bertilloniga. 

Mõni nädal hiljem kutsus Camecasse Bertilloni enese juurde. Ehkki isa oli poja igati 
ette valmistanud, ei jätnud kohmakas Bertillon prefektile head muljet. Võib-olla 
poleks ka tookord midagi välja tulnud, kui Camecasse poleks Demarge'ile andnud 
sona Louis Adolphe Bertilloni poega aidata. 

«Hästi, teile antakse võimalus oma ideed kontrollida,» ütles Camecasse. «Alates 
järgmisest nädalast hakkame katsetama teie identifitseerimismeetodit. Teile antakse 
kaks abilist. Annan teile kolm kuud aega. Kui te selle aja jooksul avastate varem 
karistust kandnud kurjategija, siis ...» 

Kui rääkida sellistel tingimustel pakutud võimalusest, siis on seda raske üldse 
võimaluseks nimetada. Vaevalt juhtub kolme kuu jooksul, et kurjategija üle 
mõistetakse kohut, ta istub oma aja ära, sooritab uue kuritöö ja satub taas politseisse. 
Bertillon sai loomulikult väga hästi aru, et vaid erakordselt õnnelik juhus võib teda 
aidata. Kuid ta nõustus tingimuste üle nurisemata. Ja õigesti tegi, sest Gustave Mace 
sattus marru, kui kuulis, et peab Bertillonile 

kaks kirjutajat abiks andma. Mace väitis, et Bertilloni süsteem võib olla tõhus vaid 
siis, kui mõõtmised on usaldusväärsed. Ei tohi unustada ametnike rutiini ja 
tähelepanematust töö juures. Sellest väitest ilmnes praktiku usaldamatus teoreetikute 
vastu, kõige vastu, mida nimetatakse teaduseks. Kuid protestis oli sees ka tõetera, mis 
hiljem end tunda andis. Seekord aga ei saanud Mac€ keelduda, ehkki kõige järgi 
otsustades polnud ka Camecasse'i usk Bertilloni katsetesse eriti suur. 

Samas saalis, kus Bertillon seniajani oli töötanud, hakati tegema ametlikke 
mõõtmisi ja registreerima. Kolleegid muigasid endist viisi tema üle. Kumbagi 
kirjutajat ei saanud usaldada, sest nad lihtsalt ei saanud toimuvast aru. Ka häiris abilisi 
too sünge ja visa pedantsus, millega Bertillon nende tööd kontrollis. Pealegi teadsid 
kirjutajad, et kogu see üritus on Mäcele vastumeelt. Kuid kartes ülemuse vihahoogu, 
kuulasid nad viimase sõna. 

Bertillon töötas otsekui hullumeelne. Ta mõõtis, kontrollis, tegi märkmeid. Igal 
õhtul läks ta väikesesse korterisse, kus ta alates 1881. aastast oli muutunud sagedaseks 
külaliseks. Korter kuulus noorele austerlannale Amtflie Notarile. Too tagasihoidlik 
lühinägelik naine teenis elatist õpetajannana. Oma lühinägelikkuse tõttu palus ta kord 
Bertilloni saata end üle tänava. Häbelik ning selt-simatu Bertillon leidis kergesti 
kontakti sama häbeliku ning selt-simatu naisega, kes sellest hetkest alates muutus 
tema ustavaks abiliseks. 

Bertillon ei usaldanud oma kirjutajaid niivõrd, et oleks lasknud neil 
registreerimiskaarte täita. Seda tegi Amõlie Notar. 1883. aasta jaanuari alguses oli 


Bertilloni kartoteegis 500, kuu keskel 1000, veebruari alguses juba 1600 kaarti. 
Registreerimissüsteem funktsioneeris. 

Koos veebruariga algas katseaja viimane kuu. 15. veebruariks oli kartoteegis 1800 
kaarti. Seni polnud Bertilloni juurde toodud veel ühtegi vangi, keda ta oleks juba 
varem mõõtnud ja oma kartoteegi järgi ära tundnud. Bertilloni meeleolu oli sama 
süngelt pilvine kui veebruaritaevaski. Uurija muutus üha närvilisemaks. Töötades 
sosistas ta midagi omaette. 20. veebruaril, pisut enne tööpäeva lõppu mõõtis Bertillon 
vangi, kelle nimi on Dupont, päeva kuues Dupont. Juba ammust ajast oli Dupont 
fantaasiavaeste kriminaalkurjategijate armastatuim pseudonüün. Bertillon mõõtis: 
pea pikkus 157 mm, pea laius 156 mm, keskmine sõrm 114 mm, väike sõrm 89 mn ... 
Juba eelmistel päevadel oli mõne vangi nägu talle tundunud tuttavana. Värisevi käsi 
lappas ta kaarte, lootuses avastada varemmõõdetud vangi. Kuid iga kord vedas 
nägemismälu teda alt, toosama mälu, mille vastu tema süsteem pidigi võitlema. Ja kui 
ta nüüd mõõtmise lõpetas, tundus talle mehe nägu taas tuttavana. Suuri vaevu tõrjus 
Bertillon selle mõtte kõrvale. 

Dupont'i pea pikkus kuulus «keskmisse» kategooriasse. Pea laius vähendas üheksani 
kastide arvu, kust oli tarvis varemtäidetud kaarti otsida. Keskmise sõrme pikkuse järgi 
jäi järele veel kolm, 

väikese sõrme järgi vaid üks kast. Selles oli 50 kaarti. Mõne minuti pärast hoidis 
Bertillon ühte neist oma käes. Tollel olid samad numbrid, mida ta mõõtmisel äsja oli 
saanud. Kuid mehe nimi polnud mitte Dupont, vaid Martin, kes oli arreteeritud 
tühjade pudelite varguse pärast 15. detsembril 1882. aastal. 

Bertillon pöördus arreteeritu poole: «Oleme teiega juba varem kohtunud,» ütles ta 
erutust alla surudes. «Teid arreteeriti 15. detsembril tühjade pudelite varguse pärast. 
Siis oli teie nimi Martin.» 

Mõni hetk valitses pingeline vaikus. Arreteeritut saatev politseinik oli hämmelduses. 
Äkitselt vahialune pigistas: «Heakene küll! Heakene küll, jah, see olin mina!» 

Seiga juures viibivad ametnikud jäid üksisilmi Bertilloni vahtima. Mõned mõtlesid, 
et teda oli aidanud õnnelik juhus. Teised aga mõistsid, et Bertillon elab neil hetkil üle 
oma triumfi. Päevakangelane võttis end kokku ja vastas piidlejaile kõrgi pilguga. 
Sõnagi lausumata astus ta oma laua juurde ja hakkas prefektile ettekannet kirjutama. 
Tänaval võttis ta voorimehe ja sõitis Amelie Notari juurde. Ta jutustas andunult 
kuulavale Ameliele oma edust. Seejärel sõitis Adolphe isale külla. Poja teade oli 
haigele viimne rõõmusõnun. Louis Adolphe Bertillon suri varsti pärast seda. 

21. veebruaril avaldasid Pariisi ajalehed esimesed kirjutised Dupont*i (Martini) 
süüasjast ja teated Bertilloni identifitseerimis-süsteemist. 24 tunni pärast kutsus 
Cameecasse Bertilloni enese juurde ja pikendas tema katsete aega määramatu aja peale. 

Camecasse'i haaras ahvatlev mõte saada kuulsaks novaatorina. Ning ta otsustas 
Bertilloni toetada. 

Järgmise kolme kuu jooksul identifitseeris Bertillon veel kuus, augustis ja 
septembris viisteist ja aasta lõpuni veel kakskümmend kuus vangi, kelle isikute 
kindlakstegemiseks vanadest meetoditest ja «fotograafilisest mälust» ei piisanud. Sel 
ajal oli registratuuris juba 7336 kaarti. Registreeritavate mõõtmed polnud kordagi kor- 
dunud. 

Bertilloni edusammud olid ikka veel prefektuuri siseasi. Büroo töötajad muutsid 
oma suhtumist Bertillonisse. Irvhambad taltusid ja hakkasid temasse lugupidavalt 
suhtuma. Kuid uurija tasus neile kätte jäisuse ning sarkasmiga. Nagu varemgi käitus 
Bertillon solvavalt järsult. 1884. aasta keskel olid tema kirjutajad juba niivõrd 


dresseeritud, et ta võis neid usaldada mõõtma ja kaarte täitma. Bertillonil jäi aega üle, 
tegelemaks uute probleemidega. 

Nagu varemgi istus ta tundide kaupa oma laua taga ja uuris vangide fotosid, keda 
siin mõõdeti. Fotod olid tehtud pööningul asuvas prefektuuri ateljees. Bertillon hankis 
enesele fotovarustuse ja hakkas vange oma meetodil pildistama. Ta lõikas fotodelt 
välja kümneid kõrvu, ninasid ja silmi. Sipelga usinusega otsis ta meetodit erikujuliste 
ninade ja kõrvade kirjeldamiseks. Näiteks iseloomustas ta ninasid järgmiselt: ninavõlv 
S tähe kujuline, lapergune ninavõlv, kägardunud ninavõlv, kõver ninavõlv, 
kokkusurutud parem või vasak sõõre, paks sõõre jne. Ta kirjeldas iga vangi 

silmade värvust, eraldades seejuures sarvkesta sise- ja välisosa, nende varjundeid: 
kollakalt pigmenteerunud, oranžikas, pruun, hallikassinine... 

Milleks ta seda tegi? Sest Surete ametnikud esitasid iroonilise küsimuse: «Kuidas 
me kaardi abil otsitava kurjategija jälile saame ja teda arreteerime? Kas mõõdame 
joonlauaga või?» Ber-tilloni haarasid uued ideed. Ta kavatses oma kaarte täiendada 
heade fotodega, nii et iga politseinik võiks aega raiskamata saada ettekujutluse 
kurjategijast ja selle alusel tagaotsitava arreteerida. Seejärel aga saab aresti õigsust 
kontrollida mõõtmiste abil. Bertillon töötas välja niisuguse fotografeerimisviisi, mis 
jäädvustab inimese näo muutumatud või siis raskesti muutuvad jooned. Ta järeldas, et 
parimaid tulemusi annab profiili pildistamine. 

1884. aastal samastas ta 300 varem karistatud isikut. Enamikku neist poleks endiste 
meetoditega saanud paljastada. Kogu aasta jooksul ei kohanud ta ühtegi samade 
mõõtmetega vangi. Süsteem töötas hästi. Camecasse hakkas Bertilloni juurde tooma 
poliitikuid ja välismaalasi, tutvustamaks neid mõõtmismeetoditega. 1884. aastal 
tutvus Bertilloni tegevusega inglane Edmund R. Spearman, kes huvitus politsei tööst 
ja oli sidemeis Suurbritannia siseministeeriumiga. Spearman tundis suurt huvi uue 
identifitseerimismeetodi vastu. Innustunud Bertillon tutvustas inglasele oma süsteemi 
suure entusiasmiga. Samal ajal külastas uurijat ka Prantsusmaa vanglate valitsuse 
direktor Hebert, kes taipas otsekohe, et niisuguse võttega saab sisse seada korra 
vangide registreerimisel. Mõne päeva pärast teatas ta ajakirjanikele, et kavatseb 
Bertilloni meetodit rakendada Prantsusmaa vanglates. Otsekohe tekkis küsimus: kes 
too Bertillon siis lõpuks on? Järgmisel päeval ilmus Bertilloni nimi kõikide suuremate 
ajalehtede veergudele: «Noor prantsuse teadlane täiustab kurjategijate 
identifitseerimist», «Prantsuse politsei taas maailma progressi tipus», «Bertilloni 
geniaalne meetod». 

aastal läks Camecasse erru. Tema kohale asus uus prefekt Gragnon. Sel ajal oli juba 
kõikides vanglates sisse seatud antropomeetria — nii nimetas Bertillon oma meetodit. 

Gragnon hankis politsei identifitseerimisteenistuse jaoks ruumid Justiitspalee 
pööningule. 1. veebruaril kolis politsei identifitseerimisteenistuse direktor Bertillon 
uude büroosse. 

Avamispäeval saabusid kohale ministeeriumide, Saadikutekoja ja Senati esindajad, 
Pariisi ja provintsi ajakirjanikud. Vaikides kuulas Bertillon tervituskõnesid. Kohe 
pärast viimast kõnet vae-vumata tänada ja hüvasti jätta kadus ta oma kabinetti — 
esimesse isiklikku kabinetti oma elus. Järgmiseks hommikuks olid ajakirjanikud välja 
mõelnud uue sõna, mis kiiresti läks prantsuse keelde, hiljem ka teistesse keeltesse — 
bertiljonaaž. 

«Skeleti teatud muutumatute osade mõõtmisel põhinev bertiljonaaž on kõige suurem 
ja geniaalsem avastus 19. sajandi politsei-asjanduses,» kirjutas Pierre Brullard. «Tänu 
prantsuse geeniusele 

ei tule enam varsti mitte üksnes Prantsusmaal, vaid kogu maailmas ette 
identifitseerimisvigu, järelikult mitte ka õigusmõistmis-vigu isikusamastamise 
ekslikkuse tõttu. Elagu bertiljonaaž! Elagu Alphonse Bertillon!» 

Mõne nädala pärast nõudis Bertillon oma käsutusse fotoateljee. Ta konstrueeris 
tooli, millega oli vange hõlbus kahe võtte jaoks pöörata: üks võte eest, teine profiilis 
võimalike eksituste vältimiseks. Fotod kleebiti mõõteandmetega kaartidele. Ehkki 
kartoteegis oli juba peaaegu pool miljonit kaarti, täiendas Bertillon veel viimaseid 
kurjategija sõnalise portreega, mille väljendusvorme ta nii kaua oli otsinud. Koos 
fotodega pidi sõnaline portree looma õigusrikkuja täpse kirjelduse. Peaaegu iga 
nähtav tunnus sai nüüd täpse määratluse, mida tähistas üks alfabeedi täht. Tähtede 
rida moodustas valemi, s. t. iseloomulike tunnuste kogumi. Bertillon hakkas kohe oma 
alluvaid välja õpetama. Ta käskis neil pähe õppida teatud vangide valemid, seejärel 
aga minna La Sante vanglasse «vangiparaadile», kus tuli määrata, kelle kohta valem 
kehtib. Tänu väljaõppele tundsid abilised tõepoolest suurema osa vange ära. 

Sõnaline portree rakendati otsekohe Prantsusmaa politsei praktikasse. 1889. aasta 
alguseks oli Bertilloni kuulsus saavutanud kõrgpunkti. Oli vaja veel mingit erilist 
juhtumit, et ta nimi jääks igavesti Prantsusmaa ajalukku. 


7. 1892. aasta. Maailmakuulsuse lävel 


11. märtsil 1892. aastal kaikus Pariisi Saint-Germaine'i bulvaril plahvatus. Maja nr. 
136 lahtipaisatud akendest tungisid välja suitsupilved. Kui politsei ja tuletõrje 
sündmuspaigale saabusid, arvati tegemist olevat gaasiplahvatusega. Kuid teise korruse 
rusude vahelt avastati pommikilde. 

Selles majas elas kohtupresident Benois, kes oli 1891. aasta kevadel juhtinud 
kohtuprotsessi mõnede anarhistide üle. Seepärast polnud kahtlust, et just nemad olid 
sooritanud kallaletungi. 

Alates 1878. aastast hakkas anarhism (fanaatikute radikaalne liikumine, mis eitab 
igasugust riigivõimu ja juhtimise vormi, vaadeldes neid kui sotsiaalse võrdsuse 
peamist takistust) kummitama kogu Euroopas. 11. mail 1878. aastal tulistas Leipzigi 
plekksepp Max Hödel Berliinis keiser Wilhelm I, kuid ei tabanud. 2. juunil sai keiser 
Unter den Lindenil kahest jahipüssilasust pähe ja kätte haavata. Kallaletungi 
sooritanud anarhist Karl Nobiling õppis ökonoomikat ja põllumajandust ning töötas 
Dresdenis Saksimaa Statistikabüroos. Seejärel tungiti kallale Hispaania ja Itaalia 
kuningatele. Hirm anarhistide ootamatute kallaletungide ees oli nii suur, et Itaalias 
toimunud 68 anarhisti protsessil hoiti kaebealuseid kohtusaalis võre taga. 

Anarhistide keskuseks sai Pariis. Paul Brousse ja vene vürst Kropotkin jutlustasid 
siin anarhistlikke ideid ja valmistasid ette pinda fanaatikutele, kellele teooria ei 
maksnud midagi, tegevus aga oli kõik. Anarhistlik agitatsioon ja suur 
dünamiidivargus Soiry-sous-Etoiles'i kaevanduses muutsid olukorra 1892. aastal 
Pariisis nii närviliseks, et plahvatusest Saint-Germaine'i bulvaril sattus 
politseiprefektuur paanikasse. 

Süüdlasi ei õnnestunud alguses leida. Üldsuse rahutus kasvas. Kuid 16. märtsil 
teatas üks naine — Süret€ informaator — mõningaid huvitavaid üksikasju. Ta oli 
tuttav Pariisi eeslinna Saint-Denis' tehnikakooli õppejõu professor Chaumartini 
abikaasaga. Chaumartin pooldas anarhismi. Ta võis väsimatult jutlustada sotsiaalse 
õigluse ajastust, mis saabub siis, kui kõik valitsused on maa pealt ära kaotatud. 
Chaumartini peeti ohutuks tegelaseks, sest ta ei osanud pommidega ümber käia. Kuid 


professori naine oli teatanud, et Chaumartin valmistas kallaletungi ette, kätte maks- 
maks niiviisi kohtupresident Benois'le mõnede seltsimeeste süüdimõistmise pärast. 
Täideviija olnud keegi LEon LEger. Samal päeval professor arreteeriti. Viimane 
tunnistas kõik üles, kuid süü veeretas LEger' kaela, kes vihkavat fanaatiliselt kõiki 
rikkaid ja olevat võimeline arveid õiendama anarhistidele vaenulike kohtunikega. 
Lõ€ger aga olevat pseudonüüm, mehe tõeline nimi on Ravachol. Too olevatki 
varastanud dünamiidi Soiry-sous-Etoiles'ist. Pomm valmistatud Ouai de la Marine'il, 
kus Ravacholil on üüritud tuba. 

Kui Süret€ mehed Ouai de la Marine'ile saabusid, oli linnuke sealt juba ära 
lennanud. Kuid korterist leiti pommi valmistamiseks kasutatud materjale. Veel kord 
kuulati Chaumartin üle. Selgus aga, et professoril pole Ravacholi uuest pelgupaigast 
aimugi, Chaumartin võis üksnes kurjategija välimust kirjeldada. Kirjeldus oli üsna 
üldsõnaline: kõhnavõitu, kasv umbes 1,6 meetrit, kollane näonahk, tume habe. Mõne 
tunni pärast ilmus Ravacholi nimi kõikide ajalehtede pealkirjadesse. Pariisi tänavad 
võeti valve alla, kontrolliti kõiki ronge, peeti kinni tumeda habeme ja kollase näo- 
nahaga mehi. Arreteeriti kõik tuntud anarhistid. Majahoidjaid kästi teatada igast 
mehest, kes sarnaneb Ravacholiga. Kuid kõik see oli kasutu. 

«Prantsusmaad juhivad abitud inimesed, kes ei tea, mida peale hakata sisemaiste 
barbaritega,» kirjutas «Le Gaulois». Politseiprefekt Henri Lozet kutsus appi Alphonse 
Bertilloni. Väljaspool Pariisi asuvate politseijaoskondade küsitlemisel selgus, et Saint- 
Etienne'is tuntakse meest, kelle nimi on Ravachol. Kuid tema tõeline nimi olevat 
Frangois Koenigstein. Kodus teda kardeti. Ta peksnud oma ema vaeseomaks ja 
ähvardanud isegi tappa. 1886. aastal lakanud Koenigstein töötamast ja hakanud 
seejärel spekuleerima ja varastama. Juba peaaegu aasta otsiti teda taga. Ööl vastu 16. 
maid 1891. aastal rööviti tühjaks paruness de Rocher-Taillier' haud Saint-Etienne'i 
lähedal. Rüüstaja avas puusärgi, võttis ära 

risti ja medaljoni ning püüdis sõrmust surnu sõrmest rebida. Oli küllaldaselt 
andmeid, oletamaks Ravacholi süüd. 

Sama aasta 19. juunil leiti oma hütis Forez-Gebirge'is kägista-tuna üksik seltsimatu 
vanamees. 35 000 franki, mida ihnus taat oli kogu oma elu jooksul kogunud, oli 
varastatud. Selles kuriteos kahtlustatav Koenigstein-Ravachol arreteeriti, kuid tal 
õnnestus end politseinike käte vahelt jõuga lahti rebida ning põgeneda. Kuus nädalat 
hiljem tapeti Saint Etienne'is Rue de Roanne'il haamriga kaks naist — rauakaupluse 
omanikku. Mõrvari saagiks langes vaid 48 franki. Ka selles kuriteos kahtlustati 
Koenigstein-Ravacholi. 

Kõik need faktid olid tähtsad ning huvitavad. Kuid otsustavaks teguriks kujunes 
hoopis muu. 1889. aastal seati Saint Etienne'is sisse bertiljonaaž. Ja kui Koenigstein 
ühe varguse kaasosalisena arreteeriti, võeti temalt mõõtmed. 24. märtsil 1892. aastal 
oli Saint-Etienne'i kodaniku Claudius Francois Koenigsteini kaart juba Bertilloni 
käes: kasv 1,663 m, käte haare 1,780 m, rinna laius 0,877 m, pea pikkus 0,186 m, pea 
laius 0,162 m, vasaku pöia pikkus 0,279 m, vasaku käe keskmine sõrm 0,122 m, 
vasak kõrv 0,098 m, arm vasaku käe pöidla juures. 

Kirjeldav osa kaardil oli ebatäielik, mis tekitas Bertillonis nördimust. Vaatamata 
sellele oli tema käes ainus täpne Ravacholi kirjeldus. Kui Koenigstein-Ravachol ja 
Chaumartini Ravachol olid üks ja sama isik, siis oli politsei kurjategija otsingul 
astunud suure sammu edasi. Arreteerimise korral võis Bertillon teda kerge vaevaga 
identifitseerida. Ja kui tagaotsitav mõrvas ning pommipanija Ravachol on üks ning 
sama mees, siis oleks see anarhismile ränk moraalne löök. Üldsus saaks teada, et 


ühiskonna muutmise kõrgetest ideaalidest jutlustavad anarhistid kasutavad eesmärgile 
jõudmiseks kutseliste kurjategijate teenuseid! 

Kui pärast 26. märtsi avaldati Ravacholi tundemärgid, saavutas korralagedus ja 
närvilisus oma tipu. Albert Milhaud kirjutas «Figaros»: «Kes tunneb Ravacholi? On 
see elusolend või müüt? On ta üldse inimene? Kõik, isegi dünamiit on üles leitud. 
Kuid keegi ei tea, kus asub Ravachol». Paistis, nagu oleks Ravachol välja mõeldud. Ja 
siis, 27. märtsil, umbes kell 8 hommikul, lõhkes Rue de Clichy'l majas nr. 39 taas 
pomm. Majaelanikud otsekui lendasid vooditest välja. Läbi purustatud akende kostis 
nende appihüüdeid. Viis inimest sai raskesti haavata. Majas elas peaprokurör Bulot, 
kes oli esinenud anarhistide protsessil süüdistajana. Asi oli selge. Plahvatus oli 
kaebealuste seltsimeeste kätetöö. 

Kui veel mingid kahtluse eod säilisidki, siis järgmisel hommikul hävitas need ühe 
ajalehe toimetaja kirjutis. Toimetaja saanud pühapäeval kirja, milles teda kutsuti 
Bastille'i väljakule kohtuma ühe tundmatuga. Frakis ja silindris tundmatu tutvustanud 
end Ravacholina ja pakkunud lehemehele intervjuud, tingimusel, et too ei kirjuta tema 
välimuse üksikasjadest. Toimetajale oli sensatsioon tähtsam kui politsei abistamine. 
Ajakirjanik kirjutas: «Ravachol 

ütles järgmist: «Meid ei sallita. Kuid tegelikult ei soovi me midagi muud, kui vaid 
õnne kogu inimkonnale. Revolutsiooni tee on verine. Ma ütlen teile täpselt, mida 
taotleme. Meie tahame terroriseerida rikkaid. Kui oleme hävitanud need, kes meie üle 
kohut mõistavad, võtame ette rahandustegelased ja poliitikud. Et õhku lasta iga 
kohtuniku maja, selleks dünamitti piisab ...» 

Pariisi haaras uus nördimuslaine. Vaikivad inimsalgad möödusid kallaletungipaika 
uudistades majast RuedeClichyl. Peaminister Emile Loubet pidas tundide kaupa nõu 
sõjaministri ja politseiprefektiga. Kõik tuntud välismaa anarhistid saadeti maalt välja. 
Roomas, Londonis, Berliinis, Peterburis räägiti Ravacholist. Anarhistide ajalehed 
ülistasid teda kui võitmatut kangelast. 

Kaks päeva hiljem, 30. märtsil teatas Magenta bulvaril asuva restorani «Very» 
omanik, et tema juures einestab kolmekümneaastane mees, kel on arm vasaku käe 
pöidla juures. Jutuajamises kelneriga propageerinud ta anarhistlikke loosungeid. 
Politseikomissar Dresch ja neli seersanti saabusid restorani juurde hetkel, kui 
kahtlusalune mees sellest parajasti väljus. Too tõmbas välja revolvri, kuid vaatamata 
meeleheitlikule vastupanule, jäi ta politseinikele alla. Teel jaoskonda püüdis ta 
korduvalt põgeneda. Surete hoone juurde jõudes karjus ta vahetpidamata üle tänava: 
«Vennad, minu järel! Elagu anarhia! Elagu dünamiit!» 

Üleni verine arreteeritu toodi Bertilloni juurde. Kuid võimatu oli teda mõõta ja 
pildistada, sest mees lausa märatses. Alles mitme päeva pärast ta rahunes ja esines 
nüüd kangelasena. Ta laskis end mõõta ja fotografeerida. Andmed olid järgmised: 
pikkus 1,663 m, käte haare 1,780 m, rinna laius 0,877 m, pea pikkus 0,186 m, pea 
laius 0,162 m, vasaku . pöia pikkus 0,279 m, vasaku käe keskmine sõrm 0,122 m, 
vasak korv 0,098 m. Revolutsiooniline idealist ning samal ajal mõrvar ning 
hauarüüstaja oli kindlaks tehtud! 

Kui järgmisel hommikul avaldati teade, olid mõned vasakpoolsed ajalehed nördinud 
ning ironiseerisid. Kas võib kindlalt väita, et Ravachol on toepoolest too kurjategija, 
mõrvar ning röövel? Kas politsei mõtleb tõsiselt, kui teatab inimestele tõelise 
Ravacholi tabamisest? Üldine ebakindlus ja hirm, et tõeline Ravachol jalutab 
vabaduses, kasvas paanikaks, kui kaks päeva enne Ravacholi protsessi algust, mis oli 
määratud 27. aprillile, lõhkes järjekordne pomm. Hirmsa mürina saatel varises 


rusudeks restoran «Very», mille ukse juures oli Ravachol arreteeritud. Rusude vahelt 
leiti peremehe ja ühe külastaja laibad. 

Kuid Bertillon ei eksinud. 

Süüdistatuna plahvatuste korraldamises Saint-Germaine'il ja Rue de Clichyl, eitas 
Ravachol oma osavõttu Saint-Etienne'i mõrvades. Olles nähtavasti pidevalt saabuvate 
ähvarduste mõju all, juhtisid kohtunikud protsessi ebakindlalt. 

Kuid 20. juulil seisis Ravachol Loire'i departemangu Montbrisoni vandekohtu ees, 
süüdistatuna tapmises ja rüüstamises Saint-Etienne'i piirkonnas. Lyonist saabunud 
kohtupresident Darrigant 

polnud ebakindel ega kartnud nagu tema Pariisi ametivennad. Ravachol taipas, et on 
mängu kaotanud. Ta heitis maski kõrvale ja teatas kärarikkalt ning küüniliselt, et 
Koenigstein on tõepoolest üks tema nimesid. Ta võttis omaks paruness de Rocher- 
Taillier laiba rüüstamise ja eraku Jacgues Bruneli tapmise. See oli pöörase inimese 
ülestunnistus, kes õigustas oma kuritegusid anarhistliku tegevusega. 

Koos teadetega Ravacholi paljastamisest, mis otsekohe üle kogu maailma levisid, 
sai väljaspool Prantsusmaad teatavaks ka tema identifitseerimislugu. Kõikides 
pealinnades pöörati tähelepanu bertiljonaažile. Näis, et selle võidukäiku üle kogu 
maailma ci takista enam miski. 


8. London 1884. aastal. Francis Galton 


1884. aasta Londoni maailmanäitusega kaasnes palju suuri ja väikesi sensatsioone. 
Mõned neist osutusid õige mannetuteks, teised pole ununenud tänini. Huvitav oli 
paviljon, kus iga külastaja võis kolme penni eest oma füüsilisi võimeid mõõta ning 
hinnata. 

Maksnud sissepääsu eest, astus külastaja pikka ruumi, mille seina ääres asus laud 
paljude instrumentide ja aparaatidega. Laua taga seisis noormees, kes mõõtis 
külastajate käte haaret, pikkust, keha pikkust vööni, käte tugevust, reaktsiooni kiirust, 
kopsumahtu, värvide eraldamise võimet, kontrollis nägemist-kuul-mist ja teatas täpse 
kehakaalu. Väljumisel sai külastaja kaardi, millele olid kantud kõik andmed tema 
kohta. Paviljoni populaarsus oli suur. 

Mõnikord võis paviljonis näha umbes 60-aastast tähtsa olekuga härrasmeest, kelle 
kiilast pealage ehtis kitsas juustepärg. See oh söör Francis Galton. 

Rikka mehena oli ta külastanud paljusid maid. 1840. aastal tutvus ta Saksamaal 
kuulsa keemiku Justus Liebigiga. Seejärel viibis ta Budapestis, Belgradis, 
Konstantinoopolis, Ateenas, Veneetsias, Milaanos ja Genfis. Vahetpidamatu reisimine 
lõppes vaimse ja füüsilise üleväsimusega (too ei tabanud teda esmakordselt, kuid ei 
seganud tal elamast peaaegu 90 aastat). 

Galtoni sugulase Charles Darwini teos «Liikide tekkimisest» virgutas teda 
möödunud sajandi 60. aastail tegelema füüsiliste ning vaimsete eripärasuste ja 
võimete pärilikkuse küsimustega. Nende probleemide lahendamiseks oli Galtonil vaja 
statistilisi andmeid paljude põlvkondade esindajate — meeste, naiste ja laste kohta 
Neid andmeid kogus ta aastate vältel. Et saada hoopis laialdasemat materjali, selleks 
oligi too meelelahutuspaviljon maailmanäitusel asutatud. Kõik andmed läksid Galtoni 
arhiivi. Kui näitus 1885. aastal suleti, oli Galton oma idee tulemustest nn 
vaimustunud, et avas Londonis kuulsa South Kensingtom muuseuni juures 
laboratooriumi mõõtmiste jätkamiseks. Mõnda aega 

peeti isegi heaks tooniks lasta end Galtoni assistendil seersant Randallil mõõta. 
Peagi sai Galton Inglismaa suurimaks asjatundjaks antropomeetria alal. 

Niisugune oli olukord, kui 1888. aastal sai Londonis teatavaks, et Alphonse 
Bertillon on määratud Pariisi politsei identifitseeri-misteenistuse ülemaks. Teaduslik 
selts «Royal Institution» tundis Bertilloni meetodi vastu huvi. Aimamata, mis sellest 
kujuneda võib, pöördus selts Francis Galtoni poole palvega esineda sel teemal ühel 
traditsioonilisel reedesel kokkutulekul. 

Galton nõustus ja sõitis otsekohe Pariisi, saamaks informatsiooni Bertillonilt 
eneselt. Oma visiidist kandis ta ette järgmiselt: «Kohtusin härra Bertilloniga oma 
lühiajalisel viibimisel Pariisis ja mul oli võimalus tutvuda tema süsteemiga. See 
hoolikus, millega tema assistendid mõõdavad kurjategijaid, on ületamatu. Nende 
võtted on kiired ning täpsed. Kõik on hästi organiseeritud ...» 

Kuid Galton ei piirdunud üksnes Bertilloni leiutisest rääkimisega. Et ta juba oli 
hakanud tegelema identifitseerimisküsimustega, siis otsustas ta seda teemat 
põhjalikult valgustada. 

25. mail 1888. aastal peetud loenguks ettevalmistumisel ei jätkunud Galtonil 
küllaldaselt aega oma uue ideega tegelemiseks vahetult. Kuid ta kasutas oma 
esinemises võimalust teatamiseks, et nähtavasti on peale Bertilloni meetodi veel üks 
isikusamasta-misvõte, nimelt sõrmejälgede kasutamine, millele pole veel tähelepanu 
pööratud. 

Otsekohe pärast loengut asus Galton tööle. Alguses huvitas teda küsimus, kas 
sõrmejäljed tõepoolest kogu elu jooksul ei muutu. Herscheli kollektsioon, mis sisaldas 
kolmekümne aasta jooksul kogutud materjali, oli kaalukas tõestus papillaarmustri 
püsivusele. Kuid vaatamata sellele tegi Galton korralduse võtta sõrmejälgi South 
Kensingtoni laboratooriumi külastajailt. 

Ehkki seersant Randali jätkas muuseumi külastajate mõõtmisi, huvitus Galton nüüd 
üksnes sõrmejälgedest. Mugavuse huvides võrdlemisel tegi ta sõrmejälgedest 
suurendatud fotokoopiaid. Kolme aasta pärast oli Galtonil nii suur sõrmejälgede kogu, 
millest Herschel isegi und polnud näinud. Kuid mitte kordagi ei langenud ühe isiku 
kümne sõrme jäljed kokku mõne teise inimese omadega. Galtoni tehtud arvutused 
näitasid, et ühe inimese ühe sõrmejälje kokkulangemise võimaluse tõenäosus teise 
inimese ühe sõrmejäljega on 1:4. Kui aga võtta arvesse kõigi kümne sõrme jäljed, on 
tõenäosus 1:64 000 000 000. On võimatu, et maailmas elab kaks ühesuguste 
sõrmejälgedega inimest. 

Kui identifitseerimisel bertiljonaaži asemel kasutada sõrmejälgi, peab koostama 
nende registreerimise ja katalogiseerimise süsteemi. Koos oma abilise Collinsiga 
asuski Galton seda looma. Kirjandust uurides selgus, et enne teda olid sellega 
tegelenud juba paljud. 1823. aastal oli Praha füsioloogia- ja patoloogiaprofessor 
Johann Purkinje oma töös «Inimese füsioloogia ja naha uurimise 

küsimusest» püüdnud klassifitseerida sõrmejälgi. Purkinje pööras ähelepanu 
sõrmejälje jooniste põhilistele tüüpidele, mis pidevalt ordusid: spiraalidele, ellipsitele, 
ringidele, kaksikkeeristele ja äärtele. 

Pärast arvukaid katseid veendus Galton, et on neli põhitüüpi, millel baseeruvad kõik 
ülejäänud mustrid. Ta leidis papillaarmust-rites pidevalt kolmnurkseid moodustisi, 
mis asusid kujutise paremal või vasakul pool. Teistel sõrmejälgedel oli kaks või enam 
kolmnurka. Oli ka jälgi, kus kolmnurki üldse ei olnud. 

Niisiis võis sõrmejäljed jagada nelja põhirühma: kolmnurgata, kolmnurk vasakul, 
kolmnurk paremal, mitu kolmnurka. Kas neid ei võikski jätta registreerimissüsteemi 
aluseks? Kui nüüd võtta igalt inimeselt vaid üks sõrmejälg, siis saab selle paigutada 


ühte neljast kastist. Peagi oleks iga kast täis kiilutud. Kui aga igalt inimeselt võtta 
ühele kaardile kaks jäljendit, siis saab juba 16 erinevat kombinatsiooni. Kümne 
sõrmejälje puhul tekib 1 048 570 võimalikku kombinatsiooni ja vastavalt ka erisusi. 

Galton juubeldas. Kas sõrmejälgede klassifitseerimise probleem on tõesti 
lahendatud? Kas ei peaks sellest ka üldsust informeerima? 1891. aastal kirjutas ta 
sellest ajakirjale «Nature», kusjuures avaldas tänu William Herschelile. Kirjutis ei 
äratanud lugejais erilist huvi. Vaid Faulds esines nõudega tunnistada tema autorsust 
sõrmejälgede kasutamisel identifitseerimise otstarbel. Kuid Galton ei pööranud 
tähelepanu ei Fauldsi avaldusele ega ka lugejate vähesele huvile. Võitlus prioriteedi 
pärast teda ei huvitanud. Tema mõtteid paelus asja tuum. Ta hakkas kirjutama 
raamatut, milles vaatles sõrmejälgi kui identifitseerimisvahendit. 1892. aastal ilmus 
tema raamat «Sõrmejäljed» («Fingerprints»). 


9. Scotland Yardi ajalugu 


Sel ajal, kui Galtoni raamat ilmus, kõrgus juba Thamesi kaldal kaks uut 
hoonekompleksi teravatipuliste fontoonide ja kindlustor-nidega nurkadel. Selles 
paiknes Londoni politsei — Scotland Yard. 

Pariisi Süretel oli sel ajal seljataga juba 80 aasta pikkune ajalugu ja kujunenud 
traditsioonid, millega Scotland Yard ei saanud veel uhkustada. 1829. aastal seadsid 
Londoni esimesed politseikomissarid Mayne ja Rowan end sisse kunagi Whitehallile 
kuulunud vanades ehitistes. Hiljem asus Londoni politsei hoonetesse, kus varem olid 
peatunud Šotimaa kuningad, kui nad oma Inglismaa kolleege külastasid. Neid hooneid 
nimetati Scotland Yardiks (Sotimaa hooviks), mis andiski nime Inglismaa 
kriminaalpolitseile. 

Pole juhus, et nglismaa politsei on Prantsusmaa omast noorem. Paljudele 
välismaistele vaatlejatele lausa haiglasena näivad inglaste arusaamad 
kodanikuvabadustest, mille puhul politseid kujutleti kui ähvardust nendele 
vabadustele, viis selleni, et 19. sajandi 

30. aastatel olid londonlased uppumas kuritegude, vägivalla ja seadusetuse 
mülkasse. Niisugusest arusaamast tingituna polnud Inglismaal sajandite vältel tõelist 
politseid. Korra säilitamist ja omanduse kaitsmist peeti iga kodaniku enese asjaks. 
Võib-olla niisugune vaatevinkel õigustas end seni, kuni kodanikel oli võimalus võtta 
tasuta enda kanda kohtunikuroll ja politseinikuamet. Kuid sellega tegelda ei tahtnud 
enam keegi. Eelistati palgata sellele tööle inimesi hoopis raha eest. Palgati neid, kes 
nõudsid vähem: invaliide, hulkureid, sageli ka vargaid. Arvukas kohtunikepere 
kasutas oma seisundit altkäemaksuvõtmiseks ja väljapressimiseks. Inglismaal Vidocgi 
polnud. Vältimatu konflikt kuritegevusega sünnitas veel ühe kategooria inimesi — 
pealekaebajaid ja salanuuskureid —, kes teenistus-, kättemaksu- voi seiklusiha pärast 
kaasa lõid. Varga tabamisel ja tema süüdimõistmisel anti neile osa rahatrahvist, 
tapmiste ja röövimiste selgitamisel määrati neile preemia. 

Igaüks võis olla salakaebaja, pidada kinni kurjategija, viia see kohtuniku ette ja 
süüdistada teda. Kui kinnipeetu süüdi mõisteti, sai süüdistaja tasu. Sageli aga langes 
ta süüaluse kaaslaste kättemaksu ohvriks. 

Igaüks võis hakata nuuskuriks ning viia kohtusse röövli, sissemurdja ja mõrvari. Kui 
kurjategijale langetati ränk karistus, siis arvati, et nüüd ongi kõik vajalikud abinõud 
tarvitusele võetud (peaaegu kahesaja, enamikul juhtudel ohutu, kuriteo eest määrati 
karistuseks surmanuhtlus). Vanglad olid vaid jaotuspunktid teel võllasse või 
sunnitööle. 


Varga tabamise eest maksti nelikümmend naela pluss süüdimõistetu relv ja 
varandus. See «verine raha» ahvatles igat liiki «detektiive». Tulemuseks oli meeletu 
korruptsioon. Nuuskurid meelitasid noormehi kuritegudele, hiljem aga viisid neid 
kohtu ette, et saada juudaseekleid. Nad pakkusid avalikult oma teeneid varastatu 
tagastamiseks preemia eest, mis vastas varastatud kraami väärtusele. Preemiat pidid 
nad muidugi kurjategijatega jagama, kui ise polnud nad vargil käinud. Seda juhtus 
küllalt tihti. Kõige kuulsam «detektiiv» oli üks Londoni kuritegevuse organisaatoreid, 
suli ja tänavaröövel Jonathan Wild. «Salanuuskur, Suurbritannia ja Iirimaa kindral» 
—nii nimetas ta end ise. Wildil oli alati kaasas kuldkrooniga jalutuskepp. Londonis 
asus tal kontor ja teenreid täis villa. Wild andis kohtu alla ja saatis vollasse ligi sada 
vargapoissi. Loomulikult neid, kes temale ei tahtnud alluda. 1725. aastal poodi ta 
Tyburnis röövimise pärast. 

Alles 25 aastat hiljem astus üks Londoni rahukohtunik üha suurema ulatuse 
haaranud seadusetuse vastu. See oli kirjanik Henry Fielding. Ta kirjutas pamfleti 
Jonathan Wildi kohta. Raskesti haigel Fieldingil oli tohutu tahtejõud. Westminsteri 
rahukohtunikuna jälgis ta abitult kuritegevuse kasvu. Ometi suutis ta siseministrile 
tõestada, et London muutub tsiviliseeritud maailma häbiplekiks, kuna on ainus 
politseita linn maailmas. Fieldingile anti Secret Service'i fondidest summasid tosina 
abilise palkamiseks. 

Viimased kandsid oma punaste vestide all püstoleid. Et Fiel-dingi kohus asus Bow' 
Streetil, hakati tema mehi kutsuma Bow-Street-Runneriteks, s. t. Bow tänava 
jooksupoisteks. Tõenäoliselt olid nad maailma esimesed kriminalistid. Fielding 
maksis neile ühe gini nädalas. Kuid iga kodanik, kellel oli vaja kaitset või kes tahtis 
lasta kuritegu juurelda, pidi maksma politseiniku eest ühe gini päevas. Viisteist 
minutit pärast palve esitamist pidid mehed olema valmis oma kohustust täitma. 

Nende meeste meetodid ei erinenud eriti palju Vidocgi omadest. Ümberriietatult 
külastasid nad salaurkaid, palkasid informaatoreid, püüdsid nägusid meelde jätta, 
oskasid kannatlikult jälitada, olid tarmukad ning mehised. Neil oli edu, mõningad 
neist aga said isegi kuulsaks. Kõige tuntum oli Peter Townsend, kes samal ajal teenis 
ka kuningas George IV salajase ihukaitsjana. Ajalugu tunneb veel Joseph Atkini, 
Vickery, Ruthvani ja Sayeri nime. Kuidas nad oma suure varanduse kogusid 
(Townsend pärandas 20 000, Sayer 30 000 naelsterlingit), sellest ajalugu vaikib. 
Ometi pole saladus, et neil oli Jonathan Wildiga ühiseid tuttavaid. Paljaks-varastatud 
pankurid keeldusid röövijaid jälitamast. Nad kasutasid Bow-Street-Runnereid selleks, 
et suure tasu eest (nii politseinikele kui röövlitele) oma varastatud varandust kätte 
saada. Pankurid eelistasid vähemalt osagi varandusest tagasi saada, sellele, et näha 
kohtulaua ees varast, sealjuures omamata mingit lootust näha varastatut. Võimaluse 
korral ei keeldunud politseinikud ka «verisest rahast». Kui süüdlased küllalt 
korralikult maksid, tiriti kohtusse ka süütuid. 

Kuid ajal, mil keegi ei võinud julge olla oma elu ja varanduse pärast, olid ka 
müüdavad Bow-Street-Runnerid paremad kui mitte midagi. Henry Fielding saavutas 
oma politseinikega oma aja kohta küllalt häid tulemusi ja mitte üksnes seepärast, et 
pidas Vidocgi kombel talle tuntud kurjategijate registrit. Röövlite, varaste ja mõrvarite 
tagaotsimisel oli ta kirjavahetuses teiste rahukohtunikega ning avaldas Inglismaa 
ajalehtedes tagaotsitavate nimekirju ja tunnuseid. 

Kui Henry Fielding 1754. aastal suri, sai politseiülemaks tema poolvend John. John 
Hielding oli pime. Ajalugu, kuid võib-olla ka legend, räägib, et oma elu lõpuks (ta suri 
1780. aastal) oli ta suutnud ära tunda hääle järgi 3000 kurjategijat. John Fielding moo- 
dustas tänavapatrullid ja ratsasalgad, kes pidid teedel korda hoidma. Ratsapolitsei ei 


tegutsenud kuigi kaua, sest Fieldingil ei jätkunud raha selle ülalpidamiseks. See-eest 
jätkasid Bow-Street-Runnerid oma tööd veel kaua. Ligemale 90 aasta jooksul olid nad 
Londoni ainsad kriminalistid. Kuid nende arv ei küündinud kunagi üle viieteistkümne. 
Seepärast oli politseinike osa võitluses kuritegevuse vastu küllalt väike. 1828. aastal 
oli Londonis piirkondi, kus varastati ka südapäeval. Iga 822 elaniku kohta tuli üks 
kurjategija. 30 000 inimest elas üksnes röövimisest ja vargusest. Olukord oli nii 
tõsine, et siseminister Robert Peel otsustas lõpuks ühiskondlikku 

arvamust ignoreerides luua politsei. Tal tuli parlamendi alamkojas maha pidada äge 
lahing. Kuid 7. detsembril 1829. aastal valvasid juba tuhat helesinise fraki, hallide 
lõuendist pükste ja musta silindriga politseinikku oma jaoskondades, mis paiknesid 
üle kogu linna. Silindrid pidid londonlastele demonstreerima, et mitte sõdurid vaid 
kodanikud on korravalvamise oma kanda võtnud. Ometi püsivad nende põlastavad 
hüüdnimed — «peelers», «coppers», «bobbies» — tänapäevani. 

Peeli politsei kindlustas lõpuks ohutuse tänavatel. Kuid mõne aasta pärast selgus, et 
need silindris ametimehed pole võimelised kuritegevusega võitlema, rääkimata 
sooritatud roima paljastamisest. Röövlid, vargad ja mõrvarid hakkasid nüüd tegema 
oma räpast tööd salaja. Kuritegevus laienes üha ja omandas järjest uusi vorme. 
Kurjategijatega võitles vaid käputäis Bow-Street-Runnereid, kelle hulgas levinenud 
korruptsioon oli juba ammu muutunud ajakirjanike ja karikaturistide leivanumbriks. 
Pärast mõningaid eriti hirmuäratavaid mõrvu kogus siseminister 1842. aastal julgust 
uue sammu astumiseks. Kaksteist politseinikku viskasid seljast mundri ja hakkasid 
detektiivideks. Nende peakorteriks sai kolm väikest tuba Scotland Yardis. Mõni 
detektiiv — Fields, Smith, Jonathan Whicher — saavutas peagi suure autoriteedi. 
Kirjanik Charles Dickens jäädvustas ajalukku nende tegevuse. 1850. aastal kirjutas 
Dickens esimese arvestatava inglise kriminaalromaani «Külm maja». Selle 
peategelase, Scotland Yardi inspektor Bucketi prototüüp oli inspektor Fields. 
Esimesena inglise kirjanduses esitles peategelane end sõnadega: «Ma olen Bucket 
— detektiiv, detektiivpolitseinik, luuraja ning uurija». Sõna «detektiiv» sai 
kriminalisti sünonüümiks ja levis üle kogu maailma. 

Kuritegude lahendamise praktikas ei muutunud alguses peaaegu midagi. Uute 
detektiivide palk oli parem, seega ka korruptsiooni-võlud väiksemad. Kuid iga 
kodanik võis endale isiklikult ikka veel detektiivi palgata. See oli järeleandmine 
kahtlustustest nakatatud ühiskondlikule arvamusele. Prantsusmaalt tulid ju 
hirmuäratavad kuuldused. Kas siis Prantsusmaa politsei polnud asutatud üksnes 
seepärast, et spioneerida kodanike järel? Niisugused kahtlused muutsid detektiivide 
võitluse allilmaga veelgi raskemaks. Kahtlustest tingitult piirati detektiivide volitusi. 
See aga oli vaid vesi kurjategijate veskile. Kaalukate asitõenditeta polnud 
detektiividel õigust kedagi arreteerida. Neil oli keelatud veenda kedagi andma 
tunnistust mingi kuriteo kohta. Politseinikud pidid kinnitama igale kahtlusalusele, et 
iga nende sõna võib kasutada nende endi vastu. Seepärast pole ime, et inglise 
detektiivide töö polnud nii edukas kui prantsuse kolleegide oma. 

Kui inspektor Jonathan Whicher 15. juulil 1860. aastal kutsuti Trowbridge'i 
Somersetshire's uurima üht mõrva, sai temast polit-seivaenuliku avaliku arvamuse 
ohver. 

Kaks nädalat enne seda, 29. juulil, leiti villast «Road Hill 

House» tapetuna kolmeaastane laps. See oli vabrikuinspektor Samuel Kenti noorim 
poeg. Kent elas seal oma teise naise ning kolme lapsega esimesest ja kolme lapsega 
teisest abielust. Tapetud Savile oli Samueli ja tema naise lemmik. Öösel oli Savile 


oma voodist kadunud. Ta leiti aiakäimlast läbilõigatud kõriga. Kohalik politsei, kelle 
eesotsas seisis isekas ning piiratud superintendent Fowley, oli võimetu. Vähe sellest, 
Fowley astus samme, mis mõni aastakümmend hiljem oleks igale kriminalistile 
tundunud kohatutena, veelgi enam — seaduserikkumistena. Ta leidis musta pesu 
hulgast verise naistesärgi, kuid ei säilitanud seda. Peale selle pühkis ta aknaklaasilt 
verise käejälje, «et perekonnaliikmed ei ehmuks». Igaks juhuks arreteeris Fowley 
lapsehoidja Elizabeth Goughi. Peagi aga Elizabeth vabastati, sest tema vangistamiseks 
puudus igasugune alus. 

Kui Whicher Trowbridge'i saabus, võttis Fowley teda vastu vaenulikult. Ta ei 
rääkinud detektiivile ei verisest öösärgist ega käe-jäljest sõnagi. Whicheri töövõtted ja 
-meetodid olid esimestele inglise detektiividele tüüpilised. Tal polnud juurdluse 
teaduslikest meetoditest udust aimugi. Kuid Whicheril oli kolm väärtuslikku omadust: 
tähelepanelikkus, inimestetundmine ja kombineerimis-võime. Nelja päeva jooksul 
jõudis ta veendumusele, et mõrvar võis olla vaid üks inimene: Samuel Kenti 16- 
aastane tütar esimesest abielust — Constance. Viimane vihkas oma võõrasema, oli 
arvamusel, et teda koheldakse ülbelt. Whicher jõudis'veendumusele, et tütarlaps oli 
tapnud oma poolvenna kättemaksuks võõrasemale. Kuid öine mõrv ei saanud toimuda 
jätmata mingeid jälgi Cons-tance'i riietusele. Ja kui Whicher avastas, et tütarlapse üks 
öösärk kolmest on jäljetult kadunud, arreteeris detektiiv kahtlusaluse. See kutsus esile 
üldsuse tormilise protesti. 

Mõne päeva pärast tütarlaps vabastati. Milline alatus süüdistada last oma abitu 
venna mõrvas! Vaid meeletu võis niisuguse süüdistusega lagedale tulla! Whicherit 
hakati metsikult taga kiusama. Vältimaks avalikkuse kallaletunge politseile, vallandas 
Londoni politseikomissar Richard Mayne Whicheri töölt. Neli aastat pärast mõrva, 
1864. aastal tunnistas Constance Kent üles, et kättemaksuks vanematele oli ta 
tõepoolest tapnud oma poolvenna. 

Kuid samal 1864. aastal ülistas avalikkus taevani detektiiv Dick Tannerit, kes 
edukalt paljastas Suurbritannia esimese raudtee-mõrvaga seotud asjaolud. 9. juulil 
1864. aastal tappis keegi tundmatu Londoni Põhja-raudteel ühes kupees 
seitsmekümneaastase pangaametniku Briggsi ja heitis laiba aknast välja. Tapja röövis 
oma ohvri vara: kuldkella koos ketiga, kuldraamidega prillid ja, veider küll, tema 
kübara. Oma kübara jättis mõrvar kupeesse. Kurjategija tabamise eest oli määratud 
suur tasu. Ajalehed avaldasid juhtumi kohta sensatsioonilisi sõnumeid. 11 päeva 
hiljem leidis Tanner juveliiri, kelle juures kurjategija oli vahetanud röövitud kella 
teise kella vastu. Karp, millesse tapetu kell oli pakitud, juhtis Tanneri Londonis elava 
saksa rätsepa Franz Muelleri jälgedele. 

Kuriteokohalt leitud kübar osutus Muelleri kaabuks. Kurjategija kirjast 
korteriperenaisele selgus, et rätsep ise on purjelaeval «Victoria» teel Põhja- 
Ameerikasse. 

20. juunil asus Dick Tanner koos mõne tunnistajaga teele aurikul «City of 
Manchester». Tal oli taskus Franz Muelleri arreteerimis-käsk. Aurik jõudis New 
Yorgi sadamasse 14 päeva varem kui «Victoria». Kui purjekas lõpuks sadamasse 
jõudis, sõitis talle vastu paat uudishimulikega, kes karjusid: «Kuidas käbarad käivad, 
mõrvar Mueller? ...» 16. septembril tõi Tanner arreteeritu Inglismaale, kus too kaks 
kuud hiljem võllas oma elupäevad lõpetas. Pisut enne surmaotsuse täideviimist 
tunnistas Mueller end süüdi. 

Kuid isegi niisugune kärarikas edu ei suutnud Londoni kriminaalpolitsei autoriteeti 
tõsta. Kui uus politseipresident Edmund Henderson 1869. aastal ametisse astus, sõnas 
ta: «Detektiivsüs-teemi arengut tõkestavad suured raskused. Paljud inglased ei usalda 


politseid. Viimane on rahvuse harjumustele ja tunnetele absoluutselt võõras. 
Tegelikult töötavad detektiivid salamahti.» Henderson suurendas Scotland Yardi 
detektiivide osakonda 24 meheni. Osakonna ülemaks määras ta Jonathan Whicheri 
endise assistendi superintendent Williamsoni, hüüdnimega Filosoof, kes üritas 
ühendada seni hajutatult ja igaüks omal meetodil töötanud detektiivide jõupingutused. 

Juba viiskümmend aastat enne seda oli loobutud kriminaalkurjategijate saatmisest 
kolooniatesse. Istunud ära oma aja Inglise vanglas, lasti nad taas vabadusse. Et neid 
keegi ei kontrollinud, siis jätkas enamik oma endist valgustkartvat tegevust; Alles 
1871. aastal võttis parlament vastu seaduse, mis nägi ette retsidivistide registreerimise 
fotograafiat ning välimuse kirjeldust kasutades. Kuid register viidi peagi Scotland 
Yardist siseministeeriumi, kus see kaotas oma praktilise mõtte. Seepärast seadis 
Williamson Scotland Yardis sisse uue registri. Alles kaheksa aastat hiljem nägi ta oma 
töö vilja, kuid just sel ajal sai Scotland Yard ränga hoobi. Williamsoni kolm kõige 
vanemat ning lugupeetavamat kaastöölist paljastati kui altkäemaksuvõtjad. Need olid 
Meikle-john, Druscovich ja Clarke. 

Skandaal Scotland Yardis vallandas uue umbusulaine. Seistes valiku ees, olla või 
mitte olla, sai Scotland Yard tugeva organisatsioonilise aluse. Asutust hakkas juhtima 
uuendusi otsiv advokaat Howard Vincent, kes sõitis otsekohe Pariisi Süretest 
kogemusi saama. Vincent võttis prantslastelt üle kõik, mis võtta andis. Peagi lõi ta 
ikka veel hajutatud detektiividerühmast kriminaaljälituse osakonna, mis hakkas 
kujundama Scotland Yardi ilmet. 

Üks Vincenti uuendusi oli ka järelevalve organiseerimine kriminaalkurjategijate üle. 
Mace eeskujul hakkas ta koguma kurjategijate fotosid albumitesse ja saatis 
kolmkümmend detektiivi kolm korda nädalas Holloway vanglasse kontrollima, kas 
vangide hulka pole siginenud vanu tuttavaid. Pikkamisi hakkas asi edenema. 
Halvustav suhtumine Scotland Yardi aga püsis. Sellest räägib ka 

järgmine seik. Kord küsis superintendent Williamson ühelt võõralt, kes üllatavalt 
sarnanes ühe pensionile läinud Scotland Yardi töötajaga: «Ega me juhuslikult tuttavad 
pole? Te ju töötasite meil?» «Ei. Jumal tänatud, nii madalale pole ma veel langenud,» 
kõlas vastus. 

1884. aastal asus kriminaaljälitusosakonna ülema ametikohale James Monro, kes oli 
pikemat aega töötanud politseiametnikuna Indias. Ka tema sai omal nahal tunda 
Scotland Yardi ebakindlat positsiooni. 

Alates 6. augustist kuni 9. novembrini 1888. aastal oli Inglismaa üldsus vapustatud 
tundmatu mõrvari kuritöödest. Mõrvad toimusid öösel kella üheteistkümnest kuni 
neljani Whitechapeli, Spitals-fieldi ja Stepney piirkonnas. Kõik mõrvatud olid 
prostituudid. Kuritegude erakordse julmuse pärast hakati mõrvarit kutsuma Jack 
Rappijaks. Mõrvad katkesid sama ootamatult, nagu olid alanudki. Kurjategija jäi 
avastamata. 

Londoni avalikkuse nördimus oli muidugi arusaadav. Kuid too nördimus pidanuks 
olema suunatud avalikkuse enese vastu. Kas Jack Rappija mõrvad polnud näidanud 
üldsusele neid koledusi, kuhu viib isiklike vabaduste puutumatusest pimejonnakas 
kinnipidamine (nende hulgas näiteks kontrollimatu liikumisvabadus ning õigus vabalt 
oma nime muuta). Kas Pariisi ajalehtedel polnud õigus, kui nad rahvusliku 
uhkustundega ironiseerisid, et Pariisis poleks Jack Rappija küll nädalate kaupa saanud 
karistamatult tappa. 

Londoni kohal varitses Rappija vari, kui Galton oma laboris tuhandeid sõrmejälgi 
uuris. 1892. aastal ilmus tema raamat «Sõrmejäljed». Kuid vaatamata Galtoni 
autoriteedile möödus veel tervelt aasta, enne kui ministeerium teosele tähelepanu 


pööras. Ometi polnud ka veel 1893. aastal hilja võtta kasutusse sõrmejälgede süsteem 
ning asuda kuritegevusega otsustavasse võitlusse. 


10. Bertiljonaaž või daktüloskoopia? 


Alates oma külaskäigust Bertilloni juurde 1887. aastal püüdis Edmund R. Spearman 
küll kirjalikult, küll isiklikult pöörata siseministri tähelepanu bertiljonaažile. Ta sai ka 
liitlase — Londoni Antropoloogiainstituudi auahne presidendi J. Garsoni. 

Võitlus bertiljonaaži eest oli muutunud Spearmanile omalaadseks kinnisideeks. Ta 
uuris põhjalikult Scotland Yardis kasutatavat identifitseerimissüsteemi ja 
iseloomustas seda ministeeriumis kõige tumedamates värvides. 

Retsidivistide ja vabanenud vangide nimekirjad, mida siseministeerium iga aasta 
lõpus koostas, sattusid politsei kätte alles üheksa kuud hiljem. Selleks ajaks olid 
sündmused arenenud oma rada. Isikukirjeldused olid sama pealiskaudsed nagu omal 
ajal Prantsusmaalgi. Erilisi tundemärke kirjeldati väga harva. Sedagi 

umbes järgmiselt: «Tätoveering vasakul nimetissõrmel.» Sel ajal käis see tundemärk 
sadade inimeste kohta, sest tätoveerimine oli laialt levinud. Kurjategijate fotoalbume 
tabas Scotland Yardis sama saatus, mis prantslaste kartoteekigi. Albumites paiknes 
umbes 115 000 fotot. Küll püüti neid igati süstematiseerida, kuid segadus polnud 
põrmugi väiksem kui omal ajal Pariisis. Kurjategijate järelevalve osakonna töötajad 
tuhnisid päevade kaupa arhiivis, leidmaks neile vajaliku kurjategija kaarti. Parem 
polnud lugu ka identifitseerimisega vanglais. Kolm korda nädalas käisid 30 
ametnikku vanglates roimareid tuvastamas. Ühe käiguga identifitseerisid nad umbes 
neli vangi. Igaks isikusamastamiseks kulus keskmiselt 90 töötundi, kusjuures sageli 
tuli ette vigu. 

Galtoni raamat «Sõrmejäljed» oli juba ilmunud, kui Spearmanil õnnestus 1893. 
aastal veenda siseministeeriumi juhtivaid töötajaid Charles Russelli ja Richard 
Websterit minema Bertilloni juurde ametlikule visiidile. Pariisis võttis Bertillon neid 
pidulikult vastu ja peagi saabusid vaimustunud ametimehed Londonisse tagasi. 
Webster rääkis, et ta oli näinud parimat identifitseerimissüsteemi, mida üldse võib ette 
kujutada. Russell ja Webster nõudsid, et siseministri kohusetäitja Asguith seaks 
Bertilloni süsteemi sisse ka Inglismaal. Asguith pidigi juba niiviisi talitama. Siis aga 
juhtus seik, mis tookord oli lausa saatuse näpunäide. Uks Royal Society liige andis 
Asguithile Galtoni raamatu. Sellega tutvunud, lükkas ministri kohusetäitja 
bertiljonaaži sisseviimise edasi ja määras komisjoni, kes pidi uurima nii bertiljonaaži 
kui ka sõrmejälgede süsteemi ning otsustama, kumb neist Inglismaal kasutusele võtta. 

Komisjon alustas tööd 1893. aasta oktoobris. Komisjoni kuulusid siseministeeriumi 
töötaja Charles Edward Troup, major Arthur Griffith ja Melville Macnaghten. Griffith 
oli briti vanglate inspektor ning peale selle tuntud kirjanik, kes parajasti sel ajal kirju- 
tas oma kaheköitelist «Politsei ja kuritegude saladusi». Macnaghten esindas Scotland 
Yardi. Politseile nii mõrudail aegadel varsti pärast Jack Rappija mõrvu sai ta 
kriminaaljälituse peakonstaabliks. Et see aeg kunagi mälust ei kaoks, lebasid tema 
kirjutuslaual tapetud naiste jubedad fotod. Too hoolitsetud välimusega väikse- 
kasvuline mees, keda hiljem hakati nimetama «vanaks heaks Mac'iks», seisis vana ja 
uue Scotland Yardi lahkmeil. Ta asendas kriminaaljälituse peakonstaabli kohal 
Williamsoni, kes tervitas teda sõnadega: «Mu kallis, te tulite hullumajja. Kui te 
täidate oma kohust, teid sõimatakse, ja kui te ei täida, sõimatakse ikkagi.» 


Macnaghten tundis veel vanu superintendent Shore' taolisi detektiive, kes ei osanud 
õigesti kirjutadagi. Talle oli tuttav kõnekäänd: «Parimad detektiivid on juhus ning 
õnn.» Macnaghten oli küll konservatiivne, kuid Indiast Inglismaale tulles jätkus tal 
silmaringi, taipamaks: kriminaalpolitsei ei tule teaduse uuemate saavutusteta enam 
toime. 

Kõige esmalt läksid Troupi komisjoni liikmed South Kensingtoni muuseumi 
laborisse, tutvumaks sõrmejälgede meetodiga. Sõrmejälgede 

järgi identifitseerimise lihtsus hämmastas neid sedavõrd, et see käik ei jäänud neil 
viimaseks. 

Kuid daktüloskoopia ellurakendamine oli seotud raskustega. Varsti pärast 
«Sõrmejälgede» ilmumist taipas väsimatu Galton, et ta oli pühitsenud oma 
registreerimismeetodi võitu liiga vara, sest tema süsteemis tulid ilmsiks mõned tõsised 
puudused. Kui sõrmejälgede neli põhirühma (kolmnurgatud, kolmnurk vasakul, 
kolmnurk paremal ja mitu kolmnurka või nagu Galton neid veel nimetas: kaared, 
aasad vasakul ja paremal, samuti keerised) esineksid võrdsel arvul, siis oleks võimalik 
100 000 kaarti, millel igal kümme sõrmejälge, paigutada niiviisi, et neist otsitavat 
kiiresti üles leida. Kuid niisugust ühtlust tegelikkuses ei olnud. Kaari oli tunduvalt 
vähem kui teisi mustreid. Kui Galton 2645 kaarti ära jaotas, selgus, et ühte kasti sattus 
164 kaarti. Samal ajal asus mõnedes kastides vaid üksainus kaart. See aga tähendas, et 
vajalikku kaarti pole võimalik kiiresti leida. 

Kui komisjon Galtoni laborisse tuli, tegeles teadlane parajasti oma süsteemi 
täiustamisega. Talle tundus, et asub õigel teel, kuid tulemustest oli veel vara rääkida. 
Griffith nõudis, et uurija nimetaks tähtaja, mil registreerimissüsteem on lõplikult välja 
töötatud. Kuid Galton ei julgenud midagi lubada. Võib-olla kulub aasta, võib-olla 
kaks või isegi kolm. Komisjon sattus piinlikku olukorda. Ta nägi oma ees erakordselt 
lihtsat identifitseerimismeetodit, millest tuleb loobuda vaid seepärast, et 
registreerimissüsteem pole veel lõplikult valmis. Kas tõesti eelistada palju keerukamat 
bertiljonaaži ja mõne aja pärast tõdeda, et Galton on probleemi lahendanud? 

Kui Troup, Griffith ja Macnaghten Pariisi sõitsid, mõtlesid nad üha 
daktüloskoopiale. 

Prantsusmaa pealinnas sattusid nad Pariisi politsei triumfi atmosfääri. 
Politseiprefekti kohale oli just asunud väiksekasvuline ning temperamentne, pidevalt 
žestikuleeriv Louis Lepine — hilisem kõige populaarsem prefekt. Lepine'i hakati 
nimetama Täna-vaprefektiks, sest ta viibis alati inimeste keskel. Kõiki oma alluvaid 
valis ta ise. Vormikandvad politseinikud olid tal silmapaistvad, pikakasvulised mehed. 
Kriminaalpolitseinikuks aga sai üksnes silmatorkamatu välimusega isik. Kellel oli üle 
keskmise kasv, punased juuksed, arm näol või suur vats, sel ei maksnud üldse 
unistada töökohast kriminaalpolitseis. Lepine ei sallinud Bertilloni oma eelkäijatest 
rohkem, kuid taibates, millist osa etendab viimane Pariisi politseis, propageeris ta 
väsimatult bertiljonaaži. Ülistades Bertilloni geniaalsust, esines ta inglaste ees 
programmiga, mis demonstreeris identifitseerimisteenistust parimas valguses. 

Samasuguses vaimus jätkusid asjaolud ka Surete järgmise ülema Goroni ajal. 
Bretagne'ist pärit Goron sai lausa legendaarseks. See väiksekasvuline, täidlane, 
lühikeste käte, näpitsprillide ning võitud vurrudega mees ei jätnud endast paremat 
muljet kui Bertillongi. 

Tema kireks oli kurjategijate tabamine. Mitte keegi ei teadnud, mil määral ta 
kasutas nuuskurite traditsioonilisi meetodeid. Kuid tal oli palju nuhke, kellele anti 
kohtu poolt karistatute dokumendid ja kes kurjategijate sildi all tungisid 


salaurgastesse, andes sel viisil Goronile rikkalikku informatsiooni. Koos 
kurjategijatega viibisid nuhid vanglates, kuulasid pealt vangide omavahelisi jutu- 
ajamisi, «surid» siis ja jätkasid oma tööd juba teistes vanglates, teiste dokumentide 
ning võõraste nimede all. Ülekuulamiste ajal kasutas Goron vaheldumisi pimedaid 
konge, näljutamist ja maitsvaid roogi, lubas vangidele naisi, kui nad kõik üles 
tunnistavad. Neid võtteid kokku nimetati «monsenjöör Goroni kõrtsiks». Ja tõepoolest 
õnnestus tal likvideerida terved jõugud, kes pesitsesid vanades kindlustes ja Seine'i- 
äärsetes hurtsikutes ning terroriseerisid Pariisi. Olles sama hea propagandist nagu 
Lepine'gi, oskas Goron ajakirjandust oma kasuks tööle panna. Ta oli küllalt arukas, et 
mõista bertiljonaaži tähtsust ning hinnata rahvusvahelist huvi Bertilloni vastu. Ka 
tema kirjeldas inglastele Bertilloni saavutusi kõige eredamates värvides. 

Bertillon käitus eeskujulikult. Heitnud endalt maha sünge kinnisuse maski, saatis ta 
inglasi ka nendes Pariisi linnaosades, kus elasid ja redutasid kurjategijad. Ta meelitas 
külalisi isegi grokki jooma, mille eest tasus ränga peavaluga. Oma valdustes prefek- 
tuuri pööningul ei väsinud ta rääkimast edusammudest, mille üle ta õigusega võis 
uhkeldada. Bertillon näitas inglastele ka niisuguseid asju, millest viimastel polnud 
aimugi, sealhulgas Kõrgel statiivil paiknevat fotoaparaati, millega sai täpselt 
pildistada kuriteopaika. Aparaat oli varustatud mõõtskaalaga, mis jäädvustus igale 
fotole. Selle abil sai täpselt kindlaks määrata esemete suurusi ja üksikute detailide 
asetust kuriteopaigal, näiteks laiba kaugust uksest, seinast jms. Rohkem vaeva 
nõudvate jooniste tegemine jäi seega ära. 

Bertillon näitas külalistele ruumi, kus pildistati ja tehti füüsikalisi katseid. Ja alles 
pärast seda demonstreeris ta bertiljonaaži kui oma suurimat saavutust. 

Ruumi toodi vangid. Griffith ja Macnaghten võtsid mõõteriistad. Bertillonil 
õnnestus külalisi veenda, et tema süsteem kujutab endast hiigelsammu edasi endiste 
identifitseerimismeetoditega võrreldes. Kuid vaatamata kõigile tema püüdlustele jäid 
praktiliselt mõtlevad inglased seisukohale, et külalislahke peremehe meetod on liialt 
töömahukas. Inglased ei kartnud üksnes liigset tööd, vaid ka mõõtmisvigu. «Suuline 
portree» jättis neid üsna külmaks. Külalised pidasid seda liiga keerukaks 
sõnadekonstruktsioo-niks, mida keskmine politseinik vaevalt taipab. 

Kuni 1894. aasta veebruarini kestnud Troupi komisjoni istungid toimusid 
lahendamatu dilemma tähe all. Spearman ja doktor Garson kasutasid kogu oma 
mõjujõudu, rakendamaks Londonis bertiljonaaži ja «suulist portreed». Mõlemad olid 
nii ägedad antro-pomeetria pooldajad, et nad ei suutnud näha sõrmejälgede 

süsteemi eeliseid. 19. veebruaril 1894. aastal andis komisjon siseministrile üle 
mahuka dokumendi soovitusega, milles kajastusid liikmete eriarvamused. Komisjon 
otsis väljapääsu kompronissis ja tegi ettepaneku Yardis sisse seada lihtsustatud 
bertiljonaaž. 11 mõõtme asemel soovitati registreerimisel kasutada vaid 5 mõõdet, 
«suulisest portreest» aga üldse loobuda. Selle asemel tegi komisjon ettepaneku igal 
kaardil jäädvustada vangi kõigi sõrmede jäljed. Kaardid soovitati registreerida 
Bertilloni süsteemi järgi, sest sõrmejälgede klassifitseerimiseks polnud ikka veel võtit. 
1895. aasta juulis ühines komisjoni otsusega siseministeerium. Detektiivinspektor 
Stadman ning detektiivseersandid Collins ja Hunt said korralduse luua Scotland 
Yardis kartoteek Bertilloni süsteemi järgi, kuid koos sõrmejälgedega. 

Spearman protesteeris ägedalt. Kui bertiljonaaži, mille puhul iga erineva mõõtme 
täpsus on sama tähtis kui kõikide mõõtmete kogumgi, kärpida kuue tähtsa mõõtme 
võrra — siis on edulootu-sed tunduvalt väiksemad või siis ei jää neid enam sugugi 
järele. Sõrmejäljed tundusid Spearmanile olevat täiesti mõttetud. 


Pahane Spearman sõitis Pariisi, et teatada sellest Bertillonile. Prantsusmaa pealinnas 
aga valitses siis hoopis muutunud olukord. Asjaolu, et inglased olid bertiljonaaži 
nudiks kärpinud, puudutas Bertilloni sügavalt ning ärritas teda. Kuid samal ajal toi- 
musid sündmused, mis nihutasid ebameeldivused inglastega tahaplaanile. Spearman 
kohtus Pariisis paljude eriteadlastega igast Euroopa nurgast, kes olid siia sõitnud, et 
tutvuda Bertilloni süsteemiga. Siia olid saabunud teadlased, alates vene teadlaste dok- 
tor Behterevi ja Sergei Krasnoviga ning lõpetades doktor Stockisega Liege'ist ja 
Berliini kriminaalpolitsei identifitseerimistee-nistuse ülema von Hüllesemiga. 

Samal ajal, kui Londonis kestsid vaidlused, muutus Pariis ja selle justiitspalee 
pööning ühe kaasaegse väljenduse järgi «politsei juhtkonna Mekaks». Bertilloni 
süsteem sammus võidumarssi läbi kogu Euroopa. Daktüloskoopiast mingit aimu 
omavad Euroopa riikide politseiülemad pöördusid oma identifitseerimissüsteemide 
ebatäiuslikkust tajudes Bertilloni poole. 1896. aastal moodustasid doktor Stockis ja 
doktor de Laveleye Belgias identifitseerimise erabüroo, mis töötas Bertilloni süsteemi 
alusel. Hispaanias asutati vanglate juurde antropomeetriakabinetid. Esimese niisuguse 
kabineti Itaalias asutas Napolisse professor di Blasio. Sienna kohtuarst, Itaalia 
väljapaistvamaid kriminaliste professor Ottolenghi õpetas ülikoolis Bertilloni 
meetodit. Olles suulise portree kirglik poolehoidja, registreeris ta ühel ajavahemikul 
vangide «tahtlikke ja tahtmatuid liigutusi», samuti nende psüühilisi tundemärke. Vii- 
maste kindlaksmääramiseks soovitas ta kasutada keerukaid seadiseid — 
dünamomeetreid ja plastismograafe. Bertiljonaaž seati sisse ka Portugalis, Taanis ja 
Hollandis. 1896. aastal hakati antropomeetriat rakendama ka Saksamaa linnades ja 
riikides.» Dresdeni kriminaalpolitsei ülem, riiginõukogu liige Koettig rajas Saksimaa 

pealinnas antropomeetriabüroo, millega hakkas silma paistma tolleaegse Saksamaa 
kriminaalpolitsei küllaltki kahvatul taustal. Oli möödunud kolmveerand sajandit ajast, 
mil suurima saksa riigi — Preisimaa pealinnas Berliinis oli peaaegu kasutust öövah- 
tide ja politseiametnike tsunftist loodud teguvõimas politsei. 

1822. aastal tegeles Berliinis kuritegude uurimisega kolm erariietes politseinikku. 
Saksamaal ei tekkinud Süreted, Scotland Yardi ega mingisugust kriminaalpolitseid, 
mille nimega olnuksid seotud legendid. Seda ei juhtunud mitte üksnes preisi ametkon- 
dade ideevaesuse ja vaimunõtruse pärast. Ükski saksa kriminalist pole kirjutanud 
Mace memuaaridele sarnanevaid mälestusi ega saanud Goroni taoliseks 
kriminaalseikluste kangelaseks. Paljugi sõltus ka asjaolust, et sel ajal polnud 
Saksamaal peaaegu ühtegi kirjanikku, kes võtnuks oma romaani teemaks detektiivid, 
nagu tegid seda inglased Charles Dickens ja Wilkie Collins, hiljem Conan Doyle ja 
prantslane Emile Gaboriau. 

Vanaaegne sünge hoonetekompleks «Molkenmarkt», kus Berliini politseipresiidium 
1891. aastani asus, samuti selle uus hoone Alexanderplatzil ei tiivustanud fantaasiat. 
See kehtib ka Neljanda osakonna kohta, mis alates 1854. aastast vastas umbes 
Süretele või inglise kriminaalpolitseile. Parem polnud olukord ka teistes saksa 
riikides. 

Kui nõunik Koettig Dresdenis bertiljonaaži sisse seadis, ei teadnud ei tema ega ka 
teised saksa kriminaalpolitsei ülemad, et juba kaheksa aastat tagasi, 1888. aastal, tegi 
Berliini loomaarst Wilhelm Eber Preisi siseministeeriumile ettekande, mis on üks 
huvitavamaid dokumente daktüloskoopia ajaloos. Peaaegu samuti nagu doktor Faulds, 
taipas Eber kuritööpaigast avastatud sõrmejälgede tähtsust kriminalistikas. Tänu 
veristele käejälgedele, mida jätsid palakatele Berliini lihunikud ja loomaarstid, pööras 
Eber tähelepanu käte ja sõrmede papillaarjoontele. Kogemused kinnitasid Eberle, et 
nende muster on erinev. Mõne aja pärast võis Eber jälgede järgi palakatel kindlaks 


teha, kes oli linu kasutanud. Nagu Faulds, järeldas ka tema, et kuritöökohale jäänud 
käe- ja sõrmejälgede abil võib kurjategijat paljastada. Oma ettekandele lisas ta 
kastikese sõrmejälgede võtmise vahenditega. Seejuures märkis Eber, et esemetel 
olevate võõraste isikute sõrmejälgede järgi on ta kindlaks teinud eset puudutanud 
inimesed. Ta lisas, et joodiauru abil võib säilitada selgelt väljenduva papillaarmustriga 
käejälgi. 

8. juunil 1888. aastal tagastas Berliini politseipresident von Richthofen autorile 
ettekande, lisades kuivalt: «Nii palju kui kompetentsed ametnikud mäletavad, pole 
veel kunagi õnnestunud rekonstrueerida käejälgi uksekäepidemetel, klaasidel ja 
muudel niisugustel esemetel.» Ja kui Saksimaa saksa riikidest esimesena kehtestas 
bertiljonaaži, Eberi ettepanek unustati. 

Nõunik Koetting kutsus Dresdenisse kõikide saksa riikide polit-seipresidente 
Bertilloni meetodiga tutvuma. Ta taotles saksa politsei üldkonverentsi 
kokkukutsumist, kuid tema püüdlused läksid 

tühja väikeriikide ja nende politsei pisihuvide tõttu. Peagi aga seadis Hamburgi 
politseiülem Roscher sisse antropomeetria, temale järgnes Berliin. Lõpuks, 1897. 
aastal, tuli kokku ka saksa politsei konverents. Koettigi rõõmuks võttis see vastu 
otsuse seada bertiljonaaž sisse kõigis saksa riikides ja luua Berliinis keskne kartoteek. 
«Saksamaa alistamine» oli Bertilloni suurim võit. Möödus veel aasta ja siis «alistus» 
(nii räägiti Pariisis) ka Austria. 

Viis aastat varem, 1892. aastal, propageeris Hanns Gross korduvalt antropomeetriat. 
Ta oli Austria esimesi kriminaliste. Hanns Gross sündis 1847. aastal Grazis. Juba 
üliõpilaspõlves taipas ta, kuivõrd puudulikud on identifitseerimismeetodid. Eelkõige 
aga külapolitsei omad. Põhiliselt endistest allohvitseridest maapolit-seinikud 
juhindusid oma töös nuhkide ettekannetest ja püüdsid vanade äraproovitud 
vahenditega kahtlusalustelt ülestunnistust välja pressida. Ja kui Gross 1869. aastal 
Ülem-Steiermarki piirkonnas uurijana tööle hakkas, ajas tutvus kriminaalpolitsei 
tavalise tööstiiliga tal kananaha ihule. Kui üldse mingit kuritegude uurimist toimus, 
siis ainult uurijate poolt. Ehkki Gross oli ülikoolis õppinud seadusandlust, polnud tal 
kriminalistikast vähimatki aimu. Kuid seevastu oli tal teiste uurijatega võrreldes 
kujutlusvõimet. Gross mõistis, et kriminalistikale tuleb luua uus moraalne ning 
eelkõige teadus-tehniline vundament. Juristina polnud tal loodusteaduste valdkonnast 
selle loomisel mingeid teadmisi. Kuid innustununa kõigi käepärast olevate ajakirjade 
ja raamatute lugemisest, järeldas ta, et niisugust tehnika- või loodusteaduse saavutust 
polegi, mida kuritegude avastamiseks kasutada ei saa. Gross õppis tundma füüsika ja 
keemia aluseid, fotograafiat, mikroskoo-piat, botaanikat ja zooloogiat ning pärast 20 
aastat kestnud pingelist tööd kirjutas raamatu «Uurija kogemus» — esimese krimina- 
listikaõpiku, millega tegi oma nime kuulsaks kogu maailmas. 1888. aastal tutvus 
Gross esmakordselt bertiljonaažiga. Otsekohe alustas ta mõõtmisi. Ja oma 1892. 
aastal ilmunud käsiraamatus nõudis ta antropomeetria sisseviimist Austrias. 

Kui Austria siseminister 3. aprillil 1893. aastal asutas Viinis antropomeetriabüroo, 
oli ta veendunud, et on politseiteenistuses sisse seadnud moodsaima süsteemi. Ei tema 
ega ka teiste Euroopa riikide siseministrid ja politseiülemad teadnud, et tuhandete 
kilomeetrite kaugusel ja hoopis teisel poolkeral toimusid sündmused, mis seadsid 
selle veendumuse suure küsimärgi alla. Kuid kes tol ajal üldse mõtles Lõuna- 
Ameerikast, Argentiinast, kui jutt läks teadusele politseiasjanduses? 


11. Maailma esimene sõrmejälgede kartoteek. Argentiina. Juan 
Vucetich 


Kui Buenos Airese provintsi politseivalitsuse töötaja Juan Vucetich kutsuti 18. juulil 
1891. aastal La Plata politseivalitsuse ülema juurde, oli ta 33-aastane. 
Laevastikukapten Ouillermo 

Nunez teatas Vucetichile, et talle räägitakse pidevalt mingisugusest Pariisi uuest 
i1dentifitseerimissüsteemist. Uks šefi sõpru, doktor Drago oli äsja Prantsusmaalt 
naasnud. Viimane jutustas palju huvitavaid asju ning veenis politseimeistrit katsetama 
prantsuse meetodit hulkurite, kriminaal- ja poliitiliste kurjategijate kindlaks- 
tegemiseks. Lühidalt öeldes — Vucetichile tehti ettepanek sisse seada 
antropomeetriabüroo. 

Ilma suurte tseremooniateta andis Nunez Vucetichile mõne Pariisi ajakirja', kus oli 
juttu bertiljonaažist, ja soovis talle edu. Kui Vucetich oli juba lahkumas, hüüdis 
Nunez teda tagasi ja tõmbas taskust välja ajalehe «Revue Scientifigue». «Siin on üks 
2. mai leht, prantsuse oma, mille keegi külastaja on maha jätnud. Selles räägitakse 
Galtoni-nimelise inglase katsetest. Ta tegeleb sõrmejälgedega. Võib-olla see asi 
kõlbab teile . . .» 

Juan Vucetich oli pärit Kroaatiast. Argentiinasse emigreerus ta alles 1884. aastal. 
Olles matemaatikas ja statistikas helge pea, suhtus ta huviga kõigesse uude. Aasta 
pärast Argentiinasse jõudmist astus ta politseiteenistusse, viie aasta pärast aga sai 
temast La Plata politsei statistikabüroo direktor. Bertilloni süsteemi rakendamine ei 
valmistanud talle mingeid raskusi. 

Kaheksa päeva pärast Nunezi ettepanekut alustaski väike antropomeetriabüroo oma 
uut tegevust: vange hakati mõõtma ja registreerima. Kui uus antropomeetriline 
meetod Vucetichile ka polnud, ometi «ei riivanud see Vucetichi ajurakke, milles 
peitus tema loomingujõud», nagu kirjutas üks tema biograafe. Eriti huvitas 
politseiametnikku kirjutis Pariisi ajalehes «Revue Scientifigue». 

Vaevalt jõudsid Vucetichi abilised bertiljonaaživõtted enamvähem selgeks saada, 
kui šeff ise meisterdas primitiivsed abinõud sõrmejälgede võtmiseks ja hakkas kõiki 
vange daktüloskopeerima. Papillaarjoonte muutumatus huvitas teda niivõrd, et ta 
viibis ööde kaupa surnukambris ning lõpuks uuris isegi La Plata muuseumis leiduvate 
muumiate sõrmi. Asjaolu, et papillaarmuster oli säilinud muumiatel sajandeid, isegi 
aastatuhandeid, innustas teda eriti. Vähem kui kuue nädala pärast, 1. septembril 1892. 
aastal oli Vuce-tichil juba selge ettekujutlus, kuidas sõrmejälgi registreerida ja neid 
klassifitseerida. Ehkki «Revue Scientifigue» kirjutas Galtoni katsetest leida 
klassifitseerimismeetod, ei teatanud väljaanne midagi selle tulemustest ega uurija 
pettumustest. 

Vucetich tuli täiesti iseseisvalt nelja rühma ideele, mis vastasid Galtoni rühmadele: 

1. Ainult kaartest koosnevad jäljed; 

2. kolmnurk paremal; 

3. kolmnurk vasakul; 

4. kolmnurk nii vasakul kui ka paremal. 

Pöidlajälgede rühmad tähistas Vucetich tähtedega A, B, C, D; teiste sõrmede omad 
numbritega. 

Niisiis, kui Vucetich võttis jäljed ühelt käelt, kus pöidlal olid kaared, nimetissõrmel 
kolmnurk vasakul, «Pikal Peetril» 

kolmnurk paremal, «Nimeta Matsil» kaks kolmnurka, «Väikesel Atsil» taas kaared, 
siis selle käe sõrmejälgede iseärasusi sai väljendada valemiga: A,3,2,4,1. Mõlema käe 


valem oli kaks korda pikem ja seda võis väljendada näiteks järgmiselt: 
A,3,2,4,1:/C,2,2,3,3. Et iga sõrm võis kuuluda suvalisse rühma, arvutas Vucetich 
võimalike variantide arvu. See oli 410. Niisiis võis olla erinevate valemite 1048576 
varianti. Vucetich korraldas oma kartoteegi niiviisi, et kaardid olid jaotatud valemi 
tähtede ja numbrite järgi. Kui tuli tarvidus kindlaks teha, kas ta on teatud vangi 
sõrmejäljed varem võtnud, siis pidi ta kindlaks tegema kümne sõrme valemi ja vaa- 
tama kartoteegi vastavast kastist. Vucetichi vaimustus oli niivõrd suur, et ta hankis 
registreerimiskapi ja kaardid oma raha eest, kulutades seejuures peaaegu kõik oma 
säästud. Antropomeetria edasine arendamine ja antropomeetriabüroode asutamine 
Doloresi,, Mercedesi ja Sierra Chica provintsi linnades muutus talle koormavaks ega 
pakkunud lõpuks huviraasugi. 

Alguses oli Vucetichi kollektsioonis nii vähe sõrmejälgi, et need mahtusid ära 60 
sahtlisse. Kartoteegi kasvuga tekkisid raskused, millega oli varem kokku puutunud 
juba Galton ja mis sundisid Vucetichit otsima iseloomulikke detaile, eristamaks 
sõrmejälgi rühmasiseselt. Seejuures tuli ta mõttele papillaarjooni kokku loendada ja 
saada niiviisi täiendavaid klassifitseerimisvõimalusi. 

Nunez ja teised ülemused suhtusid Vucetichi tegevusse kahtlevalt või siis olid isegi 
päris vastu. Kuid tundus, nagu oleks saatus ise tahtnud Vucetichit aidata. 8. juulil 
1892. aastal saabus La Platasse sõnum Atlandi ookeani ääres asuvast väikelinnast 
Necocheast, et 29. juunil oli ühes kehvikumajas sooritatud mõrv. Ohvrid olid 26- 
aastase Francisca Rojase kaks vallaslast. Niipalju, kui oli võimalik aru saada 
Necochea politseikomissari ettekandest ja edasistest teadetest, olid asjaolud 
järgmised: 29. juuni hilisõhtul oli salkusjuuksne ning moondunud näoga Francisca 
Rojas tormanud naabrite juurde, kes taipasid vaid üksikuid sõnu: «Mu lapsed... Ta 
tappis mu lapsed ... Velasgues . . .» Lähedases rantšos töötav juba elatanud 
Velasgues oli laste ristiisa. Räägiti, et ta oli tahtnud juba ammu Francisca Rojasega 
abielluda. Teda peeti heasüdamlikuks, kuid pisut piiratud meheks. Naaber saatis oma 
poja ratsahobusega Necocheasse politseikomissarile sündmusest teatama. Ise aga 
jooksis ta koos naisega Rojase majakesse, kus nägi voodis üleni veriseid lömastatud 
peadega laipu. Poiss oli kuueaastane, tüdruk neljane. 

Peagi saabus komissar, kes ei vaevunud kuigi põhjalikult kuriteopaika üle vaatama. 
Ta ei otsinud jälgi ega relva, millega kuritegu oli sooritatud, vaid hakkas küsitlema 
põrandal nutvat Francisca Rojast. Naine rääkis, et Velasgues oli jälitanud oma nõud- 
mistega teda päeval ning ööl. Tema ise aga armastavat hoopis teist meest, kes tahtvat 
temaga abielluda. Lõuna ajal tulnud Velasgues taas tema juurde ja nõudnud veelgi 
resoluutsemalt naise vastuarmastust. Viimane aga öelnud, et ei abiellu mehega iialgi. 

Velasgues saanud väga kurjaks ja ähvardanud tappa naisele kõige kallima. Seejärel 
mees lahkunud. Töölt koju jõudnud, nägi Francisca oma maja ust pärani avatult. 
Velasgues jooksnud temast mööda, magamistoas aga avastanud ema oma laste laibad. 

Juba samal ööl Velasgues arreteeriti. Viimane ei pannud vastu, kuid kinnitas, et pole 
lastesse näpugagi puutunud. Tõepoolest, ta armastab Franciscat ja tahab temaga 
abielluda. Jah, ta ähvardanud, kuid ei mõelnud hetkekski ähvardust täide saata. 
Komissar käskis Velasguesi peksta. Kui mees ka pärast seda oma süüd eitas, pandi ta 
raudu ja jäeti koos laste laipadega terveks ööks valgustatud tuppa. 

Kuid ka hommikul, samuti järgneva kaheksa ööpäeva jooksul eitas Velasgues oma 
süüd. Sel ajavahemikul selgus, et Francisca Rojase armastatu olevat küll korduvalt 
kinnitanud oma abiellumis-soovist «metsiku Franciscaga», kui sel aga poleks neid 
tüütuid lapsi. Seepärast hakkaski komissar kahtlustama ema. Öösel läks komissar 
naise hüti juurde, hakkas aknale koputama ja käheda häälega karjuma: «Vaimud tulid 


karistama lastetapjat!» Mitme tunni jooksul mängis ta viirastust, lootuses, et naine 
hakkab kartma, jookseb majast välja ja tunnistab üles. Seda aga ei juhtunud. Koidikul 
avas Francisca Rojas komissarile ukse ega olnud öisest vaimumängust põrmugi 
ehmunud. Komissar isegi peksis teda, kuid naine süüdistas ikka Velasguesi. 

8. juulil sõitis La Plata politseiinspektor Alvarez Necocheasse uurimaks kuritegu 
põhjalikult. Alvarez oli üks vähestest, kes tundis huvi Vucetichi katsete vastu. Ta oli 
korduvalt näinud, kuidas sõrmejälgi voetakse. Kui inspektor kuriteopaika saabus, oli 
olukord seal ülimalt segaseks muutunud. Kuid ta tegi kindlaks, et kuriteo ajal ei 
saanud Velasgues mingil moel Rojase maja lähedal viibida. Leidus alibi, millele 
Velasgues oma piiratuses lihtsalt polnud tulnudki. Vaid ema ise oli asunud kuriteo 
ajal laste juures. Kuidas aga ilma vähimagi tõestusmaterjalita süüdistada ema oma 
laste mõrvas? 

Alvarez läks kuriteopaika, avastamaks hilinenultki mingeid jälgi. Pärast 
mitmetunnist asjatut otsimist tahtis ta parajasti oma otsingud lõpetada, kui äkitselt 
langes päikesekiir magamistoa paokil uksele ja valgustas seal hallikaspruuni laiku. 
Samal hetkel meenus Alvarezile koik, mis ta Vucetichi juures kuulnud ja näinud oli. 
See plekk oli inimese pöidlajälg. Inspektor hankis sae ja saagis selle koha ukse seest 
välja. Seejärel läks ta kohe Necochea politseikomissariaati. Midagi taipamata vaatas 
kohalik komissar, kuidas Alvarez võttis templipadja, kutsus Francisca Rojase enda 
juurde, vajutas tolle pöidlad alguses templipadjale, hiljem aga puhtale paberilehele ja 
hakkas siis jälgi luubiga uurima, võrreldes neid jäljega lauatükil. Alvarezil polnud 
kuigi palju kogemusi, kuid ometi suutis ta kindlaks teha, et parema käe verine 
pöidlajälg kuulub emale. Inspektor näitas Franciscale tema pöidlajäljega uksetükki ja 
sundis naist luubiga oma sõrme uurima. Ja siis toosama 

naine, keda ei hirmutanud öine tont ega peksmine, läks äkitselt liimist lahti ja 
tunnistas kõik üles. Jah, ta oli tapnud oma lapsed, sest need segasid teda abiellumast 
noore armastatuga. Jah, ta oli tapnud oma lapsed kiviga. Jah, ta oli visanud kivi kaevu 
ning pesnud hoolikalt käed puhtaks. Vaid ühe asja unustas ta. Unustas, et oli 
puudutanud ust verise käega. 

See draama oli üks tuhandeist, mis tookord kogu maailmas toimus. Kuid ometi 
muutus see sündmuseks, sest oli esimene mõrv, mis avastati kuriteopaigale jäetud 
sõrmejälje põhjal. Kui Alvarez oma imepärase puutükiga La Platasse tagasi pöördus, 
äratas tema teade suurt tähelepanu nii politseis kui ka ajakirjanduses. «Ma lihtsalt 
kardan sellesse uskuda,» kirjutas Vucetich ühele oma sõbrale. «Kuid nii see on. 
Arvatavasti hakkavad minu vastased kinnitama, et see oli vaid juhus. Aga mul on käes 
hea trump, mille ma nende vastu välja mängin. Loodan, et varsti on mul palju trumpe 
000? 

Tal oli õigus. Üsna varsti tegi Vucetich selle abil kindlaks ühe tundmatu enesetapja. 
Võtnud laibalt sõrmejäljed, tuvastas ta viie minuti pärast, et tegemist on varem kohtu 
poolt karistatuga, kelle sõrmejäljed oli võetud mõni kuu tagasi Sierra Chica vanglas. 
Seejärel õnnestus paljastada kriminaalkurjategija Audifrasio Conzales, kes oli tapnud 
La Plata kaupmehe don Rivase. Lauale olid jäänud Conzalesi sõrmejäljed. Samal ajal 
tuvastas Vucetich sõrmejälgede järgi ühe päeva jooksul 23 varem karistatud kurja- 
tegijat. Kõigil neil juhtudel polnud bertiljonaažist mingit kasu. 

Nüüd üritas Vucetich veenda ülemusi daktüloskoopia eelistes. Tol ajal arvati, et 
kõik Pariisist tulnu on täiuslik. Nii mõeldi ka La Platas. Vucetich hakkas kirjutama 
ettekandeid. Ta andis omal kulul välja raamatu «Antropomeetria ja daktüloskoopia 
üldine sissejuhatus», milles tõestas daktüloskoopia eelised antropomeetria ees. Kuid 
kõik asjata. 1893. aasta juulis keelasid ülemused tal daktüloskoopiaga tegelemise. 


Talle anti käsk tegelda üksnes ant-ropomeetriaga. Pettumine mõjus Vucetichile 
niivõrd, et ta haigestus teda oma elu viimse päevani vaevavasse maohaavandisse. 

Salaja aga jätkas Vucetich siiski tööd ja kirjutas äärmiselt rusutud meeleolus 
raamatu «Identifitseerimissüsteem». Teda süüdistati antropomeetria hülgamises ja 
ähvardati vallandada. Vucetich oli sunnitud müüma oma väikese raamatukogu, et 
raamatut välja anda. Tema usk oma õigsusse oli vankumatu. Ka naine ja lapsed 
uskusid temasse. Kui Vucetich raha puudumisel pidi hädavajalikust loobuma, rääkis 
ta oma perele: «Kui mu süsteem hakkab igal maal tulu tooma, kannavad inimesed 
meie majja raha kotitäite kaupa.» 

Neli kuud hiljem astus politseivalitsuse etteotsa uus direktor Narciso Lozano. Ta 
andis Vucetichile loa oma huvialaga edasi tegelda. 1894. aastal olid daktüloskoopia 
eelised juba nii käegakatsutavad, et sellest ei saanud enam vaikida. 

Oma 22. juuni 1894. aasta otsusega eraldas Buenos Airese provintsi saadikutekoda 
erifondi 5000 kuldpeeso ulatuses Vucetichi 

hüvitamiseks ja kulude katmiseks, mis tal oli tulnud kanda daktüloskoopia 
väljatöötamisel. Ja ometi saavutasid Bertilloni pooldajad, et senat selle otsuse muutis. 
Kuid kaks aastat hiljem, 1896. aasta juunis kaotati kõikide provintside politseis 
bertiljonaaž, mis asendati daktüloskoopiaga. 

Selle otsusega sai Argentiina maailma esimeseks riigiks, kus sõrmejäljed muutusid 
politseiteenistuse ainsaks identifitseerimis-vahendiks. Kolmekümne kaheksa aastane 
Vucetich saavutas tunnustuse. Pärast viis aastat kestnud edukat daktüloskoopia-alast 
tööd esines Vucetich Montevideos Lõuna-Ameerika teisel teaduslikul kongressil 
Buenos Airese politsei delegaadina ja kõneles dak-tüloskoopia eelistest. «Mul on 
õigus väita, et kõik need aastad, mil tegelesime antropomeetriaga, ei suutnud me 
mõõtmistele toetudes kõigile püüdlustele vaatamata inimese identsust kinnitada. Alati 
olid ühe ja sama inimese mõõtmisandmed erinevad. See oli põhjus, miks olime 
sunnitud tegelema daktüloskoopiaga.» 

Vucetichi esinemine sel kongressil, samuti ka järgmisel Lõuna-Ameerika 
politseikongressil 1905. aastal põhjustasid ühe Lõuna-Ameerika riikide politsei 
ülemineku teise järel tema süsteemile: 1903. aastal Brasiilia ja Tšiili, 1906. aastal 
Boliivia, 1908. aastal Peruu, Paraguai ja Uruguai. 

Vucetich isegi ei taibanud oma triumfi suurust. Tema käsutuses £>W liiga vähe 
andmeid Euroopast, mõistmaks, kuivõrd palju ta Vanast Maailmast ees sammub. Ka 
oli tal vähe võimalusi oma ideede toimetamiseks Euroopasse. Sest teed, mida mööda 
teadussaavutused rändasid, olid vastupidised: Vanast Maailmast Uude. Et oma 
avastusele teed Euroopasse rajada, pidanuks tal olema suuri summasid. Raha aga 
polnud tal kunagi. Teated tema saavutustest ei jõudnud isegi Ameerika 
Ühendriikidesse. 

Samal ajal aga nägi Vucetich juba uusi võimalusi, mille peale teistes riikides tuldi 
alles aastakümnete pärast. Ta hakkas mõtlema .kogu elanikkonna registreerimisele 
sõrmejälgede abil. Niisugune registreerimine pidi abistama kuritegude avastamisel, 
mis seni oli võimalik vaid juhul, kui varem karistatud ning registreeritud kurjategija 
jättis oma sõrmejäljed sündmuspaigale. Registreerimisel pidi olema hoopis laiem 
tähendus, see pidi etendama tähtsat osa õnnetusjuhtumite ohvrite kindlakstegemisel. 
Novaatori fantaasia maalis veelgi kaugemaid tulevikupilte. Ammu enne eurooplasi 
mõtiskles ta politsei rahvusvahelisest koostööst, kontinentidevahe-listest 
i1dentifitseerimisbüroodest Lõuna-Ameerikas, Põhja-Ameeri-kas, Euroopas. Need 
bürood pidid olema iga politseiasutuse käsutuses, mis otsiksid kurjategijat väljaspool 


kodumaa piire või siis püüaksid leida teadmatult kadunuid. Vucetich ei aimanud, et 
teda ootab ees veel palju kibestumisi ning pettumusi. 

12. Edward Henry meetod 


1896. aasta lõpus jälgis kiirrongiga Kalkutasse reisiv noor Briti ohvitser oma 
rännakukaaslast, kes paistis silma ebatavalise käitumisega. 

Teekaaslane oli pikakasvuline ning sihvakas umbes neljakümne-viieaastane mees, 
kelle kaunikujulist pead ehtisid lahkukammitud paksud juuksed ja nägu ilmestasid 
tumedad vurrud. Peaaegu tund aega istus ta aknast välja vahtides, siis aga pistis käe 
äkitselt rinnataskusse, tõmbas sealt välja kuldpliiatsi ja hakkas kõikidest taskutest 
pberit otsima. Kirjutusmaterjali leidmata, tõmbas ta oma vasakust pintsakukäisest 
välja tärgeldatud manseti ja hakkas sellele midagi kirjutama. Kõige veidram aga oli 
see, et mees mitte üksnes ei kirjutanud, vaid joonistas ka mingeid kaari. Mitu korda 
katkestas ta oma tegevuse ja jäi mõtteisse. Seejärel aga hakkas ta oma jooniseid taas 
täiendama. Sihtjaama jõudes oli mansett täis kirjutatud ja joonistatud. Kalkutas väljus 
ta rongist. Jaamas olid reisimehel vastas mõned teenrid. Peagi sõitis ta elegantses 
vankris minema. 

Noor ohvitser ei aimanud, et ta oli olnud erakordselt tähtsa sündmuse tunnistaja ega 
teadnud, et tema reisikaaslane oli Ben-gaalia india-briti politsei peainspektor Edward 
Henry. Sel päeval joonistas Henry mansetile sõrmejälgede kõikehõlmava süsteemi. 

Henry oli Londoni idaosa Shadwelli arsti poeg. 1873. aastal tuli ta 23-aastasena 
Indiasse ja asus tööle tsiviilvalitsuses. 1891. aastal sai temast Bengaalia politsei 
peainspektor. Arukas ning haritud, viisakas ning fantaasiaküllane, samal ajal aga ka 
hea organisaator ning matemaatik Henry seadis kõrgele ametikohale asudes Kalkuta 
politseis sisse bertiljonaaži. Arvestades tolleaegsete india politseinike madalat 
haridustaset ja nende kogenematust Euroopa mõõtesüsteemis, tuli tal piirduda kuue 
mõõtmega. Vastavalt Troupi komisjoni otsusele, kanti kaartidele eritunnustena ka 
sõrmejäljed. 

Kui võrrelda olukorda varasemate aastatega, oli bertiljonaaži kasulikkus ilmne. 
1893. aastal õnnestus Bengaalias identifitseerimise teel tuvastada varajasem karistatus 
23 uuesti arreteeritul. 1894. aastal oli neid juba 143, järgmisel aastal — 207. Sel ajal 
küündis kaartide arv Kalkuta kartoteegis juba saja tuhandeni. Kuid seejuures selgus ka 
hirmuäratavate vigade põhjus mõõtmisel. Raske oli india politseinikke ja 
vanglateenistujaid välja õpetada nii, et nende mõõtmistulemusi mingilgi määral 
usaldada. Ühe kaardi täitmiseks kulus umbes tund aega. Iga mõõtmist korrati kolm 
korda. Lubatavaks veaks peeti 2 mm erinevust. Et aga erinevate inimeste andmed 
erinesidki küllalt sageli üksteisest vaid kahe millimeetri võrra, siis tuli vajalikku kaarti 
otsida mitmest kartoteegi sahtlist. Vajaliku kaardi leidmiseks kulus keskmiselt tund 
aega. 

Huvitav, et Henry töötas Bengaalias, tollessamas provintsis, kus viisteist aastat 
tagasi oli teinud oma katseid Herschel. Juba 1892. aastal (enne seda, kui Troupi 
komisjon võttis vastu sõrmejälgi 

puudutava otsuse) oli Henry Herschelist sõltumatult pööranud tähelepanu 
sõrmejälgedele. 1893. aastal sattus talle pihku Galtoni raamat «Sõrmejäljed». 1894. 
aastal sai ta Troupi komisjoni otsusest teada, et Galtonil ei õnnestunud leida 
klassifitseerimise otstarbekohast meetodit. Otsekohe esitas Henry küsimuse: kas see 
probleem on tõepoolest lahendamatu? 


Mõne kuu pärast siirdus Henry kodumaale puhkusele. Jõudnud Londonisse külastas 
ta kohe Galtonit viimase South Kensingtoni laboratooriumis. 

Juba üle seitsmekümneaastane Galton võttis külalise sõbralikult vastu. Mingi 
pretensioonita oma prioriteedi kohta jutustas ta kõigist pingutustest. Henry põles 
soovist tundma õppida papillaar-mustrite saladuslikku maailma. Kalkutasse tagasi 
pöördudes oli tal kohver täis sõrmejälgedega fotosid. Kalkutas jätkas Henry 
sõrmejälgede kogumist. Kuni 1896. aasta detsembrini võrdles ja klassifitseeris ta neid. 
Ja just rongisõidu ajal tekkis tal idee, kuidas sõrmejälgi registreerida, nii et otsitavat 
oleks võimalik leida lühikese aja jooksul. See idee sündis Galtoni sügavate teaduslike 
uuringute ning praktik Henry organiseerimistalendi sünteesis. 

Henry rõhutas alati Galtoni teeneid. Kui ta aga põhjalikumalt oli tundma õppinud 
probleemi ajalugu, ei unustanud ta märkimast ka Herscheli ja Fauldsi panust. 

Henry määras kindlaks põhimustri viis liiki ja iseloomustas kõiki neid. Liigid olid 
järgmised: lihtsad kaared, kuusekujulised kaared, radiaalsed aasad, ulnaaraasad ja 
keerised. Radiaalaasad on pöördunud käe selles suunas, kus asub küünarvarre raadius, 
s. t. pöidla suunas. Ulnaaraasad on pöördunud väikese sõrme poole. Nagu me juba 
Vucetichist jutustades nägime, võib jooniseid tähistada vastavatest tähtedest koostatud 
valemite abil. Massiliseks registreerimiseks oli vajalik mustrite edasine jaotamine. 
Selle aluseks oli mustri täpsustamine, mille Galton tähistas kolmnurga või deltaga. 
Kolmnurk võis tekkinud olla ühe papillaarjoone hargnemise või siis kahe 
papillaarjoone liitumise tulemusel. Henry tegi kindlaks kindlad lähtepunktid, mille ta 
nimetas «valimisteks piirideks». Niinimetatud aasades esinesid samuti kindlad 
punktid, mis said nimeks «sisemised piirid». Kui nüüd ühendada sisemise piiri punkt 
välimise piiri punktiga ja loendada kokku papillaarjooned, mida sirge lõikab, siis on 
joonte arv erinev. Niiviisi moodustuvad alarühmad, mida saab väljendada arvudega. 
Need arvud koos mustrit tähistavate tähtedega moodustavad valemi, mille abil võib 
klassifitseerida sõrmejälgede kartoteegikaardid. 

Asjasse pühendamatule väga keerukana tunduv põhimõte oli tegelikult lihtne ning 
selge. Uue meetodi õppimiseks läks vaja vaid luupi, nõela joonte lugemiseks ja üsna 
vähe aega. 

Juba 1896. aasta jaanuaris andis Henry Bengaalia politseile korralduse lisada 
bertiljonaažikaartile leht sõrmejälgedega. Nüüd otsustas ta katsetada oma süsteemi 
hoopis suurema koguse kaartidega, kus asusid sõrmejäljed. Henry kirjutas: «Kui see 
registreerimisviis 

osutub kindlaks, siis olen veendunud, et aja jooksul võime antropomeetriast loobuda 
1 

1897. aasta jaanuaris oli Henry oma ürituse õigsuses veendunud ja ta pöördus 
India kindralkuberneri poole taotlusega moodustada erapooletu komisjon, 
otsustamaks küsimust bertiljonaaži asendamisest daktüloskoopiaga. Kui 
kindralkuberner tema ettepaneku heaks kiitis, oli Henry ülimalt rahul. 29. märtsil 
1897. aastal kogunes komisjon kindralmajor Shahaniga eesotsas Henry Kalkuta 
residentsi. Kaks päeva hiljem koostas komisjon aruande, mis toetas Henry taotlusi. 
«Vaadanud läbi antropomeetriasüsteemi ja selle vead, õppisime me tundma ka 
daktüloskoopiat. Eelkõige torkas meile silma sõrmejälgede võtmise lihtsus ning 
selgus. Selleks pole vaja instrumente ega eriväljaõppega inimesi. Seejärel selgitati 
meile härra Henry loodud klassifitseerimismeetodit. See on nii 
lihtne, et me suutsime hõlpsasti ning eksimatult leida kahe kõige keerukama kaardi 
originaalid. Ebaselgete sõrmejälgede tõttu eriti raskena näiv juhtum õnnestus 
lahendada kahe minuti jooksul .. .» 


Juba 12. juulil 1897. aastal likvideeris kindralkuberner bertiljonaaži ja kogu Briti- 
Mdias seati sisse daktüloskoopia. Järgmise aasta jooksul identifitseeriti üksnes 
Bengaalias 345, aasta hiljem aga 569 kriminaalkurjategijat, kellest kaht kolmandikku 
polnud bertiljonaaži abil õnnestunud identifitseerida. Sel ajal tegeles Henry juba 
kuriteopaigalt avastatud sõrmejälgede kui süütõendite kasutamise meetodi 
väljatöötamisega. Nii nagu Vucetichit, aitas ka teda juhus. 

1898. aasta augustis pandi toime mõrv kaugel piirialal Bengaalia ja Bhutani 
vahel. Kui Julpuguri piirkonna briti politseiülem kahe indialase saatel ühte 
teeistandusse saabus, valitses seal kahtlane vaikus. Valitseja maja uks oli avatud, kuid 
keegi sellest ei väljunud ega tulnud külalisele vastu. Magamistoas voodis lamas 
läbilõigatud kõriga valitseja. Kõik dokumendid kirjutuslaual olid korras, kuid 
rahalaegas avatud ning raha kadunud. Teenijad olid kabuhirmus põgenenud. Kadunud 
oli ka valitseja armuke — pärismaalanna. Lõpuks leiti üles tema ja kokk. Kuriteo 
sooritamise ajal naisi majas polnud. Kuid õhtuhämaruses näinud kokk, kuidas keegi 
võõras mees majast põgenes. Lõpuks leidis politseiülem valitseja rahatasku. Raha seal 
polnud, kuid ühes lahtris asus kortsunud 
kalender. Selle helesinisel kaanel oli vaevumärgatav pruun plekk. Politseiülemal luupi 
kaasas polnud, kuid ametnikule tundus see olevat sõrmejälg. Juhtunust teatati 
Kalkutasse. 

Henry andis käsu võtta sõrmejäljed tapetult ja kõigilt valitseja lähikondlastelt ning 
saata need Kalkutasse. Seal tehti mõne minuti jooksul kindlaks, et laik on tõenäoliselt 
parema käe pöidla jälg, kuid ei kuulu tapetule ega kellelegi istanduse töötajaist. 
Ülekuulamiste käigus Julpuguris selgus, et 1895. aasta lõpus oli valitseja tabanud oma 
teenri Charani varguselt. Charan oli arreteeritud ja tema üle mõisteti kohut Kalkutas. 
Vangistamisel ähvardanud teener kätte maksta. 

Henry käskis otsida üles kartoteegist Charani sõrmejäljed. Nimelise registri järgi 
leitigi Charani kaart. Sellel asus tema parema, käe pöidla jälg, mis langes täpselt 
kokku kalendril avastatud jäljega! 

Seoses kuninganna Victoria briljantjuubeliga 1897. aastal amnesteeriti koos paljude 
teistega ka Charan. Pärast vabanemist ta kadus. Möödusid nädalad, enne kui teda 
õnnestus tabada ja Kalkutas kohtu alla anda. See oli esimene protsess, millel tõestus- 
vahendina kasutati sõrmejälge. Charan eitas oma süüd. Kahtlev kohus läks 
kompromissile. Charan mõisteti süüdi mitte tapmises, vaid varguses. Kohus ei 
riskinud sõrmejäljele toetudes surmanuhtlust määrata. Kõik see oli liiga uus, liiga 
ebamäärane ning revolutsiooniline kohtunikele, kes olid varem kõrgeima 
karistusmäära langetanud vaid tunnistajate seletuste põhjal. 

Sel ajal ei teatud väljaspool Indiat Bengaalia progressiivsetest ümberkorraldustest 
midagi. 

Tee Indiast Londonisse oli pikk, aeglaselt töötas ka bürokraatlik masinavärk. Ometi 
see töötas ja kindral Shahani ettekanne jõudis lõpuks Kalkutast Londonisse. Ettekanne 
sattus ministeeriumi just sel hetkel, kui Scotland Yardis valitses Inglise-Buuri sõjast 
tingitud kriis. Londonit vapustasid töötute demonstratsioonid. Kuritegude laine oli 
tõusnud haripunkti. Juba 13 aastat politseipresidendi toolil istunud söör Edward 
Bradford oli võimetu midagi ette võtma. Kriminaalpolitsei ülem Robert Anderson 
läks pensionile. Identifitseerimise kohta ei osanud Melville Macnaghten midagi 
lohutavat öelda. Asi polnud bertiljonaaži läbikukkumises. Vastupidi, temaga kaasnes 
progress, kuid Troupi komisjoni otsustusvõimetus halvas ka mõõtmisbürood. Sel ajal 
andis Galton välja uue raamatu — «Daktüloskoopilise teatmiku», mis valmistas taas 


teed sõrmejälgede järgi registreerimisele. Seepärast olidki teated Indiast üpris 
õigeaegsed. 

5. juulil 1900. aastal tuli Londonis kokku uus komisjon lord Belperi eesistumisel. 
Henry kutsuti Londonisse, kus ta pidi tegema ettekande. Ekspertidena viibisid kohal 
Galton ja kõik Scotland Yardi ametnikud, kes olid juba viis aastat töötanud Bertilloni 
meetodil. Need olid Macnahten, Stadman, Collins, samuti doktor Garson, kes 1895. 
aastal oli nii visalt võidelnud antropomeetria eest. 

Henry esinemine tekitas sensatsiooni. Francis Galton tunnistas Henry süsteemi 
probleemi praktiliseks lahenduseks. Teda toetas doktor Garson, kes äkitselt taipas 
daktüloskoopia rakendamise tähtsust. Täiesti ootamatult hakkas Garson kiitma oma 
klassifit-seerimissüsteemi, et too aga oli ebatäiuslik, siis ei hakanud komisjon seda 
üldse arutama. Pärast põhjalikke kaalutlusi tegi lord Belper 1900. aasta novembris 
ettepaneku vahetada Inglismaal bertiljonaaž välja daktüloskoopia vastu. Siseminister 
määras Henry Londoni politseipresidendi asetäitjaks ning kriminaalpolitsei ülemaks. 
1901. aasta märtsis asus Henry oma uuele töökohale 

Scotland Yardi hoones, kus töötasid inspektor Stadman, seersant Collins ja viimase 
assistent Hunt. Stadman oli juba siis väga haige. Põhilise töö tegid ära Collins ja 
Hunt. Oma Kalkuta kogemuste põhjal nägi Henry, et nende töö pole kaugeltki 
laitmatu. Kogutud sõrmejäljed olid tehniliselt viletsad, ebaselged ning pealegi valesti 
süstematiseeritud. Ka asusid kaardid tavaliste kontori-kappide kitsastes sahtlites. Kuid 
Henry oskas innustada mõlemat. Näidates Indiast pärit kvaliteetseid näidiseid, õpetas 
Henry oma abilistele, kuidas papillaarmustreid eristada. See võimaldas Col-linsil 
lühikese aja jooksul saada suurimaks daktüloskoopia asjatundjaks. 1902. aasta 
maikuuks suutis daktüloskoopiaosakond identifitseerida 1722 retsidivisti. Tulemus 
ületas bertiljonaaži parima saavutuse neljakordselt. Henry aga teadis, et sellest veel 
daktüloskoopia täielikuks võiduks kogu Inglismaa ulatuses ei piisa. Oli vaja saavutusi, 
mida tunnistaks kohus ning avalikkus. 

Esimesed, kuid vähese tähtsusega sündmused avanesid juba 1902. aasta 
traditsioonilistel Epsomi ratsavõistlustel. Melville Macnaghten meenutas hiljem: 
«Ratsavõistluste esimeseks päevaks jõudsime vaevu ette valmistuda. Kella kuueks- 
seitsmeks õhtul oli politsei kõik kriminaalkurjategijad (petturid ja taskuvargad) kinni 
nabinud. Juba järgmisel hommikul mõisteti nad süüdi. Saatsime Epsomisse ka mõne 
spetsialisti, kes võtsid 45 arreteeritult sõrmejäljed ja tõid need Scotland Yardi. 
Järgmisel ööl võrdles sõrmejälgi kaks daktüloskoopiaosakonna töötajat. Nad tegid 
kindlaks, et 29 arreteeritut olid varem kohtu poolt karistatud. Järgmisel varahommikul 
sõitis peainspektor Collins kurjategijate registreerimis-kaartidega Epsomi. Kui 
arreteeritud kohtu ette toodi, süüdistati neid selles, et olid juba varem kohtulikult 
karistatud. Süüalustele määrati kahekordne karistus. Üks neist väitis end pärit olevat 
Gloucesterist. Tema nimi olevat Green ja ta polevat kunagi kohtu all olnud. Ka 
hipodroomi nägevat ta esmakordselt elus. Kui peainspektor aga teatas, et ta on hoopis 
Benjamin Brown ja pärit Birminghamist, ning pealegi üsna mitu korda juba süüdi 
mõistetud, hakkas arreteeritu vanduma: «Kuradi sõrmejäljed! Seda ma kartsin, et nad 
mind kord alt veavad ...» 

Samal aastal avanes hoopis tähtsam võimalus. Uurides Denmark Hillsis aset leidnud 
sissemurdmist, avastas Collins värskelt värvitud aknalaualt sõrmejälgi. Need kuulusid 
alles äsja vangist vabanenud Jacksonile. Viimane arreteeriti ja viidi Brickstone'i 
vanglasse. Kindluse mõttes võttis Collins vahistatult veel kord sõrmejäljed. Polnud 
kahtlust, et Jackson oli kuriteo ajal majas viibinud. 


Sissemurdmist kvalifitseeriti kuriteona, mida ei vaadanud läbi üks kohtunik, vaid 
Oid Bailey vandekohtus. Henry otsustas seda ürituse huvides ära kasutada. Ta taipas, 
et üksnes erakordselt andekas ning autoriteetne prokurör võib võita konservatiivsete 
kohtunike ja vandemeeste usaldamatuse ning eelarvamuste barjääri. 

SI 

Sobivamaks prokuröriks osutus Richard Muir, kes Londoni prokuröride noorema 
põlvkonna hulgast oli omandanud suurima autoriteedi. 

Muir oli läbinud tee müüjast juristini. Visa töömehena ei tundnud ta puhkust ega 
rahu. Varahommikust hilisööni istus ta oma büroos ja kogus materjali, tehes 
värvipliiatsitega väikestele kaar-dikestele märkmeid. Ühe värviga tavalise 
ülekuulamise puhuks, teisega ristküsitluste jaoks. Tema esinemisi kohtus nimetati 
«kaardimänguks». Iial ei maganud ta üle viie tunni ööpäevas. Teda kartsid nii alluvad 
kui ka Scotland Yardi töötajad, kes talle asitõendeid kogusid. Muir ei kiitnud kunagi 
kedagi. Häda sellele, kes oli küllalt ettevaatamatu tarvitama sõna «võimatu». 
«Võimatu?» nähvas ta. «Seda sõna ma ei tunne!» Ta suhtus sügava umbusuga 
identifitseerimisse tunnistuste põhjal. Kui niisugune identifitseerimine oli kuriteos 
süüdistatava ainus süütõend, kartis ta alati kohtuviga. 

Pärast vestlust Henryga läks Muir ise Scotland Yardi, kus ta temale omase 
halastamatusega neli päeva eksamineeris Collinsit, kontrollides daktüloskoopia ja 
registreerimise metoodikat ning uurides seniseid tulemusi. Pärast seda sai Muirist 
Henry veendunud poolehoidja. Ta uskus daktüloskoopiasse nii kindlalt, et oli nõus 
enese peale võtma isegi vähemtähtsamaid kohtuasju kui Jacksoni oma. Peaasi, et 
saaks aidata Henryl võita avalikkuse tunnustust. 

2. septembril 1902. aastal seisis Jackson Oid Bailey kohtus süüpingis. Protsessist on 
teada vaid tulemus: Muir suutis umbusklikke kaasistujaid veenda sõrmejälgede 
absoluutses eksimatuses. Jackson tunnistati süüdi. Kohtunik mõistis ta kuueks aastaks 
sunnitööle. 

Protsessiga kaasnes Henry esimene avalik edu Inglismaal. Kuid ta teadis, et see on 
alles algus. Täielikku võitu võis oodata üksnes suurest protsessist, mis köidaks kogu 
maa tähelepanu. Enne aga toimus Londonis draama, mis tõestas identifitseerimise 
vana meetodi nõrkust. Selle draama proloog algas juba mitu aastat tagasi, 16. 
detsembril 1896. aastal ja sai kriminalistika ajaloos tuntuks Becki süüasjana. 


13. Seitse aastat vangistust võõraste kuritegude eest (Adolf 
Becki süüasi) 


Umbes kell neli pärastlõunal väljus Londonis Victoria tänaval majast nr. 138 umbes 
viiekümneaastane hallipäine vurrudega isand. Ta kandis saterkuube ning silindrit. 
Lävel mees hetkeks seisatus, otsekui kõheldes, kummale poole minema hakata. Oota- 
matult tõkestas ta tee tundmatu naine. «Härra, ma tunnen teid!» hüüdis naine. 

«Vabandage, mida te soovite?» küsis mees. 

«Tahan tagasi saada oma mõlemad kellad ja sõrmused ...» 

Mees lükkas pealetükkiva daami kõrvale ja astus üle tänava. Naine tuli talle järele. 
Siis läks mees konstaabli juurde ja teatas sellele, et talle kleebib külge võõras naine, 
keda ta kunagi pole näinud. Sel ajal astus nende juurde ka naine, kes ärritatult jutustas 
politseinikule, et toosama mees oli petnud teda ning paljaks varastanud. Naine nõudis 
mehe kohest arreteerimist. Politseinik toimetas mõlemad jaoskonda. 

Mehe nini oli Adolf Beck, naise oma Ottilie Meissonnier. Kui uskuda naise ägedaid 
süüdistusi, siis oli lugu järgmine. Kolm nädalat tagasi oli Beck temaga Victoria 


tänaval vestlusse astunud. Tema, inglise keele õpetajanna, läinud parajasti 
lillenäitusele. Beck oli pöördunud tema poole ja küsinud, kas ta on leedi Everton. 
Kuulnud eitavat vastust, mees vabandanud ja lisanud, et lillenäitus ei tasuvat 
vaatamist. Tema ise taipavat üht-teist lilledest, sest tema mõisas Lincolnshire'is 
töötavat kuus aednikku. Kui Ottilie Meissonnier ütles, et ka tema on lillearmastaja ja 
kasvatab kodus krüsanteeme, küsis Beck, kas ta tohiks neid lilli näha. Nad leppisid 
kokku kohtuda järgmisel päeval naise kodus Foulhami tänaval. Beck ilmus 
kokkulepitud ajal. Ta tutvustas end lord Salisburyna ja mainis nagu muuseas, et tema 
sissetulek moodustab 180 000 naela. Siis kutsus lord naist oma jahiga Rivierasse 
lõbureisile. Seejuures aga nõudis ta, et naine muretsegu endale elegantsem garderoob. 

Ottilie jäi nõusse ja tema külaline luges ette esemeid, mida tuleb osta. Mees kirjutas 
oma käega üles vajamineva nimistu ja nende ostmiseks tšeki 40 naela peale. Seejärel 
palus ta Ottiliel anda oma käekella ja sõrmused, et nende järgi hoopis kalleimaid 
ehteid hankida. Poolteist tundi pärast Becki lahkumist märkas naine, et ka tema teine 
kell on kadunud. Tal tekkis kahtlus, mispeale jooksis panka tšekki rahaks ümber 
vahetama. Seal aga lord Salisbury nimel arvet polnud. Ottilie Meissonnier taipas, et 
oli suli ohvriks langenud. Ta püüdis «lordi» üles leida. Ja nüüd, 16. detsembri 
õhtupoolikul see õnnestuski. Kahjusaanu kinnitas, et võib vanduda, et just Adolf Beck 
ongi see mees, kes esines lord Salisbury nime all. 

Aruanne ülekuulamisest toimetati juba sama päeva õhtul Scotland Yardi. Asja 
hakkas uurima inspektor Waldock, kes tundis hästi kohalikke olusid. Selgus, et alates 
1894. aasta detsembrist oli üksikutelt naistelt tulnud palju kaebusi elatanud hallipäise 
mehe kohta, kes esinedes lord Wiltoni või lord Willoughbyna, oli kasutanud 
samasuguseid võtteid nagu «lord Salisburygi». 

Niisuguseid kaebusi olid esitanud 22 naist. 1894. aasta detsembri alguses oli «lord» 
võtnud Fanny Nuttilt kaks sõrmust ja prossi, 1895. aasta jaanuari alguses Evelyn 
Millerilt sõrmuse, sama aasta 18. veebruaril Alice Sinclairilt kaks sõrmust, 7. märtsil 
Anne Townsendilt sõrmuse ja kaks käevõru, 23. juulil Kate Brakefieldilt kaks 
sõrmust, 6. juulil Daisy Grantilt kaks sõrmust ja teisi ehteid. 

Mõnikord võttis «lord» hüvasti jättes laenuks ka teeraha, väites, et teener oli 
unustanud talle peenraha tasku panemata. 

Becki näidati kõikidele naistele. Selleks asetati ta ühte ritta kümne kuni 
viieteistkümne mehega, kes olid lihtsalt tänavalt sisse kutsutud, ilma et neil 
tarvitsenuks isegi ligikaudu Beckiga sarnaneda. Enamasti oli Beck ainus hallipäine ja 
vurrudega mees kogu sellel «identifitseerimise paraadil». Loomulikult jäi naiste 
tähelepanu püsima otsekohe temal. Kõik nad kinnitasid, et Beck on just sama mees, 
kes neid oli petnud. 

Beck kinnitas pisarsilmi, et pole iialgi elus ühtki neist naistest näinud. Ta elavat 
Norras asuva vasekaevanduse tuludest ega tunne vajadust petmiseks ning varguseks, 
vastavalt dokumentidele oli ta sündinud 1841. aastal Norras. 1865. aastal tuli ta 
Londonisse, kus töötas laevakompaniis maaklerina. Sellest ajast alates reisis palju. 
Aberdeenis esines ta lauljana. 1868. aastal sõitis Beck Louna-Ameerikasse, andis seal 
kontserte ja oli Buenos Aireses kaubandustehingute vahendaja, teenis endale Peruus 
sõjaliste han-getega varanduse ja pöördus 1884. aastal Norrasse tagasi, kus ostis 
endale vasekaevanduse. Aasta hiljem tuli ta Londonisse, kus elas alguses «Covent 
Gardeni» hotellis, seejärel aga Victoria tänava möbleeritud korteris. Sekretär tõendas, 
et Beckil on tõepoolest vasekaevandus. Kuid samal ajal selgus, et «Covent Gardeni» 
hotellis oli ta 600 naela võlgu jäänud. Ka sekretärilt oli ta võlgu võtnud. Naiste suhtes 


polnud ta eriti valiv. Kõik need asjad rääkisid Becki kahjuks. Ise aga kinnitas ta oma 
süütust. 

18. detsembril tuli Scotland Yardi anonüümkiri, kus räägiti, et juba 1877. aastal 
mõisteti Oid Baileys viieaastane vanglakaristus kellelegi John Smithile, kes pettis 
naisi. Smith, nagu «lord Wil-loughbygi, oli pakkunud naistele oma suures lossis 
majapidajanna kohta, oli andnud välja võltsitud veksleid ja korjanud kokku nende 
väärtasjad. 20. aprillil 1877. aastal tundis üks petetu, nimelt Louisa Howard ta ära ja 
andis politseile üles. Vandemehed tunnistasid Smithi süüdi ja 10. mail 1877. aastal 
mõistis kohtunik Forrest Fulton talle 5 aastat vanglakaristust. Neli aastat hiljem, 14. 
aprillil 1881 vabanes Smith vanglast ja oli sellest alates kadunud. Tõenäoliselt on 
Beck, nagu anonüümkirja autor märkis, toosama Smith, kes jätkab oma sulitempe. 
Scotland Yardis leiti Smithi materjalid üles. Tõepoolest, kuritegude toimepanemise 
meetod, milles Becki süüdistati, langes täpselt kokku John Smithi kuritegude 
sooritamise viisiga. Peale selle olid mõlemad politseinikud — konstaabel Spurrel ja 
inspektor Redstone veel elus. Becki näidati ka neile. Smithiga kohtumisest oli 
möödunud 19 aastat, kuid West-minsteri politseikohtupalati ees (see pidi määrama 
kindlaks, kas Beck on varem karistatud) teatas Spurrel, et Beck ja Smith on üks ja 
sama isik: «Pole mingit kahtlust, et süüdistatav on sama mees. See on tema. Ma tean, 
missuguse küsimuse lahendamine sõltub minu tunnistusest, ja ma võin kõhklemata 
öelda, et see on tema.» 

Ka inspektor Redstone polnud Smithi 1877. aastast saadik näinud, kuid ka .tema 
tunnistus langes ametivenna omaga kokku. Beck kahvatas, lõi imestunult käsi kokku 
ja hüüdis meeleheites, et 1877. aastal polnud teda üldsegi Inglismaal. Ta võib Lõuna- 
Ameerikast tuua auväärseid tunnistajaid, kes vande all kinnitavad, et 1876. ja 1877. 
aastal töötas ta hoopis Lõuna-Ameerikas. Naised eksivad. Tal pole aimugi, kes too 
Smith on. Ta pole Smithist kunagi kuulnudki ega ühtegi päeva Inglise vanglas 
viibinud. «Vannun looja nimel. Naised ja politseinikud eksivad.» 

Käekirjaekspert Gurrin võrdles rõivanimistuid, mida too petis oli 1894.—1895. 
aastal naistele jätnud, Smithi samasuguste nimistutega 1877. aastast ja Adolf Becki 
käekirja. Eksperdi järeldus: 1877. aasta suli ja 1894.—1895. aasta suli käekiri on ühe 
ja sama inimese oma. Becki käekirjal on eritunnuseid, kuid ometi on need sedelid 
kirjutanud Beck, tõsi küll, «moonutatud käekirjaga». 

Becki identifitseerimine kannatanute ja kahe politseiniku tunnistuste järgi näis nii 
veenev, et prokuratuurisekretär Sims, kes valmistas ette süüdistust Oid Bailey 
kohtule, ei pidanud vajalikuks võrrelda Adolf Becki välimust John Smithi 
isikukirjeldusega, mis pidi ometi kurjategijate kartoteegis asuma. Inspektor Waldock 
juhtis Simsi tähelepanu asjaolule, et tema teada peaksid Smithil kirjelduse järgi olema 
pruunid silmad, Beckil on need aga sinised. Sims aga ei teinud näpunäitest väljagi. 
Isiklik äratundmine näis talle isikukirjeldusest tähtsamana, sest see oli sageli 
pinnapealne. Kui aga Waldock hakkas oma kahtlusi visalt kordama, ta lihtsalt 
eemaldati uurimisest ja asendati peainspektor Froestiga. 

Froest oli vana kooli esindaja. Sel ajal ei tuntud kurjategijate otsimisel 
rahvusvahelist koostööd. Kurjategijate tagaotsimine välismaal oli Froesti eriala. Tema 
Scotland Yardi büroos asus ühe ameerika raudteeröövli revolver. Selle omanikku oli 
Froest asunud jälitama ookeani taga ja lõpuks arreteerinud mehe Londoni restoranis 
«Gatti». Tema vangistas ka kurikuulsa «mõrtsukaskauboi» Kuhne, kes oli kandnud 
alati musti rõivaid ning iga oma ohvri tähistas tärkega revolvril. Froest uskus siiralt 
ning Sügavalt politseiniku nägemismälu kui parimat identifitseerimisvahendit ega- 
kahelnud Spurreli ja Redstone'i õigsuses. 


Becki kohtuasjas esines süüdistajana Horace Avory. Too väike kõhn mees polnud 
võimeline kellelegi kaasa tundma. Hiljem hakati teda vahetevahel Poojaks kutsuma. 
Tema kohta öeldi: «Avory hoiab kokku rasvaga, hoiab kokku komplimentidega, kuid 
mitte kunagi süüdimõistetute arvuga.» 

Võimalik, et Avory hetkekski ei uskunud Becki ja Smithi identsusesse. 
Eelsüüdistuse aktis oli mitmes punktis vihjatud sellele, et Becki (see tähendab Smithi) 
on karistatud kohtu poolt 1877. aastal. Kuid 3. mail 1896. aastal protsessis Oid 
Baileys Avory sellele asjaolule ei vihjanud. 

Kohtunik oli Forrest Fulton, kes 1877. aastal oli mõistnud süüdi John Smithi. Kui 
Fultonit uskuda, siis oli ta selle seiga unustanud. 

Becki kaitses kogenud advokaat C. F. Gill, kes lootis edu käekirja-ekspert Gurrini 
ristküsitlusest. Kui Gurrin tunnistab, et 1877. aasta kurjategija ning 1894—1895. aasta 
kurjategija käekiri on ühe ja sama inimese oma, siis võib Gill Louna-Ameerikast pärit 
tunnistajate abil tõestada, et 1877. aastal ei asunud Beck Londonis vaid Lõuna- 
Ameerikas ja seepärast ei saanud ta samal ajal kuritegusid toime panna, järelikult ei 
olnud ta süüdi ka 1894.—1895. aastate süütegudes. Kuid Avory oli seda ette näinud. 
Ta ei küsitlenud Gurrinit 1877. aasta süüasja nimistute käekirja kohta. Ekspert ütles 
vaid, et riietusesemete nimistud on Beck 1894.—1895. aastatel kirjutanud moonutatud 
käekirjaga. 

Gill hüppas püsti ja palus kohtunikult luba esitada Gurrinile küsimus 1877. aasta 
nimistute autori käekirja kohta. Kuid Briti kohtu iseärasuseks oli reegel, mis keelas 
kohtualuse eelnevate üleastumiste ja karistuste meenutamise enne vandemeeste otsust 
uue kuriteo kohta. Sellega taheti või vähemalt teoreetiliselt püüti vältida eelarvamust, 
mis vandemeestel võis tekkida varem karistatud süüaluse suhtes. Ja kui Becki kaitsja 
tahtis küsitleda eksperti, kasutas Avory selle ära. Süüdistaja protesteeris ja selgitas, et 
kaitsja taotlus tuleb tagasi lükata, sest see puudutab minevikusündmusi ega puutu 
antud kohtuasjadesse. Gill protesteeris ägedalt: minevik on käesoleva kohtuasjaga 
otseses seoses ja just sellele ongi tema kaitse üles ehitatud. Kuid Briti kohtuniku 
võimuga keelas Fulton küsimused, mis puudutasid 1877. aastat. Tõsi küll, süüdistus 
pidi seetõttu loobuma politseinike Spurreli ja Redstone'i tunnistustest. Kuid ta võis 
endale seda luksust lubada, sest petetud naiste tunnistuste põhjal sisendas Avory 
vandemeestesse soovitud mulje. 22 petetud naisest ilmus kohtusse kümme, kes juba 
eeluurimise käigus olid Becki kui petturi ära tundnud. Osutades Beckile kinnitasid 
nad üksteise järel: «See on tema! See on tema! See on tema!» Mitte keegi ei pööranud 
tähelepanu üksikute kanna-tadasaanute kõhklustele. Nii teatas Anne Townsend: «See 
on sama mees. Kui ma aga kuulen ta juttu, siis pole ma selles kindlalt veendunud. 
Minu korteris rääkis ta ameerika aktsendiga.» Lilli Vincett ütles: «Kui ta oli minu 
juures, olid ta vurrud pikemad ning võie-tud.» Asjatult püüdis kaitsja vandemeeste 
tähelepanu juhtida neile tunnistustele. Asjatu oli tema protest ka siis, kui Ottilie 
Meisson-nier teatas: «Kurjategijal oli parema kõrva all kaelal arm. Väikene, 
sünnimärgi taoline arm.» Gill nõudis, et tunnistaja näitaks seda armi. Meissonnier aga 
ütles, et praegu ta seda armi ei näe. .. 

Selle aja inglise õigus keelas kohtualusel enesel oma süüasjas tunnistajana esineda, 
Gill saavutas üksnes seda, et Beckil lubati esitada isiklik selgitus ja tõestada, et ta 
räägib aktsendita, mida meenutasid peaaegu kõik tunnistajad. Beck kasutas võimalust, 
tuliselt kinnitamaks: «Nende hirmsate süüdistustega pole mul vähimatki pistmist! 
Olen absoluutselt süütu ...» 

Kõik see oli asjata. 5. mail tunnistasid vandemehed Becki süüdi ja kohtunik Fulton 
mõistis talle seitse aastat vanglakaristust. Beck 


62 

tõusis veel kord ja hüüdis kõuehääli: «Ma pole süüdi, olen absoluutselt süütu!» Kuid 
keegi teda ei kuulanud. 

Järgmisel päeval istus Beck juba vanglas. Ehkki kohtus ei seotud Becki 
«kuritegusid» John Smithi kuritegudega 1877. aastal, anti Beckile sama number, mida 
oli kandnud omal ajal Smith — D523. Peale selle lisati numbrile täht W, mis viitas 
varasemale karistusele. 1896. aastast 1901. aastani kirjutas Beck 10 avaldust palvega 
tema kohtuasi taas läbi vaadata. Kuid sel ajal polnud Inglismaal veel 
apellatsioonikohut ja Beckil jäi üle vaid vahetpidamata korrata, et 1877. aastal oli ta 
olnud Lõuna-Ameerikäs ega saanud John Smithi kuritegusid sooritada. Võib-olla just 
toosama Smith pettis naisi ka 1895. aastal ja nüüd peab tema, Beck, teise süü pärast 
vangis istuma. 

Becki advokaat palus luba tutvuda süüdistusaktis viidatud Smithi tunnustega. Tema 
palve lükati tagasi. Kuid siseministeeriumi ametnik saatis siiski 12. mail 1898. aastal 
vanglavalitsusse õiendi Smithi välimuse kohta. 

Selgus, et Smith oli ümberlõigatud juut, mis Becki puhul ei tulnud kõne allagi. 
Ministeerium pöördus kohtunik Fultoni poole palvega avaldada oma arvamus selle 
fakti kohta. Ikka veel paljude naiste tunnistuste mõju all olev Fulton vastas väga 
veidralt: «Kui Beck ka polegi Smith, ometi ma ei usu, et ta oleks kunagi Lõuna- 
Ameerikas viibinud.» Ja midagi ei muutunud. Ainult Becki vanginumbrilt võeti täht 
W ära. Alles 8. juulil 1901. lasti Beck käenduse vastu vabaks. 

Hoolikalt püüdis ta tõestada oma süütust, kulutades oma sääste advokaatide peale, 
ega aimanudki, et saatus valmistab talle uut hoopi. 

15. aprillil 1904. aastal väljus Beck majast Tottenham Gourtil, kuhu ta hiljuti oli 
kolinud. Astunud kõnniteele tormas tema juurde noor naine: «Te olete sama mees, kes 
võttis minult mu väärtesemed ja sovrinid.» Beck põrkas tahtmatult tagasi. Ta pidi 
peaaegu kukkuma. «Ei!» karjus ta kabuhirmus. «Ei, see polnud mina! Ma ei tunne 
teid. Ma pole teid kunagi elus näinud! ...» Kuid naine kinnitas: «Te olete just see 
mees, kes võttis mu väärisesemed ja seal teid juba oodataksegi.» Paanilises hirmus 
pistis Beck jooksu oma pimeda saatuse eest, mis teda taas jälitas. Kuid inspektor 
Ward tabas ta. Beck arreteeriti ja toimetati Paddingtoni politseijaoskonda. 

Mis ajendas selle aresti? 22. märtsil 1904. aastal ilmus politseisse majapidajanna 
Pauline Scott ja esitas avalduse. Tänaval oli tema poole pöördunud hallipäine 
elegantne mees. Öelnud mone komplimendi, pakkunud mees talle majapidaja kohta 
oma majas. Ülejäänu kulges politseile juba 1896. aastast tuntud skeemi järgi. 
Juhtunust järeldas inspektor Ward, et Beck on alustanud taas oma vanu avantüüre. 
Seepärast saatis ta Pauline Scotti restorani, kus Beckil oli kombeks lõunatada. Ehkki 
naisel oli võimalus Becki tunni aja jooksul lähedalt jälgida, ei tundnud ta meest ära. 
Kuid 

Ward oli visa. Ta käskis Pauline Scottil tulla Becki maja juurde ajal, mil viimane 
tavaliselt kodunt väljus. Naine ootas. Kui Beck temast möödus, siis kõnetaski ta 
meest. Nii arreteeriti Beck teist korda. 

Beck ei saanud millestki aru. Ta kordas meeleheites: «Vannun jumala, oma looja 
nimel, olen süütu! Süüdistuses minu vastu pole sõnakestki tõtt. Ma võin tuua palju 
tunnistajaid, kes tõendavad, et ma tegelesin ausalt oma asjadega. Kõik see on lihtsalt 
arusaamatUs ...» 

Kui ajalehtedes ilmus sõnum tema vahistamisest, tuli politseisse veel neli naist: 
Rose Riece, Grace Campbelf, Lily King ja Caroline Singer, kes samasugustel 
asjaoludel olid oma väärisesemetest ilma jäänud. Kõik nad olid valmis vanduma, et 


Beck on just toosama neid «petnud mees. Nüüd ei aidanud Beokil enam miski: ei 
kinnitused oma süütuse kohta, ei needused ega avaldused, et ta pole.iial ühtegi neist 
naistest näinud ega nendega kunagi rääkinud. 

27. juunil 1904. aastal seisis Beck taas Oid Bailey kohtu ees. Nüüd polnud tal enam 
küllaldaselt raha, palkamaks kogenud advokaati. Tema advokaadil Leicesteril oli vaid 
neli päeva aega põgusalt materjajidega tutvuda. Ka oli Beck liialt löödud, suutmaks 
Leicesterit õigesti informeerida. Niisiis kordus tragöödia veel kord. Tunnistajad 
tundsid ta ära vande all. «Tal on iseloomulik nina,» kinnitas Lily Riece. «Ma 
tunneksin ta nina järgi tuhandete hulgast ära.» Ka seekord ei pööratud tähelepanu 
naiste tunnistustes esinevatele vasturääkivustele. Üks tunnistaja kinnitas, et mingit 
monoklit polnud. Niisugused detailid aga ei tähendanud midagi. Sest kogu aeg kõlasid 
kinnitused: «See on tema ... see on tema ... see on tema!» 

Võrreldes 1896. aastaga oli Briti kohtuasjanduses üht-teist muutunud. Nüüd võis 
Beck ka ise tunnistajana esineda. Kohtualune palus ning püüdis veenda, et ta neid 
naisi ei tunne ja on nähtavasti mingi teisiku ohver. Juba esimesel kohtupäeval 
tunnistasid vandemehed ta süüdi. Kuid kohtunikul Granthamil, kes tookord Becki üle 
kohut mõistis, tekkisid mõningad kahtlused. Ta lükkas kohtuotsuse langetamise edasi 
ja käskis Becki viia eeluurimisvanglasse. 

Vaevalt aga oleks Beckil õnnestunud oma kurvast saatusest pääseda, kui 10 päeva 
pärast kohut poleks toimunud sündmus, mis hoopis uuel viisil valgustas Becki süüasja 
ja tekitas kogu Londonis nördimust. 

1904. aasta 7. juuli õhtul astus inspektor Kanc Tottingham Court- Roadi 
politseijaoskonda. See oli inspektori tavaline külaskäik. Valvepolitseinik teatas talle 
ühe mehe tabamisest, kes müüs sõrmuseid, mida oli kahelt näitlejannalt välja petnud. 
Olles enamvähem tuttav Becki süüasjaga, palus Kane rääkida üksikasjadest. Oma 
tohutuks imestuseks kuulis ta samasugust lugu, millest jutustasid kõik Becki süüasjas 
esinenud tunnistajad. Loos esines nii 

majapidajannat otsiv rikas lord kui ka rõivaste nimekiri ja võltsitud tšekk... 

Kane astus arreteeritu kongi. Vangistatut nähes pidi tal hing peaaegu kinni jääma. 
Tema ees seisev mees oli samuti hall nagu Beckki, viimasega umbes sama kasvu, ka 
meenutasid tema näojooned Becki omi. Beck aga oli noorem ja mitte nii turske. 

Arreteeritu kinnitas, et ta nimi on William Thomas ning ta pole varem kunagi 
pettusega tegelenud. Kane aga oli veendunud, et tema ees seisab John Smith, mees, 
kelle asemel mõistetakse kohut Becki üle. 

Inspektor teatas asjast otsekohe Scotland Yardi. Viis Becki ära tundnud naist kutsuti 
nüüd William Thomase isikut kindlaks tegema. Naised olid hämmelduses. Lõpuks 
Rose Riece, toosama, kes tundis petturit nina järgi, ei pidanud vastu: «Mu jumal, see 
on tema, tema! ...» Ka teised tunnistasid sama. 

Otsekohe ruttas Melville Macnaghten isiklikult selle naise juurde, kes 1896. aastal 
oli ainukesena kinnitanud, et teda polnud petnud. Beck. Kuulnud, milles asi, läks 
naine kohe Bow Streetile, kuhu Thomas oli üle viidud. Ja naine kinnitas, et just too 
ongi see lurjus, kes teda üheksa aastat tagasi oli petnud. 

Kohe kutsuti ka teised 1896. aasta tunnistajad, kes kõik tunnistasid oma varasemat 
eksitust, vabandasid ning õigustasid end. Thomasel oli tõepoolest kõrva all arm, mida 
Becki juurest ei leitud. Ka oli ta ümber lõigatud. Kõik 1877. aastal kirja pandud John 
Smithi tundemärgid klappisid. 

Kui majaperemees, kelle juures Smith 1877. aastal o[i elanud, oma endise üürilise 
ära tundis, andis Thomas alla. Mõne tunni pärast sai üldtuntuks kogu lugu, aga samuti 


ka Inglismaal uue sajandi lävel toimunud identifitseerimise ja õigusmõistmise hirm- 
saim Viga. 

Jah, Thomas oligi toosama John Smith, kes petturluse pärast 1877. aastal süüdi 
mõisteti. Sündinud 1839. aastal Lancashire'is, õppis ta Viinis arstiteadust, töötas 
Havai kuninga ihuarstina ja lõpuks hankis endale Honolulus istanduse. Kontrollimisel 
õnnestus kindlaks teha, et Thomas ehk John Smith elas alates 1876. aastast Londonis 
pensionil oleva Austria sõjaväelase William Weissi nime all. Olles ära kandnud oma 
karistuse, sõitis ta 1881. aastal Lõuna-Austraaliasse. Pärast Londonisse 
tagasipöördumist 1894. aastal arreteeriti ta peagi Mayeri nime all võltsitud dokumendi 
abil ebaseaduslikult hangitud 300 naela pärast. Kuid tema süüdimõistmiseks ei 
piisanud tõendeid. Ka ei tehtud kindlaks, et Mayer ja Smith on üks ja sama isik. 
Samal aastal alustas ta taas oma vana afääri naistega ja tegeles sellega kuni ajani.mil 
luges ajalehtedest Adolf Becki arreteerimisest. Nüüd võttis ta enesele doktor Mareki 
nime ja sõitis Ameerikasse. Kuni 1903. aastani töötas ta USA-s arstina. Seejärel 
pöördus ta Londonisse tagasi, kavatsusega jätkata vana tegevust. Ja alles nüüd sai 
teatavaks, millises ulatuses oli ta seda teinud. Need viis naist, kes 27. juunil 1904. 
aastal tunnistusi andsid, 

olid vaid vähesed neist petetuist ja paljaks varastatuist. Pankadele oli esitatud 25 
võltsitud tšekki. Kartusest «kuulsaks saada» eelistas enamik naistest vaikida. 
Kahtlemata oleks Smithil ka tookord õnnestunud karistusest pääseda, kui ta poleks 
muutunud hooletuks, oleks lõpetanud tegevuse pärast Becki teistkordset arreteerimist. 

Siseministeerium vabastas Becki otsekohe. 19. juulil 1904. aastal ta rehabiliteeriti. 
Talle maksti 5000 naela kompensatsiooni. Kuid see juhtum erutas üldsust niivõrd, et 
ajalehtedes hakati avalikult süüdistama Scotland Yardi, siseministeeriumi, prokurör 
Avoryt ja kohtunik Fultonit. Süüdistused olid niivõrd teravad, et kohtunik Fulton oli 
sunnitud end õigustama avaliku kirjaga «Timesis». Valitsus määras asja uurimiseks 
komisjoni, kes vaatamata ettevaatlikule sõnastusele mõistis teravalt hukka juhtumi, 
seoses Becki ja Smithi süüasjaga. Komisjoni ees ütles Beck Avoryle: 

«Mul pole olnud naudingut seda austatud härrat näha alates 1896. aastast, sellest 
ajast saadik, kui ta Oid Baileys mind iroonilise naeratusega silmitses nagu tahtes 
öelda: «Sa oled süüdi»». Vaevalt aga jõudis Becki sõnade mõte paksunahalise 
Avoryni. 

Kuid Briti valitsusele jättis see kõik sügava mulje. Esmakordselt briti õiguse ajaloos 
seati sisse apellatsioonikohus... 

Eelkõige aga vapustas Becki kohtuasi juba selletagi kõikuvat usaldust politseilise 
isikusamastamise vanade meetodite vastu. Taoliste vigade kordumise oht sai 
üldrahvalikuks probleemiks. Henry ja Collins võisid probleemi lahendada 
daktüloskoopia abil. Ei möödunud aastatki Becki kohtuskandaalist, kui avanes juhus 
(ja seekord otsustav) tõestada daktüloskoopia eksimatust Oid Baileys. Seekord arutati 
kohtus mõrvaasja. See sündmus läks ajalukku «Deptfordi mõrvarite» süüasjana. 


14. 1905. aasta. Sõrmejäljed on mõrvaasjas esmakordselt 
süütõendid 

«Vastikust, vastikust ja veel kord vastikust» tundis prokurör Richard Muir tema 
oma sõnade järgi Deptfordi mõrvarite vastu. Sama tundis ka iga inimene Londonis, 
kes 27. märtsil 1905. aastal luges ajalehtedest esimesi teateid veretöö kohta. 

Londoni idaosas Thamesi lõunakaldal Greenwichi lähedal asub Deptfordi linnaosa. 
Selle tänavad olid veel inimtühjad, kui piimamees umbes kell 7.15 hommikul märkas 


High Streetil kaht noormeest, kes jooksid välja majas nr. 35 paiknevast väikesest 
värvi-kauplusest ja kadusid ühte põiktänavasse. Nad kiirustasid nii, et ei jõudnud 
enese järel isegi ust sulgeda. 

Piimamees polnud pööranud tähelepanu ei noormeestele ega pärani paisatud uksele. 
Deptfordis püüti võimalikult vähe teiste asjusse nina toppida. 

Kümme minutit hiljem läks mööda High Streeti väike tüdruk. Laps nägi, kuidas 
värvikauplusest vaatas välja verine nägu, mis aga otsekohe ukse taha kadus. Seejärel 
lukustati uks seestpoolt. Niisugune pilt last imestama ei pannud, Deptfordi kaklustes 
voolas veri ojadena, verised näod ning rõivad olid siin tavalised asjad. Alles kell 7.30 
tõstis häiret üks noormees. Ta töötas samas kaupluses õpipoisina. Poeperemees, 
seitsmekümneaastane heasüdamlik Farrow tõusis hommikuti väga vara, müümaks 
tööleruttavaile maalritele värve ja muid maalritarbeid. Seepärast oli uks õpipoisi 
tuleku ajaks alati avatud. Sel hommikul aga mitte. Helistamise peale ei tulnud avama 
keegi. Naaberkrundi kaudu läks poiss maja hoovile. Heitnud pilgu hoovipoolsesse 
aknasse, hüppas ta hirmunult tagasi, hakkas valjult appi karjuma ning tormas 
lähimasse kauplusse. 

20 minutit hiljem saabus kohale kriminaalpolitsei inspektor Fox koos mõne 
abilisega. Mõne aja pärast saabus majasse nr. 34 ka Melville Macnaghten. 

Kaupluse tagaosas olevast väikesest ruumist, mis täitis nii lao kui ka kontori 
ülesandeid, oli otsekui orkaan üle käinud. Kogu mööbel oli paigast nihutatud, 
laualaekad välja tõmmatud. Kõikjal oli verd. Vana Farrow' moonutatud keha lamas 
põrandal, tema verine pea asetses kaminas. Pintsaku ja pükste all oli tal üksnes 
öösärk. Paljude verejälgede järgi kaupluses ja kitsal trepil järeldas Fox, et Farrow oli 
tulnud magamistoast teenindama eeldatavaid kliente. Talle tungiti kallale ja ta virutati 
kaupluses pikali. Vanamehel aga jätkus jõudu tõusta ja tõkestada kurjategijale (või 
kurjategijatele) tee üles, kus magas proua Farrow. Suur vereloik trepil kõneles, et siin 
oli pekstud teda taas. Ehkki see tundus ebatõesena, kuid vanataat oli ajanud end pärast 
mõrvari või mõrvarite lahkumist taas üles. Ta roomas avatud ukseni ja vaatas 
tänavale. Võib-olla tahtis ta abi kutsuda. Et aga tänav oli tühi, sulges ta ukse 
seestpoolt, nähtavasti kartes bandiidi või bandiitide tagasipöördumist. Seejärel läks ta 
kontorisse, kus peagi suri. 

Ülemisel korrusel magamistoa voodil lamas hallipäine proua Farrow. Naise pea oli 
purustatud, kuid ta hingas veel. Ta toimetati Greenwichi haiglasse, kus nelja päeva 
pärast sõnakestki lausumata hinge heitis. 

Fox leidis kaks mustadest naistesukkadest valmistatud maski. Järelikult pidi tapjaid 
olema kaks. Alguses tundus, et muid jälgi polnud mõrvarid jätnud. Kuid veidi hiljem 
leiti proua Farrow' voodi alt väike rahalaegas. See oli avatud ja tühjaks röövitud. 
Arveraamatu järgi tehti kindlaks, et saak oli olnud umbes kümme naela. 
Daktüloskoopiaga kursis olev Macnaghten uuris laegast, avastamaks sealt sõrmejälgi. 
Ja äkitselt ta märkaski laeka lakitud sisepinnal higise käe jälge. Otsekohe kutsus ta 
Foxi koos abilistega, samuti alumisel korrusel oimetult istuva õpipoisi enese juurde. 
Macnaghten küsis, kas keegi neist pole laegast puudutanud. Uks seersant ütles 
hämmeldunult, et ta oli lükanud laeka roh- 

kem voodi alla, et proua Farrow'd ära viivad sanitarid selle otsa ei komistaks. 

Macnaghten käskis laeka ettevaatlikult sisse pakkida ja see otsekohe peainspektor 
Collinsi . kätte toimetada. Ka käskis Macnaghten võtta sõrmejäljed nii õpipoisilt kui 
ka mõlemalt ohvrilt. See oli esmakordne juhtum Londonis, kus laipadelt võeti sõrme- 


jäljed. Seejärel teatas Macnaghten asjast oma ülemusele Henryle; Mõlemad jäid 
kannatamatult ootama daktüloskoopilise ekspertiisi tulemusi. 

Alles järgmisel hommikul teatas Collins, et laekal asub poidla-jälg, mis ei kuulu 
õpipoisile, kummalegi kannatanule ega ka uurimisest osavõtjaile. Leiu võrdlemine 
tolleks ajaks registreeritud kaheksakümne tuhande sõrmejäljega ei andnud tulemusi, 
sest seda pöidlajälge polnud varem registreeritud. Collins koostas ettekande, mis 
lõppes järgmiste sõnadega: «Laekal asuva sõrmejälje suurendatud foto on väga selge. 
Kui kuriteos kahtlustatav isik on arreteeritud, on väga lihtne selle sõrmejälje jätnud 
isik identifitseerida.» 

Vahepeal oli Fox hakanud tutvuma Farrow' naabritega. Ta sai kokku noore Ethel 
Stantoniga, kes peaaegu samaaegselt piimamehega oli näinud mööda High Streeti 
põgenevaid noormehi. Ühel neist olnud pruun palitu. Keegi Foxi kaastöötajaid rääkis, 
et Dept-fordi õllebaaris kuulnud ta jutuajamist mõrvast ning röövimisest. Selles olevat 
nimetatud kahte venda — Alfred ja Albert Stratto-neid, kes nähtavasti olevat 
sooritanud kuriteo. 

Scotland Yard oli mõlema vennaga pisut tuttav, ehkki kumbagi neist polnud 
arreteeritud ega registreeritud. Üks vendadest oli 22-, teine 20-aastane. Neid tunti kui 
harukordseid loodreid, kellel kunagi polnud pidevat töökohta ja kes elasid naiste 
kulul, peatuskohta pidevalt vahetades. Peagi aga selgitas Fox välja, et Albert Stratton 
elab ühes vanas majas Knott Streetil vanaproua Kate Wade'i juures, kes elatub tubade 
väljaüürimisest. Küsitlusel selgus, et perenaine kardab oma üürilist. Kord noormehe 
tuba koristades leidnud ta madratsi alt mitu mustadest sukkadest valmistatud maski. 
Fox sai teada veelgi rohkem: Albert Strattoni vennal Alfredil on armuke Hannah 
Gromarty. Inspektor leidis tütarlapse ühest armetust toapugerikust Brookmill Roadil. 
Toa ainuke aken avanes tänavale. Torkas silma, et aken oli hiljuti sisse löödud. 
Nähtavasti oli see Alfred Strattoni töö. Soovides viimasele kätte maksta, ladus 
Hannah kõik lagedale: jah, ta tunneb Alfred Strattoni*. Jah, Alfred tuli millal tahtis ja 
tegi tüdrukuga, mida tahtis. Jah, pühapäeva öö vastu esmaspäeva oli veetnud mees 
tema juures. Pühapäeva õhtul oli vaadanud aknast sisse keegi võõras. Alfred rääkinud 
temaga midagi. Hiljem keegi koputas aknale ja Alfred pani end riidesse. Hiljem neiu 
uinus. Kui ta ärkas, oh juba valge, Alfred aga seisnud riietunult keset tuba. Nagu 
Gromarty jutustas, lahkus Alfred Stratton sageli akna kaudu ja pärast pöördus sama 
teed kaudu tagasi. Tookord aga oli ta käskinud neiul 

kõigile küsitlejatele rääkida, et pühapäeva öö vastu esmaspäeva veetis ta tüdruku 
voodis ja lahkus alles esmaspäeva hommikul pärast kella üheksat. Ka rääkis Hannah, 
et alates teisipäevast pole ta Alfredi pruuni palitut näinud. Kui ta oli küsinud, kuhu see 
on kadunud, vastanud Alfred, et kinkis rõiva sõbrale. Ka värvinud noormees oma 
pruunid saapad mustaks. 

Macnaghten andis käsu vennad Strattonid vahistada. Esimene katse neid tabada 
jalgpallivõistlustel läks nurja. Mõlemad pagesid. Ka Hannah Gromarty kadus. Kuid 
juba järgmisel pühapäeval õnnestus õllebaarist tabada Alfred, päev hiljem tema vend 
Albert. Mõlemad laiaõlgsed ja julma näoilmega sellid protesteerisid ägedalt, kui neid 
Tower Bridge'i politseijaoskonda toimetati. 

Macnaghten teadis, et Foxi kogutud süütõendeist ei piisa meeste kohtu alla 
andmiseks. Seepärast oli talle vaja mõlema sõrmejälgi. Kui Farrow' rahalaekale 
jäänud pöidlajälg ei vasta kummagi omadele, tuleb nad vabastada. Aga kui vastab? . 

Politseikohtunikku, kellest olenes, kas vendi pidada vahi all või mitte, Foxi 
argumendid eriti ei veennud. Mis argumendid need ka on? Vanamuttide jutud! 
Kättemaksuhimuliste armukeste lobisemine! 


Pärast pikka «poolt» ja «vastu» heietamist oli kohtunik ometi nõus vendi kaheksa 
päeva kinni pidama ja võtma neilt sõrmejäljed, ehkki daktüloskoopiaga oli ta tuttav 
vaid kuulu järgi. Collins ilmus kärmesti oma vahenditega kohale. Vennad olid naerust 
kõveras, kui Collins musta värviga nende sõrmed kokku määris ja 
registreerimiskaardile vajutas. Midagi kahtlustamata naersid nad lihtsalt kõdi pärast. 
Collins aga ruttas jalamaid Scotland Yardi. 

Oma memuaarides kirjutab Macnaghten järgmist: «Keskpäeva paiku läksin oma 
büroosse ega unusta iial seda dramaatilist hetke, kui Collins mu kabinetti tormas ja 
hüüdis: «Suur jumal! Tegin kindlaks, et jälg rahalaekal langeb täpselt kokku vanema 
Strattoni pöidlajäljega.»» 

Vanem Stratton oli Alfred. Otsekohe teatati asjaoludest tookord juba Londoni 
politseipresidendi kohale asunud Henryle, kes omakorda viis asjaga kurssi Richard 
Muiri. Henry mõistis suurepäraselt, et on saabunud aeg aidata sõrmejälgedel tõusta 
asitõendi jõusse. Protsessi vendade Strattonite üle oli vaja seada kogu Londoni, kogu 
Inglismaa silme ette. Ja kogu protsessi keskpunktis on sõrmejälg! Vaevalt on võimalik 
ette kujutada sobivamat juhust võitluses daktüloskoopia tunnustamise eest! 

Nagu Jacksonigi juhtumi puhul tuli Richard Muir ise Scotland Yardi ning palus 
Macnaghtenit ja Collinsit teda ekspertiisi tulemustega tutvustada. Ta saabus just 
hetkel, kui Strattoneid esitleti äratundmiseks piimamehele, kes oli mõrvahommikul 
näinud kahte Farrow' kauplusest väljajooksnud noormeest. Piimamees neid ära ei 
tundnud. Samal ajal oli Ethel Stanton valmis vanduma, et üks põgenikest oli Alfred 
Stratton. Üks tunnistus tugevdas, teine 

nõrgendas tõendusmaterjale. Kuid juurdluse käsutuses oli veel Alfred Strattoni 
pöidlajälg. 

Veelgi selgemalt kui Macnaghten tajus Muir tõestusmaterjalide nõrkust. Üksnes 
sõrmejälg oli see, millele toetus süüdistus. Kas vandemehed tunnistavad sõrmejälge 
asitõendina või mitte — sellest sõltus otsuse langetamine. Muir kaalus oma otsust 
kaks päeva. Seejärel andis ta nõusoleku esineda süüdistajana protsessis Alfred ja 
Albert Strattoni üle. 

Et sõrmejälje ümber puhkeb võitlus, sai selgeks juba 18. aprillil, kui Tower Bridge'i 
politseikohtus toimus Inglismaal nõutav asja eelnev ärakuulamine lõpliku süüdistuse 
esitamiseks. Muiri laual asetses lahtimurtud rahalaegas. Seda valvas kaks 
politseinikku. Prokurör teadis, et kohtunikud ja vandemehed teavad liialt vähe 
sõrmejälgede võtmise tehnikast, et nad võiksid tõenditeks pidada sõrmejälje fotot. 
Neile oli tarvis originaali. «Mitte puudutada,» kõlas hääl. «Laekal on sõrmejäljed!» 

Muiri kõrval istuv Collins oli valmis andma vajalikke seletusi. Strattonite kaitsja oli 
teatanud, et kohtuistungi toimumise korral kutsub ta tunnistajatena ette kaks eksperti, 
kes tõestavad Henry sõrmejälgedesüsteemi ebakindlust. Ekspertide nimesid ta esialgu 
ei teadnud. Muir ja Collins murdsid päid, kes küll võivad olla nende salajased 
vastased. Toosama avaldus mingitest ekspertidest oli sundinud neid hoolikalt 
ootamatuse vastu valmistuma. 

5. mail ilmusid Alferd ja Albert Stratton Oid Bailey süüpinki. Protsessi juhtis 
kohtunik Channell. Ta polnud kunagi daktülo-skoopiaga kokku puutunud. Ka 
vandemehed polnud uue nähtusega tegelenud. Süüdistatavate advokaat Booth oli 
hankinud veel kaks kaitsjat: Curtis Bennetti ja Harold Morrise. Esimesest neist sai 
peagi briti õigusmõistmise ere täht. Kuid nende ilmumine kohtusse Muiri eriti ei 
erutanud. Ta pilk oli suunatud kahele mehele tunnistajate keskel. Kaitse ekspertide 
saladus polnud enam mingi saladus. Üks neist oli doktor Garson, kes oli kaua aega 
võidelnud ber-tiljonaaži eest, seejärel aga püüdnud luua sõrmejälgede oma süsteemi, 


mis osutus absoluutselt paikapidamatuks ega kannatanud välja Henry loodud süsteemi 
konkurentsi. Kas doktor tahab tõesti Henryle kätte maksta? Kas ta tahab kuulutada 
sõja klassifikatsioonile, mis osutus tema omast paremaks? 

Sealsamas istus ka doktor Henry Faulds. Paljude ebasoodsate asjaolude tõttu oli 
mees, kes esmakordselt kasutas kuriteopaigalt leitud sõrmejälge kurjategija 
kindlakstegemiseks, jäänud Herscheli, Galtoni ja Henry varju. Alates ajast, mil Galton 
nimetas Herschelit sõrmejälgede saladuse avastajaks, pidas Faulds ägedat sõda oma 
prioriteedi pärast. Üha enam oli ta hakanud uskuma vandenõu olemasolusse, mille 
eesmärk oli võtta temalt esmaavastaja au. Oma kirjutistes, avalikes kirjades ja 
brošüürides kaitses ta mitte üksnes oma prioriteeti sõrmejälgede kasutamisele kuri- 
tegude avastamiseks, mis tõepoolest temale kuulus, vaid ka sõrmejälgede 
avastamisele üldse. Võib-olla oli Faulds otsustanud 

kättemaksuhimust ajendatuna astuda Henry ja sellega koos iseenese avastuse vastu? 

Muir heitis tunnistajate poole tigedaid pilke: prokurör oli valmis vastastega piike 
ristama. Kui ta sõna võttis, saabus saali haua-vaikus. Hiljem kirjutas Muiri biograaf: 
«Sadades mõrvaprotsessi-des, kus Muir oli esinenud süüdistajana, ei väljendanud ta 
kunagi niisugust vastikust süüaluste vastu kui Strattonite kohtuasjas. Nende 
käitumises nägi prokurör kõige jõledamat kuritegu, millega ta kunagi oli kokku 
puutunud. Muir sõnas, et üksnes vanakeste moonutatud nägudest selgub inimlike 
tunnete täielik puudumine mõrvaritel. Ta ütles seda nähtavasti aeglasemalt ning 
ettevaatlikumalt kui tavaliselt, kuid vapustavalt veenvalt. Süüdistatavad vaatasid 
üksisilmi temale nagu kohtunikule, kes iga hetk võib neile määrata surmanuhtluse.» 

Muir juhtis võitlust kohtusaalis nii, et kõik tunnistajad paljastasid Strattoneid. 
Nende tunnistused võimaldasid tal maalida mõrvapildi, selle ettevalmistamise ja 
sündmuste järjepidevuse. Ühe ajalehe väljenduse kohaselt ilmusid «sõrmejäljed kohtu 
ette alles nüüd». 

Muir osutas laekale ning teatas: «Pole kahtluse raasugi selles, et pöidlajälg tapetud 
Farrow'le kuulunud laekal on süüaluse Alfred Strattoni oma.» Seejärel kutsus ta 
tunnistajana ette Collinsi. Tookord oli Collinsi esinemine veelgi mõjusam, kui kolm 
aastat tagasi sissemurdja Jacksoni süüasjas. Ta demonstreeris tugevalt suurendatud 
sõrmejälge laekal ja Alfred Strattoni pöidlajälje originaali ning tõestas 11 
kokkulangemist mõlemal. «Kogu saal hoidis hinge kinni Collinsi selgitusi kuulates 
ristküsitlusel, mida talle esitas kaitse,» kirjutas hiljem superintendent Churchill, 
Collinsi tuntumaid järelkäijaid Scotland Yardi daktüloskoopiaosakonnas. 

Boothi ja Bennetti ristküsitlus paljastas juba alguses nende positsiooni nõrkuse. Nad 
ei tajunud Fauldsi vihkamist ega Garsoni pseudoõpetatust. Olles daktüloskoopias 
võhikud, tegid nad midagi kahtlustamata ning parimate kavatsustega panuse Fauldsi 
ideele, nimelt erinevustele Collinsi fotodes, mis pidavat igale tähelepanelikule 
vaatlejale silma paistma ning tõestavat Scotland Yardi vastutustundetut 
kergemeelsust. 

Erinevused, millele osutas kaitse, seisnesid vältimatutes väikestes kõrvalekalletes, 
mis tekivad sõrmejälgede vajutamisel, sest alati pole võimalik jälgi ühesuguse 
survega võtta. Muir ja Collins reageerisid sellele süüdistusele jalamaid. Collins tegi 
ühe vande-mehe pöidlast mitu jäljendit järjest ja näitas siis kohtule neid «erinevusi», 
millele oli viidanud kaitse. 

Iga vandemees võis isiklikult veenduda, et neil «erinevustel» pole midagi ühist 
sõrmejälgede iseloomuliku mustriga, milles seisnebki asja olemus. Kaitse 
põhjendamatu argument oli purustatud. See tekitas ägeda vaidluse Boothi ja Fauldsi 


vahel, kes toimuvat tigedalt jälgis. Kaotanud veendumuse oma ekspertide objektiivsu- 
sesse, hakkasid Booth ja Bennett nähtavasti kõhklema, kas tasub 

ekspert Garsonit tunnistajana välja kutsuda. Võib-olla taipasid nad Muiri olekust, et 
see valmistab neile üllatuse ja on valmis Garsoni ristküsitlusega hävitama. Kui siis 
kaitse muude võitlus-vahendite puudumise tõttu siiski otsustas Garsoni välja kutsuda, 
said advokaadid veelgi hävitavama kaotuse osaliseks kui siis, mil nad olid järginud 
Fauldsi soovitust. 

Muir tõmbas välja kirja ja küsis, kas Garson on kirjutanud selle temale kui 
süüdistajale? Kas doktor Garson oli pakkunud end sõrmejälgede eksperdina 
süüdistuse poolele enne, kui tegi ettepaneku kasutada oma teeneid kaitse poolel? 
Kuidas Garson niisugust kahekeelsust seletab? Garson kahvatas, vaatas ringi ja teatas 
jonnakalt: «Olen sõltumatu tunnistaja.» Rohkem aga ei jõudnud ta midagi öelda, sest 
vahele segas kohtunik Channel. «Absoluutselt mitteusaldusväärne tunnistaja,» 
kuulutas kohtunik ja nõudis Garsoni saalist lahkumist. 

«See oli Muiri võit,» kirjutas üks tolleaegne vaatleja. Kaitsjad kaotasid võitluse 
sõrmejälgedega. Kohtunik Channel konstateeris, et kahtlemata võivad sõrmejäljed 
teatud määral olla tõendusmaterjaliks. Hilja õhtul umbes kella kümne paiku pöördusid 
vandemehed pärast kaks tundi kestnud nõupidamist saali tagasi. Taas valitses ruumis 
hauavaikus. Seejärel kuulasid kohalviibijad nende otsuse. Alfred ja Albert Stratton 
tunnistati süüdi. Kohtuotsuse luges ette Channel: «Surm poomise läbi». Vastastikune 
süüdistuslaine kummagi kohtualuse suust kinnitas otsuse õigsust. Strattonid hukati. 

Protsess Strattonite üle oli esimene etapp daktüloskoopia täielikus tunnustamises 
kohtuasjanduses. 

Henry süsteem võeti kasutusele Inglismaal, Sotimaal, Iirimaal, Briti dominioonides 
ja kolooniates. Samal ajal hakkas daktüloskoopia levima ka Euroopas ja kogu 
ülejäänud maailmas. 


15. Bertiljonaaži lõpp. Daktüloskoopia teel Uude Maailma 


Tõepoolest inimlik tragöödia, kui alles äsja maailma vallutanud leiutise autor näeb 
äkitselt oma ees uut avastust, mis muudab nulliks kogu tema töö. Just niisugune 
saatus ootas Alphonse Bertilloni ajal, kui daktüloskoopia oli Inglismaal juba elujõu 
omandanud. 

Võib-olla mõni teine olnuks taktiline ja oleks mitte üksnes mõistnud, vaid ka 
tervitanud progressiivset nähtust. Pealegi oli ju tema nimi niikuinii ajalukku läinud. 
Bertillon oli rajanud ju kriminalistikasse tee teadusele. Ta oli kohtufotograafia isa ja 
esimese krimi-nalistikalaboratooriumi looja. Kuid Bertilloni jonnakas iseloom ei 
talunud kedagi ega midagi enese ja oma saavutuste kõrval. Tema mõõtmissüsteemi 
positsioonid, mis näisid võidukäigul olevat, purunesid Bertilloni silme all. 

meeldivusi!» pomises Bertillon läbi hammaste ja virutas ukse külalise ees kinni. 
Võib-olla talitsenuks ta end, kui oleks teadnud, et toda Justiitspaleest lahkuvat meest 
ootab elus veel palju pettumusi. 

Sel päeval Pariisis oli Vucetich veel oma õnnelikus saatuses kindlalt veendunud. 
Tundus, et pole mägede taga päev, mil täitub tema unistus kogu Argentiina 
elanikkonna daktüloskopeerimisest. 

1911. aastal andis Buenos Airese provintsi valitsus välja seaduse nr. 8129 kogu 
täiskasvanud elanikkonna registreerimise kohta. Registreerimise aluseks nähti ette 


sõrmejälgede süsteem ja Vucetichile tehti ülesandeks seda ette valmistada. 1913. aasta 
alguseks olid ettevalmistused lõpetatud. Tehtust rahuldatud Vucetich otsustas reisida 
Euroopasse, Põhja-Ameerikasse ja Ida-Aasiasse, et oma silmaga näha daktüloskoopia 
võidukäiku ja oma kuulsuse levikut. 

Vucetich loobus riigiteenistuja pensionist 25000 peeso suuruse ühekordse 
väljamakse kasuks, mis võimaldas tal katta reisikulusid. Ta külastas Indiat, Jaapanit ja 
Hiinat ning oli rahul, et isegi Hiinas tunti tema nime. Innustunud kuulsusest ja 
autasustamisest ordeniga sõitis ta Euroopasse ning sel kurval päeval ilmus Bertilloni 
ukse taha üksnes soovist suruda mehe kätt, keda ta sügavalt austas. 

Bertilloni käitumine lõi Vucetichile nagu puuga pähe. Peagi pöördus ta koju tagasi. 
Astunud 1915. aasta jaanuaris Argentiina pinnale ootas teda hea uudis: Buenos Airese 
valitsus oli juba vastu võtnud otsuse elanike üldise daktüloskoopilise registreerimise 
kohta. Vucetichi suurim unistus oli täitunud. Talle tehti ülesandeks esitada projekt. 
Vucetichi 58. sünnipäeval 20. juulil 1916. aastal võttis parlament projekti vastu ning 
andis korralduse selle ellurakendamiseks. 

Tegeldes üksnes oma elutöö teostumise mõtetega, ei pööranud Vucetich tähelepanu 
üldsuse protestile. Argumendid olid üpris nüüdisaegsed: «Buenos Airese elanikud! 
Kas te lasete end nagu kurjategijaid registreerida?» 

1917. aasta mais pani Argentiina valitsus Buenos Airese provintsi riikliku 
järelevalve alla. 28. mail muudeti seadus pearegistratuuri asutamise kohta. Vucetichil 
keelati töö jätkamine ja kästi politseile üle anda kõik dokumendid, aparaadid ja isegi 
büroomööbel. Määranud talle 300-peesolise aastapensioni, saatis valitsus Vucetichi 
abikaasa kodulinna Doloresi. 

Vaesuses vaevlev Vucetich pöördus korduvalt abipalvega Lõuna-Ameerika riikide 
valitsuste poole, kus oli sisse viidud tema daktüloskoopiasüsteem. Kuid peale 
sõnaohtrate vastuste ei saanud ta neilt midagi. Kannatades tuberkuloosi all, jätkas ta 
tööd raamatu «Identifitseerimise üldine ajalugu» kirjutamisel. Kuid 1921. aastal 
hävitas ta raevuhoos käsikirja. Viimastel eluaastatel olid tema kaaslasteks pettumus 
ning haigused. Maovähk kurnas ta lõplikult. 28. juunil 1925. aastal Juan Vucetich 
suri. 

Pärast Vucetichi külaskäiku kahanesid Bertilloni jõuvarud veelgi, ehkki vana 
harjumuse kohaselt käis ta oma büroos edasi. Raskesti haige inimese tundlikkusega 
aimas Bertillon, et mõned tema kaastöötajad on antropomeetriast loobunud. Haige 
ärritus väljendus raevuhoogudes, mis teda veelgi enam väsitasid. Kui pimedaks 
jäämine juba täiesti reaalseks muutus, võtsid arstid kasutusele tolleaegse viimase 
abivahendi — vereülekande. 1913. aastal oli vereülekanne ohtlik operatsioon. Alguses 
oli Bertillonil tunduvalt parem. Väsimus kadus, kehatemperatuur muutus nor- 
maalseks, nägemine taastus ja ta ilmus taas oma büroosse. Kuid tervenemine oli 
ajutine... Kolme kuu pärast haigus ägenes taas. 13. veebruaril 1914. aastal Bertillon 
suri. 

Mõni nädal hiljem avati Monakos rahvusvaheline politseikon-verents, mis oma 
nimetust küll ainult osaliselt õigustas. Selle tööst võtsid osa peamiselt prantsuse 
kriminalistid, advokaadid ja kohtunikud. Noil Esimese maailmasõja eelsetel päevadel 
ei tahtnud nad natsionalismipuhangus kuulata kedagi, kes ei räägi prantsuse keelt. 
Arutluste keskpunktis oli küsimus rahvusvaheliste kurjategijate tabamise 
kiirendamisest ja lihtsustamisest. Kui seejuures hakati rääkima 
i1dentifitseerimismeetoditest, võttis sõna Bertilloni kaastöötaja David, kes pakkus 
rahvusvaheliseks identifitseerimis-meetodiks välja mitte antropomeetria, vaid 
daktüloskoopia. 


Bertilloni surmaga kadus ka tema süsteem. Selle asemel võeti kogu Euroopas, 
samuti Prantsusmaal kasutusele daktüloskoopia. 


16. Politseikorraldus USA-s 


1887. aastal avaldas New Yorgi politsei superintendent George Walling oma 
memuaarid. Selles olid read: «Tean ülihästi meil nii levinenud poliitikute ja 
politseinike liidust. Püüdsin selle vastu võidelda, kuid enamikel juhtudel lõppes see 
minu lüüasaamisega. Ühiskonna juhtimine ei toimu USA-s nii nagu mujal 
tsiviliseeritud maailmas. Ta baseerub üldistel valimistel, mis korraldatakse mitte 
linnade vajadusi arvestades, vaid kahe poliitilise partei eesmärkidest lähtudes ... Ma ei 
usu, et ka üks inimene viiesajast võiks selgitada kummagi partei eesmärke. Nende 
ainsad põhimõtted, vähemalt New Yorgis, on jõud ja ekspluateerimine. Kuni niisugu- 
sed poliitikud avaldavad politseile mõju, halvavad nad politsei-aparaati, mille 
ülesanne peaks olema kaitsta kodanike vara ja au. New York allub praktiliselt 
tuhandetele «ametipostidele», millest enamik on saadud kõige vastikuma elemendi 
kaest ja kontrollitakse viimase poolt. Tõelised džentelmenid on poliitikast kõrvale 
tõrjutud. Poliitikute seas pole ei ausaid suurkaupmehi, tuntud ajakirjanikke, teadlasi 
ega rahulikulttöötavaid kodanikke. Seevastu võib siin näha nende julmi nägusid, kes 
jõu abil ning süümepiina tundmata ajavad taga oma kasuahneid eesmärke. 
Tegelikkuses 

79 

talitab valitsev klass New Yorgis nii, nagu Indias valitsevad thug'id vägivalla ja 
šantaaži abil, ehkki meile tundub, et meil on rahva poolt valitud ja rahvast teeniv 
valitsus. Meie prokuröre, juriste ja politseiametnikke määratakse ja kontrollitakse 
põhiliselt nendesamade elementide poolt, kelle kahjustamine ja karistamine peaks 
olema nende teenistusülesanne. New Yorgi teenistujad ei julge loomulikult puutuda 
tegelasi, kellest sõltub nende endi olemasolu. Sageli on meie politseikohtunikud nii 
vähese haridusega, et ei oska kirjutada isegi lihtsamaid sõnu. Poliitikud käsivad 
vabastada süüdimõistetuid. Sageli lahkuvad viimased kohtusaalist vabade meestena, 
ehkki just äsja mõisteti nad pikemaks ajaks vangi. Meil on kõik võimalik, kuid ma ei 
usu iial, et üht meie miljonäri võidaks üles puua, sooritagu ta siis ükskõik missuguse 
kuriteo tahes. Kõikidel hukatutel polnud ei raha ega poliitikuist sõpru. Meie rahvusel 
on parim valitsemisvorm maailmas, kuid meie linnade haldussüsteem garanteerib 
korralike kodanike julgeoleku tunduvalt vähem kui enamikus Euroopas, kaasa 
arvatudka Venemaa linnad. Üldsus on nii ära hirmutatud, et näeb politseinikus 
ühiskonna vaenlast, mitte selle kaitsjat. Ainus pääsemislootus tulevikus on, et haritud 
klassid ärkavad, taipavad ohtu ja teevad lõpu linnavalitsuse igas osakonnas istuvate 
poliitikute, sulide, varaste ja lurjuste omakasupüüdlikel eesmärkidel sooritatud 
kodanikuõiguste kuritarvitamistee. Meil on nende kiskjate valitsemisest kõrini. Meile 
on tarvis džentelmenide valitsust...» 

Wallingi sõnad kehtisid mitte üksnes New Yorgi ja tema politsei kohta. Nad 
kehtisid suuremal või vähemal määral selle tohutu, tormaka ja alles moodustuva maa 
teistegi osariikide ja linnade kohta. Ühiskonna arukates ning vastutavates kihtides 
alles tekkis mõte, et ameerika vabadusideaal hakkab ähvardama kõiki, sest ta tähendas 
ka vabadust poliitilisele, majanduslikule ja kriminaalsele gangsterlusele pealegi 
niisuguses ulatuses, mida maailm seni veel näinud polnud. Olukord New Yorgi 
politseis annab täpse ning ereda ettekujutuse politsei olukorrast kogu Uues Maailmas. 

Korda politseis mõjustas poliitikas ja majanduselus valitsev . piraatlik hingus. 
Ebaseaduslike vahenditega — alates pettusest ja šantaažist valimiste ajal — 


mõjustasid poliitikategelased mitte üksnes maksude jaotamist, vaid võitlesid ka õiguse 
eest kontrollida politseid, omamaks võimalust takistamatult tegelda oma sündsusetute 
spekulatsioonidega. Politseiametnikud osteti ära või siis demoraliseeriti osasaamisega 
hasartmängude ja prostitutsiooni tuludest. Piiri õiguse ja õigusetuse vahel siluti 
süütute arreteerimise, ebasoovitavate tunnistajate kõrvaldamise ja ausatele polit- 
seinikele jõhkra surve avaldamisega. Politsei tõeliselt mõjus töö oli võimalik linnade, 
provintside ja osariikide kitsaste huvide pärast, sest siinsed politseiülemad võisid olla 
küll enamikel juhtudel ustavad partnerid, kuid harva andekad politseiametnikud. Eri- 
nevate osariikide politsei teenistuste vahel puudus koostöö. Tarvitses kurjategijail 
vaid ühest osariigist teise sõita, kui ta oli juba 

väljaspool igasugust ohtu. Sellele lisandus föderaalorganite, nende hulgas ka 
Washingtoni kohtuministeeriumi täielik abitus ja politsei keskaparaadi puudumine. 

Üksnes eeltooduga võib seletada, miks Allan Pinkertoni äraostmatu- 
eradetektiivagentuur omandas 19. sajandi keskel mitte üksnes pretsedenditu mõju 
Atlandi ja Vaikse ookeani vahel, vaid esindas eurooplastele ka kogu Ameerika 
kriminaalpolitseid. 

Allan Pinkerton sündis 1819. aastal Glasgow's vaese iirlasest politseiniku 
perekonnas. Pärast asumist Uude Maailma töötas ta püttsepana Dundees ja 
Visconsinis. 1850. aastal ristusid tema teed juhuslikult kriminalistikaga. Lõkkease 
läheduses asuval saarel juhatas ta vargabande jälgedele. Ühe hetke jooksul sai ta 
kuulsaks detektiiviks riigis, mille võimsaim politseiorgan Chicagos koosnes 
üheteistkümnest äärmiselt kahtlasest politseinikust. 

Ta ei lasknud juhust käest ja asutas Pinkertoni rahvusliku detektiivagentuuri. Firma 
embleemiks sai avatud silm sõnadega: «Me ei maga iial». 

Pinkerton ja tema üheksa meest tõestasid juba oma tegevuse alguses nende sõnade 
õigsust. Nad olid küll ärimehed, kuid äraostmatud ning visad. Nad jälitasid põgenenud 
kurjategijaid küll ratsahobustel, küll Metsikusse Läände kihutavate rongide katustel. 
Nad olid «sinasõbrad» revolvri ja automaatpüssiga, kuid samal ajal tundsid ka 
psühholoogiat, oskasid end maskeerida, olid kartmatud ning julged. Mõne aastaga 
said pinkertonid Põhja-Amee-rika kõige osavamateks kriminalistideks. 

Veelgi suuremaks kasvas Allan Pinkertoni kuulsus, kui ta 1861. aasta talvel 
börsimaakleriks rõivastunult valerahategijaid jälgides avastas vandenõu Ameerika 
presidendi Lincolni vastu. Kuid see oli üksnes episood tema seiklusrikkal teel. Sama 
võib öelda tema büroo osa kohta Ameerika kodusõja ajal, mil see tegutses põhja- 
osariikide luureorganisatsioonina. Ometi oli ja jäi Pinkertoni tegevusväljaks 
kriminalistika. 

Pärast kodusõda valgus Läände asunikelaine otsima kulda, hõbedat, viljakaid põlde 
ja karjamaid. Lääs muutus tõeliseks Metsikuks Lääneks. Asunikud saabusid maale, 
kus valitses vaid üks seadus: tugevama ja kiiremalt tulistaja seadus. Röövimine 
tänaval, kallaletungid postitõldadele ja rongidele, hobusevargus, pangarööv ja 
palgamõrv olid seal igapäevased asjad. Leidus Ššerifeid, kes pidasid ametit üksnes 
seepärast, et tapmine seaduse taha varjudes oli kõige ohutum. 

Selles maailmas teenisid pinkertonid oma esimesed loorberid. Pidevas röövimisohus 
raudteeühinguile ja -kompaniidele olid nad ainus politseijõud, kellele võis loota. 
Pinkertonid pruukisid omaaegseid meetodeid. Tõsi küll, allilma informaatoreid nad ei 
kasutanud. Seevastu aga tungisid nad ise end mitmeti maskeerides suurte jõukude 
keskustesse. Lääne-Ameerikas 6. oktoobril 1866. aastal esimese raudteeröövi 
korraldanud Reno jõugu tsitadelli Saymouri 

tuli Pinkertoni agent Dick Winscott. Ta asus seal tööle baarimehena ja sõbrustas 
pikemat aega Reno bandiitidega. Ta meelitas Reno Saymouri raudteejaama perroonile 
täpselt sel hetkel, kui väikese erirongiga saabus kohale Pinkerton koos kuue 
kaaslasega. John Reno tõsteti vagunisse ja rong vangiga lahkus enne, kui bandiidid 
juhtunut taipama hakkasid. 

1878. aastal likvideerisid pinkertonid Pennsylvania ohtlikuma salaühingu — Molly- 
Maguires'i bande. Pinkertoni üks paremaid agente McParland astus ühingu liikmeks ja 
jäi sinna tervelt kolmeks aastaks, olles iga hetk paljastamisohus (reetmist aga karistati 
surmaga). Lõpuks aga võis ta esineda tunnistajana peamehe Molly-Maguires'i vastu. 
Paljud pinkertonid maksid oma töö eest eluga. James Whicher tungis Jesse Jamesi 
verejanulisse salka, mille jälgi olid pinkertonid tuhandeid miile taga ajanud, kuid ta 
paljastati ja tapeti. Jesse James ise jahtis Allan Pinkertoni Chicagos kuude kaupa, 
tabamaks oma vaenlast number üks. 

Ka Ida linnades tundsid pinkertonid end sama hästi kui Metsikus Läänes. 
Tõenäoliselt olid nad esimesed Ameerikas, kes kasutasid kuritegude paljastamise 
käigus fotograafiat. Kui Dick Winscott 1866. aastal sai ülesande hävitada Reno jõuk, 
võttis ta kaasa fotoaparaadi. Ühe joomingu ajal veenas ta Fred ja John Renod end 
pildistama. Fotod saatis ta salaja Allan Pinkertonile. Need olid vendade Renode 
esimesed fotod, mis peagi ilmusid Pinkertoni kuulutustele kurjategijate tagaotsimise 
kohta. Allan Pinkerton koostas esimese kurjategijate albumi Ameerikas. Koos oma 
poegadega pani ta aluse juveelivaraste ja nende varjajate täpsele eri-kartoteegile. Kui 
Allan Pinkerton 1884. aastal suri, kõrgus tema agentuur ameerika politsei kaose kohal 
kindla kaljuna. 

14 aastat hiljem, 1898. aastal näidati Saint-Louis' rahvusvahelise näituse 
külastajatele Londonist saabunud ebatavalist atraktsiooni. Seda demonstreeris 
Scotland Yardi seersant Ferrier. Hiljem ei osanud Londonis keegi öelda, kellele tuli 
mõttesse saata seersant Mississippi äärde. Igal juhul aga meelitas Scotland Yardi nimi 
paljusid uudishimulikke stendi juurde, mille seinad olid kaetud briti vanglate mõnede 
asukate suurendatud sõrmejälgedega. Ferrier püüdis kõigest väest uut fenomeni 
selgitada. Atraktsioon lõppes sellega, et iga külastaja võis jätta oma sõrmejälje mäles- 
tuskaardile. 

Kui Ferrier' missioon seisnes selles, et äratada ameerika politsei huvi 
daktüloskoopia vastu, siis oli see kõik küll asjata. Mitte ükski politseinik ega isegi 
sensatsiooni otsiv politseireporter ei pidanud daktüloskoopiat küllalt huvitavaks, et 
sellega tõsiselt tegelema hakata. 

Peaaegu mitte keegi ei teadnud, et ameerika raudteeinsener New-Mexicos Gilbert 
Thompson vajutas juba 1882. aastal võltsi-miste vältimiseks oma pöidlajälje tööliste 
palgalehtedele. Peaaegu keegi ei teadnud, et kolm aastat hiljem paluti Cincinnati 
elanikke 

vajutada raudteepiletitele oma sõrmejälg ning San-Francisco fotograaf Taybore 
hakkas hiina immigrante registreerima sõrmejälgede abil. Ja vaid raamatuid lugevad 
ameeriklased võisid meenutada, et nende kuulus kaasmaalane Mark Twain kirjutas 
1882. aastal raamatu «Elu Mississippil», kus ta jutustas loo ühest mehest, Karl 
Ritterist, kelle naine ja laps tapeti kodusõja ajal asulat rüüstavate sõdurite poolt. Tapja 
jättis maha oma verise pöidlajälje. Kaasas sõrmejälg, läks Ritter käetargaks 
maskeeritult tapjat otsima. Ta käis sõduritele tulevikku ennustades laagrist laagrisse ja 
uuris hoolikalt pöialde papillaarmustreid. Lõpuks ta leidiski tapja. Oma meetodit 
seletas ta järgmiselt: «...inimesel on üks, mis tal hällist hauani ei muutu — need on 
jooned pöidlaotsal... Pole kaht inimest, kelle jooned langeksid täpselt kokku... Port- 


reed ei kõlba, sest ümberrõivastumine koos grimmiga teeb need kasutuks ... 
Sõrmejälg on ainuke usaldatav tunnus ... seda sa juba ei maskeeri.» On jäänud 
saladuseks, kuidas Mark Twain sellele oli tulnud. Oli see juhus, inspiratsioon, 
kirjaniku intuitsioon? 

Scotland Yardi seersant huvi Uue Maailma politseinikes daktüloskoopia vastu ei 
äratanud. Uks reporter ütles selle kohta: «Raske on Ameerikas leida inimest, kellel 
oleks huvi teaduslike politsei-meetodite vastu.» Mõned Ameerika politsei- ja 
vanglaülemad püüdsid 1890. aastal Bertilloni meetodit kasutades seada sisse min- 
gisugunegi kord politseiteenistuse üldises tohuvabohus. Kui 1896. aastal mõned 
ärksamad politseiülemad oma initsiatiivil Chicagosse kogunesid, arutarnaks abinõusid 
ühest osariigist teise rändavate kriminaalkurjategijate jälitamiseks, siis selgus, et 
vähemalt 150 politseiasutuses ja vanglas on antropomeetriakabinetid. Viimased olid 
ka suurtes vanglates — Sing-Singis ja Leavenworthis. 

Kuid kõik politseiülemad ja vangladirektorid kaebasid Bertilloni süsteemi 
keerulisuse ja ebatäpsuse üle. Siin täheldati sama pilti, mis Indias ja Lõuna- 
Ämeerikas, s. t. kui antropomeetrilise meetodi teostamise üle ei jälgi range Bertillon, 
vaid väiksemate kogemustega inimene, tekib palju vigu. Peale selle panid Sing-Singi 
ja Leavenworthi vanglate direktorid selle töö kokkuhoiu huvides vangide õlule, kes 
loomulikult ei tundnud mingit huvi nende endi vastu suunatud töö vastu. Nad püüdsid 
igal võimalikul juhul sisse kanda valeandmeid. Kõik oleks jäänud endist viisi, kui 
mõni aasta hiljem poleks Leavenworthis toimunud ebatavaline sündmus. 

Viis aastat pärast Ferrier' «ekspeditsiooni» sai Leavenworthi direktor McCloughty 
ühelt oma inglise sõbralt Henry raamatu daktüloskoopia kohta koos kastikesega, kus 
oli kõik vajalik sõrmejälgede võtmiseks. Lugenud Henry raamatut, katsetas Mc- 
Cloughty tsinkplaadi ja värviga, kuid ei taibanud alguses avastuse kogu tähtsust. Kord 
toodi vanglasse Will Westi nimeline neeger, keda hakati mõõtma. Teda pildistati, 
mõõdeti, mõõtmistulemused kanti kaardile nr. 3246. Vanglaametnik hakkas kartoteeki 
lehitsema, panemaks kaarti vastavale kohale. Äkitselt hüüatas ta 

imestunult: «Miks sind teist korda mõõdeti?» — ja tõmbas välja teise kaardi. 

Neeger kinnitas, et teda pole varem kordagi mõõdetud, pealegi on ta vanglas 
esmakordselt. Kuid ametnik näitas talle kaarte nr. 3246 ja nr. 2626, mille ta äsja oli 
kartoteegist välja võtnud. «Will West», tõstis ametnik häält. «Will West! Teist korda. 
Vaata fotodele. Nii sellel kui ka teisel kaardil oled sina. Ja ka mõõtmed langevad 
praktiliselt kokku. Sa oled nr. 2626 ja istud juba kaheksa kuud meie vanglas. Kas 
kavatsed veel edasi valetada? Või tunnistad üles, et mõtlesid selle lolli triki seepärast 
välja, et tööst kõrvale viilida?» Neeger vahtis pärani silmi. Toepoolest, mõlemal 
kaardil oli tema nimi ja ka foto justnagu ühest ja samast mehest tehtud. Ometi kinnitas 
ta kangekaelselt, et enne tänast päeva polnud ta iialgi Leavenworthis viibinud. 

Ametnik ähvardas teda karistada. Asjata. Siis võttis ta ühenduse valvuriga, kelle 
vastus nööris ametniku kõnevõime. Selgus, et vang nr. 2626 Will West töötas antud 
hetkel vangla töökojas ega saanud kuidagi olla nr. 3246 all registreeritud isik. Mõne 
minuti pärast ilmus antropomeetriabüroosse McCloughty. Ta käskis Will Westi nr. 
2626 kohale toimetada ja asetas viimase silm-silma vastu Will Westiga nr. 3246. Nad 
olid sarnased nagu kaksikud. McCloughty mõõtis nad ise üle. 

Tõsi, kõik üksteist mõõdet ei langenud täpselt kokku, kuid erinevus nende vahel oli 
lubatavas piiris. Juhtunu mõju all kuulutas vangladirektor, et see juhtum tähendab 
Bertilloni süsteemi lõppu. Otsekohe käskis ta daktüloskoopiariistad kohale toimetada 
ja võttis mõlemalt neegrilt sõrmejäljed. Seejärel võrdles ta neid. Loomulikult polnud 
ta daktüloskoopiaspets, kuid antud juhtum ei nõudnudki eriteadlast. Sõrmejäljed olid 


absoluutselt erinevad. Kunagi varem polnud daktüloskoopia eeliseid nii ilmekalt 
tõestatud. Järgmisel päeval loobus McCloughty Bertilloni süsteemist ja seadis 
Leavenworthis sisse daktüloskoopia, ehkki kohtuministeerium andis vastava 
sisseseade muretsemiseks vaid 60 dollarit. 

Lugu kahe Westiga sai tuntuks kõikidele politseiülematele. Bertilloni süsteem sai 
lüüa. See aga ei rajanud daktüloskoopiale veel rohelist teed. Selleks läks Ameerikas 
vaja tõelist sensatsiooni, üldsuse tähelepanu äratada suutvaid hiigelpealkirju suurtes 
ajalehtedes. 

Niisuguse sensatsiooni tekitas vähetuntud politseinik, kes töötas Mulberry Streetil 
nr. 300 skandaalse kuulsusega New Yorgi politseiresidentsi pööninguruumides. See 
oli seersant Joseph Faurot. Faurofd ei rahuldanud bertiljonaaž enam ammugi. New 
Yorgi politseinikud usaldasid palju rohkem vana identifitseerimis-meetodit, mille oli 
loonud mees, keda ajakirjanikud pikka aega nimetasid New Yorgi ja kogu Ameerika 
suurimaks detektiiviks. See legendaarne isik oli detektiivinspektor Thomas Byrnes. 

Byrnes oli sündinud 1842. aastal Iirimaal. Veel lapsena saabus ta koos vaeste 
vanematega New Yorki. Ta töötas gaasitorude 

monteerijana ja reapolitseinikuna. Kui ta aga 1896. aastal 54-aastaselt pärast 
ennekuulmatut skandaali, mis vapustas skandaalidega harjunud New Yorgi politseid, 
erru läks, polnud ta tagasihoidlik pensionär 3000 dollariga aastas, vaid politseiniku 
kohta hiiglavarandusega mees. Üksnes Viiendal avenüül oli tal 500 000-dollariline 
maja. Laiaõlgne ning vurrukas hiiglane Byrnes ei õppinud inglise keele grammatikat 
ära surmatunnini ja üldse oli tema üldharidus kesine. Kuid politseinikuna õppis ta 
aastatel 1863—1880 tundma New Yorgi kõige kahtlasemaid urkaid: Satan's Circust, 
Hell's Kitchenit, Five Pointsi, Boweryt ja nõndanimetatud Waterfronti. Kes oligi 
kokku lugenud noid pahede taimelavasid ning varga-jõukude, sissemurdjate, riisujate 
ja sulide peiduurkaid, mis muutsid New Yorgi pärast Kodusõda kaasaegseks 
Komorraks! Byrnes tundis peamehi ja nende kaasosalisi nägude ja nimede järgi. Ta 
tundis piirkondi, mille armetutest hurtsikutest väljus kurjategijate uus põlvkond, keda 
juba lapsepõlvest peale oli õpetatud hindama inimesi võime järgi teisi allutada. 
Bymes orienteerus täpselt paikades, kuhu poliitikud kogusid kokku oma hääli 
müüvaid inimesi, kindlustamaks endale võitu valimistel, kus nad värbasid sulisid, 
aitamaks röövida linna ja töörahvast. Byrnes oli tuttav Ma'ga, 
sajakahekümneviiekilose Mandelbaumiga, varastatud asjade kokkuostjate 
kuningannaga. Tema tagasihoidlikus poekeses Clinton Streetil võis kohata nii 
deklasseerunud elemente kui ka poliitikuid. Aastast 1864 kuni 1884 turustati siin 
kaupu peaaegu kümne miljoni dollari eest! Byrnes teadis varaste erikoolist, mida Ma 
ülal pidas, oli kursis sellega, kuidas Ma finantseeris rongiröövimisi tuntud bandiitide 
Shang Draperi ja Banjo Emersoni poolt. Byrnes oli algusest peale tuttav Big Billi — 
Hove'iga ja Little Abe'i — Hummeliga—, kurikuulsate New Yorgi advokaatidega, 
kelle firma «Hove and Hummel» alates 1869. aastast tegeles üksnes tuhandete 
mõrvarite, varaste, valemängijate, bandiitide, lõbumajapidajate, pangaröövlite, 
valerahategijate ja nende kulissidetaguste peremeeste päästmisega teenitud 
karistusest, kasutades selleks rafineeritud trikke, tunnistajate äraostmist ja alatut 
Šantaaži. 

Kui Bymesil õnnestus 1878. aastal Manhattanis vahistada hoiu-kassasid rööviv 
jõuk, vahetas ta politseivormi silindri vastu ja hakkas New Yorgi politsei 
kriminaaljälitusosakonna ülemaks. Osakonna ajalugu algab 1850. aastast ja on seotud 
konstaabel Jacob Haysi nimega. Hays töötas New Yorgi politseis selle algusaastatest 
peale detektiivina. 1836. aastal käskis ta kaheteistkümnel erariietes politseinikul 


hakata silmas pidama vargaid (ka politseiaparaadis eneses). Hays oli paljude 
huvitavate lugude kangelane. Ta avastas ühe laevakapteni mõrvari järgmiselt. Hays 
seadis surnukambris meremeeste hotelli peremehe laibaga «silm silma» vastu. 
Ehmunud peremees tunnistas end süüdi. Ühe sissemurdja paljastas Hays 
kuriteopaigale jäetud vana ülikonna järgi. Rõivaste järgi jõudis Hays mehe jälile, kes 
kaks nädalat tagasi oli Balti-more'ist New Yorki saabunud. Mõne tunni pärast oli 
varas 

tabatud. Need olid küll, nagu öeldud, huvitavad lood, kuid legendid Hayst säilisid 
veel New Yorgi detektiivide paljudes põlvkondades. 

Isegi vaenlased ei saanud eitada, et Byrnes moodustas 1880. aastal edukalt töötava 
kriminaaljälitusosakonna, kuhu kuulus nelikümmend ametnikku. Juba alguses paistis 
ta välja mehena, kes otsustas reapolitseiniku ränga tööga omandatud kogemusi kasu- 
tada nii võitluseks kuritegevuse vastu kui ka isiklikuks rikastumiseks. Teades, et 
rahandustegelaste ja juveliiride Wall Street on varaste ja sissemurdjate armastatuim 
tegevusväli, seadis ta üheksa oma detektiivi sisse Wall Streetil ja moodustas sinna 
keelutsooni, niinimetatud surnud liini. Iga tuntud kurjategija, kes sellest üle astus ja 
Wall Streeti ümbruskonda tungis, peeti kinni. Loomulikult tasus selline eriline hool 
pankurite eest ilusasti ära. Tasu töö eest, mis niikuinii oli tema ametikohus, oli nagu 
loteriivõit. Kuid Byrnest ei huvitanud üksnes raha, ta tahtis võistelda Surete ja 
Scotland Yardiga. Seepärast hindas ta oma agentide tööd arreteerimiste arvu ja 
kurjategijate eduka identifitseerimise järgi. See oligi üks põhjus, miks 
identifitseerimisele nii suurt tähelepanu pöörati. Byrnes korraldas ka «paraade» 
Mulberry Streeti vanglas. Igal hommikul kell 9 möödusid kõik eelmisel päeval 
arreteeritud vangid Byrnesi agentide eest. Detektiivid pidid nende näod meeles 
pidama ja oskama varemkaristatuid ära tunda. 

Byrnes seadis sisse ka kurjategijate pildistamise. Kui vahialune fotografeerimast 
tõrkus, «veensid» teda detektiivide vägevad rusikad. Byrnesile meeldis näidata ühte 
fotot, mis kujutas nimetatud protseduuri. 1886. aastal avaldas ta kogumiku «Ameerika 
professionaalsed kurjategijad», milles olid kõikide talle tuttavate kurjategijate fotod 
koos töömeetodite kirjeldamisega. Kahtlemata oli see kogumik tähtis kui katse 
koostada omalaadset kuritegeliku maailma käsiraamatut, samuti kui tähis Byrnesi teel 
kuulsusele. Oma kabineti vastas asuvas suures saalis sisustas ta omapärase muuseumi 
— «Salapärase palati», mida oskas osavalt reklaamida. Muuseumi seintel rippusid 
kurjategijate portreed, keda osakond oli tabanud. Kappides asusid 
sissemurdmisriistad, relvad, muuk-rauad, maskid. Laest rippus alla köissilmus. Et 
vahistatu näeks oma olukorra lootusetust, meeldis Byrnesile ülekuulamisi korraldada 
muuseumis. Neli aastat pärast asumist kriminaaljälitusosakonna ülema ametikohale 
teatas Byrnes: «Nelja aasta jooksul enne minu kriminaaljälitusosakonna loomist 
vahistati 1943 inimest, kellele mõisteti kokku 505 aastat vanglakaristust. Meie neli 
aastat kestnud töö jooksul on vahi alla võetud 1324 inimest, kelle karistuse 
kogusumma ulatub 2428 aastani.» Kui Scotland Yard polnud võimeline tabama Jack- 
Rappijat, teatas Byrnes uhkelt, et tema tabaks kurjategija, kui see New Yorgis asuks. 
1894. aastal, sattudes ülalnimetatud skandaali keerisesse, rääkis Byrnes, et tänu 
temale on ameerika kurjategijad saanud kokku ligi 10 000 aastat 

vanglakaristust. See on, muide, rohkem, kui olid saavutanud Scotland Yard ja 
Surete kokku. 

Skandaal puhkes presbüterlase Parkhursti nördimusest, et New Yorgi politsei saab 
osa lõbumajade ja salaurgaste tuludest. 1894. aastal .moodustati sõltumatu komisjon, 


üks esimesi omataolistest, mis edaspidi etendasid silmapaistvat osa võitluses 
deklasseerunud elementide vastu poliitikas ja politseis. Selle komisjoni ees oli Byrnes 
sunnitud tunnistama, et politsei tõepoolest sallib lõbumajade ja salaurgaste olemasolu 
juhul, kui saab nendelt sissetulekuid, ja likvideerib need, kui raha ei anta. Muide, oma 
isiklikku suurt varandust oskas ta põhjendada teisiti. New Yorgi ajaleht «World» 
kirjutas: «Kui Byrnes ei teadnud, mis aastate kaupa tema nina ees toimub, siis on ta 
nähtavasti halb detektiiv, kes ei suuda identifitseerida limburgi juustu viimase maitset 
proovimata.» 

Pärast skandaali pidi Byrnes oma ameti maha panema. Tema järeltulija kapten 
McClusky reorganiseeris kriminaaljälitusosakonna, kuid jäi mõningatest bertiljonaaži 
sisseviimise katsetest hoolimata Byrnesi identifitseerimismeetodi juurde. Kuid 1904. 
aastal otsustas New Yorgi politseipresident McAdoo, kes oli kuulnud sündmustest 
Leavenworthis, uurida daktüloskoopia probleeme, «et New York ei sörgiks progressi 
sabas». Kriminaalpolitsei seersant Faurot komandeeriti Londonisse tutvuma Scotland 
Yardi tööga. Peainspektor Collins osutus heaks õpetajaks. Ent kui Faurot New Yorki 
tagasi saabus, oli McAdoo politseipresidendi kohalt lahkunud, tema järeltulija aga ei 
pidanud «teaduslikke ideid» tähtsaks. Uus president soovitas Faurofle tema enese 
huvides sõrmejäljed võimalikult kiiremini unustada. Kuid Londonis end ideedest täis- 
laadinud Faurot hakkas samuti nagu mõni aasta varem Vucetich katsetama omal käel. 
Ta võttis sõrmejäljed arreteeritutelt, keda osaliselt registreeriti Byrnesi ja osaliselt 
Bertilloni järgi. Kui Faurot teisele tööle üle viidi, ei unustanud ta oma Londoni 
muljeid ja asutas sõrmejälgede erakollektsiooni. 

Ja siis saabus otsustav 1906. aasta. 

16. aprillil 1906. aastal läks Faurot öise patrullkäigu ajal hotelli «Waldorf-Astoria» 
juurde. Ta otsustas üle vaadata hoone, mis oma rikaste elanike tõttu köitis New Yorgi 
varaste ja sissemurdjate tähelepanu. Kas juhus või saatus? Kolmandal korrusel kohtas 
ta meest, kes õhtuülikonnas, ent paljajalu väljus võõrast numbritoast. Vaatamata 
tormilisele protestile vahistas Faurot mehe ja toimetas jaoskonda. Vahistatu protestid 
ei lakanud. Inglise aktsendiga rääkides teatas ta, et on Inglismaa alam James Jones ja 
oli käinud hotellis ringi armuseiklusi otsimas. Ta nõudis kokkusaamist Briti konsuliga 
ja ähvardas Faurofd repressioonidega, kui see teda otsekohe ei vabasta. Mehe 
käitumine oli nii enesekindel, et Faurot' kolleegid soovitasid seersandil tüüp 
vabastada. Kuid mingi sisemine hääl andis Faurofle, nagu ta hiljem ise seletas, teist 
nõu. Ta võttis Jonesilt sõrmejäljed ja saatis kaardi mehe inglise aktsenti silmas 
pidades Scotland Yardi Collinsile. Juba 

1. mail leidis Faurot oma laualt kirja Londonist. Selles olid Jonesi sõrmejäljed ja 
Scotland Yardi kartoteegist pärit daktüloskoopilise kaardi foto. Kirjas seisis: «Jonesi 
sõrmejäljed on identsed meil registreeritud Daniel Nõiani alias Henry Johnsoni 
sõrmejälgedega. Mees on kaksteist korda hotellivarguse pärast süüdi mõistetud ja teda 
otsitakse taga 800 naela varguse pärast koos sissemurdmisega ühe tuntud inglise 
kirjaniku majja. Arvatakse, et ta on põgenenud USA-sse.» Juuresolev foto kujutas 
Faurot' poolt kinnipeetud meest. 

Kui Jonesile näidati Londonist saabunud materjale, lõpetas ta vastupanu ja 
tunnistas, et tema ongi Henry Johnson alias Daniel Nolan. Kohus mõistis mehe 
seitsmeks aastaks vangi. 

Juba 2. mail ilmusid New Yorgi ajalehtedes sõnumid ebatavalisest juhtumist 
pealkirja all: «Politseiteadus Indiast». Ameerika politseireporterid tunnistasid 
esmakordselt, et sõrmejälg võib tekitada sensatsiooni. Nende sõnumid jõudsid San 


Franciscosse, Los Angelesi, Siettle'i, New Orleansi. Kuid ometi kulus veel tervelt neli 
aastat, enne kui daktüloskoopia võitis eluõiguse New Yorgis. 

Pärast seda, kui Faurot' nimi ajaleheveergudele jõudis, ei unustanud reporterid teda 
enam ning nõudsid pidevalt uusi lugusid. 1908. aastal saidki nad selle, mida nii kaua 
olid oodanud. 118. East Streetil asuva maja ülemise korruse möbleeritud toast leiti 
ühe nägusa tütarlapse moonutatud ning verine laip. See oli Welfare Islandi 
meditsiiniõde Nellie Ouinn. Kui Faurot kuriteopaigale jõudis, oli seal juba terve 
reporteritesumm. Kuna sel ajal veel ei kehtinud kord, et üksnes politseil on õigus 
kuriteopaigal tegutseda, siis oli seal kurjategija jälgi otsides juba kõik pahupidi 
pööratud. Enamik esemeid oli kaetud ajakirjanike sõrmejälgedega. Kuid vaadanud 
tapetu voodi alla, leidis Faurot sealt viskipudeli, mis oli reporteritel kahe silma vahele 
jäänud. Pudelil ilutsesid sõrmejäljed. 

Nellie Ouinnil oli palju sõpru. Faurot võttis nendelt sõrmejäljed, mis aga ei 
langenud kokku pudelilt leitutega. Politseinik jätkas otsinguid, kuni kohtas plekksepp 
Georges Gramerit. Võrreldes plekksepa sõrmejälgi pudelil olevatega, taipas Faurot: 
Gramer ongi mees, keda ta otsib. Ootamatust vahistamisest vapustatud Gramer 
tunnistas üles, et oli tapnud tütarlapse alkoholihulluses. Oma ülestunnistusest ta ei 
loobunud ja seepärast kadus reporteritel selle loo vastu peagi huvi. 

Seevastu kasutasid mitmed neist võimalust värskendada lugejate mälus üht New 
Yorgis toimunud avastamata mõrva, mis sooritati lämbel ööl vastu 28. juulit 1870 
aristokraatses majas 23. Avenüül. Mõrv, mille ohvriks oli langenud rikas pankur 
Benjamin Nathan, erutas oma veidrate asjaolude tõttu veel nüüdki, 40 aastat hiljem, 
paljusid lugejaid. Nathan oli viibinud sel ööl majas koos oma poegade Fredi ja 
Washingtoniga, samuti majapidajanna proua Kellyga. Teised perekonnaliikmed 
viibisid sel ajal maamajas New Jerseys. Mõlemad pojad olid tulnud koju hilja. Minnes 
oma magamistubadesse neljandal korrusel, nägid nad isa magamas 

kušetil kolmandal korrusel. Varahommikul leiti ta tapetult. Laip oli mingi 
metallesemega tundmatuseni moonutatud, seif lahti murtud, raha ja väärisesemed 
varastatud. Paraaduks osutus avatuks. Toaseintel leidus rohkesti sõrme-, isegi terveid 
käejälgi. Kuriteopaigale saabusid New Yorgi politsei superintendent John Jourdan, 
samuti James J. Kelso, kes oli enne Byrnesi juhtinud New Yorgi 
kriminaaljälitusosakonda. 

Kuriteo avastamise eest määrati suur preemia. Tervest Ameerikast saabusid kirjad 
nõuannete ja mõttetute ülestunnistustega. Kokku kontrolliti 800 hulkurit ja muud 
kahtlusalust. Suurim kahtlus langes Washington Nathanile, kes oli sageli liikunud 
kahtlases seltskonnas. Kuid süütõendid tema vastu puudusid. Kui Washingtonile pidi 
tehtama operatsioon, nõustus kirurg tema ülekuulamisega narkoosi all. Kuid 
Washington keeldus operatsioonist ja mõrva saladus jäigi avastamata. 

Nüüd, 1908. aastal, meenutasid reporterid seda lugu ning väitsid, et mõrvar oleks 
tingimata leitud, olnuks sel ajal seal Joseph Faurot oma «sõrmejälgede kastikesega». 
1870. aastal võis detektiiv Kelso mõrvatoas leitud sõrmejälgede kohta öelda vaid: 
«Pikad peened naiselikud sõrmed. Mõrvar on härrasmees». Ja kõik. Nüüd said 
ameeriklased ajalehtedest teada, et sõrmejälgede abil identifitseerimine avab 
erakordselt suured võimalused. 

Eespool oli juttu, et identifitseerimise daktüloskoopilist meetodit tunnustati lõplikult 
pisut hiljem, 1911. aastal. Selle aasta maikuus mõisteti New Yorgis kohut sissemurdja 
Caesar Cella üle. Teda süüdistati varguses ühes kesklinna moeateljees. Cella sõbrad 
maksid advokaadile 3000 dollarit. Kohtus kinnitas viis tunnistajat vande all, et 
vargusööl oli Cella viibinud hipodroomil, seejärel oli heitnud naise kõrvale magama 


ega polnud lahkunud kodunt enne hommikut. Prokuröri ponnistused paljastada 
tunnistajaid nende tunnistustes esinenud vasturääkivuste abil jooksid tühja. Jäi üle 
vaid üks: paljastada Cella valelt. Tunnistajate pinki kutsuti Faurot. Ja siis kuulis kohus 
järgmist. Aknalt, mille kaudu varas hoonesse oli tunginud, leidis Faurot hulgaliselt 
sõrmejälgi ja pildistas need. Seejärel võrdles ta jälgi oma kartoteegiga ja tegi kindlaks, 
et need kuuluvad Cellale. Esmakordselt Ameerikas olid sõrmejäljed ainus tunnistaja 
kohtualuse vastu, kel oli vääramatu alibi. Otsustamine, kuivõrd veenev süütõend võib 
olla sõrmejälg, sõltus nüüd just nagu üheksa aastat tagasi Inglismaalgi kohtunikust ja 
vandemeestest, kes polnud daktüloskoopiast kunagi midagi kuulnud. Vaevalt jõudis 
Faurot lõpetada tunnistuse andmise, kui teda asus ründama kaitsja, püüdes 
naeruvääristada nii Faurofd kui daktüloskoopiat. Advokaat teadis, et vandemehed 
suhtuvad eitavalt kõigisse teaduslikesse meetoditesse ning asuvad tema poolele. Viis 
aastat tagasi poleks Faurot rünnakule vastu pidanud, nüüd aga oli ta igati relvastatud. 
Nagu kunagi Collinsil, nii olid ka temal kaasas suurendatud ülesvõtted sõrmejälgedest 
ning ta esines veenvalt. Lõpetanud oma ettekande kahtles ta siiski, kas vandemehi oli 
õnnestunud 

veenda. Kui Faurot valmistus saalist lahkuma, peatas teda kohtunik ning viipas 
kohtuteenrile: «Viige see mees mu kabinetti ja valvake teda seal.» Faurot viidigi ära. 

Pärast seda, kui kohtusaali uks Faurot' järel sulgus, kutsus kohtunik rahva hulgast 15 
inimest ja käskis igaühel vajutada parema käe nimetissõrme jälg aknale ning 
sõrmejälje koht meeles pidada. Üks väljakutsutuist aga pidi jätma sõrmejälje ka laua- 
klaasile. Seejärel kutsuti Faurot tagasi. «Hüva,» kõmistas kohtunik kõuehäälel. 
«Näidake meile, milline sõrmejälg aknal vastab kirjutuslaua klaasil olevale ...» 

Faurot hingas kergendatult, taibates, et teda pannakse vaid proovile. Ammuli sui 
jälgisid vandemehed, kuidas Faurot luubiga tööle asus. Nelja minuti pärast andis ta 
õige vastuse. Saalis võttis võimust hauavaikus nagu pärast õnnestunud 
illusioonitrikki. Seejärel plahvatas aplaus. Cella ja tema kaitsja sosistasid midagi 
omavahel. Mõne minuti pärast võttis Cella süü omaks. Nähes oma olukorra 
lootusetust, talitasid süüalused Ameerika kohtus kergema karistuse lootusel sageli nii. 
Jah, ta oli tõepoolest heitnud magama. Kui aga naine oli uinunud, väljus ta kodunt 
akna kaudu. Pärast sissemurdmist tuli ta sama teed kaudu tuppa tagasi ja heitis taas 
magama. 

Ajalooline hetk ning tõeline sensatsioon! Esmakordselt USA-s oli kohtunik 
tunnistanud sõrmejälje süütõendiks. Reporterid tormasid toimetustesse. Ajalehed 
teatasid loost kogu Ameerikale, pöörates üldsuse tähelepanu Euroopast tulnud 
uuendusele. Mõned ajakirjanikud pidasid Faurot' edu vaid asjaolude õnnelikuks kok- 
kulangemiseks. Seepärast jätkasid nad'seersandi proovilepanekut. Ühes New Yorgi 
varietees esines kaks absoluutselt sarnast kaksikvenda Frank ja Charles Terry. Ühel 
hommikul tulid ajakirjanikud koos Frankiga Faurot' büroosse: «Noh, Joe, kuidas 
sõrmejälgedega lood on?» küsisid nad sellise häbematusega, mille peale kaasaegsed 
Euroopa politseinikud oleksid end haigeks vihastanud. «Mis te arvate, kas tunneksite 
selle mehe ära, kui temaga taas kohtuksite?» 

«Las jätab oma sõrmejäljed,» vastas Faurot ja jätkas pooleliolevat tööd. Sama päeva 
õhtul tulid reporterid tagasi. Seekord oli nendega kaasas Charles. Küsimuse peale, kas 
ta mehe ära tunneb, vaatas Faurot Charlesi sõrmi ja tähendas kuivalt: «Ei, see pole 
sama mees, keda te mulle hommikul näitasite. Sõrmejäljed on erinevad. Kindlasti on 
tegemist kaksikutega ...» 

1911. aasta sündmused olid üksnes tagasihoidlik algus. Kuni ei olnud kogu 
Ühendriike ühendavat koostööd identifitseerimise alal, jäid ka parimad sõrmejälgede 


kollektsioonid New Yorgis, Chicagos, Leavenworthis ja Sing-Singis tegelikult 
kasutuks ning kogu maa oli kurjategijate meelevalla all. On iseloomulik, et Ameerika 
kohtunikud pidasid sõrmejälgede võtmist kurjategijatelt vastu viimaste tahtmist nende 
isikuvabaduse rikkumiseks. Nad avaldasid protesti daktüloskoopiat rakendavate 
politseiasutuste vastu, asudes 

niiviisi kurjategijate poolele. See kestis kuni 1928. aastani, mil New Yorgi osariik 
võttis vastu seaduse sõrmejälgede võtmise kohta kõigilt arreteerituilt. Rohkem kui 10 
aasta jooksul jäid paljud kuriteod avastamata, sest politsei kas ei tundnud 
daktüloskoopiat või siis naeris selle välja nagu iga teisegi teadusliku meetodi. Teisest 
küljest aga ilmusid silmapiirile «spetsialistid», kes daktüloskoo-piast tuluallikat nähes 
pakkusid end politseile, prokuröridele ja advokaatidele välja sõrmejälgede 
ekspertidena. Esines isegi niisuguseid juhtumeid, et politseinikud võltsisid sõrmejälgi 
veereta-maks süüd neile vastumeelsete isikute kaela. 

1905. aastal tegi USA president Theodore Roosevelt katse luua föderaalseaduste 
täitmise kontrollimiseks keskasutus. Töötades New Yorgis, õppis Roosevelt 
põhjalikult tundma Ameerika politseid. Olles president aastatel 1901—1908, pidas ta 
ägedat võitlust spekulantidega, kes riigiametnike mahitusel omandasid hiiglasuuri 
maa-alasid ja seejärel neid taas müüsid, pannes vaheltkasuna tasku miljoneid 
dollareid. Roosevelti valitsuse kohtuministril peaprokurör Charles Joseph Bonaparte'il 
polnud aga ühtki uurijat, kes olnuks võimeline niisuguseid hiigeltehinguid paljastama. 
Pärast kodusõja lõppu tegeles enamik uurijaid vaid postiröövlite ja valerahategijatega. 
Peaprokurör püüdis värvata rahandusameti nuuskureid. Nüüd aga astus vahele tuntud 
tegelinski ning kurjategija Lobby, kes kongresmene mõjustades surus läbi seaduse, 
mis keelas kohtuorganitel kasutada teiste ametkondade teenistujaid. Maruvihane 
Roosevelt heitis Kongressile ette, et see mahitab kurjategijaid ning käskis 1905. aastal 
BonaparteMI luua juurdlusosakond kriminalistikaspetsidega. Need kriminalistid 
allusid otseselt peaprokurörile. Osakonda hakati nimetama Juurdlusbürooks. 

Peaaegu kümme aastat valmistas see büroo üksnes pettumusi. Näis, nagu poleks 
Washingtonis enam ühtki korruptsioonist kaasa tõmbamata inimest. Ja aastatel pärast 
Esimest maailmasõda pidi büroo peaaegu uppuma müüdavuse, ametikohtadega 
äritsemise ja tegevusetuse mülkas. 

Mahhinatsioonid võitluses võimu ning sidemete pärast viisid niikaugele, et lõpuks 
seisid büroo eesotsas William Bumsi taolised mehed, kel oli kahtlase kuulsusega 
isiklik eradetektiivibüroo nimetusega Burnsi Rahvusvaheline Detektiiviagentuur. Ei 
Burnsi ennast ega tema sõpru häirinud põrmugi süüdistused tunnistajate ja 
vandemeeste äraostmise kohta. Burnsi kaastööline oli tolle aja üks kahtlasemaid 
eradetektiive Gaston Means, keda süüdistati ühe rikka lese tapmises ning testamendi 
võltsimises. Hea tasu eest oli Means valmis ükskõik milliste vahenditega teelt 
kõrvaldama poliitikategelaste ja rahamagnaatide vastaseid. 

1924. aastal nimetas president Calvin Coolidge peaprokuröriks Harland Fiske 
Stone'i, kel oli äraostmatu inimese kuulsus. Stone vallandas Burnsi ja seadis 
Juurdlusbüroo etteotsa 29-aastase advokaadi Edgar Hooveri. Tulvil tahet kord 
maksma panna, käskis ta Hooveril katkestada igasugused sidemed poliitikategelastega 
ja 

vallandada kõik töötajad, kes olid büroosse tunginud tänu kahtlastele vahemeestele. 
Tööle võis võtta üksnes hoolikalt kontrollitud juriste ja majandusteadlasi. Büroo 
aluseks pidi saama asjatundlikkus ning äraostmatus. 


Hooveril jätkus küllaldaselt otsustavust, paindlikkust ja kannatust rajada teed uutele 
printsiipidele. Ta juhindus asjatundlikkusest ja tööarmastusest, mida selles asutuses 
peeti igandlikeks. Hoover muutis Juurdlusbüroo täpselt töötavaks kriminalistika- 
aparaadiks, eriti võrreldes Ameerika politseis valitseva kaosega. Ta ei rutanud 
vahelesegamisega linnade ja osariikide politsei kiivalt säilitatavasse iseseisvusse. 
Tänu Kongressi poolt vastuvõetud seadusele sai Hooveri büroo õiguse sekkuda 
osariikide siseasjadesse. Tema asutust hakati nimetama Föderaalseks Juurdlusbürooks 
(FJB). Üha suurem hulk kuritegusid, alates riisumistest kuni pangaröövideni kuulutati 
föderaalseteks kuritegudeks ja anti lahendamiseks FJB-le. 

Edgar Hooveri esimene mure pärast tema nimetamist FJB etteotsani kurjategijate 
isikusamastamine. Kõige esmalt likvideeris ta sõrmejälgede kartoteekide 
laialipillatusese üle kogu maa. Alguses toodi Washingtoni üle föderaalvanglate, 
näiteks Leavenworthi kogud. Hoopis keerukam aga oli sõrmejälgede kartoteekide 
ületoomine osariikide ja linnade politseist, kus daktüloskoopiat kasutati juba alates 
1911. aastast. Pikka aega ei õnnestunud vabaneda vaenulikkusest igasuguse 
tsentraliseerimise vastu. Alles 1930. aastal sai Hoover Kongressilt loa kogu USA-d 
haarava identifitseerimisbüroo loomiseks. 

Kõige selle tulemusena tekkis täpselt töötav ja kõikehaarav 
identifitseerimisteenistus, mis tundus asjatundjatele Euroopast kordumatu ning 
jäljendamatuna. Ühendriigid said daktüloskoopia hiiglasuureks katsepolluks, kus 
sõrmejälgede tähtsus ja praktilisus leidis taolise kinnituse, millest selle meetodi 
pioneerid ei julgenud omal ajal unistadagi. 


17. Kurjategija ja sõrmejäljed 

Aastatel 1924—1936 haaras Ameerika Ühendriike seninägematu kuritegude laine. 
Midagi niisugust polnud Vana ega Uus Maailm kunagi näinud. 

Paljudele Euroopa vaatlejatele ei tundunud selle nähtuse seletamine keerukas. Nad 
tõid esile kolm põhjust. Esiteks liigne ameerikalik liberalism, mis soodustas inimliku 
egoismi võitlust džungli-seaduste kehtestamise eest. Teist põhjust nähti 16. jaanuaril 
1920. aastal vastuvõetud nn. kuivas seaduses. Arvamus, et USA suurust hiigelmaad 
saab alkoholist võõrutada seaduste ja määruste abil, oli naiivne ning vastuolus 
inimlike nõrkustega. 

Keeld provotseeris ning lõi võimalusi «kuiva seaduse» rikkumiseks spekuleerimise 
ja salaviinatootmise abil, millega teeniti sadu 

tuhandeid, miljoneid ja miljardeid dollareid. Ja lõpuks peeti kolmandaks põhjuseks 
sotsiaalset ning majanduslikku vapustust, mis oli tabanud USA-d pärast Esimest 
maailmasõda. See suurendas veelgi, kuristikku vaeste ja rikaste vahel. Võitluses 
sissetulekute pärast juhindusid viimased juhtmõttest «võta nagu jaksad». 

AI Capone, Frank Costello, John Dillinger, Alvin Carpis — need on alkoholiga 
hangeldajate, röövlijõukude pealikute, Šantažeeri-jate ja mõrvarite nimed. Omal 
kombel said nad maailmakuulsaiks. Mõnikord tundus, et USA poliitilised alused on 
kokku varisenud ja kuritegevus on valmis võimu haarama tervetes linnades ja palju- 
des piirkondades. 

Toimuv oli tõepoolest kohutav. 1926. aastal registreerisid statistikud, kuid need 
polnud täielikud andmed, üle 12 000 tapmise; 1933. aastal — 1 300 000 rasket 
kuritegu, röövimist ja mõrva, millest kaks kolmandikku jäi avastamata. Iga päev 
toimus kaks pangaröövi. 1934. aastal registreeriti 46 614 röövi, 190 389 sissemurd- 


mist, 142 823 riisumist, 380 000 vargust. Asjatundjad kinnitasid, et relvastatud 
kurjategijate arv ületas Ameerika sõdurite arvu Esimese maailmasõja aastatel. 
Alkohoolsete jookide valmistamine ja turustamine omandas tohutu ulatuse. Osteti ära 
mitte üksnes politseinikke ja prokuröre, vaid ka vastavate riigiorganite agente, kes 
pidid «kuiva seadust» ellu viima ja selle täitmist kontrollima. Omavahel 
konkureerivad bandiidid tulistasid üldsuse silme all üksteist püstolitest, 
kuulipildujatest ja heitsid pomme. Üsna igapäevasteks said gangsterite luksusmatused, 
mida uudistasid kümned tuhanded pealtvaatajad tänavate veeres. Kõige haritumad 
gangsterid, enamasti illegaalselt sisserännanud itaallased, leidsid üha uusi 
kuritegelikke rikastumismooduseid. Laialt levis nn. racket. Racketerid ähvardasid 
hävitada legaalseid, poollegaalseid ja illegaalseid lõbumaju, mängupõrguid, restorane 
ja isegi pesumaju, kuid teatud tasu eest olid valmis neid kaitsma teiste jõukude sama- 
suguste nõudmiste eest. Niiviisi voolas kurjategijate taskutesse süstemaatiliselt 
miljoneid. Jäi aga tasu saamata, pidid süüdlased selle eest maksma oma varanduse või 
isegi eluga. Kuid see polnud veel kõik. Erakordse ulatuse võttis ka kaubitsemine 
narkootikumidega. 

1899. aastal Napolist pärit juuksuri perekonnas ilmavalgust näinud AI Capone oli 
alguses New Yorgis «Five Points» bande liige, seejärel racketer Colosimo ihukaitsja 
Chicagos. 1925. aastal sai temast gangsterite impeeriumi kuningas. See impeerium 
tegeles alkohoolsete jookide salaveo, tüssamise, väljapressimise ja vägivallaga. 
Rahaahned juristid ja paljud politseinikud olid kurjategijate teenistuses. Alates 1927. 
aastast juhatas miljonär Capone oma «riiki» Florida peakorterist. Kuid ta oli vaid üks 
paljudest. Barker-Carpise jõuk, mida pikka aega juhtis «daam» — Kate Barker, kes ka 
oma lapsi juba varakult õpetas vägivallatsema —, teenis riisumise ja varastatud laste 
lunamaksu arvel aastatel 1931—1936 seitse miljonit dollarit. Jõugu arvele jäi seitse 
mõrva 

ja oma teele, eelkõige Chicagos, jättes mahapalju raskelthaavatuid. John Dillinger ja 
tema jõuk, «Baby-Face», Nelson, Homer van Meter, John Hamilton ja teised 
sooritasid lühikese aja jooksul — 1933. aasta septembrist 1934. aasta juulini — 
pangaröövide ajal kümneid mõrvu. Korduvalt põgenesid nad vanglatest. 17. juulil 
1934. aastal tapsid nad päise päeva ajal kuulipildujatulega Kansas-City jaamahoone 
ees oma jõugu liikme Frank Nashi vabastamisel neli politseinikku ja FJB agenti. 

See kuritegevuse märatsemine erutas üldsust rohkem kui kõik teated korruptsioonist 
poliitikas ja politseis. See asjaolu võimaldaski Hooveril saada võitluseks 
kuritegevusega FJB-le suuri volitusi. FJB efektseim relv oli daktüloskoopia ja sellel 
baseeruv identifitseerimissüsteem. Maal, kus igaüks võis end nimetada mistahes 
nimega, kus polnud kehtestatud isikutunnistusi, elukohajärgset sissekirjutust, 
registreerimisraamatuid hotellides, kus kurjategijad kasutasid niisugust 
liikumisvabadust, mida ei tuntud üheski Euroopa riigis, olid sõrmejäljed ainus 
identifitseerimisvahend. Peagi ulatus identifitseerimisteenistuse poolt ära tuntud 
gangsterite arv juba üle tuhande. Riigiasutuste teenistujate sõrmejälgede 
kontrollimisel paljastati suur hulk sinna pugenud kurjategijaid. Tänu kuriteopaikadest 
leitud sõrmejälgedele, sai üha suurem hulk kurjategijaid teenitud karistuse. Mitte 
kunagi varem polnud daktüloskoopia nii vaieldamatult tõestanud oma tähtsust ning 
eksimatust. Siis aga juhtus 1934. aasta jaanuaris lugu, millega kaasnes hulk 
dramaatilisi sündmusi. 

Pärastlõunal peitusid Chicago politsei agent Healy ja kolm FJB töötajat ühte 
bangalosse Bellwoodis. Neli tundi passisid nad laskevalmis kuulipildujate taga ühe 


jõugu pealikut, kes lühikese ajaga oH kokku ajanud pool miljonit dollarit ja kogunud 
hingele hulga mõrvu. See oli Jack Klutas ehk Ilus Jack. Illinoisi ülikooli endine 
tudeng Klutas oli spetsialiseerunud deklasseerunud isikute röövimisele ja 
Šantažeerimisele, olles veendunud, et need ei riski FJB poole pöörduda. Kuid jaanuari 
algul andis bande liige Julius Jones välja bossi peidupaiga — nimelt oma bangalo. 
Seersant Healy ja FJB agendid ei oodanud neli tundi asjatult, õhtul sõitis Klutase auto 
maja ette. Lähenedes oma bangalole, nägi Klutas äkitselt avanevast uksest tema poole 
suunatud kuulipildujatorusid. Ta üritas haarata püstolit, Healy aga jõudis ette ja 
kuulipilduja-valang niitis Klutase maha. 

Kriminaalpolitsei eeskirjad nõudsid sõrmejälgede võtmist ka surnud gangsteritelt 
veendumaks, missuguse kurjategija võib elavate nimekirjast maha kanda. Võttes 
Klutaselt sõrmejälgi, tundusid bossi sõrmeotsad identifitseerimisteenistuse töötajale 
kuidagi iseäralikud. Peagi oli selge: Klutase sõrmedel puudus papillaar-muster. 

Mäletame veel, kuidas 20. sajandi algul, mil sõrmejäljed alles rajasid endale teed 
Euroopa politseisse, väitsid daktüloskoopia vastased, et kurjategijad võivad 
papillaarmustrit muuta või seda 

isegi hävitada. Vastuväiteid unustati aga peagi. Kas noil 1934. aasta 

jaanuaripäevadel ähvardas daktüloskoopiat oht? Oli parajasti aeg, mil keegi 
maailmas ei kahelnud daktüloskoopia usaldusväärsuses. Kas ei tõestanud juhtum Jack 
Klutasega, et sõrmejälgi võib tõepoolest muuta või on inimesi, kel ootuste kiuste 
polegi papillaarmustrit? 

Otsekohe teatati juhtunust Washingtoni. Hoover andis Chicago ülikooli 
dermatoloogidele korralduse tapetu sõrmi hoolikalt uurida. Pealinnas jäädi 
kannatamatult tulemusi ootama. 

Kahe päeva pärast olid tulemused käes. Kõiki valdas kergendus. Jack Klutas oli 
ühel tundmatul arstil lasknud naha oma sõrmedelt opereerida, vältimaks arreteerimise 
korral tuvastamist. Kuid haavadele kasvanud uuel nahal oli hakanud ometi kujunema, 
küll nõrgalt, kuid ometi täiesti märgatavalt endine papillaarmuster. Daktüloskoopiat 
ähvardav hoop oli välditud. Kuid kas ikka lõplikult? 

1934. aasta mais sattusid FJB agendid Barker-Carpise jõugu jälile. Kate Barker oli 
otsustanud koos oma ihukaitsjatega mõneks ajaks peitu pugeda. Bande liikmed sõitsid 
igasse kanti laiali, värvisid juukseid, panid ette tumedad prillid. Nähes suurimat ohtu 
daktüloskoopias, otsustasid Carpis ja Freddy Barker moonutada oma sõrmeotsi. 

Tuttav gangster soovitas neile soojalt doktor Joseph Moranit, kes töötas arstina 
Irving Park hotellis. Tufti meditsiinikooli endine andekas õpilane ning Esimese 
maailmasõja vapper sõdur Moran oli varem korduvalt kohtu poolt karistatud. 1928. 
aastal loi ta keelatud abortide tegemisega Spring Walleys kokku suurt raha. Kandes 
karistust Joliet' vanglas, tutvus ta tuntud gangsteri Olly Bergiga. Tänu Bergi 
sidemetele sai ta loa taas arstina tegutseda. Samal ajal ravis ta aga salaja võitluses 
politsei või omataolistega haavatasaanud gangstereid. Ta päästis paljusid; ent keda 
aidata ei suutnud, need visati Chicago kollektoreisse või Michigani järve. Moran 
teenis vägevalt, kuid 1934. aastaks oli oma tervise alkoholi ja narkootikumidega 
täiesti ruineerinud. Tema poole Alvin Carpis ja Freddy Barker pöördusidki. 

Kui Moran neil sõrmeotstelt nahka lõikas, röökisid mehed nagu ratta peal. Nelja 
nädala jooksul hoolitses Kate Barker nende eest salakorteris, leevendas kannatusi 
morfiumiga. Õudusega aga nägid kurjategijad, et nende kannatused olid olnud 
asjatud. Kinnikasvanud haavadele ilmusid endised papillaarmustrid. Doktor Moran 
joodeti täis, viidi Michigani järvele ja uputati. 


1934. aasta mais pidi ka John Dillinger peitu pugema. Kuid kaua ta peidupaigas olla 
ei suutnud. Kirgliku kinohuvilisena otsustas ta teha plastilise operatsiooni, mis 
võimaldaks tal taas tänavale ilmuda. Et aga sõrmejäljed võisid teda juba esimesel 
kokkupuutel politseiga ikkagi reeta, otsustas Dillinger alustada sõrmeotstest. Müüdav 
jurist Louis Piguett tutvustas teda 5000 dollari eest kahe kirurgiga, kes nõustusid 
opereerima. Need olid Wilhelm Loeser ja 

Harold Cassedy. 27. mail opereerisid nad gangsterit ruumides, mille neile 40 dollari 
eest päevas üüris endine alkoholispekulant Probasco. Dillinger pidi operatsiooni ajal 
peaaegu hinge heitma. Viis, kuidas arstid tema nägu muutsid, ajas gangsteril kopsu 
üle maksa ja ta pidi nad peaaegu maha laskma. Hirmunud arstid ei julgenud enam 
noaga gangsteri sõrmeotste kallale minna, vaid soovitasid tema papillaarkurrustikku 
välja happega. See oli uus võte. Kui aga FJB agendid Dillingeri 22. juulil 1934. aastal 
vahistamisel maha lasksid, olid papillaarjooned taas selgesti eristatavad. 

Kas aga sellega oli kõik tõestatud? Oktoobris sattus äärelinnas patrulliv Chicago 
politseinik kuulidest läbitäkitud laibale. Surnu nägu tundus talle tuttavana. See oli Gus 
Winkler, keda otsiti taga tapmise, samuti panga- ja postiröövi pärast. Polnud vaja 
kaua pead murda Winkleri elu lõpu üle. Tema vastane lihtsalt tulistas varem. Nagu 
Klutase puhulgi, pidi politsei võtma Winkleri sõrmejäljed ja need 
identifitseerimisbüroole saatma. Seal aga ootas politseid üllatus. Winkleri sõrmejäljed 
olid tip-top, nende muster aga ei sarnanenud üldse tema endistele sõrmejälgedele. 
Ometi oli mees politseile niivõrd tuttav, et mingi teise isikuga ei saanud tegemist olla. 
Taas häire Washingtonis. Mis on juhtunud? Kas tõesti võib sõrmejälgi muuta ja kogu 
see suure vaevaga loodud isikusamastamissüsteem variseb kokku? Washingtonis 
valitses ärevus. Anti käsk juhtum rangemas saladuses hoida ja asjaolude selgitamiseks 
kutsuda kohale kirurgid ja dermatoloogid. 

Seekord tuli arstidel kauem nuputada. Lõpuks andis üks identifit-seerimisteenistuse 
töötaja neile õige mõtte. Winkleri varem registreeritud sõrmejälgedel oli vasaku käe 
keskmisel sõrmel kaks kolmnurka (kaks deltat). Nüüd oli ühe kolmnurga asemel arm. 
Opereerija oli rahuldunud sellega, et muutis vaid papillaarkurrustiku ühe detaili, 
saavutades seega tunduvalt suurema efekti kui need arstid, kes olid nülginud maha 
kogu naha või siis söövitanud happega. 

Sellega oli probleem lahendatud: tähelepanu tuleb pöörata armile. Kuid antud juhul 
oli kasutatud meetod niivõrd meisterlik, et FJB mehed korraldasid Kalifornias Long 
Readis kohtumise tuntud nahasiirdamise spetsidega, arutarnaks nendega papillaar- 
joonte muutmise võimalusi. Konverents toimus kinniste uste taga. Kirurg Howard 
Uppdegraff Hollywoodi Lebanoni hospidalist tegi katseid, mis kinnitasid Winkleri 
juures kasutatud meetodi ajutist efekti. Ka niisuguse operatsiooni puhul taastub 
endine muster. On vaid ainus meetod, mille tulemused säilivad pikemaks ajaks: 
siirdada sõrmeotstele sama isiku peopesa nahka. Identifitseerimis-teenistust see aga ei 
häiri: sõrmedele jäävad operatsioonijäljed. 

Doktor Uppdegraffi väited leidsid kinnituse. Tõsi küll, selleks tuli oodata 1941. 
aastani, mil Ameerika gangsterismi märatsemine oli juba vaibunud ja loovutanud 
koha vähem kärarikkale majandusliku ettevõtlikkuse maski all esinevale 
kuritegevusele. 

See juhtus 31. oktoobril Texases Austini lähedal. Sel päeval pidas politseipatrull 
kinni pikakasvulise intelligentse välimusega Robert Pittsi. Ehkki mees oli ilmselt 
kutsealune, polnud tal Selective Servise'i registreerimiskaarti sõjaväekohusluse kohta. 
Kinnipeetu toimetati kontrollimiseks Austini. Kohaliku daktülo-skoopiabüroo 


ametnik hakkas temalt võtma sõrmejälgi tavalisele kaardile: esimene, teine, kolmas, 
neljas, viies sõrm. Seejärel tulid teise käe sõrmed. Äkitselt vaatas ametnik abitult 
Pittsi näkku ja märkas sellel iroonilist naeratust. Pittsil puudus papillaarmuster 
hoopiski! 

Viimast ärevust sõrmejälgedega oli FJB tundnud seitse aastat tagasi Winkleri 
juhtumiga. Nüüd aga oli Washington selleks ette valmistunud. Pittsil avastati otsekohe 
nahasiirdamise armid. Kahtlusalune viidi vanglasse, kusjuures selle juhtkonnale tehti 
ülesandeks kontrollida, kas kinnipeetu kehal leidub arme. Paari tunni pärast teatati 
vaatlustulemused: kinnipeetu rinna mõlemal küljel oli selgesti näha armid — viis 
kummalgi pool. Polnud kahtlust, et just nimelt sealt oli võetud sõrmedele siirdatud 
nahatükid. 

Tekkis küsimus: kes too Pitts siis tegelikult ikkagi on? Milline kurjategija peitub 
selle noormehe maski taga, kes ei pidanud paljuks ette võtta keerukat operatsiooni? 
Pitts ise vaikis. Nähtavasti oli ta veendunud, et politseinikud murravad tema isiku 
kindlakstegemisega hambad. 

Kuidas ta nimi on? Kus ta on sündinud? Kus ta oli olnud 1. mail 1934, 1. septembril 
1939, 15. juunil 1937? Vaikus! Irooniline vaikus. Kes oli kirurg? Kus too elab? Kus 
toimus operatsioon? Vastuseks kõigile küsimustele kõlas põlastav naer. 

FJB kontrollis läbi kõik tagaotsitavate ja põgenenud kurjategijate nimekirjad, 
kontrollis üle kõik avastamata sissemurdmised, kallaletungid, mõrvad ja vastavad 
aruanded kuritegudest ja kurjategijatest, üheksa aastat tagasi oli Virgiinias 
autovarguste eest arreteeritud keegi kahekümnekolmeaastane Robert Philipps. Väli- 
muse kirjeldus, foto ja vanus klappisid Pittsiga. Philippsilt tookord võetud sõrmejäljed 
langesid kokku järgnevatel aastatel erinevate nimede all esinevate noormehe 
omadega, kes arreteeriti röövkallaletungi pärast ning kandis karistust Atlantas ja 
Alcatrazis. Viimane arest oli aset leidnud 28. märtsil 1941. aastal Miamis. Tookord 
oldi sunnitud kinnipeetu vabastama. Kui see oli üks ja sama mees, siis oli tema 
sõrmeoperatsioon ette võetud ajavahemikul 28. märtsist kuni 31. oktoobrini 1941. 
FJB mehed kuulasid üle kahtlusalusega ühes kongis istuvaid vange. Lõpuks hakkas 
üks ülekuulatavaist rääkima. Ta meenutas, kuidas kord oli tulnud jutt arstist dr. 
Brandenburgist, kelle poole tasuvat häda korral pöörduda. Too elanud kusagil New 
Jersey osariigis. Lõpuks õnnestuski üles leida William August Brandenburg Union 
Cityst New Jersey osariigis. Too oli õudselt paks tillukeste rasva uppunud silmadega 
lonkur, kes oli varem ka kohtu all olnud. Uks kord seadusvastase abordi eest, teine 
kord postiröövimise eest, mille puhul langes 

kurjategijate saagiks 100 000 dollarit. Kuid mõlemal korral oskas Brandenburg 
karistusest kõrvale hiilida. Nüüd see tal enam ei õnnestunud. Ta kinnitas, et Robert 
Pitts on tõepoolest Robert Philipps, kes 1941. aasta mais oli palunud oma sõrmeotsi 
moonutada. Arst siirdaski nahka algul ühe, hiljem teise käe sõrmedele. Operatsioon 
kestnud kolm nädalat. Pitts ja arst mõisteti pikaks ajaks vangi. 

Pittsi lugu oli sõrmejälgede ajaloos viimne, mil püüti loodust ja daktüloskoopiat üle 
trumbata. 

Sellest ajast alates arenes identifitseerimise daktüloskoopiline süsteem FJB-s 
edukalt ja muutus maailma suurimaks. 1956. aastal oli Washingtoni kartoteegis 141 
231 713 kaarti. Erikartoteek, milles pole kõik kõigi kümne sõrme jäljed, vaid iga 
sõrmejälg eraldi, võimaldab identifitseerida iga kuriteopaigalt leitud sõrmejälge või 
isegi nende osi eraldi. Vastavate programmeeritud seadmete abil võib iga vajaliku 
kaardi leida paari minuti jooksul. Ja tolle hiigla-kartoteegi kogemus kinnitab, et igal 
inimesel on sõrmeotsal oma isiklik pitsat. 


Edgar Hooveril õnnestus luua laias mastaabis see, millest Argentiinas oli unistanud 
Juan Vucetich. Tänu Hooveri ja paljude asutuste püüdlustele jõuti vapustavate 
tulemusteni: 141 231 713 sõrmejäljest kuulus vähemalt 112 096 777 täiesti ausatele 
inimestele, kes elavad USA-s alaliselt või ajutiselt. Seda tohutut kartoteeki saab 
kasutada mitte üksnes varem kohtu all olnud inimeste kindlakstegemiseks. Ta 
kergendab ka kuriteopaikades leitud sõrmejälgede järgi roimarite väljaselgitamist ning 
abistab sõja- ja õnnetusjuhtumite ohvrite kindlakstegemisel. 


18. Mõrv lastehaiglas 


Näis, nagu oleks sõrmejälgede ajalugu ise teinud endale eesmärgiks veel kord 
vääramatult tõestada, milline tähtsus kuritegude avastamiseks on elanikkonna üldisel 
daktüloskoopilisel registreerimisel. Ja taas valis ta selleks mõrva. Tegevuspaik oli 
Inglismaa, kus daktüloskoopia oli läbinud pika arengutee. 

Ööl vastu 15. maid 1948 tapeti Blackburni linnas Lancashire's June Anne Devaney. 
June oli ühe Blackbumni töölise nelja-aastane tütar. Mõni päev enne tragöödiat oli 
kopsupõletikku haigestunud laps haiglasse viidud. Haigus oli juba möödas ja 15. mail 
pidi June koju viidama. 3. palat, kus June magas, asus esimesel korrusel. Palat 
külgnes ühelt poolt lasteosakonna köögi ja vannitoaga, teiselt poolt juurdeehitisega, 
kus asusid tualettruumid, mille aknaid ohustamise pärast ei suletud. 14. mai õhtul 
avati nad isegi pärani. 

Mõni minut kell 23 läbi käis õde Gwendoline Humphreys rahustamas nutvat last, 
kelle voodi asus June'i oma kõrval. June magas. Õde läks taas kööki tagasi. Kell 23.30 
kuulis ta mingeid hääli. Õele tundus, nagu oleks rääkinud keegi laps. Astudes koridori 

98 

nägi ta, et parki avanev uks oli pärani. Kuna ilm oli tuuline, arvas õde tõmbetuule 
süüdi olevat. 

Umbes veerand tundi hiljem läks Gwendoline Humphreys taas 3. palatisse. Seal 
märkas ta June'i tühja voodit, õde jooksis tualettruumi. Kuid tüdrukut polnud ka seal. 
Uuesti palatisse rutates märkas ta äsjapestud põrandal mingeid plekke. Need olid 
jäljed, kuid mitte lapse, vaid täiskasvanud mehe paljaste või õhukestes sokkides 
jalgade omad. Jäljed tulid tualettruumi akna alt mitme voodi juurde ja lõppesid 
kadunud lapse aseme kõrval. Voodi all asus destilleeritud vee pudel, mis juba 12. 
maist seisis palati teises otsas asuval lauakesel. Kell 24 teatas õde juhtunust. Kõik 
öövalves olevad töötajad alustasid otsingut. Kui kell 2 ikka veel last polnud leitud, 
teatas üks valvearstidest juhtumist Blackburni politseile. Tund aega hiljem avastasid 
politseinikud haigla müüri äärest kõrge rohu seest June Devaney laiba. Laps oli 
vägistatud, mille järel too koletu mõrvar oli haaranud ohvril jalgadest ja purustanud ta 
pea vastu kivimüüri. Koidu ajal saabusid Lancashire'i politsei esindajad — 
ülemkonstaabel Looms ja Huttonis asuva Lancashire' krahvkonna 
daktüloskoopiabüroo peainspektor Campbell. Kohaliku politsei ülem pöördus 
abipalvega Scotland Yardi poole. June oli ühe või mitme lapsemõrvari kolmas ohver. 
Ja seda lühikese aja jooksul. Üks mõrv oli toimunud Londonis, teine Blackburni 
lähedal Farnworthis. Viieaastane Eileen Lockhart oli lämmatatud pommist purustatud 
maja keldris ja üheteistkümneaastane John Smith tapetud pussiga. Tapjad olid ikka 
veel avastamata. Pärast viimast juhtumit hakkas nördinud üldsus nõudma otsustavate 
abinõude tarvituselevõtmist. Seda teadis Looms täpselt. 15. mai hommikul saabuski 
Blackburni Scotland Yardi peainspektor Capstick koos kahe kaastöötajaga. 

Haigla maa-ala piirati ümber. Keegi ei tohtinud haiglast lahkuda. Alguses oli selge 
vaid üks: mõrvar oli tunginud hoonesse läbi tualettruumi avatud akna kella 23.15 ja 


23.45 vahel, olles enne kingad jalast ära võtnud. Ilmselt orienteerus ta haiglas hästi. 
Tasahilju käis ta mitme lapsevoodi juures, enne kui valis välja June'i. Seejärel ronis 
ta, laps süles, sama akna kaudu välja, pani kingad jalga ja viis ohvri müüri äärde. 
Palati põrandal oli näha selgeid jalajälgi. June'i voodi all asuvat pudelit oleks ta 
segamise korral arvatavasti relvana kasutanud. Ühelt tualettruumi aknalt leiti mõned 
lõngajupid. Samasuguseid avastati ka laibalt. Kuid kõik see, kaasa arvatud ka 
töötajate ja haigete ülekuulamine, ei viinud asja edasi. 

Peainspektor Campbell uuris palatit lootuses leida sõrmejälgi. Kontrolliti kõiki 
seinu, laudu, toole, aknaid, rohupudeleid ja mänguasju. Leiti sadu sõrmejälgi. Samal 
ajal võeti sõrmejäljed kõikidelt haiglatöötajatelt, kes olid hiljuti palatis käinud. 
Selgus, et kõik sõrmejäljed kuuluvad arstidele, õdedele, lastele ja nende külalistele, 
välja arvatud mõned üksikud, samuti terve käejälg pudelil. 

Kriminalistid järeldasid: need ongi mõrvari sõrmejäljed. Kuid 

igaks juhuks koostasid nad isikute nimekirja, kes viimaste kuude jooksul olid palatis 
käinud või kallanud destilleeritud vett... Võrdlused ei andnud mingisuguseid tulemusi. 
Jälg pudelil kuulus ilmselt tapjale. 

Campbell saatis nende jälgede fotod Scotland Yardi ja kõikidesse Suurbritannia 
kohalikesse daktüloskoopiabüroodesse. Kõik asjata. Lennupostiga saadeti sõrmejäljed 
ka daktüloskoopiabüroodesse väljaspool Inglismaad. Ei võinud ju välistada võimalust, 
et kurjategija võis olla keegi madrus või mõni Blackburnis ajutiselt viibinud 
välismaalane. Kuid ka see ei andnud tulemusi. Hoopis tõenäolisem oli võimalus, et 
mõrvar on mõni Blackburni või selle lähikonna elanik. Arvamuse kasuks rääkis 
ümbruse ja haigla valveõdede harjumuste tundmine. 

20. mail tegi Campbell ettepaneku võtta sõrmejäljed kõigilt Blackburni 
täiskasvanud meestelt. Linnas oli 110 000 elanikku ja umbes 35 000 perekonda. 
Campbell arvas, et tuleb koguda umbes 50 000 sõrmejälge. Ettepanek oli nii 
ebatavaline, et ka peainspektor ise ei lootnud selle teostumisele. Igal juhul poldud 
Mglismaal veel kunagi varem midagi taolist üritatud. Ja keegi ei saanud garanteerida, 
et see hiiglatöö tulemusi annab. 

Polnud seadust, mis oleks elanikkonda kohustanud daktülosko-peerimisele alluma. 
Just Inglismaal oldi eriti veendunud, et sõrmejälgede registreerimine on alandav ning 
alati ühenduses kuritegudega. Kui paljud hoiduvad daktüloskopeerimisest kõrvale ja 
seavad seega kogu ürituse kahtluse alla? Ja ometi otsustati katsetada. Et asja 
kergendada, pöördus Blackburni linnapea elanike poole üleskutsega abistada politseid 
vabatahtlikult. Ta kinnitas, et pärast kõikide sõrmejälgede kontrollimist need 
hävitatakse ega säilitata mingil juhul daktüloskoopilises kartoteegis. Linnapea teatas 
ametlikult, et sõrmejälgi võrreldakse üksnes pudelil leiduvatega. Politsei loobus 
vabatahtlikult võimalusest avastada teisi tagaotsitavaid kurjategijaid. Ka pidid 
politseinikud hakkama sõrmejälgi võtma majast majja käies. Kellelgi polnud vaja 
ilmuda politseijaoskonda. 

Kui kaheksa päeva pärast mõrva, 23. mail, kõnealust operatsiooni alustati, valitses 
Blackbumi politseis ebatavaline elevus. Esimene päev möödus tõrgeteta. Üldine 
nördimus kohutava kuriteo üle, siiras soov leida mõrvar, lükkas tahaplaanile muud 
kaalutlused. Politseinikud juhendusid valimisnimekirjadest. Linna tööle sõitnute kohta 
saadi andmeid ettevõtete palgalehtedest. Mõnda maja tuli külastada korduvalt, kuid 
juuni lõpuks, s. 0. kuus nädalat pärast kuritegu, oli kogutud 20 000 sõrmejälge. 

Tervelt 20 000! Kuid otsitavaid nende hulgas polnud. Pinge kasvas iga päevaga. 
Juuli keskpaiku oli kontrollitud juba 30 000 meest. Ei mingit tulemust. Meeletu aja- 
ning rahakulu — kõik asjata. Augusti alguseks oli kogutud ja võrreldud 45 000 


sõrmejälge. Lootus kurjategijat leida oli kustumas, sest peaaegu kõik linnaelanikud ja 
ka maal elavad töölised olid juba daktüloskopeeritud. 

Aga kas tõesti kõik? Ehk on otsitav Blackburnist märkamatult lahkunud? 

Ja siis tegi üks politseinik ettepaneku kontrollida toidukaartide väljaandmise 
viimaseid nimekirju. Ehkki sõjast oli möödunud juba kolm aastat, müüdi toidukaupu 
ikka veel kaartide alusel. Selgus, et hoolimata kõikidest püüetest, polnud 
registreeritud veel peaaegu 800 meest. Kas nende hulgas peitub ka tagaotsitav? 

11. augustil astus konstaabel Calvert, kes külastas ülejäänud SOOmeest, majja nr. 
31 Birley Streetil. Proua Griffith ja tema 22-aastane poeg Peter olid kodus. 
Kõhnavõitu ja meeldiva välimusega Peterit tunti kui lastesõpra. Calvert küsis 
noormehelt nõusolekut sõrmejälgede andmiseks. Vaikides sirutas Griffith oma käed. 
Koos teiste samal päeval kogutud sõrmejälgedega saadeti ka Griffithi omad õhtul 
Huttonisse. Ja 12. augustil kell 15 päeval hüüatas sõrmejälgi võrdlev ametnik äkitselt: 
«Ma leidsin ta! Siin ta on .. .» Griffithi vasaku käe nimetissõrme ja pöidla jälg lange- 
sid kokku jälgedega pudelil. 

Kõik kahtlused ning kõhklused olid möödas. Ülekuulamised ja täiendav juurdlus 
tõestasid juba järgmistel päevadel, et sõrme-jälgedejaht oli viinud politsei eesmärgile. 
Lapsepõlves oli Griffith hulk aega haiglas olnud. Seepärast orienteerus ta 
kuriteopaigas hästi. Nähes oma olukorra väljapääsmatust, võttis ta kuriteo omaks. Too 
lapselike näojoontega noormees polnud töövõimeline, ka puudus tal soodumus astuda 
normaalsesse vahekorda naistega. Võimalik, et ta oli tapnud ka üheteistaastase John 
Smithi Farn-worthis. Kuid kaalukate süütõendite puudumise tõttu ei saanud teda 
selles mõrvas süüdistada. 

Peter Griffith paljastati tänu sõrmejälgedele. Nii ränga tööga saavutatud edu juhtis 
i1dentifitseerimisele sõrmejälgede abil, selle meetodi saja-aastasele ajaloole ja 
võimalustele miljonite tähelepanu. Nii Inglismaal kui ka mujal küpses veendumus, et 
kõikide maade ja kontinentide elanikkonda on tarvis daktüloskoopiliselt registreerida. 
Pärast Griffithi süü tõestamist olid kriminalistikal käes veenvad argumendid. Olnuks 
kogu Suurbritannia elanikkond registreeritud, selgunuks June Devaney mõrvar mõne 
päeva jooksul. 

Kuid nagu näitab ajalugu, on eelarvamuste ületamine aeganõudev üritus. Nii 
kaugele ulatuvate plaanide elluviimine kuulub tulevikku. Ent millal see ka tõeks ei 
osutuks, jääb sellise registrat-siooni aluseks daktüloskoopia. 


II. MILLEST JUTUSTAVAD SURNUD EHK KOHTUMEDITSIINI 
ARENGUETAPID 


1. Sensatsiooniline algus 


22. novembril 1889. aastal kuulutas Pariisi ajaleht «L'Intransigeant» oma teisel 
leheküljel: «Laip on ära tuntud». Samas oli ära trükitud ka kaks pilti: ühel 
tundmatuseni lagunenud laiba pea, teisel sama mehe foto. 

See oli Pariisi kohtutäitur Gouff€, kelle büroo oli asunud Mont-martre'i tänaval ja 
kes oli oma äriasju oskuslikult ühendanud arvutute armuseiklustega. Kuid 22. 
novembrist alates, mil «L'Intransigeant» teate ära trükkis, sai see vähetuntud mees 


mitme nädala jooksul nii kuulsaks, et tema nimi varjutas ajaleheveergudel mõneks 
ajaks isegi Pariisi maailmanäituse sära. 

Asi sai alguse Gouff€ kadumisest 26. juuli õhtul. Alguses otsiti teda usinalt Champs 
Elyse€s daamikeste vooditest. Kui aga lõpuks Lyoni lähedalt La Tour de Millerys leiti 
tundmatuseni lagunenud laip, võtsid otsingud teise suuna: aga äkitselt see ongi 
Gouffe? Ja 22. novembril andiski «L'Intransigeant» vastuse: «See on Gouffe!» 

Mitte üksnes «L'Intransigeant» vaid ka teised Pariisi ajalehed teatasid sellest 
hämmastavast, peaaegu müstilisest meetodist, mille abil Lyoni ülikooli 
kohtumeditsiini kateedri seni vähetuntud professor Alexandre Lacassagne oli 
avastanud saladuse laiba riismete järgi. «Petit Journal» avaldas laiba uurimise 
väiksemadki üksikasjad. Sündmusele anti poliitiline kõlapind. Martin Duffus lõpetas 
oma kirjutise järgmiste sõnadega: «Prantsuse rahvas on andnud maailmale 
kriminalistika pioneeri Alphonse Bertilloni. Millery saladuse avastamine räägib 
sellest, et prantsuse meditsiin on võimeline kriminalistikale rajama uusi teid. Milleryst 
leitud laiba edukas identifitseerimine on ajalooline tähis.» 

Hiljem kahtles inglise patoloog Pepper, kas sündmused seoses Milleryst leitud 
laibaga olid ikka tõesti nii tähtsad. Kui rääkida kohtumeditsiini arengust üldse, siis oli 
tal õigus. Silmas pidades aga noore teadusharu — kohtumeditsiini tungimist üldsuse 
teadvusse seoses antud sündmusega, siis pole mõtet Duffus'le vastu vaielda. 
Kriminalistika arengu esimestel aastatel polnud kohtuasja, mis oleks nii ilmekalt 
meditsiini tähtsust kriminalistikas esile tõstnud, kui kõnealune juhtum. 

Kui 1889. aasta 27. juuli õhtul Gouff€ sugulane Landry kohtutäituri kadumisest 
teatas, ei pööranud Bonne-Nouvelle'i 

politseijaoskonna komissar Brissaud sellele erilist tähelepanu. Landry rääkis, et 
neljakümneüheksa-aastane lesk Gouffe elab koos oma tütardega. Tal olevat vähemalt 
20 armukest ja võib-olla oli ta ka nüüd järjekordsesse armuseiklusse sukeldunud. 
Alles 30. juulil, kui Gouffe ikka veel polnud välja ilmunud, sattus asi Surete ülema 
Goroni ja uurija Dopfferi kätte. Goron läks Gouffe büroosse. Seifi eest leidis ta 18 
põlenud tuletikku. Uksehoidja rääkis, et Gouffe kadumise õhtul avanud keegi mees 
võtmega büroo ukse, viibinud seal natuke aega ja lahkunud siis. Alguses pidanud 
uksehoidja meest Gouffeks. Külalise väljumisel aga näinud ta, et mees oli võõras. 
Goron järeldas, et tundmatu oli saanud võtmed ja püüdnud seifi avada. Ta käskis võtta 
vaatluse alla Hausmanni bulvari ümbruse ja tuntud kohviku «Anglais». Vaatamata 
vestlustele sadade daamikestega, ei õnnestunud politseil leida ühtegi kadunu jälge. 
Gouffe äriasjad olid korras. Põgenemine kohtuliku jälitamise eest ei tulnud kõne alla. 
Mehe vitaalsust arvestades ei saanud oletada ka enesetappu. Gouffe isikukirjeldus 
saadeti Prantsusmaa kõikidesse politseijaoskondadesse. Kirjelduses oli öeldud: sihva- 
kas, kasv 1.75, elegantselt rõivastatud, lopsakad kastanpruunid juuksed, panthabe. 
Peale selle käskis Goron uurida, kas ajalehtedes pole teateid tundmatu laiba leidmise 
kohta. 

16. augustini ei nihkunud asi paigast. Gouffe oli otsekui maa alla vajunud. Goron 
hakkas juba kartma oma legendaarse kuulsuse pärast. Kuid 17. augusti hommikul 
leidis ta oma kirjutuslaualt ajalehtede «Ouotidien rovencal» ja «Laterne» numbrid. 
Mõlemas oli avaldatud üks ja sama sõnum. Ühe Lyoni-lähedase küla elanikud olid 
Rhõne'i kaldalt leidnud koti mehe laibaga. See toimetati Lyoni surnukambrisse. 
Goron palus Dopfferil saata Lyoni telegramm järelpärimisega. Dopffer viivitas. Talle 
tundus, et nad on juba liiga palju valeteateid kontrollinud. Lõpuks ta siiski nõustus. 
Lyoni uurija Bastide'i vastuses väljendus ilmne protest Pariisi politsei vahelesegamise 
vastu. Ta teatas, et Lyoni politsei on juba ise peaaegu kõik selgitanud, Gouffega 


polevat siin mingit pistmist. Laiba tunnused ei vasta absoluutselt otsitava isiku 
kirjeldusega. 

Dopffer pidas küsimust ammendatuks. Goron aga mitte. Ta tele-grafeeris 
«Laterne'i» toimetusse ja palus kohalikku korrespondenti saata välja juhtumi 
üksikasjalik kirjeldus. 20. augustil sai Goron sõnumi sündmuse kohta. 

Augusti alguses hakanud Millery elanikud tundma vastikut haisu, mis tuli Rhõne'i 
kalda murakatihnikust. 13. augustil leidis kojamees Goffy põõsastest džuutkoti. 
Lõiganud noaga koti lõhki, tuli sealt nähtavale mustajuukselise mehe poollagunenud 
pea. Hirmunud Goffy jooksis tuhatnelja sandarmeeriasse. Mõne tunni pärast saabus 
Lyonist kohale prokuratuuritöötaja Berard ja arst Paul Bernard. Viimast kasutati 
seadusesätteid järgides aeg-ajalt kohtumeedikuna. Et oli juba pime ja tõrvikuvalgusest 
ei piisanud ülevaatuseks kohapeal, viidi laibakott Lyoni. 14. augustil lahkas 

dr. Bernard laiba. Tema aruandest selgus, et alasti laip oli topitud kotti pea ees. 
Surnukeha oli mässitud vahariidesse ning seotud seitsme ja poole meetri pikkuse 
nööriga. Mees oli 35—45 aastat vana, kasv 1,70 m, juuksed ja habe mustad. 
Hingekõris avastati kaks'murdekohta, millest Bernard järeldas, et mees oli kägistatud. 

Doktor Bernard hakkas ülevaatust lõpetama, kui Millery naaberkülast Saint-Genis- 
Lavalist saabus Lyoni ärev sõnum. 

Üks tigusid korjav talupoeg oli leidnud Rhõne'i kaldalt kahtlased vineeritükid. 
Leiukohale rutanud sandarm Thomas järeldas, et need olid «tüüpilise laibalehaga» 
kohvritükid. Sandarm seostas leiu Millery surnukehaga ja saatis tükid Lyoni. Seal leiti 
kohvrikaanelt kaks silti. Neile oli kirjutatud: «Lähtejaam: Pariis 1231— Pariis 
27.7.188. Ekspress 3. Sihtkoht: Lyon-Perrache 1». 

Aastat tähistav number — arvus 188 oli raskesti loetav. Kuid Lyoni 
kriminaalpolitsei komissar Remondancy järeldas, et see on 8. Järelikult kohver oli 
saadetud teele rohkem kui aasta tagasi. Et kohver on seotud laibaga, selgus 16. 
augustil, kui kojamees Goffy leidis laiba asukohast murakatihnikus kohvrivõtme. 

See oli kõik, millest Lyoni korrespondent teatas. 

Goron tundis intuitiivselt, et on sattunud Goulif€ jälile. Doktor Bernardi ta ei 
usaldanud. Ta otsustas Gouff€ sugulase Landry koos ühe Süret€ ametnikuga Lyoni 
saata, selgitamaks, kas tegemist on Gouff€ga või mitte. 21. augustil asusid brigadir 
Soudais ja Landry teele. Nagu Dopffer, ei uskunud üritusse ka Soudais. Vastuvõtt 
uurija Bastide'i juures süvendas tema veendumust veelgi. Vaid puhtast formaalsusest 
taotles ta laiba ülevaatust. Oli juba hiline õhtu. Surnukamber asus vanal pargasel 
hotelli «Dieu de Soufflot» vastas. Suvel levitas laev ümberringi õudset lehka, talvel 
aga oli seal nii külm, et laipu lahkavatel arstidel kukkusid instrumendid kohmetunud 
kätest. 

Piipu pahviv räpane vööni tolknevate juuste ja habemega valvur Delaignue juhatas 
Soudais' ja Landry üle laudsilla pargasele. 

Trümmipõrandal lebasid laibad. Delaignue näitas laternaga valgust. Kattes nina 
taskurätiga heitis Landry põgusa pilgu tundmatuseni moondunud laibale ja tormas 
hirmunult pead raputades välja. Soudais veendus, et surnu juuksed on mustad, mitte 
aga kastanpruunid. Järgmisel hommikul telegrafeeris ta Goronile, et sõit lõppes 
tulemusteta. Peale selle sai brigadir teada ühe Lyoni voorimehe tunnistusest, keda 
uurija Vial äsja oli üle kuulanud. Voorimees Laforge seletas järgmist: 6. juulil 
oodanud ta raudteejaama juures klienti. Peagi tulnudki tema juurde mees, kes käs- 
kinud raske kohvri vankrile tõsta. Seejärel istunud peale veel kaks meest. 
Voorimehele antud korraldus sõita Millery suunas. Seal tõstnud mehed kohvri maha 
ja palunud Laforge'i pisut oodata. Veidi aja pärast tulnud nad tühjade kätega vankri 


juurde ja sõitnud Lyoni tagasi. Leitud tükkide järgi tundis Laforge kohvri ära. Kui 
talle näidati albumit Lyoni kurjategijate fotodega, tundis ta 

sealt ära Chatini, Revoli ja Bouvanet'. Alates 9. juulist olid kõik kolm 
röövkallaletungi eest vahi all. 

Uurija Vial palus Soudais'd oma ülemusele kinnitada, et Lyonis saadakse hakkama 
ka Pariisi vahelesegamiseta. Sest asi on juba selge.-. Homme maetakse laip 
Guillotiere'i kalmistule. 

Võimetuna veel kord sekkuma Lyoni politsei tegevusse, hoogustas Goron juurdlust 
Pariisis. Septembris kandis üks agent talle ette järgmist: «25. juulil nähti Gouff€d 
kellegi kommersandina esineva Michel Eiraud' seltsis. Eiraud'ga oli kaasas tema 
armuke Gabrielle Bompard. 27. juulil, just samal päeval, kui teatati Gouff€ 
kadumisest, aga kadusid viimased Pariisist jäljetult.» Kogu oktoobrikuu otsis Goron 
neid tagajärjetult. 

Sel ajal aga ilmusid Pariisi ajalehtedes üha sagedamini kirjutised Gouff€ 
kadumisest, kusjuures kriitika neis muutus aina teravamaks. Edust hellitatud Goron 
läks maruvihaseks. Allaandmise asemel haaras ta kaastöötajate piirituks imestuseks 
novembri alguses taas versioonist, et Millery tundmatu oli siiski Gouff€. Uurija 
Dopffer keeldus teda toetamast. Kuid Goron käis nii visalt peale, et uurija nõustus 
selgitama, millega asi Lyonis oli lõppenud. Viali ettekandest selgus, et kolm 
arreteeritut eitavad kategooriliselt sekeldamist kohvri ja laibaga. Siis aga tunnistanud 
voorimees, et ta näinud oma silmaga, kuidas laibakohver heideti põõsastesse. Laforge 
arreteeriti ja teda hoiti kinni kui kaasosalist. Vial arvas, et peagi tunnistavad vangid 
kõik üles ja nimetavad ka tapetu nime. Kirja lõpus aga Vial Pariisi abiga nõustus. 
Oma teatele lisas ta ka mõlemad kohvrisildid. 

Uurides silte, pööras Goron otsekohe tähelepanu kuupäevale — 27. juulile, mil 
teatati Gouff€ kadumisest. Ta sõitis Lyoni vaksalisse. Pagasiametnik tegi kindlaks, et 
27. juulil 1888. aastal pagasit nr. 1231 ei registreeritud. Erutusest pingul Goron 
nõudis, et kontrollitaks pagasinumbrit 1889. aasta registreerimisraamatus. Raamat oli 
hästi paks, sest seoses maailmanäitusega oli vedu tohutult kasvanud. Lõpuks kviitung 
siiski leiti. Sellele oli kirjutatud: «27. juuli 1889, rong 3, väljumine 11.45 hommikul, 
nr. 1231. Siht-jaam Lyon-Perrache. Uks koht, kaal 105 kg.» 

Goron kihutas tuhatnelja Dopfferi juurde. Milliseid tõendeid veel vaja? Laibakohver 
oli Pariisist välja saadetud 27. juulil 1889. aastal, Gouff€ kadumise päeval. Ja kui 
Landry ka sada korda ei tunne ära oma sugulast, Lyoni kohtuarst aga tuhat korda 
kinnitab, et leitu ei saa olla Gouff€, tema, Goron, paneb oma pea pandiks, et see on 
just Gouff€ ja mitte keegi teine! 

Uurija suhtus avaldusse skeptiliselt, kuid sündmuste ootamatu areng sundis teda 
siiski andma nõusoleku Goroni sõiduks Lyoni. 11. novembril saabuski viimane ühe 
Sürete inspektori saatel sihtkohale. Nördinult küsis ta Vialilt, miks uurija juba kuid 
hoiab voorimees Laforge'i aresti all, kui laip, mida ta vedas 6. juulil, oli Pariisist välja 
saadetud alles 27. juulil 1889. aastal. Kuidas võis Laforge teda siis 6. juulil vedada? 
Mees on lihtsalt valevorst, üks 

neist hooplejaist, kes kriminaalasjade uurimisel pole sugugi haruldased. 

Vanglast kohaletoimetatud Laforge tunnistas üles, et ta oli kogu aeg valetanud. 
Nördinud Goron nõudis laiba kohest ekshumat-siooni ja veelkordset lahkamist. Tema, 
Goron, tõestab kõigile, et Lyoni on maetud Gouffe. 

Mitmesugustel ettekäänetel vaidles Vial ekshumatsiooni vastu. Ka prokurör Berard 
seisis vastu. 12. novembril 1889. aastal aga oli viimane sunnitud andma korralduse 


laiba ekshumatsiooniks, mille pidi korraldama Lyoni ülikooli äsja loodud 
kohtumeditsiini kateedri -juhataja, neljakümneaastane professor Alexandre 
Lacassagne. 


2. Pisut ajalugu 


Sel mälestusväärsel päeval, 1889. aasta 12. novembril võis kohtu-meditsiin, ehk 
nagu teda nimetas saksa professor Mende — õigusmõistmise meditsiiniline abiteadus 
— tagasi vaadata oma arengu suhteliselt lühikesele ajaloole. Mõned ajaloolased 
tsiteerisid valitud kohti 2. sajandil m.a.j. elanud kreeka-rooma arsti Galenose teostest 
kui märkmeid kohtumeditsiinist. Erilist tähelepanu pöörasid nad seejuures Galenose 
teatele ühe arsti huvitavast järeldusest. Too arst päästnud ühe kreeklanna 
abielutruuduse murdmise süüdistusest. Naine sünnitanud lapse, kes aga üldsegi ei 
sarnanenud tema mehega. Arst seletanud juhtumit järgmiselt: naise magamistoas 
rippus meheportree, mida ta midagi kahtlustamata kogu raseduse jooksul vaadelnud. 
Tsiteeriti ka vanarooma arsti Antistiust, kes oli vaadanud üle tapetud Julius Caesari ja 
oli teinud kindlaks, et kahekümne kolmest torkehaavast Caesari kehas põhjustas 
surma vaid üks rinnahaav. 

Arstide sellelaadsed väited on üpris vaieldavad. Esimene tähelepanuvääriv teade, et 
meditsiin on rikastunud õigusmõistmist abistava haruga, pärineb 13. sajandi Hiinast. 
1248. aastal ilmus seal mahukas raamat «Hsi Yuan Lu», mida võib pidada õpikuks 
meditsiini kasutamise kohta kuritegude juurdlusel ja nende kohtulikul arutamisel. 
Paljud selles teoses kirjeldatud meetodid kuuluvad fantaasia valda. Kuid raamatus 
leidub ka tähtsaid teateid laiba uurimise ning mitmesugustest relvadest põhjustatud 
haavade eristamise kohta. Seal kirjeldatakse, kuidas selgitada, kas kannatanu oli 
kägistatud või uputatud. Raamatus pööratakse tähelepanu kuriteopaiga hoolikale 
ülevaatusele, raamatu juhtmõte aga peitub järgmistes sõnades: «Erinevus kahe 
juuksekarva vahel võib otsustada kõik.» 

Keskaegne Euroopa ei suutnud selle Hiina õpiku kõrvale midagi samaväärset panna. 
Ajal, mil kahtlusaluse ülekuulamise peamiseks vahendiks oli piinamine, meditsiin aga 
hoidus laipu lahka-mast, lihtsalt ei saanud arstiteadust õigusmõistmise abimehena 
kasutada. Alles 1507. aastal ilmus Saksamaal Bambergi kriminaalkoodeks, 

mis nõudis enne otsuse langetamist lapsetapmise ja kehaliste vigastuste tegemise 
asjus arstide konsultatsiooni. Kriminaalõiguse aluseks olid «Kriminaalkoodeks» või 
«Piinamiste kasutamine keiser Karl V ja Püha Rooma keisririigi kohtumõistmises». 
Seaduse kehtestas Karl V 1532. aastal ja see kehtis kogu tema tohutu impeeriumi 
ulatuses. Hoolikast meditsiinilisest ülevaatusest või lahkamisest polnud selles sõnagi. 
Heal juhul uuriti haavu ja tehti kindlaks nende ligikaudne sügavus ja suund. Arstide 
peamine ülesanne oli kindlaks teha, kas kohtualune piinamist talub või mitte. Möödus 
veel üle poole sajandi, kui silmapiirile ilmusid esimesed kohtumeedikud. Need olid 
prantslane Ambroise Pare (1509 —1590), kes läks ajalukku kirurgia pioneerina, 
itaallased Fortunato Fidelis Palermost ja Paolo Zacchia Roomast. Viimased olid 
Andreas Vesaliuse järelkäijad. Vesalius oli juba 16. sajandi esimesel poolel pinna 
nende tegevuseks ette valmistanud. Vesalius hakkas laipu lahkama ja kirjeldas 
inimese organismi ehitust teaduslikult. Pare kirjeldas vanemate poolt lämmatatud laste 
kopse. Ta uuris ka seksuaalkuritegude tundemärke. Fidelis tegi kindlaks tunnused, 
mis võimaldasid määrata, kas inimene on juhuslikult uppunud või uputatud. Zacchia 
teostes oli puudutatud paljusid küsimusi, mis soodustasid kohtumeditsiini arengut 19. 
ja 20. sajandil. Keset ebausu segaputru, teateid «inimeste isesüttimisest», «ühe 


korraga 365 last sünnitanud naisest» võib leida ülevaateid tuli- ja torkerelvade, samuti 
nüri esemega tekitatud haavadest, mõrva ja enesetapu tundemärkidest, loomulikust 
äkksurmast, abordist, lapsetapmisest ja tundemärkidest, kas laps sündis elavana või 
surnuna. 

1663. aastal, neli aastat pärast Zacchia surma, tekkis taanlasel Thomas Bertholinil 
mõte, et küsimus, kas laps on sündinud surnult või siis on toime pandud mõrv, sõltub 
õhu olemasolust või puudumisest lapse kopsudes. Ta pidas õhku kopsudes kindlaks 
tundemärgiks, et laps on sündinud elusalt. 1682. aastal asetas Pressburgi arst Schreyer 
esimesena vette väidetavalt surnult sündinud maimukese kopsud. Schreyeri mõttekäik 
oli järgmine: kui need ei upu, siis järelikult on neis õhk ja laps oli sündinud elusalt. 
Nii sündis esimene, esialgu küll veel toores, ent ometi kogemusel ja mõistusel 
põhinev kohtumeditsiiniline uurimismeetod. Aastatel 1640 ja 1687 hakkasid saksa 
arstid Michaelis ja Bohn Leipzigi ülikooli üliõpilastele õpetama vägivaldse surma ja 
letargia määramise metoodikat. Nende tööd jätkasid sakslased Teichmeyer, Alberti, 
Plenck, Metzger, prantslased Fodere, Louis, Lafosse. 1796. aastal avaldas Fodere 
Strassbourgis fundamentaalse teose «Kohtumeditsiini ja ühiskondliku hügieeni 
küsimused». 

Viinis avaldas tähelepanuväärse raamatu Johann Peter Frank — «Ideaalse 
meditsiinilise politsei süsteem». Mõlemad teosed kajastasid meditsiini kahe suuna 
ühinemist. Ühelt poolt meedikute püüdeid anda sündmustele, mis etendavad tähtsat 
osa kuritegude kindlakstegemisel ja selgitamisel alates mõrvast kuni vägistamiseni, 

kehavigastuste tekitamisest haiguste simuleerimiseni, meditsiiniline suund. Teisest 
küljest hakkasid rahvarohkeid linnu ähvardama epideemiad, mis sundisid meditsiini 
kontrollima linnade hügieenilist olukorda. Mõlemail juhtudel oli tegemist riiklike ning 
ühiskondlike probleemidega. 19. sajandi künnisel kujunes Saksamaal ja Austria- 
Ungaris välja ühtne riiklik meditsiinikorraldus, mis tegeles nii kohtumeditsiini kui ka 
elanikkonna hügieeni küsimustega. Linnades ja külades asutati arstipunktid, mis pidid 
andma elanikele arstiabi ja tegema arstlikke läbivaatusi kohtu tarbeks. Samal ajal seati 
mõnedes ülikoolides (Erlangenis, Prahas, Viinis) sisse erikursus, mis andis 
valitsusasutuste arstidele vajalikke erialateadmisi. Selle tendentsi süvenemist 
hoogustas märgatavalt Prantsuse revolutsioon. Napoleoni 1808. aasta kriminaal- 
protsessi koodeks tegi lõpu salajastele inkvisiitorlikele kohtuprotsessidele, kus 
süütõendeid hangiti piinamisega. Prantsusmaal ja kogu Euroopas pani koodeks aluse 
kohtuliku arutamise uuele süsteemile, mis allutas kohtunike ja ekspertide tegevuse 
üldsuse kontrollile. 

Kui tollel 1889. aasta novembripäeval, mil Lacassagne läks Lyoni kalmistule 
ekshumeerima Milleryst pärit laipa, vaadanuks keegi kohtumeditsiini arengu varajasse 
perioodi, näinuks ta lohutut vaatepilti. Sajandi alguses oli riiklik kohtumeditsiin 
püüdnud probleeme lahendada mitte eksperimenteerides, vaid teoreetilises plaanis. 
Nii kohtumeditsiini, Bertilloni süsteemi kui daktüloskoopia areng oli vahetult seotud 
loodusteaduste arengu järskude hüpetega, eksperimentidega, elu ja surma faktide 
uurimisega. 

Darwini, Galtoni ja Ouetelet' ajastu võimaldas meditsiinil astuda suure sammu oma 
arengus. Ehkki anatoomia ajalugu oli kestnud juba üle 300 aasta, õppis teadus alles 
nüüd tundma organismi ehituse tõelisi peensusi. 17. ja 18. sajandi vahetusel hakkas 
itaallane Morgagni lahkama surnute laipu ja võrdlema haigusest põhjustatud muutusi 
organites. Ta rajas patoloogia, teaduse haigustest tingitud muutustest organites. Kuid 
tõelise õitsengu saavutas patoloogia alles 19. sajandi teisel poolel. Tõsi, hollandlane 
Leeuwenhoek kasutas oma optilist läätse inimese lihaste uurimiseks juba varem. Kuid 


alles 19. sajandil algas mikroskoopia, mikroskoopilise histoloogia ajastu. Avastati 
rakud kui inimorganismi pisimad osad. Sündis ka mikroskoopiline patoloogia. 

19. sajandi esimesel poolel võis Prantsusmaal, Saksamaal ja Austria-Üngaris 
sõrmedel üles lugeda arstid, kes püüdsid riiklikus meditsiinis loodusteaduste saavutusi 
kasutada. Need olid Krom-holz ja Popel Prahas, Fietz ja Bernt Viinis, Berliinis ja 
Pariisis «kohtumeditsiini uue koolkonna rajanud» Johann Ludwig Casper ja Matthieu 
Joseph Bonaventura Orfila, kes lõi teaduse mürkidest, ning Marie Ouillaume 
Alphonse Devergie. Nende eluteed olid niisama erinevad nagu ka töötingimused. 
Enamik arste pidas neid tõusikuteks, tõelise meditsiini armuleivasööjateks, 
kuritegudest labastatud teisejärgulise teaduse eestvõitlejateks. Patoloogidel ei 

jätkunud uurimisteks kunagi laipu, nad sõnelesid mitte üksnes haiglates surnud, vaid 
ka vägivaldse surma läbi hukkunute lahkamisõiguse eest. Austria patoloogide tuntud 
autoriteet Rokitansky oli ajavahemikul 1832—1875 kõigi teadusele kuuluvate Viini 
laipade täielik peremees. Kuid riikliku meditsiini õppejõud Bernt ja tema 
ametijärglane Dlaudy pidid rahulduma üksnes sellega, et võisid viibida lahkamiste 
juures. 1830. aastal taheti neil ja nende õpilastel keelata koguni lahkamiste juures 
olemine ettekäändel, et õpilaste hulgas võib olla mõrvas kahtlustatavaid isikuid. 

Casper töötas algul Berliini saja-aastaste anatoomikumide jubedates 
surnukambrites. Seejärel sai ta oma valdusse ühe keldri Charit€s (Berliini keskses 
haiglas). Peagi pidi ta ka sealt tuntud patoloogi Rudolf Virchowi pealekäimisel 
lahkuma ühte keldrisse Luisenstrassel. Kuid kõigele vaatamata jätkas ta tööd. Kui 
1835. aastal ilmus Devergie' teos «Kohtumeditsiin, teooria ja praktika», 1850. aastal 
Casperi «Laiba kohtulik lahkamine» ja 1856. aastal tema «Kohtumeditsiini praktiline 
teatmik», avanes uus maailm. See oli jube maailm. Kuid ometi tuli seda uurida. 
Casperi ja Devergie' temaatika ei erinenud sisuliselt nende eelkäijate omast eelmisel 
sajandil. Kohtumeditsiini tähtsaimad juhtmotiivid polnud muutunud. See oli õpetus 
vägivaldsest ja loomulikust surmast, samuti kurjategijate psüühilisest seisundist. Kuid 
meetod, mille abil Casper ja Devergie neid teemasid valgustasid, oli revolutsiooniline. 
Selles peitus edasise arengu alus. Nende õpetlaste juhtmõte oli: «Laiba lahkamine, 
mikroskoopiline ja keemiline analüüs ning hoolikas uurimine.» 

1889. aasta 12. novembri keskpäeval, kui Goron, Joume ja Lacassagne Lyoni 
kalmistul ootasid Milleryst leitud laiba haua lahtikaevamist, oli Casperi surmast 
möödunud 25, Orfila surmast 36 ja Devergie' surmast 10 aastat. Kuid kohtumeditsiin 
pidas ikka veel võitlust tunnustamise ning iseseisvuse eest. Riiklik meditsiin oli 
jäänud minevikku, hügieen muutunud meditsiiniharuks. Ometi polnud Casper, Orfila, 
Bernt ja Devergie töötanud asjatult. Nende õpilased ja järelkäijad jätkasid üritust ning 
olid hankinud suuri kogemusi, millest avalikkusel oli alles üsna ähmane ettekujutus. 


3. Gouffe laiba identifitseerimine luude abil 


12. novembril 1889. aastal lebasid laiba jäänused Lyoni ülikooli arstiteaduskonnas 
Lacassagne'i loengutesaali prepareerimislaual. 

Tavaliselt üliõpilastest tulvil saal oli peaaegu tühi. Inspektor Joume istus viimases 
reas, Lacassagne'i ümbritsesid Goron, prokurör Berard, Lacassagne'i väimees doktor 
Etienne Rollet, assistent doktor Saint-Cyr ja vaevu oma erutust talitsev Paul Bernard, 
kes oli juba augustikuus laipa uurinud. 

Pikad vurrud muutsid 46-aastase Alexandre Lacassagne'i tunduvalt vanemaks. Sel 
ajal tunti kummikindaid sama vähe kui 

külmkappegi. Seepärast töötas see kohtumeditsiini fanaatik paljakäsi. Kätest 
hoovavast laibalehast vabanes ta harva. Cahorist pärit Lacassagne õppis alguses 
Strassbourg'i sõjakoolis. Töötades sõjaväearstina Põhja-Aafrikas, hakkas ta huvituma 
kohtumeditsiinist. Sõdurite ning Tunisi ja Alžiiri kurjategijate hulgas oli palju täto- 
veerituid. Lacassagne hakkas uurima tätoveeringuid, eesmärgiga kasutada neid 
identifitseerimisel. Sellest koik algaski. Lacassagne mõistis, et kohtumeditsiin avab 
akna uude maailma, mis peab industrialiseerimise ja sotsiaalsete vapustuste ajastust 
tulenevate kõikvõimalike tagajärgede tõttu olema hoolikalt uuritud. 1878. aastal ilmus 
tema «Ülevaade kohtumeditsiinist». Kui 1880. aastal loodi Lyoni ülikoolis 
kohtumeditsiini kateeder, sai Lacassagne selle esimeseks professoriks. Tema elurõõm, 
isiklik volu, laialdased teadmised meditsiinist, bioloogiast ja filosoofiast muutsid ta 
mõne aastaga Pariisi koolkonna korüfeede Orfila ja Devergie' arvestatavaks 
võistlejaks. 

Lacassagne'i panus kohtumeditsiini ja hügieeni põhiküsimuste selgitamisse oli suur. 
Ta täiustas surma põhjuste määramise metoodikat. Lacassagne'i ajal oli veel paljudes 
surnukambrites kelluke, mida surnu pähe sissetoodud varjusurmas viibija võis 
helistada ning valvuri kohale kutsuda. Kõige levinenum surma määramise meetod oli 
peegel või suleke, mis asetati surija ninna või suhu määramaks, kas hingamine on 
lakanud. Täie veenvusega surma diagnoosida ei osatud. Devergie' kasutas mõnikord 
äärmist vahendit. Ta tegi südame piirkonda sisselõike ja katsus sõrmega, kas süda 
veel töötab. Lacassagne selgitas koolnuplekkide tekkimist. Tema arvates vajus veri 
pärast vereringe lakkamist alla ja tekitas niiviisi nahale hallikasvioletsed laigud. 
Kriminalistika seisukohalt on seda nähtust raske üle hinnata. Nimetatud protsess 
toimub teatud aja jooksul ja algab tavaliselt pool tundi pärast surma. 190—12 tunni 
jooksul pärast surma võib laik sõrmega muljudes kaduda, sest veri valgub surve 
toimel naha alt ära. Hiljem, kui veri on juba nahakoesse tunginud, teda sealt 
vajutamisega enam eemaldada ei saa. See asjaolu võimaldab kindlaks määrata surma 
saabumise aega. Mõni tund pärast surma võib koolnuplekkide asukoht surnukeha teise 
asendisse paigutades muutuda. Veri valgub kehas allapoole. Hiljem protsess lakkab. 
Kui koolnuplekke leidub keha erinevatel külgedel, tähendab see, et teatud aja jooksul 
oli muudetud surnu asendit. Lacassagne püüdis seda aega täpselt kindlaks määrata. 

Analoogilised nähtused sugenesid ka seoses laiba kangestumi-sega, millele 1811. 
aastal juhtis esmakordselt tähelepanu belglane Pierre Nysten. Ta kirjeldas täpselt laiba 
kangestumise protsessi, mis enne teda sajandite vältel oli esile kutsunud arvutuid 
oletusi. Nysteni järgi algas kangestumine lõualuulihastest, levis sealt ka"ela ja kätesse, 
lõpuks jalgadesse ja pöidadesse, et mõne aja pärast vastupidiselt liikudes taas kaduda. 
Tavaliselt algas kangestumine kolmandal või neljandal päeval. Laiba kangestumus oli 

samuti tähtis tunnus surma saabumisaja määramisel. Lacassagne tegi kindlaks, et 
kangestumine ei alga lõualihastest, vaid südamest, Ta uuris ka laiba jahtumist. Juba 
kohtumeditsiini pioneerid püüdfeid selgitada, kui palju aega võtab laiba jahtumine, 
sest õnnetusjuhtumite või mõrva korral aitaks see surma saabumise aega kindlaks 
määrata. Selgitati välja, et esimese nelja tunni jooksul pärast surma langeb 
kehatemperatuur ühe tunni jooksul 1 °C võrra. Kuid probleemis oli paljugi ebaselget. 
Sellest kõigest sündiski Lacassagne'i kuulus fraas: «Peab oskama kahelda». Sest just 
mõistatustest ja kahtlustest lähtudes suutiski ta lahendada paljud senised saladused. 

Asunud lahkama Milleryst leitud laipa, tõmbus Lacassagne'! nägu ärritusest 
punaseks. Põhjust selleks oli küllaga. Tuntakse tema väidet: «Halba lahkamist 


parandada ei saa.» Nüüd nägi ta, kui oskamatult oli sooritatud esimene lahkamine. 
Kui palju asjatuid kahjustusi kaelal! Milline barbaarsus kolju ja rinnakorvi avamisel! 
Kolju oli lihtsalt puruks löödud, osa sellest isegi puudus. Rinnakorvi luud olid lihtsalt 
välja murtud. Ja mida ei suutnud hävitada Bernard, seda oli teinud aeg. Peale juuste ja 
luude polnud säilinud midagi, mille põhjal surnukeha identifitseerida. Kuid ka luudel 
leidus Bernardi lohaka töö jälgi. 

Sellel õhtul alustatu oli vaid üksteist päeva kestnud töö eelmäng. Et peale luude ja 
juuste midagi vajalikku polnud säilinud, hakkas Lacassagne puhastama skeletti 
lagunevast massist. Alles kuus aastat hiljem avastati röntgenkiired, mis hiljem 
hakkasid kohtuarste skeleti uurimisel abistama. Lacassagne pidi uskuma üksnes oma 
silmi. Etienne Rollet oli juba mõni aasta tegelnud probleemiga, kuidas määrata 
inimese kasvu üksikute säilinud luude järgi. Samal, 1889. aastal ilmus tema töö 
«Jäsemete pikkade luude mõõtmisest ja nende vastastikusest seosest antropoloogiaga, 
kliinilise meditsiini ja kohtumeditsiiniga». See uurimus innustas edaspidistele 
otsingutele teisi uurijaid, nende hulgas ameeriklasi Dupertois'd, Haddenit, Trotterit ja 
Gleserit. Uurides viitkümmet mehe- ja sama palju naiselaipu, järeldas Rollet, et keha 
ja selle üksikute osade vahel on küllalt täpne korrelatsioon. 35,2 cm pikkusele 
rangluule vastav kehapikkus on 180 cn. Ainult ühe luu järgi pikkuse määramine jäi 
siiski ligikaudseks. Mida rohkem luid aga oli, seda täpsemalt võis kasvu määrata. 
Mõlema rangluu korral leidis Rollet nende pikkuste aritmeetilise keskmise ja kasutas 
viimast kasvu määramiseks. Kui neile lisandus veel näiteks puusaluu ja mõlemad 
sääreluud, sai ta hämmastavalt täpse tulemuse. Rollet töötas välja arvutusvalemid ja 
tabelid, rnis ka hiljem jäid põhiliselt muutmata. 

Doktor Bernard oli määranud laiba pikkuse silma järgi. Lacassagne aga, 
prepareerinud käte ja jalgade luud, mõõtis need spetsiaalse rijsta abil. Arvutustega 
tehti kindlaks, et mees oli olnud 178,5 cm "pikk. Kuulnud tulemustest, muutus Goron 
nukraks, sest perekonnaliikmete kinnituste põhjal olnud Gouffe 175 cm pikkune. 

Kuid talle omase järjekindlusega helistas Goron andmete täpsustamiseks Pariisi 
sõjaväeametkonda. 5. novembril selgus, et sõjaväeteenistuse ajal oli mõõdetud Gouffe 
pikkust ja see oli 178 cm. Kui oli võrreldud andmeid Gouffe rätsepaga, langesid need 
täiesti kokku Lacassagne'i arvestustega. Esimene raskus oli ületatud. 

Sel ajal alustas Lacassagne uuringuid, millega kaasnesid veelgi tähtsamad 
tulemused. Prepareerides parema jala luid, nägi ta lihaste kinnituskohtades veidraid 
muutusi. Lihastest polnud midagi säilinud ja seepärast ei saanud nende põhjal ka 
midagi otsustada. Kuid muutused luudel eeldasid, et kadunu parema jala muskulatuur 
pidi olema vasaku jala omast nõrgem. Põlvel väljendusid muutused rohkem kui 
puusal. Järelikult oli jalg olnud haige. Uurinud hoolikalt jalaluid, avastas Lacassagne 
parema jala põlveliigeses moondumise, mis oli tekkinud põletikulise protsessi, nähta- 
vasti lapsepõlves põetud luutuberkuloosi tagajärjel. Täiskasvanult pidi mees põdema 
põlveliigese vesitõbe. Parema jala kõikide luude kaal oli vasaku jala luude kaalust 39 
grammi kergem. Lacassagne teatas kõigest sellest Goronile. 

Otsekohe helistas Goron Pariisi Gouffe tütrele, tema arstile ja kingsepale. 
Lacassagne'i oletus leidis kinnituse. Gouffe lonkas kergelt. Tema parema jala lihased 
olid pisut närbunud, Gouffe isa ja keegi parasitär Louise Dominigue, kes oli tundnud 
Gouffed juba lapsepõlvest alates, rääkisid, et pärast kukkumist oli ta põdenud 
põlveliigese põletikku. 1885. aastal oli Gouffe ravinud põlveliigese vesitõbe. Arst oli 
saatnud ta Aix-les-Bains'i doktor Guillaud' juurde ravile. Viimane kinnitas 
põlvehaiguse olemasolu ja kirjeldas kogu paremat jalga. Nüüd veendus Goron 
lõplikult oma võidus. 


Lacassagne aga jätkas laiba edasist uurimist. Suu- ja kurgu-luude ülevaatusel 
avastas ta kägistamise tundemärgid. Ka püüdis ta Bernardist täpsemalt surnu vanust 
selgitada. Sel ajal oli vanuse määramine hamnaste järgi (samuti ka hammaste 
ravimine) algjärgus. Andmeid oli üksnes hammaste arenemise kohta noortel 
inimestel, mis võimaldas määrata kuni 20-aastaste vanust. Lacassagne'i eriline teene 
on, et dentiini kulumise, hambaemaili ja -juurtele kogunenud hambakivi järgi 
otsustades väitis ta: tapetu on vanem kui seda oli kinnitanud Bernard — ligi 50- 
aastane. Et Gouffe oli 49-aastane, siis veendus Goron taas oma oletuse õigsuses. 

Kuid Lacassagne andis talle veel ühe tõendi. Uks põhjus, miks uurijad, samuti ka 
Soudais ja Landry ei tundnud laibas ära Gouffed, oli Bernardi väide, et leitu on 
mustajuukseline. Gouffel aga olid sugulaste, juuksuri ja kõigi tuttavate kinnituste järgi 
kastanpruunid juuksed. Lacassagne kuulus nende kohtuarstide hulka, kes püüdsid 
juurdlust aidata kahtlusaluse juukseid uurides. Aastate jooksul oli ta juukseid uurinud 
mikroskoobi all. Seejuures abistas teda Lyoni ülikooli keemiaprofessor Hugouneng, 
kes tegi juuste keemilisi analüüse. Goroni nõudmise peale saadeti Pariisist Lyoni 
Gouffe juuksehari. Sealt sai Lacassagne karvu uurimiseks 

112 

ning võrdlemiseks. Ta teadis, kuidas juuksed võivad hauas muutuda. Enne võrdlema 
asumist pesi ta hoolikalt laiba juukseid. Kohe muutusid need pruuniks. Veendumaks, 
kas Gouffe ja laiba juuksed pole värvitud, laskis ta mõlemaid keemiliselt analüüsida. 
Hugouneng püüdis avastada värvaine koostisosi: vaske, elavhõbedat, seatina, vismutit 
ja hõbedat. Kuid neid ei leitud. Järelikult võis Lacassagne olla kindel mõlema proovi 
loomulikus värvuses. Seejärel uuris ta mikroskoobi all juuksekarvade paksust ja 
täheldas nende täielikku identsust. 21. novembril teatas Lacassagne talle pisut omase 
teatraalsusega Goronile ja Joume'ile: «Härrased, ma annan teile üle härra Gouffe!» 


4. Gouffe mõrvarite tagaotsimine 


Kui Goron järgmisel päeval Pariisi jõudis, torkas talle silma ajalehe 
«Lntransigeant» rasvane pealkiri: «Laip on ära tuntud!» Ajaleht valgustas 
üksikasjaliselt Lacassagne'i tööd. Esmakordselt tekitasid kohtumeditsiini uuringud 
sensatsiooni. Võib-olla Lacassagne'i kuulsus, mis nihutas Goroni tagaplaanile, 
valmistas viimasele isegi meelehärmi, kuid seda tugevamaks muutus tema soov 
lahendada mõrvaasi. 

25. novembriks valmistati Goroni korraldusel koopia kohvrist, milles oli asunud 
Gouff€ laip. Järgmisel päeval pandi kohver näitamiseks välja Pariisi surnukambrisse. 
Goron tahtis ilmtingimata teada, kus oli originaalkohver valmistatud ja kus see oli 
müüdud. Kolme päeva jooksul käis kohvrit vaatamas 25 000 inimest, otsekui oleks 
tegemist olnud mõne kuulsuse sargaga. 26. novembril teatas Basfoi tänava 
kohvritegija, et ese on valmistatud ja ostetud välismaalt. See olevat inglise kohver. 
Goron pani ütluse kõrva taha, pealegi oli ta äsja saanud kirja Londonis elavalt 
prantslaselt Ch€vonilt. Too kirjutas, et 24. juunil 1889. aastal oli tema juurde 
võõrastemajja saabunud Londonis elava prantslanna proua Vespres' soovitusel keegi 
härra Michel Pariisist ja üürinud enesele ja oma tütrele toa. Neli päeva hiljem olevat 
Michel ostnud Euston Roadil asuvast firmast «Zwanziger» just niisuguse kohvri, mis 
on pandud välja surnukambris. Juuli keskel Michel lahkunud koos tütrega, võttes 
kaasa ka kohvri. Juba kirja saamise päeval käskis Goron kohvrit pildistada ja saatis 
Sürete inspektori Hulieri Londonisse. Firma «Zwanziger» müüja tundis foto järgi 
kohvri ära. 11. juunil müünud ta selle umbes 50-aastasele lühikeste jalgadega 
prantslasele, kellega olnud kaasas noor daam. Jah, ta mäletab hästi: ostjal olid 


hämmastavalt suured käed ja jõhker habetunud nägu. Võtnud kaasa kohvritükid, sõitis 
Goron Londoni. 19. detsembril saabus ta Inglismaa pealinna. Bow Streeti 
politseikohtus näidati tükke «Zwanzigeri» müüjale Lauterbachile, samuti ka härra 
ChEvonile ja proua Vespres'le. Kõik kinnitasid, et kohver oli kuulunud Michelile. 

Loomulikult hakkas Goroni kohe huvitama proua Vespres. Kas ta oli tundnud 
Micheli juba varem? Kus oli ta meest tundma õppinud? Mida ta Michelist teab? Miks 
mees Londonis just tema poole pöördus? 

Ilmselt oli proua Vespres'l põhjust politseid karta. Igal juhul rääkis ta kõik, mida 
teadis Michelist ja tema tütrest. Tüdrukust teadis ta vähem. Nähtavasti aga polevat 
viimane Micheli tütar, vaid armuke. Tema nimi olevat Gabrielle Bompard. Micheli 
tundis naine pisut lähemalt. 14 aastat tagasi olnud ta Pariisis mehe armuke. Küsimuse 
peale, mis on mehe tõeline nimi, prantslanna kõhkles. Seejärel aga ütles siiski nime. 
Michel Eyraud! Hiljem märkis Goron, et samal hetkel «olid avanenud tema silmad». 
Talle meenus paarike Gouffe tutvusringkonnast, kes kohtutäituri kadumispäeval oli 
Pariisist lahkunud. Need olid Michel Eyraud ja Gabrielle Bompard. 

22. detsembril saabus Goron Pariisi tagasi. Juba enne jõulupühi sai ta ühelt oma 
agendilt täiendavaid andmeid Eyraud' kohta. Too oli esmajärguline suli ning seikleja. 
Vaatamata oma 56 eluaastale, inetule näole ja kiilaspead varjavale parukale, oli tal 
suur menu naiste juures. Pärit oli ta Saint Etienne'ist, kuid elas juba lapsepõlvest 
alates koos vanematega Hispaanias. Seepärast valdas ta ka hispaania keelt. Ta oli 
õppinud värvalitöökojas, kuid põgenenud sealt ja oli läinud Prantsuse 
ekspeditsioonikorpuse koosseisus Mehhikosse, kus deserteerus. Pärast 1869. aasta 
amnestiat pöördus Eyraud Prantsusmaale tagasi, abiellus jõuka naisega, laristas selle 
rahad läbi, jättis naise ja lapsed maha ning sõitis Lõuna-Ameerikasse. 1882. aastal 
pöördus Prantsusmaale tagasi, ostis enesele veinitehase, kuid peagi laostus. Pärast 
seda hakkas ta ühe firma kaasosanikuks, mis aga 1889. aasta juunis samuti oli 
pankroti lävel. Sama aasta suvest alates sai tema armukeseks Milleryst pärit 
tänavatüdruk Gabrielle Bompard. 

Goron püüdis endale ette kujutada kuriteopilti. Eyraud oli Gouffega nähtavasti 
tuttav, sest viimane võis kohtutäiturina osa võtta pankrotistunud veinitehase 
likvideerimisest. Kindlasti teadis Eyraud ka seda, et kohtuametniku äri õitses ning et 
see polnud noorte naiste vastu kaugeltki ükskõikne. Võimalik, et Gabrielle oli 
söödaks. Nähtavasti üüris Eyraud möbleeritud korteri ja käskis armukest Gouffe sinna 
meelitada. Tappa võis ta lootuses saada seifivõtmed. Millal ta aga otsustas kohvri 
Lyoni saata ja selle Rhõne'i kaldale peita? Küsimusi kogunes hulgaliselt. Kuid Goron 
oli kindel, et leiab neile vastused. Gabrielle Bompard'i ja Michel Eyraud' fotod saadeti 
laiali. Mõlemad kuulutati tagaotsitavaiks. Eyraud' foto saadi tema endiselt naiselt 
Laure Bourgeois'lt. Goron saatis kirjad koos fotodega kõikidele Prantsusmaa 
saatkondadele, esindustele ja konsulaatidele siin- ja sealpool Atlandi ookeani, samuti 
pöördus ta Euroopa, Põhja- ja Lõuna-Ameerika riikide politseide poole palvega 
abistada tagaotsitavate tabamisel. Prantsusmaa, 

peagi aga ka Inglismaa ja USA ajalehed avaldasid teateid Eyraud' tagaotsimise 
kohta. 

16. jaanuari hommikul pandi Goroni lauale 8. jaanuaril New Yorgist väljasaadetud 
kiri. Lugenud saatja nime, ei uskunud Goron oma silmi. Ta võrdles käekirja 
käekirjaga Eyraud' paberitel ja veendus, et kirja on kirjutanud tõepoolest tagaotsitav 
ise. Kahekümnel leheküljel kaebas Eyraud nördinult, et teda süüdistatakse mõrvas 
kogu maailma ees. Ta lahkunud Pariisist rahaliste raskuste pärast. Gabrielle Bompard 


laostanud ta. Mis aga puutub Gouffesse, siis tema, Eyraud, olnud alati kadunu sõber. 
Üksnes Gabrielle Bompard võis Gouffe tappa. «Ta võis lasta seda teha ühel oma 
paljudest armukestest,» kirjutas Eyraud. Goron püüdis ikka veel leida motiive, mis 
olid sundinud teda kirjutama niisugust kirja, kui äkitselt 18. ja 20. jaanuaril saabus 
Eyraud'lt veel kaks läkitust. Kuid suurim üllatus ootas Goroni 22. jaanuaril, mil talle 
teatati: «Ooteruumis soovib teie jutule üks külastaja. Tema nimi on Gabrielle 
Bompard.» 

Tagaotsitav nägi välja just niisugusena, nagu teda oli kirjeldatud: väike, õrn, 
elegantne. Kuid tormiline elu oli jätnud selle 20-aastase naise näole oma pitseri. 
Goron iseloomustas teda järgmiselt: «Meelelisus ja rikutus on sellesse olendisse 
läbinisti imbunud.» Gabrielle Bompard'i saatis ameeriklane Georges Garanger, 
«suurilma tüüpiline esindaja». Viimane hakkaski kohe rääkima. Ärireisil 
Vancouverisse tutvunud Garanger prantsuse kommersandi Vanaerd'i ja tema tütre 
Berthe'iga. Ameeriklane oli armunud viimasesse kirglikult ja saanud tema 
armukeseks. Garanger rajas koos VanaerdMga firma ja oli vaimustunult nõus saatma 
äripartneri tütart Pariisi. Teel aga sai ta teada, et Vanaerd pole keegi muu kui 
tagaotsitav Eyraud, kel oli vaja Garangeri lahkumist, likvideerimaks firmat ja 
kadumaks koos rahadega. Loomulikult selgus ka, et Berthe on Gabrielle Bompard. 
Kuid ta armastab naist ja on veendunud, et viimane on vaid Eyraud' ohver. Eyraud on 
suli ning mõrvar. Eyraud oli tapnud Gouffe, Gabrielle'i kasutanud ta aga söödaks. 
Kurjategija üürinud Tronson-Ducoudray tänaval oma armukesele väikese korteri. 26. 
juulil kutsunud Gabrielle sinna Gouffe. Ja miks ka mitte? Gouffe polnud ainus, kellele 
Gabrielle Eyraud' käsul andus, kui viimasel polnud enam santiimigi taskus. Miks siis 
mitte ka Gouffe? Kuid kindlaksmääratud päeval teatanud Eyraud' naisele, et Gouffe ei 
saa tulla ja kohtumine jääb ära. Kui Gabrielle hilisõhtul koju läinud, leidnud ta peale 
Eyraud' ees veel kellegi punapea, kes pannud vaikides pintsaku selga ja lahkunud. 
Londoni kohver seisnud magamistoa nurgas. Järgmisel päeval teinud Eyraud 
ettepaneku sõita lõunasse. Kohver viidud vaksaHsse. Lyonis üürinud Eyraud rakendi, 
mida juhtinud ise, ja nad sõitnud Millerysse. Seal ilmunud äkitselt nende juurde puna- 
pea ja võtnud kohvri kaasa. Eyraud rääkinud suurest äritehingust ja sõitnud koos 
armukesega Ameerikasse. 

Ameeriklane oli Gabrielle Bompard'i süütuses veendunud. Otsekohe 

pärast Pariisi jõudmist veenis ta Gabrielle'i minema politseisse kõrvaldama 
valekahtlustust. Gabrielle Bompard kinnitas pead noogutades mehe iga sõna. 
«Nähtavasti arvas ta, et olen samasugune kergeusklik, nagu tema armukegi,» märkis 
Goron hiljem. 

Goron kujutas juhtunut ette hoopis teisiti. Tema arvates oli Gabrielle Bompard juba 
Ameerikas taibanud, et on aeg Eyraud maha jätta ja oma nahk päästa. Et 
«ülestunnistus» oleks veenvam, kasutas ta ära ameeriklase. «Ülestunnistust» ennetada 
püüdes kirjutas Eyraud oma kirjad. Hämmastunud ameeriklase silme all Gabrielle 
Bompard vahistati ja viidi eeluurimisvanglasse, mida naljatades nimetati Goroni 
trahteriks. Goron näljutas teda, kuulas üle ööl ja päeval, saatis tema kongi oma 
spioone. Gabrielle viidi Tronson-Ducoudray tänavale, kus majaperenaine ta kohe ära 
tundis. Viimane mäletas 26. juulit ja kinnitas, et Gabrielle oli tulnud sel päeval koju 
varakult. Ta mäletas ka suurt kohvrit ja Gouffega sarnanevat meest, kellele avanud 
ukse. Goron sai teada, et 25. juulil käinud Eyraud naabruses asuva sepa juures ja 
käskinud sellel kohver vitstega rautada. Veebruari alguses tunnistas Gabrielle kõik 
üles. Ta tunnistas, et Eyraud tahtnud Gouffe paljaks röövida ja tema olnud sellest ka 
teadlik. Kuid vaatamata kõigele olnud ta üksnes mehe tööriist. 


Voodi tema korteris oli asunud alkoovi all. Eyraud oli kinnitanud alkoovi lakke 
metallrõnga, millest pistis läbi konksuga nööri. 26. juulil võttis Gabrielle vastu 
Gouffe. Eyraud oli alkoovi eesriide taga peidus. Riietunud vaid siidnööriga vöötatud 
öösärki, oli Gabrielle heitnud kirest väriseva Gouffe kõrvale voodisse. Edvistades 
võttis Gabrielle ära vöö ja mähkis selle Gouffe kaela ümber. Samal hetkel kinnitas 
Eyraud vööotsad nööri külge ja tõmbas sellest. Gouffe hakkas rabelema ja karjuma. 
Siis kägistanud Eyraud teda kätega. Nii oli arvanud ka Lacassagne. Seejärel mähkinud 
mõrvar laiba vahariidesse, mässinud nööri ümber ja asetanud kohvrisse. Enese jutu 
järgi vapustusest liikumisvõimetu Gabrielle oli viibinud toas mitu tundi koos laibaga. 
Samal ajal tuhninud Eyraud oma ohvri seifi. Pöördunud ebaõnnestunud käigult tagasi, 
lõi maruvihane Eyraud GabrielleM ning «häbenemata mõne meetri kaugusel lamavat 
laipa», võttis teda. Seejärel olid viinud nad kohvri vaksalisse ja sõitnud Lyoni kaudu 
Millery'sse. Nad olid jätnud laiba jõe äärde, hiljem aga visanud minema ka 
purukspekstud kohvri. See oligi kogu lugu. Mitu korda käis Goron koos Gabrielle'iga 
Tronson-Ducoudray tänaval, kus leidis alkoovi-laes rõnga ja ka osa Eyraud' nöörist. 

Gabrielle Bompard'i arreteerimisest saadik oli Pariis otsekui palavikus. Maja 
Tronson-Ducoudray tänaval käidi vaatamas tervete perekondadega. Kui uurija 
Dopffer saatis vahistatu kahe inspektori saatel Millerysse, suudeti üksnes ratsasalga 
abil tagasi tõrjuda uudishimulikke, kes kõik tahtsid näha kurjategijat. Oli isegi 
inimesi, kes loopisid Gabrielle'ile lilli. 10. veebruaril oli Goron 

kindel, et kogu mõrvalugu on talle täiesti selge. Kui vaid üks detail kõrvale jätta. 
Nimelt oli ta veendunud, et Gabrielle Bompard polnud tööriist olude sunnil, vaid 
mõrvari aktiivne abiline. 

Jälle saatis Goron kõikidesse Prantsusmaa saatkondadesse teisel pool Atlandi 
ookeani teated Eyraud' tagaotsimise kohta. Kirjad olid alles teel, kui viimane endast 
taas elumärki andis. Gabrielle Bompard'i ülestunnistus sundis teda saatma «LTntran- 
sigeanti» omapoolse seletuse. Ajaleht trükkis selle ära. Oma õudses prantsuse keeles 
lükkas Eyraud kogu süü Gabrielle Bompard'i ja viimase. salapärase armukese kaela. 
Neil päevil, kui «L'Intransigeant» tõi ära kirjutise viimased osad, nägi keegi 
prantslane Eyraud'd Havannas. 20. mail arreteeris Kuuba politsei tagaotsitava, kes 
parajasti väljus lõbumajast. 24. mail olid Soudais ja Gaillard juba aurikul «La 
Bourgogne» teel Havannasse. Kui 30. juunil aurik «La Fayette», millel asus 
vahialune, Prantsusmaal randus, võttis teda vastu tohutu rahvahulk. Keegi oli kaasa 
võtnud papagoi, kes vahetpidamata karjus Eyraud' nime. Kui kurjategijat Pariisi viidi, 
rippusid sama rongi trepiastmetel ajakirjanikud. Samal päeval üürisid nutikad sullerid 
maja Tronson-Ducoudray tänavas, teenimaks mõrvatoa näitamisega rahvale. Kõik see 
kokku oli sensatsiooniahnus, madalate instinktide ilming. 

16. detsembril 1890. aastal algas tragöödia lõppvaatus -— kohtuprotsess Eyraud' ja 
Bompard'i üle. Eyraud' olukord oli esimesest hetkest peale lootusetu. Gabrielle aga 
jätkas oma mängu süütu ohvrina. Tema advokaat Henri Robert kasutas ära oma 
kaitsealuse teadet, et juba lapsena olevat teda hüpnoosi all vägistatud. Ka antud juhul 
olnud ta hüpnoosi ohver. Sellest tekkis vaidlus, mille üle otsustamine tehti 
neuropatoloogide ülesandeks. Küsimus püstitati järgmiselt: kas on võimalik inimest 
hüpnotiseerida tapma? Kohtusse kutsutud neuropatoloogid ja hüpnotiseerijad tõid 
draama lõppvaatusse veel ühe müstilise elemendi. 20. detsembril etendus lõppes. Kell 
üheksa luges kohtunik ette otsuse — Eyraud mõisteti surma, Gabrielle 20 aastaks 
sunnitööle. 2. veebruaril 1891 Eyraud hukati. Sel ajal müüsid äritsejad tänavatel 
väikesi kohvrikesi seatinast laibaga. Igale oli peale kirjutatud «Gouff€ afäär». 


5. Valesüüdistus juudi kogukonna vastu 


Gouffe juhtum juhtis üldsuse tähelepanu kohtumeditsiinile ja õpetas uut teadusharu 
hindama. Kuid see polnud ainus juhtum, mis soodustas kohtumeditsiini arengut ja tõi 
sellele tunnustust, uba 1882. aastal toimus Austria-Ungaris sensatsiooniline protsess, 
milles kohtumeditsiin etendas tähtsat osa. Sündmuspaigaks oli Tisza kaldal Szabolesi 
komitaadis asuv ngari asula Tisza-Eszlär. Viimane koosnes kolmest külast, need olid 
Ujfalu, Totfalu ja Ofalu. Siin elasid katoliiklased, õigeusklikud ja juudid. 

Lihavõttepühade ajal, 1. aprillil 1882. aastal läks neljateistaastane teenijatüdruk 
Esther Solymossi Ujfalust Totfalusse kaupmees Kohlmayerilt värvi ostma. Esther 
ostis värvi ära ja kohtus tagasiteel oma vanema õe Sophiaga. Kuid koju ta tagasi ei 
jõudnud. Tema ema, sugulased ja perenaine otsisid tütarlast hilisõhtuni. Kui Estheri 
nuttev ema möödus sünagoogist, kohtas ta sünagoogiteenrit Joseph Scharfi koos 
abikaasaga. Soovides murest murtud naist rahustada, ütles Scharf, et tüdruk leitakse 
kindlasti üles. Mõni aasta tagasi olevat Nänasi külas samuti laps kaduma läinud. 
Tookord süüdistatud juute lapse tapmises, kuid viimane olevat hoopis ära eksinud ja 
peagi elusalt ning tervelt koju tulnud. 

Kui aga Esther ka nädala pärast koju ei ilmunud, alustas Nagy-falu komissar Recsky 
laiaulatuslikke otsinguid. Kõik asjata. Mai alguses aga hakkasid külas liikuma 
kuulujutud, mis peagi haarasid kogu ümbruskonna. Sünagoogiteenri viieaastane poeg 
Samuel Scharf olevat rääkinud: «Isa kutsus Estheri majja, pesi teda, viis siis 
sünagoogi, kus ta tapeti. Meie vend Moritziga nägime verd alustassil.» Kust need 
kuulujutud algasid, ei õnnestunud kindlaks teha. Piirkonda, kuhu kuulus Tisza-Eszlär, 
esindas Reichstagis paadunud antisemitist Onody. Põrkamata tagasi millegi ees, kiu- 
sas ta juute igati taga. Hankimaks «põhjendust» juudipogrommi-dele, levitas ta juba 
keskajast pärit väljamõeldist rituaalmõrva-dest. Juutidel olevat jumalateenistustel 
tingimata tarvis kristlaste verd. Nad tapvat lapsi, et valmistada nende verest 
matsatainast. 

Kadunud tütarlapse emale meenus hiljem, et 1. aprillil oli rääkinud Joseph Scharf 
Nänasist pärit lapsest, kelle kadumises süüdistatud juute. Piiratud ning umbusklikus 
naises tekkis kahtlus: ju siis Scharfi südametunnistus pole puhas, kui ta niisugusest 
asjast rääkis. Ta teatas sellest komissar Recskyle. Viimane kandis jutuajamisest ette 
Onodyle, kes soovitas mõnedele Tisza-Eszläri elanikele oma laste kaudu meelitada 
viieaastast Samuel Scharfi maiustuste abil rääkima asjust, millest lapsel enesel aimugi 
polnud. 

19. mail saabusid Tisza-Eszläri Nyireghazast uurija Bary koos sekretäri Piczelyga, 
samuti sandarmid Recsky, Pay ja mõned' ratsapolitseinikud viima lõpule uurimist 
Joseph Scharfi asjus. Bary oli Onody poolehoidja, peale selle meeletu karjerist. Juba 
saabumisel Tisza-Eszläri oli ta kaljukindel, et Esther Solymossi olid tapnud juudid ja 
et tema ülesanne on neid seda üles tunnistama panna. Bary kuulas üle väikese Samuel 
Scharfi, kusjuures ta protokollis «ülestunnistuse», mida väikemees kas sunnitult või 
siis oma lapsefantaasiale toetudes tõepoolest tegi. 

Lapse ülestunnistus oli niivõrd vastuoluline, et sellest oli .raske üldse aru saada. See 
aga Baryd ei seganud. Ta käskis toimetada Joseph Scharfi ja viimase neljateistaastase 
poja Moritzi Kallay lossi, kus asus politseinike peatuspaik. 

Haritud Joseph Scharf seletas Samueli ülestunnistust kui viimasele sisendatud 
fantaasiat. Ka Moritz tõendas, et pole kunagi 

olnud tunnistajaks venna poolt kirjeldatud sündmustele. Baryl aga oli intuitsioon, 
mis võimaldas tal kindlaks teha inimese nõrgad külled. Talle tundus, et Moritzit kui 
nõrga iseloomuga noormeest võib «töödelda». 21. mail andis ta Moritzi üle sekretär 
Picze-lyle ja.komissar Recskyle, kes toimetasid noormehe «vajalike ülestunnistuste» 
saamiseks Nyireghazasse. Teel ööbisid nad komissar Recsky kodus Nagyfalus. Seal 
pandi Moritz kinni pimedasse kuuri ja öeldi, et seni kuni ta ei kinnita end olevat 
Esther Solymossi mõrva tunnistajaga sellest kuurist ei vabane. Keskööks oli läbi- 
pekstud Moritz nõus kõike nõutavat üles tunnistama. Piinamist nägi pealt Recsky 
teenija, kes sellest rääkis ka naabritele. Kuid peremehe käsul peksid politseinikud ta 
niivõrd läbi, et naine tõotas ööst vastu 22. maid vaikida. 

Samal ööl teatas Piczely Moritzi ülestunnistusest Baryle, kes koidikul kohale sõites 
protokollis jutuajamise. See oli järgmine: «Minu isa, sünagoogiteener, kutsus Esther 
Solymossi meie majja. Meie majas . elunev kerjus juut Wollner viis tüdruku 
sünagoogi, paiskas ta põrandale ja võttis särgiväele. Peale mu isa ja Wollneri olid seal 
veel lihunik Schwartz, Buxbaum ja Braun, seejärel tulid sinna veel Adolf Jünger, 
Abraham Braun, Samuel Lustig, Lazar Weisstein ja Emanuel Taub. Braun ja 
Buxbaum hoidsid Estherit kõvasti kinni, lihunik Schwartz aga lõikas tal kõri läbi. Veri 
lasti voolata keedupotti. Ma nägin seda võtmeaugust... Minule hästi tuntud Esther 
Solymossil oli kaasas värv vanas kollases rätikus... Mu vend Samuel ei näinud 
midagi. Rääkisin talle sellest hiljem ...» 

Bary uskus niivõrd raudselt juutide vererituaali, et ei kahelnud põrmugi Moritzi 
jutus. Ta käskis poisi viia Nyireghazasse ja paigutada ta kohaliku vangivalvuri 
Henteri majja. Henterile anti käsk hoida Moritzit suhtlemast teiste inimestega ja 
tuletada viimasele pidevalt meelde, et tunnistusest loobumisel pannakse ta vanglasse. 
Seejärel arreteeris Bary kõik tunnistuses nimetatud juudid. Viimased kinnitasid nagu 
ühest suust, et on absoluutselt süütud. Schwartz, Buxbaum ja Braun olid saabunud 31. 
märtsil Tisza-Eszläri, et saada tööle vabanenud kaevuri kohale. 1. aprillil viibisid nad 
kuni kella 10-ni kestval jumalateenistusel, seejärel aga lahkusid sünagoogist ega 
tulnud sinna enam tagasi. Kerjus Wollner oli 31. märtsil juhuslikult Scharfi 
öömajaline. Pärast jumalateenistust oli ta lahkunud. Joseph Scharf võttis teenistusest 
küll osa, kuid hiljem oli läinud ta koju. Seal oli lõunastanud ta koos oma lastega, kelle 
hulgas olid ka Samuel ja Moritz. Pärast teenistust oli lukustanud end sünagoogi, kuhu 
hiljem enam keegi sisse ei pääsenud. Scharf ei uskunud, et Moritz võis anda selliseid 
tunnistusi. Ka teised arreteeritud kinnitasid, et olid lahkunud sünagoogist otsekohe 
pärast jumalateenistust, see tähendab ajal, mil Esther Solymossi oli juba tagasiteel 
Torfalusse. Arreteeritute väiteid kinnitasid nende perekonnaliikmed. 

Esimesed teated Tisza-Eszlarist sattusid Austria-Ungaris laialt 

levinenud antisemitismi viljakale pinnasele. Ajalehed tõid ära teateid ning 
kommentaare. Juutide üle hakati irvitama, nende maju rüüstama, juutide teenijad 
lahkusid leivaisade juurest hirmust tapetud saada. Baryle saabus kirjadevool, milles 
väljendati vaimustust tema tegevuse kohta. Anonüümsed autorid saatsid talle isegi 
retsepte, mille kohaselt juudid pidavat noorte kristlannade verd taignasse segama. 
Bary pani retseptid uurimiskaustikusse. Politseisalgad kammisid läbi kõik sünagoogid 
Esther Solymossi laiba otsingul, tungiti kõikide arreteeritute keldritesse ja löödi 
puruks isegi nende veinivaadid. 

18. juunil 1882. aastal aga toimus sündmus, millega kaasnev sensatsioon ületas 
varajasema. Sellel kuumal juunihommikul leidis Tisza-Dada karjus jõest naiselaiba, 


kel oli vasakus käes rätt sinise värviga. Karjus teadis, et kadumise päeval oli Esther 
Solymossi värvi ostnud. Välkkiirelt levis teade Estheri laiba leidmise kohta. 

Bary sõitis Tisza-Dadasse. Kui see on toepoolest Esther Solymossi ja ta kael on 
täiesti terve, siis variseb tema süüdistus kokku. Bary käsul saabusid Tisza-Dadasse 
kadunu ema, naabrid, sugulased, Estheri ema kinnitas, et laiba kleit on samasugune 
nagu tema tütrel. Kuid Bary rõõmuks teatas naine, et leitu pole siiski tema tütar. 
Mõned naabrid kinnitasid ema väidet. Teised aga väitsid selle olevat Estheri ja mitte 
kellegi teise. 19. juuni hommikul jõudsid sündmuspaigale kirurgid Trajtler ja Kiss, 
samuti medit-siiniüliõpilane Horvath. Neile tehti ülesandeks kindlaks teha, kas 
uppunu on 14-aastane tütarlaps ja kas ta võis vees olla 1. aprillist alates. 

Trajtler ja Kiss kui külaarstid olid laipade lahkamisest osa võtnud ainult mõnel 
korral. Horvath aga polnud veel õpinguid lõpetanud. 20. juunil koostasid nad 
lahkamisprotokolli, milles konstateeriti järgmist: 1. Uppunu on kaheksateistkümne- 
kuni kahekümneaastane. Seda tõestab keha ja hammaste areng ning asjaolu, et kolju 
pärgõmblus oli juba kokku kasvanud. 2. Suguorganite järgi saab otsustada, et naine on 
juba olnud suguühtes. 3.Leitu on surnud kõige rohkem kümme päeva tagasi. Tema 
nahk on valge, ilma lagunemise tunnusteta. Sisikond hästi säilinud. 4. Südames ja 
veenides puudub veri. Surm on saabunud verevae-guse tagajärjel. 5. Nahk on väga 
õm. Eriti käte ja jalgade nahk, küüned puhtad. Surnu polnud kunagi paljajalu käinud 
ega teinud rasket tööd. 

Kõik see tõestas, et laip polnud Esther Solymossi. Esther oli 14-aastane, ta polnud 
verevaene, oli süütu, päevitunud, käis paljajalu ja tal olid raske tööga harjunud käed. 
Peale selle ei kadunud ta 10 päeva, vaid üle kahe ja poole kuu tagasi. Kõiki seda võttis 
Bary oma õigsuse kinnitusena. Kuid ta ei piirdunud sellega. Juutide vihkamine viis 
teda mõttele siduda ka Tiszast leitud laip Tisza-Eszläri juutidega. Asjaolu, et laibal oli 
samasugune kleit nagu Estheril ja käes rätik värviga, laskis teda oletada, et arre- 
teeritute 

sõbrad on «kostümeerinud» mingi laiba Estherina, vabastamaks usukaaslasi 
tapmissüüdistusest. Ta haaras sellest ideest kinni anonüümkirja põhjal, milles 
parvemeest Smilovicsit süüdistati laibavahetuses. Kirjas väideti, et kogu loo on välja 
mõelnud Tisza-Eszläri elanik Amsel Vogel. Kaks tundmatut juuti olevat laiba 
vankriga Tisza-St. Martoni toimetanud ja Smilovicsile üle andnud. David Herschko 
olevat oma parvega laiba Tisza-Eszläri toimetanud. Seal olevat keegi juuditar 
hankinud kleidi ja kompsu värvidega. Kristlane Ignaz Mathey astunud juutidega 
sobingusse ja aidanud neil laipa ümber riietada. 

Bary arreteeris Vogeli, Smilovicsi ja Herschko ning toimetas nad Kallay lossi. 
Vangistatud eitasid süüd. Siis sundis komissar Pay Vogelit liitrite kaupa vett jooma, 
kuni piinatav metsikust valust karjuma hakkas. Pärast seda aeti Vogelit hobusega 
taga, kuni ta minestunult kokku varises. Lõpuks tunnistas ohver kõik talle 
pealesunnitu üles. Ka Smilovics andis piinade kartusel vajalikud tunnistused. Et ta ei 
saanud kuidagi öelda talle laiba toonud kahe juudi nimesid, siis käskis Bary kõik 
Tisza-Eszläri juudid kogukonnavalitsuse ette üles rivistada ja nõudis, et Smilovics 
näitaks oma kaassüüdlasi. Hirmust värisev Smilovics osutaski kahele esimesele rivis 
— Martin Grossile ja Ignaz Kleinile. Mõlemaid peksti ja piinati seni, kuni nad 
karjusid: «Käskige, mis ma pean ütlema. Ütlen koik ...» Herschkot sunniti 
piinamisega alla kirjutama ungarikeelsele protokollile, millest ta midagi aru ei saanud. 
Kristlast Matheyd küll ei vahistatud, kuid ülekuulamisel peksti keppidega tema 
jalataldu seni, kuni mees nõutava üles tunnistas. 


Kõik see sai üldsusele teatavaks ja tekitas ägedaid vaidlusi ka välismaal. Tisza- 
Eszläri juhtum sai parlamendidebattide teemaks nii Budapestis kui ka Viinis. 
Budapesti prokuratuur oli sunnitud alustama uut juurdlust, mille tegi ülesandeks 
prokurör Szeiffertile. Mitmed tuntud advokaadid pakkusid arreteerituile oma teeneid. 
Üks niisuguseid advokaate oli ka Reichstagi saadik Karl von Eötvös. 

Kui Eötvös 1882. aasta oktoobris oli juurdlusmaterjalidega tut-unud ja rääkinud 
mõnede arreteeritutega, veendus ta, et süüdistusel puudub toestus mõrva kohta 
sünagoogis, ning kõik on kokku 'abritseeritud kuulujuttude põhjal. Süüdistuse 
peatunnistajale, psüühiliselt haigele Moritzile olid tema tunnistused sisendatud. Ka 
olemasolevad «ülestunnistused» ei tähendanud midagi. Iga süüdistatu keeldub neid 
kordamast, kui vaid teda lakatakse punamast. Kuid Eötvösi erilist tähelepanu pälvis 
jõest leitud laip. Advokaat luges läbi Trajtleri, Kissi ja Horvathi koostatud proto-olli. 
Osa võtnud paljudest kohtuprotsessidest, oli ta tuttav Ungari ohtumeditsiini Pariisis 
õppinud pioneeridega. Need olid Ajtaj ja elki. Eötvös oli elanud ka Viinis ja seepärast 
tuttav kohtumedit-iini professori Eduard von Hoffmanni Viini koolkonnaga. 
Hoffmann sai tuntuks teatri põlemisel söestunud paljude meeste ja 

naiste laipade identifitseerimisega hammaste ja luustiku iseärasuste järgi. Niisiis oli 
Eötvös kohtumeedikute tööga kursis. Uurides lahkamisprotokolli, küpses temas 
veendumus, et lahkamine on sooritatud asjatundmatult. Mis siis, kui kirurgid on 
eksinud ja leitu on siiski Esther Solymossi laip? Mis jääb siis järele süüdistusaktist? 

Eötvös kutsus appi Budapesti kohtumeditsiiniprofessori Johannes Belki. Et viimane 
oli ainult 32-aastane, siis tõmbas Eötvös kaasa veel kaks patoloogi, kes pidid otsusele 
väärikust lisama. 

novembril 1882. aastal tegi Eötvös Baryle ettepaneku laip eks-humeerida 
teistkordseks lahkamiseks. Bary polnud sellega nõus. Siis aga tuli prokurör Szeiffert 
advokaadile ootamatult appi, nõudes samuti veelkordset lahkamist. Eötvös oli kindel, 
et ka Szeiffert kahtleb süüdistuses. 3. detsembril 1882. aastal tehti professoritele 
Scheutheuerile, Mikalcovicsile ja Belkile ülesandeks laip eks-humeerida ja 
kontrollida, kas tegemist pole siiski Esther Soly-mossiga. Nelja nädala pärast esitasid 
teadlased professorile ja kohtunikule oma järeldused: 1. Leitu pole mingil juhul 
vanem kui 14 15-aastane. 2. Ta võis olla jões 2—3 kuud. 3. Kirurgid Trajtler ja Kiss, 
samuti üliõpilane Horvath on langenud asjatundmatuse ohvriks, kui väitsid, et uppunu 
polnud kunagi käinud paljajalu. 4. Ei tule kõne allagi, et tütarlapsel oleks kunagi 
olnud intiimsuhteid. 5. On täiesti võimalik, et leitu on Esther Solymossi. Peale Estheri 
pole piirkonnas ükski inimene kadunud. See tõsiasi kinnitab veel kord, et Estheriga oli 
juhtunud teadmatutel asjaoludel õnnetus ning ta oli vette kukkunud. 

Bary keeldus Budapesti arstide ekspertiisiakti toimikusse lisamast. Seepärast 
otsustas Eötvös 1883. aasta mais laiba ülevaatusse kaasa tõmmata Austria 
kohtumeditsiini suurima autoriteedi, Viini professori Eduard von Hoffmanni. 


6. Professor Hoffmanni ekspertiis 


Eduard von Hoffmann oli sel ajal 45-aastane. Just Hoffmann muutis 19. sajandi 
lõpus Austria-Ungari Prantsusmaa järel kohtumeditsiini teiseks kodumaaks. Prahas 
olija olnud kohalike kohtumeditsiini pioneeride Maszki ja Poppeli õpilane ning alates 
1865. aastast luges ta kohtumeditsiinilise patoloogia kursust Praha saksa ja tšehhi 
ülikoolides. 1869. aastal kutsuti Hoffmann Innsbrucki ülikooli riigimeditsiini 


professori ametikohale. Seal töötas ta äärmiselt algelistes tingimustes. Polnud oma 
instituuti ega isegi isiklikku õpperuumi. 

Mmnsbruckis hakkas Hoffmann tagasihoidlikult, kuid visalt võitlema laialt levinenud 
arvamusega, et heast meditsiinitundmisest piisab kriminalistika ülesannetega 
toimetulemiseks. Kuue aasta jooksul rajas ta aluse, millele toetudes tema õpilased 
Kratter, Dittrich, 

Ipsen ja Meixner tõid Innsbrucki ülikoolile Austria tähtsaima kohtumeditsiinikantsi 
kuulsuse. 

Kui Hoffmann 1875. aastal kohtumeditsiini professorina Viini suundus, oli sajandi 
esimesel poolel kuulsaks saanud niinimetatud Kohtumeditsiini Õppekantselei 
absoluutselt hooletusse jäetud. Suurivaevu võitles Hoffmann välja õiguse lahata 
kohtu-uurimise huvides kõik laibad, ning õiguse lahata ka siis, kui surma põhjus 
polnud täielikult kindlaks tehtud. 

Kui Hoffmann 1883. aasta juunis asus sooritama ekspertiisi Tisza-Eszläri juhtumi 
kohta, ehitati parasjagu surnukambri kõrvale hoonet, mis mõne aasta pärast muutus 
Euroopa ja kogu maailma üliõpilastele omalaadseks Mekaks. 

Asjaliku ning kuivavõitu Hoffmanni loengud sisaldasid üksnes fakte ja olid 
seepärast üsna üksluised. Keegi ei märganud professori erutust, kui ta 19. ja 20. juunil 
luges ette Trajtleri, Kissi ja Horvathi ekspertiisiakti. Viimane sisaldas just seda, mille 
vastu ta oli viimase viieteistkümne aasta jooksul võidelnud. Ja nimelt: iga arst ei tohi 
teha kohtumeditsiinilist ekspertiisi. Antud ekspertiisi järeldus kätkes endas niivõrd 
hirmsaid vigu, et need pidid hoiatama iga prokuröri ja kohtunikku. Hoffmann polnud 
kaugeltki kadestamisväärses olukorras, sest ta pidi otsustama kaudselt. Ainukesed 
usaldatavad andmed olid vaid Budapesti arstide hoolikalt ning asjatundlikult 
koostatud protokollid. Tisza-Dada arstide vead aga olid niivõrd nõmedad, nende 
asjatundmatus sedavõrd karjuv, et Hoffmann taipas seda laibale pilku heitmata. Tema 
kogemustest uppunute laipade puhul Prahas ja Viinis piisas, tõestamaks, et Tisza- 
Dada arstide järeldused on täielikult ekslikud ja kinnitavad üksnes, et viimastel pole 
kohtumeditsiinist udust aimugi. 

Näiteks kas või uppunu vanuse kindlaksmääramine. Tisza-Dada kirurgid olid 
määranud vanust üldmulje järgi, tuginedes hammaste pealiskaudsele hindamisele ja 
koljuõmbluse luustumisele. Nagu Lacassagne'gi ei tundnud Hoffmann skeleti 
vanuselisi muutusi. Selle probleemi lahendamine oli kohtumeditsiini edasise progressi 
asi. Kuid tema kogemused lugesid ka midagi. Kui arstid konstateerisid, et surnu 
koljuõmblus kinnitab lahkunu palju küpsemat iga, siis rääkis see väide üksnes 
väitlejate harimatusest. Juba tuhat korda oli tõestatud, et lauba pärgõmblus kasvab 
kinni teisel eluaastal. Teisel ekshumatsioonil olid kinnitanud Budapesti arstid, et 
laibal olid kõik hambad peale tarkusehammaste. Põhi-hambad, mis ilmuvad 
kaheteistkümne-kolmeteistkümneaastaselt, olid täiesti välja arenenud. Järelikult pidi 
hukkunu olema vanem. Et aga tarkusehambad hakkavad arenema 16 —17-aastaselt, 
laibal " eid aga polnud, siis võib järeldada, et hukkunu oli 12—17-aastane. Kuid 
Hoffmann ei piirdunud surnu vanuse määramisel üksnes hammastega. Ta kasutas 
professor Belki kirjeldust kogu skeleti kohta. Tisza-Dada tohtrid ei tulnud üldse 
luustiku vaatlemise mõttele. Vastavalt teadaolevatele andmetele pidid lapse 

kõhrjad abaluud hakkama luustuma alles 14. eluaastaks. Luustumist aga laibal ei 
täheldatud. Ka vaagnaluud kasvavad kokku alles 16.—18. eluaasta paiku. Kannatanul 
nad kokku kasvanud polnud. Paljud muudki pisitundemärgid rääkisid sellest, et 


uppunu oli pigem 13- kui 18-aastane. Sellest järeldas Hoffmann, et Tiszast leitud laip 
pidi kuuluma Esther Solymossi vanusele tütarlapsele. 

Tisza-Dada arstid väitsid, et laip polnud vees üle 10 päeva viibinud. Hoffmann aga 
oli korduvalt kokku puutunud surnukehadega, mis olid vees olnud nädalaid ja kuid 
ning samal ajal säilitanud üllatava värskuse. Professor oli seda täheldanud mitte nende 
laipade puhul, mis kiiresti pinnale tõusid, vaid juhtudel, mil uppunud olid jäänud 
mingil põhjusel pikemaks ajaks vee alla. Veepinnale tõusnud laibad hakkavad õhu 
toimel kiiresti lagunema, kuid eriti külma voolava vee all olevad surnud säilivad hästi. 
Vesi ei lase siseorganeil lagunema hakata. Peale selle pleegitab vesi naha. Mõne 
nädala pärast eraldub naha ülakiht koos küüntega alakihist. Veri tungib säilinud 
õhukesest nahast läbi ja laip vere-tustub. 

Kõik nood looduslikud protsessid olid Tisza-Dada arstidele tundmatu maa. 
Lähtudes laiba «värskusest», järeldasid nad, et surm oli saabunud vaid mõni päev 
tagasi. Vere puudumine hukkunu kehas ajendas neid väitma, et surm oli saabunud 
kehvveresuse tagajärjel. Kõige ilmekam aga oli arstide kinnitus, et hukkunu polnud 
kunagi füüsilist tööd teinud ega paljajalu käinud, sest õrn nahk kätel ja jalgadel võis 
kuuluda üksnes seltskonnadaamile. Küünteta küüneasemeid pidasid nad hoolitsetud 
küünteks. Budapesti professorid ei leidnud küüsi ei sõrmedel ega varvastel. Oma 
ekspertiisiakti lõpuosas kirjutas Hoffmann: «Kohtumeditsiinil on oma saladused. Neid 
tuleb uurida ning tunda. Sündmused Tisza-Dadas näivad mulle eredate näidetena, 
milliseid parandamatuid vigu võib kaasneda laialt levinenud hoolimatusega 
erialateadmiste vastu ...» 

Kui Hoffmann 1883. aasta juulis andis Karl von Eötvösile üle ekspertiisijärelduse, 
ei väitnud ta kategooriliselt, et Tiszast leitud on Esther Solymossi. Ta vaid kinnitas, et 
tegemist on Estheri vanuse tütarlapsega, kes on mitu kuud olnud jões. Sel ajal oli 
kohtuprotsess juba alanud. 

Nyireghaza kohtusaal muutus võitlustandriks mõistuse ja vihkamise vahel, 
objektiivse otsuse ja rumaluse vahel. Protsessil paljastati Bary meetodid. Tuli välja, et 
sekretär Piczeli oli endine mõrvar ning sunnitööline. Keegi ei kahelnud, et Moritz 
Scharfi oli sunnitud valetunnistust andma. Ei kohtupresident Kormnisi eelarvamused 
ning printsiibitus ega saadik Onody pretsedenditud kallaletungid prokurör Szeifferti 
vastu suutnud varjata tõsiasja, et kogu kohtuasi oli fabritseeritud kuulduste, vale ja 
šantaaži abil. Keegi ei suutnud takistada Budapesti professorite esinemist kohtus 
tunnistajatena. Ka oli Eötvösi käes Hoffmanni ekspertiisiakt. Hoffmanni järeldused 
olid Karl von Eötvösi seitse tundi kestnud 

kaitsekõne lõppakordiks. 3. augustil 1889. aastal vabastas kohus kõik kaebealused. 

Hoffmann tervitas soojalt kohtuotsust, kuid talle oli tähtsam fakt, et sündmused 
Tisza-Eszläris tõestasid üldsusele tema võitluse õigsust ja asjaolu, et 
kohtumeditsiinilist otsust tegeval arstil peavad olema erialased teadmised. Väsimatult 
kogu oma elu töötanud Hoffmann suri 1897. aastal 60-aastaselt. Surm saabus liiga 
vara. Ta polnud jõudnud veel eraldada kohtumeditsiini üldarsti-teadusest ja 
patoloogiast, Hoffmanni õpilane Albin Haberda tundus Viini ülikooli juhtkonnale veel 
liiga noorena, et teda usaldada Hoffmanni tööd jätkama. Viimase järglaseks nimetati 
Kolisko, kes hävitas kõik selle, mida Hoffmann nii suure vaevaga oli saavutanud. 
Mõõn kestis kuni 1916. aastani, mil kohtumeditsiini Viini koolkonna ette astus Albin 
Haberda. Hoffmann aga jäi ajalukku kui väljapaistev isiksus, Viini kohtumeditsiini 
isa, sümbol võitluses kohtumeditsiini suveräänsuse eest. 


7. Kas inimese või looma veri? 


«Erilist huvi pakub see, et mul õnnestus oma seerumi abil kindlaks teha inimverd 
neljanädalase vanusega kuivanud inim-, hobuse- ja lehmavere füsioloogilises lahuses. 
See asjaolu on ilmselt eriti tähtis kohtumeditsiinile...» Nii kirjutati 1901. aastal ajakir- 
jas «Deutsche Medizinische Wochenschrift» inimvere kindlaksmääramise viisist. 
Kirjutise autori nimi oli Paul Uhlenhuth, kes töötas tookord Greifswaldi ülikooli 
hügieeniinstituudis assistendina. 

Kirjutis ise oli lühike. Ometi oli see üks suuremaid avastusi sajandivahetuse 
kohtumeditsiinis. 

Kohtumeditsiini pioneerid olid juba ammu otsinud vahendit, et määrata, kas plekid 
ja muud jäljed kuriteopaigal või kahtlusaluse esemetel on verest. Asjatundjad 
märkasid, et kuivanud või vana veri kaotab oma värvuse peagi. Punane värvus 
muutub pruuniks, seejärel kollakasroheliseks ega meenuta väliselt üldsegi verd. Kuid 
veri võiks olla kaudne tõend tapmise, tapmiskatse, kehavigastuste tekitamise, 
vägistamise, röövimise või karjavarguse kindlakstegemisel! 

Juba kohtumeditsiini algaastail tehti arvukaid katseid leida meetod, mis suudaks 
tõestada, et ebamäärased plekid on verejäl-jed. Seoses selle probleemiga tekkis 
otsekohe teine. Kriminaalpolitsei ja õigusmõistmise ajaloos teati tuhandeid juhtumeid, 
mil kahtlus- ja süüaluste juures oli avastatud värskeid vereplekke, kuid ometi ei 
suudetud neid inimesi süüdi mõista. Iga kord kinnitasid kahtlusalused, et plekid on 
tekkinud loomaverest. Kuidas niisugust väidet ümber lükata? Kohtumeditsiin jäi 
enamasti ummikusse. 

Kuid 7. veebruaril 1901, mil Saksamaa ja Austria kohtuarstid 

lugesid umbusalduse ning lootusega ajakirjast «Deutsche Medi-zinische 
Wochenschrift» Uhlenhuthi kirjutist, juba osati üht verd teisest eraldada. 

1853. aastal töötas tookord Austria-Ungarile alluvas Krakovis anatoom Ludwig 
Teichmann-Stawlarsky. Ta pani tähele, et lahustades kuivanud verd soolvee ja äädika 
segus, seda keemiseni kuumutades, tekivad mikroskoobi all nähtavad omapärased 
kristallid. Neid hakati nimetama hemokristallideks hemoglobiini järgi, mis annab 
verele punase värvuse. Kahjuks aga kristallid ei moodustu juhul, kui vereplekid 
asuvad roostetanud metallesemel või riidel, mis on kuumutatud temperatuurini 140° 
või üle selle. Kui kristalle ei moodustu, ei saa ikkagi kindlaks määrata, kas tegemist 
on verega. Vastupidistel juhtumitel aga võis kindel olla, et uuritav on nimelt veri. 
Teichmanni avastusest haarasid kinni kõik kohtuarstid. 

Mõni aeg hiljem, 1861. aastal, töötas hollandlane van Deen välja teise meetodi juba 
"ammu kuivanud vere kindlaksmääramiseks. Ta kasutas ära hemoglobiini omaduse 
hapnikku siduda ning vabastada. Van Deen täheldas katsetes Lääne-India saarestikust 
pärit gujakipuu vaigu piirituslahusega, et see muutub vere lisamisel siniseks. 
Seejuures piisas tillukesest verekogusest. Isegi sel juhul, kui van Deen katsetas aastaid 
seisnud ning värvuse kaotanud verega, värvus lahus silmapilk siniseks. Ehkki lähema 
kümne aasta jooksul selgus, et samasuguse reaktsiooni kutsuvad esile ka kaalium, 
kloor ja jood, sai van Deeni menetlus vere kindlaksmääramise oluliseks meetodiks. 

Kaks aastat hiljem töötas sakslane Schönbein välja vere kindlakstegemise teise viisi. 
Selle järgi võis vere olemasolu avastada isegi siis, kui tema jäljed olid kõrvaldatud. 
Schönbein pani tähele, et hemoglobiin sisaldab fermenti, mis vesinikülihapendi toimel 
tekitab valget vahtu. Kui töödelda vesinikülihapendiga kahtlasi esemeid, kahtlusaluse 
rõivaid või kohti, kus on olnud verd, tekib kohe vaht. Aja jooksul selgus, et 
vesinikülihapend ei reageeri üksnes vere, vaid ka röga, sülje ja mõnikord ka roostega. 


Peale selle hävitab vereplekkide liiga intensiivne töötlemine vesinikülihapendiga 
asitõendi. Kuid vaatamata toodud puudustele omistati Schönbeini menetlusele suurt 
tähtsust. Sest ta viitas vere võimalikule olemasolule jälgedes, mida hiljem võis 
tõestada Teichmanni või van Deeni proovide abil. 

Arvestades seda, et veri koosneb punastest ja valgetest verelibledest, hakkasid 
uurijad vaatlema kahtlasi plekke mikroskoobi all leidmaks omapärase kujuga 
punaliblesid. Muidugi oli tarvis kuivanud veri enne lahustada. Selleks otstarbeks 
kasutati keedusoola, booraksi või kaaliumhüdroksiidi vesilahust. Tõsi, mõnikord 
kulus vereliblede tursutamiseks mitu päeva ja väga vana verd polnudki võimalik 
mikroskoobi all uurida. 

1859. aastal tekkis mikroskoopilise meetodi kõrval loodusteaduses uus füüsikaline 
meetod, mis etendas kohtumeditsiinis erakordselt 

tähtsat osa. Jutt on nimelt spektraalanalüüsist, mille avastasid sakslased Kirchhoff ja 
Bunsen. 

Prismat läbiv valgus moodustab ekraanil vikerkaaretaolise spektri punasest kuni 
violetse värvitoonini. Bunsen ja Kirchhoff tegid kindlaks, et igal valgust kiirgaval 
ainel on isesugune spekter. 1861. aastal teatasid teadlased, et nende spektroskoobi abil 
saab suure täpsusega kindlaks teha kolme miljondiku grammi naatriumsoola 
olemasolu sellele iseloomuliku kollase spektrijoone järgi. Selgus, et igal tahkel, 
vedelal ja gaasilisel ainel, kui neid kuumutamise või elektrilaengu abil panna valgust 
kiirgama, on oma iseloomulik spekter. Nii sai võimalikuks määrata mitmesuguseid 
aineid nende spektri järgi. Peale helendavate ainete spektri avastasid Bunsen ja 
Kirchhoff niinimetatud neeldumisspektrid, mis tekivad juhul, kui hõõguva aine 
valgust juhiti läbi tunduvalt jahedama vedeliku või gaasi. Viimased neelasid osa 
valgusest ja spektrile tekkisid mustad jooned. Joonte asukoht ja omapära iseloo- 
mustavad läbivalgustatavat ainet. Lõpuks selgus, et peale silmale nähtamatu valguse 
on veel olemas ultraviolett- ja infrapunased kiired, mis moodustavad nähtava spektri 
vastavates otstes nähtamatud spektrid. Neid oli fotograafilisel teel võimalik muuta 
nähtavaiks. Sellel oli tundmatute ainete määramisel erakordselt suur tähtsus. 

Verd sisaldavate lahuste spektraalanalüüsil selgus, et hemoglobiin tekitab spektris 
tumedaid neeldumisjooni ja -vööndeid, mis asuvad kindlates kohtades. 
Spektraalanalüüsiks piisas, kui värsket verd lisati keedusoolalahusele või vana verd 
töödeldi piirituse, äädika või soolhappega. Lahustid muidugi põhjustasid hemoglo- 
biinis teatud muutusi, kuid seda sai analüüsimisel arvestada. Lõpuks õnnestus 
valmistada mikrospektrograaf, mida võis ühendada mikroskoobiga. See võimaldas 
analüüsida ka vaevumärgatavaid verejälgi. 

Nii oli kohtumeditsiin sajandi lõpuks loonud endale verejälgede avastamise 
vahendite ja meetodite arsenali. Katsed eristada inimverd loomade omast aga jäid 
tulemusteta. Alates 1829. aastast kuni 1901. aastani toimus hulk ebaõnnestunud 
eksperimente. Orfila, Dumas, Cattaneo, Barruel, Friedberg, Misuraka, Dvorni-tšenko, 
Magnanini — prantslased, itaallased, jaapanlased, venelased, sakslased, austerlased 
— kõik nad püüdsid lahendada probleemi: eraldada inimverd loomade omast. 

Hiljem püüti saavutada soovitud tulemusi vere mikroskoopilise uurimisega. Kõigil 
imetajatel, muidugi ka inimesel, (väljaarvatud kaamelil ja laamal) on punalibled 
kettakujulised. Kõigi teiste selgrooliste punalibled on ovaalsed ja rakutuumaga, mis 
imetajail puudub. Niisiis, kui veres leiti ümmargusi vereliblesid, kuulus veri 
imetajaile loomadele või inimesele, kui ovaalseid, siis aga lindudele, kaladele või 
teistele selgroolistele. See oli juba midagi, kuid kahjuks mitte kõik. Et õppida 


eristama inimverd lehmade, hobuste, koerte, sigade ja teiste koduloomade verest, 
millele kahtlusalused 

tavaliselt viitasid, püüti vereliblesid tavaliselt mõõta. See oli aga tühi töö. 

1898. aastal töötas itaallane Roberto Magnanini — hilisem kohtumeditsiiniprofessor 
Modenas — välja spektraalanalüüsil rajaneva meetodi. Pikaajaliste katsete tulemusena 
tegi ta kindlaks, et inimese ja loomade hemoglobiin käitub töötlemisel 
kaaliumhüdroksiidiga erinevalt. Kemikaali toimel tekib eriline aine — hematiin. Too 
moodustub värskes inimveres 2, koera veres 6, hobuse veres 31 ja vasika veres 135 
minuti pärast. Küllalt suured erinevused. Kuid see meetod sobis vaid värske vere 
analüüsimiseks ja seepärast jäi probleem praktiliselt lahendamata. 1901. aastal ei 
osanud kohtu-meditsiin veel inimverd loomade omast eraldada. Kui ilmus Paul 
Uhlenhuthi töö uuest meetodist, suhtusid paljud lugejad sellesse skeptiliselt — 
pettumusi oli olnud juba liiga palju. Mida soovitab Uhlenhuth? On see uus lootus voi 
seebimull, mis esimesel katsetusel lõhkeb? Aga ehk on see tõepoolest suur avastus, 
mis teeb lõpu abitusele ja annab kohtumeditsiini käsutusse võimsa relva? 


8. Vereseerumi uurimine andis vastuse. Paul Uhlenhuth 


1901. aastal sai Paul Uhlenhuth 30-aastaseks. Sõjaväearstina oli ta komandeeritud 
Berliini nakkushaiguste instituuti, mis oli tol ajal tuntud meditsiinikeskus. 

Instituudi direktorit Robert Kochi tundsid kõik. Oma nime tegi ta surematuks 
tuberkuloosikepikeste avastajana. Kochi õpilasena tegi Uhlenhuth esimesi samme 
bakterite salapärase maailmaga tutvumisel. Ta uuris nakkushaiguste levimise põhjusi, 
sai teada vere hämmastavast omadusest osutada vastupanu temasse tunginud 
haigustekitajatele ja üldse võõrkehadele. Instituudis tutvus noor teadlane Kochi ainsa 
assistendi Friedrich Loeffleriga, kes hiljem avastas difteeriatekitaja. Berliinis juhtis ta 
suu- ja sõratove uurimise riiklikku komisjoni. Hiljem sai temast Greifswaldi ülikooli 
hügieenikaprofessor. 1899. aastal kutsus Loeffler Uhlenhuthi Greifswaldi endale 
assistendiks. Otsides Greifswaldis mikroskoobi all suu- ja sõratõve nähtamatu tekitaja 
vastast seerumit, märkas Uhlenhuth asjaolu, mis võimaldas tal iseseisvalt teha 
avastuse. Asi sai alguse vere salapäraste omaduste uurimisest, mis võimaldasid verel 
temasse tunginud võõrkehi kahjustada. 

1890. aastal oli sakslane Emil von Behring kindlaks teinud, et vere vedelas osas, 
niinimetatud seerumis, tekkisid loomadel diftee-riamürgi ettevaatlikul manustamisel 
difteeriavastased kaitseained, mis olid väga mõjusad difteeriahaigete laste ravimisel. 
Sellest ajast alates hakkasid eriti saksa, prantsuse ja belgia teadlased raviseerumite 
otsingul teiste nakkushaiguste vastu üksteisega võistlema. Seejuures avastas belglane 
Bordet, et küülikutel, kelle verre oli süstitud mõni aeg lehmapiima, arenesid 
vereseerumis kaitsekehakesed neile võõra valgu vastu. Kui nende loomade 

vereseerumit segati lehmapiimaga, täheldati kummalist nähtust: lehma piima valk 
kaseiin eraldus sellest sogase sademena. 

Vere kaitsekehakesi, tänu millele eraldus sade, hakati nimetama pretsipitiinideks. 
Viimaste tekkimise fenomen äratas Uhlenhuthi tähelepanu. Viiskümmend aastat 
hiljem kirjutas teadlane: «Alustades 1900. aastal oma tööd, seadsin enesele 
ülesandeks kindlaks teha, kas munavalguga töödeldud loomade seerumis arenevad 
spetsiifilised pretsipitiinid ja kas sel viisil ei saa eraldada erinevate lindude valke.» 

Uhlenhuth hakkas küülikutele manustama kanamuna valku suurtes kogustes. 
Loomade verest sai ta seerumi, mis isegi lahjenduses 1:100 000 sadestas kanamuna 
lahuses valgu, kusjuures viimane muutus värvuselt hallikaks. Kuid see seerum ei 


mõjustanud mingil moel teise päritoluga valgulahuseid. Uhlenhuth kasutas katseteks 
mitmesuguste lindude — kajakate, pärlkanade, iibiste, tuvide, hanede, partide, 
kalkunite mune. Vaid sugulaslindude puhul nagu kana ja pärlkana, toimisid 
pretsipitiinid üht moodi mõlema liigi valgu suhtes, kuid siiski erineva intensiivsusega. 
Küülikuvere seerumi abil võis Uhlenhuth peagi kindlaks teha, millisele loomale 
kuulub analüüsitav valgulahus, mille päritolu ta ei teadnud. Iseenesest tekkis mõte: 
kas on erinevust kanamuna valgu ja sama linnu verevalgu vahel? Ja kas seda erinevust 
saab küüliku vereseerumi abil tuvastada? 

Mõne nädala pärast, 1900. aasta suvel, oli Uhlenhuthil vastus käes. Kanamuna 
valkaine süstimise tulemusena saadud küüliku vereseerum ei mõjustanud kana 
verelahust. Ja vastupidi: kanavere süstimise teel saadud vereseerum ei mõjustanud 
munavalku. Lisades lehmaverd küülikuseerumisse, mis sadestas kanavere valku, 
polnud mingeid tulemusi. Järelikult pidid eksisteerima põhimõttelised erinevused 
erinevate liikide verevalkude vahel. Uhlenhuth kordas oma katset teiste loomade — 
hobuse, lamba ja sea verega. Tulemused kinnitasid järeldust. 

Viiskümmend aastat hiljem kirjutas Freiburgi kuulus hügieenika- ja 
bakterioloogiaprofessor Uhlenhuth: «See huvitav tähelepanek oli lähtepunktiks 
erinevate liikide vere määramise bioloogilise meetodi väljatöötamisel.» Need sõnad ei 
anna edasi selle hetke erutust, mil tema ees avanes võimalus eristada inimverd looma 
omast ja sel viisil lahendada kohtumeditsiini üht põletavamat probleemi. Minutitki 
viivitamata hakkas ta katsetama. Ta süstis' küülikule eesliverd, sai tavalisel viisil 
seerumi ja segas selle eesli-vere seerumiga. Otsekohe algas valgu sadestumine. Kuid 
toosama 1 seerum ei mõjustanud ei lehma, kitse ega kana verd. Kui Uhlenhuth kordas 
katset küülikuseerumiga, mis oli saadud lehmavere süstimisega ja see sadestas üksnes 
lehmavere valku, teatas ta oma tulemustest professor Loefflerile. Viimane oli 
kohtumeditsiini probleemidega hästi kursis ja taipas otsekohe Uhlenhuthi avastuse 
tähtsust. Kuid ta tundis ka teaduslike avastuste salakavalust. Seepärast ei tahtnud ta 
uskuda paljaid sõnu ning nõudis tõestusi. Val- 

mistati mitmesuguste loomade — lehma, hobuse, koera, kassi, hirve, merisea, sea, 
hane, kalkuni ja hiire — verelahused. Seejärel lisas Loeffler sellesse kollektsiooni 
inimvere lahuse. Nüüd tegi ta Uhlenhuthile ülesandeks määrata, milline neist lahustest 
sisaldab lehmaverd. 

«Mõne minuti pärast olin ülesande lahendanud,» kirjutas Uhlen-huth aastaid hiljem. 
«Ainult lehmaverd sisaldanud lahus sogastus ja andis valgusademe. Samal ajal jäid 
teised lahused läbipaist-vaiks.» 

See katse veenis Loefflerit. Ta lõi Uhlenhuthile vajalikud töötingimused ja tegi talle 
ülesandeks valmistada küüliku vereseerumeid, mis võimaldaksid kindlaks teha 
mitmesuguste liikide, eelkõige aga inimese verd. Mõne nädala pärast oli ülesanne 
täidetud ja Uhlenhuth võis paari minuti jooksul kindlaks teha inimverd tosina teiste 
hulgast. Arvukad katsed kinnitasid, et nüüd võib eristada mitte üksnes inimverd 
loomade omast, vaid üksteisest ka erinevate loomaliikide verd. Seerumid, mis 
mõjustasid sugulasliikide, nagu hobuse ja eesli verd, ei võimaldanud viimaste täpset 
eristamist. Ka inimese seerum mõjustas inimahvi verd nii, et nende liikide verd ei 
saanud eristada. Kuid erandid olid tühised võrreldes võimalusega vere kuuluvust 
kindlaks määrata. 

1900. aasta detsembris sai Uhlenhuthi katsetest kuulda Greifswaldi ülikooli 
kohtumeditsiiniprofessor Otto Beumer. Ta hakkas Uhlenhuthi töös aktiivselt osalema, 
soovitas viimasel jätkata katseid ja püüda tõestada, et küüliku seerum mõjustab samuti 
ka kuivanud, palju kuid ja aastaid tagasi valatud verd. Sellega muutuks avastus 


kohtumeditsiinile hindamatuks abiliseks. Beumer andis Uhlenhuthile mitu tosinat 
proovi vana verega, tegi ise vereplekke inimeste ja loomade verest, kuivatas neid, 
lahustas keedusoola-lahuses ja andis Uhlenhuthile määramiseks. Loeffler korraldas 
uurijale mitmesuguseid lõkse ja püüdis teda viia segadusse. Kuid kõik see oli asjata. 
Uhlenhuthi seerumid mõjustasid ka väga vanu vereproove, samuti neid, mis sisaldasid 
verd vaid tühises koguses. 

Heites pilgu avastuse ajaloole, meenutas Uhlenhuth oma erutust 1901. aasta 
jaanuaripäevadel: «Ehkki polnud enam kahtlust, et vere määramise probleem 
kohtumeditsiinis on põhimõtteliselt lahendatud, ometi hoidis hiigelsuur vastutus mind 
tagasi juba ammu valmiskirjutatud käsikirja trükis avaldamisest. On ju sellega seotud 
kohtuotsused. Ja siis soovitas mu noor, mitte midagi kahtlustav naine töö 
publitseerimist mitte enam edasi lükata.» «Mitte midagi kahtlustav» seepärast, et 
naine ei teadnud August von Wassermanni töödest, kes samal ajal oli Berliinis 
sattunud samuti probleemi lahenduse jälgedele. Uhlenhuth pidas veel kord nõu 
Friedrich Loeffleriga, kes kiitis plaani heaks ja juba samal õhtul saatis kirjutise 
ajakirjale. «Juba nädala pärast sain korrektuuri ja peagi, 7. veebruaril 1901. aastal 
ilmus trükis mu töö pealkirjaga «Erinevate liikide vere määramise meetod ja inimvere 
olemasolu diferentsiaal-diagnostiline tõestus».» 

9. Sadistlik mõrvar 


Kohtuarstid ja kriminalistid, kellele praegu Uhlenhuthi reaktsioon on igapäevane, ei 
suuda ette kujutada seda erutust, millega kohtumeditsiin ja kohtud pärast mõningat 
kõhklemist hakkasid kasutama Paul Uhlenhuthi meetodit. Mone nädala jooksul 
muutus Greifswald saksa ja välismaa kohtuarstide rännakute sihtpunktiks. Meedikud 
tahtsid isiklikult tutvuda Uhlenhuthi katsetega. Tuli vastata arvukatele küsimustele 
ning töödelda vereproove, mida olid saatnud prokurörid ja uurijad palvega määrata 
kindlaks, kas tegemist on inim- või loomaverega. Kuid üldist huvi tekitas avastus alles 
siis, kui Uhlenhuth kasutas oma meetodit edukalt kriminaalasjas laste tapmise kohta 
Läänemeres asuval Rügeni saarel. 

1901. aasta 1. juuli õhtul jäid kadunuks Rügeni kaguosas asuva Seebad-Göhreni 
voorimehe pojad — 8-aastane Hermann ja 6-aas-tane Peter Stubbe. Õhtusöögile nad 
ei ilmunud. Kui pimeduse saabudes lapsed ikka veel koju polnud tulnud, läksid isa, 
mõned naabrid ja sandarm neid otsima. Göhren asus metsa ääres ja Stubbe oletas, et 
poisid võisid mänguhoos metsa ära eksida. Valjusti laste nimesid hõigates käisid 
otsijad metsa läbi. Mõne tunni pärast pöördusid nad koju tagasi, otsustades järgmisel 
hommikul otsinguid jätkata. 

Kuid 2. juulil saabus sõnum, mis pani nördima terve Rügeni. Üks otsingutest 
osavõtnud naaber oli leidnud tihedast võsast mõlema lapse laibad. Poiste pead olid 
lömastatud ja kehast eemaldatud, käed ja jalad otsast lõigatud, kõhud avatud. Mõrvar 
oli siseelundid metsa mööda laiali loopinud. Vanema poisi südant ei õnnestunudki 
üles leida. Võib-olla oli mõrvar selle kaasa võtnud. Põõsastest leiti suur verine kivi, 
millega lapsed oli tapetud. Kõik see tunnistas, et mõrv oli toimunud seksuaalse 
perverssuse pinnal. Politsei hakkas otsima tunnistajaid, kes olid näinud lapsi koos 
võõra inimesega. 2. juuli õhtul teatas puuviljamüüjanna, et ta oli näinud, kui 1. juuli 
õhtul kõnetas lapsi Baabest Rügeni saarelt pärinev tislerisell Ludwig Tessnow. Too 
veidrik oli kaua aega mööda Saksamaad hulkunud ja alles hiljuti saarele ilmunud. 2. 
juuli õhtul oli keegi kojamees Tessnowit näinud. Tema ülikond olnud üleni pruune 
plekke täis. 


Tessnow arreteeriti. Tal oli seljas tööriietus: särk, püksid ja sinine põll. Kuid tema 
kapist leiti ülikond, uus kübar, samuti ka uus lips. Mõned kohad ülikonnal paistsid 
olevat äsja pestud, kuid särgil, kübaralindil, pintsakul, pükste ja vesti voodril oli näha 
vaevu kuivanud plekke. Tessnow eitas laste tapmist. Ta seletas, et kübaralint on juba 
ammust aega lehmaverega koos, muud plekid aga on tekkinud tisleripeitsist, millega 
ta iga päev kokku puutub. 

Tessnowi jutt peitsist tuletas Greifswaldi uurijale meelde teist lastemõrva, mis oli 
toimunud 9. septembril 1898. aastal Osnabrücki lähedal Lechtingeri külas. Hannelore 
Heidemanni ja Else Langemeieri vanemad ootasid oma tütreid koolist lõunasöögile. 
Koolist 

järele pärides selgus, et kumbki tütarlaps polnud sel päeval üldse koolis olnud. 
Vanemad ja külaelanikud otsisid metsa läbi ning leidsid põõsastest Hannelore 
Heidemanni laiba. Ohtu eel leiti ka teine laip. Mõrvar oli tütarlaste kehad tükeldanud 
ja tükid laiali loopinud. Kahtlus langes kellelegi tislerile, keda oli külas nähtud. Tema 
ülikond oli plekke täis. Osnabrücki politseinikud ei teadnud kohtumeditsiinist midagi, 
jäid rahule seletusega, et plekid olevat tekkinud tisleripeitsist, ja vabastasid mehe. 

Greifswaldi uurija saatis Osnabrücki järelepärimise ja sai teada, et tisler, kes 1898. 
aasta septembris oli kinni peetud ja vabastatud, oli Ludwig Tessnow. Kui uurija sai 
need andmed, oli ta Tessnowi süüs veendunud. Seejuures meenus talle veel üks teade. 
Ööl vastu 12. juunit 1901 oli ühel karjamaal Göhreni lähedal tapetud kuus-seitse 
lammast, kellel oli sisikond välja lastud ja kehad tükkideks lõigatud. Lammaste 
peremees ilmus tapmispaigale liiga hilja, kuid nägi põgenevat kurjategijat ja kinnitas, 
et tunneb ta kokkusaamisel ära. Uurija näitas Tessnowit lammaste peremehele. 
Talupidaja tundis kahtlusaluse ära kõnnaku, liigutuste ja profiili järgi, mida ta 
vaatamata videvikule selgesti oli näinud. Tessnow aga kinnitas endiselt, et pole 
kunagi süütute loomade külge kätt pannud ega lapsi mõrvanud. Plekid rõivastel aga 
olevat peitsist, mitte verest. 

23. juulil kohtus uurija pärast väsitavat ja tulemusteta ülekuulamist Greifswaldi 
peaprokuröri Hübschmanniga, pidas temaga nõu ja arvas, et Tessnowit on raske 
kuriteos paljastada. Hübschmann oli just äsja tutvunud Uhlenhuthi tööga. «Teate 
mis,» ütles prokurör. «Uhlenhuthi meetodi järgi saab kindlaks teha nii inimese kui ka 
lamba vere. Kui te leiate Tessnowi rõivastelt mõlema verd, olete otsustava barjääri 
ületanud. Lamba veri rõivail ja karjuse tunnistus ei jäta kahtluse varjugi, et Tessnow 
on veristanud lambad. Ja asitõend, et arvukad plekid riietel on inimvere plekid, pal- 
jastab tema vale lõplikult. Üle jääb üksnes seletus, et ta on nii või teisiti elajalikku 
mõrva segatud.» 

Kui Uhlenhuth 29. juulil ja 1. augustil sai kaks pakki Tessnowi rõivaste ja verise 
kiviga, valitses elanikkonna hulgas ja ajalehtedes juba rahulolematus, et politsei 
polnud suutnud Tessnowit paljastada. Uhlenhuth sai väga hästi aru, mis tähendab 
ülesande edukas täitmine talle enesele ja tema inimvere diferentsiaalse diagnostika 
meetodile. Koos oma ainsa abilise Schirmacheriga uuris ta peaaegu sadat plekki ja 
plekikest. Kasutades Teichmanni ja gujakiproove, tegi ta alguses kindlaks, kas üldse 
on tegemist verega. Seejuures selgus, et Tessnowi töörõivastel verd polnud. Hoopis 
teine lugu oli ülikonnaga. Klassikalised proovid tuvastasid vere. Kust vähegi 
võimalik, kaapis Uhlenhuth Tessnowi ülikonna igast plekist maha väikese osakese. 5. 
augustil 1901 tegi Uhlenhuth oma uuringutest kokkuvõtte. Ta tõestas inimvere 
olemasolu kuues kohas pintsakul, seitsmes kohas pükstel, neljas kohas kübaral, ühes 
kohas särgil ja neljas kohas vestil. Peale selle tegi ta 

kindlaks, ja see polnud vähem tähtis, et seitsmes kohas pintskul ja kolmes kohas 
pükstel oli lambaverd. 

Uhlenhuthi ekspertiisi osa protsessis Tessnowi üle ja sellele surmanuhtluse 
määramises 1902. aasta lõpul tegi meetodi tuntuks ka väljaspool Saksamaa piire. 
Mõnedes teadlastes tekkinud kahtlused lükkas uurija edukalt ümber. Vead võisid 
tekkida üksnes oskamatusest seerumit valmistada. Uhlenhuth nõudis, et seerumit 
valmistataks vaid riiklikus instituudis spetsialistide kontrolli all. Ta juhtis tähelepanu 
sellele, et mõned ained, nagu puukoor ja nahk tekitavad seerumis sademe ka vere 
puudumisel. Ta oli veendunud, et niisuguseid aineid leitakse veelgi. Ja tõepoolest, 
kümme aastat hiljem tõestas Hamburgi ülikooli kohtumeditsiini instituudi direktor 
Erich Fritz, et mõned vihmamantlite immutusainetest tekitatud kahtlased plekid 
andsid seerumiga töödeldes eksitavaid tulemusi. Uhlenhuth kindlustas end juba 
algusest peale selliste vigade eest, kui nõudis, et vereplekkide kontrollimisel tuleb 
kontrollida ka sama materjali üht ja sama seerumit kasutades. 

1904. aastal, kui Tessnow hukati, ei takistanud enam miski meetodi edukat 
kasutamist kogu maailma kohtumeditsiiniinstituutides. 


10. 1888. aasta. Kriminalistide uus põlvkond 

Uhlenhuthi avastuse eel valitses Saksamaa kohtumeditsiinis vaikus. Tõsi, 
kohtumeditsiiniasutuste organisatsioon saksa riikides oli parem kui paljudes teistes 
maades. Kuritegude paljastamisel olid prokuröride ja uurijate käsutuses erivolitustega 
arstid. Nende teadmiste tase sõltus teaduse arengust ja kõrgkoolist, kus nad olid 
saanud oma kohtumeditsiinialase ettevalmistuse. Siinkohal jäi Saksamaa 
Prantsusmaast ja Austria-Ungarist lootusetult maha. Saksa riikide valitsused, politsei 
ja ülikoolide arstiteaduskonnad ei tunnistanud kohtumeditsiini ikka veel omaette 
teaduseks. Ent üksnes sellele pidi kriminalistika juba lähemas tulevikus tuginema. See 
oligi põhjustanud pikaajalise seisaku saksa kohtumeditsiinis. 

Kui professor Ungar 1888. aastal Kölnis loodusuurijate kokkutulekul esines kõnega 
«Kohtumeditsiini tähtsusest ja selle kohast Saksamaa kõrgkoolides», veendusid 
kuulajad, et senine olukord ei tohi enam kaua kesta. Ungar ise polnud kohtuarst, vaid 
Bonni pediaater. Ta pidi laste kahtlaste surmajuhtumite puhul sageli tegema 
ekspertiise. Seepärast oligi ta hakanud mõistma kohtumeditsiini tähtsust. Ungar 
hakkas enda algatusel pidama loenguid kohtumeditsiinist. Tal polnud ei instituuti ega 
laboratooriumi ja oma katseid tegi ta sõprade laboratooriumides. Juba 1883. aastal 
äratas Ungar tähelepanu, tõestades, et kopsude vette asetamine, mida juba ammust 
ajast kasutati indikaatorina, kas laps oli sündinud elusalt või surnult, ei garanteeri 
täielikku tõesust. Eelkõige võisid eksitada lagunemisgaasid. Täites surnult sündinud 
lapse 

kopsud, tingisid gaasid kopsude ujuvuse. Sellega äratas Ungar huvi küsimuse 
teaduslikuks lahendamiseks. 

1888. aastal oli Ungari nimi tuntud ka välismaal. Oma ettekandes teatas ta, et 
üksnes kahes kahekümnest Saksamaa ülikoolist lugesid kohtumeditsiinikursust 
koosseisulised professorid. Kümnes ülikoolis kohtumeditsiini üldse ei õpetatud, 
ülejäänud kaheksas lugesid kohtuarstid kursust juhuslikult, kutsetöö kõrvalt. Mitte 
kusagil ei korraldatud selles õppeaines eksameid ja seetõttu näis kohtumeditsiin nii 
arstiteaduskondade kui õigusteaduskondade üliõpilastele vähetähtsana, kasutu 
lisakoormana. Teaduslikud uurimisinstituudid puudusid. Kui õppeainet lugesid 
kohtuarstid, oli ajuti võimalik praktiliselt tegelda laipadega, mis sattusid kätte mõrva, 


enesetapu või kahtlastel asjaoludel järgnenud surma tõttu. Kuid iga laiba pärast tuli 
võidelda patoloogidega. 

80. aastatel kirjutas Ungar, millistes tingimustes olid pidanud töötama tema 
sugulane Casper ja professor Liman: «Räpases ning pimedas õhutamisvõimaluseta 
keldriruumis olid välja pandud kindlakstehtud ja tundmatute isikute laibad, mille 
rõivad olid sinnasamasse nööride külge üles riputatud ... Siin algasid matusetali-tused 
ja sageli võis näha, kuidas vaimulik pöördus matuseliste poole samas õudselt haisvas 
keldris, kus sooritasid oma uuringuid kohtunikud, arstid ja üliõpilased.» Alles 1886. 
aastal ehitati Berliinis uus surnukamber, mille idatiivas asus lahkamisruum, kus võisid 
töötada kõik Berliini seitse kohtuarsti. Samas tiibhoones sai professor Liman oma 
käsutusse mõne toa kohtumeditsiiniga tegelemiseks. 

Alles 19. sajandi viimasel aastakümnel hakkas halvustav suhtumine kohtumeditsiini 
vastu kaduma. Paljude maade noored patoloogid mõistsid, et see ongi too uudismaa, 
mis pakub suuri võimalusi teaduslikuks tegevuseks. Berliinis asus vana professor 
Limani kohale kolmekümneaastane endine terapeut ja patoloog Fritz Strassmann, kes 
tegi palju, et kohtumeditsiin hakkaks etendama juhtivat osa kriminaalasjades. Veelgi 
suurem entusiast oli Richard Kockel, kes sai Leipzigis esimeseks «plaaniväliseks 
kohtumeditsiini õppejõuks». Et ta polnud kohtuarst, pidi ta hankima Saksimaa 
justiitsministeeriumilt loa võtta osa lahkamistest, mida kohtuarstid üsna sageli üpris 
oskamatult sooritasid. Kulutused «osavõtuks», mis toimusid väljaspool Leipzigi, pidi 
ta ise kandma. 

Adolf Lesser alustas oma tegevust patoloogina Rudolf Wirchowi Berliini 
koolkonnas. 1886. aastal asus ta elama Breslausse ja aasta hiljem hakkas lugema 
kohtumeditsiini kursust Breslau ülikoolis. Königsbergis arendas tormilist tegevust 
Strassmanni õpilane, noor eradotsent Georg Puppe. Ta võttis osa Saksamaa 
Kohtumeditsiini Ühingu moodustamisest ja uue teadusharu — sotsiaalmeditsiini 
liitmisest ühinguga. Sotsiaalmeditsiin uuris noid meditsiiniprob-leeme, mis olid 
tekkinud seoses tööstusajastuga: töötraumasid, töö-võimelisust, tegeles 
sotsiaalkindlustuse ja pensionidega. 

Halles kuuldi esmakordselt Ernst Ziemke häält, kes sai hiljem 

üheks leidlikumaks kohtuarstiks. Esimesi kogemusi uppumissurma diagnostikas 
omandas Danzigis Karl Berg. Kõik need mehed Kockelist Bergini, Strassmannist 
Ziemkeni olid inimesed, kes lõid käesoleva sajandi 20.—30. aastatel saksa 
kohtumeditsiini. Kuid 1901. aastal oli nende võitlus kohtumeditsiini tunnustamise eest 
veel üsna vaevarikas. Pole juhuslik, et samal aastal alustas veel üks 
kohtumeditsiinipioneer, nimelt Ernst Giese oma tegevust eradot-sendina Jenas 
sissejuhatava loenguga teemal «Oskus eristada verd käesoleval ajastul». Uhlenhuthi 
avastus andis kohtumeditsiini arengule Saksamaal ennenägemata tõuke. Saksamaast 
eemal, eriti Prantsusmaal, soodustas võimalus eristada inimverd looma omast usku 
kohtumeditsiini piiramatutesse võimalustesse. Võib-olla polnud see juhus, et just 
Pariisis elas kohtumeditsiin mõni aasta hiljem üle skandaalse kriisi. Lacassagne 
märkis selle kohta järgmist: «Ajalugu meenutab meile meie teadmiste ja oskuste 
piiratust iga kord, kui selle unustame.» 


11. Jeanne Weberi süüasi 

1905. aasta 5. aprilli keskpäeval tuli Pariisi Bretonneau' hospidali noor naine. 
Meeleheites näitas ta kojamehele oma vaevu hingavat siniseks tõmbunud last. Lapse 
väljanägemisest ehmunud kojamees juhatas naise lasteosakonda ja kutsus kohe välja 
doktor Saillanfi. Pärast pealiskaudset ülevaatust tegi dr. Saillant kindlaks, et lapsel 


võib täheldada nähtust, mis kaasneb äkilise lämbumisega. Ema, proua Charles Weber 
rääkis üpris imelikku lugu. Ta elas vaeses linnaosas — Goutte-d'Or'is —, 
psühhiaatriakliiniku ja Salpetriere'i vahel. Seal elas palju Weberite sugulasi: töölisi, 
voorimehi, käsitöölisi. Keskpäeval olnud proua Weber koos oma kuuekuise poja ja 
proua Pierre Weberiga külas sugulase Jeanne Weberi juures. Pärast lõunasööki 
palunud Jeanne Weber külalisi talle midagi osta, sest ta enesetunne olevat vilets. 
Mõlemad külalised väljusid. Väike Maurice jäi Jeanne'i juurde. Umbes viie minuti 
pärast naasnud proua Weber nägi oma poega Maurice'i lamamas voodil, vaht 
suunurkades. Jeanne Weber aga istunud voodiserval, käsi lapse rinnal särgi all. Kohe 
oli võtnud ema lapse oma sülle. Hirmunult oli ta jooksnud lähima arsti doktor Moocki 
juurde, sealt Bretonneau' haiglasse. 

Saillant vaatas Maurice'i üle teistkordselt. Nüüd avastas ta lapse kaelal umbes 
sõrmesuuruse punaka jälje. Arst hakkas kahtlema, kas last pole viimati kägistatud. 
Maurice pandi lastepala-tisse. Ema jäi tema juurde. Umbes üheksa tunni pärast 
külastas Saillant taas patsienti. Lapse tervis oli küllalt hea. Ema oli juba rahunenud ja 
dr. Saillant palus teda juhtunust pikemalt rääkida. Proua Weber rääkis, et alates 2. 
märtsist oli Weberite perekondades lämbumissurma surnud neli last. Ja iga juhtumi 
juures oli ühtede või teiste asjaolude tõttu viibinud Jeanne Weber. Too Keritayst 

135 

pärit kolmekümneaastane naine oli elanud Pariisis ammu ja 1893. aastal abiellunud 
Jean Weberiga. 

Alguses surid Pierre Weberi kaks tütart: Georgette ja Suzanne. Georgette oli surnud 
ajal, mil ema pesi pesu ja Jeanne Weber vaatas laste järele. Tüdruku lämbudes 
kummardunud Jeanne tema kohale ning hoidnud kätt lapse särgi all. 11. märtsil suri 
Suzanne, kes polnud veel kolmeaastanegi. Isa-ema tööl olles nõustus Jeanne lapsi 
hoidma. Tütarlapse nägu oli tõmbunud mustaks ja naabrinna oli märganud särgikraed 
kõrvale lükates laiba kaelal tumedat laiku. Vaestekvartali arst ei pööranud sellele 
mingit tähelepanu ja määras surma põhjuseks krambid. Kaks nädalat hiljem oli Jeanne 
külas Leon Weberi peres. Siin jäi ta üksi seitsmekuise Germai-ne'iga. Hommikul 
hakkas Germaine hingeldama. Samas majas elav vanaema läks lapse karjeid kuuldes 
tuppa ja nägi Jeanne'i süles hingeldavat last. öö jooksul tüdrukuke rahunes. Kuid 26. 
märtsil, kui ta taas oli jäetud Jeanne Weberi hoole alla, laps lämbus. Ka seekord nähti 
Jeanne'i käsi lapse kaela juures särgi all. Järgmisel päeval Germaine maeti ja sama 
päeva õhtul haigestus salapärasel kombel seitsmeaastane Marcel — Jeanne Weberi 
poeg. Mõne tunni pärast poiss suri kuuldavasti difteeria tagajärjel. 

Doktor Saillant tundis Goutte-d'Or'i elanikke läbi ja lõhki. Uhe lapse elu ei maksnud 
seal midagi. Ka kohalikud arstid pidasid lapse surma otsekui mingiks 
loodusnähtuseks, mille vastu ei tasu võideldagi. Kuid proua Weberi juttu kuulates oli 
kummaline mõelda, kui kaugele võib ulatuda inimeste lollus! Milline nõmedus 
usaldada lapsi inimese hoolde, kelle käte vahel lapsed surevad! 

Saillant küsis, kas proua Weberi ja tema sugulaste pähe oli tulnud üldse mõte, et 
nende lapsed ei hukkunud mitte salapärasel viisil, vaid sugulase käe läbi. Kas tõesti 
keegi seda naist ei kahtlustanud? Proua Weber vaatas arstile tuimalt otsa. Jah, mingi- 
sugune kahtlustus oli tekkinud, kui Germaine suri. Kuid seejärel oli surnud Jeanne'i 
enese poeg Marcel! 

6. aprilli hommikul oli Maurice juba täie tervise juures. Sinakas varjund oli näolt 
kadunud. Kuid kahtlased jäljed kaelal siiski säilisid. Saillant polnud kohtuarst. Kuid ta 
oli veendunud, et sinised plekid kaelal olid kägistusjäljed. Maurice'i üle vaadates tuli 
osakonna peaarst Sevestre samale järeldusele. Weberite laste kummalistest 
surmajuhtumitest teatati Goutte-d'Or'i politseikomissarile. Tund aega hiljem väike 


ümarjas ning ilmetute silmadega Jeanne Weber vahistati. Kaks inspektorit hakkasid 
uurima tunnistajatelt laste surma kõiki üksikasju. 

7. aprillil sai inspektor Coiret teada, et juba 1902. aastal oli surnud Jeanne Weberi 
käte vahel kaks last — Lucie Alexandre ja Marcel Poyatos. Väljakutsutud arstid 
rääkisid surma põhjuste kohta ebamäärast juttu. 

Jeanne Weberil oli peale 28. märtsil surnud seitsmeaastase Mar-celi olnud kaks 
mõni aasta tagasi surnud tütart. Kõik Weberid 

tundsid talle kaasa ja tema pealetükkivaid taotlusi hoida lapsi võeti kui 
«rahuldamata emalikkust». 

Kuid 2. märtsil 1905. aastal Pierre Weberi majas toimunust ei saanud niiviisi 
mõelda. Samal päeval, kui oli surnud poolteiseaastane Georgette, toodi lapse emale 
sõnum, mis oleks pidanud teda häirima. Kaks tundi pärast seda, kui Georgette oli 
jäetud Jeanne Weberi hoolde, jooksis lapse ema juurde pesumajja. naabrinaine preili 
Pouche. Kuulnud Georgette'i südantlõhestavat nuttu, oli preili Pouche läinud Weberite 
magamistuppa, kus nägrlast Jeanne Weberi süles ja jooksis sellest emale teatama. Kui 
preili Pouche ja ehmunud ema koju jõudsid, lamas Georgette voodil, keel suust väljas, 
vaht suunurkades. Jeanne oli kummardunud voodi kohale, näol kummaline 
eemalolekuilme. Ema oli tahtnud last sülle võtta, kuid Jeanne'i käed klammerdusid 
tüdruku rinna külge. Suuri vaevu oli emal õnnestunud laps enese sülle saada. Kui ema 
tüdruku akna alla viis, hakkas laps ühtlasemalt hingama. Arvates, et haigushoog on 
möödunud, andis ema lapse sugulase kätte tagasi. Preili Pouche lubas ise lapse juures 
olla, ema aga polnud sellega nõus ja läks pesu pesema. Polnud möödunud tundigi, kui 
naabrinna teda taas kutsus. Seekord leidsid nad Geor-gette'i juba surnuna. 
Kohaletulnud arst Ascherile näitas preili Pouche surnu kaelal laike, kuid meedik 
polnud pööranud neile tähelepanu. Harjunud sellega, et lapsed surevad siin tihti, ei 
raisanud arst aega ja pani diagnoosiks — «krambid». 

Suzanne Weberi surmajuhtumit uuriv inspektor Bovet sai teada, et lapse isa oli 
tookord ette hoiatatud. Pärast lõunasööki läks abielupaar Weber tööle. Pierre töötas 
oma kodu lähedal. Nagu varem Georgette, jäeti ka Suzanne Jeanne'i järelevalve alla. 
Umbes kella kahe paiku jooksis naabrinaine proua Miguel Pierre'i juurde ja kutsus 
teda koju. Nagu Georgette, nii lamas ka mustaks tõmbunud näo, kokkusurutud 
lõualuude ja kõverdunud jäsemetega Suzanne voodil. Jeanne'i käed asusid lapse 
rinnal. Hommikul oli Suzanne'ile antud köharohtu. Kartes, et laps oli saanud ravimit 
ülearu, viis isa tütre akna juurde ja kui laps hakkas korralikult hingama, andis ta 
tüdrukukese taas sugulase kätte. Kümme minutit hiljem kutsus preili Pouche teda 
uuesti koju, kuid seekord oli Suzanne juba surnud. Jeanne oli sidunud lapse kaela 
ümber rätiku ja keelanud preili Pouche'il sidet ära võtta. Naabrinna rääkis ins- 
pektorile, et tal oli Õnnestunud rätisõlme siiski lõdvendada, kusjuures ta nägi lapse 
kaelal selget kägistusjälge. 

Ka seekord väljakutsutud doktor Ascher vaatas laiba pealiskaudselt üle ja pani 
diagnoosi — krambid. 

Inspektor Bovet oli ise Goutte-d'Or'ist pärit. Ta tundis seda kanti, kus valitses 
mustus ja vaesus, ning teadis, kui sageli surm siin lõikuspidu pidas, kui ükskõiksed 
ning rumalad olid siinsed inimesed. Kui ta aga sai kuulda, mis oli juhtunud 25. ja 26. 
märtsil Leon Weberi tütre Germaine'iga, ei saanud ka Bovet enam millestki aru. 
Tüdruk oli alles äsja kopsupõletikust tervenenud, kui 

25. märtsi hommikul tuli Jeanne Weber ja pakkus ennast lapsehoidjaks. Germaine'i 
ema oli just läinud turule, kui tüdruku vanaema kuulis lapse karjeid. See oli umbes 


keskpäeva paiku. Vanaema jooksis tuppa, kus nägi last Jeanne'i süles. Tüdruk 
hingeldas. Midagi kahtlustamata, arvates, et Jeanne oli lihtsalt hooletu lapsehoidja, 
võttis vanaema lapse enese juurde. Siis aga pidi ta ka ise tööle minema. Selleks ajaks 
tuli koju Germaine'i ema. Jeanne aga palus viimast minna ostma mõningaid 
toiduaineid. Vaevalt oli ema jõudnud lahkuda, kui naabrid kuulsid lapse karjeid. Nad 
jooksid tuppa. Tüdruk hingeldas. Jeanne'i mõlemad käed olid lapse rinnal, kleidi all. 
Naabrid kutsusid kohale läheduses viibiva doktor Labelle'i. Arst mingeid krambi- või 
difteeriatunnuseid ei täheldanud, küll aga märkas nahavigastusi lapse kaelal. Et tüdruk 
hakkas taas normaalselt hingama, arst lahkus, lubades järgmisel päeval taas läbi 
astuda. Ka Jeanne Weber lahkus, kuid tuli järgmisel päeval tagasi. Germaine'i 
enesetunne oli hea. Doktor Labelle oli veendunud, et tüdrukut ei ähvarda mingi oht. 
Pärast lõunat, umbes kella 16.30 paiku palus Jeanne, nagu eelmiselgi päeval, 
Germaine'i ema mingit teenet osutada. Mõni minut pärast ema lahkumist kuulsid 
naabrid taas kisa. Kohale rutanud, nägid nad vankri kohale kummardunud Jeanne'i. 
Last kattis padi, selle all olid «lapsehoidja» käed. Tüdruku nägu oli sinine, silmad 
koopaist välja tungimas. Hirmunud naabrid jooksid otsima ema ja doktor Labelle'i. 
Kui nad tagasi jõudsid, oli laps surnud. Et doktor Labelle'i ei õnnestunud üles leida, 
tuli kohale doktor Ascher, kes kirjutas: «Surm krampide tagajärjel.» 

8., 9. ja 10. aprillil kandis Bovet uurija Leydefle uurimiskäigust ette. Bovet oli 
kindlaks teinud, et Jeanne'i ei usaldanud mitte üksnes naabrid Pouche, Navel ja 
Micguel, vaid seda naist ei sallinud ka Germaine'i vanaema. Kuid pärast Jeanne 
Weberi poja Marceli surma antipaatia kadus. Poja surma tunnistajateks olid Jeanne 
Weber ise ja tema joodikust mees. Doktor Moock oli last kaks korda pealiskaudselt 
üle vaadanud, ta tahtis teha süsti, kuid ei jõudnud. Lapse surma põhjuseks pidas ta 
ajupõletikku. Isa kinnitas, et poiss hingeldanud ja tal olnud kõrge temperatuur. 

Jeanne Weber vaikis ega vastanud Leydet' küsimustele. Viimane aga aimas, et siin 
on juhtunud midagi hirmsat: omaenese lapse mõrv püüdega vaigistada sugulaste 
kahtlust, et samal ajal tappa edasi. 

9. aprillil lõpetas Leydet eeluurimise. Nagu inspektoridki, oli Leydet veendunud 
laste vägivaldses surmas. Üksnes Maurice'il oli õnnestunud seda saatust vältida. 
Leydet mõtiskles nende põhjuste üle, mis olid sundinud seda naist pidevalt mõrvama. 
Võibolla olid tema kuriteod kättemaks enda kahe lapse surma eest? Või siis kannustas 
naist kadedus ja vihkamine õnnelike emade vastu? Aga võib-olla ta lihtsalt nautis 
tapmist nagu paljud teisedki mõrvarid? 

Oli kuidas oli, kuid Leydet pidi tõestama, et nii Georgette, Suzanne, Germaine ja 
Marcel olid surnud Jeanne'i käe läbi. 

Leydet tegi doktor Leon Henri Thoinot'le ülesandeks uurida ellujäänud Maurice 
Weberit, samuti ekshumeerida ning lahata Geor-gette'i, Suzanne'i, Germaine'i ja 
Marceli laibad. Leydet oli veendunud, et Thoinot annab talle teaduslikult tõestatud 
materjali laste lämbumissurma kohta. 


12. Brouardel. Thoinot ja Pariisi kohtumeditsiini koolkonna 
kuulsus 


Thoinot oli tihedas koostöös Paul Camille Hippolyte Brouardeliga, kes alates 1877. 
aastast seisis Pariisi kohtumeditsiini kuulsa koolkonna eesotsas. Thoinot mäletas ka 
Ambroise Tardieu'd, kes aastatel 1861 — 1877 oli juhatanud kohtumeditsiini kateedrit 
ja tegi kuulsaks oma kohtumeditsiini koolkonna nii kodumaal kui ka mujal. Nüüd oli 
47-aastane Thoinot saanud Brouardeli väärikaks järelkäijaks. Teda kutsuti sageli 
eksperdina kohtusse. Seal oli tal suur autoriteet. 


Kui Thoinot sai ülesande, oli kohtumeditsiih juba kaheksakümmend aastat tegelnud 
lämbumis- ja poomissurma küsimustega. Eelkõige oli uuritiid patoloogilisi muutusi, 
mis kaasnevad sellise surmaga. Kolmkümmend aastat tagasi oli Tardieu neid 
probleeme vaaginud oma raamatus «Poomine, lämbumine ja kägistamine» ning 
avastanud niinimetatud Tardieu' laigud — punktikujulised verevalumid pleuras ja 
südames. Tardieu oli esimene, kes uuris padjaga lämmatamisest ja rinnakorvi 
ahendamisest põhjustatud surma. 

Kõigil oli meeles sensatsioon, mille oli tekitanud Langreuter 1888. aastal, uurides 
laiba hingekõri ja kurku. Teadlase abiline kägistas surnut käte ja köiega, samal ajal 
aga registreeris Langreuter, mis toimub sel ajal neelus, hingetorus, keeles, kaelaarteri- 
tes ja -veenides. Veelgi rohkem olid meeles katsed, mida tegi 1904. aastal rumeenlane 
Minovici, tajumaks seda, mida inimene kogeb poomise ajal. Minovici tegi kindlaks, 
mitme sekundi pärast ja mispärast tekib kõrvades vile, teadvuskaotus, näovärvi 
muutus, veresoonte blokeerimine. Ta lõpetas oma katse alles siis, kui tekkis 
väljakannatamatu valu keelepäras, mis kestis hiljem peaaegu kaksteist päeva. 

Brouardel avaldas oma raamatu 1897. aastal. Selles olid kirjas autori 
aastatepikkused kogemused ja järeldused hetkesurma kohta, mis võib järgneda teatud 
kaelanärvide vigastamisele. 

Pärast nöörkägistust jääb kaelale jälg. Neil juhtudel muutub nägu lillakaks, sest 
lämbumisel kõik arterid ei sulgu, veenid aga kindlasti. Seepärast tekivad plekid kaelal 
ja väikesed verevalumid näol ning kilpnäärmes. Kätega kägistamine jätab samuti 
iseloomulikud jäljed: neelukõhre purunemise ja vaevumärgatavad küü- 
nekriimustused. 

Nahaaluseid verevalumeid, kuivanud kohti ja verevalumeid lihastes leidub kõige 
sagedamini vasemal pool hingekõri, kuhu on surunud mõrvari pöial. Veelgi eredamalt 
väljendub verepais peas, mille tõttu võib nägu mustaks tõmbuda. Silmad tungivad 
koobastest välja. Lahkamisel avastatakse sageli vere kogunemist ajju, kopsudesse, 
südame vasakusse poolde, samuti juba tuntud Tardieu' laike. 

10. aprillil 1905 võttis Thoinot Saint-Antoine'i kliinikus vastu proua Charles 
Weberi, et uurida tema poega Maurice'i. Ta palus proua Weberit jutustada 
sündmustest, mis olid toimunud 5. aprillil Goutte-d'Or'is. Seejuures kuulis ta, et laigud 
Maurice'i kaelal olid aegamisi kahvatunud ja eelmisel päeval, 9. aprillil lõplikult 
kadunud. Kuni Thoinot tutvus arstide Saillant'i ja Sevestre'i märkmetega lapse 
seisukorra kohta 5. ja 6. aprillil, vaatas tema assistent läbi Maurice'i. Lõpuks vaatas ta 
ise poisi läbi ning dikteeris oma järelduse uurijale: Maurice on priske terve poiss. 
Tema kaelal pole näha mingeid vägivalla jälgi. Põhjuseks võib olla asjaolu, et «eel- 
datava kallaletungi» jäljed on lihtsalt kadunud. Kuid järele jääb ka võimalus, et lapse 
ema tunnistus pole õige ja lämbumine võis tekkida häälepaelte krambist, mida laste 
juures üsna sageli esineb. Bretonneau' haigla arstid oletavad, et nad leidsid 
kägistusjälgi, kuid meie, nagu oma järeldustes kirjutas Thoinot, niisugust oletust teha 
ei saa. 

14. aprillil kaevati välja Georgette, Suzanne ja Germaine Weberi laibad. Thoinot 
leidis, et Georgette'i laip on hästi säilinud ja selle abil võib koguda vajalikke andmeid. 
Harjunud kindlusega alustas ta lahkamist. Töö lõpetanud, järeldas teadlane: kaelal 
puuduvad patoloogilised muutused ning plekid. Kaela lihastes verevalumeid ei leidu. 
Keelealune luu ja kaela veresooned on terved. Vasakus kopsutiivas leidub väike 
tuberkuloosikolle. Ülejäänud organid on terved. 


Ka Suzanne'i kael oli «puhas», sellel puudusid vigastused. Kuid suures 
südamelihases avastati väike, kuid ilmne verevalum. Thoinot konstateeris elu ajal 
tekkinud kahjustust. Tema järeldus vägivaldse surma kohta oid eitav. Ei mingeid 
vigastusi keelealuses luus, hingekõris, ei verepaise kopsudes ega Tardieu' laike. Kõik 
organid olid terved. 

Germaine'i laip oli eelmistest paremini säilinud. Uurimise tulemused kõlasid 
järgmiselt: «Kaela pealispinnal puuduvad vägivalla-jäljed. Ei mingeid hingekõri ja 
keele kahjustusi. Kopsudes tühine verepais. Muud organid on terved.» 

Sama päeva õhtul andis Thoinot oma järeldused Leydet' kätte. Teadlane kirjeldas 
pealekauba, milliseid patoloogilisi muutusi avastab kohtumeditsiin kägistamise puhul. 
«Et aga püstitada kägistamise kohtumeditsiiniline diagnoos, peavad esinema kas või 
mõnedki ülaltoodud tundemärgid,» kirjutas Thoinot. Et nii Geor-gette'il kui 
Germaine'il niisuguseid ei leitud, siis ei saa väita, et nad on kägistatud. Suzanne'i 
kaelal avastati küll laik, kuid selle 

põhjal oleks avantüristlik kinnitada, et Jeanne Weber oli lapse tapnud. Lahkamisel 
ei täheldatud patoloogilisi muutusi, mis oleksid lubanud selgitada surma põhjusi. On 
teada loomulikke surmajuhtumeid, mis ei jäta organitesse mingeid jälgi. Kas või 
lastele tüüpilised häälepaeltekrambid või pseudodifteeria. Thoinot resümeeris: 
«Suzanne, Georgette ja Germaine võisid olla loomuliku lämbumise ohvrid, mille tõttu 
ei jää organitesse patoloogilisi muutusi.» 

Järgmisel hommikul lõpetas Thoinot oma aruande Marcel Weberi lahkamise kohta. 
Ta ei leidnud lapse kehas mingeid haiglaslikke muutusi, kägistamisjälgedest 
rääkimata. Järeldus oli järgmine: «Lahkamistulemused välistavad hüpoteesi 
vägivaldsest surmast kägistamise läbi.» 

Leydet' hämmeldus pärast Thoinot' esimest ekspertiisi Marcel Weberi surma kohta 
muutus kahtluseks järgmiste järelduste saabumisel. Liiga suur vastuolu valitses 
juurdlustulemuste ja Thoinot' väidete vahel. Ehkki Leydet uskus meditsiini, järelikult 
ka kohtumeditsiini progressi, ometi kuulas ta 1905. aasta aprillis ja juunis veel kord 
kõik tunnistajad üle. Need ülekuulamised veensid teda veelgi enam, et Jeanne Weber 
on mõrvar. Leydet uuris veel kord Tardieu' ja Brouardeli raamatuid kägistamise 
kohta. 21. juulil andis ta Thoinet'le üle kõik uurimismaterjalid, et korraldada veel- 
kordne ekspertiis tunnistajate juuresolekul. Eriti taotles Leydet Saillant'i, Sevestre'i ja 
Labelle'i osavõttu. Lõpuks ta küsis, mida võib järeldada pealtnägijate visadest 
kinnitustest, et Jeanne Weberi käed asusid iga kord laste riiete all, nende rinnal. 

Kannatamatult ootas Leydet uue uurimise tulemusi. Augusti lõpus saabus Thoinot'lt 
vastus. See oli üksikasjaline aruanne, kuid juba selle esimesi lehekülgi lugedes 
mõistis Leydet, et ta pole sammugi edasi jõudnud. Thoinot kordas oma esimest 
järeldust sõnasõnalt, Georgette'i surma põhjuseks oli häälepaelte kramp, Germaine'il 
— häälepaelte kramp, Suzanne'il — kramp, Marcelil — pseudodifteriit. Tunnistajate 
väited vaokujulisest jäljest kaeltel, laste violetsetest ning mustaks tõmbunud nägudest, 
koopast välja-tunginud silmadest lükkas Thoinot kategooriliselt tagasi kui «eba- 
teaduslikud». «Meditsiinilist haridust mitteomavate isikute niisugused kinnitused ei 
veena absoluutselt,» kirjutas ta. Thoinot puudutas küsimust laste võimalikust 
tapmisest Jeanne Weberi poolt kätega rinnale surudes. Kuid diletandina viitas ta 
üksnes Tardieu'le, kes 1870. aastal käsitles surma võimalust rõhumisel rinnakorvile 
krampide puhul või suures rüsinas. Tardieu täheldas neil juhtudel märke kannatanu 
kehal: «Lahkamisel aga ei täheldatud mingeid haavu, mis kaasnevad lämmatamisega 
rinnale surudes.» Thoinot märkis: ettekujutus, nagu võiks last lämmatada rinnale 
surudes, on avantüristlik. Tema järelduse kvintessents oli järgmine: «Oletus Georgette 


Weberi vägivaldse surma kohta pole teaduslikult põhjendatud.» See kehtis ka 
Germaine'i, Suzanne'i ja Marceli kohta. Lõpuks kirjutas Thoinot: «Bretonneau' 
hospidalis 

olid uurinud meedikud vaid Maurice'i ja nende tähelepanekud võimaldavad oletada 
lapse lämmatamise katset.» Kuid kõigest oli näha umbusaldust Saillanfi ja Sevestre'i 
vastu, sest nood polnud kohtuarstid. 

Leydet võttis ekspertiisijärelduse teadmiseks. Kuidas ka Thoinot oma vaatevinklit 
peale ei surunud, ometi oli Leydet veendunud Jeanne Weberi süüs. Prokurör 
Seeligman esitas viimase vastu süüdistuse tapmises ja tapmiskatses. Kuid juba alguses 
toimus kohtulik arutamine uurimistulemuste ja kohtumeditsiinilise ekspertiisi 
järelduste vaheliste vastuolude tähe all. Olles tunnistajate seletuse mõju all, lükkas 
sügavalt teadusse ja progressi uskuv kohtupresident Bertholus kohtuistungi 1905. 
aasta detsembrist järgmise aasta jaanuarini edasi. 18. jaanuaril tegi ta professor 
Brouardelile ja Thoinofle ülesandeks kohtuasi ja olemasolevad järeldused läbi 
vaadata. 

Brouardel oli sel ajal 78-aastane, poole aasta pärast ta suri. Hiljem hakati kahtlema, 
kas ta üldse oli enam võimeline niisuguse tööga toime tulema. Mõned süüdistasid 
Brouardeli, et kuulsus oli temas kriitilise meele lämmatanud. 

Oli see nii või teisiti, kuid mõne päeva pärast sai kohus järelduse, millele olid alla 
kirjutanud Brouardel ja Thoinot. Dokument kinnitas Thoinot' arvamust kõigis 
üksikasjus ja lõppes järgmiselt: «Meie teadmised kohtumeditsiinist lubavad 
konstateerida, et kaela, suu ja nina piirkonnas pole mingeid vägivalla jälgi. Me ei või 
teaduslikult kinnitada hüpoteesi lämmatamisest rinnale surumise teel...» 

Kui 29. jaanuaril 1906 algas protsess Jeanne Weberi üle, häirisid prokurör 
Seeligmani ja kohtupresident Bertholust vastuolud, kuna nad isiklikult olid veendunud 
kohtualuse süüs, ent uskusid sügavalt teadusesse. Nende kohal hõljus Thoinot' ja 
Brouardeli vari. Mis tähendasid arstide Saillanfi ja SevestreM ja LabelleM nimed 
Brouardeli nime kõrval? Kuidas sai lihtsaid haiglaarste võrrelda mehega, kellega oli 
seotud Prantsuse kohtumeditsiini kuulsus? Ja mida tähendasid teised tunnistajad, 
lihtinimesed Goutte-d'Or'ist? Mis jääb järele nende tunnistustest silm silma vastu 
Thoinot' ja kaitsjaga, kes oskavad neid inimesi nii hirmutada ja nende rumalust nõnda 
kasutada, et nad lõpuks hakkavad eitama seda, mida olid oma silmaga näinud? 

29. jaanuari hommikul kogunes kohtuhoone väravate ette isade ja emade jõuk, 
kellele Goutte-d'Or'i mõrvari hüüdnime pälvinud süüalune näis lapsi õgiva 
põrgusigitisena. Nende instinkt nõudis kättemaksu süüpingis istuvale tuima näoga 
mõrvarile. Kuid oli ka kindel, et nii tänaval seisjate kui ka saalis viibijate instinkt 
tõuseb sama kiiresti prokuröri ja kohtu vastu, kui vaid kaitsel õnnestub Brouardeli ja 
Thoinot' abiga neetud mõrtsukast teha süütu tagakiusatu, oma lihased lapsed kaotanud 
ema. Oli selge, et niisuguse eesmärgi oli kaitse püstitanudki. Läbinud rahvamurru, 
sisenes saali mäitre Henri Robert, kellest Gouffe ja Gabrielle Bompard'i 

loost alates oli saanud mõjukas isik. Robert võttis Jeanne Weberi kaitsmise enese 
peale. Ta polnud mees, kes oleks niisugusest sensatsioonist suutnud kõrvale jääda. 

Päev hiljem läksid Seeligmani halvimad eelaimused täide. 

Robert ajas süüdistuse tunnistajad, sealhulgas ka arstid segadusse, tõi esile 
vastuolud nende tunnistustes ja naeris välja kägis-tusjäljed. Sel foonil esitas 
enesekindel, üleolev ning mitte milleski kahtlev Thoinot kohtule ka oma väited. 

Juba 30. jaanuari õhtul oli Seeligman sunnitud Jeanne Weberi õigeks mõistma. 
Esmakordselt ilmusid kohtualuse näkku mingid tunded. Ta suudles Roberfi kätt ja 


hüüdis oma mehele: «Ütle, et sa tunnistad mu süütust!» Rahvahulgas toimus muutus, 
mida Seeligman oli oodanud. Nii naised kui ka mehed plaksutasid ning tahtsid Jeanne 
Weberit kätel välja kanda. 

Juba ajakirja «Ühiskondliku hügieeni ja kohtumeditsiini annaalid» jaanuarinumbris 
ilmus Brouardeli ja Thoinot' kirjutis Jeanne Weberi kohtuasjast. Artikkel sisaldas 
juurdlus- ja ekspertiisiproto-kolle, samuti autorite sõnavõtte ning lõppes järgmiselt: 
«Kohtuasja avalikul arutamisel selgus kõik. Tunnistajate vasturääkivused ning 
eksimused jätsid kohtunikele ja vandemeestele nii sügava mulje, et meie järeldustel 
oli lihtne süüdistuse ülejäänud punkte ümber lükata ...» 

Sel hetkel ei aimanud ei Brouardel ega Thoinot, et Jeanne Weberi kohtuasi alles 
algab ning Pariisi kohtumeditsiini ootavad katsumused, millest Brouardeli säästis vaid 
surm. 23. juulil 1906. aastal lahkus teadlane elavate kirjast. 


13. Jeanne Weber Chambonis. 1907. aasta 


1907. aasta 16. aprilli õhtul helistas paaniliselt hirmunud tütarlaps Indre'i 
departemangu Villedieu' kogukonna arsti Papazoglou ukse taga. Arsti küsimusele, et 
milleks niisugune kära, vastas tütarlaps: «Olen Chambonist. Mu nimi on Louise 
Bavouzet. Mu vend Auguste on väga haige. Tulge kohe.» Louise'i isal oli väike 
majapidamine. Ta elas oma majakeses koos kolme lapse ja Mouli-net' nimelise 
manulisega. Viimane oli hulkurina mõni nädal tagasi kohale ilmunud ja saanud 
Bavouzeflt peavarju. Küsitlenud tütarlast venna haiguse kohta, andis arst talle 
lahtistit, ise aga läks naabriperesse pulma. 

17. aprilli varahommikul ilmus arsti juurde haige poisikese porine ning ehmunud 
isa. Mehe käitumisest taipas arst, et juhtunud on midagi tõsist, ning ta sõitis 
Chamboni. Kui arst kohale jõudis, oli 9-aastane Auguste juba surnud. Lapse voodi 
kõrval seisis Bavouzet' manuline, täidlane, tumedate ilmetute silmadega naine. 
Papazoglou märkas, et laip oli juba pestud ja rõivastatud uude särki, mille krae 
tihedalt lapse kaela ümbritses. «Milleks see?» küsis arst. «Ta oksendas, oli must,» 
vastas naine ükskõikse, 

laisa häälega. Kuid Papazoglou nõudis, et särk ära võetaks. Seejuures torkas talle 
silma kaela ümbritsev punetus. Seepärast keeldus arst surma konstateerimast ja teatas 
juhtunust politseile. Valvekorra uurija Belleau tegi doktor Charles Audiafle ülesan- 
deks sõita Villedieu'sse ja kohtuarstina teha kindlaks surma põhjus. 18. aprilli õhtul 
saabus Audiat pärale. Lapse laip asus juba kalmistu kabelis, kuhu Audiat laskis kohale 
toimetada mõne laua ja alustas improviseeritud alusel lahkamist. Arst märkas 
otsekohe kaelal veidraid märke, mis võisid tekkida kägistamise tagajärjel. Kuid joon 
oli täpselt krae ülemise serva kohal ja see pisut kõigutas tema veendumust. Ta oli 
lugenud, et krae surve võis pärast surma tekitada poomisjäljega sarnaneva jälje. 
Kuulnud Auguste'i haigusest, otsustas arst, et laps oli surnud loomulikku surma. 
Doktor Audiat teatas: «Lapse surm on loomulik. See juhtus nähtavasti krampide 
tagajärjel, mida põhjustas ajukelme ärritus. Juba paar nädalat oli poiss kurtnud 
peavalu.» 

19. aprillil sängitati Auguste Bavouzet' kõhetu keha mulda. Lapse kirstu kõrval 
seisis tuimailmeline proua Moulinet. 

Keegi ei märganud, et Auguste'i vanem õde Germaine seisis matuste ajal pisut 
eemal. Ta ei usaldanud seda võõrast naist, kes oli nende majja tunginud ja magas 
nüüd kadunud ema voodis. Järgnevatel päevadel vaatas tüdruk üle koti, milles proua 
Mooulinet oma asju hoidis. Sealjuures leidis Germaine pataka 1906. aasta ajalehtede 


väljalõikeid, milles räägiti Jeanne Weberi kohtuprotsessist. Seal oli ka kaebealuse 
portree. Tüdruk taipas, et Moulinet ongi Jeanne Weber. Peitnud väljalõiked põlle alla, 
jooksis Germaine Villedieu'sse, viskas paberid sandarmiinspektor Auphand'i lauale ja 
lalises: «See on tema. Tema kägistas Auguste'i.» 

23. aprillil hakkas uurija Belleau tegutsema. Ta käskis doktor Audiat'l oma eelmist 
järeldust kontrollida. Samal ajal tegi ta teisele arstile, patoloog-anatoom Frederic 
Bruneau'le ülesandeks laip ekshumeerida. Juba teist korda muudeti kalmistu nigel 
kabel lah-kamiskambriks. Kui uurija Belleau järgmisel päeval teistkordse lahkamise 
protokolli käes hoidis, muutus pilt selgemaks. Bruneau konstateeris (sellega nõustus 
ka Audiat) kahe ja poole sentimeetri laiust poomisjälge. Kõige nõrgemalt oli see 
väljendunud taga. Allpool kõrisõlme oli näha kriimustusi, mida võisid tekitada 
sõrmeküüned. Jälje nahk oli kuiv nagu pärgament. Verevalumid hingekõris ja lihastes 
lükkasid kõrvale Audiat' oletuse, nagu oleks vööt tekkinud särgikraest. Süda oli tulvil 
verd. Jäljed lapse kaelal viitasid kägistamisele, milleks oli kasutatud ümber kaela 
pandud ja eest kinnisõlmitud riidetükki. Niiviisi oli võimalik seletada kriimustusi 
kõril ja nõrgalt väljendunud poomisjälge kaela kuklaosal. See seletas ka esialgset viga 
järelduses seoses kraega. Kumbki arst ei leidnud mingit loomuliku surma põhjust. 

4. mail arreteerisid sandarmid Jeanne Weber-Moulinet' ja viisid ta Bourges'i. 
Järgmisel päeval teatasid Pariisi ajalehed «Goutte-d'Or'i mõrvari» taasvangistamisest. 
1906. aasta juunis oli Jeanne 

Weber ühel ööl Goutte-d'Or'ist lahkunud, sest õigeksmõistmisele vaatamata teda ei 
usaldatud. Kõik peitsid oma lapsi tema eest. Ajalehed küsisid: «Mida tähendavad 
sündmused Chambonis? Kas seda, et 30. jaanuaril mõistis Pariisi kohus õigeks 
mõrvari? Kas seda, et professor Brouardel ja Thoinot andsid kurjategijale uue 
tapmisvõimaluse? Või seda, et kogenud ning ülistatud Henri Robert saavutas 1906. 
aastal võidu mitte kuriteo, vaid õigusemõistmise üle?» 

Polnud vaja olla eriti läbinägelik, ennustamaks, et auahne Robert laseb käiku kõik, 
tõestades, et ta oli võidelnud üksnes õigluse eest. Juba 8. mail teatas Robert, et hakkab 
Jeanne Weberi advokaadiks. 11. mail soovitas ta väljakutsuvalt uurijal Belleau'l mitte 
eriti loota provintsiarstide ekspertiisile. Ta nõudis, et Brouardeli järeltulija Leon 
Thoinot volitataks kindlaks tegema Auguste Bavouzet' surma põhjust. 17. mail kordas 
ta oma nõudmist, mida toetasid ka ajalehed. 

Uurija Belleau püüdis igati vältida pealinna survet. Ometi ta teadis, et peab ikkagi 
alistuma, või siis satub üldsuse hukkamõistu alla, kui annab Jeanne Weberi kohtu alla, 
võtmata vastu prantsuse kohtumeditsiini kõrgeima instantsi pakutud abi. Juuni alguses 
Belleau alistus. Tõsi küll, ekshumatsioonist ta keeldus, kuid saatis Audiat' ja Burneau' 
järeldused Thoinofle, taibates, et see on vaid täieliku kapitulatsiooni algus. 

Niisiis ilmus Thoinot taas areenile. Ta seisis valiku ees. Kas objektiivselt 
Chateauroux' arstide järeldus läbi vaadata ja selle õigsuse korral tunnistada, et ka 
Pariisi kohtumeditsiini kuulus koolkond võib eksida, või siis tõestada oma õigsust ja 
teaduse vääramatust. 

1. juulil saatis Thoinot uurijale kirja, milles teatas, et Audiat' ja Bruneau' 
ekspertiisijäreldus on liiga diletantlik. Oma seisukoha võib ta välja öelda vaid siis, kui 
teda lubatakse laip ekshumeerida. Juhtus see, mida Belleau ette oli näinud. Ning ta 
alistus Thoinot' autoriteedi ja võimu ees. 

27. juulil saabus Thoinot koos oma assistendi Soguefga Ville-dieu'sse. Audiat ja 
Bruneau keeldusid lahkamisest tunnistajatena osa võtmast, sest «on mõttetu 
kolmekuisest lagunenud laibast otsida jälgi, mida meie nägime kohe pärast surma». 


Kellele on tarvis, et korduks samasugune etendus kui Pariisis, sest see, mida arstid 
Saillant ja Sevestre oma silmaga olid näinud, ei mänginud mingit rolli? 

5. augustil andis Thoinot kohtule üle oma ekspertiisiakti. Ta oli sunnitud 
tunnistama, et «lagunemisprotsess oli tugevasti laiba kaelakudesid muutnud». See 
tähendas, et otsustada küsimust, kas tegemist oli kägistamisega, polnud võimalik. 
Thoinot nentis, et arstid Audiat ja Bruneau olid lahanud oskamatult ja seepärast tuleb 
nende kohtumeditsiinilises järelduses kahelda. Nad polevat küllalt sügavalt uurinud 
poomisjälje alust kude, otsustamaks verevalumite üle. See aga tõestab, et nende 
järeldus kägistamise kohta pole tõestatud. Audiat' ja Bruneau' ebakompetentsus 
polevat või- 

maldanud neil kindlaks teha lapse surma tõelist põhjust. Nad olid kinnitanud, et ei 
leidnud siseelunditest midagi, mis oleks võinud surma põhjustada. Tegelikult aga 
jätsid nad seedetrakti lahkamata ega polevat näinud seepärast surma tõelist põhjust. 
Thoinot kirjutas: «Laiba täielikul lahkamisel leidsime soolestikust niinimetatud Peyer' 
laike, mis lubab eeldada, et surma põhjustas kõhu-tüüfus. Seepärast ei saa vägivaldne 
surm üldse kõne alla tulla.» 

Lugenud järeldust, nördis Belleau hirmsasti. Selles püüti tema arste avalikult 
diskrediteerida ja iga hinna eest loomuliku surma põhjust leida. Villedieu'st jõudsid 
temani kuuldused, et doktor Soguet olevat lahkamise ajal kogemata peensoolde 
lõiganud ja seejuures sattunud väikesele plekikesele, mida siis pidas Peyer' laiguks. 
Belleau kutsus Audiat' ja Bruneau' enese juurde ja palus seda kommenteerida. Arstid 
selgitasid, et kägistusjälje olemasolu korral polnud enam vaja iga soolt lahata. Soolte 
kompamisega tegid nad kindlaks, et nii äkiline surm ei saanud olla põhjustatud 
mingist haigusest. Mis puutub Peyer' laikudesse, siis oleks hea, kui ka Thoinot 
muretseks enesele Viberfi õpiku, kus on kirjutatud järgmist: «Tähtis on teada, et lastel 
võib peaaegu alati leida palju valgeid laigukesi, mis väliselt meenutavad Peyer' laiku. 
Nende olemasolu ei tõesta veel haigestumist kõhutüüfusesse.» Kuid Thoinot leidis 
teise tsitaadi Viberfi raamatust, kus öeldi, et kui Peyer' laigud on paisekujulised, siis 
võib oletada tüüfust. Ja just nimelt niisuguse laigu nad laibast olid leidnudki. 

Belleau oli endiselt veendunud, et Jeanne Weber on süüdi ja Thoinot vaid päästab 
oma mainet. Augusti lõpus tegi uurija ettepaneku kolmele silmapaistvale kohtuarstile 
ja patoloogile öelda oma arvamus asja kohta. Need olid professorid Lande Bordeau'st, 
Brissaud Pariisist ja Mairet Montpellier'st. 

Teadlased avaldasid oma arvamuse laipa nägemata. Nad toetusid oma järeldustes 
ühelt poolt Thoinofle, teiselt poolt Audiafle ja Bruneau'le, kuid toetasid Thoinofd. 
1907. aasta detsembris Belleau alistus. 

Jeanne Weber vabastati. Ajalehed kirjutasid sel puhul sarkastiliselt: «Jeanne Weber 
on vabaduses, härrad Thoinot ja Soguet samuti.» Kuid mida need paljad sõnad 
lugesid? 13. jaanuaril 1908 tuli Pariisi Kohtumeditsiini Selts kokku ära kuulama Henri 
Roberfi kõnet Jeanne Weberi kohtuasjast. Robert võidutses. Tema kõne oli Audiaf ja 
Bruneau' rumaluse kirglik hukkamõist ning Thoinof, Lande'i, Brissaud' ja Mairet' 
saavutuste ülistamine. «Viimaste järeldus oli igas punktis Thoinof ja Soguef 
ekspertiisi õigsuse esmaklassiline kinnitus,» märkis Robert. «Jeanne Weber on pärast 
kaheksakuist viibimist eeluurimisvanglas taas vaba. Nüüd te teate, kes vastutavad 
tema vangistuse eest.» 

Thoinot tegi taoliste vigade ärahoidmiseks ettepaneku muuta kohtumeditsiinilise 
ekspertiisi reegleid. Nõuti Audiaf ja Bruneau' karistamist. Seltsi president kinnitas: 
«Me teeme Jeanne Weberi sensatsioonilisest kohtuasjast oma järeldused.» Mitte keegi 
kohalviibijaist 

ei aimanud, et Weberi asjas on see neil viimane triumfi-tund Vaid neli kuud puudus 
päevast, mil nad pidid oma juubeldamist kibedasti kahetsema. 


14. Jeanne Weberi lõpp 


See oli nagu välk selgest taevast. 9. mail 1908 teatasid Pariisi ajalehtede pealkirjad: 
«Morv Commercys! Trahteripidaja Poirof poeg kägistatud! Jeanne Weber tabati 
kuriteopaigale» 

See oli midagi arusaamatut. Meenus kõik, nii vihkamine mõrvari kui ka kahtlus 
teaduslike ekspertiiside, samuti kaastunne kaks korda süütult kannatanu vastu. Kui 
aga ajalehed räägivad õigust, mis jääb siis järele teadusest ja tema võidukäigust? Mis 
saab usust teaduse jõusse ja vääramatusse? 

Samal ajal olid Nancy' ülikooli kohtumeditsiini dekaan professor Parisot, tema poeg 
Jacgues ja doktor Thierry Commercy' haiglas kummardunud seitsmeaastase Marcel 
Poirof laiba kohale. Nende selja taga seisis Saint Michieli uurija Rollin. Ta oli täis 
otsustavust mitte lasta korduda uurija Belleau' vigu ega anda Thoinofle väikseimatki 
võimalust enese väljakeerutamiseks. 

Täpselt kuusteist tundi tagasi, 8. mai õhtul oli Commercysse saabunud krohvija 
Emile Bouchery oma ilmetu ümara naisega, kes paistis väga lapsi armastavat. Nad 
asusid elama Paroisse'i tänavale Poirof trahterisse. Õhtul läks Emile tööle. Tema naine 
mängis trahteripidaja Poirof poja Marceliga. Magamamineku eel palus ta Poirof d, et 
selle poeg Marcel heidaks ööseks tema mehe voodisse, sest ta kartvat väga üksindust. 

Poirot oli muretult nõus. Umbes kell 22 kuulis teise korruse alaline elanik lapse 
karjumist. Ta kutsus kohale Poirof. Sedamaid läksid nad proua Bouchery tuppa, kus 
nende silme ees avanes hirmus pilt. Sinise näoga Marcel lebas hingetult voodis. Tema 
suust voolas verd. Lapse kõrval lamas uue üürniku naine, kelle käed ja särk olid 
verised. Voodi all vedelesid verised käterätikud. 

Mõne minuti pärast saabus doktor Guichard, kuid oli juba hilja. Marcel oli surnud. 
Kaelal võis selgesti näha muljumisjälgi. Laps oli hammustanud keelde, mis tekitaski 
verejooksu. Lapse verest määrdunud mõrvar teatas rahumeeli, et tema pole süüdi ega 
tea midagi. Saint-Michielist kohalesaabunud sandarmid leidsid naise asjade hulgast 
Henri Roberfi kirja. See oli adresseeritud Jeanne Weberile Bourges'i vanglasse ja 
dateeritud 1907. aasta detsembriga. Robert õnnitles teda peatse vabanemise puhul. 
Niisama juhmilt, nagu ta oma süütustki kinnitas, tunnistas proua Bouchery, et ta nimi 
on Jeanne Weber. 

Lapse laip toimetati valve all haiglasse. Uurija käskis last pildistada samas hirmsas 
seisundis, nagu ta oli avastamishetkel. «Ükski Thoinot ei suuda mul kuriteo jälgi 
katta,» ütles Rollin. Seejärel kutsus ta telegrammiga kohale Nancy professori Parisot”. 

9. mai hommikul alustas Parisot lahkamist. Iga lõiget pildistati. Järeldus oli 
üksainus: poomisjoon ümbritses kogu kaela. Eriti selge oli see küljelt, ähmasem lõua 
all. Kaelal ja näol leidus hulgaliselt küünejälgi ning väikesi siniseid plekke. Keelel 
olid lapse hambajäljed. Rollin kutsus Commercysse ka Nancy ülikooli pato- 
loogiaprofessori Micheli, kes jõudis kohale 11. mai õhtul. Vahepeal aga püüdis Rollin 
telefoni ja telegraafi teel selgitada Jeanne Weberi rännakuid alates 1907. aasta 
detsembrist. 

Alguses oli Jeanne Weber elanud Faucombault' öömajas. Seejärel võttis tema 
süütuses kindel olev Lastekaitse Seltsi president George Bonjeau Weberi tööle 
Orgeville'i lastekodusse hoidjana. Nüüd tunnistas president, et see «ebaõiglaselt 


kannatanu» oli püüdnud juba mõne päeva pärast üht haiget last kägistada. Ta 
vallandati otsekohe. Bonjeau ei teatanud juhtumist võimudele vaid seepärast, et ennast 
mitte naeruväärsesse olukorda asetada. 1908. aasta märtsis Jeanne Weber arreteeriti 
hulkurluse pärast. Vahistamisel teatas ta, et ta on sama Jeanne Weber, kes Goutte 
d'or'is lapsi oli tapnud. Politseiprefekt Lepine'i ees aga loobus ta oma tunnistusest ja 
teatas, et oli valetanud üksnes soovist vanglas peavarju saada. Lepine käskis 
neuropatoloog Toulouse'il naise psüühilist seisundit kontrollida. Arst leidis ta olevat 
täielikult terve. 1908. aasta aprillis ilmus Jeanne Weber Bar-le-Duc'sse, kust lõpuks 
Emile Boucheryga lahkus. 

Kui professorid Michel ja Parisot 12. mail oma töö lõpetasid, seisid sajad inimesed 
haigla väravate juures. Ühises ekspertiisiaktis konstateerisid arstid järgmist: «Surm 
saabus kägistamise tagajärjel taskurätikuga, mis oli keeratud ümber kaela ja lõua alt 
kinni tõmmatud.» 

Kogu Prantsusmaal tõusis nördimuslaine, käisid ägedad vaidlused. Kuidas sai 
juhtuda, et Pariisi kohtumeditsiini au ning uhkus -ei suutnud vähemalt viiel korral 
avastada vägivallajälgi ja soodustas sellega edasisi mõrvu? Millega seda seletada? 

Thoinot'lt ja kohtumeditsiini Pariisi koolkonnalt ei järgnenud mingit vastust, mingit 
vigade ülestunnistust. Thoinot ja mõned tema kolleegid jätkasid visalt 
eneseõigustamist. Nüüd pöördusid nad abi saamiseks psühhiaatrite poole. 

Jeanne Weberit ei antud kohtu alla ka seekord. 25. oktoobril 1908. aastal tunnistas 
Pariisi psühhiaater Lataue ta süüdimatuks, milles mängis kaasa ka tollesama Thoinot' 
käsi. Weber paigutati Marcevalle'i hullumajja, kus ta kaks aastat hiljem end iseenese 
kätega ära kägistas. Ja võib-olla tundis ta surres samasugust naudingut, mis 
eeldatavasti oli tema mõrvade tõukejõuks. Thoinot'l ja Roberfil oli julgust 
(häbematust) kinnitada, et ta oli sooritanud vaid ühe, Commercy mõrva. Ebatavaline 
kõmu Pariisi ja Cham-boni mõrvade ümber mõjunud talle hüpnotiseerivalt ja siis 
lõpuks sooritanudki ta selle, milles teda asjatult oli süüdistatud. 

Sel ajal, kui vaimustus kohtumeditsiini Pariisi koolkonna suuruse ja eksimatuse üle 
oli kõrgpunkti jõudnud, oli Jeanne Weberi 

kriminaalasi hoiatuseks ning õpetas kõiki, kes tahtsid olla objektiivsed, arvestama 
kohtumeditsiini võimalusi. Selgus, et paljud kuriteojäljed võivad lahkamisel ka 
kogenud silmale märkamatuks jääda. Pikemat aega pärast surma tehtud 
ekshumatsioonid ja lah-kamised võivad olla saatuslike tagajärgedega. See juhtum 
kutsus üles tagasihoidlikkusele, ettevaatusele, pani mõistma tõika, et kohtumeditsiin 
pole kutsutud ega seatud lahendama kriminaalasjade uurimise küsimusi. Alati ei saa 
selle sõnale liiga suurt tähtsust omistada, sest sel on uurimisel vaid abistav roll. 

Mis Brouardelile ja Thoinofle paistis nende järelduste kindla alusena, oli tegelikult 
vaid kohtumeedikute paljude põlvkondade edasiste lämbumissurma-alaste uuringute 
vundament. 

Kohtuarstide uued põlvkonnad uurivad protsesse, mis toimuvad inimorganismis 
lämbumise ajal. Vere keemilise koostise muutumine, ainevahetuse muutumine, uute 
keemiliste ainete teke, kahjustused ajus, maksas ja südames — kõik see jätab 
viiskümmend aastat hiljem Brouardeli ja Thoinot' ettekujutused kaugele seljataha. 

Uurijate uute põlvkondade töö nendib seda kurba tõika, et laste kägistamisel jääb 
nende kaela ja kurgu elastsuse tõttu vähe jälgi ning needki kaovad kiiresti. Sai 
teatavaks, et sageli ei õnnestu leida jälgi lämmatamisel rinnakorvile surumisega, 
millest Brouar-delil ja Thoinot'l polnud aimugi. 

Kasutades histoloogia edusamme, uurisid teadlaste uued põlvkonnad mikroskoobi 
all väiksemaidki muutusi, mis toimuvad kudedes lämbumise korral. Ungarlane Orsos 


uuris rasva lahustumise protsessi väikestes rasvarakkudes poomisjoone all. 
Jaapanlased Kuboiwa ja Ogata õppisid värvimise abil eraldama vigastamata kudesid 
poomisjoone all olevatest kudedest. Võib ju poomisjoon kägistamisel pehme esemega 
(näiteks salliga) olla peaaegu märkamatu. Saksa teadlase Walcheri ja lõuna-aafriklase 
Mackintoshi töödes uuriti kudede peeneimat kihistust ja kirjeldati kaela lümfi- 
sõlmede, veresoonte õhukeste seinte ja närvirakkude histoloogilist analüüsi. 

Õige meetodi otsinguil, kuidas eraldada enesetappu seda imiteerivast mõrvast, 
etendasid suurt osa sakslase Bergi süljeuurimised ja katsed fosfaatidega, ainetega, 
mida kiirel kägistamisel eraldavad maks ia. põrn, suurendades niiviisi nende ainete 
hulka veres. Kui poomisel või lämmatamisel avastati fosfatiidide kõrgendatud 
sisaldust kogu kehas, välja arvatud pea, siis oli tegemist enesetapuga. Kaela 
veresoonte kokkusurumine ei lase fosfatiide pähe tungida. Poomisel pärast seda, kui 
surm on juba saabunud, niisugust nähtust ei täheldata. 

Lühidalt öeldes, ilmus terve tõendite arsenal, millest Brouardel ja Thoinot ei võinud 
isegi und näha. Kuid ometi ei piisa alati neistki. Ei tohi unustada üleskutset olla 
ülimalt ettevaatlik. Just niisuguse üleskutse püstitaski kohtumeditsiini ajaloos Jeanne 
Weberi lugu. 

15. Crippeni kriminaalasi. London 1910. aastal 


Hawley Harwley Crippeni kriminaalasjal olid kõik eeldused sattuda klassikalise 
näitena kriminalistika ajalukku. Mõrvari romantiline põgenemine poisikeseks 
ümberrõivastatud armukesega tekitas samasugust huvi nagu asjaolugi, et Crippen oli 
arreteeritud auriku «Montrose» pardal tänu uuele leiutisele — traadita telegraafile. 
Kuid selle seiklusrikka fassaadi taga peitus asjaolu, mille pärast Crippeni kriminaalasi 
avaldas suurt mõju kohtumeditsiini arengule Inglismaal. 

Crippeni kriminaalasi algas 30. juunil 1910. aastal, kui Scot-land Yardi poole 
pöördus Nashi-nimeline mees ja palus otsida oma näitlejannast sõbratari, kes 1. 
veebruaril oli jäänud jäljetult kadunuks. Tema lavanimed olid Cora Turner ja Belle 
Ellmore, tegelik nimi aga Cora Crippen. Ta oli ameerika arsti, patentravi-mite firma 
«Munyon Remedies» ja hambaravifirma «Tooth Specia-lists» esindaja Crippeni 
naine. 

Nash jutustas peainspektor Walter Dew'le järgmise loo. Crip-penil on Londoni 
põhjaosas Hilldrop Crescentil nr. 39 väike maja. 31. jaanuaril võtsid nad siin vastu 
oma sõpru, näitlejaid Marti-nellisid. Viimased olid lahkunud kell 1.30 öösel. Sellest 
ajast alates pole Cora Crippenit enam nähtud. Nash kirjeldas teda kui elurõõmsat ning 
tervet 35-aastast naist. 3. veebruaril oli ühing «Music Hall Ladies Guild», mille liige 
oli ka Cora Crippen, saanud temalt kaks kirja. Neis teatas Cora, et peab ühe oma 
lähedase sugulase haiguse pärast Kaliforniasse sõitma. Ehkki allkirjad olid ehtsad, oli 
kirjad kirjutanud keegi võõras. Martinellid ja teised Cora sõbrad pöördusid seletuse 
saamiseks Crippeni poole, kuid selgituste asemel ilmus viimane ballile koos oma 
sekretäri Ethel Le Neve'iga. Kõik panid tähele, et noor naine kandis Cora ehteid ja 
karusnahku. 12. märtsil aga asus Ethel elama juba Crippeni majja. Kümme päeva 
hiljem teatas Crippen sõpradele, et tema naine on surnud Los Angeleses 
kopsupõletikku. 

8. juulil läks peainspektor Dew Hilldrop Crescentile. Kodus oli vaid umbes 20- 
aastane sümpaatne Ethel Le Neve. Crippen töötas Oxford Streetil. Sealt Dew ta 
leidiski. Inspektori ees seisis umbes 50-aastane väikest kasvu lopsakate vurrudega 
mees, kelle pungis silmi varjasid kuldraamidega prillid. Täiesti rahulikult teatas ta 


inspektorile: «Arvan, et parem on avaldada kogu tõde. Lugu, mida ma rääkisin oma 
naise surma kohta, on vale. Minu teada on ta elus.» Edasi jutustas ta, et naine oli 
jätnud ta ühe rikkama mehe pärast maha. Surmaloo oli ta välja mõelnud sellepärast, et 
kartis mahajäetud mehe halba kuulsust. 

Crippen rääkis meelsasti oma elust. Üksikasjadest oli Dew kuulnud juba tema 
tuttavatelt. Crippen oli pärit Michiganist, diplomi sai New Yorgis, töötas arstina 
Detroidis, Santiagos, Philadelphias. 1892. aastal oli ta abiellunud kaunitariga, kes 
nimetas end Cora 

Turneriks või Belle Ellmore'iks; tema tegelik nimi aga oli Kunigunde Mackamotski. 
Cora hääl polnud suurem asi, kuid kirg teatri järele seda suurem. Temasse armunud 
Crippen maksis arvutute laulmistundide eest ja kolis Londonisse, sest Cora lootis 
Mglismaa pealinnas teha karjääri kiiremini kui New Yorgis. Kuid ka Londonis ei 
jõudnud ta kaugemale mõnest etteastest odavas kabarees. Loomult tasakaalutuna oli ta 
valanud viha Crippeni peale. Tal oli kahtlasi austajaid, ta sundis Crippenit tegelema 
majapidamisega ja ümmardama neidsamu sõpru. Crippen talunud seda sõna- 
lausumatult. Viimasel ajal oli Cora hakanud sõbrustama ameeriklase Milleriga. 

Niisugune oli eellugu. Crippen kutsus inspektor Dew majja Hilldrop Crescentil ja 
pakkus oma abi naise otsimisel. Crippeni jutustus rahuldas Dew'd. Ta koostas 
protokolli ja kavatses sellega loo lõpetada. Protokolli koostamisel aga selgus, et vaja 
on täpsustada veel mõningaid asjaolusid. Kui ta 11. juulil Oxford Stree-tile suundus, 
teatati talle, et 9. juulil oli Crippen ootamatult Londonist lahkunud. Dew läks 
otsekohe Hilldrop Crescentile, kust leidis ees tühja maja. Koos Crippeniga oli 
kadunud ka Ethel Le Neve. Alles nüüd tekkis Dew'1 kahtlus ja ta korraldas majas 
hoolika läbiotsimise. 13. juulil leidis Dew keldris koha, kus tellis-põrand oli 
paljandunud. Tõstnud tellised üles, nägi ta all verist pundart. Need olid kehaosad, 
millest polnud võimalik eraldada ei pead, käsi ega jalgu, kuid oli riidetükke, nende 
seas daami öösärk. 

Järgmisel päeval saabus Hilldrop Crescentile leidu uurima kirurg ning patoloog 
Augustus Joseph Pepper. 

Selle ajastu briti kohtumeditsiin erines paljuski mandririikide omast. Briti 
kohtumeditsiini häll oli Sotimaa. 18. sajandi lõpus hakkas Edinburghi ülikooli 
professor Andrew Duncan-vanen austerlaste eeskujul pidama loenguid 
kohtumeditsiinist. 1807. aastal määrati ta poeg kuninga dekreediga kohtumeditsiini 
professoriks. Õppeaine oli Sotimaal nii uudne, et parlamendisaadikud ja Edinburghi 
linnanõukogu pidasid kateedri loomist valitsuse ekstravagantseks sammuks. Nende 
arvates tahtis valitsus sellega näidata, et võib enesele lubada, mida tahab. Duncan 
avas tee, mida mööda hakkasid käima Christison, Traill, Henry Littlejohn ja tema 
poeg Harvey Littlejohn. Inglismaa meditsiinikoolid pöörasid tähelepanu 
kohtumeditsiini küsimustele tunduvalt hiljem. Guy' hospidali meditsiinikool 
Londonis, millega on seotud Ryan ja John Gordon Smithide nimed, ennetas teisi 
Inglismaa koole, kui 1844. aastal määras 25-aastase kirurgi Alfred Swaine Taylori 
kohtumeditsiini õppejõuks. Viimane oli õppinud Prantsusmaal. Tema kaheköiteline 
«Kohtumeditsiini teooria ja praktika» oli esimene tähelepanuväärne teos selles 
valdkonnas. Tänu temale sai Inglismaa ettekujutuse kohtumeditsiini euroopalikust 
süsteemist. Kuid samal ajal soodustas just Taylor ise 1859. aastal oma vea tõttu 
doktor Smethursti mürgitamisprotsessis Inglismaa üldsuse 

usaldamatust justiitsi, politsei ja samuti uue teaduse vastu. Seda usaldamatust õhkus 
veel isegi 20. sajandi alguses. See oli asjaolu, miks peaaegu ükski patoloog ei tahtnud 


kohtumeditsiiniproblee-midega tegelda. Peamine põhjus oli Suurbritannias, välja 
arvatud Sotimaa, sajandite jooksul kujunenud juurdlussüsteem äkiliste ja salapäraste 
surmajuhtumite korral. 

Kui mandril teostas niisugustel juhtumitel uurimist politsei, riigiarstid, kohtuarstid, 
siis Inglismaal kuulus jäme ots vana traditsiooni kohaselt koronerile. Koroner oli 
vabalt valitud isik, kes koos vandemeestega viis läbi ühiskondlikku juurdlust kahtlaste 
ja äkiliste surmajuhtumite korral. Vandemehi ei tohtinud olla alla seitsme ega üle 
üheteistkümne. Ennemuistsetel aegadel nimetas koronerid inglise kuningas. 
Ametimehe ülesanne oli jälgida, et kohtualuste ja enesetapjate varandus läheks 
kuningale. Aja jooksul koroneri ametikohustused muutusid. Temast sai vägivaldsete 
ja äkiliste surmajuhtumite uurimise kontrollorgan. Seadus ei nõudnud neilt mingit 
eriharidust, küll aga ausust. Koronerid ja vandemehed olid juba mäletamatutest 
aegadest teinud otsuseid surma põhjuste kohta, omamata mingeid meditsiinilisi 
teadmisi, piirdudes vaid laiba ülevaatuse ja tunnistajate küsitlusega. Kui koroner pidas 
vajalikuks arstiga nõu pidada, pöördus ta esimese ettejuhtuva arsti poole. 
Kohtumeditsiini areng Euroopas jättis koroneride süsteemi kõrvale. See oli ebatäiuslik 
ka seepärast, et kuni 1873. aastani Inglismaal surmajuhtumeid üldse ei registreeritud. 
Seadus sünni ja surma registreerimise kohta ilmus alles 1874. aastal. Kuid see polnud 
veel kõik. Koroneride süsteemi puudulikkust kritiseeriti juba 19. sajandi teisel poolel. 
Kuid ka sajandi lõpul ei uurinud koronerid meditsiinialase oskamatuse ja formaalse 
registreerimise pärast kümneid tuhandeid surmajuhtumeid. Kontrollimisega tehti 
1899. aastal kindlaks, et registreerimata surmajuhtumite hulgas oli mõrvaga tegu 127 
korral. 1893. ja 1910. aastate spetsiaalsed kontrollkomisjonid tuvastasid, et 
«olemasolev kord surnute läbivaatusel loob tingimused kuritegude varjamiseks». 
Kuid võrreldes mandririikidega oli inglise koroneride süsteemil üks teatud eelis. 
Teated äkilistest ning ootamatutest surmajuhtumitest ja nende uurimisest ei sattunud 
vahetult politsei kätte ja seepärast ei langenud kuriteod ajakirjanduse saagiks. Kuid 
mida enam Euroopa kohtumeditsiin arenes, seda ilmsemaks sai, et koronerid peavad 
tundma arstiteadust, patoloogiat või siis peab neil olema õigus ning kohustus kahtlaste 
surmajuhtumite korral kohale kutsuda patoloog. Vägivaldse surma tunnused olid neile 
seitsme pitseriga suletud teadus. Peale muu valitses arvamus laiba lahkamisest kui 
«kontrollimatust mõrvaorgiast», mida süvendas veelgi Inglismaa arvukais 
surnukambreis valitsev õudne olustik. Juba oli saabunud 20. sajand, kuid vaid väike 
hulk koro-nere kutsus kohale patolooge surma põhjusi kindlaks määrama. See 
vähemus mõistis, et arsti juuresolek pole tähtis üksnes mõr-vajuhtumite korral, vaid 
ka siis, kui oli vaja otsustada elu- ja sot 

siaalkindlustuse küsimusi. 1903. aastal nõudis Londoni linnavalitsus, et suurtes 
haiglates oleks alati valvepatoloog, kes koroneri nõudmisel võiks iga kell asuda 
lahkama. Kuid enamik neist patoloogidest tundis kohtumeditsiini vaid pealiskaudselt. 

Erandi moodustasid vaid kolm meest. Need olid Londoni Pad-dingtoni linnaosa St. 
Mary hospidali juhtivad arstid, kes olid uurinud alguses patoloogiat, seejärel 
kohtupatoloogiat ja mürkide analüüsi. Need olid doktorid A. Luff, W. Willcox ja A. 
Pepper. 

Kuid võimaluse eest rakendada oma teadmisi polnud nad tänu võlgu mitte 
koroneridele, vaid Scotland Yardile. Aegade jooksul olid koronerid kuriteost teada 
saamisel teinud kohtutele ülesandeks kurjategija tagaotsimise. Sageli töötasid 
koronerid ja rahukohtunikud paralleelselt, üksteist segades, kusjuures kohtumeditsiin 
polnud veel muutunud nende töö lahutamatuks osaks. 19. sajandi viimasel veerandil 
veendusid Scotland Yard ja selle kõrgemalseisev organ — siseasjade riigisekretariaat 


(vastas siseministeeriumile) —, samuti juristid, et keerukates juhtumites, mida 
Scotland Yard uuris, ei saa kohtumeditsiini abita tõendusmaterjali piisavalt koguda. 
Kuid kellelgi ei tulnud mõttesse avada ülikoolides kohtumeditsiiniteaduskondi, nagu 
seda oli tehtud mujal Euroopas. Siseministeerium hakkas lihtsalt otsima patolooge ja 
keemikuid, kes oleksid vajaduse korral võimelised vastavaid uuringuid tegema. Neid 
mehi hakati nimetama siseministeeriumi patoloog-analüütikuteks. Tänu mitmete 
mõrva juhtumite edukale lahendamisele tõusid esile Luff, Willcox, eelkõige aga 
Pepper. 

Just Pepperil õnnestus 1901. aastal Moati farmis Essexis identifitseerida 
mõrvaohver Camilla Holland. Laip oli kraavis olnud kolm aastat. Avastanud naise 
kehal vägivallajälgi, tõestas Pepper, et tegemist on just mõrvaga, mitte enesetapuga, 
nagu väitis tapja. Üldsust rabas veel kaks sensatsiooni: Druce' ja Devereux' 
kriminaalasjad. Pepperi puhas ning hoolikas töö lõi esimese mõra patoloogide, eriti 
aga kohtupatoloogide vastase usaldamatuse müüri. 1908. aastal pani Pepper maha St. 
Mary hospidali pea-patoloogi ameti, andes selle üle oma õpilasele Bernard Spils- 
buryle. Ise jäi ta endiselt siseministeeriumi patoloogiks. 

Umbes niisugune oli Inglise kohtumeditsiini olukord, kui Pepper 1910. aasta 14. 
juuli hommikul tuli Hilldrop Crescentil asuvasse majja üle vaatama leitud 
inimjäänuseid. Ta taipas kohe, et niiviisi võis laipa moonutada vaid anatoomiat hästi 
tundev inimene. Mõrvar polnud mitte üksnes eraldanud pea ja jäsemed, vaid ohvri 
kehast ka luud, mille oli siis hävitanud või peitnud mujale, segamaks identifitseerimist 
luude järgi. Kõik kehaosad, mille järgi olnuks võimalik kindlaks määrata ohvri sugu, 
olid eemaldatud, kadunud oli ka osa lihastest ja nahast. Pepper käskis jäänused august 
korralikult välja võtta ja toimetada Islingtoni surnukambrisse. 15. juulil alustas ta 
hoolikat tundidepikkust ülevaatust. Laiba jäänuste hulgast leidis ta öösärgitükke, mille 
kaelusel oli 

säilinud firma etikett: «Johnes Brothers Holloway». See teataval määral paljastav 
leid äratas Pepperis lootust, et oma ettenägelikkusele vaatamata võis mõrvar veel 
teisigi tähelepanematusi lubada. Kehaosade seisukorrast lähtudes võis oletada, et need 
polnud keldri põranda all olnud üle kaheksa nädala. Leitud siseorganid (süda, kopsud, 
söögitoru, magu, maks, neerud ja kõhunääre) olid orgaaniliselt terved. Pepper andis 
Willcoxile proove, määramaks, kas need ei sisalda mürki. See oli kõik. Otsustades 
leitud juuste ja öösärgi järgi, oli tegemist naisega. Kuid niisugused järeldused polnud 
veel tõestus. 

15. juuli hommikul võttis juurdluse juhtimise üle Richard Muir, kellega tutvusime 
daktüloskoopia ajalugu käsitledes. 

Karm ning järjekindel Muir ootas kannatamatult tulemusi. Ta taipas suurepäraselt, 
et see kuritegu ei saa kunagi Crippeni kriminaalasjaks, kui ta ei tee kindlaks, et 
keldrist leitud jäänused kuuluvad Cora Crippenile. 

Cora sõbrannad kinnitasid, et öösärk kuulus Cora Crippenile. Kuid see polnud veel 
piisav tõend. 15. juuli õhtul ei võinud Pepper veel millegagi Muiri aidata. Alles pärast 
edasist hoolikat tööd õnnestus tal leida tükk nahka mõõtmetega 14X18 cm, mille serv 
oli kaetud nähtavasti häbemekarvadega. Niisiis võis see olla kõhu alaosast pärit 
nahatükk. Pepperit huvitas eriti veider moodustis nahapinnal. See võis olla tekkinud 
surmajärgsest kortsust, kuid osa moodustisest meenutas aastaid kirurgina töötanud 
Pepperile armi. Muir kuulas otsekohe Cora sõbrad üle. Selgus, et naisele olevat tehtud 
New Yorgis operatsioon, mille käigus eemaldati emakas. Selleks ajaks oli Scotland 
Yard juba avaldanud Crippeni ja Ethel Le Neve'i isikukirjeldused ning kuulutanud 
nad tagaotsi-tavaiks. Scotland Yardi avaldus anti edasi kõikidele laevadele. See sattus 


ka inglise reisiauriku «Montrose'i» kapteni Kendalli kätte, kes 20. juulil oli 
Antverpenis peale võtnud härra John Philo Robinsoni koos poja Johniga. 

Järgmisel päeval pani Kendall tähele, et Robinsoni pojal on naiselikud maneerid. 
Veelgi enam. Aja jooksul märkas kapten, et nende omavaheline käitumine meenutab 
pigem armunute suhteid kui isa ja poja omi. Ta teatas oma kahtlustest telegraafi teel 
reederile Inglismaal. 23. juulil istusid peainspektor Dew ja seersant Mitchell 
kiirekäigulisele aurikule «Laurentic». 31. juulil jõudsid nad «Montrose'ile» Ouebecis 
järele ja vahistasid Robinsonid. 10. augustil toodi mõlemad Londonisse. Selle ajani oli 
Pepper uurinud «patoloogilist jälge», mis lõpuks võimaldaski laipa identifitseerida. 

Kolm nädalat uuris Pepper nahatükki. On see tükk kõhu alaosast? Vastab see arm 
armile, mis jääb pärast niisugust operatsiooni, millest rääkisid tunnistajad? Nendele 
küsimustele oli raske vastata ja Pepper kutsus appi oma endise õpilase Spilsbury. 
1889. aastal oli see Pepperi soovitusel pühendunud kudede ja eriti armide 
mikroskoopilisele uurimisele. Armid kui identifitseerimisvahendid 

ja varasemate vigastuste tunnusmärgid olid huvitanud juba Devergie'd. Viimane oli 
teinud ettepaneku vajutada või siis taguda nahka, mille järel punakakstõmbunud nahal 
võis avastada armide valgeid vööte. Devergie uuris ka probleemi, kuidas eristada 
haigusest põhjustatud arme vigastuste tagajärjel tekkinuist. Kuid nende küsimuste 
põhjalikum uurimine sai võimalikuks alles täiuslikumate histoloogiliste meetodite 
ilmumisega. See uurimisala oli alles lapsekingades, kui Pepper ja Spilsbury keldrist 
leitud nahatükki uurisid. Pärast pikka aega nõudnud prepareerimist, mikroskoobiga 
vaatlemist ja võrdlemist normaalse kõhunahaga õnnestus Spilsburyl tõestada, et 
tegemist on tõepoolest kõhu alaosast pärineva tükiga. Nüüd muutus otsustavaks arm. 
Esimesel pilgul kujutas see endast hobuserauakujulist moodustist. Kuid uurimisel 
mikroskoobi all tundus, et hobuseraua mõlemad pooled pole sama päritoluga. Uks 
pool oli keldris moodustunud naha-volt. Siin oli nahal normaalne struktuur. Võis näha 
karvajuuri ja eelkõige rasunäärmeid, mida operatsioonijärgsetes armides ci leidu. 
Teine kümnesentimeetrine armipool erines esimesest tunduvalt. See oli kahvatu kitsas 
triip, mis allapoole suundudes pisut laienes. Niisugust laienemist tuleb 
operatsiooniarmide juures sageli ette. Ta tekib siseelundite survel. Operatsiooniarmi 
olemasolust rääkis ka järgmine tõik. Kahel pool armi olid normaalsed rasunäärmed ja 
karvajuured, mis aga keskel puudusid. See on kirurgilise lõike tüüpiline tunnus. 
Pepper teadis, et armi moodustumisel muutuvad õmblusjäljed sageli 
vaevumärgatavaiks või siis kaovad sootuks. Tõepoolest, Spilsbury avastas need vaid 
mikroskoobi abil. Pärast peaaegu kaheksa nädalat kestnud tööd veendusid Pepper ja 
Spilsbury, et uuritav nahatükk oli pärit kõhu alaosast ning arm vastab oma kujult ja 
asendilt emakaeemaldamise operatsiooni armile. 

Kuni Pepper ja Spilsbury visalt oma probleemi lahendasid, ei kaotanud asjata aega 
ka Willcox ja Luff. 20. augustil tegi Willcox kindlaks, et leitud laiba osad sisaldavad 
surmava koguse taime-mürki giostsiini. Scotland Yardi töötajad tegid otsekohe 
kindlaks, et 17. või 18. jaanuaril oli Crippen ostnud firmalt «Lewis €z Bor-rows» 5 
grammi giostsiini — koguse, mida oma arstipraktikas tal vaja ei läinud. Edasi selgus, 
et Crippeni majas oli kaks öösärki, mis sarnanesid keldrist leituga. 1909. aasta 
jaanuaris oli firma «Johnes Brothers» müünud Crippenile kolm niisugust öösärki. 15. 
septembril sulgus tõendusmaterjalide ring. See oli valminud kohtuarstide ja 
kriminalistide ühiste pingutustega. 

Crippeni kaitsja Arthur Newton oli oma aja üks autumaid Londoni advokaate. Tema 
arvates võimaldasid süüdistuse tõestusmaterjalid kaitsel kinnitada, et Crippeni keldrist 
leitud laibajää-nused pole Cora omad ja olid asunud seal juba enne, kui Crippen oli 


maja 1905. aasta lõpul ostnud. Newton oli veendunud niisuguse kaitsetaktika 
õigsuses, sest ei tema ega ka teine kaitse advokaat Alfred Tobin uskunud 
kohtumeditsiini võimalustesse. 

Tobin oli veendunud, et tal õnnestub ekspertide abiga tõestusmaterjalid ümber 
lükata või siis vandemeestes Pepperi ja Spils-bury tunnistuse vastu umbusku äratada, 
et vandemehed ei omistaks tähtsust identifitseerimisele armi abil. Niisiis lootis ta selle 
protsessi võita. 

Newton oli tuttav Londoni hospidali patoloogiainstituudi direktori Hubert Maitland 
Turnbulli ja tema assistendi Walliga. Arvestades seda, et Londoni hospidali 
patoloogid ei sallinud oma kuul-" said ametivendi St. Mary hospidalist, tegi ta oma 
tuttavatele ettepaneku vaadelda armiga nahatükki, mis kuuluvat Cora Crippenile. 
Newton lootis, et Turnbull ja Wall ütlevad välja oma mitte millekski kohustava 
arvamuse, mis ei lange ühte Pepperi ja Spilsbury omaga. Seejärel kavatses ta neid 
selle konstateerimisel «püüda», nii et nad sellest enam taganeda ei saa ja siis mõlemad 
mehed kohtusse ekspertidena välja kutsuda. 

9. septembril vaatasid mõlemad arstid nahatükki. Pärast pealiskaudset vaatlust 
ütlesid nad Newtonile, et see nahatükk on pärit hoopis puusalt, kusjuures tegemist 
pole mitte armi vaid voldiga. Newton veenis neid esitama arvamust kirjalikult, mida 
olevat vaja talle kaitse ülesehitusel. Kui Turnbull Newtoni tõelisi plaane taipas, sai ta 
aru oma sissekukkumisest. 17. oktoobril, päev enne protsessi algust, palus Turnbull 
luba nahatükki mikroskoopiliselt uurida ja märkas ehmunult oma eksimust. Kuid oli 
juba hilja. Ta otsustas jääda oma esimese kinnituse juurde, sest ei soovinud, nagu 
omal ajal Thoinofgi, viga üles tunnistades oma reputatsiooni määrida. 

Kui 18. oktoobril algas kohus Crippeni üle, ei teadnud keegi, et protsessi 
kangelaseks saab Bernard Spilsbury. 19. oktoobril esinesid süüdistuse tunnistajatena 
Pepper ja Spilsbury. Nad näitasid konserveeritud nahatükki. 

21. oktoobril tulid kohtusse Turnbull ja Wall ümber lükkama kolleegide tunnistust. 
Nende seisukoht oli järgmine: 1. demonstreeritav nahatükk pole pärit kõhu alaosast. 
Sellel puuduvad kõõlused, mis selles kõhu osas ühendavad rinnast vaagnasse verti- 
kaalselt suunduvaid lihaseid. Ei täheldata ka alba joont, mis peaks ulatuma kuni 
häbemeni. 2. Eeldatav õmblus pole üldse õmblus, sest selles puuduvad nõelajäljed. 
Seevastu võib seal täheldada rasunäärmeid, mida üheski armis pole. Järelikult on 
tegemist nahavoldiga, mis on tekkinud jaki kandmisel. Kaitsja Tobin lisas, et Pepper 
oli uuringute ajal teadlik emakaoperatsioonist. Leitud «arm» on üksnes eelarvamuste 
vili. 

Öeldes seda oli Tobin veendunud, et lahkarvamus ekspertide vahel tekitab 
vandemeestes kahtlusi. Tema veendumus süvenes veelgi, kui Pepper teatas, et edasi 
kõneleb tema õpilane, kes on teinud mikroskoopilisi uurimisi. Kes see Spilsbury 
niisugune on? Mis loeb vandemeestele noore ning täiesti tundmatu mehe sõnavõtt! 

20. ja 21. oktoobril esines Spilsbury Oid Bailey kohtus süüdistuse 

tunnistajana. Pikakasvuline, sihvakas usaldustäratava näoga 33-aastane mees 
sarnanes küll kõige vähem inimesega, kes suurema osa ajast viibib surnukambrites 
laipade keskel. Hoolikalt riietatud, nelk nööpaugus, puhtas meeldivas hääles 
veendumus — nii seisis ta kohtunike, kaitsjate ja vandemeeste ees. 

Nooruses ei paistnud Spilsbury andekus silma. Ta oli hakanud meditsiini õppima 
juhuslikult ja valmistus töötama arstina. Kinnine ning seltsimatu, ilma eriliste huvide 
ja võimeteta — nii tunti teda ülikooliaastail. Siis aga otsustas ta Pepperi loengutel ja 
praktikumidel, et arstiks ta küll ei hakka. Ta huvitus patoloogiast ja histoloogiast. 


Alates 1902. aastast innustus ta nii kirglikult patoloogilistest ja histoloogilistest 
uuringutest, et ei läinud isegi lõpueksamitele. Alles 28-aastaselt andis ta eksamid ära. 
Samal ajal, kui tema eakaaslased juba ammu arstidena töötasid, tuhnis ta 
surnukambrites ja laboratooriumides, uurides muutusi kudedes, mille saladused jäid 
suletuiks isegi ta õpetaja Pepperi ees. 

Nagu tulevik näitas, Spilsburyst kohtumeditsiinile uusi teid rajavat novaatorit ei 
saanud. Ta oli erakordselt terava pilguga praktik, kes hämmastava osavusega lahkas 
laipu, ja juba 1910. aastal kuulus mehena, kes avastas osavalt patoloogilisi muudatusi, 
mida teised isegi mikroskoobi all ei märganud. Mitte mingil juhul ei saanud teda 
nimetada erakordseks ja laia haardega inimeseks. Kuid tolleaegne inglise 
kohtumeditsiin vajas just niisugust meest, kelles on ühendatud väljapaistev patoloog 
koos selge väljendusoskuse ja ümbritsevais usaldust äratava välimusega. Niisugune 
isiksus pidi avaldama mõju kohtunikele ja vandemeestele. Advokaat Tobin taipas 
esimesena, milline veenmisjõud õhkub Spilsbury tunnistustest, ja ta juhtis 
juuresolijate tähelepanu asjaolule, et Spilsbury on Pepperi õpilane, kes loomulikult 
toetab oma õpetaja arvamust. Vastuseks kõlas: «Sellel tõsiasjal, et ma töötasin koos 
doktor Pepperiga, pole midagi ühist arvamusega, mida siin väljendan. See, et ma olin 
lugenud ajalehtedest Belle Ellmore'*i (Cora Crippeni) operatsioonist, ei mõjustanud 
minu järeldusi vähimalgi määral. Mul on sõltumatu positsioon ja ma vastutan 
täielikult järelduste eest, mis tulenevad minu isiklikest uuringutest.» 

Seejärel purustas Spilsbury samm-sammult Tumnbulli ja Walli väited. Ta sõnas, et 
kaitse eksperdid peaksid teadma, et kõõlused ei tungi nahka, vaid asuvad just neis 
lihastes, mis tapja oli välja lõiganud. Alba joon näitab üksnes, kuskohas naha all 
asuvad erinevate kõhulihaste vahel teatud kõõlusmoodustised. Antud juhul on 
vastavad lihased ja kõõlused eemaldatud. Mis aga puutub eriti tüüpilistesse 
aponeurooside kõõlustesse, mida Turnbull ja Wall ei suutnud avastada, siis võib ta 
neid ekspertidele näidata. Spilsbury tõstis pintsetiga kõõluse ja näitas seda 
vandemeestele. 

Vapustatud kohtunik lord Alverstone kummardas ettepoole. Ta küsis Turnbullilt, 
mis too selle peale kostab. Turnbull püüdis 

hakata keerutama. Kuid Alverstone nõudis rangelt: «Vastake otseselt mu 
küsimusele. Kas te näete kõõlust või mitte?» Väljapääsu leidmata pomises Turnbull: 
«Jah.» 

Ka Wall ei leidnud mingit ettekäänet ja oli sunnitud muutma oma arvamust nahatüki 
paiknemise kohta. «Minu arvates on see kõhunahk,» ütles ta vaikselt. 

Kuid nad ei nõustunud ikka veel, et nahal on arm. Rahulikult ning külmalt väitis 
Spilsbury: «Mul on kaasas kõik mikroskoopilised preparaadid. Käsin kohe 
mikroskoobi sisse tuua.» Toodi mikroskoop ja Spilsbury seletas tema ümber 
tunglevatele vandemeestele kõike, mida nad preparaadis nägid. Turnbullil rohkem 
argumente polnud. Ta hakkas otsima väljapääsu kallaletungides Spilsburyle. Ei 
tohtivat usaldada noori mehi, kes isegi mikroskoobiga ei oska nagu kord ja kohus 
ümber-käia. Kuid Muir pani ta vaikima, kutsudes esile juuresolijate aplausi: «Jutt pole 
inimestest, kes mikroskoobist midagi ei taipa. Jutt on niisugustest meestest nagu härra 
Spilsbury.» 

Pärast kakskümmend seitse minutit kestnud nõupidamist tunnistasid vandemehed 
22. oktoobril kohtualuse süüdi. Neli nädalat hiljem, 23. novembril Crippen poodi. 
Spilsbury tunnistused ei saanud üksnes ajakirjanduse teemaks, vaid kutsusid ka Inglis- 
maal esile järsu pöörde avalikkuse suhtumises kohtumeditsiini. See pani aluse uuele 


ajastule kohtupatoloogias, mis kolme aastakümne jooksul oli nii heas kui halvas 
seotud legendaarseks muutunud Bernard Spilsbury nimega. 


16. Uputamine vägivalla tundemärkideta 


Peaaegu kolm aastat hiljem 1915. aasta 15. jaanuari õhtul vaatas inglise 
kriminaalpolitsei inspektor Arthur Fowler Neil läbi teadaandeid, mida Scotland 
Yardist saadeti politseijaoskondadele. Neil töötas tookord Kentishtowni jaoskonnas. 
Dokumentide hulgas oli leht pealkirjaga «Kahtlane surmajuhtum —- võtta 
teadmiseks». Samas olid lisatud ka ajalehtede väljalõiked. Nädalaleht «The News of 
the World» teatas: «Täna tegi koroner Islingtonis kindlaks kurva seiga: on leitud 
Hollowayst pärit 38-aastase Margaret Elizabeth Lloydi laip. Abikaasa teatas, et nad 
olid äsja Bathis abiellunud. Londonisse saabunud, oli naine hakanud kaebama peavalu 
... Mees oli viinud ta arsti juurde. Järgmisel päeval, oma surmapäeval, tundnud haige 
end paremini. Umbes kell 19.30 õhtul teatanud naine reipalt, et tahab vanni minna. 
Mees oli läinud jalutama ... Ta oli olnud kindel, et kui ta jalutuskäigult naaseb, on 
naine juba elutoas. Seal teda leidmata, oli mees pöördunud korteriperenaise poole. 
Mõlemad olid läinud vannituppa. Seal oli pime. Süüdanud gaasitule, oli ta näinud 
oma naist elutult kolmveerandi ulatuses täidetud vannis. Eelmisel päeval 

kadunut ravinud doktor Bates tuvastas uppumissurma. Naisel oli gripp. Gripist ja 
kuumast vannist oli ta ilmselt minestanud ...» 

Teade oli värskes ajalehes. Juurdlus oli toimunud 22. detsembril 1914. aastal. Maja, 
kus juhtum aset leidis, asus Neili piirkonnas Highgate'is Bismarck Roadil nr. 14. 

Teine ajalehesõnum kandis 1913. aasta 14. detsembri kuupäeva ja teatas koroneri 
poolt Blackpoolis teostatud juurdlusest 13. detsembril. «Noore naise ootamatu surm. 
Uppus haigushoo tagajärjel kuumas vannis. Proua Smith Porthsmouthist suri 
ootamatult ühes pansionaadis Blackpoolis. Mees oli tutvunud temaga kolm kuud 
tagasi ja nad olid abiellunud kuus nädalat enne kurba sündmust. Mõlemad olid 
saabunud Blackpooli eelmisel kolmapäeval ja üürinud Regent Roadil nr. 16 mõne toa. 
Teel hakkas naine kurtma peavalu. Et ka saabumisel oli ta tervis veel halb, mindi arsti 
juurde. Ööl vastu laupäeva oli naine kuuma vanni läinud. Kui mees teda hüüdis, naine 
ei vastanud. Läinud vannituppa, nägi mees abikaasat vannis surnult lamamas. Proua 
Smithi ravinud doktor Billing arvab, et kuum vesi tekitas südameataki või minestuse, 
mis põhjustaski uppumise.» Peale ajaleheväljalõigete oli lisatud juurde veel kiri 
Blackpooli pansioniomanikult Joseph Cross-leylt. Ta leidnud aasta hiljem ajalehest 
«The News of the World» kirjutise Margaret Elizabeth Lloydi saatusest. Nüüd 
soovitas ta politseil huvi tunda, kas pole mingit seost juhtumite vahel High-gate'is ja 
Blackpoolis. 

Kokkulangevad asjaolud torkasid tõepoolest silma ja Neil otsustas asja käsile võtta. 
Järgmisel päeval suundus ta Bismarck Roadile majja nr. 14. Maja kuulus proua 
Blatchile. Magamistuba asus ülemisel, vannituba teisel korrusel. Majaperenaine 
jutustas, et 17. detsembril oli Lloyd üürinud magamistoa vanni- ja elutoa kasutamise 
õigusega. Talle torganud silma, et kauba tegemise ajal oli Lloyd uurinud 
tähelepanelikult vannituba. Lloyd olevat umbes 40-aastane turske mees, nägu 
tavaline, pilk terav. 17. detsembri õhtul küsinud üürnik, kuidas arsti välja kutsuda, 
sest naisel olevat halb. Proua Blatch juhatanud ta doktor Batesi juurde. Järgmisel 
päeval olnud proua Lloydil parem. Pärast lõunat tellinud ta vanni, mis olnud valmis 
kella 19.30 paiku. Proua Blatch 1 ainud kööki. Moni aeg hiljem kuulnud ta vannitoast 


veesolinat. Seejärel kuuldunud elutoast harmooniumimuusikat. Mängida võis üksnes 
härra Lloyd, kes oli jäänud naise vannisoleku ajaks elutuppa. Veel mõne aja pärast 
kostnud uksekell. See oli Lloyd. Ta käinud õhtusöögiks tomateid ostmas, kuid 
unustanud võtme. Ka küsinud ta, kas naine on elutoas. Et aga elutuba olnud tühi, 
läinud ta trepist üles. Mõne minuti pärast kutsunud ta perenaist appi. Kui proua Blatch 
oli üles jõudnud, tõstnud Lloyd naise pead veest ja hüüdnud, et on vaja otsekohe 
doktor Bates -kohale kutsuda. Kuid arst ei saanud enam millegagi aidata. Proua Lloyd 
oli surnud. Lloyd matnud naise ja sõitnud ära. Kuhu? 

Seda proua Blatch ei teadnud. 

Neil vaatas vannitoa üle. Vanni põhja pikkus oli 1,25 m. Ülemise serva pikkus 1,65 
m. Kuidas võis täiskasvanud inimene niisuguses vannis uppuda? Seejärel läks Neil 
doktor Batesi jutule. Arst kinnitas, et oli proua Lloydi ravinud. Vastuvõtul olevat 
naine istunud osavõtmatult, seletusi andnud mees. Bates täheldanud tal palavikku ja 
kirjutanud välja palavikuvastast ravimit. Kui teda 18. detsembril välja kutsutud, olnud 
juba hilja. Ilma igasuguse kahtluseta oli proua Lloyd uppunud. Neil uuris 
ettevaatlikult, kas arst ei pannud surnu kehal tähele mingeid vägivallamärke. Bates 
raputas pead. Kui ta koroneri ülesandel oli lahanud, näinud ta ülalpool vasakut 
küünarnukki väikest vigastust. Kuid ta ei saavat kinnitada, et see viitaks vägivallale. 
Vigastus võis tekkida südameatakiga kaasneva krambi toimel. Surma põhjuseks oli 
arst märkinud õnnetusjuhtumi. Rohkem ei osanud Bates midagi lisada. Ja siiski olevat 
torganud talle silma üks asi: Lloyd ei paistnud üldse kurb olevat. Ta oli tellinud kõige 
odavama kirstu. Neil palus Batesit teatada otsekohe, kui midagi Lloydist kuuleb. 

Lahkunud arsti korterist, kohtus inspektor kriminaalpolitsei seersandi Dennisoniga. 
Kuulnud, et Neil tunneb huvi Lloydi juhtumi vastu, rääkis seersant huvitava 100. 
Seersandil oli High-gate'i tänaval tuttav pansionipidaja preili Lokke. Algul tahtnud 
Lloyd tema juurde elama asuda ja vaadanud kõik ruumid üle. Seejuures olevat teda 
eriti huvitanud just vann. See aga tundunud mehele liiga väike ja ta pärinud üha, kas 
selles vannis ikka saab «vabalt lamada». Lloydi käitumine polevat preili Lõkkele 
meeldinud ja ta juhatanud külalise välja. 

Neil käskis oma alluval Lloyd üles otsida. Juba järgmisel päeval hakkasid otsitava 
kohta andmed saabuma. Pärandusasjade kontorist leiti Margaret Elizabeth Lloydi 
testament, mis oli koostatud 18. detsembril, kolm tundi enne surma. Ainsaks pärijaks 
oli nimetatud Georges Joseph Lloyd. Samal päeval oli proua Lloyd käinud koos 
mehega pangas, kust oli võtnud välja kogu oma raha. Teises teates räägiti, et jaanuari 
algul olnud Lloyd Uxbridge Roadil advokaat W. T. Daviesi juures ja andnud talle üle 
naise testamendi edasiseks vormistamiseks. 

Kaks päeva pärast selle teate saamist kutsus doktor Bates Neili enese juurde. Arst 
näitas inspektorile Bristolis asuva «Yorkshire Insurance Company» arupärimist. Seltsi 
huvitas õnnetusjuhtum proua Lloydiga. 4. detsembril oli proua Lloyd, tookord veel 
Margaret Elizabeth Lofty, kindlustanud oma elu 700 naelsterlingi eest, mis tema 
surma korral pidi kuuluma väljamaksmisele pärijale. Neil palus arsti vastusega pisut 
viivitada, sest oli kindel, et on sattunud kurjategija jälgedele. 

Samal päeval saatis inspektor Blackpooli kriminaalpolitseisse teate asja kohta ja 
palus läbi viia täiendava uurimise. Juba 21. jaanuaril saabus Blackpoolist vastus, 
milles leiduvast informatsioonist polnud Neil osanud isegi und näha. 10. detsembri 
õhtul 1913. a. saabunud Blackpoolis Regent Roadil asuvasse 

Crossley pansionisse Portsmouthist Georges Joseph Smith koos oma täidlase võluva 
25-aastase naise Alice'iga (neiunimi Burnham). Smith tahtnud algul peatuda teises 
pansionis, kuid kuna seal polnud vanni, siis sõitnud nad Crossley juurde. Enne kui ta 
toa üüris, oli ta vaadanud üle vanni, mis asus köögi kohal teisel korrusel. Sama päeva 
hilisõhtul oli Smith palunud kutsuda arsti, sest tema naisel hakanud pea valutama. 
Läbivaatuse ajal oli arst Georges Billing kuulnud haige südames süütut kahinat. Ta oli 
kirjutanud välja pisut heroiini ja kofeiini. Järgmisel päeval nägi proua Smith välja 
täiesti tervena ja käis koos mehega linnas pikemal jalutuskäigul. Kell 18 oli ta tellinud 
vanni. Kella 20 paiku läksid Smithid magamistuppa, Crossleyde abielupaar aga 
askeldanud veel köögis. Peagi märganud nad laenurgas märga laiku. Nad just parajasti 
arutanud selle üle, kui kõlas uksekell. See oli Smith, kes käinud hommikusöögiks 
toidukraami toomas. Kui Crossley näitas talle laiku laes, jooksnud mees vannituppa. 
Samas kõlanud ta karjed: «Kutsuge arst! Kutsuge doktor Billing! . .. Tema teab!» 
Mõne minuti pärast saabunud Billing. Ta oli leidnud Smithi hoidmas naise pead vee 
kohal. Vesi ulatunud naise rinnani. Et proua Smith oli väga raske, suutnud Billing ja 
Smith teda vaevu vannist välja tirida ja põrandale asetada. Billing polevat leidnud 
mingeid vägivallatundemärke ega pööranud ka ülevaatusele erilist tähelepanu. Hiljem 
ei suutnud arst isegi meenutada, millises asendis oli naine vannis lamanud. Ka koro- 
ner kiirustas, sest tal oli vaja uurida veel üht surmajuhtumit. Ta vaid konstateeris: 
«Südamerabandus vannis, lämbus, õnnetusjuhtum.» Smith kauples Crossleyga tasu 
eest tekitatud kahju pärast ja kadus. 

Blackpooli politsei ei teadnud Smithi asupaika, kuid see-eest teatas üksikasju tema 
abiellumisest Alice Burnhamiga. Smith oli tutvunud Alice'iga Southseas, kus neiu 
töötas haigetalitajana ühe vanahärra juures. Tal olnud vaid 27 naela, kuid pärast 
tutvumist Smithiga andnud ta oma isale Charles Burnhamile laenuks 100 naela. Peagi 
Smith ja Alice kihlusid. Nad abiellusid 30. oktoobril Southsea's. Päev enne pulmi 
kindlustas pruut oma elu 500 naela eest. Kohe pärast pulmi nõudis Smith äialt võla 
koos protsentidega tagasi. Kui suur oli Smithi mõju oma naisele, selgub tõsiasjast, et 
viimane oli ähvardanud isa kohtuga, kui see raha ei tagasta. 8. detsembril, kaks päeva 
enne pulmareisi, tegi Alice testamendi oma mehe nimele. Neli päeva hiljem lamas ta 
juba surnult Crossley pansioni vannis. 

23. jaanuaril teatas inspektor Neil Avaliku Süüdistusameti direktorile söör Charles 
Mathewsile, et Lloyd ja Smith on tema sügava veendumuse kohaselt üks ning sama 
mees; mees, kes päranduse saamise eesmärgil teatud viisil tapab oma naisi. «Ma ei 
usu, et mees võis tappa kaks oma naist vannis. Kogu oma elu jooksul pole ma kordagi 
niisugustest mõrvadest kuulnud,» vaid- 

les Mathews vastu. Kuid ometi lubas ta Neilil jätkata juurdlust ja võimaluse korral 
Lloyd arreteerida. 

Tunni aja pärast oli Neil juba doktor Batesi juures ja palus tal Yorkshire'i 
kindlustusseltsile välja saata vastav dokument proua Lloydi surma kohta. Ta arvestas 
sellega, et Lloyd alias Smith võtab ühenduse testamenditäitja advokaat Daviesiga 
niipea, kui kuuleb, et kindlustuskompanii on nõus talle raha välja maksma. Daviesi 
büroo võeti pideva valve alla. 1. veebruaril lähenes büroo uksele mees, kelle välimus 
klappis Lloydi ja Smithi omaga. Neil astus tema juurde: «Kas te olete Georges 
Lloyd?» — «Jah.» — «Kas sama Lloyd, kelle naine uppus ööl vastu 18. detsembrit 
Highgate'is Bismarck Roadil?» — «Jah.» — «Mul on alust eeldada, et te olete ka 
Georges Smith, kelle naine 1913. aastal uppus vannis Blackpoolis mõni nädal pärast 
abiellumist.» — «Smith? Ma ei tunne ühtegi Smithi.» — «Olen sunnitud teid 
valetunnistuse andmise pärast arreteerima.» 


Vahistatu pööras järsult Neili poole oma kondise näo ja ütles: «oo ... kui te 
sellepärast niisugust teatrit teete, siis võin teile öelda, et olen tõepoolest Smith.» 

Neil taipas, mis tema vestluskaaslase hinges toimub. Mõrvar kartis paljastamist ja 
oli nõus väikest seaduserikkumist üles tunnistama. Tähendab, esimene ülesanne oli 
täidetud, Lloyd-Smith valetunnistuse pärast arreteeritud. Söör Charles Mathews oli 
imestunud. Bernard Spilsburyle anti ülesanne selgitada salapärast juhtumit 
meditsiinilisest seisukohast. 

Spilsbury oli juba 37-aastane ja pärast Pepperi erruminekut saanud William 
Willcoxi järel siseministeeriumi teiseks patoloogiks. Kuna viimane üha enam 
toksikoloogiale spetsialiseerus, jäi Spilsbury kanda põhiraskus patoloogia alal. Ta elas 
Londonis majas, kus võis igal ajal lahata. Ülemise korruse üks akendest helendas kuni 
hilisööni. Seal asus väike eralaboratoorium. Perekond teda peaaegu ei näinudki. Ta 
töötas mitte üksnes ministeeriumi ja Londoni koroneride patoloogina, vaid ka otsestes 
sidemetes kriminaalpolitseiga, püüdes niiviisi oma tööd kuriteopaigale lähendada. Ta 
tõestas Scotland Yardi töötajaile, et kohtuarsti viibimine kuriteopaigal on hädavajalik. 

4. veebruaril võttis Spilsbury osa Margaret Elizabeth Lloydi laiba ekshumatsioonist. 
Ta pidi kindlaks tegema, kas naine uppus või oli uputatud. Probleem «uppus või 
uputatud» on kohtumeditsiini vanemaid probleeme. Mõistet «uppus» oli püüdnud 
määratleda juba 2. sajandil m.a.j. Galenos. Eeldades, et uppunu sureb suure hulga vee 
allaneelamise pärast, pidas ta niisuguse surma põhjuseks tugevasti suurenenud magu. 
1630. aastal seletas anatoom Sylvius, et uppumissurm on tingitud vee tungimisest 
kopsudesse, kuid ta naerdi välja. Eksiarvamus kestis kuni 18. sajandini, mil patoloog 
Morgagni koerte ja kassidega katsetades tõestas, et uppunud looma kopsud sisaldavad 
tõepoolest veega sarnanevat vahutavat vedelikku. Kuid 1892. aastal üritas söakas 
prantslane 

Cuvillier iseenesega katseid sooritades Morgagni väiteid kummutada. 1915. aastaks 
oli uppumissurma mehhanism prantslase Brouardeli, austerlaste Hoffmanni, Paltaufi, 
Wachholzi ja Horosz-kiewiczi, itaallase Carrara, soomlase Fagerlundi ja sakslase Re- 
venstorfi tööde tulemusena selgunud. Just Revenstorf püüdis arvukate katsetega 
selgitada, mille poolest erineb uppumine suplemisel vägivaldsest uputamisest. Seoses 
sellega püstitati taas juba muistsete hiinlaste poolt tõstatatud küsimus: kuidas kindlaks 
teha, kas inimene on sattunud vette elusalt või surnult? 

Uppumise välistunnused on vaht suu ja nina juures, kananahk ihul; sisetunnused 
eelkõige kopsude täielik õhuga täitumine, nii et kopsud meenutavad õhupalle. Selle 
nähtuse põhjuste üle käisid veel vaidlused. Austerlane Paltauf tegi Prahas kindlaks 
veel verevalumid pleura all, mis olid tingitud nähtavasti kopsualveoolide lõhkemisest. 
Hingetoru ja bronhid olid täidetud vahuga. 

Kõige tähtsam oli teada kolme momenti: 

Vesi või muu vedelik, milles inimene upub, satub kopsu ja kopsuveenide kaudu 
südame vasakusse kotta. Siia jääb vedelik peatuma, sest surma tõttu katkeb vereringe. 
Südames sisaldab veri suurel hulgal vedelikku. Vere lahjenemise korral võib 
kinnitada, et inimene on uppunud, sattudes vette elusalt. Brouardel püüdis võrrelda 
vereliblede hulka kummaski südamekojas ja sel viisil kindlaks teha, kas veri vasakus 
kojas on lahjenenud. 

Vees leidub alati taimse ja loomse päritoluga mikroorganisme, eelkõige vetikaid. 
Enne 1904. aastat leidis saksa teadlane Revenstorf 95%-1 uppunuist kopsudest 
mikroorganismide lubi-skelette. Tõsi, hiljem selgus, et mikroorganismid ja vesi 
tungivad ka surnult vette sattunute kopsudesse. Kuid nad ei jõua kopsudesse sügavale. 


Niisiis, kui kopsusügavustest leitakse mikroorganisme, võib kindlalt väita, et inimene 
oli sattunud vette elusalt. 

Vett leidub ka uppunute maos. Peale vetikate leitakse maost vee, vahu ja õhu segu, 
mis tekib kõhulihaste kramplike liigutuste ja läkastamise tagajärjel. Vesi võib tungida 
makku ka siis, kui inimene on sattunud vette juba surnult. Kuid elavalt vette sattu-nuil 
ulatub vesi kaugemale, kuni kaksteistsõrmikuni. Pärast seda, kui soomlane Fagerlund 
1890. aastal Helsingforsis (Helsingis) sellele järeldusele oli tulnud, leidis see tõsiasi 
kõikjal kinnitust. 

Niisiis oli leitud mitmeid meetodeid, määramaks surmapõhjust vees. Tõsi küll, 
meetodid kehtisid nende surmajuhtumite juurdlemisel, mis olid toimunud suhteliselt 
hiljuti. Hoopis raskem oli kindlaks teha, kas inimene oli vette paisatud vägivaldselt. 
Kui uputamisele oli eelnenud mõrv, siis võis vigastusi uurides seda ka tõestada. Kuid 
vägivaldne uputamine seadis uurija ette hulga küsimusi. Probleemi lahendamist 
lihtsustas vaid üksainus tegur: ohver kaitseb ennast. Järelikult pidid kannatanu kehale 
jääma mingid jäljed. Tõsi, ka enesetapjad võisid viimasel hetkel püüda end päästa ja 
rabeldes end vigastada. Tihti oli juurdlus niisugustel puhkudel võimetu. Abistada võis 
üksnes toimunu ja põhjuste uuri- 

mine. Igal juhul otsiti uppumise korral eelkõige vägivallatun-nuseid. 

Kui Spilsbury vaatas üle Lloyd-Smithi viimase ohvri laipa, otsis ka tema hoolikalt 
mingisuguseid vägivalla jälgi. Kuid asjata. Peale mittemidagiütleva sinise pleki 
küünarnukil, millest oli juba rääkinud doktor Bates, leidis ta vaid kaks väikest 
verevalumit vasaku käe siseküljel. Palja silmaga polnud need nähtavad ja seda enam 
ei saanud neid võtta vägivallamärkidena. Spilsbury uuris kõike, mis võis põhjustada 
ootamatut muutust vereringes ning surma. Ei mingeid tulemusi. Igaks juhuks uuris ta 
ka siseelundeid, kas need ei sisalda mürki. Teisest küljest leidis ta tunnuseid, mis 
rääkisid, et surm oli saabunud peaaegu silmapilkselt. Laip maeti uuesti, Spilsbury aga 
murdis pead, kuidas küll võib isimest ilma mingite vägivalla tunnusteta vannis 
uputada. Neiliga hüvasti jättes palus ta enesele tuua katseteks vann, millest oli leitud 
Margaret Elizabeth Lloydi laip. Juba samal päeval toodi vann Kentishtowni 
politseijaoskonda. 

Inspektor Neil ja Spilsbury olid püüdnud ekshumatsiooni võimalikult märkamatult 
korraldada, kuid viimasel ajal käisid reporterid lausa Spilsbury kannul. 5. veebruaril 
teatasid ajalehed saladuskatte all toimunud laibavaatlusest Islingtonis. 7. veebruaril 
aga pasundasid kõik Londoni ja Blackpooli ajalehed kahest mõrvast vannis. Suured 
pealkirjad «Pruudid vannis» lükkasid tahaplaanile isegi Esimese maailmasõja 
rindeteated. 8. veebruari õhtul sai Neil kirja Kenti krahvkonnas paiknevast väikesest 
Herne Bay kuurortlinnast. Lugenud ajalehesõnumeid, otsustas kohalik politseiülem 
saata Neilile raporti nende linnas 13. juulil 1912 toimunud surmajuhtumi kohta, mis 
sarnanes ülalkirjeldatuile. 

20. mail 1912. aastal oli keegi Henry Williamsi nimeline härra üürinud endale ja 
naisele väikese maja High Streetil. 7 nädalat hiljem, 9. juulil ostnud Williams vanni, 
teatades seejuures müüjale, et tema naine nõuab vanni. Järgmisel päeval tulnud Wil- 
liams koos naisega doktor Frenchi juurde. Ta jutustanud, et naisel olnud 
langetõvehoog. Naine aga kurtnud vaid peavalu. French kirjutanud talle välja broomi. 
12. juuli südaööl kutsutud French välja High Streetile. Williams teatanud, et naisel 
olnud taas tõve-hoog. Oli väga palav ja French arvanud, et just kuumus põhjustaski 
hoo. 

Järgmisel päeval kella kolme paiku külastanud arst Bessie Wil-liamsit, kes olnud 
täie tervise juures. Seepärast olnud ta väga imestunud, kui teda 13. juuli hommikul 


kella 8 paiku taas välja kutsuti. Sedelil olid Williamsi sõnad: «Kas te saate kohe tulla? 
Kardan, et mu naine on surnud.» French oli leidnud Bessie Williamsi selili vannis 
lamamas. Tema pea olnud vee all. Parem käsi hoidnud seebitükki. Tema jalad olnud 
üles sirutatud nii, et pöiad asunud vanntääre kohal. French oli asetanud naise 
põrandale ja oli püüdnud teha kunstlikku hingamist. See aga olnud asjatu. Bessie 
Williams oli surnud. French ei leidnud mingeid vägivallamärke. 

Koroner, Doverist pärit advokaat, piirdunud põgusa ülevaatusega ja Frenchi teatega, 
et hukkunu oli põdenud langetõbe, oli konstateerinud: «Surm õnnetusjuhtumi läbi. 
Uppus vannis langetõvehoo ajal.» 

Kirja saabumisel valmistus Neil sõitma Blackpooli, valmistamaks ette Alice Smithi 
lahkamist. Seepärast andis ta korralduse saata Herne Baysse mõned Smith-Lloydi 
fotod ja palus neid näidata kõigile, kes olid kokku puutunud Williamsiga. 10. 
veebruaril saabusid Neil ja Spilsbury Blackpooli. Püüdes vältida lehemehi, töötas 
Spilsbury öösel. 

Alice'i laip oli tugevasti lagunenud. Kuid Spilsbury võis teha siiski mõningaid 
järeldusi. Ei mingeid vägivallajälgi ja vaid tähtsusetud vihjed uppumisele. Surm oli 
saabunud veelgi kiiremini kui Margaret Elizabeth Lloydi puhul. Ta avastas vaid 
südamekläpi väikese rikke, mis tavaliselt tekib liigestereuma tagajärjel. See aga oli nii 
tähtsusetu, et inimest võis pidada absoluutselt terveks. 

Veelgi rohkem kui varem huvitas Spilsburyt küsimus, kuidas võib uputada inimest, 
jätmata jälgi vägivallast. Ta mõõtis hoolikalt kannatanu keha ja palus ka Blackpooli 
vanni Kentishtowni jaoskonda toimetada. Blackpooli politseivalitsuses teatati” 
Neilile, et teda kutsub välja London. Herne Bayst oli saabunud sõnum, et Williams on 
nähtavasti Smith alias Lloyd — kõik tunnistajad olid ta kohe ära tundnud. 

Alguses saatis Neil Kenti rannikule oma kaks kaastöölist. Ja kui ta 18. veebruaril ise 
sinna saabus, olid asjaolud seoses kolmanda mõrvaga juba selgunud. Selle eellugu ei 
erinenud millegi poolest mõlemast eelnevast. Ainult naisel puudus elukindlustus. 
Kuid sedapuhku polnud viimast Williams-Smith-Lloydile vajagi — naine oli küllalt 
rikas. 1910. aasta suvel oli mees tutvunud Bristoli eeslinnas Cliftonis 
kolmekümneaastase Bessie Mundyga. Isa oli pärandanud tütrele 2700 naela, mida 
kontrollisid sugulased. Bessiel polnud õigust varandust puutuda ja ta sai iga kuu 
protsentidest 8 naela. Ülejäänud protsendisumma jäi mustadeks päevadeks. 

1910. aastal moodustas ülejääk 138 naela ja oli iga hetk Bessie käsutuses. Kogu 
kapital aga pidi pärast tema surma minema pärijale. 26. augustil 1910. aastal Williams 
ja Bessie Mundy abiellusid. Pulmapäeval võttis noorik oma 138 naela välja. Saanud 
raha kätte, Williams kadus. Ta kirjutas vaid naisele kirja, et see on nakatanud teda 
suguhaigusesse ja seepärast ei taha ta enam Bessie” nähagi. Bessie ei taibanud 
juhtunust midagi. 1912. aasta veebruaris asus ta elama Westonsuper-Mare'i 
pansionisse. Siin oli ta kohanud juhuslikult tänaval oma meest. Arusaamatu küll, kuid 
naine oli andestanud mehele kõik ja läinud temaga Herne Baysse. 2. juulil nõudis 
Williams õiendit, kas naise varandus saab tema omaks tõesti alles pärast viimase 
surma. Vastus kõlas jaatavalt. Kuus päeva hiljem määras Bessie Williamsi oma 
pärijaks. 

Bessie Williamsi laip kaevati välja ja toimetati surnukambrisse. Vaatamata 
lagunemisele, täheldas Spilsbury üht uppumissurma 

sümptomit — kananahka. Ülejäänud tundemärgid rääkisid silmapilkselt saabunud 
surmast. Hästi säilinud süda ja muud vereringe-organid olid terved. Taas polnud 


märgata ei vägivalla, mürgi ega võitluse tundemärke. Hoolikalt keha mõõtnud, palus 
Spilsbury toimetada Londonisse vanni, kus oli leidnud oma otsa Bessie. 

Neili abilised sõitsid vahetpidamata ringi, et teha kindlaks, kes too Williams-Smith- 
Lloyd on, kust on ta pärit ja kas ei leidu veel mõnd tema ohvrit. Lõpuks selgus, et 
mehe tegelik nimi on Georges Joseph Smith. Ta oli sündinud 1878. aastal 
kindlustusagendi perekonnas ja viibinud üheksa aastat paranduskoloonias kui petis 
ning varas. Järk-järgult tehti kindlaks naised, kellelt ta oli kõik nende säästud välja 
pressinud ja siis kadunud. Nähtavasti just need Bessy Mundy 2700 naela tõukasid 
teda mõrvale, sest muud teed nende kättesaamiseks üle ei jäänud. Kuid ometi ei 
piisanud Neili kogutud materjalist, seletamaks, kuidas mees oli tapnud. Polnud ühtki 
inimest, kes kohtu ees võinuks öelda: see mees on mõrvar. Kui aga polnud mõrva 
tunnistajaid, siis tuli äärmisel juhul kohtule seletada, kuidas oli Smithil õnnestunud 
oma ohvrid uputada, jätmata mingeid vägivallajälgi. Mitte ükski kohus ei langeta 
otsust Smithi üle enne, kui on saanud rahuldava vastuse sellele küsimusele. 

Iga päev tuli Spilsbury Kentishtowni jaoskonda, kus asusid vannid. Hiljem leiti 
tema paberite hulgast jooniseid ja skeeme, mille abil Spilsbury püüdis ette kujutada 
naiste hukkumist. 

Lahendus leiti märtsi algul, kui Spilsbury uuris veel kord läbi kõik Bessie Williamsi 
taolise naise keha asendid, eeldades seejuures, et tegemist oli tõepoolest tõvehooga. 
Smithi esimese ohvri kasv oli 1,7 m, vann aga kõigest 1,5 m. Langetõvehoo esimeses 
staadiumis sirutub kogu keha välja. Seejuures ei satu pea mingil moel vee alla. 
Vastupidi. Arvestades naise kasvu ja vanni pikkust, võib oletada, et keha ülaosa 
tõuseb mööda veerjat vanniserva ja väljub veest. Langetõvehoo järgmisel etapil 
hakkavad jäsemed ägedalt liikuma, tõmbuma kõverasse ja taas sirutuma. Jällegi on 
raske ette kujutada, kuidas vannis istuv inimene võib seejuures vee alla sattuda. 
Niisugust võimalust võib mõningal määral eeldada tõvehoo kolmandal etapil, kui 
kogu keha täielikult lõdvestub. Kuid ka siin tekitasid kahtlust vanni ja kannatanu keha 
mõõtmed. Kui arvestada doktor Frenchi tunnistust, oli hukkunu keha asunud vee all, 
jalad aga vanni serval. Spilsbury ei suutnud kuidagi mõista, mismoodi oli Bessie 
Williams sattunud niisugusesse asendisse. Ja siis äkitselt Spilsbury taipas, milles on 
asi. 

Võimalik oli ainult üks: seistes vanni jalutsis, haaras mänglev Williams äkitselt 
mitte midagi kahtlustaval naisel jalgadest ja tõstis need järsu liigutusega üles. 
Otsekohe sattus pea vee alla. Ninna ja suhu tungiv vesi kutsus esile soki, mille tõttu 
kadus teadvus. Seepärast ei mingeid võitlusjälgi ja nõrgalt väljendunud uppumis- ja 
lämbumistunnused. 

Spilsbury ruttas oma kabinetti ja hakkas uurima kirjandust äkk 

uppumiste kohta. Peaaegu mitte keegi polnud selle probleemiga tegelnud. Ei olnud 
teada, kas ootamatult ninna ja suhu sattunud vesi avaldab mingit mõju südamele ja 
närvisüsteemile. Oli vaid üksikuid tähelepanekuid. Spilsbury oli kindel, et on 
ülesande lahendanud. 

Sellest kuulda saanud Neil kutsus kohale mõned naisujujad, kes kasvu ja raskuse 
poolest vastasid Smithi ohvritele. Ta otsustas teha eksperimendi. Kõigis kolmes 
vannis uuriti läbi kõikvõimalikud istumis- ja lamamisasendid, mille puhul võis jõuga 
naise pead ja keha ülaosa vee alla vajutada. Võitluse ja vastupanuta seda teha ei 
õnnestunud. Isegi ootamatu vägivaldne pea vee alla vajutamine kutsus esile ohvri 
silmapilkse reageeringu — ta haaras kinni vanniäärest või kallaletungijast. Kui aga 
Neil haaras naisel jalgadest ja ootamatult enese poole tõmbas, libises ülakeha ja pea 
vee alla ning käed ei jõudnud kusagilt kinni haarata. Hetk hiljem märkas Neil 


õudusega, et tema katsealune ei liiguta enam. Ta haaras noore naise veest ja sattus 
meeleheitesse, kui märkas, et see on teadvuseta. Tervelt pool tundi mässasid Neil, 
politseiseersant ja arst, enne kui naine toibus. Meelemärkusele tulnud, rääkis kat- 
sealune, et mäletab vaid ninasse tungiva vee kohinat. Ja rohkem ei midagi. Ehkki ta 
oli oodanud kallaletungi ning oli väljapaistev ujuja ja sukelduja — millised tohutud 
eelised Smithi ohvrite ees! —, ometi sai temagi šoki. Neil katkestas otsekohe eksperi- 
mendid, sest need võisid lõppeda kurvalt. Niisuguse hinnaga tõestati Spilsbury väite 
ÕILSUS. 

22. juunil 1915. aastal seisis Georges Joseph Smith Oid Bailey kohtu ees. Veel 
kunagi varem polnud see vana hoone näinud sellist naiste trügimist. Need olid 
samasugused armujanused hädavaresed, kelle hulgast Smith oma ohvrid oli valinud. 
Kahekümne-minutilisest nõupidamisest piisas kaasistujatele tema süüditunnistamiseks 
ja kohtunik Scrutton teatas: «Surmanuhtlus poomise läbi.» 

Esimese maailmasõja sündmused ei lasknud teiste maade kohtuarstidel heita pilku 
Smithi kriminaalasja ebatavalistesse asjaoludesse. Seevastu pärast sõda huvitusid 
sellest paljud asjatundjad. Tekkis uus meditsiini-, eriti aga kohtumeditsiiniharu, mis 
hakkas uurima närvisüsteemi füsioloogia saladusi, mis võimaldaks mõista või 
vähemalt oletada ootamatut surma esilekutsuvate när-vireflekside olemasolu. See oli 
veider näo või silmanärvide seos hingamiskeskuse ja veresoontekeskuse vahel. 
Äkiline surm saabus just nende alade ärritamise tulemusena. 

Oli avastatud seletamatu sõltuvus kuulmisorganitele mõjuvate ärrituste ja 
surmajuhtumite vahel vees. Üldiselt oli selleks ajaks juba rohkem võimalusi selgitada, 
kas kannatanu oli uppunud või uputatud. Vetikate olemasolu bronhides ei tõestanud 
veel, et inimene oli sattunud vette elusalt ja seal uppunud. Kiirevoolulises* vees 
tungisid vetikad isegi vette sattunud surnu kopsualveooli-desse. Alles leides vetikaid 
südamest või maksast, võis kinnitada, et inimene oli sattunud vette elusalt ja seal 
uppunud. 

Uurides probleemi vere lahjenemise kohta vasakus südamekojas, olid mikrokeemia 
ja füüsikalise keemia abil leitud uued meetodid. Ühe uue võtte leiutas sel alal New 
Yorgi meditsiini peainspektor keemik ja toksikoloog Alexander Gettler. Ta uuris 
merevees uppunute südame vasakus kojas sisalduva vere soolsust ja tegi kindlaks, et 
veri sisaldab seal soola normaalsest rohkem. Magevees uppunuil oli veresoolsus 
normaalsest väiksem. Tema meetodit Vanas Maailmas ei tuntud. 

Kuidas ka Euroopas Gettleri meetodisse ei suhtutud, ometi juhtis uurija eurooplaste 
tähelepanu asjaolule, et Atlandi ookeani taga on esile kerkinud mehed, kes panevad 
aluse Ameerika kohtumeditsiinile. 


17. 1922. aasta. Kohtumeditsiin USA-s 


Ameerika ajakirjanikud nimetavad aastakümmet pärast Esimest maailmasõda sageli 
seadusetuse aastakümneks. Selle kümne aasta jooksul pandi USA-s toime hulk 
kuritegusid, mida lehemehed hakkasid nimetama «sajandi kuritegudeks». 

Üks niisugune kuritegu leidis aset 16. septembril 1922. Vaevalt võib ette kujutada 
mõrvajuurdlust, mis nii ilmekalt iseloomustaks seisundit, milles viibis, või 
ameeriklase William Ricketi sõnade järgi tukkus Ameerika Ühendriikide 
kohtumeditsün. 

Sel septembripäeval jalutas noor tööline Raymond Schneider oma viieteistaastase 
sõbratari Pearl Bahmeriga kitsal puudest palistatud tänaval. Oli kell 9.30. Äkitselt 
märkas Pearl murul liikumatult lamavaid inimesi. Schneider taipas, et mõlemad olid 


surnud. Noored jooksid lähemasse majja, mille peremees helistas politseile. 
Sündmuskohale saabus politseinik Edward Carrigan koos James Curraniga. 

Nende ees avanes järgmine pilt. Mees lamas selili. Seljas oli tal must kinninööbitud 
vaimulikusutaan. Nägu oli mütsiga korralikult kaetud. Tõstnud mütsi üles, nägid 
politseinikud prillide taga suletud silmi. Mehe kõverdatud paremal käel lamas noor 
naine, kelle nägu kattis villane sall. Laipade kõrval vedeles hulgaliselt paberilehti. 
Need olid naise käega kirjutatud kirjad. Sealtsamast leiti ka nimekaart, millele oli 
trükitud: «Reverend Edward W. Hall, Church of Saint John the Evangelist, New 
Brunswick, New Jersey.» 

Politseinikud hakkasid just kirju lugema, kui New Brunswickist saabus kohale jõuk 
uudishimulikke. Mehed, naised ja lapsed tallasid kinni kõik jäljed, mis võisid 
juurdlust abistada, politseinikud aga ei võtnud midagi ette, takistamaks seda. 
Nimekaart käis käest kätte. Kui sellel ka olid mõrvari sõrmejäljed, siis nüüd polnud 
neid enam võimalik avastada. Aeg-ajalt tõsteti mütsi ja salli nägudelt, veendumaks, et 
need on tõepoolest kohaliku kiriku pastor Edward Hall ja püha Johni kiriku köstri 
naine Eleanor Mills. Viimasel oli kaks last ja ta oli laulnud kirikukooris. 

Kui saabus teade juhtunu kohta, pidi korrapidaja politseileit-nant Dwyer lahendama 
erakordse probleemi. New Brunswick kuulus New Jersey osariigi Middlesexi 
piirkonda ja piirnes Somer-seti piirkonnaga. Koht, kus laibad asusid, oli 100 meetrit 
piirist lääne pool, see tähendab Somerseti territooriumil. Niisiis oli juurdlus 
naaberpiirkonna prokuratuuri ja politsei asi. Pärast järelemõtlemist võttis Dwyer 
ühenduse oma prokuröri Joseph Strickeriga ja kandis olukorrast ette. Arvestades, et 
mõrva uurimine toob Middlesexile vaid kulutusi ja sellega seoses maksude 
suurenemist, astus Stricker omakorda ühendusse Somerseti prokuröri Azariah 
Beekmaniga ja nõudis, et see võtaks uurimise enda peale. Korrapidajale aga andis ta 
käsu oma politseinikud tagasi kutsuda. 

Kaks tundi pärast laipade avastamist saabus sündmuskohale Somerseti 
kriminaalpolitsei ülem Georges Totten, šerif Conkling ja arst William Long. Viimane 
kui raviarst oli vaid üksikuil juhtumeil koroneri ülesandel laipu lahanud. 

Inglased olid koroneride süsteemi ka Ameerikasse toonud. Piirkonna koroner valiti 
paljudeks aastateks ja nagu Inglismaalgi oli tema ülesanne juurelda igat kahtlast 
surmajuhtumit, koos mõnede valitud vandemeestega kuulata üle tunnistajaid ja teha 
kindlaks surma põhjus. Keegi ei nõudnud temalt meditsiinilisi või juriidilisi teadmisi. 
Üsna harva pöördus koroner abi saamiseks arsti poole, makstes talle laiba lahkamise 
eest 20, kui aga laip oli väga lagunenud, siis 40 dollarit. 

Totten ei leidnud Somerseti koroneri üles ja sõitis kohale arst Longiga. 
Sündmuskohal ajas ta uudishimulikud laipade juurest eemale ja vaatas surnud üle. 
Eleanor Millsil oli kõri läbi lõigatud. Muule Totten tähelepanu ei pööranud. Hallil oli 
parema oimu kohal väike haav, mis meenutas kuuli sissetungimise ava. Serif leidis ka 
padrunikesta, mis ime läbi polnud uudishimulike saagiks langenud. Totten võttis üles 
nimekaardi ja käskis šerifil kirjad ja padrunikestad kokku korjata. Ta luges ühest 
kirjast: «Tean, et on olemas palju ilusamaid neidusid, kuid mind see ei häiri. Tunnen 
suurt õnne suhtlemisest õilsa inimesega ja sügavast, tõelisest, igavesest armastusest. 
Minu süda ja mu elu kuuluvad talle. Nii ihu kui ka hingega kuulun talle igavesti . ..» 

Doktor Long piirdus tõsiasja konstateerimisega, et Eleanori kõrihaavale olid 
ilmunud juba vaglad. Järelikult oli ta tapetud päev või paar tagasi. Arst haava üle ei 
vaadanud ega püüdnud avastada muid jälgi, mis võinuksid juurdlust abistada. Selle 


asemel käskis ta matusebüroo omanikul Samuel Sutphenil laibad Somersetti 
toimetada. 

Minnes laipadele järele, leidis Sutphen eest kamba päevavar-gaid ja paar tosinat 
reporterit. Peaaegu kõik tundsid pastor Halli ning teadsid, et ta oli 1911. aastal 
abiellunud Frances Nõel Ste-vensiga. Too üsna inetu naine oli temast seitse aastat 
vanem, kuid see-eest New Brunswicki kõige mõjukama perekonna ainuke tütar. 
Stevensitest rääkides nimetati neid ikka Stevensite klanniks. Ja 

nüüd lamas Frances Nõel Stevensi mees, püha Johni kiriku pastor, surnult oma 
salaarmukese, sama kiriku köstri naise kaisus. Sündmus oli otsekui loodud väikese 
provintsilinna keelepeksjatele ning sensatsioonijanustele variseridele. 

Kui Sutphen hakkas pastorit Somersetis lahti riietama, kukkus põrandale kuul. 
Keegi polnud seda varem otsinud. Nööpides lahti särgikätiseid, märkas Sutphen 
pastori paremal käel siniseid plekke. Nendele polnud doktor Long mingit tähelepanu 
pööranud. Elea-nor Millsi näol avastas Sutphen kuuli sisenemisava. Järelikult polnud 
naisel üksnes terariista, vaid ka tulirelva haav. Kuid polnud surnumatja asi oma pead 
selle kallal murda, seda enam, et Long oli käskinud Halli laiba New Brunswicki viia, 
kuna Steven-site klanni advokaat, endine senaator Florence oli andnud prokurörile 
mõista, et ka tema huvides on asi kinni mätsida ja pastori laip Stevensitele saata. 

Kell seitse õhtul tuli kohale New Brunswicki matusebüroo omanik John Hubbard ja 
tõstis laiba oma vankrile. Eleanor Millsi laip jäi Sutpheni juurde. Järgmisel hommikul 
tuli Long Sutpheni kontorisse ja teatas, et ka naise laip tuleb saata New Brunswicki. 
Ste-vensite advokaat arvas nähtavasti, et pastor Halliga seotud skandaali summutada 
pole enam vaja. Sutphen oli harjunud, et prokurörid ja koronerid pidasid silmas 
isiklikke huve, kui kone alla tulid surnute mõjukad sugulased, kellest võis sõltuda 
taasvali-mine nende ametikohtadele. Ja ometi imestas ta, kui doktor Long lõikas lõhki 
Eleanor Millsi kõhu, avas emaka, ja siis taas kinni õmbles. 

Peagi tuli Hubbard ja viis Eleanor Millsi laiba New Brunswicki. Hubbard oli samal 
ajal ka Middlesexi koroner. Juba mäle-tamatutest aegadest oli Ameerikas komme 
valida matusebüroode omanikke koronerideks, sest «see amet sobib mehele, kel on 
laipadega tegemist». Naeratades ütles Hubbard, et laibad juba lagunevad ja «igatsevad 
mulla alla». Kui Hubbard oli jõudnud laibaga New Brunswicki, ootas teda tema 
kontoris Middlesexi arst Cronk, kes ulatas talle loa mõlema matmiseks. Hubbard 
taipas: Steven-sid ei taha juurdlust ega lahkamist, ja ta ei vaielnud vastu. Hubbard 
arvestas, et Halli matused kujunevad viimaste aastate kalleimaks. Kui ta hakkab 
nõudma juurdlust, võidakse matusetelli-mus tühistada ja ta jääb ilusast rahast ilma. 
Vaikides vaatas ta pealt, kuidas Cronk avas õmbluse Eleanor Millsi kõhul ja vaatas 
emaka üle. Ekssenaator Florence tundvat huvi, kas naine oli rase. Seejärel andis ta 
mõlemad laibad koronerile üle ja see hakkas kadunukesi muldasängitamiseks ette 
valmistama. 

Esmaspäeval 18. septembril maeti Hall pidulikult Brooklynis Greenwoodi kalmistul 
Stevensite platsile. Tema lesk käis väärikalt kirstu järel. Eleanor Millsi matused 
järgmisel päeval polnud nii luksuslikud. Peale tema surmkõhna mehe James Millsi ja 
kuueteistaastase tütre Charlotte'i võis muldasängitamisel näha üksnes ajalehemehi. 

Kuid mõrva erilised asjaolud tekitasid suurt huvi mitte üksnes New Jerseys vaid ka 
New Yorgis. Köitsid ju publiku tähelepanu armusidemed pastori ja köstri naise vahel, 
visiitkaart ja armastuskirjad, mis tõotasid mõndagi pikantset. 

Ajakirjanduse surve oli niivõrd tugev, et prokurör Beekman püüdis sellest 
ebameeldivast loost lahti saada. Ta püstitas järgmise versiooni: tapetute kehad 


lamasid korralikult kõrvuti, sellest aga peaks igaüks taipama, et nad olid tapetud 
Middlesexis ja viidud seejärel Russey Lane'ile. Ning ta saatis kogu juurdlusmaterjali 
Strickerile New Brunswicki. Kuid New Jersey osariigi ülemkohtunik tegi juurdluse 
ülesandeks Somerseti prokurörile. Selleks ajaks aga jõudis prokurör Stricker 
veendumusele, et just tema isiklikult peab hakkama mõrvalugu uurima. Lähenesid 
uued valimised ja Stricker kartis patustada oma karjääri vastu, kui laseb käest nii 
sensatsioonilise kuriteo. Ning ta asus iseseisvalt asja uurima. Nii tekkis võistlus kahe 
prokuröri vahel, millega kaasnes hulk korduvaid ülekuulamisi ja mis 12 päeva hiljem 
ummikusse jooksis. 

Mõne aasta pärast hakkas kuritöö tasapisi ununema nii Somersetis kui ka New 
Brunswickis. Ja äkitselt 1926. aasta juulis ilmus «Daily Mirroris» muusikariistade 
häälestaja Arthur Riehli sensatsiooniline teade. Kümme kuud tagasi oli ta abiellunud 
Frances Nõel Halli endise teenijatüdruku Louise Geistiga. Juulis nõudis Riehl lahutust 
ja teatas seoses sellega, et Edward Halli ja Eleanor Millsi tapmise oli organiseerinud 
Stevensite perekond. Louise oli tapmisest teadlik ja Stevensid olid maksnud talle 
vaikimis-tasu. 14. septembril 1922. aastal oli Louise sõitnud koos proua Halli ja selle 
venna Willie Stevensiga Russey Lane'ile ja viibinud tapmise juures. «Daily. Mirrori» 
peatoimetaja Phil Payne teatas, et ta teab veel teisigi mõrvatunnistajate äraostmise 
juhtumeid, ja nõudis, et New Jersey osariigi kuberner hakkaks selle mõrvaga taas 
tegelema. Ka teised ajalehed haarasid teemast kinni. Üldsuse survel alustati uurimist 
uuesti. See tehti ülesandeks advokaat Alexander Simpsonile. 

Kui pisike auahne mehike Simpson 2. augustil Somerseti saabus, leidis ta eest õudse 
korralageduse. Suurem osa 1922. aastal kogutud materjalidest oli kadunud. Somerseti 
surnud prokuröri vend Markus Beekman oli 1922. aastal püüdnud tunnistajate üle- 
kuulamisprotokolle «Daily Mirrorile» maha müüa. Beekman olnud need kusagilt 
ümbrikust leidnud ja otsustanud omastada. Halli nimekaart oli kadunud — selle olevat 
saanud mingisugune dak-tüloskoopiaekspert. Simpson hakkas otsima ja lõpuks leidis 
kaardi ühe ajalehe arhiivist. Dokumentide originaale laipade lahkamise kohta ei 
õnnestunudki leida. 

Simpsoni esimene samm oli ekshumatsioon. Inglise ajakirjanik Pieter Robertson 
kirjutas hiljem: «Simpson uskus tõsiselt, et laipade lahkamine annab talle võtme selle 
sasipuntra harutamiseks. Võtit ta ei leidnud. Ta sai vaid kinnituse, et 1922. aastal olid 
arstid 

171 

täitnud oma ülesande pinnapealselt ning oskamatult». Simpson tegi lahkamise 
ülesandeks New Yorgi arstile Otto Schultzele, keda austati ning vihati seepärast, et ta 
astus välja koroneride süsteemi vastu. New Yorgi advokatuur kasutas teda kui 
assistenti meditsiinilistes küsimustes. Oktoobri lõpus vaatas ta Brooklynis üle Halli 
jäänused. 28. oktoobril vaatas ta ühes New Brunswicki garaažis üle selle, mis oli 
järele jäänud Eleanor Millsist. 

Kui Simpson pärast ägedaid vaidlusi 5. novembril siiski alustas kohtuasja Frances 
Nõel Halli ja tema venna vastu, esines Schultze süüdistuse tunnistajana. 

Ta jutustas Eleanor Millsi laiba lahkamisest. Laibalt oli välja lõigatud hingekõri 
ülemine osa, neel ja keel. Tähendab, puudusid organid, millega lauldakse. Simpson 
kutsus tunnistajatena välja Longi ja Cronki. «Miks te seda tõsiasja 1922. aastal 
kindlaks ei teinud?» küsis ta. «Sest see võinuks osutada kurjategijale, kes vihkas 
Eleanor Millsi, arvates, et naine võlus Halli oma lauluga.» Lõpuks tunnistasid arstid, 
et nad üldse ei vaadanudki tapetu suhu. 


Kõik see rõhutas veel kord kohtumeditsiinilise mõtlemise lünklikkust, täielikku 
ettekujutuse puudumist sellest, kui suur tähtsus on kohtumeditsiinil ja selle koostööl 
politseiga. 

Simpsonil ei õnnestunud midagi tõestada. 3. detsembril tunnistasid vandemehed 
kohtualused süütuteks. Halli ja Millsi mõrvamine jäi, nagu paljud teisedki Ameerikas 
sooritatud kuriteod, avastamata. See sündmus on ere näide, millisel tasemel oli krimi- 
nalistika, sealhulgas ka kohtumeditsiin, Ameerika Ühendriikides sajandi kolmandal 
aastakümnel. 


18. Koroneride süsteem USA-s kui kohtumeditsiini arengu 
tõkestaja 

Samal, 1926. aastal, kui nii kuulsusetult lõppes uurimine Halli ja Millsi mõrva asjas, 
koostas ameeriklane Ward MacNeal Teaduslike Uuringute Rahvusliku Nõukogu 
ülesandel ettekannet koroneride süsteemi kohta New Yorgis. Kõik see, mida MacNeal 
võis New Yorgi koroneride süsteemi kohta öelda, kehtis täiel määral kogu maal. Ja 
mida rohkem idarannikust eemale, seda kurvemaks pilt muutus. Kui koroneride 
süsteem tekitas rahulolematust ja kriitikat Inglismaal, kus korda oli palju rohkem, siis 
Põhja-Ameeri-kas oli see süsteem oma stiihilise arengu käigus muutunud avantürismi 
areeniks. Inimese surma põhjuse kindlaksmääramine tunnistajate küsitlusega jõudis 
groteskini välja. Sajast kahtlasest surmajuhtumist, mida koronerid 1868. kuni 1890. 
aastani New Yorgis uurisid, lahati laibad ainult 8 juhul. Et lahkamist ei sooritanud 
patoloogid (kohtuarste polnud olemaski), siis olid järeldused tihti ebaõiged. 
Koroneridena töötavad matusebüroode omanikud vältisid lahkamisi, sest nad pidasid 
eelkõige silmas omakasu. Koroneride järeldused sisaldasid tihtipeale tõelisi mõraseid 
pärle, näi 

teks: «Suri püstolihaava tõttu. Mis viisil, pole teada, sest keegi ei tulistanud.» New 
Yorgis aastatel 1898—1915 valitud koroneride hulgas oli kaheksa kalmistutöötajat, 
seitse elukutselist poliitikut, kuus kinnisvaradega kaubitsejat, kaks habemeajajat, kaks 
plekk-seppa, üks lihunik, üks piimamees, kaks baaripidajat jne. Arstid, keda koronerid 
haruharva kasutasid, olid kas joodikud või siis võhikud. Brooklyni koroneridest 
räägiti, et nad maksid selle eest, et peaaegu iga päev Brooklyni ja Oueensi vahel 
Newton Creekis ujuvaid laipu tõmmataks Brooklyni kaldale. Sest iga läbivaatuse eest 
sai koroner 12—50 dollarit. 

Niisugused nähtused tekitasid 1877. aastal Bostoni elanikkonnas säärast nördimust, 
et koroneridest oldi sunnitud loobuma. Nende asemele määras kuberner seitsmeks 
aastaks meditsiiniins-pektorid, kes pidid olema patoloogid ja kahtlaste juhtumite 
puhul lahkama iga surnut. Kuna üldsus oli nagu Inglismaalgi häälestatud lahkamiste 
vastu, siis võis meditsiiniinspektor seda teha üksnes prokuröri loal. Niiviisi hakkasid 
kõik kahtlased surmajuhtumid aegamisi alluma eriteadlaste kontrollile. Sammu 
tähtsusest annab tunnistust paljude mõrvade avastamine, mis varem jäid avastamata. 

Üks väljapaistvamaid meditsiiniinspektoreid oli doktor Georges Burgess Magrath. 
Ta asus Bostonis tööle 1906. aastal. Magrath oli ekstsentrik, suurepärane näitleja. 
Pikakasvuline soliidne punapea vahetas hiljem oma juuksed samavärvilise paruka 
vastu. Kogu linnas teati tema musti näitlejalipse, heledaid veste ja rohekaid ülikondi. 
Ta elas Boylston Streetil oma kontori pealses poissmehekorteris. Magrath sõi vaid 
kord päevas, kuid see-eest põhjalikult. Ta kinnitas, et on kuulanud kõiki 
sümfooniakontserte kogu Massachusettsis. Magrath sõitis oma vana «Fordiga», 
millele oli kinnitanud kellukese nagu tuletõrjeautole. Kui Magrath sõitis 


sündmuskohale või laipa üle vaatama, kuulutas kelluke sellest kogu ümbruskonnale. 
Kellukesel oli ka oma mõte. «Bill, me peame inimestele mõju avaldama. See aitab, 
see aitab,» kinnitas ta oma assistendile toksikoloog William Boosile. Kui jätta 
mängust välja juba unustusse vajunud ameeriklaste String-Hami ja Romain Becki 
nimed, kes aastatel 1815—1823 püüdsid New Yorgis asjatult õpetada euroopalikku 
kohtumeditsiini, siis oli Magrath Ameerikas esimene euroopaliku kohtumeditsiini 
meetodeid kasutav ametnik. Seejuures arvas ta, et kohtumeditsiin peab toetuma mitte 
üksnes patoloogiale, vaid kõikidele loodusteadustele. Oma märkmikku kirjutas ta 
järgmise mõtte: «Kui seadus nõuab, et sa pead üles astuma tunnistajana, jää alati 
teaduseinimeseks. Sinu ülesanne pole kätte maksta ohvri eest, päästa süütut või 
hävitada süüdlast. Sinu ülesanne on üksnes oma teadmiste raamides järeldusi teha.» 

Vaatamata uue süsteemi hämmastavatele edusammudele Massachusettsis läks veel 
palju aega, enne kui 1915. aastal asendati New Yorgis koronerid 
meditsiiniinspektoritega. 1914. aastal sai 

New Yorgi linnapeaks John Purroy Mitchell, kes püüdes kõrvaldada eelmise 
linnavalitsuse vigu, võttis ette mõningaid reforme. Mitchell andis oma ametnikule 
Wallsteinile ülesande uurida New Yorgi koroneride süsteemi. Wallsteini ettekandes 
oli öeldud: «New Yorgi koronerid ühendavad endas poliitilise võimu, andetuse ja 
vastutustundetuse. Kalmistutöötajate avaldustest ilmneb, kuidas nad laipa üle 
vaatavad. Üle viie minuti kestev ülevaatus on harukordselt harva esinev nähtus ... 
Piirkonnas, kus tegutsevad New Yorgi koronerid, võib ilma igasuguse riskita toime 
panna lapse-mõrva või mürgitamist...» 

1. juulist 1915. a. kaotati koroneride ametikohad ja seati sisse meditsiini 
peainspektori ametikoht. Viimane toetus oma töös arvukatele assistentidele. Nii šeff 
kui ka tema kaastöölised pidid olema kogemustega patoloogid, oskama 
mikroskopeerimist ja vereana-lüüsi. Nad olid kohustatud uurima kõiki 
surmajuhtumeid, mis järgnesid «kriminaalsele jõukatsumisele, õnnetusjuhtumitele ja 
enesetapule» ning kõigile «varem tervete inimeste või arsti poole mitte-pöördunud 
inimeste äkksurma juhtumitele». Peainspektor pidi ise otsustama, kas on vaja lahata, 
vajaduse korral ise lahkama ja teatama prokurörile kõikidest vägivaldse surma 
juhtumitest. 

New Yorgi koronerid püüdsid säilitada oma ametikohti. Nad väitsid, et 
meditsiiniinspektorite süsteem muudab linna «arstide tapamajaks». Koronerid said 
juurde uut indu, kui 1917. aastal valiti Mitchelli asemele linnapeaks John Haylan, kes 
püüdis 1915. aasta seadust «unustada». Kuid üldsus nõudis seaduse elluviimist ja 
Haylan pidi vastu tahtmist määrama peainspektoriks doktor Charles Norrise, ühe 
vähestest New Yorgi arstidest, kel oli selle ametikoha jaoks vastavaid teadmisi. 

Norris oli mees, kes esimesena Uues Maailmas rajas kohtumeditsiini arengule 
kindla vundamendi. Too üle saja kilogrammi kaaluv tumedasilmne ja kikkhabemega 
hiiglane sündis 1867. aastal Hobokenis. Ta oli õppinud meditsiini Columbia ülikoolis, 
seejärel viibinud Euroopas, kus õppis kaks semestrit Kieli ülikoolis ja talvesemestri 
Göttingenis. Kuni 1894. aastani töötas Norris Berliinis patoloogia korüfee Wirchowi 
juures. 1894. kuni 1896. aastani töötas ta Viinis Eduard von Hoffmanni ja Kolisko käe 
all, õppides niiviisi Euroopa kohtumeditsiini selle algallikatest. 1904.— 1918. aastani 
töötas ta New Yorgis patoloogiaprofessorina ja juhatas hospidalis keemia- 
bakterioloogialaboratooriumi. Ta oli jõukas ning sõltumatu mees. Asudes New Yorgi 
meditsiini peainspektori kohale, hellitas ta lootust rakendada Viinist kaasatoodud 
ideid. Raskusi tema teel oli enam kui küllalt. Laboratooriumide loomisel polnud tal 
kahju ka oma rahast. Andeka organisaatorina rajas ta Manhattanil ööpäev läbi töötava 


keskbüroo. Brooklynis asus büroo filiaal. Noored patoloogid töötasid New Yorgi 
surnukambrites Manhattanil, Brooklynis, Bronxis, Oueensis ja Richmondis. Nad olid 
alati valmis sõitma kõikjale, kus oli avastatud surmajuhtum. 

Üks paremaid kaastöötajaid, keda Norrisel õnnestus enese 

juurde tööle meelitada, oli Alexander Oscar Gettler. Gettler oli sündinud 1883. 
aastal Viinis ja saabunud 5-aastase poisikesena New Yorki. Et saada raha õppimiseks 
keemiateaduskonnas, oli ta öösiti teeninud praamil piletimüüjana. Nüüd töötas ta 
keemikuna Norrise laboratooriumis, tegeldes innukalt biokeemia ja toksikoloogiaga. 

Alates 1918. aastast tuli Norrise kontorisse igal aastal 15 000— 20 000 teadet 
kahtlaste surmajuhtumite kohta. Koos oma assistentidega lahkas Norris igal aastal 
4000—6000 laipa. Aasta jooksul kontrolliti kuni 7000 vägivaldse surma juhtumit: 338 
mahalaskmist, 120 kägistamist, 623 gaasimürgitust, 446 uputamist, 326 surma 
tulekahju läbi. Meenutades Viini, võrdles ta tahtmatult Viini spetsialistide piiratud 
võimalusi selle vooluga, mis tormas tema peale New Yorgis. Ta kahetses, et kogu see 
ammendamatu materjal tuleb kasuks vaid tema vähestele kolleegidele. Tõsi küll, 
Norris oli tihedas koostöös New Yorgi kõrgkoolide arstiteaduskondadega. Need olid 
tookord Ameerika meditsiini alustugedeks, mis peagi muutusid sõltumatuteks ja 
vahetasid õpilase rolli õpetaja omaga. Kuid kohtumeditsiini arendamiseks, 
kohtuarstide ettevalmistamiseks, kes oleksid kogu maal võimelised jätkama Norrise 
tööd, ei leitud võimalusi ega peetud seda vajalikukski. 

Ühes jutuajamises ajakirjanikega lausus Norris kibedusega: 

«Meie maal on rohkem intelligentsi ja kultuuri kui kusagil mujal maailmas. Meil 
valitseb ettevõtlikkuse vaim, mida Vana Maailm võib üksnes kadestada. Kuid ometi 
oleme harimatud! Me nimetame end vabadeks, kuid oleme vabad üksnes selleks, et 
olla vabatahtlikult eeslid ... See on küll naljakas, kuid me oleme lühinägelikud ning 
rumalad ... Igas suures linnas ja igas osariigis peaksid töötama meditsiiniinspektorid. 
Me peaksime otsekohe alustama noorte arstide ettevalmistust, kes pühendaksid oma 
elu sellele tööle. . .» Norris väitis, et raviarstid, isegi patoloogid ei saa olla head 
meditsiiniinspektorid. «New Yorgi meditsiiniinspek-tori ametikohta taotlev arst peaks 
sooritama range eksami. Enne assistendiks saamist peab noor arst tegema vähemalt 
viiskümmend lahkamist. Kuid assistent lahendab alguses vaid vähetähtsaid 
ülesandeid. Võrrelge teda siis veel lihtsa raviarstiga . . .» 

Alles aasta enne surma, 1934. aastal, õnnestus Norrisel New Yorgi ülikooli juures 
asuvas meditsiinikolledžis luua midagi kohtumeditsiini osakonna taolist. Kuid tol ajal 
New Yorgis meditsii-niinspektorina töötav Euroopa arst Kurt Lande kirjutas, et 1935. 
aastal oli kohtumeditsiini vastu huvi tundnud vaid kaks üliõpilast, järgmisel aastal 
üksainus tudeng. Ja kust seda huvi oligi ammutada? Keda võis kohtumeditsiin 
huvitada, kui peale Bostoni ja New Yorgi polnud kogu ääretul maal ühtki vastavat 
asutust, mingit karjäärivõimalust? 

Kui Norris 1934. aasta septembris südameataki tagajärjel 67. eluaastal suri, töötasid 
meditsiiniinspektorid üksnes New Yorgis, Bostonis ja Newarkis. 1932. aastal alustas 
Harwardi üli- 

kool kohtumeditsiiniinstituudi ehitamist. Nagu varemgi, olid suuremas osas USA-s 
ametis ikka veel koronerid. 

Kuid Vanas Maailmas arenes kohtumeditsiin omasoodu edasi. 


19. Laskevigastuste probleem tulistamisel kaugelt ja lähedalt. 
Edinburgh 17. märtsil 1926. aastal 


Merrettide koduabiline Henriette Sutherland oli toimetamas parajasti köögis, kui ta 
äkitselt kuulis lasku. Kell oli 9.30 hommikul. Pisut enne seda oli ta käinud elutoas 
kaminat kohendamas ja näinud, et perenaine Bertha Merrett istus laua taga ja kirjutas 
kirja, tema poeg Donald lehitses toa teises otsas tugitoolis mingit raamatut. Avanud 
köögiukse, nägi koduabiline lävel 18-aastast Donaldit. Ilma erilise erutuseta lausus 
see: «Rita, ema laskis enese maha. Ma raiskasin ta raha ära ja ta elas seda raskelt üle.» 

Kui nad tuppa astusid, lamas Bertha Merrett põrandal. Veri voolas peahaavast. Tool, 
millel ta oli istunud, oli ümber kukkunud. Koduabiline jooksis telefoni juurde. Varsti 
saabusid konstaablid Middlemiss ja Izatt ning kiirabi. Nähes, et naine on veel elus, 
viidi ta haiglasse. Middlemiss ja Izatt kuulusid nende arvukate politseinike hulka, kel 
1926. aastal polnud veel aimugi sündmuskoha kaitsmise tähtsusest. Hiljem ei osanud 
nad isegi jutustada, millises asendis oli kannatanu lamanud. Püstoli asukoha suhtes 
andsid nad otse vastukäivaid tunnistusi. Middlemiss võttis relva oma kätte, kuid ei 
mäletanud hiljem, kas see oli lebanud põrandal või kusagil mujal. Laual oli Bertha 
Merretti kiri, mis kahtlemata väljendas tema mõtteid ja meeleolu. Alles koridoris, kui 
haavatu oli juba ära viidud, küsis Middlemiss Donaldilt, mis tema emaga oli juhtunud. 
«Rahalised ebameeldivused,» piirdus poeg lakoonilise vastusega. Et Sotimaal oli 
enesetapp kohtulik sündmus, siis ilmus mõne aja pärast Merrettide korterisse 
kriminaalpolitsei inspektor Fleming. Ka tema ei hoolinud jälgede säilitamisest ega 
pööranud tähelepanu Bertha Merretti kirjale, vaid rahuldus sellega, et avastas 
kirjutuslaua laekast kirja, milles pank teatas, et Bertha Merretti arve on suletud. 
Sellega Fleming enesetapu põhjusi seletaski. Ta käskis asetada haavatu trellitatud 
palatisse, sest paranemise korral ootas teda kohus. 

Samal ajal uurisid haavatut kaks arsti — Bell ja Holcombe. Kuuli sissetungiava asus 
parema kõrva taga. Röntgenipilt näitas ka koljusse takerdanud kuuli. Opereerida 
polnud võimalik. Seepärast hakkasid arstid tegelema haavaga. Järgmisel päeval tuli 
Bertha Merrett meelemärkusele ja küsis, mis on temaga juhtunud. Et enesetapjatega 
oli keelatud juhtunust rääkida, vastati talle: «Väike õnnetusjuhtum.» Kuid naine ei 
piirdunud sellega. Ta rääkis doktor Holcombe'ile: «Ma istusin ja kirjutasin kirja. Minu 
juurde astus mu poeg Donald. Palusin teda mind mitte segada. Sel hetkel kõlas lask. 
Mis hiljem juhtus, seda ma ei mäleta.» 

Kannatanu jutustus tundus arstile kummalisena. Ta rääkis sellest inspektor 
Flemingile ja küsis, kas on tõsi, et juhtunut peetakse enesetapukatseks. Proua Merretti 
seisund on niivõrd lootusetu, et varsti ei saa temalt enam midagi küsida. Kuid 
Fleming ei võtnud midagi ette. Oma sõbrannale Bertha Hillile, kes teda haiglas 
külastas, rääkis haavatu: «See polnud mingi õnnetusjuhtum. Kirjutasin kirja härra 
Andersonile, kui keegi mind tulistas.» «Aga kas sul oli püstol käes?» küsis Bertha 
Hill. «Ei,» vastas haavatu. 

24. märtsil tuli haiglasse kannatanu õde Eliza Penn. Haige rääkis talle: «Istusin laua 
taga, kui äkitselt mu peas toimus plahvatus, otsekui oleks Donald mind tulistanud.» 
Seejärel palus ta õde Donaldi eest hoolitseda. 1. aprilli varahommikul Bertha Merrett 
suri. 

Kui Eliza Penn hakkas «Donaldi eest hoolitsema», oli ta hinge põhjani vapustatud. 
Vaevalt oli ema viidud haiglasse, kui Donald oli koju toonud kabareetantsijatari. Igal 
öösel oli ta roninud oma toa aknast välja ja alles hommikul tagasi ilmunud. Ka ostis 
Donald enesele suure mootorratta ja kihutas kahe tütarlapsega Londonisse. Ema 
saatus huvitas teda vaid niivõrd, kas ema on veel elus või juba surnud. Elutoa 


põrandalt leidis Eliza Penn pad-runikesta, mida Fleming polnud märganud. Donaldi 
toas oli karp 38-kaliibriste padrunitega. Tädi küsimusele vastas Donald, et ta ostnud 
kunagi küülikute laskmiseks püstoli, kuid ema võtnud selle ta käest ära. 

Eliza Pennile polnud kunagi meeldinud õe kasvatusmeetodid. Kuid ta tundis õele 
kaasa. 1907. aastal oli õde abiellunud seikleja John Alfred Merrettiga, kes jättis ta 
koos pojaga maha. Nüüd sai Eliza Penn kuulda, et juba mitu kuud ei käi õepoeg 
kolledžis, vaid kohtub kabareetantsijatari Betti Cristiyga, kellele teeb hinnalisi 
kingitusi. Nähtavasti ei teadnud Bertha Merrett sellest midagi. Eliza Penn murdis 
pead, kust küll noormees selleks raha võtab. Vastus tuli peagi. 

Bertha Merretti testamendist selgus, et kogu tema väike varandus, mille valitsemine 
oli tehtud hooldaja ülesandeks, oli määratud Donaldile. Hooldaja aga teatas, et veidi 
enne ema surma oli Donald võtnud pangast välja raha tšekiga, millel oli ema võltsitud 
allkiri. 15. märtsil teatas pank Bertha Merrettile, et tema jooksev arve (457 naela) on 
ammendatud. Nähtavasti sattus kiri Donaldi kätte, kes taipas, et rohkem enam petta ei 
saa. Eliza Penn kahtlustas, et Donald oli oma ema mõrvanud, lavastades enesetapu. 

1926. aasta sügiseks oli kogunenud hulk fakte, mis võimaldasid Donaldit 
kahtlustada oma ema mõrvas ja fiskaalprokurör (Sotimaa peaprokurör) algatas 
kohtuasja. 29. novembril Donald arreteeriti süüdistatuna tšekkide võltsimises ja ema 
mõrvas. 

Niisugune oli eellugu hetkeni, mil asjasse sekkus kohtumeditsiin. 

177 


20. Spilsbury viga 

Kuulihaavade probleem huvitas kohtumeditsiini juba Devergie' ajast alates. Seda 
uuriti kompleksselt koos vigastustega nüri- ja terarelvadest, torkest ja tõukest. 
Uurimine oli kontsentreeritud põhiprobleemidele. Tuli kindlaks teha, kas lasuvigastus 
oli surmav ja millistel asjaoludel surmav. Edasi tuli määrata kuuli sise-nemis- ja 
väljumisavad ning nendevahelised erinevused. Sondee-riti haava, sest see võimaldas 
teatud asjaoludel kindlaks määrata tulistamiskoha. Ka uuriti, kas haava järgi saab 
kindlaks teha, kui kaugelt on tulistatud. Üsna pea selgus, et kuulihaava uurides saab 
vastata küsimusele, kas tegemist on mõrva või enesetapuga. Selleks oli vaja selgitada, 
kas lask toimus kaugelt, lähedalt või vahetust lähedusest. Enesetapp oli välistatud, kui 
lask toimus kaugusest, kuhu enesetapja ei küündinud. 

Iga lasu korral tungib rauast välja leek, mille toime järgi saab otsustada relva liigi ja 
laengu tugevuse üle. Kui lask toimub 30 cm kauguselt, siis on rõivad, juuksed ja nahk 
kõrbenud. Kuid Eduard von Hoffmann Viinist teadis oma kogemuste põhjal, et sel 
puhul tuli olla väga ettevaatlik. Kümneid aastaid oli naha värvuse muutust haava 
juures peetud põletuseks, järelikult lähilasu tunnuseks. Hoffmann aga tõestas, et iga 
nahasse tungiv laeng tõmbab naha pealmise kihi haava sisse, mis tekitab haavaservade 
tumenemise, kusjuures nähtust täheldatakse ka kaugelt sooritatud lasu puhul. Tardieu, 
Brouardel, Strassmann ja Hoffmann oskasid üksnes lõhna järgi määrata, kas lask on 
toimunud lähedalt. Suuremat tähelepanu tuli pöörata teisele tunnusele. Lasu ajal 
tungivad koos kuuliga välja põlemata jäänud püssirohuosakesed. Kui lask toimub 
lähedalt, siis võib neid leida nahalt või naha seest. Kuni 50 cm kauguselt sooritatud 
lasu puhul on need veel hästi nähtavad. 

Sama tähtsad on suitsujäljed. Olenevalt relvaraua kaugusest on suitsujäljed 
erinevad: kas keegli- või seenekujulised. Igal juhul langeb suitsu kuuli sissetungiava 
ümbrusse. Eriti selgelt on see eristatav, kui lask on toimunud 2—12 cm kauguselt. 
Neil juhtudel, kui relvasuue puudutab vahetult nahka, võib püssirohtu ja suitsu leida 
otse haavast. 


Suitsuta püssirohu leiutamisega ja püroksüliinlaengute valmistamisega tekkisid 
uued probleemid. Leegijälgi enam peaaegu ei jäänud. Ka muud jäljed ei kujunenud 
enam nii selgelt. 

Kui Edinburgh'i fiskaalprokurör William Horn algatas 1926. aasta sügisel 
kriminaalasja Donald Merretti vastu, keda süüdistati oma ema tapmises, 
kohtumeditsiin alles otsis uusi meetodeid lasukauguse kindlakstegemiseks. Veel oli 
käibel suur hulk vanu relvaliike ja laskemoona. Kuid iga päevaga suurenes uute püs- 
side, püstolite ja revolvrite hulk, mille padrunid olid täidetud suitsuta püssirohuga. 
Tuli välja töötada uued meetodid, mis käiksid uute relvade kohta. 

Tegeldes Bertha Merretti surmajuhtumiga, taipas William Horn, et tal pole mingeid 
kaalukaid tõendeid, mis viitaksid mõrvale. Kuriteo ainus tunnistaja oli süüdistatav ise. 
Inspektor Fleming jättis kasutamata võimaluse üle kuulata kannatanu ja tema seletusi 
protokollida. Nii olid Horni käsutuses üksnes arstide ja sugulaste seletused. Kuid 
ükski neist polnud kohtus täisväärtuslik tunnistaja. Oli küll veenvaid pidepunkte, mis 
andsid võimaluse tunnistada Donaldi süüd, kuid need polnud mitte otsesed, vaid 
kaudsed tõendid. Aga ka siin väljendus Flemingi ja politseikons-taablite lohakus. 
Kõige hullem oli see, et kadunud oli Bertha Merretti lõpetamata kiri. Võimalik, et 
selle sisust jätkunuks küllalt, tõendamaks, kas ta oli mõelnud enesetapule või mitte. 
Hom nägi ainsa väljapääsuna kohtumeditsiini abi. Võib-olla õnnestub tõestada, et 
niisugust lasku on ise võimatu sooritada. 

Horni materjalide hulgas oli vähe lootustandvaid dokumente. Asi oli selles, et pärast 
kannatanu surma lahkas laiba Edinburghi ülikooli professor Harwey Littlejohn. Tema 
protokollis seisis: «Kannatanu parema kõrva taga asub meditsiiniliselt töödeldud kuuli 
sisenemisava. Haav kulgeb pisut üles, ulatudes sirgelt edasi. Kahe kuni kahe ja poole 
sentimeetri järel on kuul jäänud kinni koljupõhimikku. Surma põhjustas arenev 
ajukelmepõletik. «Kuid otsustav oli järgmine väide: «Ei õnnestunud kindlaks teha, kui 
kaugelt oli lask toimunud. Mis puutub kuulihaava suunda, siis võib eeldada 
enesetappu.» 

1926. aastal oli Harwey Littlejohn Šotimaa autoriteetseim kohtuarst. Alates 1906. 
aastast oli ta võib-olla kogu Suurbritannia kõige väljapaistvama kohtumeditsiini 
kateedri juhataja ja oma kuulsa isa Henry Littlejohni ametipärija. Horn ei teadnud, et 
kuulnud Donaldi eluviisidest, vaevles Littlejohn hingepiinades, kas ta on ikka teinud 
õigeid järeldusi. Kahtlused süvenesid juulis, kui Littlejohn kohtus Bertha Merretti 
ravinud arstide Belli ja Holcombe'iga. Kumbki neist enesetappu ei uskunud. Nad 
kinnitasid, et Merretti saabumisel haiglasse polnud tema haaval mingeid suitsu- ega 
püssirohujälgi. Arstid tundsid neid jälgi, kuna neil mõlemal oli tegemist olnud 
enesetapjatega. Littlejohn tundis, et oma 65. eluaastal on ta teinud vea, mille eest oli 
pidevalt hoiatanud oma üliõpilasi. Littlejohn oli olnud enesetapus niivõrd veendunud, 
et aprillis ei tulnud tal pähegi rääkida arstidega jälgedest haava ümber. Haigusest 
vaevatuna nägi ta oma veas vanaduse tundemärki ega leidnud lahendust, kuidas oma 
möödalaskmist parandada. 

Kahekümne aasta jooksul oli Littlejohn näinud vähemalt viitkümmet enesetapjat, 
kes olid kasutanud tulirelva. Kuid ta ise, nagu enamik tema põlvkonna kohtuarstidest, 
polnud relva uurinud. Tulirelvaekspertiise ei peetud pikka aega kohtumeditsiini 
valdkonda kuuluvateks, nendega tegelesid relvameistrid. Ja alles kohtuarstide noor 
põlvkond hakkas Esimesest maailmasõjast alates tegelema tulirelvade uurimisega. 
Uks niisugune mees oli ka 

Littlejohni õpilane Sydney Smith. Too Uus-Meremaalt pärit ettevõtlik, kuid vaene 
noormees saabus 1908. aastal Edinburghi, kus hakkas õppima arstiteadust. Tänu 
juhusele sai ta Littlejohni assistendiks, see tähendab kohtuarstiks. 

Alates 1917. aastast juhatas Sydney Smith Kairo kohtumedit-siiniinstituuti. 

1926. aastal oli sel energilisel teadlasel laboratoorium, millist polnud ei Inglismaal 
ega Sotimaal. Pealegi oli tal juba rohkem kogemusi kui Littlejohnil endal. 1926. aasta 
suvepuhkuse veetis Smith Edinburghis, kus külastas Littlejohni viimase poissmehe- 
korteris. Littlejohn ei suutnud unustada Bertha Merretti surmajuhtumit ja rääkis sellest 
Smithile. Too pakkus otsekohe välja probleemi lahenduse. 

Smithi kui relvaspetsialistiga kohtume me veel edaspidigi. Siin tuleb vaid öelda, et 
Egiptuses oli tal palju tegemist mõrvade, mõrvakatsete ja enesetappudega, mis olid 
sooritatud mitmesuguste vanade või uute relvadega. 1925. aastal ilmus.tema raamat 
«Koh-tumeditsiin ja toksikoloogia», mis tekitas asjatundjates suurt huvi, sest seal 
valgustati kohtumeditsiini seisukohalt tuli- ja muude relvadega seotud küsimusi. Kui 
oli vaja kindlaks teha, millisest kaugusest on sooritatud lask, korraldas ta katselise 
tulistamise sama relva ja samasuguste padrunitega, millega oli mõrvatud. Märklauaks 
kasutas Smith inimnahka, mida hankis Kairo kirurgiakliinikust. Nende võrdluslaskude 
põhjal võis ta kindlaks teha, kas tulistatud oli kaugelt või lähedalt, kas tegemist on 
mõrva või enesetapuga. Kogemused olid Smithi õpetanud kasutama sama relva ja 
samasuguseid padruneid, millega oli korda saadetud mõrv. Revolvri puhul soovitas 
teadlane kasutada ka trumli sama sektorit, kust oli läkitatud surmatoov kuul. 

Smith küsis Littlejohnilt, kas Donald Merretti relv ja padrunid on alles. Saanud 
jaatava vastuse, ütles Smith: «Kahtlustan mõrva. Miks te ei korralda eksperimenti 
mõrvariistaga? Kontrollige, kas lähilasud jätavad nahale jälgi . . .» 

Smith sõitis Kairosse tagasi. Pärast mõningaid kõhklusi otsustas Littlejohn nõuannet 
kuulda võtta. 6. augustil hakkas ta katsetama. Merretti revolver oli odav Hispaania 
relv. Alguses tulistas teadlane märga paberit 1,25; 2,5; 7,5; 15; 22,5 ja 30 cm kau- 
guselt. 1,5 kuni 7,5 cm kauguselt lastes oli näha ilmseid tahma-ja püssirohujälgi. 22,5 
cm alates jäid jäljed vähemärgatavaiks. Padrunites oli halb suitsuta püssirohi, 
seepärast võis jälgi näha palja silmaga. Littlejohn pesi oma paberilehti ja nägi, et osa 
jälgedest kadus pesus kergesti, osa aga jäi. Neid õnnestus eemaldada suuri vaevu alles 
mitme päeva pärast. Donald Merretti relva lähilasu jälgi nägid ka kogenud arstid, kel 
oli korduvalt enese-, tapjatega tegemist olnud. 

18. augustil teatas Littlejohn fiskaalprokurörile oma katsetest ja tunnistas üles, et 
aprillis polnud ta seda probleemi uurinud küllalt tõsiselt ja on nüüd veendunud, et 
enesetapu versioon on 

välistatud. Donald Merrett oli tapnud oma ema, kui see laua kohale kummardunult 
kirja kirjutas. Nähtavasti lähenes Donald emale selja tagant paremalt poolt ja tulistas. 
Niiviisi saab seletada ka kuuli suunda alt üles. 

Horm nägi ette, et Littlejohni muutunud järeldus tekitab tema vastu usaldamatust. 
Seepärast tegi prokurör ettepaneku tõmmata kaasa veel üks ekspert, Glasgow' ülikooli 
kohtumeditsiini professor John Glaister. 8. detsembril saabus kohtuarstide nooremasse 
põlvkonda kuuluv Glaister Edinburghi. Koos Littlejohniga korraldasid nad uue katse. 
Peale paberi kasutati ka inimese nahka, mis võeti äsjaamputeeritud jalalt. Tulemused 
olid samasugused või siis veelgi veenvamad. Inimese nahalt polnud võimalik kõiki 
tahma ja püssirohujälgi täielikult eemaldada. 10. detsembril saatis Glaister 
fiskaalprokurörile oma järelduse. Mõne päeva pärast andis oma lõpliku järelduse üle 
ka Littlejohn. 


Ekspertiisiakti kirjutamise ajal sai Littlejohn teada, et Donald Merretti kaitsjal oli 
õnnestunud kutsuda eksperdiks Bernard Spilsbury. Inglismaal üksnes süüdistuse 
patoloogina esinenud Spilsburyl avanes niisiis võimalus Sotimaal olla kaitse ekspert. 
Järelikult oli ta otsustanud kõik Littlejohni väited ümber lükata. Kurb väljavaade 
haigele ning eneses kahtlevale, kuid oma üritusele täielikult andunud mehele! 
Kohtumine kõige kardetavama ja autoriteetsema vastasega. Võib-olla on see tema elu 
viimane heitlus? 

1. veebruaril 1927. aastal algas Edinburghi ülemkohtus kohtuprotsess Donald 
Merretti üle. Kohtunik oli lord Alness, vande-mehi kuus naist ja üheksa meest. Kui 
pikakasvuline ning laiaõlgne kena välimusega Donald Merrett süüpinki ilmus, jäi 
temast mulje kui rahulikust mehest, keda toimuv etendus suurt ei huvita. Nagu 
polekski küsimus tema elus või surmas. 1. kuni 3. veebruarini esinesid süüdistuse 
tunnistajad alates inspektor Flemingist ja Eliza Pennist doktorite Belli ja 
Holcombe'ini. Flemingi tunnistus sarnanes rohkem süüdistatava kaitsmisega. Seda, 
mida Eliza Penn, Bertha Hill, doktorid Bell ja Holcombe rääkisid, ei võetud tõsiselt 
arvesse. Merretti kaitsja Aitchison püüdis visalt ning jonnakalt arstide tunnistust 
haava iseloomust pea peale pöörata. Kuid viimased ei alistunud. Muidugi, nad pole 
kohtuarstid, kuid see-eest kirurgid. Ükski kohtuarst polnud näinud haava esimestel 
päevadel pärast haavatasaamist. Pole nende süü, et sündmuskohale ei olnud saadetud 
kohtuarsti. Haav veritses ja seda tuli tingimata puhastada. Ja nad väitsid 
kategooriliselt, et oleksid lähilasu jälgi märganud. 

3. veebruaril saabus otsustav hetk. Süüdistuse peatunnistajana esines Littlejohn. 
Eksperdi enesetunne oli vilets. Kuid juba tema esimestest sõnadest selgus, et tal piisab 
jõudu oma arvamuse kaitsmiseks. Teadlane seletas üksikasjalikult, kuidas olid 
toimunud katsed ja milliste tulemuste ning järeldusteni nad olid jõudnud. 

Aitchison kirjutas üles iga tema sõna. Advokaadi ees seisid 

kohtumeditsiiniraamatud, nende seas ka Littlejohni album «Kohtu-meditsiin» ja 
Sydney Smithi «Kohtumeditsiin ja toksikoloogia». Aitchison oli kirjandusega varem 
tutvunud, et olla Spilsbury esinemiseks valmis. 

Seejärel hakkas advokaat ristküsitlema Littlejohni. Ta küsis,, kas Littlejohn on 
kirjutanud eessõna Smithi raamatule. «Jah,»-järgnes vastus. 

Kas Littlejohn kiidab selle teose heaks? 

Muidugi. 

Seejärel luges kaitsja ette: «Ekspert peab silmas pidama, et automaatrelvade 
padrunid on täidetud suitsuta püssirohuga ning põletusjälgede ning tahma puudumine 
lähedalt tulistamisel ei välista enesetapu võimalust.» Littlejohnil oli selle rünnaku 
tõrjumine hõlpus. Ta palus edasi lugeda. Sest edasi kirjutas Sydney Smith, et tõde 
peab aitama välja selgitada üksnes eksperiment lasu sooritanud relva ja vastavate 
padrunitega. Ja tema on kor-raldanudki katsed, mille käigus selgus, et niinimetatud 
suitsuta püssirohi Merretti padrunites jätab selged jäljed. 

Seejärel küsis Aitchison, kuidas on lugu suitsuta püssirohu jälgede pesemisega. Ega 
tunnistaja pole vastu, kui ta tsiteerib professor Littlejohni raamatut «Kohtumeditsiin», 
mis on välja antud 1925. aastal? 120. leheküljel toob Littlejohn ära pildi kuuli 
sisenemishaavast enne ja pärast haava puhastamist. Sealjuures kirjutab autor: 
«Püssirohusuitsu tahma võib käsnaga ära pesta.» Kas Littlejohn on ka praegu samal 
arvamusel? Loomulikult, Littlejohn ei tagane oma arvamusest. Ta palub vaid veel 
edasi lugeda. Seal on öeldud, et tahm on pestav, kuid see-eest pole võimalik 
eemaldada püssirohtu, nagu on näha illustratsioonil Ik. 120. 


Aitchison püüdis iga hinna eest saada Littlejohnilt tunnistust, et jäljed kaovad 
verejooksu või mõne muu asjaolu toimel, kuid tema püüdlused olid asjatud. Littlejohn 
seisis visalt oma ürituse eest. Lõpuks jättis kaitsja tunnistaja rahule. 

Glaister kinnitas Littlejohni väiteid. Nüüd olenes kõik Spils-buryst. Mida oli ette 
valmistanud tema? Kas tal õnnestub vannutatud mehi veenda, nagu paljudel 
protsessidel Inglismaal? 

7. veebruaril, pärast mõnda päeva, mil arutati Merretti raharaiskamise asju, esines 
tunnistajana Spilsbury. 

Viiekümneaastane Spilsbury oli harjunud end pidama eksimatuks, keda 
vandemehed piiritult usaldavad. Alates 1922. aastast olid tema teadmised pärast 5000 
laiba lahkamist veelgi rikastunud. Ja ometi oli 1925. aasta tema kriisiaasta. 

1924. aasta detsembris kadus jäljetult 23-aastane Londoni stenografist Elsie 
Cameron. Teati vaid, et ta kavatsenud külastada oma peigmeest Norman Thorne'i. 
Viimasel oli Sussexi krahvkonnas Crowborough's väike linnufarm. Mees kinnitas, et 
polnud Elsie't näinud. Kuid nädal hiljem leiti linnufarmist pea ja jalgadeta laip. 
Thorne tunnistas üles, et oli Elsie' laiba tükeldanud 

ning matnud. Tütarlaps sõitnud tema juurde, et sundida meest abielluma. Thorne 
keeldus. Kui ta aga sõitnud teise tütarlapse juurde, jäänud Elsie tema tuppa. Tagasi 
tulles avastanud Thorne katusetala küljes rippuva neiu laiba. Kartes mõrvakahtlustest, 
mattis ta laiba linnufarmi. 

Spilsbury vaatas surnukeha üle ja leidis arvukaid vigastusi. Kaela piirkonnas oli 
näha küll loomulikke nahavolte, kuid mitte poomisjälgi. Olukord oli talle nii selge, et 
ta ei teinud mingeid mikroskoopilisi uuringuid. Järeldus oli järgmine: tütarlast peksti 
ja ta oli surnud šoki tagajärjel. Thorne'i väide tütarlapse poomise kohta oli vale. 
Thorne'i kaitsja Gurtis Bennett kutsus välja hulga teisi patolooge. Nende hulgas olid 
ka kaua aega kohtu-patoloogina töötanud iirlane Robert Bronte ja patoloog David 
Nabarro. 

Veebruari keskel uurisid Bronte ja Nabarro veel kord Elsie Cameroni 
ekshumifitseeritud laipa, tegid preparaate kaela piirkonnast, uurisid neid 
mikroskoobiga ja teatasid, et histoloogilised andmed kinnitavad poomist. Nad ei 
vaielnud vastu vigastuste elupuhusele päritolule Elsie Cameroni kehal ega eitanud, et 
vigastused võisid olla surma põhjuseks. Nad arvasid, et tütarlaps oli teinud 
poomiskatse, äratamaks Thorne'is südametunnistust. Viimane võis nööri läbi lõigata 
ja surija voodisse kanda, mille juures tekkisidki vigastused. Seejärel valmistas 
Spilsbury ise histoloogilised preparaadid ja teatas kohtule, et nii vana materjali põhjal 
on histoloogilised uuringud kasutud. Tema väite kohaselt polnud niiske muld jätnud 
tilkagi verd Elsie Cameroni naharak-kudesse, ning Bronte ja Nabarro on pidanud 
nahanäärmeid verevalumiteks. 

Võib-olla oli Spilsburyl õigus. Ta tundis muudatusi laipade koe-rakkudes, mis olid 
juba kuid mullas olnud. Tavaliste patoloogide kogemused piirdusid üksnes 
äsjasurnute lahkamisega. Spilsbury arvamus tugines kohtupatoloogide eriuuringutele. 
Oli uuritud nii kahjustusi, mida tekitab poodav surmaheitluses ise, samuti kahjustusi, 
mis tekivad poodu ettevaatamatu mahavõtmisega. Uuriti ka jälgi, mida jätab talale 
poomisnöör. Thorne'i maja katusetala-delt neid leida ei õnnestunud. Niisiis oli 
Spilsbury mööda lasknud vaid selles, et lootes oma visuaalsele järeldusele, ei teinud ta 
laiba esmasel ülevaatusel histoloogilisi uuringuid. 

Thorne'i protsessis ütles kohtunik vandemeestele: Spilsbury arvamus on kaalukam 
ja seda tuleb toetada. Vandemehed tunnistasid Thorne'i süüdi ja ta hukati. Kuid juba 
enne seda oli Spilsbury autoriteet kõikuma hakanud. Protsessil hüüdis Thorne'i kaitsja 


kohtule: «Kas siis teisi arvamusi peale söör Bernard Spilsbury arvamuse ei tohigi 
enam olla? Kui palju traagilisi vigu võib teha kohus, kui ta loodab ainult ühe inimese 
arvamusele! Ühte inimesse võib uskuda, kuid see ei väldi vigu.» 

Kui Spilsbury saabus Edinburghi, jättis ta väga enesekindla mehe mulje. Kõik 
pilgud olid suunatud kaitse tunnistaja Spils- 

bury poole, kui see enesekindlalt ning lahutamata nelgiga nööpaugus kohtusse 
ilmus. 

Kuulnud Edinburghis sooritatud eksperimentidest, asus ka tema katsetama. Sel 
eesmärgil kutsus ta välja kogu maailma tuntud relvaspetsialisti Robert Churchilli. 

Spilsbury alustas: «Eksperimendid toimusid automaatrelvaga, mis on tüübilt väga 
lähedane sellele püstolile, millest antud juhul oli toimunud lask. Meil oli selle püstoli 
kirjeldus ja me valisime relva, mille raua pikkus ja kaliiber viimasele täiesti vastasid. 
Valisime ka kõige sarnasemad padrunid.» 

Enamik kohalviibijaist olid niivõrd võlutud Spilsbury legendaarsest kujust, et nad ei 
märganudki, et juba üksnes need sõnad pöörasid pea peale kõik, mida ta edaspidi 
kavatses öelda. Sest Spilsbury ja Churchilli eksperimentides kasutatud relval oli vaid 
ligikaudne sarnasus Merretti püstoliga ja sellepärast see katseteks ei sobinud. Sama 
võis öelda ka padrunite kohta. Kuid kes seda teadiski. Kõik kuulasid hinge kinni 
pidades Spilsbury jutustust oma katsetest, mis andsid Littlejohni omadega võrreldes 
täiesti vastupidiseid tulemusi. 

Ka Spilsbury ja Churchill tulistasid alguses paberit ja seejärel inimese nahka. Nad 
avastasid sihtmärkidel tühises koguses tahma ja püssirohtu, mis tuli pestes kergesti 
maha ega olnud paljale silmale enam märgatav. Spilsbury arvas, et verejooksust ja 
haava puhastamisest piisas kõikide jälgede kaotamiseks. Pealegi võisid need tühised 
jäljed kaduda juba Bertha Merretti sõidutamisel haiglasse. 

Spilsbury tegi samu katseid Edinburghis ka Merretti püstoliga. Tõsi küll, padrunid 
olid samad, mis Londonis ja inimnahasse ta ka ei tulistanud. 

Igale tähelepanelikumale kuulajale pidanuks Edinburghi katsetest rääkides torkama 
silma Spilsbury väide, et tahma- ja püssi-rohujäljed olid siin rohkem märgatavad kui 


TÄÖÄMÄ 


Londonis. Niisiis andis originaalrelva kasutamine (ilma originaalpadruniteta) hoopis 
teise tulemuse. Kuid Spilsbury kinnitas, et katsejälgede kõrvaldamine õnnestus 
Edinburghis sama ladusalt kui Londoniski. 

«Kas te väidate, et katsed Edinburghis kinnitasid neid järeldusi, mis olid tehtud 
Londonis?» küsis Aitchison. 

«Mu järeldusi nad ei muutnud,» kõlas vastus. 

Prokurör märkas Spilsbury eksperimentide pinnapealsust. Rist-küsitluse abil püüdis 
ta tõestada vasturääkivusi tunnistuses. Ta küsis Spilsburylt, kas too ei arva, et 
niisuguseid katseid tuleb teha üksnes selle relva ja nende padrunitega, millega oli 
kuritegu korda saadetud. Vastus oli jaatav. 

Prokurör meenutas, et Spilsbury katsed inimese nahaga toimusid Londonis teise 
relva ja teistsuguste padrunitega. Samal ajal aga kasutas Littlejohn Merretti relva ja 
padruneid. Spilsbury kinnitas väite õigsust. Siis küsis prokurör, kas poleks õigem toe- 
tuda Littlejohni ekspertiisi järeldustele. «Ei,» vastas Spilsbury 

pikemalt mõtlemata. Ainuke, mida prokurör suutis temalt välja pigistada, oli 
tunnistus, et ka Littlejohni katsete tulemusi võib vaatluse alla võtta. 

Kuid see Spilsbury ütlus libises vandemeeste kõrvust mööda. Nad olid juba valmis 
oma otsuse rajama kohturingkondade suurima autoriteedi Spilsbury tunnistusele. 
Aitchison tabas selle ära. 

«Mul ei tarvitse meenutadagi, et selles kohtuasjas abistas meid kõige kogenum 
kohtuarst söör Bernard Spilsbury. Ma ei taha eitada, et professor Littlejohn ja 
professor Glaister on suured spetsialistid. Kuid hetkegi kõhklemata ütlen ma, et ei 
Suurbritannias ega ka Euroopas ole kohtumeditsiini alal söör Bernard Spils-buryga 
võrdset nime. On selge, et meditsiiniline järeldus täielikult ning tervenisti räägib 
kaebealuse kasuks!» hüüdis Aitchison vandemeestele. 

8. veebruaril tunnistas kohus Merretti süüdi vekslite võltsimises, kuid lükkas tagasi 
süüdistuse tapmises. 

Kui Sydney Smith kuulis Kairos kohtuotsusest, ütles ta: «Me veel kuuleme noorest 
Merrettist.» Kuid Littlejohnile polnud antud temast kuulda. 1927. aasta augustis 
teadlane suri. Sydney Smith lahkus Egiptusest ja asus oma õpetaja ametikohale. Ka 
Spilsbury ei elanud päevani, mis oleks kinnitanud tema eksimust. 19. detsembril 
1947. aastal leiti seitsmekümneaastane Spilsbury surnult Londoni ülikooli kolledži 
laboratooriumis. Ta oli end gaasiga mürgitanud. Elanud üle isikliku tragöödia ja kaks 
tõsist haigus-hoogu ning ette aimates peatset töövõime kaotust, valis ta vabatahtliku 
surma. 

Seitse aastat hiljem, 16. veebruaril 1954 leiti Kölni lähedalt metsast mehe laip, kes 
oli pärast sõda koos Briti vägedega saabunud Lääne-Saksamaale. Ta oli kasutanud 
oma sõjaväelist seisundit igasuguste ebaseaduslike tehingute sooritamiseks. Sõbrad 
tundsid teda Ronald Chesney nime all. Ta tegelik nimi oli Donald Merrett. Kandnud 
karistuse tšekkide võltsimise eest, sai ta isalt päranduseks 50 000 naela ja võttis 
nimeks Chesney. Keegi 17-aas-tane tütarlaps läks talle mehele ja tal õnnestus 
Merrettilt saada isiklikeks kuludeks kuni surmani 8400 naela. Ülejäänud raha lõi 
Chesney paari aastaga läbi ja hakkas seejärel šantažeerima, varastama ning petma. 
Kord istus ta vangis, kord hulkus ringi vabaduses. Sõja ajal oli ta sõjalaevastikus, 
kasutades laeva, kus teenis, salakaubaveoks. Olles 1950. aastal Lääne-Saksamaal, 
meenus talle raha, mille oli kunagi naisele jätnud. Too pidas Ealingis koos emaga 
vanadekodu. 1954. aasta veebruaris otsustas Merrett-Chesney varanduse omastamise 
eesmärgil oma naise tappa. Ta külastas teda ja pöördus Lääne-Saksamaale tagasi, et 
juba järgmisel päeval võltsitud passiga Inglismaale sõita. Salaja hiilis ta 
vanadekodusse, kus uputas oma naise vannis. Ootamatult ämma kohates tappis ta 
pärast võitlust ka tema. Veriste rõivaste ja kriimustatud kätega Merrett lendas Kölni 
tagasi. Kuid naabrid olid näinud pikakasvulist tüsedat musta habemega meest. Mõne 

päeva pärast oli Scotland Yard juba tema jälgedel. Taibanud, et seekord enam välja 
keerutada ei õnnestu, laskis ta enese maha. Kuid enne seda ütles ta ühele sõbratarile 
oma tõelise nime ja tunnistas üles ema tapmise. 

Merretti ootamatu lõpp meenutas kohtuarstidele 1927. aasta kohtuprotsessi. Hakati 
sügavamalt uurima tulirelvadest põhjustatud kahjustuste probleeme ja saadi juurde 
uusi kogemusi. Kui Grazi kohtuarst Julius Kratter 1912. aastal avaldas oma «Kohtu- 
meditsiini õpiku», räägiti seal kuulihaavadest vaid 6 leheküljel. Raamatu kogumaht 
oli 608 lehekülge. Viiskümmend aastat hiljem võinuks teadmisi sellelt alalt kokku 
võtta eraldi raamatuna. Sest mis tahes organite lasuvigastused võivad põhjustada 
surma. Kui varem peeti vaieldamatult surmavaiks ainult südamehaavu, vigastusi pea 
mõningates piirkondades, kõhus ja kopsudes, siis närvisüsteemi tundmaõppimine 


näitas, et ka vegetatiivse närvisüsteemi puutehaavad võivad tekitada surmaga lõppeva 
soki. Ammu on möödas ajad, mil kuulihaavu vaadati üle palja silmaga. Nüüd 
kasutatakse selleks otstarbeks spektroskoopilisi, keemilisi ja bioloogilisi analüüse. 
Nende probleemide uurimisele pühendasid prantsuse teadlased Herissel, Hausser, 
Grillon ja Piedelievre, sakslased Mueller, Elbel, Schoentag ja Krauland, vene 
teadlased Moltšakov ja Skopin palju aastaid. 


21. Teaduse saavutused kriminalistika teenistusse. Leipzig, 1929. 
aasta 


1929. aasta lõpuks tegi suurimaid edusamme kohtumeditsiin Saksamaal. 

Sakslased mõistsid Merretti kriminaalasjast, kuivõrd vajalik on sündmuskoha 
ülevaatusel kohtuarstide ja politsei koostöö. Eriti võitles selle eest Richard Kockel. 
Veel taotles ta, et kohtuarstidega töötaksid koos loodus- ja tehnikateadlased. 
Laialdased teadmised võimaldasid Kockelil ületada puhtmeditsiini piirid. 
Kohtumeditsiini uus tehnika lubas tegelda uurimistega alates tulirelvadest, 
tolmujälgedest, kõige mitmesugusematest bioloogilistest jälgedest kuni kangakiudude 
ja käekirjade võrdlemiseni. Nagu omal ajal Austria-Ungaris, kus oli käinud võitlus 
patoloogiaga piirduvate palju entsüklopeedilisemate teadmistega kohtuarstide ja 
toksikoloogiat ning psühhiaatriat tundvate kolleegide vahel, nii võitles ka Kockel 
moodsa kohtumeditsiini eest, mis kasutaks ära loodus- ja tehnikateaduste kõiki 
saavutusi. 

Kockelil oli vastaseid, kes tahtsid suruda kohtumeditsiini traditsioonilistesse 
raamidesse. Kuid tal leidus ka palju pooldajaid ning järgijaid. Kockel oli veendunud, 
et tulevik kuulub temale isegi siis, kui loodusteaduslikud ja tehnilised meetodid 
muutuvad iseseisvateks distsipliinideks. Tõsi, see aeg oli veel kaugel. 

Mis puutub kriminaalpolitseiga tiheda koostöö teistesse tahku- 

desse, siis lausus Kockel põhjendatult Ülesaksamaalisel Kohtu- ja Sotsiaalmeditsiini 
Seltsi 16. istungjärgul 1927. aasta septembris järgmist: «Te teate, et politsei mõju 
kõigisse juuraga seotud küsimustesse kasvab. Politsei on muutunud teguriks, millega 
tuleb .arvestada. Ma arvan, et tingimata on tarvis politseiga saavutada kokkulepe meie 
kaasatõmbamiseks tähtsate asitõendite kogumisel ...» Kockeli idee viidi ellu ja 30. 
aastatel muutus kohtuarstide juuresolek mõrvapaigal tavaliseks nähtuseks. Kockeli 
poolehoidja oli ka Berliini kohtuarst professor Kurt Strauch. Viimane oli kahe 
maailmasõja vahel Berliini kriminaalpolitsei populaarseim isik, kes oli suutnud 
veenda kriminaalpolitsei nõunikku Ernst Gennatit selles, et kohtuarstide koht pole 
üksnes surnukambrites ja laboratooriumides, vaid otse «rindel». Ehkki professor 
Strauch eelistas vana pintsakut rohkem kui valget kitlit ja töötas nagu Spilsburygi 
kõige robustsemate instrumentidega, tutvustas ta kohtumeditsiini kõigile, isegi 
kriminaalpolitsei reatöötajaile. Sama võib öelda ka palju noorema, kuid sügavalt 
haritud Waldemar Weimanni kohta, kes 1930. aastal valmistas arstikohvri Berliini 
mõrvajuurdlus-komisjoni valveauto jaoks. Kohvrisse olid läbimõeldult paigutatud 
kõik kohtuarstile sündmuspaigal ülevaatuseks vajalikud esemed. 

Niisugune oli olukord, mil leidsid aset sündmused, mis said alguse 30. novembril 
1929. aastal. Keskpäeval tuli Leipzigi ülikooli kohtumeditsiini instituuti 
kindlustusseltsi «Nordstern» esindaja. Ta palus Kockelilt vastuvõttu väga tähtsa ning 
edasilükkamatu asja pärast. Jutuajamises rääkis esindaja järgmist: Süd-friedhofi 
kalmistu kabelis asub laip, mis maetakse tunni aja pärast. Dokumendid kinnitavad, et 
see on 1903. aastal sündinud Leipzigi kaupmees Erich Tetzner. Regensburgi politsei 


ja prokuratuuri andmeist oli selgunud, et 27. novembril oli Tetzner oma rohelise 
«Opeliga» sõitnud vastu posti. Auto süttis. Tetzneri põlenud laip leiti rooli tagant. 
Prokuratuur lubas laiba maha matta. 

See oli eellugu. 

Kindlustusseltsi erutav probleem seisnes selles, et Tetzner oli end õnnetusjuhtumite 
vastu kindlustanud mitte üksnes «Nord-sternis», vaid ka «Vaterländische» seltsis ja 
«Allianzis», pealegi erakordselt suure summa — 145 000 marga eest. 
Kindlustuslepingud olid sõlmitud alles mõni nädal tagasi. Lesk Emma Tetzner nõudis 
otsekohe pärast mehe surma kindlustussummad välja. Niisugune asi tekitas 
kindlustusseltsis loomulikult kahtlusi. Kindlustusseltsi esindaja arvas, et välistatud 
pole südamehaigus, mis võis põhjustada Tetzneri surma. Eeldada võis ka enesetappu. 
Nii või teisiti, kuid selts sai leselt nõusoleku laiba lahkamiseks. Ja nüüd palus esindaja 
«Nordsterni» ülesandel Kockelil laip lahata. Laipa Kockeli instituuti toimetada polnud 
võimalik. Lahata tuli kalmistu kabelis. 

Nii nagu enamikel kohtuarstidel, oli ka Kockelil kauase töö käigus arenenud mingi 
intuitsioon. Otsekohe läks ta koos oma külalisega Südfriedhofi kalmistule. Kirstus 
lamas, nagu ta hiljem 

kirjutas, «tugevasti söestunud torso, millele lisandusid selgroo kaelaosale 
kinnitunud kolp, mõlema puusa ülaosad, parema puu-saliikme alaosa ja käetüükad. 
Peale selle oli säilinud rusikasuu-rune ajutükk. Pea ülemine osa puudus, seepärast 
polnud ka juukseid. Kuigi laiba lahkamine oli perspektiivitu, sai see siiski tehtud. 
Lihtne oli kindlaks teha, et laip kuulus mehele.» 

Ajutükk oli hämmastavalt värske. Alguses ei suutnud Kockel seda kuidagi seletada. 
Suuõõnes, kõris ja hingetoru säilinud osas tahma leida ei õnnestunud. Südames oli 
pisut tardunud verd. Parema kopsutiiva alumine osa oli hästi säilinud. Kockel võttis 
nii südamest kui ka kopsust vereproovid. Säilinud luud olid erakordselt haprad ja 
meenutasid ehituselt naise omi. See äratas Kockelis kahtlusi. Tema imestus kasvas, 
kui ta oli saaginud läbi vasaku õla säilinud liigese. Ta avastas seal tüki krõmpsluud, 
mille olemasolu tõestas, et mees pidi olema noorem kui kahekümneaastane, sest 
kahekümnendaks, hiljemalt kahekümne kolmandaks eluaastaks krõmpsluu kaob. 
Kockel küsis veel kord, kui vana oli Tetzner. «Kakskümmend kuus,» kõlas vastus. 

Kuid milline oli olnud tema kehaehitus? Kindlustusagent vaatas oma paberitesse ja 
vastas: «Tugeva kehaehitusega, pikkus 170 cm, laiaõlgne, jässakas, pisut täidlane.» 

Kui Kockel tagaukse kaudu kabelist oli lahkumas, kostsid sissekäigu juurest juba 
matuseliste summutatud hääled. Minnes läbi kalmistu värava poole, meenus Kockelile 
tahtmatult juhtum, millega polnud tegelenud mitte üksnes Fulda kriminaalpolitsei, 
vaid ka Jena ülikooli kohtumeditsiini instituudi direktor professor Ernst Giese. 1. 
jaanuaril 1928. aastal oli 32-aastane Fulda kaupmees Heinrich Alberding sõitnud 
Frankfurti teatrisse, olles enne naisega hüvasti jätnud. Koju ta enam tagasi ei 
pöördunud. Veebruari alguses sai Fulda kriminaalpolitsei Regensburgis postitatud 
kirja. Kiri oli Alberdingilt. Selles oli öeldud, et ta viskab kirja aknast välja lootuses, et 
keegi selle edasi toimetab. Teda hoidvat vangis tema kaks konkurenti, keda ta oli 
oopiumikaubitsemise pärast paljastanud. Nad olid tabanud ta teel Frankfurti. Kui 
keegi kunagi leiab tema laiba, siis harutagu ta lahti pintsaku. parema varruka vooder. 
Võib-olla õnnestub niiviisi edasi anda mõningaid andmeid kurjategijate kohta. Seitse 
kuud hiljem, 23. augustil 1928. aastal leiti Saalfeldi lähedal võsast mehe luukere. 
Kolba järgi võis arvata, et ta oli maha lastud. Sõrmes oli laulatussõrmus 
graveeringuga «M. T. 1920», vestitaskus kell, millele oli graveeritud «H. Alberding, 
Fulda». Pintsaku parema varruka voodri alt leiti Alberdingi käega kirjutatud sedel: 


«Asun oma viimsele teele. Kui minuga midagi juhtub, palun otsekohe teatada Fulda 
kriminaalpolitseisse. Minu aadress: Heinrich Alberding, Fulda, Mark-strasse 24.» 

Kuulnud oma mehe surmast, esitas Alberdingi lesk otsekohe kahele 
kindlustusseltsile nõude maksta välja mehe kindlustussumma, 60 000 marka. Sel ajal 
uuris professor Giese leitud laipa 

oma instituudis. Selgroo arengustaadiumist lähtudes tegi ta kindlaks, et leitud mees 
on 20, kõige rohkem 22 aastat vana. Samal ajal tõestas Göttingeni anatoom professor 
Stadtmüller uut meetodit kasutades samuti, et tegemist pole Alberdingi laibaga. Ta 
kasutas Alberdingi fotot, valmistamaks läbipaistval paberil tema kolju-kuju 
naturaalsuuruses ja asetas sellele leitud kolju joonise. Erinevused kolju ehituses olid 
veenvad. 

Ehkki Alberdingi poldud veel leitud, ei kahelnud keegi, et kindlustussumma 
saamise eesmärgil oli ta tapnud kellegi teise. 

1934. aastal leiti Alberding Fuldas oma magamistoast voodi alt, kui ta oli salaja 
naisele küllatulnud. 1935. aastal mõisteti talle surmanuhtlus. Tapetut aga ei 
õnnestunudki identifitseerida. 

Sellest 1929. aastal veel avastamata loost Kockel mõtleski. Lahkunud kalmistult, 
küsis ta kindlustusagendilt ootamatult, kas too on kindel, et kannatanu on tõesti 
Tetzner. Agent ei saanud alguses küsimusest isegi aru. Kas siis Kockel kahtleb selles? 

Selleks ajaks oli kohtumeditsiin juba saja aasta jooksul uurinud põletamiste ja 
tulesurma mitmesuguseid vorme. Mineviku üks sensatsioonilisemaid sündmusi oli 
krahvinna Görlitzi surm Darm-stadtis. 13. juunil 1847. aastal leiti ta oma ruumides 
põlenult. Peale Hesseni arsti Graffi tegeles salapärase juhtumiga ka kuulus Giesseni 
keemik Justus Liebig. Juhtum tekitas diskussiooni enesepõletamise võimalikkusest. 
Selle all mõisteti väljahingatava õhu süttimist pärast alkohoolsete jookide pruukimist. 
Niisugune ettekujutus oli muistse kohtumeditsiini üks legende. Ehkki Liebig heitis 
selle võimaluse kõrvale, ei suutnud ei tema ega ükski ekspert teaduslikult toestada, et 
teener oli krahvinna kägistanud, pärast aga kuriteojälgede varjamiseks süüdanud. 
Alles teenri ülestunnistus selgitas kuriteo. 

Paljude inimeste traagiline hukkumine tulekahjus Viini teatris 1882. aastal andis 
Eduard von Hoffmannile ajendi uurida põlenud inimeste isikusamastamise, eriti aga 
tulevigastuste probleeme. Sellest ajast pealejuli kohtumeditsiinil üha sagedamini 
tegelda tulest põhjustatud õnnetusjuhtumite ekspertiisiga sotsiaalkindlus-tusasutuste 
jaoks, samuti kuritegude juurdlemisel. Rohkenes ekspertiiside arv, mille abil püüti 
tuvastada mõrvu põletamise läbi, samuti juhuslikke hukkumisi tules. Tuli ette ka 
juhtumeid, mil mõrvar oli kuriteo varjamiseks laiba põletanud. Uurimiste peamine 
ülesanne oli leida võimalus eristada kõiki neid tulesurma-variante. 

Tehti kindlaks, et elusalt tulle sattunud inimene hingab sisse tahma, mida leidub 
kurgus, bronhides, alveoolides. Veelgi tähtsam oli see, et põlemisel tungib kopsude 
kaudu verre vingugaas. 

Tohutu õnnetusjuhtumite ja enesetapmiste hulk 19. sajandil seoses karmu sisaldava 
valgustusgaasi sisseseadmisega õpetas kohtumeditsiini määrama vingugaasi jälgi 
kannatanute veres. Vingugaasi ja hemoglobiini vahel on ebatavaline «tõmbejõud». 
See on tunduvalt tugevam, kui hemoglobiini' side eluks vajaliku 

hapnikuga. Kui vingugaas mõjustab organismi küllalt kaua, tõrjub ta hapniku 
hemoglobiinist välja ja lämmatab niiviisi organismi. Sellel nähtusel põhineb ka 
kohtumeditsiini meetod, mille abil määratakse vingugaasi sisaldust veres. Karmust 
küllastatud hemoglobiini punane värv on palju püsivam kui hapnikuga küllastunult. 


Verd teatud kemikaalidega töödeldes võis kindlaks teha, et vingugaasi sisaldav veri 
jäi erepunaseks, samal ajal aga muutus hapnikuga küllastunud veri kiiresti pruuniks. 

Veelgi suurema tähtsuse omandas vere spektraalanalüüs, mis andis alati eksimatu 
tulemuse. Kuid sel puhul pidi olema vingugaasi veres vähemalt 20%. 1921. aastal 
õnnestus austerlasel W. Scwarzacheril spektrofotomeetria abil määrata ka palju väik- 
semat vingugaasi protsenti veres. 

Kõik need uuringud olid alles pooleli, kui Kockel 1929. aasta 30. novembril oma 
instituuti tagasi jõudis. Otsekohe hakkas ta uurima laiba südamest võetud verd. Kõik 
keemilised ja spektro-skoopilised meetodid eitasid karmu olemasolu. Kockel oli 
kindel, et tema kahtlused on õiged. Südfriedhofi kalmistule polnud maetud Erich 
Tetzner. Et hingamisteedes puudus tahm ja veres vingugaas, pidi põlevas autos 
järelikult olema juba varem surnud mees. Võib-olla oli Tetzner tapnud 
kindlustussumma saamiseks kellegi oma autos? 

Et veel kord oma kahtluste õigsuses veenduda, .otsustas Kockel võtta käsile veel 
ühe kohtumeditsiini tahu, mis 30. aastatel muutus paljudele kohtuarstidele 
sihikindlaks uurimismeetodiks. Uurimise eesmärk oli selgitada erinevusi elupuhuste 
vigastuste ja surmajärgsete vigastuste vahel. Mikroskoobi all kannatanu kopsu pre- 
pareerides märkas Kockel, et kopsu alveoolid olid täidetud läbipaistvate piklike 
tilkadega. Teiste sõnadega, see oli kopsu veresoonte rasvaummistus. Juba palju 
aastaid tagasi olid kirurgid ja patoloogid täheldanud, et luumurrete, koljuvigastuste, 
mõnituste ja isegi närvivapustuste korral tungib rasv rasvkudedest veresoontesse. 
Koos verega satub see südame vasakusse vatsakesse, sealt aga edasi kopsudesse. 
Toimub väikeste kopsuveresoonte tromboos, millega kaasnevad häired vereringes ja 
võib järgneda surm. Kui vereringe osutub küllalt tugevaks, siis toimetab veri 
rasvaosakesi ka neerudesse ja ajju. Kogu protsess kestab mõne minuti ja on alati 
vägivallast põhjustatud. 

Nii jõudis Kockel lõplikult järeldusele, et kannatanu oli tapetud juba enne põlemist. 
Ta otsustas sellest viivitamatult Leipzigi politseisse teatada. Töötas ta ju alati tihedas 
kontaktis politseiga. 

Õhtu eel läks Kockel Leipzigi kriminaalpolitsei ülema asetäitja kriminaalnõunik von 
Kriegerni juurde. Ta teatas järgmist: 1. Kannatanu pole Tetzner. 2. Tundmatu on 
tapetud ja siis põletatud. 3. Tapja on nähtavasti kindlustussummat ihaldav Tetzner. 4. 
Võimalus, et mõned kehaosad (pea ülaosa ja jalad), mida sündmuspaigast ei 
avastatud, hävisid tules, on välistatud. Osa peast on nähtavasti eemaldatud seepärast, 
et seal leidus vägivalla jälgi. 

Teised kehaosad võis mõrvar eraldada eesmärgil kaotada tundemärgid, mis võiksid 
kinnitada, et tegemist pole Tetzneriga. Võibolla olnuks neid võimalik avastada, kui 
kohtuarst viibinuks sündmuskohal. Igal juhul tuleb veel kord hoolikalt kogu 
sündmuspaik üle vaadata, et leida puuduvad kehaosad. 5. Nähtavasti peidab Tetzner 
end kusagil ja püüab naisega ühendusse astuda. 

Kuulanud ära Kockeli järeldused, käskis von Krieger juba samal ööl hakata Emma 
Tetzneri korterit jälgima. Kuulnud 1. detsembril, et Emma Tetzner kasutab sageli 
naabrite telefoni, käskis ta kontrollida kõiki selle telefoniga peetud kõnesid. Samal 
ajal ei avastanud sündmuskohale saadetud operatiivgrupp midagi. See tõi kaasa 
üksnes sandarmeeriakomissari Pfeifferi tunnistuse. Esimesena sündmuspaigale 
saabunud komissar oli leidnud pooleteise meetri kaugusel autost hästisäilinud ajutüki. 

Mõne aja pärast sai von Kriegern teate Ingolstadti politseist. Alates 22. novembrist 
lamas selle linna haiglas abimeister Alois Ortner, kes jutustas, et kui ta 21. novembril 
oli astunud mööda teed Ingolstadti poole, peatus tema juures roheline «Opel». Juht oli 


lubanud teda lahkelt linna viia. Enne linna jõudmist aga palunud juht noormeest auto 
alla ronida ja paar polti kinni keerata, sest all midagi logisevat. Kui Ortner auto alt 
välja ronis, tabasid teda löögid: üks pähe, teine selga. Kuid tal oli õnnestunud üles 
tõusta. Kallaletungija oli toosama lahke autojuht. Ortner hakkas end kaitsma, pärast 
aga põgenes metsa. Kuna jutt oli rohelise «Opeli» juhist, siis arvas von Kriegern, et 
see võis olla Tetzner. Võib-olla oli ta valinud ohvriks algul Ortneri? 

4. detsembril kell 8 hommikul kutsuti naabrite telefoni kaudu välja Emma Tetzner. 
Helistaja oli keegi Sranelli Strassburgist. Telefoni kontrolliv politseiametnik lülitus 
kõnelusse ja ütles, et proua Tetznerit pole praegu kodus, ta tuleb tagasi alles kella 6 
ajal ojitul. Kone oli võetud Strassburgi peapostkontorist. Kriminaalnõunik von 
Kriegern lendas ise erilennukiga Strassburgi. Ta jõudis kohale õigel ajal ja vahistas 
Sranelli, kui see umbes kella kuue paiku läks kaugkõnede kabiini. Ootamatusest 
hämmeldunud vahistatu tunnistas kohe üles, et tema ongi Tetzner. 1929. aasta 
septembris oli tal tekkinud plaan, kuidas suurt summat kindlustusseltsidest kätte 
saada. Ta otsustas avariid lavastades oma autos kellegi võõra ära põletada. Pärast 
abiellumist 1927. aastal oli tal Oschatzis kohvik. Kuid unistus rikkaks saada ei 
täitunud. 

1929. aastal müüs ta kohviku ja kolis koos naisega Leipzigi, raiskas seal ära 
suurema summa raha ning mõtles välja pettuse-plaani kindlustuse abil. Kindlustanud 
oma elu korraga mitmes kindlustusseltsis, hakkas ta otsima ohvrit. Tetzner tunnistas 
üles, et 21. novembril oli ta Ortneri autosse meelitanud, et teda tappa. Minnes 28. 
novembril uut ohvrit otsima, oli ta naist põhjalikult instrueerinud. Kui plaan seekord 
õnnestub, saab naine telegrammi ohvri rõivaste kirjeldusega, et hiljem need -oma 
mehe riieteks tunnistada. Seejärel pidi naine kindlustussumma välja võtma. 

Aeg-ajalt pidi ta naisele võõra nime all helistama ja hiljem kindlaks määrama 
kohtumise välismaal. 27. novembril nägi ta Regens-burgi teel linna suunas minevat 
meest. Tema välimus Tetzneri omaga ei sarnanenud. Mees oli habras ja Tetznerist 
palju noorem. Kuid pärast nurjumist Ortneriga eelistas ta, et ohver oleks temast 
nõrgem. Teel Regensburgi noormees uinus. Tetzner sõitis ettevaatlikult 
kilomeetriposti vastu, kallas auto bensiiniga üle ja süütas siis. Kui auto hakkas 
heledalt leegitsema, põgenes ta. 

Von Kriegern arutas ülestunnistust Kockeliga, kes kinnitas, et see on vale. 
Tundmatu oli surnud juba enne põlemist. Seda kinnitavad mitte üksnes meditsiinilised 
andmed, vaid ka uurimine. Kuidas oli kannatanu rooli taha sattunud? 

Von Kriegern kuulas Tetznerit üle üha uuesti. Kuid alles 1930. aasta aprillis, kui 
Tetznerit tutvustati Kockeli ekspertiisiandme-tega, muutis kurjategija oma esialgseid 
ütlusi. Nähtavasti järeldas Tetzner, et ekspertiisis on kaalukaid tõendeid tema vastu, ja 
mai alguses palus ta end uurija juurde viia. «Minu varasemad ülestunnistused pole 
õiged,» teatas ta. Öösel olevat ta kogemata noormehele otsa sõitnud. Ta tõstnud 
teadvusetu oma autosse, kus see oli peagi hinge heitnud. Siis olevat turgatanud talle 
mõte kasutada noormehe laipa oma plaani teostamiseks. Asetanud surnu rooli taha, oli 
ta süüdanud auto. 

Uus ülestunnistus oli kahtlemata paremini läbi mõeldud. See seletas mõningaid 
vastuolusid tema esimeses ülestunnistuses ja võttis temalt süüdistuse ettekavatsetud 
mõrvas. Sest jalakäijale otsaajamine ja ettekavatsetud mõrv on kaks ise asja. 

Pisut hämmeldunud Leipzigi prokuratuur pöördus Kockelile teatamata Erlangeni 
kohtumeditsiini instituudi direktori Hans Molitori poole, paludes temalt arvamust 
kogu asja kohta. Kuriteoga lähemalt tutvumata, hingamiselundeid ja verd uurimata, 
järeldas Molitor, et Tetzneri esimene ülestunnistus vastab tegelikkusele rohkem. 


Loost kuulnud Koekel läks marru. Kolm aastat hiljem kirjutas ta: «Niisuguse 
arvamuse vastu peab võitlema, sest sellise keerulise asja üle otsustamine peab 
rajanema kõikide asjaolude hoolikamale tundmaõppimisele. Selleks tuleb kasutada 
laiba kõikide olemasolevate osade, kõikide meditsiini saavutuste ja sündmuskoha 
uurimise tulemusi, nagu teevad seda tänapäeva saksa kohtuarstid ...» 

17. märtsil 1931. aastal algas Regensburgis kohtuprotsess Erich ja Emma Tetzneri 
üle. «Süüdistatav põletas tema poolt varem tapetud inimese, kellelt ta oli eraldanud 
jäsemed ja osa peast. Tõenäoliselt hukkus see inimene niisugustel asjaoludel, mis süü- 
distavad Tetznerit hoopis rängemini kui elava inimese põletamine.» Mõni päev hiljem 
mõistis kohus Tetzneri surma. Pärast armuandmispalve tagasilükkamist andis Tetzner 
hoopis tõepärasema ülestunnistuse. Tetzner oli noormehe peale võtnud juba 
Reichenbachis. Natuke enne Nümbergi oli nooruk kaevanud, et tal 

on külm. Tetzner oli andnud talle teki. Kui noormees oli end tekki mähkinud, 
kägistas Tetzner ta. Ka selles südamepuistamises polnud veel täit tõtt. Kuid 
kurjategija lõpetas sõnadega: «Professor Kockelil on absoluutselt õigus. Sellest 
mõtlesin ma kogu protsessi jooksul.» 

19. jaanuaril 1934. aastal kustutas kopsuvähk Kockeli eluküünla. Sel ajal töötas 
kohtumeditsiin veelgi pingelisemalt kui kunagi, et leida kindlaid määramismeetodeid 
selle selgitamiseks, kas põlenud inimene on sattunud tulle elusalt või juba surnult. 
Selgus, et vingugaas võib sattuda verre ka läbi naha. Kindel tõend oli üksnes 
vingugaasi olemasolu südames asuvas veres. Tänu austerlase Breiteneckeri töödele 
täiustati aastatel 1936—1937 vingugaasi määramise meetodit veres 
spektrofotomeetria abil. Sellega loodi võimalus eristada õnnetusjuhtumit tapmisest. 
Aastatel 1941— 1943 töötasid rootslane Wolff ja ameeriklane Gettler välja väga 
tundlikud keemilised meetodid. Wolffi meetodi abil võis määrata vingugaasi 
olemasolu isegi kuivanud veretilgas. Teise maailma-sõja-aegsed pommitamised 
andsid juurde uusi teadmisi. Selgus, et tahm tungib ka surnutel sügavale bronhidesse, 
kuid mitte kunagi alveoolidesse. Kui alveoolidest leitakse tahma, siis tähendab see, et 
inimene hingas, et ta oli sattunud tulle elusalt. Aastate jooksul tegi kohtumeditsiin 
kindlaks, millised kahjustused võisid põhjustada surma ja missugused neist võisid olla 
avastatavad pärast laiba põlemist. 

Jätkati ka selle uurimist, kas rasvaemboolia võib tunnistada enne surma kasutatud 
vägivallast. Teadlased korraldasid üha uusi katseid, õppimaks eristama tõelist 
embooliat rasva tungimisest veresoontesse kõrgtemperatuuri toimel. Enne surma 
kasutatud vägivalla tõepäraseks tunnuseks osutus kopsude kapillaar-soonte, ajuolluse 
ja maksa tromboos. 

Kolmkümmend aastat pärast Kockeli surma otsis kohtumeditsiin ikka veel 
elupuhuste ja surmajärgsete vigastuste eristamise meetodeid. Nüüd uuriti sidekoe 
seisukorda, seda, mis annab nendele kudedele elastsuse. Elastsed koed purunevad 
rohkem siis, kui inimene veel hingab enne kui hukub tules. 

Kohtumeditsiini ees avanes uusi perspektiive ja kerkis uusi kahtlusi. Väga kergesti 
võib teha vigu, mida saab vältida üksnes ettevaatuse, täpsuse ja kõikide 
meditsiinialaste ning muude uuringute abil. 


22. Töö kompleksmeetodit iseloomustab loodusteaduste ja 
tehnika saavutuste igakülgne kasutamine 


Järgneva kümne aasta jooksul valis kohtumeditsiin üha sagedamini 
«entsüklopeedilise» töömeetodi, mille eest olid võidelnud Koekel ja tema 


mõttekaaslased. Kuid vaevalt leidub teist nii ilmekat näidet patoloogide, arstide, 
loodusteadlaste ja tehnikateadlaste 

tihedast koostööst loodusteaduste ja tehnika kasutamisel, kui oli see lapsemõrva 
juurdlemisel Šoti linnas Aberdeenis. 

Draama hargnes Urguarth Roadil asuvas kolmekorruselises majas, milles kujunenud 
väikekodanlik elulaad oli mõjutanud ka tema elanikke. 

Trepikoja mõlemas küljes paiknesid korterid, mis koosnesid köögist ja 
magamistoast. Tualettruum asus peasissekäigu juures. Õuel olid teineteise külge 
ehitatud pesumaja ja kivisöekuur. 

1934. aasta 20. aprilli keskpäeval kadus sellest majast John ja Agnes Priestly 8- 
aastane tütar Helen. Perekond elas teisel korrusel, trepist paremal. Kell 12.15 oli 
Helen tulnud koolist. Umbes kella ühe paiku oli söönud ta koos emaga lõunat. Kell 
13.30 läks ta Urguart Roadi ja Hunter Place'i nurgal asuvast kauplusest leiba tooma. 
Sinna oli mõne minuti tee. Kui Helenit kell 13.50 ikka veel tagasi polnud, aga 
pärastlõunane õppetöö koolis oli juba alanud, muutus Agnes Priestly rahutuks ja 
jooksis kauplusse. Seal öeldi, et Helen oli ostnud leiva, saanud kassatšeki ja lahkunud. 
Lootes, et tüdruk on vahepeal tagasi jõudnud, ruttas ema koju. Kuid Helenit polnud 
keegi näinud. Teatanud juhtunust mehele ja mõnele tuttavale, läks Agnes Priestly 
politseisse. 

Kell viis õhtul jõudis teade lapse kadumisest kriminaalpolitsei inspektori Taylori 
kätte, kes koostas Heleni isikukirjelduse. Tüdrukul oli seljas olnud saržkleidike, sinine 
kampsun, must alusseelik, jalas mustad sukad ja tumesinised püksikesed, peas 
mereroheline müts. Esimesel katsel leida last sattus Taylor kokku Heleni kooli- 
kaaslase Richard Suttoniga, kes olevat näinud Helenit keskpäeval mingisuguse 
hulgusega. Alguses läksidki otsingud vales suunas, siis aga tunnistas Richard üles 
oma vale. Kuid Taylor ei lasknud silmist maja Urguarth Roadil. Mõned konstaablid 
otsisid läbi pesuköögi ja söekuuri. Heleni isa ja ema sõitsid lapse otsinguil 
politseiautoga läbi kogu ümbruskonna. Neid vahetasid välja naabrid. Öö vastu 21. 
aprilli oli külm ning vihmane. Kuid otsingud ei lakanud. Aeg-ajalt tuli mõni naaber 
koju end teejoomisega pisut soojendama. Sealjuures käisid mõned ka alumise korruse 
tualettruumis. Kell 4.30, kui juba hakkas koitma, tuli koju alumisel korrusel trepist 
vasakul elav William Topp. Pool tundi hiljem koju jõudnud Priestlyde naaber Porter 
märkas trepinurgas kotti. Ta astus koti juurde, kompas seda ja karjatas üle kogu maja. 
Kotis oli surnud Helen Priestly. 

25 minuti pärast jõudis majja inspektor Taylor, superintendent Gordon, konstaablid 
Cole ja Westland, samuti doktor Robert Richards. Viimane oli Aberdeeni politseiarst 
ja luges ühtlasi ülikoolis kohtumeditsiini. Kitsas trepimade oli inimesi täis. Kons- 
taablid pidid juuresolijaid eemale tõrjuma, et Richards saaks kotti avada. Otsekohe 
torkas Richardsile silma, et kott oli absoluutselt kuiv. Arvestades vihmast ilma, ei 
saadud seda väljast sisse tuua. Pärast koti pildistamist võttis Richards sellest välja 
väikese laiba. Helen lamas paremal küljel. Juba pärast põgusat ülevaatust taipas 

194 

Richards, et juhtunud oli midagi hirmsat. «Laps on vägistatud,» sosistas ta 
Gordonile. Alusseelikul oli peale vere ka mingisuguseid kollaseid plekke, mille 
päritolu ei saanud esialgu kindlaks teha. Keha oli juba kangestunud. Koolnulaigud 
asetsesid vasaku puusa välimisel ja parema puusa sisemisel küljel. Järelikult oli Helen 
varem lamanud vasakul küljel ja alles hiljem teises asendis. Tema vasakus käes oli 


kauplusest saadud kassatšekk. Lapse hammaste küljes olid söetükikesed. Söepuru 
leidus ka juustes. Huultele oli kleepunud söetolmuga segunenud okse. 

Umbes kella 6 paiku viidi Helen Aberdeeni politsei surnukambrisse. Gordon ja 
Taylor jäid majja. Nad hakkasid uurima, mil viisil oli sattunud kott ajavahemikul kell 
4.30 kuni 5.00 trepimademele. Keegi majas polnud kuulnud välisukse avanemist. 
Maja ees polnud liiklus lakanud. Kell 4.30 hakkasid töölised maja lähedal kanalit 
puhastama. Kell 4.45 väljus naabermajast piimamees. Keegi polnud näinud, et mõni 
mees või naine oleks kotti kandnud. Uha rohkem süüvis mõte, et lapse laip oli asunud 
majas seni, kuni avanes sobiv hetk selle asetamiseks trepile. 

Richardsi märkus, et laps on vägistatud, ajendas otsima kurjategijat meeste hulgast. 
Hommikul asus Taylor ettevaatlikult kontrollima selle maja mehi. Peale Priestly elas 
majas veel viis meest. Topp ja Donald elasid oma naistega esimesel korrusel. 
Mitchell, Coull ja Hunt ülemistel korrustel. Keskpäeval tuli Taylori juurde 
katuseparandaja Monroe ja teatas, et töötades 20. aprillil naabermajas, oli ta kuulnud 
kella kahe paiku lapse hirmukarjet. See teade veenas Taylori lõplikult, et mõrv on 
pandud toime samas majas, kus elavad Priestlyd. 

Fiskaalprokurör tegi Aberdeeni ülikooli patoloogiaprofessorile Theodore 
Shennanile ülesandeks lapse laip lahata. Richards assisteeris. Tuli kindlaks teha 
Heleni surma põhjus ja aeg. Kas surma oli põhjustanud vägistamine? Surma aega oli 
suhteliselt lihtne kindlaks määrata. Lapse magu oli seedimata toitu täis. Vaid väike 
osa sellest oli läinud kaksteistsõrmiksoolde. Soolestiku lüm-fisooned olid alles 
hakanud laienema. Shennan järeldas, et tüdruk on tapetud tund aega pärast 
lõunasööki!" Kuna Helen oli lõunas-tanud kella ühe ajal, saabus surm umbes kella 
kahe paiku. 

Tüdruku kopsud näidustasid lämmatamist. Kaela nahal leidus ohtrasti kriimustusi ja 
siniseid laike, millest võis järeldada, et teda oli kägistatud kätega. Sügaval bronhides 
leidis Shennan okset, mis samuti võis põhjustada lämbumise. Paljastanud kilpnäärme, 
nägi patoloog, et see oli tugevasti suurenenud. Järelikult oli tüdruk vastuvõtlik 
nakkustele ja teistele välismõjudele. Niisugused lapsed minestavad kergesti, 
väikseimgi šokk võib neid viia teadvuse kaotusele. Tüdruku suguelundite ülevaatusel 
ilmnes ootamatus. Need olid niisuguses seisukorras, mida kumbki arst polnud varem 
vägistamise juhtudel näinud. Äge verejooks tupest ja pärasoolest oli määrinud puusad 
ja kombinee alumise osa. Mõlemale arstile jäi mulje, et tüdruku suguelundeid on 
vigasta- 

tud mingi kõva esemega. Tupe tagasein oli purustatud, sealt läks ava pärasoolde. 
Niisugune vigastus võis olla tekitatud ainult mingi esemega. Nii Shennan kui ka 
Richards tundsid meeste sugu-perverssuste mitmesuguseid vorme, mis võisid 
põhjustada selliseid elajalikke jälkusi. Kuid kuriteo üldpilt tundus neile ebatavaliselt 
veidrana. Nad hakkasid lapse kehalt ning riietelt otsima sperma jälgi. 

Kohtumeditsiin oli spermat uurinud juba ammu. 1851. aastal sündinud prantslane 
Albert Florence töötas välja spermajälgede uurimise esimesed võtted. Need põhinesid 
sperma töötlemisel kaaliumjodiidi kontsentreeritud lahusega, mille puhul moodustusid 
nõeljad ja rombikujulised kristallid. Pärast kvartslampide ultraviolettkiirguse 
avastamist selgus, et kiiritamise korral hakkavad spermaplekid sinakalt helenduma. 
Aja jooksul aga ilmnes, et samasugust nähtust tekitavad ka mitmed ' teised ained, 
näiteks tärklis. Seepärast tuleb niiviisi fluorestseeruvaid aineid täiendavalt analüüsida. 
Otsustavaks oli seemnerakkude avastamine mikroskoobi all. Seemnerakke võib leida 
kannatanust isegi kaks-kolm päeva pärast surma, mõnikord isegi mone nädala 
möödumisel. 


Shennan ja Richards asusid uurima nii kvartslambi kui ka mikroskoobiga. Nad ei 
avastanud midagi. Otsides seletust, meenus Shennanile juhtum mõned aastad tagasi. 
Püüdes varjata tütarlapse tapmist, oli üks naine vägistamist lavastades vigastanud 
lapse suguelundeid, et kurjategijat hakataks otsima meeste hulgast. Heleni loos 
vapustas see, et vigastused olid tekitatud lapse eluajal. Haavade ümber täheldati 
tugevat verevalumit kudedesse, see polnud surmajärgselt võimalik. Ka olid haavad 
tekitatud vahetult enne surma. Niisugusele järeldusele tuli Shennan pärast vigastatud 
kudede uurimist mikroskoobi all. 

Üha uuesti oma uuringute tulemusi analüüsides, hakkas Shennanile ja Richardsile 
silma tõsiasi, et lapse alusseelik oli uriinist märg. Kägistamisega aga kaasneb sageli 
tahtmatu uriinivool. Uriini ei avastatud üksnes alusseeliku rebitud ja üleskäändunud 
osas. Sinna polnud voolanud ka verd. See lubas mõninga tõenäosusega eeldada, et 
kägistamisega kaasnenud tahtmatu uriinivool toimus enne pesu puruksrebimist ja 
tüdruku suguelundite vigastamist. 

23. ja 24. aprillil koostasid Shennan ja Richards kaks protokolli. Nende järeldustest 
oli olulisem küllalt täpne surmaaeg ja see, et mõrvar ei pidanud olema tingimata 
mees. Selleks ajaks oli super-intendent Gordonil ja inspektor Tayloril majaelanikest 
üsna hea ülevaade. Üksteise järel olid nad sunnitud eeldatavate mõrvarite nimekirjast 
kustutama kõik maja mehed. Vaid üht meest ja tema perekonda polnud kogu selle aja 
jooksul näha. Nad ei võtnud osa ka tüdruku otsimisest. See oli juuksur Alexander 
Donald, kes elas koos oma 38-aastase naise Jeannie ja 10-aastase tütrega esimesel 
korrusel trepist paremal. Naabrid olid öösel kella 4 ja 5 ajal näinud valgust Donaldi 
köögis. Just sel ajal leiti kott Helen 

Priestly laibaga. Alexander Donald oli tulnud oma korteri uksele alles kell 6.30 
hommikul. Osavõtmatu näoga küsinud ta konstaablilt, mis uudist. «Nad leidsid ta 
kotist,» vastanud politseinik. Pärast seda oli Donald taas oma korteri ukse sulgenud. 

Donald oli sõnakehv, üksnes oma tööga tegelev mees, kuid mis see antud juhul ikka 
tähendas. Kinnistes natuurides võivad sageli peituda kõige jälgimad pahed. Donaldi 
naine oli varem hotellis kokana töötanud. Ta oli tasakaalutu, skandaalse iseloomuga 
naine. Räägiti, et hotellis töötades olevat ta kord peremehe kõikide kanade kaelad 
kahekorra keeranud, sest peremees teinud talle märkuse. See keskmist kasvu suurte 
tugevate kätega naine oli sama kinnine nagu meeski. Ta elas vaid oma tütrele 
Jeanniele. Ema saatis tütre balletikooli, õmbles lapsele lugematu hulga balli-kleite, 
milles tüdruk kontsertidel esines. Naabritega Jeannie Donald peaaegu ei rääkinud, 
Priestlyd isegi ei teretanud. 

24. aprillil külastas Taylor Alexander Donaldit. Kasutades naise äraolekut, kuulas 
inspektor korteriperemehe üle. Võib-olla johtuvalt oma piiratusest jutustas Donald 
lõpuks sellest, mis äratas Tayloris esimese kahtluse. Taylor päris öö kohta vastu 21. 
aprilli. Ta tahtis kuulda, kas Donaldid tõesti polnud kuulnud kära trepil. «Miks ei 
kuulnud,» vastas Donald. Nad kuulnud kära isegi voodisse. Naine olevat teda palunud 
järele uurida, mis seal toimub. Tema aga polevat viitsinud tõusta. Siis öelnud naine: 
«Kuule, see on proua Jossi hääl. Ta karjub, et tüdruk on vägistatud ...» Kuid ka pärast 
seda polevat Donald end liigutanud. «Mis mõtet on sinna minna,» porisenud ta. 

See oli kõik. Kuid Donaldi naise sõnad: «Kuule, see on proua Jossi hääl. Ta karjub, 
et tüdruk on vägistatud. ..» ei andnud Taylorile rahu. Ajal, millest siin jutt, oli seisnud 
ta superintendent Gordoni lähedal, kui Richards sosistas, et laps on vägistatud. Mitte 
keegi teine neid sonu ei kuulnud. Keegi ei võinud karjuda: «Tüdruk on vägistatud ...» 
ja keegi seda ei teinudki. Kust oli Donaldi naine lapse seisukorrast teadlik? Kuulnud 
24. aprillil, et kuriteo võis sooritada naine, hakkas ta kahtlustama Jeannie Donaldit. 


24. aprilli hommikul helistasid superintendent Gordon, inspektor Taylor ja 
konstaabel Westland Donaldi korteri ukse taga. Jeannie Donald oli üksi kodus. 
Gordon teatas, et jutuajamine tuleb tavaline. Kuid vestlus muutus kolmteist tundi 
kestnud ülekuulamiseks. Kogu selle aja jooksul jäi Jeannie Donald ükskõikseks ning 
külmavereliseks. Ta vastas pikemalt mõtlemata ja rääkis, et 20. aprilli hommikul 
läinud ta turule, kust ostnud apelsine ja mune. Seejärel läinud ta proua Raggi 
Morrisoni kangakauplusse. Koju tagasi pöördudes näinud ta Urguarth Roadi nurgal 
naistesumma, kelle hulgas olnud ka tuttav proua Priestly. Peatumatult läinud Jeannie 
Donald koju. Kodus hakanud ta triikima. Kell olnud umbes veerand kolm. Alles 
pärast triikimist kella nelja paiku kuulnud ta tütrelt, et Helen on kadunud. Kell 17.20 
läinud ta tütrega 

proovile. Seal viibinud nad kuni kella 23-ni. Kodus heitnud kohe magama. 

Superintendent käskis seersandil kõike seda kontrollida. Sealjuures ilmnes 
üksikasju, mis panid naise tunnistuse kahtluse alla. Näiteks 20. aprillil olid apelsinidel 
ja munadel hoopis teised hinnad. Proua Donaldi nimetatud hinnad kehtisid eelmisel 
nädalal. Proua Morrisoni kauplus oli väidetud ajal hoopis suletud. See, et nuttev proua 
Priestly oli seisnud naistega tänavanurgal, oli õige. Kuid ei Priestly ega teised naised 
mäletanud, et Jeannie Donald neist möödus. Ta võis neid hästi näha ka oma korteri 
aknast. 

Gordon otsustas Donaldi korteri üle vaadata. Taylor ja konstaabel alustasid köögist. 
Põrand kraanikausi all oli kaetud linoleumiga. Sellel olid suure söekasti jalgade jäljed. 
Kuid Jeannie Donald kinnitas, et temal kasti pole. Tütar aga lobises välja, et kast oli 
seal alati seisnud. Et Heleni laibalt oli leitud söepuru ja tuhka, süvendas see kahtlusi 
veelgi. Peale selle avastati köögilaua juures linoleumilt kahtlasi plekke. 
Kohalekutsutud doktor Richards tegi kohapeal proovi, kindlaks määramaks verd. 
Vastus oli positiivne, kuid Richards väitis, et lõppjärelduse saab teha alles pärast 
laboratoorseid uuringuid. Kogutud andmetest piisas Gordonile mõlema Donaldi 
arreteerimiseks. «Mina seda ei teinud,» lausus 25. aprilli öösel Jeannie Donald 
vahistamisel rahulikult. 

26. aprilli hommikul tegi Richards laboratooriumis kindlaks, et avastatud plekid 
verd ei sisalda. Kuid muud asjaolud võimaldasid Donaldeid vahi all hoida. Alexander 
Donald vabastati peagi. Selgus, et kogu 20. aprilli oli ta viibinud tööl ega saanud 
mõrvast osa võtta. Jeannie Donald jäi vanglasse. Kuna ta mõrva üles ei tunnistanud, 
olemasolevaid süütõendeid aga oli ebapiisavalt, siis pöördus fiskaalprokurör professor 
Sydney Smithi poole Edinburghi. Ta palus Smithi kasutada kõiki meditsiini ja 
loodusteaduste saavutusi, et välja selgitada Helen Priestly mõrva asjaolud. 

Kuue aasta jooksul, mil Sydney Smith juhatas kohtumeditsiini kateedrit 
Edinburghis, oli tema kuulsus levinud kaugele väljapoole Sotimaad. Ta oli üks neist, 
kes küll austas Spilsbury teeneid, kuid astus välja tema legendaarse autoriteedi mõju 
vastu. Alles 1930. aasta novembris oli Spilsbury saabunud Jersey saarel toimunud 
kohtuprotsessilt. Seal oli arst Avarne'i süüdistatud selles, et ta tegi ühe hotelli 
omaniku armukesele abordi. Süüdistatav väitis, et laps oli surnud emaihus ja 
operatsioon möödapääsmatu. Spilsbury esines süüdistuse eksperdina. Uurinud 
koepreparaate, kinnitas ta, et laps oli olnud sündides elus. Smith ja üks Londoni juh- 
tivamaid günekolooge Alec Burne tõestasid, et Spilsbury oli eksinud. Avarne mõisteti 
õigeks. Koduteel ei vahetanud Spilsbury Smithiga sõnakestki. Vastupidiselt Smithile 
ei tahtnud Spilsbury tunnistada, et ka kohtuarstid võivad tavaliste inimeste kombel 
eksida. 

30. aprillil saabus Smith Aberdeeni. Helen Priestly oli selleks 

ajaks juba maetud. Kuid vestelnud üksikasjaliselt Gordoni, Shen-nani ja Richardsiga 
ning uurinud preparaate mikroskoobiga, nõustus Smith Shennaniga, et antud juhul ei 
saa rääkida vägistamisest selle sõna toelises mõttes. Üks esimesel pilgul vähetähtis asi 
Gordoni juurdluses ajendas Smithi püstitama uut versiooni. 20. aprillil sai Gordon 
teada, et Helen Priestly oli andnud Jeannie Donaldile hüüdnime — Kookospähkel. 
Donaldi korterist mööda joostes õrritas tüdruk sageli: «Kookospähkel, 
Kookospähkel!» Sydney Smithi versioon oli järgmine. 20. aprilli keskpäeval kauplu- 
sest tagasi tulles hüüdis tüdruk taas: «Kookospähkel!» Juhuslikult ukse juures 
viibinud Jeannie Donald avas ukse ja tõmbas lapse oma korterisse. Võib-olla 
polekski midagi juhtunud, ta oleks tüdrukut ainult pisut raputanud — ja kõik. Kuid 
kilpnäärmehaige laps minestas. Arvates, et laps on surnud ja teda peetakse tapjaks, 
hakkas naine otsima tekkinud olukorrast väljapääsu. Seejuures tekkis temas mote 
lavastada vägistamine. Ta tõmbas lapse kleidi üles, kiskus püksid puruks ja torkas 
mingi köögiriista käepideme tüdruku kehasse. Valust tuli laps meelemärkusele. Ta 
karjatas. See oligi kisa, mida katusekatja oli kuulnud. Nüüd sattus Jeannie Donald 
paanikasse. Leidmata muud väljapääsu peale tapmise, hakkas ta last kägistama. 
Seejuures pole selge, kas Helen oli lämbunud sissehingatud oksest või kägistati ta. 
Seejärel peitis Jeannie Donald surnud Heleni söekasti. Öösel, kui mees ja tütar maga- 
sid, toppis ta laiba kotti ja tassis selleks sobivat hetke kasutades trepimademele. 

Smithi versioon klappis juurdlusmaterjalidega. Kuid oli vaja kaalukaid tõendeid. 
Kui Sydney Smithil õnnestuks tõestada, et Helen Priestly oli viibinud 20. aprilli 
keskpäeval teatud aja Donaldi korteris, on ülesanne lahendatud. Selleks oli tarvis kor- 
terist leida mingi tüdrukule kuuluv ese. Et aga Jeannie Donaldil jäi küllaldaselt aega 
korteri hoolikaks koristamiseks, oli selleks vähe lootust. Seda tähtsamaks osutusid 
Jeannie Donaldi poolt märkamatuks jäänud jälgede otsingud. Nendeks jälgedeks 
võisid olla lapse veri, oksejäänused, juuksed ja võib-olla ka riidekiud. Võib-olla aitab 
kott, milles Helen leiti, jõuda omaniku jälgedele? Kuid oma suurima lootuse rajas 
Smith asjaolule, millele polnud Aberdeenis keegi mõelnudki. Vigastus, mis ühendas 
tupe pärasoolega, pidi vere nakatama bakteritega. Tuntakse üsna palju soo- 
lebaktereid. Aga võib-olla avastatakse antud juhul mingi haruldane bakteriliik? 

Eeldades Jeannie Donaldit mõrvarina, oli Smith kindel, et ta pidi pühkima ära 
põrandale sattunud vere. Niisiis võib mõnelt põrandalapilt leida soolebaktereid. 

Hiljem teatas Smith järgmist: «Me ei leidnud ei lapse esemeid ega eset, millega teda 
vigastati. Ahjust prügi hulgast leidsime paberitüki, mis struktuurilt ja 
mikroskoopiliselt koostiselt sarnanes kassatšekiga. Roheline joon paberitükil oli jätk 
tšekil olevale rohelisele joonele. Kott oli džuudist, pealkirjaga «Boss». Tegime kind- 

laks, et sellega oli toodud Kanadast teravilja. Oli võimalik jälgida selle teed 
Londonisse, sealt Glasgow'sse ja edasi Aberdeeni. Nähtavasti oli koti ostnud keegi 
proua Donaldi venna naabruses elav talupoeg. Selgus, et vend oli proua Donaldile 
sageli kottidega kartuleid toonud. Kuid ka see polnud veel tõend ... Koti seest leid- 
sime umbes kaks peotäit söepuru. Seda ja söepuru proove maja kõikidest korteritest 
uuriti mikroskoopiliselt ning võrreldi. Ma saatsin proovid mäemuuseumi, uurimiseks 
röntgenikiirtega. Seal proovid tuhastati ja tuhka uuriti spektraalanalüütiliselt ja mikro- 
skoopiliselt, eesmärgiga teha kindlaks keemilised elemendid või muud koostisosad, 
mis oleksid tüüpilised Donaldite majapidamisele. Kuid tulemusi polnud 
mingisuguseid.» 


Juba Lacassagne'i ajast peale oli kohtumeditsiin püüdnud lõplikult lahendada juuste 
uurimise, nende võrdlemise ja identifitseerimise probleeme juuste abil. Leiti 
mitmesuguseid võimalusi juuste uurimiseks mikroskoobi abil ja keemiliselt. 

1934. aasta kevadel polnud probleem veel lahendatud, sest ühe inimese peas on 
mitmesuguse struktuuriga juukseid. Oli õpitud vaid juukseid eristama loomakarvadest 
ja lastejuukseid täiskasvanute omadest. Suhteliselt kindlalt võis identifitseerida 
inimesi, kelle juuksed olid ebatavalised või keemiliselt mõjustatavad. Kuumlokkimine 
andis juustele spiraali kuju. See võis olla tähtis naiste juuste identifitseerimisel. John 
Glaister pühendas palju aastaid juuste kohtumeditsiinilistele uuringutele ja avaldas 
1931. aastal mahuka teose oma uurimistulemuste kohta. 

Sydney Smithi käsul saadeti kõik kotist ja Donaldite korterist leitud juuksed 
Glasgow'sse. Jeannie Donaldile anti vanglas uus juuksehari. Niiviisi saadi 
märkamatult tema juukseproovid. 30. mail tuli ekshumeerida Helen Priestly laip, sest 
Glaisteril oli vaja ka tema juukseid. Ka Smith ise uuris saadud juuksekarvu. Oma 
mälestustes kirjutas ta: «Kotis leidunud juuksed ei saanud kuuluda lapsele. Need olid 
jämedamad, teist värvi, ebakorrapärase kontuuriga. Pealegi oli neid lokitud. Nii palju 
kui mina võisin otsustada, langesid kotis leitud juuksed pisimate detailideni kokku 
proua Donaldi omadega . . .» 

Samal ajal uuris Smith kõiki Donaldi korterist leitudpõranda-lappe. Kogu mai kestel 
jätkusid korteris läbiotsimised. Tõsteti üles osa põrandast, lõigati välja 
linoleumitükke, võeti ära kõik luuad, põrandalapid, ämbrid, majapidamisnõud, harjad, 
madratsid, tekid, köögikäterätikud, hambaharjad, uuriti kraanikausi äravoolutoru. 

«Lapid olid tehtud enamasti tavalisest riidest,» jätkas Sydney Smith. «Nendel leidus 
juuksekarvu, igale majale omastest rõivastest, vaipadest ja mujalt pärit niidijuppe. 
Lappidel ja kotist võetud proovides leidus mitmesuguseid villa-, lina- ja džuudikiude. 
Kokku avastasime umbes kakssada erinevat tüüpi kiuduja võrdlesime neid Donaldi 
korterist leitud materjaliga. Me võrdlesime nende pikkust, jämedust ja kuju, kiudude 
rakkude ehitust, värvainete koostist, kasutades seejuures spektraalanalüüsi ja keemilisi 

reaktiive. Kotist leitud 25 erinevat kiudu olid samased korterist võetud lappidel 
leiduvatega. Võrdluseks võeti lapi teistest korteritest, kuid võrdlus nendega andis 
peaaegu sajaprotsendiliselt eitava vastuse ...» 

Vigadest hoidumiseks kasutas Smith pidevalt Bradfordi teks-tiililaboratooriumi 
juhataja Joseph Barri abi. Juuni lõpus olid Smith ja tema kaastöötajad veendunud, et 
on sattunud õigetele jälgedele. Kiudude võrdlemise teel olid nad kindlaks teinud seose 
ohvri ja Donaldi korteri vahel. 

Selleks ajaks leidis kinnitust ka Smithi peamine oletus: saadi kaalukaid tõendeid 
soolebakterite uurimisel. Jäämata lootma oma teadmistele bakterioloogia alal, saatis 
Smith kogu Helen Priestly verejälgedega pesu Edinburghi ülikooli 
bakterioloogiaprofessorile Thomas Jones Mackie'le. 46-aastane kogenud 
mikrobioloog Mackie asus suure huviga asja kallale. Saadud materjalist valmistatud 
proovid viidi toitekeskkonda. Peagi selgus, et Smithil on õigus: Heleni veri sisaldas 
soolebaktereid. Kuid otsustavaks kujunes see, et tüdruku soolebakterite hulgast oli 
avastanud Mackie erakordselt haruldase liigi. Varasematel aastatel oli ta teaduslikel 
eesmärkidel saja viiekümnel korral kasvatanud soolebaktereid, kuid polnud veel 
kunagi niisugust liiki kohanud. Teine otsustav sündmus oli samasuguse bakteri 
avastamine Jeannie Donaldi põranda-lapil. Samal ajal tema isiklikel esemetel 
niisuguseid baktereid polnud. 

Kui Smith sai 22. juunil Mackie'lt teate, oli tal selge, et seos tapetu ja mõrvapaiga 
vahel on ümberlükkamatult tõestatud. 


16. juulil andis Jeannie Donald Edinburghi kohtu ees vastust. Kogu asja arutamise 
ajal istus ta süüpingis ükskõikse näoga. Ainult kaks korda võis tema näol märgata 
erutust. Esimene kord siis, kui tema tütart tunnistajana üle kuulati. Teine kord siis, kui 
ta Helen Priestly mõrvamises süüdi tunnistati ja surma mõisteti. Surmanuhtlus 
asendati eluaegse vangistusega, kuid kümme aastat hiljem mõrvar vabastati. 

Jeannie Donaldi kriminaalasi jääb algusest lõpuni klassikaliseks näiteks teest, mida 
mööda kohtumeditsiin viimasel aastakümnel enne Teist maailmasõda edasi liikus. 
Kohtumeditsiin väljus patoloogia, toksikoloogia, kohtupsühhiaatria ja sotsiaal-medit- 
siini raamest, haaras kaasa keemia, füüsika, mikrobioloogia ja põimus tihedalt 
kriminalistikaga. Selle ajastu kõige mitmekülgsem kohtumeedik Sydney Smith tegi 
esimese sammu sellel teel. Nagu me käesoleva raamatu järgmisest osast näeme, 
avanesid kriminalistika ees uued võimalused mitte üksnes kohtumeditsiini, vaid ka 
igat liiki keemilisi ja tehnilisi laboratooriume kasutades. Ja ka kohtumeditsiini 
raamides tõusis toksikoloogia ja vere uurimine niisugusele tasemele, mis oli 
kättesaadav üksnes selle ala spetsialistidele. 

Toksikoloogiat paljudest keemikutest paremini tundev ja täiuslikult kohtuballistikat 
valdav Sydney Smith tundis, et meditsiini 

tormiline areng annab kohtumeditsiinile palju uusi meetodeid ja loob uusi 
probleeme, mis nõuavad põhiliste meditsiiniharude ja nendega piirnevate alade 
spetsialistide tihedat koostööd. Varsti pole enam keegi võimeline valdama tervet 
meditsiini, rääkimata loodusteaduslikest ja tehnilistest meetoditest. Ta pidas 
kohtuarsti ülesandeks koordineerida kitsaste erialade spetsialistide jõupingutusi 
kriminalistika probleemide lahendamisel. 


23. Vere hüübimine surmajärgselt 


Kui talupoeg Sidney Tiffin 1949. aasta 21. oktoobril teibaga paati tõugates läbis 
soostunud veekogu Essexis Tillinghami lähedal, polnud tal aimugi, et tänu temale 
põrkab politsei kokku ebatavalise kriminaalasjaga. Teise maailmasõja järgsel 
meditsiini hoogsa arengu perioodil on see kriminaalasi näide, milliseid ras- 
kestilahendatavaid probleeme seadis see aeg kohtumeditsiini ette. 

Äkitselt sattus Tiffini pilk Black Riveri lisajões ujuvale veidrale esemele. See oli 
suur tekki mähitud komps. Paki lahti harutanud, nägi Tiffin õudusega peata ja 
jalgadeta inimkeha. Laibal oli seljas siidsärk ja siniste pükste jäänused. 

Tund aega hiljem kuulis leiust Essexi politsei superintendent Totterdell, kes pöördus 
abipalvega Scotland Yardi poole. Sealt saabus Tillinghami superintendent 
MacDougall. Leitud laip viidi Chelmsfordi surnukambrisse. MacDougall palus 
Londonist välja saata kohtuarsti. Seejärel läks ta sohu laiba pead ja jalgu otsima. 
Läbimärjalt pöördus ta tühjade kätega Chelmsfordi tagasi. Seal oli kohtuarst Francis 
Camps juba tööle asunud. Camps kuulus nende väheste kohtuarstide hulka, kes 
jätkasid Spilsbury tööd. Sel ajal oli nende seas tuntuim Keith Simpson. Kõhn, 
närviline, erakordselt liikuv ning vastuvõtlik Guy hospidali meditsiinikooli koh- 
tumeditsiini dotsent ja Londoni ülikooli professor Simpson oli saanud kuulsaks tänu 
osavõtule mitme keeruka kuriteo avastamisest. Simpson koges veel Spilsbury 
autoriteedi mõju. Nagu Spilsbury, töötas ka tema tihedas kontaktis politseiga. Ta 
võitles kohtumedit-siiniinstituutide loomise eest, mida Londonis ikka veel polnud. 
1942. aastal hakkas ta Guy hospidalis ühes väikeses toas, mille talle oli loovutanud 
keemik ja toksikoloog Ryffel, looma oma instituuti. Tema poolehoidjad olid Londoni 


hospidali kohtumeditsiini dotsent Francis Camps ja Londoni tuntud kohtuarst Donald 
Deare. 

Piipu suitsetav rahulik ning soliidne Camps rääkis MacDougal-lile uuringute 
esimestest tulemustest. Keha kuulus umbes 100 kg kaaluvale 170 cm pikkusele 
mehele. Naha ja küünte järgi otsustades oli laip vees olnud vähemalt kolm nädalat. 
Vette oli ta sattunud umbes 48 tundi pärast surma. Rinnal võis näha kuut torkehaava. 
Peale selle avastas arst laibal arvukaid surmajärgseid luu-murde. Camps tegi 
ettepaneku saata nahk sormeotstelt kiires korras Scotland Yardi 
daktüloskoopiaosakonda peainspektor Cherril- 

Lile. Superintendent Totterdell sõitiski Londonisse, Camps aga lõpetas vahepeal oma 
töö. Tänu glütseriinisüstidele õnnestus Cherrillil saada identifitseerimiseks vajalikud 
selged sõrmejäljed. Nende abil selgus, et kadunu nimi oli Stanley Setty, kes 1928. 
aastal oli voltspankroti pärast süüdi mõistetud. 47-aastane Setty pärines Bagdadist. 
Varem oli ta nimi olnud Sulman Seti. Londonisse oli ta saabunud koos oma 
vaibakaupmeestest vanematega 1903. aastal. Viimastel aastatel oli Setty Warren 
Streeti turul müünud pruugitud autosid ning selle kõrval sooritanud valgustkartvaid 
tehinguid. Arvati, et ta oli müünud võltsitud bensiini-talonge ja vanu lennukeid Lähis- 
Ida riikidele. 

Alates 4. oktoobrist oli Setty, keda Warren Streeti turul kõik tundsid, kadunud nagu 
vits vette. Järgmisel päeval teatas ta õde, kelle perega oli Setty üürinud noobli korteri 
Lancaster Gate'il, politseisse venna kadumisest. 4. oktoobril oli Setty müünud auto ja 
vahetanud «Yorkshire Penny» pangas tšeki tuhandele naelale, saades vastu kakssada 
viienaelalist rahatähte. Kadunu otsimisega tegeleval peainspektor Jamiesonil õnnestus 
pangatähtede numbrid kindlaks teha. 5. oktoobri hommikul seisis Setty auto tema 
garaaži ees Cambridge Terrace Newsis. Süütevõti oli ees. Rohkem polnud Settyst 
mingeid jälgi. Alates 6. oktoobrist levitasid Londoni ajalehed tema kadumise põhjuste 
kohta igasuguseid kuulujutte. 

22. oktoobril kuulujutud lõppesid. Setty oli leitud. Tekkis aga 
küsimus, kuidas oli sattunud Setty laip Essexi sohu? 

Samal õhtul saadeti Setty laip Campsi korraldusel Londoni ülikooli meditsiinikooli. 
Lahkamisel ilmnes, et tapariistana oli kasutatud vähemalt 10 cm pikkust kahepoolse 
teraga külmrelva. Haavadel oli veider kuju, nagu oleks Setty't pistodaga raiudes siia- 
sinna veeretatud. Üks löök oli läbistanud vasaku kopsutiiva ja tekitanud nähtavasti 
tugeva, surma põhjustanud verejooksu. Hämmastas, et Setty käed olid terved. 
Võitluses saavad vigastada eelkõige käed. Jalad ja pea olid ära saetud peene vigaste 
hammastega saega. Camps pöördus abipalvega anatoom Dixon Boydi poole. Alles 
röntgenvõtete abil õnnestus kindlaks teha kõik luumurrud: roided, häbemeluu, samuti 
ristluu olid murdunud. Kõik murrud olid surmajärgsed ja põhjustatud nähtavasti 
kukkumisest suurest kõrgusest. 

23. oktoobri hommikul ütles Camps superintendent MacDougallile: «Luumurrud 
meenutavad neid, mida mul oli juhus näha sõja ajal lendurite ja langevarjurite 
lahkamisel, kelle langevari polnud avanenud ja kes olid kukkunud vette. See kõlab 
küll fantastilisena, kuid kas ei püütud seekord laibast lennuki abil vaba- 
neda ...» MacDougall kandis sellest ette oma ülemusele peasuperintendent 
Beveridge'ile, kes haaras Campsi ideest ja käskis Mac-Dougalli koguda andmeid 
kõikide Lääne-Inglismaa lennuväljade kohta. Juba järgmisel päeval, 24. oktoobril, 
saabus sõnum Elstreest Hartfordshire'i eralennuväljalt. 5. oktoobril, see tähendab 
päev pärast Setty kadumist, oli Londonist pärit noormees Donald 

Hume laenutanud sportlennuki «Auster», lendamaks lõunasse. Hume'i tunti Elstrees 
endise sõjaväelendurina. Eelmisel aastal oli ta sageli lennukit kasutanud. Lennuvälja 
valvur Davey mäletas, et Hume oli autost välja võtnud ja lennukisse kandnud kaks 
suurt kompsu. Suurema oli ta asetanud teise piloodi istmele. Võtnud kaasa laiba 
ümbert lahtiharutatud teki ja nööri, sõitis MacDou-gall otsekohe Elstreesse. Tekki 
valvur ära ei tundnud. Kuid nööri ta mäletas. Lennuki ülevaatusel avastas 
MacDougall teise piloodi istme alt vereplekke. 

Beveridge korraldas Donald Hume'i jälitamise ja käskis selgitada, mida oli teinud 
kahtlusalune alates 4. oktoobrist. See andis märkimisväärseid tulemusi. 5. oktoobri 
õhtul kella 17 ajal oli Hume Elstreest välja lennanud. Vastupidiselt tavale, jättis ta 
oma lemmikkoera Tony seekord autosse. Ta öelnud, et saabub tagasi enne 
päikeseloojangut. Tegelikult ta tagasi ei jõudnud, vaid maandus Southendis pimedas 
kella 18.30 ajal. Elstrees ei peetud Hume'i kindlakäeliseks lenduriks, eriti abitult 
lendas ta pimedas. Seepärast ei imestanud keegi, kui ta saabus tagasi alles järgmisel 
päeval. Silma oli torganud vaid see, et ta jättis kogu ööks ja pooleks järgmiseks 
päevaks autosse koera, keda väga hoidis. Kella 19.30 ajal sõitis Hume Southendist 
taksoga Londonisse. Järgmisel hommikul saabus ta taksoga Elstreesse auto ja koera 
järele. Seejuures rääkis ta, et toob õhtul lennuki Southendist ära. Umbes kell 15.30 
jõudis ta Southendi. Selle lennuvälja peainsener Yeoman oli näinud, kuidas Hume 
tassis lennukisse sõjaväetekki mähitud raske kompsu, asetas selle teise piloodi istmele 
ja lendas ära. Kolme tunni pärast oli ta maandunud Gravesendis. Ta öelnud, et eksis 
ära. Järgmisel päeval helistas ta Elstree lennuväljale ja palus lennuki Gravesendist ära 
tuua. 

Kõik see tundus kahtlasena. Kas Hume oli Setty mõrvasse segatud? Võib-olla 
meelitas ta Setty oma korterisse, tappis seal, mähkis laiba tekki ja heitis siis lennukist 
sohu? Andmed Hume'i mineviku ja eluviiside kohta süvendasid kahtlusi. Pealegi olid 
Donald Hume ja Setty tuttavad. 

Nagu öeldud, süvendas kahtlusi ka Hume'i elulugu. Ta oli 30-aastane, ühe 
õpetajanna vallaslaps, kes oli üles kasvanud lastekodus. Lapsepõlvest peale oli ta 
kannatanud alaväärsuskompleksi all. Hume arvas, et tal on õigus ühiskonnale kätte 
maksta, võtta sellelt kõik midagi vastu andmata. Juba 17-aastaselt ärandas ta autosid, 
ajas neid puruks ning jättis teele. Seiklusihas astus ta 1939. aastal võltsitud 
dokumentidega kuninglikku õhuväkke. Tõsi, kuu aja pärast ta vabastati sealt. Põhjus 
oli põetud menin-giit. Kuid juba varem polnud Hume võimeline piloteerima või 
olema pardalaskur. Hiljem äritses ta mustal turul džinniga lahjendatud meditsiinilise 
piiritusega, mida müüs ehtsa inglise džinni pähe. Kui piiritusevarud olid ammendatud, 
hakkas ta Napier' lennukitehastes tööle õhuhäiret teadustava diktorina. 

Kord oli andnud ta valehäire. Ja kui kogu personal varjendis kükitas, varastas ta 
tühjaks söökla. 

Hankinud viie naela eest lendurivormi, ilmus ta 1942. aastal mitmetesse sõjaväe 
lennukitöökodadesse, sai sealt võltsitud dokumentide abil tagavaraosi, mida hiljem 
maha müüs. Ta peeti kinni, kuid Oid Bailey heasüdamlik kohtunik karistas teda vaid 
tingimisi kahe aastaga. Hume kasutas osavasti ära raskeid sõja- ja sõjajärgseid aastaid. 
Ta valmistas röstreid ja muid elektririistu, avas Londonis ja teistes linnades 
töökodasid. Meest kahtlustati riisumises. Ta kandis noobleid ülikondi ja sõitis 
parimate autodega. Sageli käis luksuslikes ööklubides, kolis kahekorruselisse 
kuuetoalisse korterisse ja abiellus ühe pangaametniku elegantse tütre Cynthiaga. 
Naine ei pärinud, kust kõik need rahad tulevad. 1947. aastal, kui rasked ajad olid juba 
seljataha jäänud ja elu hakkas minema tavalistesse roobastesse, oli Hume'il taas vesi 


ahjus. Sel ajal oli ta tutvunud Settyga. Et harjunud eluviisi jätkata, võttis ta käealusena 
osa tolle tumedatest tehingutest. Tehti kindlaks, et Hume oli toimetanud vanu 
sõjalennukeid Setty ülesandel Põhja-Aafrikasse. 

Õnnestus üles leida taksojuht, kes oli viinud Hume'i 5. oktoobri õhtul Southendist 
Londonisse. Talle oli makstud viienaelasega, mis oli autojuhil veel alles. Selle 
seerianumber langes kokku pangatähe numbriga, mille Setty oli enne oma kadumist 
pangast saanud. 

27. oktoobri varahommikul arreteeriti Hume tema korteris. Hume oli tugev tihedate 
mustade juuste, naeruselt kergitatud suunurkade ja külmade silmadega noormees. 
Peasuperintendent Beveridge kirjutas hiljem: «On ebameeldiv ja hirmus, kui sind 
vahistatakse raske kuriteo eest ja viiakse politseijaoskonda. Olen näinud, kuidas ka 
kõige ülbemad inimesed kaotavad seejuures enesevalitsuse. Kuid Hume oli 
absoluutselt rahulik .. .» 

Pärast esimesi katseid kõike eitada ütles Hume lõpuks: «Hüva, ma tundsin teda.» 
Jah, ta oli laadinud kompsud lennukisse. Ta on nõus kõigest rääkima. Protokoll kõlas 
järgmiselt: «Olen abielus. Elan koos oma naise Cynthia ja kolmeaastase pojaga 
Golders Greenil. Sõja ajal teenisin 18 kuud kuninglikus lennuväes, mul on lenduriload 
ja juba üheksa kuud olen lennuklubi liige. Viimastel aastatel olin sidemes Warren 
Streeti autokaupmeestega. Seal tutvusin härra Salvadoriga. Rääkisin paljudele, et 
oskan lennata. Kord küsiti mult, kas võiksin viia lennukiga reisijaid Itaaliasse või 
Belgiasse.» Edasi jätkas Hume, et 30. septembril, kui ta viibis Salvadori büroos, olid 
pöördunud tema poole kaks meest — Mac ja Gree. Hume kirjeldas mõlemaid 
üksikasjaliselt. Mac oli küsinud, kas Hume ei tahaks pisut teenida. Hume oli nõus ja 
andis Macile oma telefoninumbri. Pühapäeval 2. oktoobril oli helistanud Mac ja 
küsinud, kas ta saaks lennukit üürida., Hume oli taas nõus. Kolm päeva hiljem, 5. 
oktoobril oli Mac helistanud jälle ja öelnud, et Hume oleks lennusõiduks valmis ja et 
tema, Mac, tuleb Hume'i 

juurde. Hume telliski lennuki ja üüris auto Elstreesse sõiduks. Lõuna paiku olid 
tulnud Hume'i korterisse Mac, Gree ja Roy nimeline tundmatu mees. Viimased olid 
kandnud kahte kompsu. Mac rääkis midagi bensiinitalongide võltsimise šriftist, mis 
olevat kompsudesse pakitud. Hume pidi need lennukilt merre heitma. Seejuures 
hoidnud Mac käes püstolit. Hume oli saanud kuus viie-naelalist raha. Ülejäänud 50 
naela pidi talle antama õhtul kell 20. Hume kirjeldas kompsude mõõtmeid. Kõik 
klappis. Pakid oli Hume asetanud köögi taga asuvasse söehoidlasse. Umbes kell 15.30 
oli ta tassinud need autosse ja sõitnud koos koeraga lennuväljale. Ka edasine jutt 
klappis teadetega Elstreest. Uudis oli vaid teade, et ta oli juhtinud lennuki 300 m 
kõrgusele ja umbes nelja või viie miili kaugusel Southendist heitnud kompsud üle 
parda. Et ta lennukit üürides oli nimetanud maandumispaigaks Southendi, siis seal ta 
maanduski ja sõitis taksoga Londonisse. Autojuhile maksnud ta ühe Maci käest 
saadud viienaelasega. Oma maja ukse ees oli ta kohtunud ootamatult Maciga. Olles 
rahulolematu Hume'i hilise kojujõudmisega oli see nõudnud, et Hume samal ööl 
viskaks lennukist veel ühe paki. Lõpuks olid nad jõudnud kokkuleppele, et Hume teeb 
seda järgmisel päeval. 

Komps olevat asunud teisel tänavaserval pargitud autos. Mac ja Roy olid kandnud 
paki Hume'i korterisse ja paigutanud söehoidlasse. Hume jätkas oma juttu: «Järgmisel 
päeval umbes kella 11 ajal tassisin kompsu garaažitöölise abiga autosse. Kui me seda 
trepist alla kandsime, oleks selles nagu midagi loksunud. Mõtlesin, kas see pole 
äkitselt inimene? Hommikul lugesin, et Setty on kadunud. Ja siis turgatas mul äkitselt 


mõte: kas see polnudki Setty? Komps oli mähitud sõjaväetekki ja nööriga kokku 
köidetud.» 

Hume'i ülejäänud jutt klappis samuti Southendis, Gravesendis ja Elstrees kuulduga. 
Uudiseks olid vaid üksikasjad, kuidas Hume oli laadungi lennukist välja heitnud. 7. 
oktoobri hommikul sai Hume ajalehtedest teada Settyl olnud pangatähtede numbrid. 
Oma ehmatuseks avastas ta, et saadud rahadel on just sellised seerianumbrid. Oma 
tunnistuse lõpetas ta järgmiselt: «23. oktoobril lugesin ma, et Essexis on leitud osa 
Setty laibast. Peagi helises telefon... Roy küsis, kas olen juba ajalehti lugenud? Ta 
ähvardas: «Loodan, et sa lobisema ei hakka! Sul on naine ja laps.» Sellest ajast peale 
pole ma neist meestest midagi kuulnud.» 

Vaatamata Hume'i «ülestunnistusele», mis langes uurimise andmetega täpselt 
kokku, ei usaldanud Beveridge ja MacDougall teda põrmugi. Kuid neil jäi üle veel 
kord nõuda täpset isikukirjel-dust kolme tundmatu kohta. Hume kirjeldas neid 
üksikasjaliselt ja soovitas neid otsida Warren Streetilt. 

Hume jäi arestikambri. Jamieson ja terve hulk politseinikke hakkas juba samal 
päeval Maci, Greed ja Royd otsima. Salvadori ütles, et pole kunagi näinud selliseid 
mehi. Kogu Warren Streeti kvartalis ei teadnud keegi, kes nad niisugused on. Kõikide 
baaride 

ja ööklubide kontrollimine, kus tumedad isikud tavaliselt oma aega veedavad, ei 
andnud mingeid tulemusi. MacDougall järeldas, et pole ühtki maci, greed ega royd, 
vaid need on lihtsalt Hume'i poolt nutikalt välja mõeldud isikud. 

Mõned politseinikud asusid Hume'i korterisse ettekäändel kaitsta Cynthiat 
salapäraste tundmatute eest. Nad tegid kõik, avastamaks Setty sõrmejälgi. 
Politseinikud küsitlesid kõiki, kes 4.-6. oktoobrini olid viibinud Hume'i majas või 
kohtunud temaga. Setty jälgi nad ei leidnud. Cynthia teatas, et pole Settyt kunagi 
majas näinud ega märganud ka 4. ja 5. oktoobril midagi erilist. 5. oktoobril oli ta 
olnud koos lapsega kogu aeg ülemisel korrusel ja oli viinud poisi lõuna paiku 
haiglasse. 6. oktoobril oli ta peaaegu kogu päeva haiglas. Ja üldse polevat ta kunagi 
mehe käikude vastu huvi tundnud. Vaevalt võis tema majas tappa, laipa tükeldada ja 
pakkida, ilma et ta seda poleks märganud. Setty fotot näidati kõikidele naabritele. 
Keegi ei mäletanud, et niisugune mees oleks tulnud Hume'i koju. Tõsi, mitte keegi 
polnud näinud ka Maci, Greed ja Royd. Siis aga sattus Jamieson esimesele niidiotsale. 
Ta avastas uue tunnistaja — proua Stride'i, majaabilise, kes kolmapäeviti Hume'i 
korterit koristas. 5. oktoobril oli tulnud ta nagu tavaliselt Hume'i korterisse. Hume 
ütelnud, et andis vaiba puhastusse ning värvimisele. Peremees tahtnud ka kõikides 
tubades põrandat üle kaapida. Seejärel oli palunud ta proua Stride'i osta uued 
koristuslapid, sest vanad olevat juba kulunud. Pärast seda läinud Hume tunniks ajaks 
kööki, tulnud sealt kahfe raske kompsuga ja lahkunud korterist. Proua Stride polnud 
näinud ühtki meest, kes Hume kinnituse järgi olid toonud kompsud tema majja. 

Leiti üles ka tööline Stadden, kes 6. oktoobril oli kaapinud üle Hume'i korteri 
põrandad. Stadden oli alustanud keskpäeval. Varsti oli Hume teda palunud aidata 
autosse tassida suurt pakki. Hume oli proovinud seda ise kanda. Et aga komps oli 
olnud raske, siis trepist kaugemale ta ei jõudnudki. Hume oli käskinud pakki võtta 
üksnes nöörist, millega see kinni oli seotud. Vahemaa lühendamiseks tuli auto otse 
treppi ajada. Otsekui oleks ta kartnud Stadde-nit pakiga üksi trepile jätta, oli Hume 
käskinud töölisel auto kohale tuua. 

Muid süüdistusmaterjale MacDougallil ja Jamiesonil hankida ei õnnestunud. Kuid 
ka sellest piisas, kinnitamaks kahtlust, et Hume ise oli tapnud Setty ja poeb nüüd hästi 
väljamõeldud loo taha. 


29. oktoobril anti Francis Campsile ülesanne vaadata üle Hume'i korter, eesmärgiga 
leida verejälgi ja saagimisel tekkinud kondipuru. Osa tööst võttis enda peale Scotland 
Yardi kohtuekspertiisi laboratooriumi direktor Henry Smith Holden. Selle 
laboratooriumi ajaloost ja tema kokkupuudetest kohtumeditsiiniga räägime edaspidi. 
Praegu piisab sellest, et Holden oli keemik ja tal olid suured kogemused vere 
kohtumeditsiinilisel uurimisel. 

Alates Uhlenhuthist oli vere uurimine tekitanud kohtumeditsiinis palju probleeme, 
nii et oli tekkinud isegi uus kohtumeditsiini haru — kohtuseroloogia. Väga tähtsaks 
kujunes avastus, et veri võib olla vere vaenlane, s. t: eksisteerivad veregrupid. Vere 
liigitamine A, B, AB ja 0 gruppi, samuti vere paljude omaduste avastamine oli 
kohtumeditsiinis tähtis asjaolu. Põhiliseks jäi mõrvatu veregrupi kindlakstegemine. 
Setty lahkamisel selgus, et tal oli O-grupi veri. 

Holden ja Camps vaatasid Hume'i korteri hoolikalt üle. Holden avastas puhastatud 
ja värvitud vaibal 20X33 cm suuruse pleki. See oli vereplekk. Kuid pärast vaiba 
puhastamist ning värvimist polnud võimalik enam veregruppi määrata. Teisi jälgi 
leidis Holden toalävelt parketiliistudelt. Nende järgi õnnestus kindlaks teha, et see oli 
inimveri. Verejälgi avastati ka esiku linoleumilt. Vererada jätkus elutoast söögituppa. 
Söögitoa põrand oli alles äsja üle kaabitud ja seal polnud mingeid jälgi. Kuid see-eest 
leidus verd parketiliistude vahel. Kuues praos leiti O-grupi verd. Köögis ja söehoidlas 
mingeid jälgi polnud, seinal trepi juures ja vannitoa põrandal olid jäljed nii 
tähtsusetud, et ei õnnestunud kindlaks teha, kas seal üldse oli tegemist verega. 

Kahtlemata oli korteri esimesel korrusel valatud palju verd ja tehtud kõik selle 
kõrvaldamiseks. Siledalt köögipõrandalt ja söe-hoidlast oligi õnnestunud jäljed 
kõrvaldada, kuid vaatamata ponnistusele olid need esiku linoleumile siiski jäänud. Siit 
võis järeldada, et varem olid vereloigud ja -plekid olnud tunduvalt suuremad. 

Camps ja Holden püüdsid võimalikku vere hulka kindlaks määrata söögitoa põranda 
alt leitud hüübinud vere hulga järgi. Nad kallasid samasugusele põrandale, nagu oli 
Hume'i söögitoas, pool liitrit värsket verd ja kontrollisid teatud ajavahemike järgi, kui 
palju oli verd läbi põranda valgunud. Seejuures ei arvestatud seda vere hulka, mis oli 
sattunud elutoa vaibale, esiku põrandale ja vannituppa. Kõik see pööras pea peale 
Hume'i seletused vere juhuslikust sattumisest nendesse kohtadesse näiteks ninavere- 
jooksu tõttu. Camps uuris ka tekki, millesse oli mähitud Setty keha. Tekk laskis 
sellele kallatud vere takistamatult läbi. 

Kui üldse oli mingisugune seletus verejälgede kohta Hume'i korteris, siis üksnes 
see, et veri oli voolanud neist kompsudest, mis olevat toodud korterisse. Kui aga 
eeldada, et nii palju verd valgus läbi pakendi, siis pidanuks tekk olema üleni verine. 
Sellest polnud lausunud Hume sõnagi. Seda polnud märganud ka proua Stride ega 
Stadden. Edasi tuli oletada, et komps oli asetsenud kord elutoas, kord esikus ja siis 
söögitoas. Ka sellest polnud Hume ülekuulamisel sõnagi rääkinud. Tuhat korda 
tõenäolisem oli eeldus, et Hume oli tapnud Setty oma korteris, jättes kõikjale 
verejälgi, tassides rasket keha läbi esiku, söögitoa ja köögi. 

Beveridge kahtlustas, et esimese ülekuulamise ajal, kui neil veel verejälgedest 
aimugi polnud, oli Hume taibanud, et politseil on 

hais ninas, ja püstitanud selle järgi oma versiooni. Seepärast otsustati kogu 
verejälgedesse puutuvat hoida saladuses, et mitte anda Hume'ile võimalust välja 
mõelda seletust. Ainus võimalus tabada teda vasturääkivustelt oli talle teatada korteris 
avastatud verejälgedest võimalikult ootamatult. 


Humphreys küsis Campsilt ja Holdenilt, kas verejälgede järgi saab kindlaks teha, et 
mõrv oli toimunud üksnes Hume'i korteris ja mitte kusagil mujal. Kas teadus vere 
hüübimisest saab siin kaasa aidata? Tema olevat ühest kohtumeditsiiniraamatust luge- 
nud, et laibaveri kaotab hüübimisvõime. Kas on võimalik, et kompsust, kus asus moni 
aeg tagasi tapetud inimene, võis Hume'i söögitoa põranda alla valgunud veri hüübida? 
Vastavalt Hume'i tunnistusele oli komps toodud tema majja 10—12 tundi pärast 
mõrva. Järelikult oli laiba veri juba kaotanud hüübimisvõime. Kas see toestab, et 
Hume'i versioon on väljamõeldis ja põranda all hüübinud veri kinnitab Setty 
mõrvamist Hume'i korteris? 

Paar-kolmkümmend aastat varem võinuksid Camps ja Holden puhta 
südametunnistusega öelda, et see tõsiasi kinnitab Hume'i süüd. Aastatel 1935—1938 
väitsid sakslane Walcher ja prantslane Piedelievre, samuti ka teised teadlased, et mõni 
tund pärast surma kaotab laiba veri hüübimisvõime. Kuid see, mis tookord näis lihtsa 
ning selgena, tekitas 1949. aastal suuri kahtlusi. Uute uuringute tulemusena lükati 
ümber varajasemad ettekujutused vere hüübimisest. Inimkeha bioloogiliste ja 
keemiliste protsesside hoolikad uuringud näitasid, et vere hüübimine on ka elava ini- 
mese juures paljude tundmatute teguritega keerukas protsess. Saksa juhtivaid 
kohtuarste Berthold Mueller kurtis 1953. aastal: «Meie teadmiste laienemisega 
muutuvad need protsessid pigem mõistatuslikumaks kui selgemaks.» 

Kuid veelgi keerukam oli laiba vere hüübimise probleem. Pärast pikale haigusele 
järgnenud surma leiti laibas nii vedelat kui ka hüübinud verd. Äkilise, see tähendab 
vägivaldse surma korral oli veri laibas reeglipäraselt vedel. 1897. aastal kirjutas 
Brouardel, et poodute veri hüübib esimesel tunnil pärast surma, pärast aga muutub 
taas vedelaks. Üksvahe see unustati, kuid pärast Teist maailmasõda avastati nähtus 
uuesti ja hakati uurima selle paljusid keerukaid üksikasju. Saksa teadlased Schleyer, 
Berg, Klein, nõukogude teadlased Judin, Bagdassarov ja Guljajev avastasid palju uusi 
tõiku. 1930-ndatel aastatel uuriti Nõukogude Liidus verd intensiivselt. Teadlased 
õppisid kasutama vereülekandeks laibaverd. Ja need ülekanded õnnestusid 
suurepäraselt. 

Selgus, et äkitselt surnud inimese veri enamikul juhtudel tõepoolest mingi aja 
jooksul hüübib, seejärel aga vedeldub taas. Igal juhul on laibaverel väiksem soodumus 
hüübida kui elava inimese verel. Kuid protsesside seaduspärasust ei õnnestunud 
kindlaks teha. Nõukogude teadlaste tähelepanekute järgi võis laiba hüübinud vere 
vedeldumine toimuda 30 minuti jooksul, kuid mõnedel juhtudel isegi kolme päeva 
jooksul. Vere hüübimus sõltus kõigi 

209 


eelduste kohaselt sellest, millises kehaosas veri asus. Seda mõjustasid 
rohkearvulised füüsikalised ja bioloogilised protsessid, mis toimusid enne ja pärast 
surma, samuti surma ajal, ning johtusid iga surmajuhtumi korral erinevast. Polnud 
teada, miks äkksurma korral südame veri hüübib, pikaldase surma korral aga jääb 
vedelaks. Seda nähtust püüti mitmeti seletada. Arvati, et hüübimist takistab süsihappe 
üliküllus. Lämbumise korral ei hüübivat veri hapnikupuuduse tõttu. Äkilise surma 
korral mõned biokeemilised protsessid ei katkevat, kuna aeglase surma puhul katkevat 
nad juba enne surma. Saksa teadlane Klein tegi katsete põhjal kindlaks, et veri säilitab 
hüübimisvõime kaks tundi pärast surma. Nõukogude teadlaste andmete põhjal aga 
säilitas veri hüübimisvõime viis, kuus ja enamgi päeva. Ilmselt olid mõlemad väited 
õiged, sest uurimisi tehti erinevates tingimustes. Sakslane Schleyer tegi kindlaks, et 
perifeersel, s. t. keha välimiste piirkondade verel on hoopis teistsugused 
hüübimisomadused. Oma tähelepanekuist järeldas ta, et äkksurma puhul ei hüübi ka 


hüübimisvõimeline veri. Temale vastupidiselt pidas sakslane Berg tõestatuks, et algu- 
ses veri hüübib, siis aga vedeldub taas. Kõik need olid esialgsed järeldused. 
Kohtuarstid ja seroloogid otsisid võimalusi avastada vere hüübimise saladusi. 

Sel ajal, kui Camps ja Holden tegelesid küsimusega, kas vere hüübimise teooria 
alusel saab HumeM süüdistada, polnud veel paljutki ülaltoodust teada. Kuid mõlemad 
mehed teadsid inglase MacFarlande'i ja Nõukogude teadlaste uuringute tulemusi. Nad 
proovisid praktikas järele, millest nad lugenud olid. Kirjanduses kinnitati üksmeelselt, 
et äkksurma puhul jääb veri vedelaks või siis muutub taas vedelaks. Kõik see 
võimaldas Hume'il leida seletuse, miks tema korterist leiti Setty verd. Ja ehkki paljud 
uurimused rääkisid sellest, et laiba veri säilitab hüübimisvõime ainult esimestel 
tundidel pärast surma, mis kinnitas Hume'i süüd — selles Camps ja Holden kumbki ei 
kahelnud —,, oli selge, et sellise argumendiga pole mõtet kohtus välja tulla. Iga 
kogenud kaitsja kasutab selle küsimuse lõpliku lahenduse puudumise ära ja lükkab 
kohtuarstide väited ümber. 

18., 19., ja 20. jaanuaril esines Christmas Humphreys Oid Bai-leys Donald Hume'i 
süüdistajana. Ta süüdistas Hume'i selles, et see 4. oktoobril või ööl vastu 5. oktoobrit 
oli tapnud oma korteris Stanley Setty, tükeldanud laiba, pakkinud sisse selle osad ja 
heitnud need 6. oktoobril lennukist alla. «Tänu paksudele mustadele juustele ja 
ümmargusele näole näis Hume olevat noorem kui kolmkümmend aastat,» kirjeldas 
kaebealust inglise ajakirjanik John Williams. «Ja ehkki tema silmade külm ilme oli 
neil päevil pehmenenud, rääkisid tema suu ja tihe kulmujoon julmusest ning 
kindlameelsusest.» Peagi demonstreeris Hume tõepoolest oma vankumatust ja 
kujutlusvõime ulatust. Kolme päeva jooksul kutsus Humphreys välja oma tunnistajad 
alates Elstree lennuvälja valvurist ja proua StrideMst ning lõpetades mitmete 

Warren Streeti tegelastega. Viimased eitasid Maci, Gree ja Roy olemasolu. Kuid 
süüdistuse peamine trump oli kahtlemata Francis Campsi ja Henry Hoideni ilmumine 
kohtusse ning nende poolt tehtud verejälgede uuringud. See oli absoluutne ootamatus. 
«Hume istus süüpingis, käed rinnatisel,» kirjutas John Williams. «Ta oli keskendunud 
nagu alati, kuid temas oli tunda sisemist pinget. See oli süüdistuse triumf...» Kuid ka 
süüdistaja polnud vähem pingul. Ta tundis otsustava hetke raskust. Kas Hume'il 
õnnestub sündmusi niiviisi kujutada, et vereplekid leiavad seletuse, tema ise aga jääb 
Setty tapmisest kõrvale? 

Humphreysil, Campsil ja Holdenil ei tulnud kaua oodata, veendumaks, et see trikk 
Hume'il tõepoolest õnnestub. Kui kaitsja Levy palus teda kõike selgitada, kordas 
Hume alguses kogu loo kuni 5. oktoobri õhtuni, mil Mac, Gree ja Roy olid paigutanud 
suure kompsu söehoidlasse. Seni polnud ta oma tunnistuses veel midagi muutnud, 
kuid ainult seni. 

«Mida te kompsuga tegite?» küsis kaitsja. «Kui need mehed olid lahkunud, mida te 
sellega tegite?» 

«Ma läksin söehoidlasse, et panna komps seina äärde,» vastas Hume. «Kui ma selle 
üles tõstsin, kostus mingisugune vulksu-mine ja ma nägin maas vereloiku.» 

Humphreys sulges hetkeks silmad, siis kummardus ette, laskmata kõrvust mööda 
ainsatki sona, midagi, millest võiks kinni haarata. Rahulikult ning külmavereliselt 
jutustas Hume, et sel hetkel oli ta kangestunud hirmust. Ta olevat leidnud verd ka elu- 
toast, kus komps oli alguses asetsenud, ja pühkinud selle ära. Järgmisel hommikul oli 
ta püüdnud kompsu majast välja viia. Ta oli tassinud selle alguses köögilaua juurde, 
hiljem aga söögituppa. Seejuures oli pakend lahti pudenenud ja põrandale voolas veri, 
mis valgus ka koridori. Ta olevat pühkinud vere ära, mässinud kandami kinni ja 
pakkinud selle tekki. Seejärel oli ta pesnud vere-jäljed. Kui tööline oli tulnud põrandat 


kaapima, palunud ta mehel aidata kandamit autosse tassida. Seejärel järgnes juba 
tuntud lugu sõidust Southendi lennuväljale. 

Humphreys haistis kainelt väljamõeldud valet. Erutatult püüdis ta viia Hume'i 
vasturääkivusteni ristküsimuste abil. Asjata. Prokurör kasutas ainsat lünka HumeM 
seletuses: kuidas oli sattunud veri elutoa vaibale. Kuid Hume'i ei viinud miski 
segadusse. Ta kinnitas ükskõikselt, et ei taipa seda isegi. Kas siis teistes korterites 
pole vaibal verejälgi, mille päritolu ei oska keegi seletada? Nagu tema aru saab, pole 
üldse selge, kas seal üldse on inimveri. Igal juhul pole Camps ega Holden rääkinud 
sellest sõnakestki. Iga tema sõna veenas Humphreysi, et mees valetab. Kuid prokurör 
ei suutnud teda valelt paljastada. Ka Camps ja Holden ei suutnud prokuröri aidata. 
Lõpetanud ristküsitluse, mõistis Humphreys, et on kaotanud. Kõik järgnev ei 
mänginud enam tähtsat rolli. Advokaat esitles mõningaid tunnistajaid Pariisist, kes 
tundsid Maci, Greed ja Royd. Eriti tähtis polnud ka Donald Teare'i 

tunnistus, et luid võib saagida ka naabrite tähelepanu äratamata. Kõik see'oli 
teisejärguline. Ühe korrespondendi sõnade järgi oli otsustav see, et «ainus tõend, 
tapetu veri, ei toonud loosse selgust». 

Kuuendal kohtupäeval, 23. jaanuaril, läksid vandemehed nõu pidama. Saali tagasi 
pöördunud, teatas esindaja, et nad ei jõudnud üksmeelsele otsusele. Rääkija häälest 
kostus veendumus Hume'i süüs. Teda aga ei suudetud valetamises paljastada. 
Humphreys nõudis uue kohtukoosseisu määramist, ehkki ta muud tulemust polnud 
oodanudki. Kuid prokurör otsustas, et Hume'i ei tohi lasta vastutusest kõrvale hiilida. 
Kasutades tema tunnistust, et kompsust oli voolanud verd, süüdistas prokurör süüalust 
mõrva varjamises. Küsimusele, kas ta peab end süüdlaseks mõrva varjamisele 
kaasaaitamises, oli Hume sunnitud vastama jaatavalt. Kohtunik Sellers mõistis talle 
12 aastat sunnitööd. Järgmisel päeval saadeti Hume Dartmoori. 

«Kogu Inglismaa teadis, et Hume valetas enda pea päästmiseks,» kirjutas hiljem 
«Sunday Pictoriali» korrespondent Victor Sims. Kinnitati, et Camps ja Holden 
suutnuksid tõestada Hume'i süüd, kui teadus oleks andnud nende käsutusse kindlama 
tugipunkti. Mõnikord rääkis Camps kibedusega kohtumeditsiini piiratud võimalustest 
ka sada aastat pärast selle tekkimist. Eriti selgelt kõlas see mõte Londoni kohtuarstide 
seltsis peetud referaadis 23. novembril 1950. aastal, kui ta rääkis Hume'i 
kriminaalasjast. Hoolimata teadlase objektiivsusest, ilmnes kõnest tema kindel 
veendumus Hume'i süüs ja oma jõuetuse tunnistamine. Lõpuks sõnas ta: «Küsimus, 
kes tappis Setty, ongi jäänud vaid mõtiskluste teemaks.» Sel hetkel ei teadnud ta, et 
mõne aasta pärast on kriminalistika ajaloo üks küünilisemaid ülestunnistusi 
avalikkuse tähelepanu keskpunktis ja lõpuks selgub, kes oli tapnud Setty. 

1. veebruaril 1958. aastal vabastati Hume Dartmoorist enne tähtaega. 1. juunil samal 
aastal kuulutas nädalaleht «Sunday Pictorial»: «Donald Hume'i sensatsiooniline 
ülestunnistus: «Mina tapsin Setty ja pääsesin surmanuhtlusest!»» Seda oli raske 
uskuda, kuid nii see oli. Soovimata töötada ning juhindudes künismist ja 
kasuahnusest, müüs Hume ajalehele 2000 naela eest Stanley Setty tõelise mõrvaloo. 
Ta teadis hästi, et mitte ükski Inglise kohus ei hakka tema üle kohut mõistma kuriteo 
eest, mida kord juba oli arutatud. 

Enne avaldamist hoolikalt kontrollitud Hume'i ülestunnistus kinnitas seda 
kuriteopilti, mida pärast kohtumeditsiinilist ja kri-minalistikaekspertiisi olid ette 
kujutanud uurijad. Pärast sõjajärgsete äritehingute luhtumist oli Hume'ist saanud Setty 
tumedate tehingute kompanjon. Ta oli varastanud autosid ja toimetanud relvi 
välismaale. Setty oli maksnud talle hästi, kuid suhtunud temasse kui ebardisse ning 
kiidukukke. 1949. aastal tõusis Hume'i viha oma üleoleva tööandja vastu haripunkti. 


Kui Setty 4. oktoobril salaja Hume'i külastas, et anda talle uut ülesannet, läksid nad 
tülli. Vihahoos haaras Hume pistoda ja torkas selle Setty rinda. 

Jõudmata end kaitsta, kukkus Setty vaibale. Siin Hume ta tappiski. Kõik see oli 
toimunud mõne minuti jooksul. Isegi kardinad olid avatud. Seejärel tiris Hume raske 
laiba läbi esiku söögituppa, sealt kööki ja lõpuks söehoidlasse, kuhu tema naine 
hiirtehirmust kunagi jalga ei tõstnud. Seejuures valgus elutoa põrandale ja vaibale 
palju verd. Hoolikalt pühkis Hume vere ära ja püüdis puhastada ka vaipa, kuid sellest 
ei tulnud midagi välja. Seejärel pühkis ta üle kõik esemed, mida Setty võis puudutada, 
hävitades niiviisi sõrmejäljed. Siis läks ta välja, istus Setty «Citroeni» ning viis selle 
Cambridge Terrace Newsi. Seal võttis ta takso, sõitis osa teed sellega ja pöördus siis 
jalgsi koju. Keegi tema kojujõudmist ei näinud. Öösel lõikas ta kööginoa ja vana sae 
abil Setty pea ja jalad otsast. See võttis vähem aega, kui ta oli arvanud. Pea oli 
asetanud ta Heinzi vabriku tühja konservipurki, jalad karpi, keha ümber aga mässinud 
algul vildi ja siis teki. 

Kui koduabiline proua Stride järgmisel päeval kohale jõudis, oli Hume'il töö juba 
tehtud. Köök ja söehoidla olid hoolikalt koristatud, vaip antud puhastusse ja 
värvimisele, põrand aga kästud üle kaapida. Pakkidest ega kompsudest verd ei 
tilkunud. Et tal oli vähe aega, ei heitnud ta laipa kuigi kaugele. Selle vea tõttu ujus 
laip Essexi rannikule. Kolme nädalat enne vahistamist kasutas Hume korteri edasiseks 
puhastamiseks. Lõpuks oli ta arvanud, et on kõrvaldanud kõik mõrvajäljed. Alles 
pärast seda, kui avaldati Setty raha numbrid, taipas Hume, et tal ei õnnestu 
vahistamisest kõrvale hiilida. Siis mõtleski ta välja oma esimese versiooni — 100 
Macist, Greest ja Royst. Verejälgede avastamine oli talle hirmus ootamatus. Kuid see 
oli sundinud teda järge välja mõtlema. «Aga kui see mul siiski ei õnnestu?» oli ta 
endalt küsinud. 

Selle enneolematult küünilise ülestunnistuse avaldamise ajal oli Hume juba 
Inglismaalt lahkunud. Ta ilmus lagedale Zürichis Kanada lenduri Birdina. 1959. aastal 
tabati ta pangaröövilt kus oli h aavanud kassapidajat ning tulistanud taksojuhti. Kohus 
mõistis talle eluaegse vanglakaristuse. 

Hume'i ülestunnistus 1958. aasta juunis andis tagantjärele õiguse Humphreysile, 
Beveridge'ile ja teistele. Ka Campsile ja Holdenile oli see tähtis, sest kinnitas nende 
uuringute ja järelduste õigsust. 


24. Kohtumeditsiin kogu maailmas 


1840. aastal avaldas üks maailma esimesi kohtumeditsiiniaja-kirju «Henke's 
Zeitschrift für die Staatsarzneikunde» end kohtumeditsiinile pühendanud isikute 
nimekirja. Seal oli kakskümmend kaks nime: prantslased, sakslased, itaallased, 
austerlased ja šotlased. Kõik nad elasid Euroopas, selle ajastu teaduskeskuses. Sada 
aastat hiljem avaldasid mitmed kohtumeditsiiniajakirjad taas uusi nimekirju, milles 
nad püüdsid loendada maailma kohtumeditsiiniinstituute 

ja kohtumeedikuid. Kuid see neil enam ei õnnestunud. Nimekirjades oli tuhandeid 
nimesid ja see maailm ei piirdunud enam Euroopaga vaid haaras kõiki mandreid. 
Ehkki riikides, kus kohtumeditsiin oli sündinud, teostati põhimine osa kõikidest 
uuringutest ja praktilistest töödest, ehkki Pariis, Lyon, Lille, Berliin, Leipzig, 
München, Heidelberg, Köln, Erlangen, Hamburg, Viin, Graz, Innsbruck, Milano, 
Rooma, Napoli, Palermo, Edinburgh, Glasgow olid endiselt kohtumeditsiini 


rahvusvahelised keskused, ometi olid nad vaid kohtuarstide suure armee üks osa. 
Viimasel ajal oli ka Euroopas tekkinud palju uusi kohtumeditsiini-keskusi, mis 
paistsid silma hoopis moodsamate vaadete ja varustatusega. Need asuvad Zürichis, 
Baselis, Bernis ja Genfis, samuti Brüsselis, Liege'is, Madriidis, Valencias, 
Barcelonas, Ateenas, Ljubljanas, Bukarestis, Budapestis, Krakovis, Lodzis, Helsingis, 
Kopenhaagenis, Oslos, Stokholmis, Moskvas, Leningradis, Londonis ja Leedsis. 
Kohtumeditsiini tõelisest arengust saab pildi üksnes siis, kui heita pilk teiste mandrite 
kohtumeditsiiniinstituutidele Teheranis, Pekingis, Sanghais, Tokios, Fukushimas, 
Hiroshimas, Hokkaidos, Osakas, Nagasakis, Brisbane'is, Oaklandis, Manilas, Kairos, 
Johannesburgis. Tuleks heita pilk ka Lõuna-Ameerikasse Buenos-Airesesse, La 
Platasse, Montevideosse, Santiagosse, Caracasesse, Bogotasse, Sao Paulosse, Rio de 
Janeirosse, Belo Höri-zontesse, Santa Catarinesse. Me pilk peaks jõudma ka Ouebecki 
ja Montreali ja lõpuks Bostoni, Clevelandi, New Yorki, Baltimore'!, San-Franciscosse 
ja Los Angelesi. 

Kuid ikka veel kujutab USA endast erandit. Täpselt kolmkümmend aastat pärast 
Charles Norrise surma on kestnud võitlus meditsiiniinspektorite ja koroneride 
süsteemi vahel. See on võitlus kriminalistidele vajaliku kohtumeditsiini ja arvamuse 
vahel, et iga arst võib teha ekspertiisi. Ainult seitse osariiki on kehtestanud New 
Yorgis tuhat korda äraproovitud kohtuinspektorite süsteemi. Vaid viis osariiki on 
tühistanud koroneride valitavuse ja neli võtnud vastu seaduse, et koroner peab olema 
arst. Valdavalt esindavad osariikides kohtumeditsiini koronerid. 

Veel 1950. aastal oli Visconsini 70 koronerist 33 matusebüroo omanikud samuti 
nagu «korralageduse aastakümnelgi». Ja ometi polnud koronerid enam niisugused, 
nagu varem. Norrise järgijate kasvav mõju sundis teostama reforme koroneride 
süsteemis. Mõned koronerid said tõelisteks kohtuarstideks. Näiteks Henry Turkel ei 
tundnud kohtumeditsiini põrmugi halvemini kui tema ametivennad Vanas Maailmas. 
Sama võib öelda ka Los Angelesi koroneri, samuti Conzalesi või Helperni kohta New 
Yorgis. Viimased pidasid loenguid ka arstiteaduskonna üliõpilastele. Sellesse 
kategooriasse kuuluvad ka San Francisco ja Los Angelesi endised koronerid Newbarr, 
Myers ja Carr, kes alustasid kohtumeditsiini õpetamist Kalifornia ülikoolides. 
Harwardi ülikooli juures asuva kohtumedit-siiniinstituudi rajaja Allan Moritz õpetas 
kohtupatoloogiat Clevelandi ülikoolis koos koroner S. R. Gerberiga. Richard Ford 
jätkas 

Moritzi üritust ja kutsus Bostonis iga kuu kokku politseinikke demonstreerimaks 
neile kohtumeditsiini tähtsust. Samu eesmärke taotlesid Baltimore'is Russell Fischer 
ja Long Islandis Theo Curphy. Nad teadsid, et nende maa ei kopeeri Vana Maailma 
kohtumeditsiini, vaid sammub oma teed mööda. Sellele maale omase optimismiga 
uskusid nad, et USA kohtumeditsiin annab varem või hiljem oma panuse teaduse 
arengusse samuti, nagu suureneb aasta-aastalt Ameerika üldmeditsiini panus. 

Saja aasta jooksul on kohtumeditsiin saanud ülemaailmseks teaduseks. Kuid see on 
vaid küsimuse üks külg. Oma sünnihetkest peale on ta õppinud võitlema ja muutuma 
— see on teine külg. Terve epohhi vältel võitles kohtumeditsiin, tõestamaks oma 
«emale» — meditsiinile, et tal on teine sisu ning teised eesmärgid: olla sild meditsiini 
ja kriminalistika vahel. Järgmisel epohhil lülitas ta edukalt endasse meditsiini ja 
loodusteadused, lõpuks isegi tehnika. Ta arendas neid edasi kriminalistika ülesannete 
valgusel. Kuid sajandi keskel andis kriminalistika kohtumeditsiinile uusi ülesandeid, 
midai ei saanud võrrelda millegi eelnevaga. Kriminalistika nõudis niivõrd avaraid 
teadmisi meditsiinis, loodusteadustes ja tehnikas, et tundus — niisugused nõudmised 
purustavad kohtumeditsiini raamid. Jeannie Donaldi ja Hume'i kriminaalasjad, mille 


uurimisega kaasnes paljude teadusharude rakendamine, tõid kaasa ka kahtlusi 
olemasolevate teadmiste ebapiisavuse kohta ja demonstreerisid kohtumeditsiini taset. 
Üha rohkem püüdis kohtumeditsiin koordineerida erinevate teadusharude tegevust 
kriminalistika huvides nii, nagu seda 1934. aastal oli soovitanud Sydney Smith. 
Taanlane Knut Sand valis õige tee, kui lõi Kopenhaageni kohtumeditsiiniinstituudi 
juurde «suure kohtumeditsiini nõukogu», kuhu kuulusid kõikide meditsiiniharude ja 
loodusteaduste esindajad. Iga kord, kui tuli tegemist teha raske kriminalistika- 
probleemiga, kogunes kokku nõukogu Sandi eesistumisel. 


Ill «AVASTAGE MÜRGI SALADUS!» EHK KOHTU- 
TOKSIKOLOOGIA EDU JA EKSIMUSED 


1. Algkujutlus toksikoloogiast. Marie Laiarge'i kohtuasi 


1840. aasta alguses tundsid vaid vähesed 20-aastast Marie Lafarge'i. Kuid mõne kuu 
pärast oli tema nimi tuntud mitte üksnes Pariisis, Londonis, Viinis, Roomas, vaid ka 
Peterburis ja New Yorgis. Maailm kuulis temast kui oma mehe Charles Lafarge'i 
mürgitajast. 

Miks sai see surm Prantsusmaa vähetuntud Le Glandier' provintsis kuulsaks üle 
kogu maailma? Võib-olla mängis rolli salapärasus, mis oli põimunud selle noore naise 
ümber, kelle oli toonud Pariisist Le Glandier'sse Charles Lafarge? Võib-olla selle- 
pärast, et juba ammustest aegadest suhtuti mürgitajatesse kui nõidadesse? Vist mitte. 
Arvatavasti seepärast, et Marie Lafarge'i protsessi tõttu tutvus maailm uue teadusharu 
— toksikoloogiaga. Kuuldi esmakordselt, et kohtu ees võivad esineda arstid ja keemi- 
kud, kes püüavad avastada tapva mürgi saladusi. Uus teadus, mis oli tegelikult 
hoogsalt areneva üldkeemia sünnitis, tundus olevat sama salapärane nagu tema 
uurimisobjektki — surmavalt ohtlik aine. Mõrva asjaolude psühholoogiline taust ja 
mõrvari isiksus naelutasid kõikide pilgud uuele teadusele. Ja pole imestada, et kohtu 
ja kõigi vaidluste tähelepanu keskpunktiks Marie Lafarge'i kohtuasjas sai just 
toksikoloogia. 

Kuid alustada tuleb järjekorras. 30-aastane lihtsameelne Charles Lafarge oli 
metallivalaja poeg. Tema isa oli ehitanud endise kloostri maale oma sulatusahjud ja 
kogunud väikese kapitali. Pärast isa surma abiellus Charles jõuka härra de Beaufort'i 
tütrega, kelle kaasavara kasutas ta oma ettevõtte laiendamiseks. Peagi aga ta naine 
suri. Alates 1839. aastast valukoda enam ei töötanud. Charles'i hakkasid kimbutama 
võlausaldajad. Ainsat väljapääsuteed nägi noormees abiellumises rikka neiuga. Seepä- 
rast tegi ta Pariisi abieluvahetalitajale ülesandeks leida rikas pruut. Nagu tema enese 
olemus, nii polnud ka tema abiellumise meetod just korrektsemate killast. Lafarge 
propageeris end kui töösturit ja provintsi lossiomanikku. 1839. aasta augustis lõi ta 
sidemed Marie Capelle'i kasuvanematega. 

Marie Fortunše Capelle oli vaese, kuid haiglaselt uhke ning auahne koloneli tütar. 
Tema isa oli teeninud omal ajal Napoleoni armees. Pärast koloneli ja tema naise 
surma koolitasid tüdruku jõukad, kuid kaugeltki mitte rikkad kasuvanemad last 
parimates 

koolides, kus ta õppis koos rikaste aristokraatide tütardega. Pärinud isalt haiglase 
eneseuhkuse ning auahnuse, esines ta rikaste ning kuulsate vanemate lapsena. Pärast 


ikooli lõpetamist elas ta oma väljamõeldud maailmas edasi. Kuna ta oli Pariisis 
hiilgava partii tegemiseks liiga inetu ning vaene, siis jälgis ta üha kasvava 
kadedusega, kuidas sõbratarid abiellusid aadlikega ja sõitsid ära oma lossidesse. Enne 
Charles Lafarge'i ilmumist oli ta saatnud oma koolisõbratari vikont de Leautaud' lossi. 
Sõbratar oli lossi-omanikuga kihlunud. Lossis viibimise ajal olid kadunud pruudi 
ehted ja vikont palus Süret€ ülemat Allard'i seda asja uurida. Allard jõudis järeldusele, 
et varastada võis üksnes Marie Capelle. Vikontile tundus see aga võimatuna. Ta ei 
lubanud Allard'il Marie'd arreteerida ja lubas viimasel Pariisi sõita. Seal teatasid 
kasuvanemad, et silmapiirile on jõudnud rikas kosilane. 

Kui Marie Charles Lafarge'i nägi, tundus see talle vastikuna. Kuid teadmine, et 
mehel on isiklik 10ss, sundis teda oma tundeid alla suruma. Ta oli kõhklematult nõus 
abielluma. Kohe pärast laulatust lahkus abielupaar Pariisist. Marie'ga oli kaasas tema 
toaneitsi Clementine. Teel Le Glandier'sse unistas Marie, kuidas ta ometi kord lossi 
perenaiseks saab ja võib oma sõbratare külla kutsuda. 

Pettumus oli piiritu. Le Glandier' nukker maastik, porised tänavad, lossi asemel 
sünge poollagunenud rottidest kubisev rõske klooster. Oma ebakultuursusega vastikud 
uued hõimlased võtsid pariisitari umbusklikult vastu. Oodatava rikkuse asemel langes 
tema õlule võlakoorem. Esimesel ööl pärast saabumist La Glandier'sse sulges Marie 
end koos Cl€mentine'iga ühte ebamugavasse magamistuppa ja kirjutas mehele kirja 
nõudmisega abielu otsekohe lahutada. Kui mees sellega nõus pole, võtab ta arseeni. 
Kiri oli tema unistuse ja tegelikkuse kokkupõrke tagajärg. Kuid aja jooksul Marie 
rahunes. Lafarge oli nõus kõigega, kuid mitte lahutusega. Ta lubas Marie'le taastada 
maja, osta talle ratsahobuse ja palgata teenrid. 

Peagi kirjutas Marie oma kasuvanematele ja sõbrataridele kirju, mis pannuksid 
imestama kõiki, kes tegelikku olukorda oleksid tundnud. Ta kiitles Le Glandier's 
leitud õnnega. Paistis, nagu oleks ta rahunenud ja jätkanud pettust ning enesepettust. 
Ootamatult kandis ta Lafarge'i nimele osa oma väikesest kapitalist, ja kirjutas 
soovituskirju, millega mees sõitis Pariisi hankima raha oma laostunud majapidamise 
taastamiseks. Enne mehe ärasõitu 1839. aasta detsembris kirjutas Marie ootamatult ja 
ilma nähtava põhjuseta testamendi, pärandades kogu oma raha mehele. Ta nõudis, et 
mees talitaks samuti. Lafarge täitis tema soovi, kuid koostas samal ajal salaja teise 
testamendi, milles pärandas oma vara emale. 

Sel ajal, kui Charles viibis Pariisis, kirjutas Marie talle kirglikke armastuskirju. 
Armastuse märgiks saatis ta mehele oma portree, mille oli maalinud nende juures elav 
noor kunstnik Anna 

Brun. Ka palus Marie ämma küpsetada Charles'i jaoks jõulu-kooki, et mees ei jääks 
Pariisis ilma kodustest maiustustest. Oma kirjas teatas ta mehele, et saadab jõuluks 
koogi ja samal ajal sööb siira sõpruse märgiks samasugust kooki. 

18. detsembril saabus Charles Lafarge'ile hotelli «L'Univers» pakk. Kuid selles 
polnud ema küpsetatud kook, vaid suur tort. Lafarge sõi erilise isuta ühe tüki. Varsti 
algas tal hirmus kõhuvalu, oksendamine ja kõhulahtisus. Tundes lõputut väsimust, 
lesis ta terve päeva voodis. Et sel ajal oli koolera tavaline haigus, siis esimeste 
arvatavate kooleranähtude korral ei tahtnud Lafarge arsti poole pöörduda. Tordi 
viskas ta lihtsalt minema. 

3. jaanuaril sõitis ikka veel nõrk ning haige Charles koju. Saadud 28 000 franki ja 
lootus, et ta saab tasuda kõige pakilisemad võlad, viisid ta mõtted oma hädadelt 
kõrvale. Marie võttis teda südamlikult vastu, andis talle metslinnupraadi ja trüfleid. 
Kohe pärast sööki kordusid taas samad haigusnähud nagu Pariisiski. Kõhus oli 
meeletu valu, ajas oksendama. Öösel kutsuti koduarst Bardou, kes diagnoosis koolera. 


Arst ei kahtlustanud midagi, kui Marie palus tal välja kirjutada hiirte hävitamiseks 
arseeni. 

Järgmisel päeval muutus Lafarge'i tervis veelgi halvemaks. Ta ei suutnud enam 
käia, kogu aeg vaevas õudne janu, kuid igasugune jook kutsus esile vaid oksendamise. 
Kõik perekonnaliikmed ja paljud sugulased tulid haigevoodi juurde. Marie andis 
mehele ravimeid ja juua. Eriti sageli andis ta mehele ravimit, mida ise sageli 
pruukivat ja kandvat kaasas väikeses malahhiitkarbis. Ehkki Lafarge'i jõud oli 
lõpukorral, ei kahtlustanud keegi midagi. 10. jaanuaril kutsuti teine arst — Massenat. 
Ka tema arvas, et haigel on koolera. Arst käskis organismi tugevdamiseks anda hai- 
gele mune piimaga. Kui Marie jooki valmistas, nägi kunstnik Anna Brun, et ta lisas 
sinna malahhiitkarbist mingit pulbrit. Marie seletas Brunile, et see on suhkur. Pärast 
seda, kui haige mõne sõõmu oli joonud, võttis Anna Brun klaasi ja nägi piima peal 
hõljumas mingeid valgeid helbeid. Talle tundus veider, et suhkur piima sees ei 
lahustu. 

Midagi eriti kahtlustamata, näitas kunstnik jooki doktor Bar-dou'le. Too proovis 
helbeid keelega, tundis sööbivat maitset, kuid arvas, et see aine on nähtavasti laest 
langenud lubjast. Seletus tundus Anna Brunile imelikuna ja ta peitis piimaklaasi 
kappi. Sellest hetkest alates hakkas ta igal võimalikul juhul Marie'd jälgima. Peagi 
märkas ta, et Marie lisab Charles'i ema keedetud suppi mingit valget pulbrit. Pärast 
esimest suutäit karjatas haige: «Marie, mida sa mulle annad? Supp põletab nagu tuli!» 
Anna Brun peitis ära ka supi ülejäägi ja lõpuks jagas ka oma kahtlusi ema, õdede ja 
onutütar Emmaga, kes ainukesena perest Marie'ga sõbrustas. 

12. jaanuari õhtul möllas Le Glandier' vanade müüride taga torm. Ulgusid hundid. 
Vihma valas nagu oavarrest. Raske on kujutada ette meeleolu, mis valitses vanas 
majas, kui hirmule haige 

elu pärast lisandus kahtlus, et ta on omaenese naise ohver. Lafarge'i ema istus koos 
tütardega haigetoas, Emma aga lippas Marie juurde jutustama talle rumalast 
kahtlustusest. Kahtlustus aga paisus, kui Lafarge'i teener Denis rääkis, et 5. jaanuaril 
saatnud Marie aednik Alfredi, 8. jaanuaril aga teda ennast Lubersaci ostma apteeker 
Eyssartier'lt rotimürki. Alfredile andnud ta doktor Bardou' retsepti. Tema ise aga 
toonud ilma retseptita 64 graani arseeni. Mürgi andnud ta Marie'le. Lafarge'i ema 
laskus poja voodi ette põlvili ja palus teda mitte midagi naise käest vastu võtta. 

Ainuke, kes keset hirmu ja kahtlusi enesevalitsemist ei kaotanud, oli Marie Lafarge. 
Püstipäi astus ta haigetuppa ja käskis aednik Alfredi kohale kutsuda. See kinnitas, et 
Marie oli andnud talle tema enese ja Denise ostetud arseeni hiiremürgi valmista- 
miseks. Seda ta oli ka teinud. Kahtlustused hajusid. Kui aga Lafarge'i ode Amena 
järgmisel päeval nägi Marie valmistatud suhkruvees taas sadet, ärkasid kahtlustused 
uue jõuga. Ööl vastu 14. jaanuari külastas Lafarge'i uus arst doktor Lespinasse. Hai- 
gussümptoomid veensid teda, et tegemist on arseenimürgitusega. Kuid oli juba hilja. 
Haiget polnud enam võimalik päästa. 14. jaanuari koidikul Charles Lafarge suri. 

Le Glandier'd haaranud ärevust on võimatu kirjeldada. Kuid üksnes Marie Lafarge 
säilitas rahu ning väärikuse. Sel ajal, kui kõikjal levis kuuldus, et Marie on oma mehe 
mürgitanud, valmistas ta enesele koos Clementine'iga leinarõivaid. Üleni musta rõi- 
vastunud, pannud korda oma paberid, saatis ta Lafarge'i notarile testamendi. (Ta ei 
teadnud, et see ei kehti). Onutütar Emma oli ainuke, kes tahtis ja sai võimaluse 
Marie'ga kohtuda. Kahtlustes piinlev tütarlaps rääkis, et Marie' mehevend oli sõitnud 
Brives'i teatama mürgitamisest politseisse ja rahukohtusse. Ikka veel Marie' vastu 
sümpaatiat tundes, kuid samal ajal kaheldes, kas süüdistustes ikka leidub tõetera, 
peitis Emma ära malahhiitkarbi. Sest kui seal on tõepoolest arseen, siis võidaks seda 


kasutada Marie' vastu. Ta tegi seda mõtlematult, armastusest Marie' vastu. Samal ajal 
kaevas paanikast haaratud Alfred arseeni ülejäägi maasse. 

Niisugune oli olukord, kui Brives'i rahukohtunik Moran koos oma sekretäri Vicant'i 
ja kolme sandarmiga 15. jaanuaril Le Glan-dier'sse saabus. Marie Lafarge esines 
kohtuniku ees nii sügavas leinas, et esimesel hetkel haaras ametimeest kaastunne. 
Vastumeelselt kuulas ta perekonna kaebusi ja kogus mehhaaniliselt kokku Anna Bruni 
kogutud süütõendid: piima, supi, suhkruvee ja haige okse. Pärast lühiajalist 
ülekuulamist näitas Alfred koha, kuhu ta oli matnud arseeni. Lisaks tunnistas Alfred, 
et esimest korda oli ta saanud Marie' käest arseeni pasta valmistamiseks mitte 5. jaa- 
nuaril, nagu ta varem oli rääkinud, vaid detsembri keskel pärast Marie' käiku 
Lubersaci. Rotid aga ei tahtnud pastat süüa ja see on senini mööda kogu maja laiali. 
Moran käskis pasta kokku koguda ja saatis ühe sandarmi apteeker Eyssartier'd üle 
kuulama. Sandarm pöördus tagasi sõnumiga, mis sundis Morani oma 

suhtumist Marie Lafarge'i muutma. Tehti kindlaks, et 12. detsembril, enne tordi 
saatmist Pariisi, oli Marie ostnud suurema koguse arseeni. 2. jaanuaril oli Marie taas 
tulnud Lubersaci ostma arseeni «rottide vastu». Just enne Lafarge'i naasmist Pariisist. 

Moran kutsus enese juurde haige raviarstid ja käskis neil laip lahata ning surma 
põhjus kindlaks teha. Seejuures ütles ta, et teab mürgi avastamise võimalusi mitte 
üksnes toidus, vaid ka laibas. Sel alal olid suuri edusamme teinud Pariisi professorid 
Devergie ja Orfila. Moran küsis arstidelt, kas nad on asjaga kursis ja võimelised 
keemiliste meetodite abil avastama laibas mürki. Bardou, Massenat ja Lespinasse 
polnud Pariisi professorite saavutustest midagi kuulnud, kuid oma upsakuses ei 
tahtnud nad tunnistada mahajäämust. Omavahel nõu pidanud, nõustusid nad tegema 
vajalikke uuringuid. Nad tahtsid vaid appi võtta kolleegid Lafosse'i ja d'Albay, kuna 
viimastel olevat keemias suuremaid kogemusi. 


2. Milline oli teadus mürkidest 19. sajandil? Marshi aparaat 


Pöördume natuke tagasi ja vaatleme, kui kaugele oli sel ajaloolisel hetkel 
toksikoloogia arenenud. 

«Avastage mürgi saladus, avaldage see, ja mürgitaja puuakse üles!» oli hüüdnud 
sada aastat tagasi Londoni kriminaalpolitsei looja Henry Fielding. Ta lausus need 
sõnad siis, kui naabrid süüdistasid üht leske oma mehe mürgitamises. Kuid lese 
korterist mürki ei leitud ega suudetud ka tõestada, et ta üldse mürki oli hankinud. Jäi 
üle vaid üks võimalus: avastada mürk tema mehe laibas. Kuid mitte ükski arst, kelle 
poole Fielding pöördus, polnud selleks võimeline. 

Oli möödunud kolmkümmend aastat ajast, mil tuntud hollandi arst Hermann 
Boerhaave väitis, et põledes või aurudes «on igal mürgil tüüpiline lõhn.» Ta tegi 
ettepaneku asetada aine, milles oletatavasti on mürki, hõõguvatele sütele ja siis 
kontrollida lõhna. Boerhaave oli esimene, kes püüdis avastada mürki keemiliste mee- 
toditega. Enne teda tegid niisuguseid katseid üksnes mõned kohtuarstid laiba 
lahkamisel. Nood olid veel kaugel 19. ja 20. sajandi kurbadest kogemustest, mis 
näitasid, et laiba ülevaatusel on mürgitamist peaaegu võimatu tuvastada. 

Juba antiik-Rooma ajast peale oli arstidel üksnes ähmane pilt mürgistuse 
sümptoomidest. Mürgitamiseks loeti seda, kui kehal oli «sinakasmust varjund või 
plekid» ehk siis «paha lehk». Ka tavalisi koolnulaike peeti mürgituse tundemärkideks. 
Valitses ebausk, et mürgitatu süda tules ei põle. 


Juba muistsest ajast peale läbib ajalugu juhuslike ja tahtlike mürgitamiste laine. Nii 
Aristoteles kui ka Celsus olid tundnud mitmeid mürgitaimi, näiteks mürkputke, 
koerapöörirohtu. Kuid 

kõige paremini tundsid nad arseeni, mis järgmiste sajandite jooksul omandas 
mürkide mürgi kuulsuse. Ehkki ka antimon, elavhõbe ja fosfor külvasid ohtrasti 
surma, muutus ometi araabia alkeemiku Geberi 8. sajandil avastatud lõhnata ja 
maitseta arseenian-hüdriid pretsedendituks surmariistaks. Kui palju selle abil soori- 
tatud mõrvu jäi saladusse! Mürgitamised 14. sajandi Prantsusmaa kuningakojas ja 
aadlilossides, renessansiajastu Itaalia vürstide hulgas ja paavstipalees olid 
igapäevased. Inimeste mälestustes püsisid kaua sellised mürgitajad nagu paavst 
Alexander VI Bor-gia ja tema poeg Cesare, samuti 17. sajandil elanud õudne isiksus 
— Teofania di Adamo, kes tappis oma «Agua Tofana» (arseenilahuse) abil ja müüs 
seda surmajooki paljudele mõrvaritele. 

Kõik teadsid, et arseenil pole lõhna ega maitset ning seda on lihtne toidusse segada. 
Peaaegu kõik teadsid, et arseenimürgituse tundemärgid uhtuvad tol ajal laialt 
levinenud nakkushaiguse — koolera omadega. Politsei ja kohus polnud võimelised 
mürgitamist tuvastama. Üksnes kurjategija ise võis ennast ära anda, kui hankis mürki 
liiga avalikult või mürgitas tunnistajate juuresolekul. 

19. sajandi alguses oletas Berliini füüsik Georg Adolph Welper, et 
arseenimürgitusse surnud inimese laip ei lagune. Königsbergi ülikooli meditsiini ja 
kohtumeditsiini professor 1779. aastast Johann Daniel Metzger pidas siniseid laike 
(loomulikud koolnu-laigud) laiba nahal arseenimürgituse tundemärkideks. Ja ometi 
just sel ajal hakkasid toksikoloogia arengut mõjustama loodusteadus ja eriti keemia. 

Umbes 1775. aastal tegi Rootsis Köpingi linna apteeker Carl Wilhelm Scheele 
esimese põhjapaneva avastuse. Ta märkas, et valge arseen muutub arseenhappe 
anhüdriidiks kloori või kuningvee lisamisel. Reageerides tsingiga, tekkis äärmiselt 
mürgine küüslaugu lõhnaga gaas — arseenvesinik, mis edaspidi etendas 
toksikoloogias tähtsat osa. Kümme aastat hiljem avastas homöopaatia rajaja Samuel 
Hahnemann, et kahtlastes vedelikes, järelikult ka mürgitatu maosisaldises tekitab 
arseen kollase sademe, kui sellele lisada pisut soolhapet ja väävelvesinikku. Nii 
muutus väävelvesinik anorgaaniliste mürkide reaktiiviks. 

1787. aastal puutus toosama Johann Metzger, kes laibalaikude suhtes rängalt oli 
eksinud, kokku tähelepanuväärse nähtusega. Kord kuumutas ta sütel ainet, milles 
kahtlustas arseeni olemasolu. Hoides tekkivate aurude kohal vaskplaati, märkas ta, et 
sellele sadestub valge arseenhappe anhüdriid. Kui seda panna katseklaasi, lisada 
puusütt ja kuumutada katseklaasi, kuni süsi hõõguma hakkab, muutuvad sütt läbivad 
anhüdriidi aurud taas arseeniks, mis sadestub katseklaasi külmemate seinte vastu 
mustade või mustjaspruunide metalsete laikudena. 

1806. aastal üritas Berliini meditsiinikolleegiumi assessor Valentin Rose avastada 
arseenipreparaatide olemasolu inimeses juhul, kui maosisaldises seda enam ei 
leidunud. Rose lõikas mürgitatu mao tükkideks ja keetis neid destilleeritud vees. 
Hiljem filtreeris 

ilmusid katseklaasi seintele metalsed laigud. 

Toksikoloogia edasine arengutee viib meid Saksamaalt Prantsusmaale. Siin 
omandas Mathieu Joseph Bönaventure Orfila oma katsete ja avastustega sellise 
kuulsuse, et teda peetakse tänini toksikoloogia rajajaks. Kui 26-aastane Orfila 1813. 
aastal oli avaldanud oma kaheköitelise «Mürgid ja üldtoksikoloogia» esimese osa, 


pöörasid kõik Euroopa arstid, juristid ja politseinikud, kel oli tulnud tegelda 
mürkidega, oma pilgud tema poole. Oli ju tegemist esimese rahvusvaheliselt tähtsa 
raamatuga, milles leidis kajastamist kõik teadaolev mürkidest. 

1787. aastal Minorca saarel sündinud Orfila pidi isa tahtmist mööda saama 
Hispaania kaubalaevastiku teenistujaks. Kuid juba nooruses tundis ta huvi keemia ja 
meditsiini vastu. Algul õppis ta Valencias, hiljem Barcelonas. õppides iseseisvalt 
tundma Lavoisier' ja Berthollet' töid, ületas ta varsti teadmistelt oma õpetajad, kes 
korrutasid ikka veel vananenud teese maailma neljast põhi-elemendist: tulest, mullast, 
õhust ja veest. Enda täiendamiseks siirdus ta Pariisi. 1811. aastal sai Orfila Pariisis 
meditsiinidoktoriks. Oma korteris Rue Croix des Petits Champs'il sisustas ta labo- 
ratooriumi ja hakkas seal tegelema mürkidega. 24-aastaselt korraldas ta erakursuse 
mürkide tundmaõppimiseks. Kursused olid tänu loonikatsetele sensatsioonilised. 
Sensatsiooni tekitas ka tema ülalnimetatud raamat, mille teine osa ilmus 1815. aastal. 
Kaks aastat hiljem anti välja tema teine raamat «Rakenduskeemia elemendid 
meditsiinis ja kunstis». 1819. aastal oli Orfila juba Pariisi ülikooli meditsiinilise 
(hiljem kohtumeditsiinilise) keemia professor. Aastatel 1821—1823 ilmus tema 
kolmas teos — «Kohtumedit-siin». Sellest ajast peale peeti teda mürkide alal Euroopa 
parimaks eksperdiks. 1831. aastal sai temast Pariisi ülikooli arstiteaduskonna dekaan. 

Suur osa Orfila uurimustest on pühendatud arseenipreparaatidele. Ta katsetas läbi 
kõik, mis oli Prantsusmaal või mujal neist teada. Koertega katsetades tõestas ta, et 
arseen tungib maost ja soolestikust maksa, põrna, neerudesse ja isegi närvidesse. 
Niisiis, kui maost ei õnnestu mürki avastada, tuleb seda otsida mujalt. Orfila täiustas 
Valentin Rose meetodit. Ta töötles lämmastikhappega inimese või loomade kudesid, 
kuni need söestusid. Mida enam lagunes mürki sisaldav aine, seda kergem oli tõestada 
arseeni-preparaadi olemasolu. See kehtis ka mao- ja soolesisaldiste kohta, milles võis 
olla nii palju valk- ja rasvaineid, et näiteks Hahnemanni meetodiga polnud võimalik 
arseeni avastada. Pealegi on sapieritises substantsi, mis väävelvesiniku toimel annab 
ammoniaagis lahustuva kollase sademe, ilma et arseeniühendeid tarvitseks üldse olla. 

Nii toksikoloogid kui ka kohtumeditsiini saatsid kord paisuvad, kord kahanevad 
vigadelained. Orfila nõudis, et arseeniühendite tõestamiseks peab iga kollast sadet, 
hoolimata sellest, kas see ammoniaagis lahustub või mitte, täiendavalt kontrollima. Ta 
pidas arseeni olemasolu tõestatuks üksnes siis, kui kollane sade annab kuumas kolvis 
metalseid laike, mis reaktiividega töödeldes andsid tõestuse, et tegemist on tõepoolest 
arseeniga. 

Suurtest saavutustest hoolimata põrkas Orfila ometi ületamatutele takistustele ning 
lahendamatutele probleemidele. Mõnede loomade puhul, kellele ta oma õpilaste 
juuresolekul oli sisse söötnud arseeni, ei õnnestunud ometi kusagilt mürki avastada. 
Miks? Milles oli põhjus? Kas mürk muundus organismis või siis väljus okse ja 
väljaheidete kaudu peaaegu täielikult, nii et olemasolevate meetoditega polnud tema 
jälgi võimalik avastada? Järelikult oli vaja leida uusi uurimismeetodeid, mis oleksid 
võimaldanud leida ka pisimaid mürgikoguseid. 

Sellele meetodile sattus Londoni lähedal asuva Woolwichi Briti Kuningliku 
Arsenali keemik James Marsh. 

1832. aastal tuli 42-aastasel James Marshil tegelda ühe tahtliku mürgitamise 
juhtumiga. Woolwichi lähedal Plumsteadis oli surnud kummalisel kombel jõukas 
farmer George Bodle. Surmale oli eelnenud oksendamine, kõhulahtisus, nõrkus, 
kõhuvalu. Esimesed haigustunnused ilmnesid varsti pärast hommikust kohvijoomist. 
Ka tema naisel, tütrel, kurttummal tütretütrel ja teenijatüdrukul Sophia Tayloril oli 
kõhuvalu, mis aga peagi möödus. 


Rahukohtunikul Slace'il ja kohalikult konstaablil Morrisel tekkis kohe kahtlus. Nad 
tundsid seda perekonda. 80-aastane Bodle türanniseeris oma kodakondseid. Tema 
poeg John Bodle (keskmine John) töötas talus sulasena ja ootas pikisilmi vanaäti 
surma. Kadunu pojapoeg noor John oli alatises rahahädas päevavaras. 

Kui teenija Sophia Taylor seletas, et vana Bodle'i haiguspäeva hommikul oli 
ilmunud noor John ootamatult farmi ja avaldanud soovi (seda polnud varem kunagi 
juhtunud) ise kaevust kohvivett tuua, süvenesid rahukohtuniku kahtlused veelgi. Need 
aga muutusid veendumuseks, kui Slace'ile räägiti noore Johni jutuajamisest oma 
emaga. «Parem kui vanamees sureks,» oli öelnud noor John. «Siis saaksime aastas 
paar tuhat naela.» Peagi selgus, et eelmisel päeval oli noor John kaks korda apteegist 
ostnud arseeni «hiirte hävitamiseks». 

Slace käskis kohvikannu sisse pakkida ja kirurg Butleril laip lahata. Kohvi ja vana 
Bodle'i siseorganid andis ta uurida James Marshile. Vastu tahtmist asus viimane tööle. 
Ta uuris Saksamaal väljatöötatud arseenipreparaatide avastamise meetodeid. Kohvi ja 
maosisaldist töödeldes sai Marsh ammoniaagilahuses lahustuva kollase sademe. Tal 
õnnestus tõestada tahtlikku mürgitamist ja noort Johni süüdistati mõrvas. Kuid 
kohtuprotsessi ajal Madi-stone'is, mis algas 12. detsembril 1832. aastal, võidutses 
meile juba 

teadaolev avalikkuse usaldamatus politsei ja teaduslike tõestuste vastu. 

Vandemeestele olid «kollane sade», «väävelvesinik» ja «ammoniaak» salapärased 
ning segased asjad, millest oli tunda otsekui põrguköögi hõngu. Nad tahtsid arseeni 
«näha». Pealtvaatajate hüsteeriliste kiiduavalduste saatel mõistsid nad kohtualuse 
õigeks. Kümme aastat hiljem tunnistas pettuste ja väljapressimiste eest seitsmeks 
aastaks vangi mõistetud noor John end vanaisa tapmises süüdi. Kuid kohtuotsusest 
nördinud James Marsh hakkas juba 1833. aastal otsima meetodit, mille abil oleks 
võimalik tõestada arseeniühendite olemasolu. 

Arsenali raamatukogus sattus Marshi kätte Köpingi apteekri Carl Wilhelm Scheele 
töö ning ta tutvus arseenvesiniku tekkimise protsessiga. Marshi järeldused olid 
hämmastavalt lihtsad. Kui arseeni sisaldavale vedelikule lisada väävel- või soolhapet 
tsingi manulusel, hakkab eralduma vesinik. Arseen ühineb vesinikuga, tekitades 
niiviisi arseenvesiniku, mis eraldub gaasina. Juhtides viimast läbi kuuma toru, 
laguneb see vesinikuks ja arseeniks, mida aga on võimalik koguda ja kindlaks 
määrata. 

Marsh valmistas kaarekujulise klaastoru, mille üks ots oli avatud, teine aga lõppes 
teravatipulise pulverisaatoriga. Sinna kinnitas ta tsingitüki, teise otsa aga kallas 
hapestatud uuritava vedeliku. 

Kui vedelik jõudis tsingini, piisas vaid tillukesest arseenanhüdriidi kogusest, 
tekitamaks arseenvesinikku, mis väljus torust pulverisaatori kaudu. Marsh süütas 
tekkinud gaasi, hoides selle kohal külma portselantassi. Arseen sadestus portselanil 
mustade laikudena. Meetod oli niivõrd tundlik, et ka vedelikus lahustunud tühine 
arseenanhüdriidi kogus tekitas portselanil palja silmaga nähtavad laigud. 

Kui Marsh 1836. aasta oktoobris avaldas («Edinburgh Philosop-hical Journal») 
kirjutise oma leiutisest, ei aimanud ta, et arseeni avastamise meetodi autorina on ta 
muutnud oma nime surematuks. Vaatamata oma kõrkusele ja auahnusele oli Orfila 
ometi nii objektiivne, et tunnistas esimesena Marshi aparaadi suurt tähtsust. Pariisis 
puhkes võistlus arseenanhüdriidi uute saladuste avastamiseks Marshi aparaadi abil. 
Arstid ja keemikud Devergie, Olivier, Barruel ja Raspail konkureerisid Orfilaga, 
kellel esimesena õnnestus kõrvaldada mõningad raskused Marshi aparaadi 
kasutamisel mao, maksa, põrna ja teiste organite ekstraktide uurimisel. Nendest 


organitest valmistatud ekstraktid, sisaldades valke, rasva ja muid aineid, vahutasid 
ning pärssisid gaasi teket. Orfila täiustas meetodit orgaaniliste ainete lagundamisega 
lämmastik-happe abil. 

Kui 1838. aastal selgus, et Marshi aparaat näitab arseeni olemasolu ka siis, kui 
uuritavas aines seda üldse pole, muutusid Pariisi keemikud rahutuks. Raspail ja Orfila 
leidsid sellele nähtusele peagi seletuse. Nad tegid kindlaks, et nii tsink kui ka 

väävelhape, mida nad kasutasid, sisaldasid arseeni. Viimase erakordselt laialdane 
levik looduses, mis edaspidi nii mõnigi kord toksikolooge ummikusse ajas, andis 
endast märku esimest korda. Järelikult tuli esmalt kindlaks määrata, kas reaktiivid ise 
ei sisalda arseeni, sest muidu võis tekkida saatuslik viga. Tuli üle elada veel palju 
dramaatilisi hetki, kui Marshi aparaat näitas arseeni olemasolu seal, kus teda kõige 
vähem arvati olevat. Keemik Couerbe uuris laipade luid, kus arseeni ei tohtinud olla, 
kuid avastas seda ometi. Ta avaldas spetsialiste häiriva arvamuse, et arseen on 
looduses niivõrd levinud, et ka inimeses leidub seda teatav hulk. Orfila nõustus 
sellega. Jutt oli ju arseenijälgedest luudes, mis ei mõjustanud mürgi avastamist teistes 
organites ja kudedes. Kas aga arseen oli luude looduslik koostisosa või ilmus see 
sinna surmajärgsete protsesside tõttu? 

Vähem probleeme ei tekitanud ka mulla arseenisisalduse uurimine. Marshi aparaat 
kinnitas, et paljudes kohtades sisaldab arseeni muld, eelkõige aga Pariisi kalmistutel. 
Kui aga kalmistu muld sisaldab arseeni, kas ei või see siis sealt laipa sattuda ja 
mürgituskahtlusest tingitud ekshumatsiooni korral põhjustada valesid järeldusi? Kas 
ei loo mürgitajate avastamiseks loodud Marshi aparaat niiviisi üha uusi eksimusi? Kas 
see ei anna mõrvaritele ja nende advokaatidele võimaluse vaielda toksikoloogilise 
ekspertiisi õigsuse vastu? 

Orfila asus seda probleemi lahendama kogu oma energia ja teadmistega. Ta uuris 
laipade luid ja veendus Courbe väite õigsuses. Niisiis oli olemas nõndanimetatud 
«looduslik» arseen. Kuid kas see on organismi koostisosa? 

Orfila hankis Somme'i departemangust, kus muld sisaldas arseeni, laibaluid ja tegi 
arvukaid katseid. Ka uuris ta kalmistute mulda. Uuringute tulemusena avastas Orfila 
arseeni Montpar-nasse'i kalmistul ja põldudel, kuhu oli külvatud arseenanhüdrii-diga 
puhitud nisu. Kuid kõikjal oli arseen muundunud vees lahustumatuks ühendiks ja 
vaevalt võis ta niiskest kalmistumullast laipadesse tungida, eriti veel siis, kui kirst on 
terve. Kust võis Orfila teada, et ka sada aastat hiljem pole see probleem veel lõplikult 
lahendatud. Kuid ta soovitas looduse mõistatusi arvestades igal juhul uurida ka hauda 
ümbritsevat mulda. 

Nii kaugele oli arenenud toksikoloogia 16. jaanuariks 1840. aastal, kui rahukohtunik 
Moran andis korralduse uurida, kas kaks päeva tagasi surnud Charles Lafarge'i laibas 
leidub arseeni. 

Oli saabunud tund, mil Marshi avastus sai maailmakuulsaks, toksikoloogia aga 
jõudis maailma üldsuse teadvusesse. 

3. Mürgi avastamise meetodid kannatanu kehas. Orfila 


Arhiivides pole säilinud andmeid, millest oleks näha, kuidas arstid d'Albay, 
Massenat, Bardou, Lafosse ja Lespinasse asusid Brives'is mürki otsima. Kuid 
ettekanne, mille nad esitasid 22. jaanuaril uurijale, valgustab kogu lugu. 

Arstid piirdusid sellega, et lõikasid välja laiba mao ja sidusid selle mõlemad otsad 
kinni jämeda nööriga, et maosisaldis välja ei valguks. Laip maeti Reynaci kalmistule. 
Peale mao uurisid arstid asitõendeid, mis Moran oli hankinud Le Glandier'st. 


Ehkki James Marshi avastusest oli möödunud juba neli aastat, polnud teade sellest 
veel Prantsusmaa provintsidesse jõudnud. Kõik, mida arstidel vanadest raamatutest 
arseeni kohta leida oli õnnestunud, oli aastakümneid tagasi väljatöötatud Hahnemanni 
ja Rose meetodid. 

Piima, suppi ja suhkruvette lisatud väävelvesiniklahus moodustas ammoniaagis 
lahustuva kollase sademe. Arstid järeldasid, et nendes leidub suur kogus arseeni. 
Lespinasse ja Massenat töötlesid osa maosisaldisest ja tükeldatud maost 
lämmastikhappega, lisasid saadud lahusele väävelvesinikku ja said taas kollase sade- 
me. Nad asetasid selle koos puidusöega katseklaasi ja hakkasid kuumutama. Nende 
aruanne selle katse kohta lõppes järgmiselt: «... toimus plahvatus, sest 
ettevaatamatusest oli katseklaas hermeetiliselt suletud ja me ei saanud mingeid 
tulemusi.» Ja ometi kinnitasid nad, et maosisaldis ja magu ise «näitasid arseenhapet» 
ja «Charles Lafarge'i surm saabus arseenhappega mürgitamise tulemusena». Rotipasta 
ja aednik Alfredi poolt peidetud arseeni-ühendi uurimise tulemus oli ootamatu. 
Kummalgi juhul arseeni ei avastatud. See oli küll valge, kuid täiesti kahjutu kaustiline 
sooda. 

Uurijal oli niivõrd palju põhjusi Marie Lafarge'i kahtlustada, et arstide ettekanne 
veenas teda naise süüs, eriti aga arseeni puudumine rotipastas. Iseenesest tekkis 
oletus, et Marie Lafarge oli kasutanud arseeni mehe mürgitamiseks, mitte midagi 
kahtlustavale aednikule andnud aga rotimürgi segamiseks kaustilist soodat. 
Lespinasse kuumutas osa karbist leitud pulbrit sütel. Tekkis terav küüslaugulehk — 
karbis oli arseen. 

25. jaanuaril tulid Le Glandier'sse sandarmid ja viisid Marie ja tema teenija 
Clementine'i Brives'i vanglasse. Järgmisel päeval olid kõik ajalehed täis sõnumeid 
tahtlikust mürgitamisest Le Glan-dier's. Marie' kasuvanemad palkasid Pariisi 
kuulsaima advokaadi maitre Paillet, et see kaitseks Marie'd kõiki vahendeid 
kasutades. 

Kuid enne Paillet tööleasumist põrgati veel ühele ootamatusele. Lugedes ajalehti, 
meenus vikont de Leautaud'le briljantide kadumine lossist. Nüüd ei tundnud Süret€ 
ülema Allard'i kahtlus talle enam üldsegi nii alusetuna. Ta nõudis Le Glandier' lossi 
läbiotsimist ja sealt leitigi kadunud briljandid. 

Kuid Marie kinnitas, et sõbratar oli andnud talle briljandid edasimüümiseks ise, 
vabanemaks saadud raha eest Gave€ nimelise salaarmukese väljapressimisest. Ka see 
lugu oli üks neist väljamõeldistest, mis olid saanud tema lahutamatuteks kaaslasteks, 
teiseks iseloomuks. Käisid veel ettevalmistused mehe mõrva protsessiks, kui ta juuli 
alguses astus Brives'i kohtu ette süüdistatuna varguses. Kuid ta teeskles nii osavasti 
süütut kannatajat, et paljud ajalehed asusid tema poolele ja süüdistasid kõiges de 
Leau-taud'd. See sündmus, mis tegelikult ei etendanud suurt rolli, muutis Laiarge'i 
süüasja tuntuks ka väljaspool Prantsusmaad juba ammu enne mõrvaprotsessi. Tulle'is, 
kus kohus pidi toimuma, olid kõik toad võõrastemajades kinni pandud. Kogu 
Euroopast saabusid kohale ajakirjanikud ja uudishimulikud kuulma-nägema, kuidas 
Marie Lafarge'i üle kohut mõistetakse. 

1840. aasta kuumal päikesepaistelisel 3. septembril piiras uudishimulike rünnakute 
tagasitõrjumiseks terve kompanii sõdureid kohtuhoone ümber. Need, kellel oli 
õnnestunud saali pääseda, vaatlesid huviga süüpingis istujat, kes kuumusest hoolimata 
oli rõivastunud üleni musta. Esimesel pilgul sisendas kohtualune vaatlejaile püha 
süütuse mulje, nii et saalisviibijad jagunesid kahte leeri. 


Prokurör Decous' kõnes rullus lahti kogu draama. Motiivid, mis olid ajendanud 
Marie Lafarge'i oma meest tapma, olid prokurörile selged nagu allikavesi. Juba 
Pariisis eemaletõukavana tundunud mees muutus Marie'le lausa väljakannatamatuks, 
kui ta oli tutvunud mehe majapidamisega Le Glandier's. Kui ta ei tahtnud virelda 
kogu elu, pidi ta mehest vabanema. Marie hakkas mõrva ette valmistama kohe. Ta 
ilmutas mehe ja selle omaste ees üha kasvavat armastust, et surma puhul teda 
kahtlustama ei hakataks. Osav ratsukäik oli mõlemapoolne testament. Pärast Charles'i 
surma tahtis ta muuta Le Glandier' jõukaks mõisaks ja siis enesele sobiv mees välja 
valida. 

Charles'i sõiduga Pariisi avanes võimalus esimese hoobi andmiseks. Lafarge'i ema 
küpsetatud koogi asendas Marie mürgitatud koogiga ja saatis selle Pariisi. Koogi 
sissepakkimisest oli võtnud peale Marie' osa.vaid ClEmentine, kes aga oli oma 
emanda ustav teenija. Haigestumiseks oli piisanud vaid tordi maitsmisest, kusjuures 
haiguse sümptoomid sarnanesid arseenimürgituse omadega. Kahjuks visati kook ära. 

Mõrvakatse Pariisis ebaõnnestus, sest Lafarge oli söönud kooki liiga vähe. Seejärel 
oli süüalune püüdnud taas arseeni muretseda, kuid tagajärjetult. Tõsi, ülejäänud 
arseenist piisas koju tagasipöördunud mehe lõunasöögi mürgitamiseks, nii et see kohe 
haigestus. 4. jaanuaril oli õnnestunud naisel hankida retsept nelja graani arseeni 
hankimiseks, mõni päev hiljem aga tõi teener Denis talle veelgi suurema koguse 
mürki. Marie käskis aednikul kaustilisest soodast valmistada rotimürki, tegeliku 
mürgi aga asetas ta oma malahhiitkarpi, mida kandis pidevalt endaga kaasas. Sealt 
puis- 

tas ta arseeni mehe jooki, kuni see kümme päeva hiljem oli surnud, «õnneks tuli 
uurimisele appi keemiateadus, mis avastas ohvris mürgi ning tõi ilmsiks kuriteo,» 
ütles prokurör Decous lõpuks. «On saabunud uus ajastu, mil kuritegu ei jää 
karistamata. Selle uue ajastu esindajad, Brives'i arstid, astuvad härrade kohtunike ja 
vandemeeste ette ning aitavad õiglusel võidule pääseda.» 

Vaatamata prokuröri nendele sõnadele Marie Laiarge'i kohtuasi polekski võib-olla 
muutunud dramaatiliseks toksikoloogia esietenduseks, kui juhus ei oleks etendanud 
oma saatuslikku osa. Nimelt oli Marie' kaitsja maitre Paillet ühtlasi ka «toksikoloogia 
kuninga» Orfila advokaat. 

Paillet taipas kohe, et tema kaitsealuse vastu leidub hulgaliselt süütõendeid. Kuid 
suurim hädaoht peitus selles, et Charles Lafarge'i kehast võidi leida mürki. Kui 
kohtunikke ja vandemehi õnnestub veenda mürgi olemasolus, jääb vähe lootusi Marie 
Laiarge'i õigeksmõistmiseks. Kui aga õnnestub kõigutada veendumust mürgi 
leidumise kohta laibas, võib kaitsealune veel pääseda. 

Vaevalt oli Paillet saanud andmed keemiliste uuringute kohta Brives'is, kui ta 
pöördus nõu saamiseks Orfila poole. Ja Orfila aitaski teda provintsiarstide vastu 
relvastuda. 

Brives'i arstide vähesed teadmised ja lohakus ilmnesid nende ekspertiisiakti igast 
reast. Ammoniaagis lahustuv kollane sade? Orfila viis Paillet' oma laboratooriumi ja 
näitas talle kollaseid sademeid, kus polnud arseenist jälgegi. Teadlane tõestas advo- 
kaadile, et ka metalsed laigud ei tõenda veel midagi, kui neid edasi ei uurita. Brives'is 
oli lõhkenud kolb enne, kui arseenilaigud jõudsid moodustuda. Kes julgeb sellisel 
korral kinnitada arseeni olemasolu? Niisugust asja oleks võinud juhtuda enne Marshi 
aparaadi leiutamist! Kuid nüüd, 1840. aastal, on äärmine jultumus püüda tõestada 
arseeni olemasolu, teadmata midagi Marshi aparaadist. Seejärel pani Orfila oma 
kriitika Brives'i arstide uuringute kohta kirja ja andis selle dokumendi Paillet'le. 


Nii oli Paillet valmistunud kohtumiseks arstide d'Albay ja Massenat'ga, kes 3. 
septembril 1840 tutvustasid kohtule oma uuringuid. Alles hiljuti oli kaitsja juhuslikult 
leidnud tunnistaja, kes oli näinud, kui hooletult käisid Brives'i arstid ümber Laiarge'i 
laiba uurimismaterjalidega. Nad ei pidanud isegi vajalikuks hoida koolnu magu 
puhtas nõus. Enne uurimise algust oli seda hoitud mitu päeva lihtsalt lauasahtlis. 

D'Albay ja Massenat ei saanud kaua nautida publiku tähelepanu, kes võpatades 
kuulas, kuidas laibalt oli eemaldatud magu ja sealt mürki leitud. 

Paillet kuulas neid mõnuldes. Vaevalt jõudsid nad oma ettekande lõpetada, kui 
advokaat püsti tõusis ja hakkas ootamatusest tulbastunud arste küsimustega üle 
külvama. Kas nad on Orfilast midagi kuulnud? Loomulikult, nad on Orfila teoseid 
muidugi lugenud. Kuid milliseid? Kas neid, mis olid ilmunud 20 aastat tagasi? Võib- 
olla härrad arstid ei tea, et selle aja jooksul on paljugi 

muutunud? Võib-olla on härrad kunagi kuulnud James Marshist ja tema aparaadist, 
mille abil selgitatakse arseeni olemasolu? 

Kohtunikud, vandemehed ja publik vaatasid hämmastunult kahvatut Massenat'd, kui 
too tunnistas, et Marshi nimi on talle võõras. Nüüd luges Paillet ette Orfila kirja, 
milles teadlane süüdistas Brives'i arste nõmeduses ja lohakuses. Paillet nõudis Orfila 
väljakutsumist kohtusse. 

Hetk valitses saalis hauavaikus, seejärel mürises aplaus. Kohtu eesistuja de Barny 
suutis suuri vaevu korra jalule seada. Täituski see, mida prokurör Decous oli 
ennustanud: kohtuprotsessi keskseks küsimuseks sai mürgitamise teadusliku 
tõestamise probleem, tõsi küll, pisut teises plaanis. Kahvatu ning erutatud Decous tegi 
ettepaneku kuulutada välja vaheaeg. Pärast seda oli ta end juba kogunud ja teatas, et 
süüdistav pool ei kahtle põrmugi Marie Lafarge'i süüs ega vaidle vastu keemilistele 
uuringutele Orfila ja Marshi meetodite järgi. Kuid süüdistus ei pea Pariisi teadlase 
tülitamist vajalikuks. Prokurör kutsus Limogenist kohale apteekrid Dubois'd (isa ja 
poja) ja keemiku Dupuytreni, kes olid nõus katsetama uute meetodite kohaselt. 

Paillet' protest lükati tagasi. Ta nõudis taas Orfila kohalekut-sumist. Provints oli end 
juba nõrgast küljest näidanud. Kuid kohus nõustus prokuröri ettepanekuga. 

Protsess kestis edasi. Kõikide tähelepanu oli koondunud keemilistele uuringutele. 
Kohalviibijad ootasid kannatamatult uute katsete tulemusi. 

Mõlemad Dubois'd ja Dupuytren ilmusid kohtusaali alles 5. septembril. Nagu üks 
ajaleht kirjutas, ei kahelnud nende sisseastumisel keegi, et «nad tõid endaga kaasa 
sensatsiooni». Esimesena astus ette Dubois-seenior ja andis kohtule üle poole 
uuritavast materjalist «juhtumiks, kui nõutakse täiendavaid uuringuid». Seejärel esitas 
ta oma aruande. Uurijate tähelepanu oli keskendunud maole ja selle sisaldisele. 
Dubois pidas maha terve loengu Marshi aparaadist. Ta kiitis selle omadusi, kuid ei 
hinganudki, et nad olid valmistanud aparaadi ise ja olid kasutanud seda esmakordselt, 
omamata mingeid kogemusi. 

Pärast niisugust sissejuhatust pöördus Dubois pidulikult ja paljutähendavalt 
vandemeeste poole: «Me kasutasime mitmesuguseid võtteid, peamiselt neid, millele 
osutab oma teoses Orfila.» Seejärel jutustas ta üksikasjalikult katse käigust ning 
lõpetas pidulikult: «Me jõudsime järeldusele, et meile antud materjalis pole kübetki 
arseeni!» 

Kohtuprotokollis seisab: «Viimased sõnad tekitasid auditooriumis kirjeldamatu 
elevuse... Madam Lafarge tõusis oma kohalt, ristas käed ja pööras pilgu taeva poole. 
«Virgatsid kihutasid uurimistulemuste teatega lähemasse telegraafijaama 
Bordeaux'sse! Kõikide ajalehtede pealkirjad olid pühendatud toksikoloogiale. Paillet 
nuttis «rõõmust ning triumfist». 


Kuid tema triumf oli enneaegne. Ehkki see kõik tuli prokurörile 

ootamatusena, polnud ta asjata aega raisanud, vaid oli püüdnud ise Orfila ja 
Devergie' töödes orienteeruda. Ta teadis, et mõningatel juhtudel ei õnnestu mürki 
leida maost, vaid maksast ja teistest organitest. Enne kui võidutsev Paillet taipas, mis 
saalis toimub, oli prokurör Decous mõne küsimusega pannud vana Dubois' ja oma 
kutseau kaitsvad Brives'i arstid ägedasti vaidlema. Mõned Dubois' märkused riivasid 
Massenat'd ja vastupidi. Sellest piisas prokurörile ettekäändeks, et väita: «Me otsime 
siin tõde, mitte aga rahuldust enesearmastusele. Teadust on meil tarvis üksnes õigluse 
jaluleseadmiseks ...» Kas eksperdid teavad, et mürgi puudumisel maos ja tema 
sisaldises uurivad Pariisi eriteadlased maksa ja teisi organeid? Kas Dubois ja 
Massenat teavad seda või mitte? Mõlemad kinnitasid ühel häälel, et teavad ja 
nõustusid otsekohe prokurör Decous' ettepanekuga otsida mürki Charles Lafarge'i 
teistest organitest. Advokaat Paillet protestis, kuid asjata. 

«Uute teaduste laviin vajus kohtu peale,» kirjutas sel päeval üks Pariisi 
korrespondent. «Kuni pole tõde jalule seatud, seda ei peata ...» 

Eksperdid siirdusid Le Glandier'sse, protsess aga jätkus teosammul. 

Kohus püüdis välja selgitada, kuidas oli sattunud mürgitatud kook Pariisi läkitatud 
saadetise hulka, miks oli kohtualuse malah-hiitkarbis arseenanhüdriid. Marie Lafarge 
kinnitas, et on süütu, kuid sel polnud enam mingit tähtsust, sest kõik ootasid 
kolmanda ekspertiisi tulemusi. 

Brives'i arstid olid oma varasematest vigadest järeldused teinud. Iga Charles 
Lafarge'i kehast võetud organ asetati eraldi puhtasse nõusse, uuriti Orfila viimaseid 
trükiseid, võeti ka kalmistu mullaproovid ja kirjeldati puusärgi seisukorda. 

8. septembril pöördusid arstid Tulle'i tagasi ja toimetasid kaks kasti kohtusaali, «et 
kohus veenduks uurimismaterjalide hoidmise õigsuses». Analüüside tulemused pidi 
teatavaks tehtama 9. septembril. 

Veel üks päev ja öö! Mida need küll enesega kaasa toovad?! Lõpuks saabus 9. 
september. Hommikul tulid kohtusaali arstid ja apteekrid koos keemik Dupuytreniga. 
Kõikide pilgud peatusid proua Lafarge'il, kuid see säilitas rahu. Ettekande tegi härra 
Dupuytren. Kaua ning üksikasjaliselt kirjeldas ta kogu uurimisprotsessi ja lõpetas siis 
sõnadega: «Me ei avastanud mingeid jälgi arseenist.» Massenat lisas: «Täna töötasin 
ma esmakordselt Marshi aparaadiga ja, nagu mu kolleegidki, olen täiesti veendunud, 
et mürki pole...» 

«Kogu laip on läbi analüüsitud ega leitud ainsatki arseeni-aatomit!» hüüdis 
advokaat Paillet kirjeldamatu rahuloluga. «Seda oleks võinud teha juba mitu kuud 
tagasi ja siis poleks olnud mingit Lafarge'i kohtuasja.» 

Uudis levis otsekohe tänavale. Kõikjalt kostsid heakskiiduhüüded. 

Kõik, nende hulgas ka Paillet, olles uurimistulemuste mõju all, unustasid mürgi, 
mida oli leitud Marie Lafarge'i valmistatud jookidest. Kuid prokurör seda ei 
unustanud. Ta nõudis, et jooke ja Marie LafargeM malahhiitkarbi sisu uuritakse 
samuti Marshi aparaadis. Paillet ei vaielnud vastu. Ta oli veendunud, et oma viga 
tunnistanud arstid ei avasta mürki ka seekord. Sest nad olid juba üks kord leidnud 
arseeni sealt, kus seda polnud! Kuna selleks eksperimendiks mingeid ettevalmistusi 
vaja polnud, siis võis selle sooritada mõne tunni jooksul. Mõlemad Dubois'd asusid 
asja juurde. 

Kohtuistung katkestati. Protokollis on jäädvustatud: «Proua Lafarge eemaldus, 
tänades veetleva naeratusega kõiki, kes tema vastu sümpaatiat olid ilmutanud.» 


Pinge kasvas taas. Kuid seda ei saanud võrrelda eelmiste päevade pingega. 
Lafargistid olid võidujoovastuses. Pärast lõunat kuulas kohus ära eksperdid. 

Nood ilmusid saali süngete nägudega. Dubois viivitas ettekandega. Seejärel teatas ta 
ebakindla häälega, et nii tema kui kolleegid olid avastanud kõikjalt arseenanhüdriidi. 
Üksnes piimas oli nii palju arseeni, et sellega «oleks võinud mürgitada kümme 
inimest». 

Prokurör hüppas oma toolilt püsti. «See tulemus tõestab, et mul on õigus!» hüüdis 
ta. «Olen veendunud, et see naine mürgitas oma mehe.» Ta nõudis Orfila 
kohalekutsumist, et see teeks oma järelduse. Pealegi oli kaitse korduvalt nõudnud 
Orfila osavõttu ekspertiisist. Viimase arvamusel on kaitsele otsustav tähtsus. 

Paillefle ei jäänud muud üle kui nõustuda. Ta oli sügavalt veendunud, et ka Orfila ei 
avasta laibas mürki, nagu polnud leidnud seda tema meetodit kasutavad eksperdid. 
Paillet isegi lootis, et Orfila avastab vea, mille tõttu ekslikult leiti mürki jookidest. 

13. septembri hommikul saabus Orfila Tulle'i. Ta nõudis, et kõik varasematest 
uuringutest osavõtjad viibiksid tema töö juures tunnistajatena. Ka kasutas ta eelmiste 
ekspertide uurimismaterjale ja reaktiive, et keegi ei kahtlustaks, nagu oleks ta Pariisist 
kaasa toonud arseeni sisaldavaid reaktiive. Justiitspalee ühes saalis, kus ta töötas, olid 
kõik uksed-suletud ja valve alla võetud. Orfila katsetas terve öö. Ekspertiisi käigust ei 
saabunud mingeid sõnumeid. Pinge väljendus protestides kohtuhoone juures. Alles 
14. septembri õhtul ilmus Orfila kohtusaali. Mõlemad Dubois'd, Dupuytren ja Brives'i 
arstid järgnesid talle langetatud päi. 

«Me tulime kohtu ette aru andma,» teatas Orfila. Pärast lühikest sissejuhatust tõi ta 
kuuldavale sõnad, mis tulbastasid kogu saali: «Me tõestame esiteks, et Lafarge'i kehas 
on arseeni; teiseks, et mürk ei sattunud sinna meie kasutatud reaktiividest ega haua- 
mullast; kolmandaks, et meie poolt leitud arseen pole organismi loomulik koostisosa.» 

Haaranud mõlema käega peast, ei suutnud advokaat Paillet mõista, kuidas võis 
Orfila, «tema» Orfila talle nii ootamatu hoobi 

anda. Vaevu kuulas ta edasist tunnistust, Orfila oli muutnud ekstraktiks kõik, mis oli 
järele jäänud maost ja selle sisaldisest, ja töödelnud seda siis Marshi aparaadis. Peagi 
olid tekkinud arseeni laigud. Katse hõbeoksiidiga tõestas, et see oli tõepoolest arseen. 
Seejärel oli valmistatud ülejäänud organitest alates maksast ja lõpetades ajudega teine 
ekstrakt. Marshi aparaadis ilmnes, et ka need sisaldavad mitte küll palju, kuid siiski 
arseeni. Seejärel söestas Orfila lämmastikhappe abil kõik sademed, mis olid jäänud 
järele ekstraktide filtreerimisel. Saadud uuest ekstraktist eraldus taas arseen, seejuures 
kaksteist korda rohkem kui eelnevate eksperimentide puhul. 

Mullas arseeni ei avastatud. Järelikult ei saanud arseen laipa tungida hauas. 

Et inimorganismi kuuluva koostisosana leidub arseeni üksnes luudes, siis sellest ei 
ole mõtet pikemalt rääkida. 

Lõpuks avaldas Orfila oma järelduse, mis puudutas eelmiste *ekspertiiside ekslikke 
tulemusi. Esimene ekspertiis oli tehtud iganenud meetodil, teine oskamatult. Marshi 
aparaat on väga tundlik, sellega tuleb osata töötada. 

Kohtu eesistuja esitas Orfilale vaid ühe küsimuse: mis ta arvab, kas leitud arseenist 
piisas inimese mürgitamiseks? Orfila vastas, et seda küsimust saab lahendada üksnes 
kõiki asjaolusid arvesse võttes: haigussümptoome, mürgi hankimise tõsiasja ja 
mürgitatud jooke. 

Umbes kella 19 ajal õhtul lahkus Orfila kohtusaalist. Kartes lafargistide kallaletungi 
teadlasele, käskis de Barny kahel sandarmil teda Pariisi saata. Orfila seletused olid 
tekitanud soki kõikides kohalviibijais. Paillet ei osanud öelda midagi. Marie Lafarge 


kaotas esmakordselt enesevalitsemise. Jõuetu kohtualune viidi vanglasse, kus ta 
haigestus. Kohtuprotsess tuli kaheks päe: vaks katkestada. 

Oma kõnes püüdis advokaat Paillet tõestada, et Marie Lafarge'il on liialt üllas 
loomus, et temas võinuks tekkida mõte mõrvata mees. 19. septembril läksid 
vandemehed nõu pidama. Tund aega hiljem tunnistasid nad Marie Lafarge'i süüdi. 
Peagi kuulutati välja otsus — eluks ajaks sunnitööle. Kuningas Louis Philippe muutis 
selle eluaegseks vanglakaristuseks. 1841. aasta oktoobris viidi proua Lafarge 
Montpellier' vanglasse, kus ta viibis kümme aastat. Seejärel tuberkuloosihaige vang 
vabastati. Mõne kuu pärast suri ta oma süüd üles tunnistamata. 

Esimestel aastatel pärast protsessi ei uskunud kaugeltki kõik kohtuotsuse 
õigsusesse. Nii Prantsusmaal kui ka teistes Euroopa riikides protestiti. Sel teemal 
avaldati ka raamatuid. Nende pealkirjad tunnistavad kahe leeri vahelise võitluse 
ägedusest: «Kaval varas ning salakaval mürgitaja», «Marie Lafarge on süütu!» 

Et kohtuprotsessi tähelepanu keskpunktis seisid küsimused mürgi olemasolu 
tõestamises ja uus teadus toksikoloogia, siis muutusid just need protsessijärgsete 
vaidluste teemaks. 19. sajandi 

esimest poolt iseloomustavatel suurte otsingute päevadel olid paljude arstide, 
keemikute ja farmatseutide pilgud aheldatud ägedate vaidluste objektile — teadusele 
mürkidest. Noored keemikud kippusid Pariisi, et saada Orfila ja teiste prantsuse toksi- 
koloogide õpilasteks. Oli saabumas teadusliku kohtutoksikoloogia ajastu. 


4. Taimemürkide avastamine 


Juba kohtutoksikoloogia sünnihetkest peale tundsid mürgiuuri-jad vankumatut 
seadust, mis on kihutanud ja veel sada aastat kihutab tagant, kohtumeditsiini arengut. 
Nad mõistsid, et ehkki iga samm edasi toob edu, seab see teadlaste ette ka uusi 
probleeme. Sest sel ajal, kui uurijad lahendasid ühe mürgirühma saladuse, avastas või 
siis valmistas loodusteadus, nende õpetaja, üha uusi mürke. 

Põhiliselt anorgaanilisi mürke uuriv Orfila pööras tähelepanu ka mõnedele 
taimemürkidele, mida inimesed olid tundnud juba sajandeid. Sel ajal, kui võitlust 
arseeni, antimoni, seatina, elavhõbeda, fosfori ja paljude teiste anorgaaniliste mürkide 
vastu kroonis edu, jäi väike hulk tuntud taimemürke saladuskatte alla. 

Aluse nende mürkide uurimisele pani saksa apteeker Sertürner, kui ta 1806. aastal 
eraldas oopiumist morfiumi. Järgnevatel aastatel said loodusuurijad ja farmatseudid 
eelkõige eksootilistest taimedest üha uusi mürke. Kuna viimastel oli ühiseid jooni 
(eelkõige olid nad aluselised), siis hakati neid nimetama alkaloidideks. Kõik 
alkaloidid mõjustavad inimeste ja loomade närvisüsteemi. Väikestes annustes on need 
ravimid, suurtes kogustes surmavad mürgid. 1818. aastal said Caventou ja Pelletier 
oksepähk-list strühniini. 1820. aastal leidis Desosse kiinapuust hiniini ja Runge 
kohvist kofeiini. 1826. aastal sai Giesecke surmaputkest konniini. 1828. aastal 
eraldasid Posseil ja Reimann tubakast nikotiini. 1831. aastal sai Mein karumustikast 
atropiini. Umbes kaks tuhat alkaloidi alates kokaiinist kuni akonitiinini ootas oma 
avastajat. Mõne aja pärast lahkusid alkaloidid teadlaste väikestest laboratooriumidest 
arstide, keemikute, apteekrite ja lõpuks ka laia tarbijaskonna käsutusse. Nende 
tervistavaid ning mürgiseid omadusi kasutasid eelkõige arstid. Peagi aga hakkasid 
neid pruukima ka kurjategijad. Suurenes alkaloidide abil sooritatud mõrvade arv. Iga 
mõrva ja enesetapuga sai üha selgemaks, et taime-mürgid põhjustavad surma, jätmata 
endast mingit jälge erinevalt arseenist ja teistest anorgaanilistest mürkidest. 


15. novembril 1823. aastal esines vandekohtu ees Prantsuse peaprokurör de Broe. 
Ta pidas süüdistuskõnet Pariisi noore arsti Edme Castaing'i vastu, keda süüdistati oma 
kahe sõbra tapmises morfiumi abil. 

«Kui seadus peab võimatuks tõestada mürgi olemasolu tahtliku 

mürgitamise asjas, siis tuleks kriminaalkoodeksisse sisse viia uus paragrahv!» 
hüüdis de Broe nördinult. «See paragrahv tuleb sõnastada järgmiselt: «Kuna 
taimemürgid ei jäta jälgi, siis ei ole nende abil sooritatud mõrv karistatav ...» Me 
peaksime hoiatama mõrvareid: teie, mõrvarid, ärge kasutage arseeni ja teisi anorgaa- 
nilisi mürke. Nad jätavad jälje. Kasutage taimemürke! Mürgitage oma isad, mürgitage 
oma emad, mürgitage kõik oma sugulased ja pärandus on teie päralt. Ärge kartke 
midagi. Karistust te selle eest ei kanna. Mingit kuriteokoosseisu pole, sest seda pole 
võimalik tuvastada ...» Erutatud de Broe jätkas: «Kui niisugune jube mõrv taimemürgi 
abil jääb karistamata, pole keegi mürgitamise eest kindlustatud ...» 

10. kuni 14. novembrini 1823 esinesid paljud arstid süüdistuse ekspertidena 
protsessis Edm€ Castaing'i üle. Nende hulgas olid kuulsad Pariisi arstid professor 
Magendie ja stetoskoobi leiutajana meditsiini ajalukku läinud professor Laenneec. 
Kõik nad tegelesid probleemiga, kas doktor Edm€ Castaing oli tapnud oma sõbrad 
Hippolyte ja Auguste Ballet'd, kirjutades neile välja suure koguse uut ravimit — 
morfiini, et saada endale nende varandus. 

Tõestati, et 5. oktoobril 1822. aastal oli surnud täiesti terve Hippolyte oma sõbra 
Castaing'i käte vahel. Tehti kindlaks, et võlgades vaevelnud Castaing maksis 14. 
oktoobril kinni kõik oma võlad, andis emale 30 000 franki ja ostis 10 000 frangi eest 
aktsiaid. 

Tõestati, et Hippolyte'i vend Auguste suri 2. juunil 1823. aastal Saint-Cloud' hotellis 
«Tete Noire» samuti oma sõbra Castaing'i käte vahel pärast ootamatult alanud 
oksendamist ning nõrkust, kusjuures tema silmaterad olid veidralt kokku tõmbunud. 

Pariisi arstide ja keemikute Chaussier', Pelletani, Lhermier', Segalas', Magendie, 
Vanguelini ja Barrueli katsed avastada morfiumi Auguste Ballet' maos jäid 
tulemusteta. Nende 15. juulil 1823. aastalesitatud aruanne rääkis selget keelt teadlaste 
võimetusest alkaloidi avastada. Aurutamise, filtreerimise, magneesiumiga 
küllastamise ja piirituslahuse abil püüdsid nad saada mao-sisaldise ekstrakti, mida 
prooviti keelega, avastamaks kibedat mürki. Morfiumi kibedus tundus neile olevat 
parim mürgi kriteerium. Maitse võrdlemiseks valmistasid nad morfiumilahuse alko- 
holis. Kibedust lahustes nad ei täheldanud. Nad kandsid sellest ette 15. juulil. 

Peaprokurör de Broe nõustus, et morfiumi olemasolu on keemiliselt võimatu 
tõestada. Kui aga algas protsess, lootis ta, et eksperdid räägivad sellest, kuidas 
morfium inimest mõjustab, milline annus on surmav, millised sümptoomid 
iseloomustavad morfiumi-mürgitust ja kas need langevad kokku Auguste Ballet' 
surmaeelse haiguse sümptoomidega. Peale ülalnimetatud arstide ja keemikute kutsus 
ta seepärast välja veel doktorid ja professorid Laenneci, Pigache'i, Micheli, Petit' ja 
Balzaci — kogu Pariisi meditsiini 

koorekihi! Kuid nende ilmumine kohtu ette veenas veel kord, et alkaloidide ees 
ollakse abitu. 

Hiljem tehti kindlaks, et vaatamata individuaalsetele iseärasustele on 1 graan 
morfiumi inimesele surmav annus. Morfiumi-surm saabub tavaliselt nii, nagu oli 
täheldatud Auguste Ballet' puhul: oksendamine, nõrkus, raskus lihastes, 


teadvuskaotus, kesknärvisüsteemi halvatus, millega mõnikord kaasnevad tugevad 
krambid. Morfiumimürgituse kindel tundemärk on silmaterade kokkutõmbumine. 

Kuid Castaing'i protsessil teatas professor Laennec, et mõned inimesed kannatavad 
välja 100 graani, samal ajal kui teised surevad 10 graani morfiumi toimel. Pigache 
viitas silmaterade kokkutõmbumisele kui mürgitustunnusele. Teda toetas Magendie, 
Chaussier ja tema pooldajad aga väitsid vastupidiselt, et morfiu-mimürgitusega 
kaasneb hoopis silmaterade avardumine. Kui de Broe juhtis eksperdi tähelepanu 
sellele, et Pigache ja Magendie on teisel arvamusel, sõnas Chaussier ükskõikselt: 
«Võib olla. Kuid mul on kogemusi rohkem. Pole minu asi, millest mu kolleegid 
räägivad. Mina juhindun oma teadmistest.» 

See kaks päeva kestnud eksimuste, teadmatuse ja abituse etendus sisendas 
Castaing'i ja tema advokaati üha suuremaid lootusi. Seepärast pole ime, et prokurör de 
Broe veenis kirglikult vande-mehi mitte pöörama tähelepanu vastuoludele arstide ja 
keemikute tunnistustes. «Mõelge muu süüdistusmaterjali raskusele ja ärge oma 
õigeksmõistva otsusega innustage teisi mõrvareid järgima Castaing'i eeskuju.» 

De Broe võitis. 1823. aasta 17. novembri õhtul tunnistasid vandemehed Edme 
Castaing'i süüdi Auguste Ballet' tapmises. 

Kuid Castaing'i surmaotsus ei takistanud seda, et teadmine arstide ja keemikute 
abitusest taimemürkide ees levis alguses Pariisis, siis Prantsusmaal ja peagi ka kogu 
Euroopas. Keegi ei tea, kui palju inimesi langes taimemürkide ohvriks arstide koge- 
nematuse tõttu või mõrvarite käe läbi, kes oskasid oma kuritegude jälgi peita 
Castaing'ist osavamalt. 

1850. aastaks oli toksikoloogidel õnnestunud leida reaktiive, mille abil võis tõestada 
alkaloidide olemasolu suhteliselt puhastes lahustes. Parkhape, sublimaat ja teised 
reaktiivid tekitasid neis lahustes sademe või siis hägu. Katsete käigus avastati mõned 
reaktiivid, mis teatud alkaloidides tekitasid värvimuutuse. Tarvitses vaid 
morfiumilahusele lisada mõni tilk lämmastikhapet, kui lahus värvus punaseks. Kuid 
kes siis lõpuks puutuski kahtlaste surmajuhtumite korral kokku puhaste 
alkaloididega? Kas ja kunas oli õnnestunud leida puhast mürki näiteks jookidest? Pea- 
aegu alati olid alkaloidid peidetud sügavale laiba sisemusse, ohvri organitesse, olid 
imendunud eluskudedesse, nagu armastas öelda Orfila. Ja iga kord tuli veenduda, et 
vastupidiselt anorgaa-nilistele mürkidele on taimemürki organitest võimatu avastada. 
Organite ja kudede lagunemisel lõhustusid ka alkaloidid. 

Pärast arvutuid katseid loomadega taimemürkide leidmiseks kurtis Orfila 1847. 
aastal, et nähtavasti ei õnnestugi kunagi avastada alkaloidide ohvrite surma saladust. 
Ta ei teadnud, et kolme aasta pärast tehakse avastus, mis revolutsioneerib 
toksikoloogiat rohkem kui Marshi aparaat. 


5. Stasi meetod taimemürkide eraldamiseks inimese ja loomade 
organeist 


1850. aasta 21. novembri hilisõhtul -tuli Belgia linnade Monsi ja Tournai vahel 
asuva Bury koguduse pastori juurde kolm tütarlast ja noormees. Need olid kutsar 
Gilles, toatüdruk Emmerance Bricourt ning lapsehoidjad Justine Thibaut ja Virginie 
Chevalier. Kõik nad töötasid läheduses asuvas Bitremonfi lossis. Kannatades 
süümepiinade all, otsustasid nad pastorilt nõu küsida. Eelmise päeva õhtul oli 
kivimüüridest piiratud lossis toimunud midagi vapustavat. 


See, millest rääkis kõigi nimel esinev Emmerance Bricourt, oli küllalt veider isegi 
Hennegans'i elanike seas halvas kuulsuses oleva Bitremonfi lossi kohta. Paljud 
uskusid juttu, nagu oleks kolmekümneaastast lossiperemeest krahv Hippolyte Visard 
de Bocarmed lapsepõlves imetanud emalõvi ja andnud koos piimaga edasi ka osa oma 
kurjusest. 

Bocarme oli Hollandi Jaava asehalduri ja tema belglannast naise poeg. Pärast 
saabumist Vanasse Maailma huvitus ta loodusteadustest ja põllumajandusest ning 
hakkas valitsema oma Bitremonfi lossis. 

1843. aastal abiellus Bocarme naise rikkusele lootes Lydie Fougnies'ga. Lydie isal, 
Peruwelzi apteekril, oli kaks last: Lydie ja haiglane Gustav. Alles pärast abiellumist 
sai krahv teada, et äia varandus polnud kuigi suur. Vastne krahvinna sai aastas vaid 
2000 franki rendist, millest ei piisanud kaugeltki noorpaari vajaduste rahuldamiseks. 

Mõne aasta pärast valitses Bitremonfis majanduslik kaos, pealegi mässisid metsikud 
prassingud, jaht ja arvukas teenijaskond krahvipaari tohututesse võlgadesse. Pärast 
vana Fougnies' surma tõusis krahvinna rendis 5000 frangini, kuid ka sellest ei 
piisanud. Et mitte valdust kaotada, tuli kõige kiiremad võlad otsekohe kinni maksta. 
1848. aastal niisugust võimalust ei avanenud. Olukord oli niivõrd meeleheitlik, et 
Bocarme tegi laenu isegi oma teenijatelt. Krahvipaari ainus lootus oli Lydie venna 
Gustavi surm. Nimelt päris suurema osa isa varandusest poeg. Kui ta sureb 
poissmehena, saab tema pärijaks krahvinna. 

Põlvest amputeeritud jalaga Gustav oli väga haiglane. Ta sai liikuda üksnes karkude 
abil. Tema kiire surma arvestus oli põhjendatud. Kuid 1850. aasta kevadel levis jutt 
Gustavi peatsest abiellumisest. Ja tõepoolest selguski, et ta oli ära ostnud vaesunud 

aadliperekonna mõisa ja kihlunud selle perenaise preili de Dudzechiga. 1850. aasta 
novembris saadi kindlaid andmeid peatse laulatuse kohta. Järelikult ähvardas 
Bocarmede pärimislootusi täielik läbikukkumine. 

21. novembri õhtul, kui pastor kuulas toatüdruk Emmerance Bricourfi jutustust 
lossis toimunud uskumatutest õudustest, polnud Gustav Fougnies enam terve ööpäev 
elavate kirjas. Ta oli surnud. 

20. novembri õhtust alates lamas tema vigastatud põskede ja musta kõrbenud suuga 
alasti laip Emmerance'i toas. 

Emmerance jutustas järgmist. 20. novembri hommikul saadi teade, et lõuna ajal 
saabub lossi Gustav, teatamaks sugulastele oma eelseisvatest pulmadest. Pärast seda 
oli toimunud midagi kummalist. Krahvi lastele oli antud käsk süüa köögis, mitte tava- 
kohaselt suures söögisaalis. Gustavi saabumisel serveeris krahvinna ise. Videvikus oli 
Emmerance kuulnud söögisaalist mingit müra, nagu oleks keegi kukkunud. Otsekohe 
pärast seda oli kostunud Gustavi summutatud hääl: «Ah-ah, pardon, Hippolyte...» 
Emmeranece oli jooksnud söögisaali, kuid krahvinna sulges tema ees ukse. Varsti läks 
krahvinna kööki, ja viis saali kuuma veega täidetud nõud. Seejärel hüüdis ta 
Emmerance'i ja kutsar Gillesi appi. «Gustavil hakkas halb. Tulge aidake meid. Näib, 
et ta on surnud. Tal oli rabandus,» seletas krahvinna. 

Gustav lamas saalipõrandal. Ta oli surnud. Krahv Bocarme oli äärmiselt erutatud. 
Pestes oma veriseid käsi, käskis ta Gillesil keldrist veiniäädikat tuua ja surnu riideist 
vabastada. Ta kallas Gustavi suhu äädikat klaaside kaupa ja käskis äädikaga hõõruda 
ka keha. Krahvinna viis venna riided kööki ja viskas need keevasse seebivette. Gillesil 
kästi veel mitu korda laip äädikaga üle kallata ja siis keha Emmerance'i tuppa voodile 
kanda. Poole ööni pesi krahvinna saalipõrandat. Gustavi kargud pesti enne üle, see- 
järel aga põletati. Varahommikul oli krahv hakanud noaga saali põrandatjiaapima. See 
töö kestis lõunani. Alles seejärel oli väsimusest nõrkenud krahvipaar magama heitnud, 


teenijad aga kogusid julgust ja asusid teele Burysse. Ja nüüd küsisid nad pastorilt: 
«Jumala pärast, mida me peame tegema?» 

Pastoril ei tulnudki sellele küsimusele vastata. Enne kui Emmerance oma jutu 
lõpetas, astus sisse kogukonna kirjutaja ja teatas, et homme saabub Toumaist kohale 
uurija. Isegi Sinna oli juba jõudnud kuuldus Gustavi kummalisest surmast. 

22. novembri hilisõhtul saabusid kohale uurija Heughebaert, kolm sandarmit, 
kirurgid Marouze, Zoude ja Cosse, samuti Bury kogukonna kirjutaja. Heughebaert 
kuulujutte ei uskunud, seepärast jättis ta sandarmid Burysse ja läks lossi koos arstide 
ja kirjutajaga. Peagi aga ärkasid temas kahtlused. Bocarme ei võtnud kaua uurijat 
jutule. Läks aega, enne kui ta välja ilmus. Söögisaali kamin oli täis tuhka, millest 
paistsid välja paberite ja raamatute jäänused. Sealsamas võis näha ka 
põrandalaudadelt 

kaabitud laaste. Vastu tahtmist näidati surnut. Krahvinna keeldus tuba pimendavaid 
kardinaid kõrvale lükkamast. Uurija süütas tule ja nägi otsekohe haavu Gustav 
Fougnies' näol. Asjata püüdis Bocarm€ varjata vigastusi oma kätel. Uurija käskis 
arstidel laip otsekohe lahata ja kindlaks teha, kas noormees oli surnud loomulikku 
surma Või mitte. 

Kahe tunni pärast teatasid arstid oma uurimistulemustest. Kannatanu aju oli täiesti 
terve. Mingisugusest rabandusest ei saanud juttugi olla. Suu, keel, kurk ja magu olid 
keemilisest ainest kahjustatud. Arstid järeldasid, et Gustav Fougnies oli surnud talle 
suhu kallatud sööbiva vedeliku toimel. Nad oletasid, et see võis olla väävelhape. 
«Surm on saabunud suu ja söögitoru põletuse tõttu,» teatasid arstid. 

Uurija Heughebaert käskis võtta proovid laiba organitest keemiliseks analüüsiks. Ta 
viibis ise keele, söögitoru, mao, soolestiku, maksa ja kopsude ärastamise juures. 
Sisikond asetati nõudesse, kallati üle piiritusega ja pitseeriti. Kohtusekretär ja 
sandarm pidid nõud otsekohe Tournaisse toimetama. Teised kaks sandarmit vahistasid 
krahvi ja krahvinna. 

Kohe pärast tagasijõudmist Tournaisse üüris uurija tõlla, asetas sellesse kogutud 
materjalid ja sõitis Brüsselisse sõjakooli, kus 1840. aastast alates töötas 
keemiaprofessor Jean Servais Stas. Seda nime oli Heughebaert näinud juhuslikult 
ühes keemiaaja-kirjas. 

Kui Heughebaert tegi talle ülesandeks ekspertiisi, mis tõi keemikule kuulsuse, oli 
Stas 37-aastane. Päritolult flaamlane, oli Stas algul meditsiini ja keemiat õppinud oma 
kodulinnas Löwenis. Kodus oli Stas pööningule ehitanud väikese laboratooriumi, 
mille sisustuse valmistas ise. Selle hulgas oli ka algeline metallist,, klaasist ja 
kirjalakist valmistatud kaal, millega sai kaaluda milligramme. Seda riista säilitas Stas 
talismanina oma pika elu lõpuni. Samas pööningulaboris avastas ta floridsiini. Seda 
saavutust kommenteeris suur rootsi keemik Berzelius järgmiselt: «Niisuguse tööga 
debüteerinud keemik väärib tähelepanu.» 1835. aastal siirdus Stas paljude oma 
kaasaegsete eeskujul Pariisi õppima Gay-Lys-saci, Arago, Dumas' ja Orfila juurde. 
Dumas tundis Stasi vastu poolehoidu ja just temale võlgneski vaene flaamlane tänu, et 
võis peaaegu neli aastat töötada laboratooriumis, kus puutus kokku keemia imelise 
maailmaga. Siin võttis ta enesele julguse parandada Berzeliuse viga, kes alguses 
määras süsiniku aatomkaalu valesti. 

Juba noorest east haiglane, närviline ning vastuvõtlik Stas rikkus oma tervise 
Pariisis täiesti. Nähtavasti ebaregulaarsest ning viletsast toitumisest tingitud maoviga 
piinas teda surmani. Kui Stas aga 1840. aastal Dumas" abiga Brüsselisse 
keemiaprofessorina tagasi pöördus, olid vaevalt ühelgi teisel Belgia keemikul nii- 


sugused teadmised kui temal. Sõjakooli laboratoorium oli halvasti, sisustatud, 
seepärast tegi saksa keemik Liebig Stasile ettepaneku 

tulla Saksamaale. Stas aga jäi kodumaale ja asutas oma teise, eralaboratooriumi 
Champs-in-Ixelles'i tänaval, seejärel kolis Saint-Gilles'i Joncourfi tänava 
laboratooriumisse. Siin elas ta tagasihoidlikult oma elu lõpuni 1891. aastal. 

Heughebaerfi Brüsselisse saabumisel töötas Stas veel Champs-in-Ixelles'i tänaval. 
Siin tegi ta 1850. aasta detsembrist 1851. aasta veebruarini toksikoloogia teise 
epohhiloova avastuse: töötas välja meetodi, mis lubas määrata alkaloidide olemasolu 
kannatanu kehas. 

Kui Stas sai Gustav Fougnies' mõrva analüüsimaterjalid, ei kahtlustanud keegi, et 
tapmine on sooritatud taimemürgi abil. Heughebaert teatas talle, et surma põhjus võis 
olla väävelhape. 

Sööbemürgid olid selleks ajaks küllalt hästi uuritud ja Stas tegi kindlaks, et 
väävelhappemürgitus ei tulnud kõne alla. Nagu enamik kaasaegseist, püüdis ka Stas 
alguses mürki kindlaks teha lõhna ja maitse järgi. Lõhna järgi võis ta määrata üksnes 
äädikhappe. Kuulnud sellest, teatas Heughebaert teadlasele, et laipa oli pestud ja üle 
valatud äädikhappega. Nüüd tekkis Stasis kahtlus, kas äädikat polnud kasutatud 
hoopis mingi teise mürgi toime maskeerimiseks. Ja ometi alustas ta sellest, et püüdis 
avastada äädikhapet laiba suust ja seedeelundeist. Tekkinud kahtlus sundis teda eriti 
ettevaatlikult töötama. Ta teadis hästi, et mürgid lagundu-vad hõlpsasti õhu ja soojuse 
toimel. Et mitte kaotada ning juhuslikult hävitada olemasolevaid aineid, aurutas ning 
filtreeris ta põhiliselt keerukates suletud aparaatides. 

Mao-, soolestiku- ja põiesisaldised, mis anti talle üle piiritusega segatult, kujutasid 
endast mustjashalli körti. Poole sellest pani Stas võimalike hilisemate katsetuste jaoks 
kõrvale, teise osa lahjendas veega, mida oli kasutanud seedetrakti loputamiseks. See- 
järel filtreeris ta lahuse, kuumutas ja destilleeris selle. Niiviisi sai ta punakaspruuni 
vedeliku, mille jagas mitmeks prooviks. Ühe neist aurutas ta siirupiks. Seejuures oli 
selgesti tunda äädika-jõhna. Lisades kahele proovile sööbekaaliumi, sai Stas vedeliku, 
mille lõhn meenutas hiirekust. Kuid seda lõhna tundsid paljud keemikud, kel oli 
tegemist olnud alkaloid koniiniga. Stasi kahtlus, et äädikat oli kasutatud vaid 
maskeerimiseks, sai esimese kinnituse. 

Mis teha, kui Gustav Fougnies on tapetud taimemürgiga? Mis teha, kui laibas on 
üks neist mürkidest, mida veel kunagi polnud sealt õnnestunud leida? Mis teha, kui 
juhus on viinud ta alkaloidi jälgedele? 

Sellest hetkest peale ei lahkunud Stas ööl ega päeval oma laboratooriumist, vaid 
jälgis oma retorte, katseklaase ja reaktiive. 

Järgmise proovi lahustas ta suure koguse alkoholiga ja filtreeris, lisas juurde vett, 
filtreeris taas ja laskis saadust auruda, kuni sai kleepja massi. Viimasele lisas ta taas 
sööbekaaliumi. Äkitselt tundis ta jälle seda erilist kiiresti hajuvat lõhna. Kuid seekord 
oli lõhn palju teravam ning püsivam. Tuntud oli vaid kaks 

taimemürki, mida võis lõhna järgi avastada. Need olid koniin ja nikotiin, viimane 
tubaka erakordselt mürgine osis, mille viiekümnest milligrammist piisab inimese 
tapmiseks mõne minuti jooksul. Ja kas lõhn, mida Stas oli tajunud, ei meenutanudki 
nikotiini oma? 

Niisiis, kas see pole nikotiin? Kas Gustav Fougnies pole äkitselt nikotiiniga 
mürgitatud? 

Stas asetas saadud ekstrakti pudelikesse ja lisas sellele puhast .eetrit. Seejärel laskis 
ta emulsioonil seista. Võtnud emulsiooni pinnale tõusnud eetrist poole ära, laskis ta 


puhtal eetril auruda. Kausikese põhja jäi läbipaistev pruunikas terava tubakalõhnaga 
rõngas. Stas maitses seda keelega ja tundis suus sööbivat tubaka-maitset, mis ei 
kadunud sealt mitme tunni jooksul. Pärast korduvaid proove eetriga, millega kaasnes 
pidevalt üks ja sama tulemus, segas ta maost, soolestikust ja põiest saadud esialgse 
kördi sööbekaaliumiga. Saadud aluselisele lahusele lisas ta sama suure hulga eetrit ja 
loksutas segu emulsiooni tekkimiseni. Kuid seekord ei tahtnud eeter enam eralduda. 
Alles pärast algmaterjali korduvat pesemist vee ja piiritusega ning pärast 
mitmekordset filtreerimist saadud puhtast lahusest, hakkas eeter uuesti eralduma. 
Nähtavasti absorbeeris eeter tubakalõhnalise aine. Seepärast kordas Stas eetriga 
loksutamist kuus korda. Iga kord sai ta õlitao-lise aine, millel oli tüüpiline nikotiini 
maitse ja lõhn. 

Veendumaks, et tegemist on tõepoolest nikotiiniga, katsetas Stas mitmete 
reaktiividega, mida farmakoloogid olid puhta nikotiini määramiseks juba varemgi 
pruukinud. Kui näiteks lähendada nikotiinile soolhappesse kastetud klaaspulk, 
moodustub intensiivselt valge aur. Lämmastikhappega töödeldes muutub nikotiin 
tihedaks kollaseks aineks. Stas aga ei piirdunud tuntud reagentidega. Ta segas puhast 
nikotiini mitmesuguste kemikaalidega, vaatles sademe ja kristallide tekkimist, 
muutusi värvis ja võrdles neid nähtusi samade kemikaalide toimega Gustav Fougnies' 
organitest eraldatud õlitaolisse ainesse. Kõik langes absoluutselt kokku. 

Alles nüüd asetas Stas õlise aine retorti ja kleepis sellele sedeli pealkirjaga 
«Nikotiin Gustav Fougnies' organitest». Retordi saatis ta Tournaisse Heughebaerfile. 
Juurdelisatud kirjas soovitas Stas uurijal huvi tunda, kas krahv. ja krahvinna 
Bocarmel oli kunagi tegemist olnud nikotiiniga või kas olid nad viimast hankinud, 
ning palus endale teatada juurdluse tulemustest. 

Heughebaert sai Stasi saadetise 30. novembril. Võtnud endaga kaasa 
sandarmirühma, läks ta Bitremontfi, käskis kõik lossiruumid läbi otsida ja asus taas 
teenreid üle kuulama. Sealjuures rääkis aednik Deblicgui, et kogu suve ja sügise oli ta 
aidanud krahvil odekolonni valmistada. Selleks hankis Bocarme suure hulga tuba- 
kalehti ja töötles neid lossi sauna sisustatud laboratooriumis. 

«Odekolonni valmistamiseks kasutati tubakat?» küsis Heughebaert. «Jah, tubakat. 
Tubakalehti oli palju,» kinnitas Deblicgui. Selgus, et krahv oli alates 28. oktoobrist 
10. novembrini päev päeva kõrval, mõnikord aga ka öösiti saunas püüdnud 

tubakamahlast «odekolonni» ekstraheerida. 10. novembril oli ta «odekolonni» 
söögisaali kappi asetanud. Järgmisel päeval olid saunast kõik selle töö juures 
kasutatud aparaadid ja klaaskolvid kadunud. Nähtavasti oli krahv nad ise ära 
koristanud, sest ükski teenijaist polnud seda teinud. 

Kogu lossi läbiotsimisel ei õnnestunud Heughebaert'il avastada laboratooriumiriistu. 
Kuid kutsar Gilles teatas, et 1850. aasta veebruaris sõitnud Bocarme ühe Genfi 
keemiaprofessori juurde. Otsekohe sõitis Heughebaert Genfi ja käis kõigi kohalike 
keemikute pool. Lõpuks leidis ta üles Genfi tööstuskooli õppejõu professor Loppersi. 
Viimasele meenus, et alates veebruarist oli külastanud teda mõnel korral keegi Bury 
härra, kelle välimuse kirjeldus klappis Bocarme omaga. Kuid härra nimi olnud Berant, 
kellena ta ka kirjadele alla kirjutanud. Kõikides kirjades tundis Berant huvi üksnes 
nikotiini saamise vastu tubakalehtedest. 

Veebruaris esmakordselt Loppersit külastanud Bocarme-Berant seletanud 
keemikule, et ta saabunud Ameerikast. Seal elavad Beranti sugulased olevat hädas 
indiaanlastega, kes mürgitavad oma nooli taimemürkidega. Tema, Berant, tahab oma 
sugulaste abistamiseks uurida kõiki taimemürke. Seejuures tundnud ta huvi, kas 


taimemürgid tõepoolest ei jäta ohvrisse jälgi. Kui Loppers seda oli kinnitanud, jättis 
Berant hüvasti, kuid oli saabunud juba samal kuul taas Genfi. 

Seekord rääkinud ta Loppersile, et indiaanlased valmistavad tubakalehtedest 
ekstrakti, mis mõne minuti pärast tapab inimese. Euroopas nimetatakse seda ekstrakti 
nikotiiniks. Ta tahtvat ise ekstrakti valmistada ning selle toimet uurida. Loppers 
seletanud talle ekstrakti saamise põhimõtet ja soovitanud vastava aparatuuri tellida 
Brüsseli vasksepalt Vandenberghe'ilt ja apteeker Van-benkelerilt. Mõlemad kinnitasid 
uurijale, et kuni novembrikuuni olid saatnud nad Burysse sada kakskümmend 
mitmesugust kee-miaanumat. Mais oli Bocarme kolmandat korda Genfi sõitnud, 
näitamaks Loppersile esimest nikotiinikogust. Oktoobris demonstreeris Bocarme 
Genfis juba esimesi gramme puhast nikotiini ja teatas, et tal oli õnnestunud sellega 
mürgitada kasse ja parte. 

Samal ajal ei kaotanud Stas ainsatki hetke asjata. Ta selgitas meetodit, mille abil tal 
esmakordselt oli õnnestunud leida alkaloidi laibast. Samal ajal püüdis ta avastada 
nikotiini ka Fougnies' organitest: maksast, keelest ja kurgust. Nüüd, mil Stasi meetod 
on juba teada, on sellest lihtne rääkida. 

Kõik taimemürgid lahustuvad nii vees kui ka alkoholis. Vastupidiselt sellele ei 
lahustu peaaegu ükski inimorganismi osa alustades valkudest ja rasvadest ning 
lõpetades maos ning soolestikus oleva tselluloosiga ei vees ega piirituses. Kui segada 
kördiks peenestatud organid või nende sisaldised suure hulga piiritusega ning lisada 
hapet, siis niisugune lahusti tungib uuritava materjali sisse ning lahustab taimemürgi. 

1850. aasta detsembri alguses, kui Stas mõtestas lahti oma uuri- 

mistulemusi, ta veel ei teadnud, et tema meetod annab toksikoloogiale võimaluse 
eraldada ja määrata kõiki põhilisi taimemürke (hiljem aga ka teisi) alates atropiinist 
kuni delfiniinini. 

Kui Heughebaert läks 2. detsembril uute tähtsate teadetega Stasi juurde, oli viimane 
just jõudnud eraldada nikotiini laiba keelest ja maksast. Nendest leiti nii palju mürki, 
millest piisanuks paljude inimeste tapmiseks. 

Kõik, mida uurija oli teada saanud krahv Bocarme nikotiini-valmistamisest, leidis 
kinnitust Stasi töödes. 

Heughebaert andis Stasile uurimiseks surnu rõivad ja seitse põrandalauda, millel 
Gustav Fougnies oli surnud. Riiete analüüs tulemusi ei andnud, sest need olid hästi 
puhtaks pestud. Kuid põrandalaudadel olid kahtlemata nikotiinijäljed. 7. detsembril 
uuris Stas aednik Deblicgui pükse, mida kandes viimane oli aidanud krahvil 
nõndanimetatud odekolonni valmistada. Nendel olid niko-tiiniplekid. 8. detsembril 
leidsid Heughebaert ja sandarmid kasside ja partide laibad, kelle peal Bocarme oli 
oma mürki katsetanud. Nende uurimine näitas, et loomad olid mürgitatud nikotiiniga. 
27. veebruaril 1851. aastal võttis Stas ette viimase katseseeria. Ta mürgitas koera, 
kallates selle suhu nikotiini. Ta mürgitas veel teise koera ja kallas sellele suhu ka 
äädikat. Esimene katse näitas, et nikotiin ei tekitanud põletushaavu. Teisel korral aga 
täheldas ta samasugust musta põletust nagu oli Gustav Fougnies'lgi. Nähtavasti lõi 
krahv Gustavi põrandale pikali ja hoidis teda kinni, kui krahvinna venna suhu 
nikotiini valas. Et ohver avaldas meeleheitlikku vastupanu, siis oli mürki laiali 
pritsinud. Seepärast pidid mõrvarid laibalt rõivad ära võtma ja need puhtaks pesema, 
samuti kasutama nikotiini varjamiseks äädikat. 

Pärast hoolikat otsimist leidsid Heughebaert ja sandarmid sissemüüritud riistad, 
mida krahv mürgi valmistamiseks oli kasutanud. 

Kui 27. mail 1851. aastal algas Monsis kohtuprotsess krahv ja krahvinna Bocarme 
üle, olid prokurör de Marboese'il niivõrd kaalukad süütõendid, et kohtualuste mäng 


oli juba ette kaotatud. Süütõendite raskuse all ei saanud kumbki eitada, et nad olid 
mürgitanud Gustav Fougnies' nikotiiniga. Krahvinna tunnistas üles, et oli aidanud 
venna mõrva ette valmistada ja sooritada. Kuid kogu süü veeretas ta mehe kaela, kelle 
julmusele ja käsule pidanud ta alistuma. Krahv tunnistas nikotiini valmistamise üles, 
kuid oma õigustamiseks väitis, et oli pannud mürgi veinipudelisse, võtmaks seda 
kaasa Ameerika Ühendriikidesse. Naine ajanud 20. novembril pudelid segi ja kallanud 
vennale veini asemel nikotiini. 

Kuid kõik õigustamiskatsed olid asjatud. Tund aega nõu pidanud, tunnistasid 
vandemehed krahvi süüdi. Krahvinnal õnnestus üldsuse nördimuseks surmaotsusest 
pääseda, sest vandemehed ei tahtnud «daami» tapalavale saata. 1851. aasta 19. juuli 
õhtul raiuti Hippolyte Visard de Bocarme pea Monsis tõrvikute valgusel otsast. 
Bocarme süüasi oli lõppenud. Kuid Jean Servais Stas tegi oma nime keemia ja 
toksikoloogia maailmas surematuks. 

6. Teadlaste heitlus alkaloidiga. Värvusreaktsioon. Esimene sild 
politseijuurdluse ja toksikoloogia vahel. Ambroise Tardieu 


Kas tõesti surematuks? Jah, Jean Servais Stas oli saavutanud tõesti surematuse. Mis 
siis, et tema meetodit täiustati; mis siis, et Braunschweigi keemiaprofessor Friedrich 
Julius Otto hiljem avardas meetodi kasutusvõimalusi, ometi oli Stasi meetod veel 20. 
sajandi keskel alkaloidide avastamise põhiline võte. 

Alkaloidide avastamise võimalus seadis üles uue probleemi, nimelt: millist mürki 
sisaldab Stasi meetodiga saadud ekstrakt? Saksa, prantsuse, inglise, vene, rootsi ja 
itaalia keemikud hakkasid otsima reaktiive erisuguste taimemürkide avastamiseks. 
Aastakümnete jooksul leiti tuhandete katsete abil suur hulk keemilisi reaktiive, mis 
teatud taimemürkide toimel andsid igale alkaloidile tüüpilise värvuse. 

Nende avastuste pioneerid olid Dragendorff, Husemann, Marguis, Fröhde, Ollivier, 
Mecke, Mayer, Wagner, Sonnenschein, Erd-mann, Keller, Merck, Vitali ja Pellagri. 

Mõnda neist nimedest seostatakse teatud reaktiivide või proovidega. Nii näiteks 
läksid käibele «Mecke reaktiiv», «Marguis' reaktiiv» ja «Fröhde reaktiiv», mõeldes 
nende all vastavalt seleeni väävelhappega, formaliini väävelhappega ja molübdeeni 
väävelhappega. 

Kui näiteks lisada morfiumi sisaldavasse Stasi ekstrakti Mecke reaktiivi, värvub 
lahus esialgu oliivikaks, seejärel sinakasviolet-seks, hiljem taas oliivikaks, kuid 
raamitult punasega. Töödeldes Mecke reaktiiviga heroiini sisaldavat ekstrakti, tekib 
rohelisega raamistatud helesinine värvus, mis hiljem muutub oliivikaks. Marguis' 
reaktiiv annab morfiumi, heroiini ja kodeiiniga violetse värvuse, iseloomustades 
niiviisi tervet taimemürkide rühma. Teine mürgirühm avastati nn. Vitali proovi abil. 
Ekstraktile lisati väävelhapet ja seejärel aurustati. Kui kuivainele kaaliumkarbonaat! 
lisades ilmus sinakas värvitoon, võis olla kindel, et tegemist on atropiini, 
hüostsüamiini või hüostsiiniga. Selle rühma alkaloidide määramiseks töötati välja 
eriproovid. Morfiumi määramiseks leiti tosinkond reaktiivi. Tähtsaim neist kandis 
autori — Pellagri nime. Võte oli järgmine. Uuritav aine lahustati kontsentreeritud 
sool-happes. Sellele lisati mõni tilk kontsentreeritud väävelhapet ja aurustati siis. 
Morfiumi olemasolu korral tekkis erepunane värvus. Seejärel, kui lisati lahjendatud 
soolhapet, naatriumkarbo-naati ja joodilahust, muutus punane värvus roheliseks. 

Kõiki neid värvimuutusi ei osatud alguses seletada. Alles saja aasta pärast, kui sai 
selgeks alkaloidide keerukas struktuur, tekkis lootus nende protsesside seletamiseks. 
Ainult mõned alkaloidid ei andnud värvusreaktsiooni. Nende hulgas ka akonitiin. See- 


pärast oli tarvis leida uusi meetodeid niisuguste mürkide avastamiseks. 1863. aastal 
sai keiser Napoleon III aegne Pariis mürgi- 

tamisprotsessi tunnistajaks, kus kuritegu avastati uue meetodi abil. 

Alates 1863. aasta detsembrist kuni järgmise aasta juunini andsid kogu 
Prantsusmaal kõneainet noor lesk de Pauw ja noor arst Couty de la Pommerais — 
mõrvatu ja mõrvar. Nendele lisandus Pariisi kohtumeditsiiniprofessori Ambroise 
Tardieu' nimi. 

«Mul on üksnes kerge koolera. Kuid doktor de la Pommerais lubas, et juba homme 
olen terve.» Need olid viimased sõnad, mida proua de Pauw 17. novembril kuuldavale 
tõi. Mõne tunni pärast oli ta juba surnud. Haigus oli olnud lühiajaline. See algas ööl 
vastu 17. novembrit. Alguses oli proua de Pauw'l kõhuvalu ja ajas oksele. Seejärel 
tundis ta üldist nõrkust. Naabrid kutsusid üleni külmas higis oleva haige juurde arstid 
Blasces' ja Gaudinot'. Arstid pöörasid eelkõige tähelepanu haige südamele, mis tuksus 
korrapäratult. Gaudinot kahtlustas maomulgustust. Haige keeldus arstide teeneist ja 
palus kohale kutsuda doktor de la Pommerais'. 

Peagi ilmus see kohale ja jäi haigega kahekesi. Naabrid ja uudishimulikud 
kogunesid maja ette. Enamik neist tundis noort arsti. Mõni aasta tagasi, umbes 1861. 
aastani oli doktor sageli lese majas käinud. Saabunud Orleans'ist, oli noor homoöpaat 
ravinud proua de Pauw' surmahaiguses vaevlevat meest. Pärast mehe surma sai noor 
lesk arsti armukeseks. Hiljem aga abiellus de la Pommerais materiaalsetel kaalutlustel 
preili Dubiczyga ja jättis lese maha. Kuid mõne aja pärast nähti doktorit taas lese 
pool. Üldiselt oli see tavaline lugu. Mehel oli armuke, seejärel abiellus ta jõuka 
daamiga ja pöördus oma armastatu juurde tagasi. Enne haiguse algust oli de la 
Pommerais viibinud hulk aega lese korteris. Viimane oli saatnud mehe heas meeleolus 
majaukseni. 

Umbes kella kolme paiku päeval ilmus de la Pommerais langetatud päi tänavale ja 
teatas kogunenud inimestele, et proua de Pauw on surnud koolerasse. Ta oli välja 
kirjutanud surmatunnistuse ja kinnitas, et hoolitseb matuste eest ise. 

Proua de Pauw ja de la Pommerais poleks kunagi üldsuse tähelepanu keskpunkti 
tõusnud, kui Pariisi politseiülem Claude poleks 20. novembril saanud anonüümkirja. 
Kirja autor soovitas Claude'il tunda huvi, kas doktor polnud huvitatud lese surmast 
materiaalsetel kaalutlustel. 

Claude andis ühele oma alluvale ülesande hankida teateid de la Pommerais' kohta. 
Korraldus oli puhtformaalne. Kuid saadud andmed äratasid Claude'is huvi. Kadunu 
oli Pariisi kindlustusseltsides kindlustatud erakordselt suure summa — 550 000 frangi 
eest. Pealegi oli de la Pommerais äsja esitanud kindlustusseltsidele testamendi, milles 
nõuti kindlustussumma väljamaksmist arstile, sest tema hoolitsevat lahkunu laste eest. 
Kergemeelne ning alati rahahädas mängur de la Pommerais aga oli hiljaaegu han- 
kinud endale hästi sisustatud arstikabineti. Oma nime ees oleva «de la» oli ta ise 
lisanud. Arsti ämm proua Dubiczy ei usaldanud väimeest põrmugi ja hoidis pidevalt 
tütre varandusel silma peal. 

Kuna naise vara vabanes pärast ämma surma kontrolli alt, päästis see Pommerais' 
pankrotist. Kuid 1863. aasta keskel vajas arst jälle raha ja taastas suhted endise 
armukesega. Mõne aja möödudes sõlmis proua de Pauw kindlustuslepingud. Tema 
surma korral pidi hüvis välja makstama de la Pommerais'le. 


Seoses elukindlustusega olid proua de Pauw' tervist uurinud tuntud arstid Nelaton ja 
Velpeau. Veel suve lõpul oli lese tervis olnud suurepärane. Kuid otsekohe pärast 
kindlustuslepingu sõlmimist olid naabrid kuulnud, kuidas proua de Pauw öösel trepil 
kukkus. Järgmisel hommikul polnud lesk võimeline tõusma ning kurtis kõhuvalu. 
Kohalekutsutud NElaton ja Velpeau ei leidnud mingit tervisehäiret. Sealsamas 
tutvusid arstid de la Pomme-rais'ga, kes palus NElatoni informeerida kindlustusseltsi 
sellest, et proua de Pauw'1 ägeneb siseorganite haigus. NElaton kandis selle teate 
noore arsti kogenematuse arvele. Peagi proua de Pauw paranes ja oli kuni 16. 
novembri ööni täiesti terve. 

Politseiülem Claude'i huvi kasvas. Ta hakkas ise asja uurima. Kuid enne selle otsuse 
langetamist külastas teda proua Ritter. Viimane oli kadunu õde. Ta ütles, et ei tohi 
varjata seda, mida teab. Pärast proua de Pauw' kukkumist trepil oli õde teda külas- 
tanud. Kuid külalise üllatusel polnud piiri, kui kuulis, et õde olevat täiesti terve. Tema 
sõber de la Pommerais olevat visanud trepile mingi koti, et naabrid kuuleksid 
kukkumist. De la Pommerais mõelnud välja geniaalse plaani, mis pidi vabastama 
naise elu lõpuni rahamuredest. Mees aidanud tal sõlmida mitu suurt kind- 
lustuslepingut. Nüüd simuleerivat ta arsti abiga rasket haigust. Kui kindlustusseltsid 
veenduvad tema parandamatus haiguses, nõustuvad nad surmajärgse summa asemel 
talle maksma igakuuselt 500 franki rendist. 

Proua Ritteri keelitused loobuda niisugusest pettusest olid jäänud tagajärjetuks. Kui 
ta aga sai kuulda kindlustuslepingute testamendist, olevat ta palunud õde järele 
mõelda: de la Pommerais võib teda ka tappa. Kuid õde talitas siiski oma armukese 
tahtmise järgi. 

1863. aasta novembris Claude veel ei aimanudki, et kunagi kujuneb toksikoloogiast 
kriminalistide parim abiline ja et 50 aastat hiljem moodustatakse Pariisi politseis üks 
maailma esimesi politsei keemialaboratooriume. Kuid de la Pommerais' asjas oli ta 
nagu Heughebaert'gi kriminalistide ja teadlaste tulevase tiheda koostöö algataja. Kohe 
pärast vestlust proua Ritteriga käskis ta uurijal Gonet'1 laip ekshumeerida ja kindlaks 
teha, kas lesk pole mitte mürgitatud. Asja uurimine anti Ambroise Tardieu' kätte. 

Tardieu ja tema assistent Roussin alustasid uurimist 30. novembril, kolmteist päeva 
pärast lese surma. Nad ei täheldanud mingeid siseorganite kahjustusi. Kõik organid, 
eriti süda, olid täiesti terved. Surma ei saanud põhjustada ei koolera ega maohäired. 
Seepärast hakkaski Tardieu otsima mürki. Samal ajal laskis Claude vangistada de la 
Pommerais' ja tema maja läbi otsida. Läbiotsimise 

ajal leiti lese armastuskirjad arstile ja homöopaadi kohta ebatavaliselt rikkalik 
mürgikogu. Seal oli arseeni, sublimaati, strühniini, akonitiini, atropiini ja muid 
mürgiseid aineid. Nende hulgas tsüankaaliumi, sinihapet ja digitaalist. 

10. detsembril andis Claude Tardieu'le üle Pommerais' mürgikogu ja konfiskeeritud 
kirjad. Kümme päeva ootas ta asjatult mürgi avastamist. Uurija muutus rahutuks ja 
läks Pariisi ülikooli laboratooriumi, kus Tardieu ning tema assistendid töötasid keset 
auravaid laborinõusid. Meeste meeleolu oli vilets, sest nad olid kasutanud juba kõiki 
anorgaaniliste mürkide tõestamise vahendeid. Pealegi olid teadlased mitu päeva 
otsinud laibast ka alka-loide. Tardieu oli valmistanud Stasi meetodi järgi ekstrakte ja 
proovinud värvusreaktsioonidega. Tõmmised olid maitselt kahtlaselt kibedad. Kuid 
ükski reaktsioon ei vihjanud taimemürgile. Toosama kibe maitse aga äratas Tardieu's 
mõtte, et surm võib olla tingitud taimemürgist, mille jaoks veel reaktiivi pole. Tardieu 
heitis Claude'ile ette, et kriminaalpolitseil, rääkimata politseist üldse, pole 
toksikoloogiast udustki aimu. Sest muidu ei esitaks politsei vaid laipu ega ootaks 
toksikoloogidelt imet. Vaja on hoolikalt vaadelda sündmuskohta ning leida 


toksikoloogidele vajalikke jälgi. Töö oleks palju lihtsam, kui eksperdid saaksid ana- 
lüüsida kannatanu okset või selle jälgi põrandal. Need sisaldavad alati rohkem mürki, 
kui seda on võimalik laibast avastada. 

Tagajärjetuist analüüsidest nördinud Claude lahkus laborist. Tardieu ei teadnud, mis 
nüüd ette võtta. De la Pommerais' mürgi-kollektsiooni esialgne uurimine ei viinud 
asja palju edasi. Kollektsioonis oli mürke liiga palju. Armastuskirjad Tardieu'd 
alguses eriti ei huvitanud, sest ta pidas neid oma töö suhtes ebaolulisteks. Pealegi oli 
oma muredesse uppunud Claude unustanud näidata talle kirjades kohti, mis võinuksid 
toksikolooge huvitada. 

Pärast kõiki ebaõnnestumisi otsustas Tardieu laiba erinevatest organitest saadud 
ekstraktid, nagu ta hiljem väljendas, «viia otse katsekoera verre ja vaadelda, kas üldse 
mürgitust toimub». 

Tardieu teadis, et juba Stas oli teinud niisuguseid katseid, kuid ainult muude 
meetoditega avastatud mürkide olemasolu kinnitamiseks. Peagi hakkas loom 
oksendama ja langes jõuetult maha. Koera süda tuksus korrapäratult ning jäi ajuti 
seisma. Kuue ja poole tunni pärast hakkas süda lööma 45 korda minutis. Hingamine 
oli pinnapealne ning raskendatud. Nii kestis see 12 tundi. Pärast seda tuli koer 
meelemärkusele. 

Nüüd oli Tardieu kindel, et tegemist on südametegevust halvava mürgiga. See 
klappis ka proua de Pauw' surmahaigusega. 

Tardieu kontrollis taas de la Pommerais' apteeki. Sealjuures torkas talle silma 
digitaalis, mille toime oli 1775. aastal avastanud inglise arst Weithering. Seda ravimit 
võis kasutada üksnes väga väikses annuses. Suurema koguse puhul tabas 
südamelihaseid halvatus ning saabus surm. Siit paralleel lese surmaga. Selleks ajaks 
tehti kindlaks, et de la Pommerais oli hankinud 11. juunil 

1863. aastal terve grammi, 19. juunil aga veel kaks grammi digitaalist. Läbiotsimise 
ajal leiti sellest üksnes üks kahekümnen-dik. Ja kui Tardieu oli läbi lugenud kirjad, 
veendus ta üha oma oletuse õigsuses. Nüüd ta taipas, miks oli Claude andnud talle 
kirju lugeda. Kirjades räägiti digitaalisest. Mõni nädal enne surma kirjutas de Pauw 
oma armukesele, et oma tuttavate soovitusel võtab ta digitaalist enda ergutamiseks. 
See oli kuidagi veider. 

Tardieu otsustas apteegist järelejäänud digitaalist süstida koerale. Umbes 12 tunni 
pärast heitis loom hinge. Sümptoomid: oksendamine, erutus, nõrkus, südame 
ebarütmilisus ning täielik peatumine. Nüüd oli Tardieu kindel, et lesk de Pauw oli 
surnud digi-taalisemürgitusse. Nähtavasti teadis de la Pommerais, et digitaalist on 
võimatu avastada. Peale selle kahtlustas Tardieu, et de la Pommerais oli veennud 
armukest mingil ettekäändel kirjutama digitaalisest. Nähtavasti tahtis ta igaks juhuks 
oma seljatagust kindlustada. Kirjad pidid tõendama, et proua de Pauw oli kerge- 
meelselt ja tema osavõtuta kasutanud mürgiseid ravimeid. 

Kuid Tardieu teadis, et tema isiklikud kahtlused pole mingi tõendusmaterjal. 
Kannatanu organite ekstrakt esimest koera ei tapnud. See võimaldab de la 
Pommerais'l väita, et mürk polnud põhjustanud proua de Pauw' surma. Tardieu 
otsustas katsetada konnadega, sest farmakoloogid olid kindlaks teinud, et südame- 
ravimite mõju kindlakstegemiseks inimesele sobivad kõige paremini just konnad. 

12. detsembri õhtul tuli Claude'i käsul Tardieu' laboratooriumisse Surete esindaja ja 
andis üle mitu pitseeritud pakki. Need avanud, leidis Tardieu sealt proua de Pauw' 
magamistoast pärit oksejälgedega põrandalaudade osi ja oksejälgede kaapeid põranda 
muudest kohtadest. 


Politseiülem Claude oli reageerinud ekspert Tardieu rahulolematusele, et politsei oli 
sündmuskoha liiga pealiskaudselt üle vaadanud. Claude uuris veel kord toa üle ja 
leidis ekspertiisile vajalikke täiendavaid materjale. 

Juba samal päeval hakkas Tardieu tegema uusi analüüse. Ta lootis, et isegi kuivanud 
okse sisaldab mürki rohkem kui laiba organite ekstrakt. Oksejäljed olid põrandalt, 
eriti aga laudade pragudest hoolikalt välja kaabitud. Pärast piirituse lisamist, filtree- 
rimist, pesemist ja aurutamist sai Tardieu ekstrakti. 

Seejärel avas ta kolme konna südamed. Kõikide loomade südamelöökide arv oli 
peaaegu ühesugune: 40—42 lööki minutis. Esimese konna jättis ta kontroll-loomaks. 
Teisele süstis ta kuus tilka lahust, mis oli valmistatud ühest sentigrammist puhtast 
digitaalisest ja 5 grammist veest. Kolmandale konnale süstiti okse-ekstrakti. 

Katse näitas, et sel ajal, kui esimese konna süda töötas normaalselt veel pool tundi, 
siis kahe ülejäänud konna südamed talitasid täpselt ühesuguselt: kuus minutit hiljem 
oli löökide arv 

vähenenud 20-ni, kümne minuti pärast hakkasid südamed töötama ebaregulaarselt. 
Kolmkümmend üks minutit hiljem südamed seisatusid. 

Et olla täiesti kindel, kordas Tardieu katseid. Need kestsid kaks nädalat. 29. 
detsembril 1863. aastal palus ta Claude'i hankida veel uurimismaterjali surnu 
magamistoast. Seekord aga tahtis ta saada proove kohtadest, kuhu okse ei võinud 
sattuda. Tardieu valmistas ekstrakti ka nende laudade kaabetest. Ta soovis vältida 
võimalust kahtlustusteks, et näiteks põrandavärv võib sisaldada digitaalise toimele 
lähedast surmavat mürki. Need katsed konnadega tulemusi ei andnud. Seejärel andis 
Tardieu uurija Genet'le üle oma järelduse, milles kinnitas, et proua de Pauw on surnud 
digitaalisemür-gituse tagajärjel. 

Tardieu aimas, et de la Pommerais' kaitsja maitre Lachaud hakkab kahtluse alla 
seadma taimemürgi olemasolu füsioloogilist tõestamist. Kui teadlane võinuks tol 
korral näha seitsekümmend aastat edasi, poleks tal Lachaud' kallaletunge tarvitsenud 
karta, sest kolmveerand sajandi kogemus tõestas tema meetodi õigsust. 

1938. aastal toimus Brüsselis protsess, milles 59-aastast Marie Alexandrine Beckerit 
süüdistati üheteistkümne inimese mürgitamises digitaalisega. Kohtualusele mõisteti 
eluaegne vanglakaristus. Mürgi avastamisega laipadest tegelesid tuntud toksikolcogid, 
farmakoloogid ja füsioloogid Brüsseli kohtuarsti Finguit' juhtimisel. Nad kasutasid 
kõiki tuntud teadussaavutusi. Nii oli 1863. aastal veel laps olnud Heinrich Kihani 
peaaegu kogu oma elu pühendanud digitaalise saladuste selgitamisele. Kiire 
lagunemis-. protsess raskendas väga digitaalise eraldamist laibast. Mürgi 
avastamiseks oli ainuõige võimalus uurida okset, mis aitas ka Tardieu'l edu 
saavutada. Kiliani nimi on antud tema poolt avastatud digitaalise keemilisele 
värvusreaktsiooniie. Kuid selle sinine ja sinakasroheline värvus tekkis vaid digitaalise 
suure koguse puhul, mida aga mürgi erakordse tugeva mõju tõttu tapmiste puhul ei 
kasutatud. Seepärast tegid kohtueksperdid ikka veel füsioloogilisi eksperimente 
konnasüdametega, mida Tardieu oli ette võtnud juba 1863. aasta detsembris. 

1864. aasta kevadel, kui algas protsess Couty de la Pommerais' üle, oli Tardieu üksi. 
Ta polnud eksinud, oodates kaitse kallaletungi. Lachaud ründas ägedalt Tardieu' 
meetodit. Kus on mürk, mis olevat tapnud proua de Pauw'? Kus seda võib näha ning 
katsuda? Kus võib näha kasvõi üht värvusreaktsiooni, mida toksiko-loogid peavad 
taimemürkide olemasolu tõestuseks? Midagi pole. Tardieu teab, et ei või kohtule 
näidata ainsatki värvusreaktsiooni.. Kuid auahnus ei anna talle asu. Lihtsalt hirmus 
mõelda, millisele teele on asunud Tardieu, kui jutt on süüst või süütusest, elust või 
surmast. Milline jultumus kanda üle konnasüdametega tehtud katsed inimorganismile! 


Milline põlgus organismide mitmekesisuse ja eripära vastu. Tardieu võib teha 
tuhandeid loomkatseid, kuid tal ei õnnestu ühtki mõtlevat olendit veenda, et inimese 
südame ja 

konna südame vahele võib panna võrdusmärgi. Las ta teeb surnutest sadu ekstrakte 
ja süstib neid konnadele. Siiski ei õnnestu tal kohtunikke ja vandemehi veenda, et 
laipades on salapärane digitaalis. Ja häält tõstes kuulutas Lachaud: «Kui ma olen 
Õigesti informeeritud, siis arvab teadus, et taimemürgid tekivad taime-valkude 
lagunemisest. Kas härra Tardieu'l ei teki hetkekski mõtet, et laipades, ka proua de 
Pauw' laibas, toimub valkude lagunemine, mille tulemusel tekib mürk, millel pole 
midagi ühist digitaalisega, kuid tapab konni ometi. Selle peale pole Tardieu'l ilmselt 
aega mõelda olnud. Kuid kohus ja vandemehed mõtlevad selle peale.» 

Lachaud' kärarikas rünnak ei päästnud de la Pommerais'd süüdimõistmisest ja 
surmanuhtlusest 9. juunil 1864. aastal. Lachaud'l ei vedanud, sest Tardieu polnud 
saanud surmavat mürki mitte laibast vaid oksest. Geniaalne mõte laibas moodustuvate 
mürkide kohta tundus sel ajal nii totrana, et ei avaldanud mõju kellelegi. See tundus 
olevat vaid advokaadi väljamõeldis, kes meeleheitlikult otsis oma kaitsealusele 
mingisugustki õigustust. Kuid nagu näitas tulevik, oli mõte iseenesest õige. 


7. Kuidas eristada koolnumürki taimemürgist 


13. märtsil 1882 pidas advokaat Montagu Williams Oid Bailey kohtus Londonis ühe 
oma hiilgavamaist kõnedest. Vandemeeste, prokuröri söör Herschelli, kohtunik söör 
Henry Hawkinsi ja pealtkuulajate pilgud olid pöördunud kolmekümneaastase süüaluse 
poole, kelle surnukahvatut nägu raamisid tumedad juuksed. See oli arst George Henry 
Lamson, keda süüdistati selles, et ta oli 3. detsembril 1881. aastal mürgitanud 
akonitiiniga oma halvatud kaheksateistaastase naisevenna Percy Johni. Kohtuistungil 
viibisid ka eksperdid Guy hospidali keemia ja kohtumeditsiini professor Thomas 
Stevenson ja Westminsteri hospidali doktor August Dupre, kes kinnitasid, et laiba 
uurimisel olid avastanud nad akonitiini omadustega alkaloidi. 

Pika aja jooksul polnud ükski mõrvaprotsess Londonis meelitanud kohale nii palju 
pealtvaatajaid, eriti naisi. Võib-olla oli asi selles, et mõrvas süüdistati arsti, aga võib- 
olla hoopis Lamsoni omapärases isiksuses. See inglise pastori poeg oli 1876. aastal 
Balkanil osa võtnud Serbia-Türgi sõjast, kus oli muutunud morfi-nistiks. 1878. aastal 
abiellus Londonisse tagasi pöördunud Lamson vaeslapsega, kellele vanemad olid 
jätnud väikese päranduse. Mõne aja oli Lamson pidanud arstiametit Bournemonthis. 
Pärast rahalist krahhi sõitis Lamson 1881. aastal Ameerikasse. Igaüks teadis tema 
tagasipöördumise lugu, igavest morfiumijahti, tema teisest sõidust Ameerikasse, 
uuesti saabumisest Londonisse, kus polnud ulualust ei talle ega naisele. 

Kohus jälgis samm sammoult tema käekäiku kuni 3. detsembrini 1881, kui 
ootamatult oli surnud arsti nääl Percy. 

Muidugi oli ka mõrvamotiiv: meeleheitlik rahapuudus. Lamsoni võis päästa vaid 
Wimbletoni internaatkoolis õppiva mõlema jala halvatuse tõttu ratastooliga liikuva 
naisevenna surm. Kumbki õde oleks sel juhul pärinud poole venna varandusest. 
Protsessil oli juba mitu korda arutatud noormehe surma üksikasju. Kõik algas 
Lamsoni ootamatust kirjast detsembri alguses naisevennale, milles ta teatas, et sõidab 
koos naisega Pariisi ja kavatseb enne lahkumist külastada Percyt. 


3. detsembri õhtul saabus kõhn, kahvatu ning kurnatud Lamson Wimbletoni. 
Koolijuhataja härra Bedbrook viis külalise Percy juurde ning viibis nende 
kokkusaamise juures. Bedbrook kostitas Lamsoni šerriga. Lamson palus Šerri juurde 
suhkrut ja võttis kohvrist välja juba tükeldatud piruka, andis ühe tüki Percyle, teise 
Bedbrookile, kolmanda võttis endale. Ülejäänud pirukatükid 
pani ta lauale. Söögi ajal Ameerikast rääkides võttis ta taskust mõned kapslid, mis 
olevat «ravimite sissevõtmise kergendamise ameerikalik avastus». Ulatades üht 
kapslit Bedbrookile, ütles külaline, et toonud selle just eriti koolijuhatajale juhuks, kui 
õpilastel tuleb kibedaid ravimeid pruukida. 

Seejärel oli avanud Lamson ühe kapsli, puistanud sellesse suhkrut, sulgenud taas ja 
ulatanud selle naerdes Percyle, tehes ettepaneku näidata Bedbrookile, kui lihtne on 
seda alla neelata. Percy täitis õemehe soovi meeleldi. Otsekohe seejärel oli Lamson 
hüvasti jätnud, sest ta ei tahtnud järgmisele rongile hiljaks jääda. 

Umbes kümme minutit pärast Lamsoni lahkumist oli Percy kokku varisenud. Teda 
ajas oksele ning mattis hinge. Aeg-ajalt oli noormees nii erutatud, et mitmel 
kaasõpilasel oli tegemist tema kinnihoidmisega. Arstid Berry ja Little ei suutnud 
haiget aidata. Kell 21.30 valud suurenesid. Noormeest haarasid külmavärinad. 
Kannatused olid niivõrd hirmsad, et doktor Little tegi talle mitu korda morfiumisüste. 
Kell 23.20, pärast kirjeldamatuid piinu, Percy suri. 

Lahkamisel, mida sooritasid arstid Bond, Berry ja Little, ei avastatud peale väikese 
verevalumi kopsus midagi, millega seletada Percy surma. Lõpuks järeldas doktor 
Bond: taimemürgist põhjustatud mürgitus. Kahtlus langes Lamsonile. Oli ju Percy 
haigestunud kohe pärast tema lahkumist. Ka oli lugu Lamsoni ravimikapsliga 
kahtlane. 

4. septembril saabus koolimajja politseiinspektor Fuller, kes uuris läbi surnu toa 
ja võttis kaasa ülejäänud piruka, šerri ja suhkru. Scotland Yardi inspektor Butcher 
hakkas Lamsoni otsima. Kuid arst oli juba Prantsusmaale sõitnud. See suurendas 
kahtlust, mis muutus veendumuseks, kui pärast esimesi kirjutisi ajalehtedes tuli 
politseisse keegi apteeker, kes müünud 24. novembril Lamsonile 2 graani atropiini. 
Inspektor Butcher teatas sellest peasuperintendent Williamsonile. Seersant Moser 
saadeti Pariisi Lamsoni 

arreteerima. Kuid enne Moseri jõudmist Pariisi .tuli Lamson Londoni tagasi ja ilmus 
Butcheri imestuseks Scotland Yardi. Lamson teatas, et on naisevenna hirmsast 
surmast ja temale langenud kahtlustusest vapustatud. Ta olevat absoluutselt süütu. Ta 
tulnud tagasi nimelt tõestama oma süütust. Lamson oli pruukinud morfiumi ning 
erutatud. Arreteerimisel leidis inspektor Butcher tema juures raamatu, milles kirjeldati 
taimemürkide toimet. 

Sel ajal algatas toksikoloogilised uuringud Londonis (nagu muudki 
kohtumeditsiiniekspertiisid) prokuratuuri palvel siseminister. Seekord tehti ekspertiis 
ülesandeks doktoritele Stevenso-nile ja Duprele. Thomas Stevenson oli 1878. aastal 
Guy hospidalis asunud Alfred Taylori vabanenud ametikohale. Stevenson ei jälginud 
kõike uut, vaid oli pigem ülikonservatiivne. Kuid ta oli oma vananenud 
laboratooriumi kasutades kohusetundlikult osalenud paljudes viimaste aastakümnete 
keerukates mürgitamisprotses-sides. 

8. detsembril said Stevenson ja Dupre uurimiseks šŠerri, piruka ja suhkru, pitseeritud 
purgid mao, maosisaldise, maksa, põrna, neerude ja põiega. Stasi meetodit kasutades 
sai Stevenson ekstraktid, mis alkaloidsete reaktiividega andsid tugeva sademe. 
Morfiumireaktiivid tunnistasid üksnes selle mürgi jälgi. See oli tingitud doktor Little'i 
süstidest ega seletanud Percy surmapõhjust. Stevenson jätkas otsinguid. Ei 


õnnestunud leida atropiini, mida Lamson apteegist oli ostnud. Kuid ajapikku oli 
Stevenson arendanud erakordse (ning ohtliku) võime eristada mürke keelega. Ta oli 
maitsnud umbes viitkümmet taimemürki ja tundis niivõrd hästi üksikute alkaloidide 
maitset, et sageli ennustas nende olemasolu juba enne värvusreaktsiooni. See oli tema 
moodi, kes pooldas ajast ja arust läinud võtteid. Lamsoni asjas tuli see kalduvus talle 
kasuks. Kui Stevenson oli ära tundnud akonitiini maitse järgi, ei teadnud ta veel, et 
firma «Allen £ Hanbury» töötaja oli oma tunnistust täpsustanud. Raamatute 
kontrollimisel selgus, et 24. novembril oli Lamsonile müüdud mitte atropiini, vaid 
akonitiini. 

Stevenson katsetas kõikide alkaloidireaktiividega, kuid tulemuseta. Seejärel tegi ta 
akonitiini määramiseks, mille jaoks 1881. aastal polnud reaktiivi (ja seda pole senini), 
Tardieu' eeskujul loomkatseid. Ta süstis valgetele hiirtele puhast akonitiini, mida 
mõned arstid kasutavad neuralgia puhul valuvaigistava määrdena, samuti ka laibast 
saadud ekstrakti. Hiired surid 30 minuti möödudes, kusjuures sümptoomid olid 
sarnased. Seejuures täheldati loomadel erakordset erutusseisundit. Selleks ajaks sai 
Stevenson teada apteegitöötaja täpsustatud tunnistusest. Et müügil oli mitmesuguseid 
akonitiinipreparaate, kasutas ta nüüd firma «Allen £x Hanbury» originaaltinktuuri. 
Nüüd andsid loomkatsed puhta mürgi ja ekstraktiga täpselt ühesuguseid tulemusi. Ja 
lõpuks tegi Stevenson katse, mis tõendas, kui lihtne on 

tapmiseks piisavasse mõnesse milligrammisse akonitiini lisada kõigi silme all mürgi 
maitset ära võtvat suhkrut. 

Oma uuringute tulemustest kandsid Stevenson ja Dupre ette Lamsoni protsessi 
neljandal päeval. 

Sel päeval oli saal rahvast lõhkemiseni täis. Kõik tahtsid teada, mida võtab ette 
Lamsoni kaitsja Montagu Williams ristküsitlusel, hajutamaks üha enam kogunevaid 
pilvi tema kaitsealuse pea kohalt. 

Williams ei petnud juuresolijate lootusi, ehkki need ei saanud kohe aru, kuhu 
advokaat tüürib. Pärast hulk aega kestnud Ste-vensoni küsitlust päris kaitsja: kas 
Stevenson on kindlalt veendunud, et ta on leidnud Percy Johni laibast taimemürki 
ning viimane on surnud akonitiinimürgitusse? Stevenson kinnitas oma veendumust. 
Williams jätkas: Stevenson on muidugi kursis teaduse uuemate saavutustega. 
Nähtavasti teab ta ka avastustest, millest hiljuti olid kirjutanud itaalia toksikoloogid. 
Need tekitasid sellist sensatsiooni, et ükski toksikoloog ei saanud külmaks jääda, 
nende hulgas muidugi ka Stevenson. Kuid nähtavasti pole Stevenson pööranud 
avaldatule tähelepanu? Kas ta teab, mida itaallased olid tõestanud? Aga seda, et 
laipades, mis pole kunagi taimemür-kidega kokku puutunud, tekivad lagunemisel 
aluselised ained tähendab alkaloidid, mis analoogselt taimemürkidega reageerivad 
reaktiividega. Kas Stevenson teab faktidest, mil Itaalia toksikoloogid olid pidanud 
mittetaimseid alkaloide taimemürkideks, mille tulemusena mõisteti süüdi inimesed, 
kes polnud kunagi kedagi mõrvanud? 

Iga sõnaga muutus üha selgemaks, kuhu Williams tüüris. Tema käes oli uus ning 
ootamatu relv. Nähes, kui ähvardavaks kasvab Lamsoni-vastane süüdistusmaterjal, 
otsustas ta iga hinna eest seada toksikoloogiliste uuringute tulemused kahtluse alla. Ta 
pöördus nõu saamiseks Londoni toksikoloogi professor Tildy poole, kes polnud küll 
nii nimekas kui Stevenson. Tildy, kelle poole advokaadid sageli pöördusid, jälgis 
spetsiaalselt teadusliku mõtte arengut ja kirjutisi, mida edusammudega harjunud 
suured teadlased nii hoolikalt ei teinud. Tildy teadis, et Stevenson ei tundnud huvi 
laibamürkide vastu ja võib ootamatult rünnatuna oma ebakindlusega kutsuda 
vandemeestes esile kahtluse. Pealegi oli tä veendunud, et uus nähtus lükkab ümber 


taimemürkide avastamise varasemad meetodid. Kõigest sellest rääkis ta üksikasja- 
likult ka Williamsile. 

Juba 1865. aastal sai Marguart loomulikku surma surnud laipadest aluselisi 
ekstrakte, mis sarnanesid taimemürgile koniinile. Neil aineil oli hiirekuse lõhn. 
Dodekamolübdatofosforhappega andsid need kollakaid kristalle, mis tekivad ka 
koniini puhul. Sellest ajast peale hakkasid paljud keemikud tegelema selle nähtusega, 
nimetades tekkinud mürke koolnualkaloidideks. 

Otsustava tõuke nende alkaloidide uurimisele andis Francesco Seimi, kes varem oli 
töötanud apteekrina, hiljem aga Bologna 

ülikoolis farmakokeemia professorina. 1878. a. avaldas ta teose «Taime- ja 
koolnumürkidest ja nende tähtsusest toksikoloogias» («Sulle ptomaine e alcaloidi 
cadaverici e lore importanza in tossi-cologia»). Raamatus kirjutab Seimi kahest 
mürgitamisprotsessist, kus uued alkaloidid olid käinud ekspertidel üle jõu. Esimene 
kohtuasi puudutas kindral Gibbone ootamatut surma Lõuna-Itaalias. Ekspertiisist osa 
võtnud keemikud teatasid, et olid avastanud kukekannusest saadava mürgise 
delfiniini. Kindrali mõrvamises kahtlustati tema teenrit. Kuna puudus kuriteo motiiv, 
tegi kohus Seimile ülesandeks korrata keemilist ekspertiisi. Selmi sai kindrali laibast 
ekstrakte, mis tõepoolest reageerisid delfiniini kombel. Kui ta aga oli süstinud 
konnadele puhast delfiniini ja saadud ekstrakti, sai ta absoluutselt erinevad tulemused. 
Ka ekstrakt seiskas südame, kuid mitte südametegevuse selles faasis kui delfiniin. See 
sundis Selmit kordama kõiki proove algusest peale, kontrollima ning otsima 
delfiniinile tüüpilisi uusi reaktsioone, katsetamaks neid laibaekstraktidega. Ta tegi 
kindlaks, et delfiniin reageerib mõnede kemikaalidega, moodustades sademe. Kui ta 
nüüd proovis neid reagente laibaekstraktidega, ei saanud ta mingit sadet. Seimi 
järeldas, et surnus oli tekkinud koolnumürk ning arvatavasti pole kindral Gibbone 
üldse delfiniiniga mürgitatud. Tekkinud alkaloid võib katsetamisel põhjustada 
hirmsaid vigu, sest sarnaneb delfiniiniga. 

Veelgi tähendusrikkam oli teine kriminaalasi, mille käigus uuriti Cremonast pärit 
lesknaise Sonzogno surmaga seotud asjaolusid. Ka siin eeldati mürgitamist. 
Prokuratuur käskis Cremona keemikutel uurida laipa kaksteist päeva pärast surma. 
Keemikud teatasid morfiumi leidmisest. Et aga ka seekord puudusid süütõendid, 
määrati täiendav ekspertiis. See usaldati Milaano ja Brescia keemikutele, kes tegid 
kindlaks alkaloidi olemasolu, see aga polevat tõenäoliselt morfium. Lõppjärelduse 
tegi Seimi. Surnu organeist saadud ekstraktid andsid tõepoolest morfiumile tüüpilise 
värvus-reaktsiooni. Kasutades aga Pellagri meetodit, oli tulemus negatiivne. Ei mingit 
jälge morfiumist. Katsed konnadega veensid, et morfiumiga polnud üldse tegemist. 
Segaduse oli tekitanud laiba-mürk. Hiljem tõestas Seimi, et morfiumi avastamiseks on 
kõige sobivam Pellagri meetod. 

Eespoolkirjeldatud vead oli Seimi avastanud tänu oma hoolikusele. Kuid igas 
taimemürkide toksikoloogilises uuringus peitub samasugune eksituse oht. Seimi 
töödest mõjustatud Itaalia justiitsministeerium asutas 1880. aastal erikomisjoni, 
kellele tehti arusaamatuste vältimiseks ülesandeks uurida koolnumürke. Selleks ajaks 
olid nende vigade mõju all olevad toksikoloogid juba paanikas. 

Just seesama asjaolu võimaldas Montagu Williamsil 11. mail 1882. aastal Oid 
Bailey kohtus esitada oma küsimust Stevenso-nile. Lühikese küsitluse jooksul selgus, 
et kui Stevenson üldse midagi teadis koolnumürkide uurimisest mandril, siis väga 
pinnapealselt. 

Üpris ebakindlalt kinnitas ta, et mõned Euroopa toksi-koloogid väitvat, nagu 
annaksid laibamürgid taimemürkidele sarnanevaid reaktsioone. Selmit ta ei tundvat. 
Itaalia keelt ka ei oskavat. Lõpuks oli Stevenson sunnitud kinnitama, et ta ei saa 
Euroopa toksikoloogide väidet koolnu- ja taimemürkide petlikust sarnasusest valeks 
pidada. Ka väitis ta, et ei või eitada laibamürgi olemasolu, mis maitselt sarnaneb 
akonitiiniga. Stevenson pidi tunnistama, et oma praktikas on ta pidanud tegelema 
paljude laipadega, kuid pole veel kordki kokku puutunud koolnumürkidega. Lõpuks 
teatas ta, et ei kavatse vaielda Euroopas saadud tulemuste vastu. 

Montagu Williams oli 11. mai tulemustega rahul. Tal oli õnnestunud kohtusaali tuua 
toksikoloogiamaailmas tekkinud kahtlusi ja seega oma kliendile kasvõi pisutki 
pääsemislootusi. See põhjustaski pingelist tähelepanu, millega oodati tema 
kaitsekõnet 13. mail. 

Williams kõneles peaaegu kaks päeva — 13. ja 14. mail. Kuid toksikoloogilise 
ekspertiisi kõrval oli Lamsoni vastu küllalt teisigi süütõendeid. 

Pärast 45 minutit kestnud nõupidamist tunnistas kohus Lamsoni süüdi ja mõistis ta 
surma. Kohus talitas õigesti, sest neli päeva enne kohtuotsuse täideviimist tunnistas 
Lamson oma süü üles. 

Lamsoni kohtuasja tähtsus toksikoloogia ajaloos seisneb selles, et tänu 
sensatsioonilisele protsessile said selgeks need kahtlused ning ebakindlus, mis 
ähvardasid teadust ja selle saavutusi. Kümme aastat hiljem demonstreeris üks 
kriminaalasi Ameerikas veel kord eredalt kõiki neid kahtlusi ja' andis samal ajal tõuke 
jõupingutustele, mis kõrvaldasid lõpuks ebakindluse. 


8. Mürgitamise maskeerimine 


West Cleventh Streetil Greenwich Village'is nr. 267 elav New Yorgi arst Robert 
Buchanan oli vaevalt 30-aastane, kui temast 1892. aastal sai ebatavalise kriminaalasja 
peategelane. 

Selle aasta mais oli New Yorgi ajalehe «World» reporter Ike White oma lugejaid 
intrigeerinud esimese sensatsioonilise sõnumiga salapärasest mürgitamisest, mille 
ohvriks oli langenud 23. aprillil doktor Buchanani naine Annie. Ta oli oma mehest 
hulga vanem. 7. juunil arreteeris detektiiv Arthur Carey doktor Buchanani ühes 
kohvikus. 1908. aastal asus Arthur Caney juhtima New Yorgi mõrvakomisjoni. Selles 
kriminaalasjas aga oli tal teisejärguline osa. Suurt mõju kuriteo avastamisele avaldas 
reporter White. Sellega demonstreeris ta, kui olulist osa etendasid kriminalistikas 
ameerika ajakirjanikud. 

1892. aasta mai algul oli White uudistejahil sattunud New Yorgi koroneri Louis 
Schulze büroosse. Siin viibis ta juhuslikult 

ühe visiidi juures. Newarkist oli kohale saabunud elatanud vastumeelsust äratav 
mees, kes nimetas end Smithiks ja teatas oma kahtlustustest doktor Buchanani suhtes, 
kes olevat tapnud oma naise. 

Jutust selgus, et Smith olnud kuni 1890. aasta lõpuni ühe Newarki lõbustusasutuse 
tütarlaste «eestkostja». Asutus kuulunud viiekümneaastasele Annie Sutherlandile. 
Rohkem naistest ja veinist kui tööst lugu pidav doktor Buchanan olevat alates 1889. 
aastast peale muutunud asutuse pidevaks külaliseks. 1890. aasta keskel olevat ta 
äkitselt hakanud kurameerima lõbumaja vana ning närtsinud perenaisega. Smithil oli 
tekkinud kartus kaotada oma koht ja ta oli hakanud Buchanani kohta andmeid 
koguma. Buchanan oli saabunud Halifaxist, et alustada New Yorgis arstipraksist. 


Temaga koos oli saabunud ta noor naine Helen, kellega arst oli abiellunud Halifaxis. 
Alguses edenes Buchanani praksis Greenwich Village'is hästi. Kuid noore arsti 
liiderlikkus rikkus alguses arstipraksise, hiljem põhjustas ka abielulahutuse. Helen 
Buchanan oli sõitnud tagasi Halifaxi. 

Smith hakkas kahtlustama, et rahalistes raskustes Buchanan püüab oma võrku 
meelitada Annie Sutherlandi, kellel peale lõbumaja oli veel 10 000 dollarit sularaha. 
Smithi kartused täitusid, sest 1890. aasta suvel müüs Annie Sutherland oma asutuse ja 
Smith jäi tõepoolest tööta. Seejärel abiellus perenaine doktor Buchananiga, tegi tema 
nimele testamendi ja noorpaar siirdus New Yorki. Tõepoolest paradoksaalne lugu 
ning paradoksaalne paar. Smith teatas, et tal on ka tunnistajaid. Nimelt kaks Bucha- 
nani pudelisõpra. Üks neist, Michael Macomber pidas väikest restorani, mille alaline 
külaline oli olnud Buchanan, teine oli seikleja Doria, kes samuti oli viibinud sageli 
selles kõrtsis. Mõlemad olid saatnud 26. aprillil 1892. aastal Buchanani naist tema 
viimsel teekonnal Greenwoodi kalmistule Brooklynis. 

Smith soovitas koronerile Macomberit ja Doriat joota ning kuulata, mis need 
räägivad Buchanani perekonnaelust. Abielu olevat olnud üks skandaal teise otsa, 
Annie oli Buchanani pidevalt ähvardanud, et ei anna talle sentigi, kui teda ei «austata 
nagu tõelist abikaasat». Mõni aeg pärast abiellumist oli Buchanan hakanud sõpradele 
kurtma, et tema naine on morfinist ja sureb varsti, kui sellest pahest ei vabane. Smith 
oli valmis vanduma, et Annie Sutherland ei olnud kunagi morfiumi pruukinud, ja 
kinnitas, et ta ei ole surnud südamerabandusse, vaid Buchanan on ta mürgitanud 
päranduse saamise eesmärgil. 

23. aprillil äkitselt haigestunud ja päev hiljem surnud Annie Buchanani oli ravinud 
doktor Mclntire, kes oli märkinud surmapõhjuseks südamerabanduse, kuid arstid 
eksivad sageli. 

Smithi viha Buchanani vastu oli nii ilmne, et koroner Schulze ei pööranud tema 
jutule erilist tähelepanu. Kuid Smithi jutt huvitas White'i, sest kuulnud sõna 
«morfium» meenus talle mürgitamine, mille ta ise oli 1891. aastal politsei ja 
prokuratuuri kiuste selgitanud. 

kellega ta oli salaja laulatatud. Möödunud oli vaid mõni nädal Carlyle Harrise 
surmaotsuse täideviimisest, kui White hakkas tegelema Buchanani asjaga. Alguses ta 
ei aimanudki, et Harrise kuritegu on Buchanani kriminaalasjaga tihedalt seotud. 

New Yorgi lugupeetud meditsiiniprofessori Benjamin McCready tütrepoeg Harris 
oli võitnud ranges kodanlikus perekonnas üles kasvanud Helen Pottsi soosingu vaid 


temaga abielludes. Oma abielu aga noormees varjas, sest kartis vanaisa raevu. 
Kuulnud tütre meheleminekust, nõudis Heleni reputatsiooni eest hoolitsev ema 
Harriselt, et see kuulutaks abiellumisest avalikult. Kui proua Pottsi nõudmised 1891. 
aasta alguses olid muutunud kategoorilis-teks, otsustas Harris vabaneda oma noorest 
naisest, kelle võludest oli ta juba küllastunud. Kasutades naise unetust, kirjutas ta ise 
retsepti kuuele kapslile, millest igaüks pidi sisaldama 4,16 graani kiniini ja 0,16 
graani morfiini. See oli tavaline retsept ja apteek valmistaski kapslid. 

20. jaanuaril oli andnud ta neli neist naisele õpetusega võtta enne uinumist üks 
kapsel, kaks ülejäänut aga oli jätnud enesele, nagu poleks tahtnud Heleni kätte anda 
liiga palju ravimeid. 31. jaanuari õhtul oli Helen uinunud poole üheteistkümne paiku, 
kurtes peapööritust ning nõrkust. Tund aega hiljem oli ta juba teadvusetu. 
Kohaletulnud kooliarst Fowler imestas, nähes, et Heleni silmaterad on vaid 
nööpnõelapea suurused. Sel ajal juba teati, et see on morfiumimüärgituse sümptoom. 
Kõik katsed elustada Helenit atropiini ja kofeiini abil jäid tulemusteta. 1. veebruaril 
kell 11 hommikul Helen suri. 

Laiba vaatas üle koroner Louis Schultze. Haiguse käik ja silmaterade 
kokkutõmbumine viitasid morfiumimürgitusele ja Schultze muidugi märkas seda. 
Kuid sündmuse tegelik varjatud põhjus polnud teada ja Uues Maailmas levinenud 
prokuröride, koroneride ja advokaatide püüded kokku hoida ühiskonnakassa 
summasid keemiliste analüüside ja kohtute pealt viisid selleni, et alguses keelduti 
igasugusest uurimisest. Oma osa etendas siin ka asjaolu, et Heleni ema soovis varjata 
Heleni ja Harrise intiimsuhteid ning teatas, et tütrel olnud juba lapsepõlvest alates 
süda haige. Alles hiljem selgus, et see oli vale, sest Heleni ema oli püüdnud vältida 
juurdlust, mis võinuks «määrida tema tütre au». Oma valega andis ta koronerile 
võimaluse seletada surma õnnetusjuhtumina. Kas oli apteeker eksinud ravimi 
valmistamisel ja morfiumiannus oli liiga suur või siis oli võtnud Helen ühe kapsli 
asemel sisse kaks ja süda ei kannatanud välja morfiumi topeltannust. 7. veebruaril 
1891 Helen Potts maeti. 

Kuid 21. mail avaldas reporter Ike White «Worldis» sensatsioonilise sõnumi. Ta oli 
sattunud õigetele jälgedele ja sundinud Helen Pottsi ema tunnistama üles oma vale, oli 
selgitanud välja 

Harrise armuseiklused. Ta kirjeldas üksikasjalikult Heleni surmaeelse haiguse 
sümptoome ning nõudis, et laip ekshumeeritaks ja antaks uurimiseks New Yorgi 
ainukesele väljapaistvale toksiko-loogile Rudolph Witthausile. Viimane avastaski 
kõigist temale üle antud kehaosadest morfiumi. Seejärel Harris arreteeriti, süü- 
distatuna oma naise mõrvas. Harris oli täitnud ühe uinutikapsli surmava annuse 
morfiumiga, mille hankimine talle kui meditsii-niüliõpilasele polnud raske. 

Täiesti teadlikult oli ta lasknud kapsli apteegis valmistada — nii sai ta tunnistajad 
oma retsepti kahjutuse kohta. Kuid ühte puistas ta morfiumi ja andis selle koos kolme 
kahjutu kapsliga naise kätte. Ta arvestas, et kui Helen võtab mürgikapsli, siis üle- 
jäänud ei ärata mingit kahtlust. Kui aga Helen võtab mürgikapsli viimasena, siis kaks 
Harrise kätte ettenägelikult jäänud kapslit ja nende vabatahtlik üleandmine 
prokuratuurile tõestavad tema kavatsuse süütust. 

4. jaanuaril 1892. aastal algas kohtunik Smithi eesistumisel protsess, mis pärast 
kestvaid vaidlusi lõppes Harrise surmamõistmisega. 

Kui White hakkas 3. mail 1892. aastal tegelema doktor Bucha-naniga, olid tal selle 
sensatsioonilise kohtuprotsessi üksikasjad meeles. Üsna ruttu leidis ta Smithi 
seletusele kinnituse. Kohtus tutvus ta Annie Buchanani testamendiga. Kui White oli 
pakkunud Macomberile ja Doriale viskit, muutusid nad jutukaiks. Nad rääkisid, et 


Buchanan on New Yorgist lahkunud, puhkamaks oma abieluraskustest. Kumbki ei 
teadnud, kuhu ta oli sõitnud. Kui aga White palus üht Halifaxi kolleegi hankida 
andmeid Buchanani varasema elu kohta, saabus jahmatav sõnum. Buohanan asus 
Uus-Sotimaal ja oli abiellunud 15. mail oma endise naise Hele-niga. Mõlemad 
valmistusid naasma New Yorki, sest «Buchanani ootavat suur pärandus». 

Sellest hetkest oli White kindel, et teda ootab ees suur sensatsioon. Veendumus 
süvenes, kui ta oli teistkordselt Macömberi ja Doriaga vestelnud. Doria meenutas üht 
muljekat juhtumit, mille tähendust ta küll polevat mõistnud. Öösel pärast Carlyle 
Harrise hukkamist tulnud Buchanan Macömberi restorani. Ta nimetanud Harrist 
rumalaks, kes oli lasknud end paljastada. «Doktor rääkis, et morfiumiga tapmisel on 
võimalik karistusest pääseda. Iga happe jaoks on alus, igal reaktsioonil 
antireaktsioon.» 

Kohe pärast seda külastas White Annie Buchanani raviarsti Mclntire'i. Kui White 
hakkas talle peale käima, et kas tema diagnoos ikka oli õige ja kas polnud märgata 
morfiumimürgituse sümptoome, oli arst valvsaks muutunud. Kuid Mclntire jäi hoopis 
sõbralikumaks, kui oli kuulnud Buchanani arvamust Harrise kohta. Ta tunnistas, et 
teatud morfiumimürgituse sümptoomid olevat küll olnud, aga puudus peamine: 
silmaterade kokkutõmbumine. Seepärast olevatki ta diagnoosinud ajuverevalumi. 
Viimasega kaasnevad sageli morfiumimürgituse sümptoomid. Verevalumi puhul 

teatud ajupiirkonda võivad ka silmaterad kokku tõmbuda. Kas White ei mäleta, et 
sellest räägiti ka Harrise protsessil? 

White mäletas. Harrise kaitsja, 33-aastane advokaat William Travers Jerome püüdis 
tõestada, et Helen Potts ei tarvitsenud surra just morfiumimürgitusse. Kohtusse olid 
tulnud New Yorgi ja Philadelphia nimekad arstid doktorid Wood ja Roosevelt, tõesta- 
maks, et silmaterade kokkutõmbumine,- mida dr. Fowler oli täheldanud Helen Pottsi 
juures, võis olla tekkinud ka muutuste tõttu aju teatud piirkondades. 

Sellega ei suutnud advokaat Jerome ümber lükata tõsiasja, et surnu organitest oli 
leitud morfiumi, kuid vandemeestes olid tekkinud kahtlused ja prokuröril oli tegu 
nende ümberlükkamisega. 

Ajakirjanik White mäletas seda tõsiasja väga hästi. Dr. Mclntire aga jätkas: 
«Silmaterade kokkutõmbumisele on teine seletus, kuid pole mingit seletust, kui tõelise 
morfiumimürgituse korral pole silmaterad kokku tõmbunud» Mclntire ei teadnud 
niisugust vahendit, mis võiks morfiumimürgituse korral vältida või maskeerida 
silmaterade kokkutõmbumist. Buchanani sõnad oli talle mõistatuseks. 

See oli 18. mai õhtul. Hilisõhtul läks White taas Macomberi restorani, kus nägi 
Buchanani istumas baarileti ääres. 

Esimene kohtumine mehega, keda ta kahtlustas mürgitamises, valmistas White'ile 
pettumuse. Buchanan oli väikesekasvuline lõdva näonahaga silmapaistmatu mees, 
kelle põletikulisi silmi varjasid kuldraamidega prillid. White hakkas talle välja 
tegema, lootuses, et purjus peaga ütleb mees midagi kompromiteerivat. Seda aga ei 
juhtunud. Kuid see-eest märkas reporter Buchanani avardunud silmaterasid ja talle 
meenus üks haigete silmadega koolivend. See oli käinud sageli silmaarstide juures ja 
oli tulnud nende juurest ikka ebaloomulikult laienenud silmateradega. Uurimise 
hõlbustamiseks olid arstid talle silmadesse tilgutanud atro-piini. 

Sellega seoses tekkinud mõte näis alguses White'ile ebatõenäolise ning 
fantastilisena. Kuid ta ei suutnud oma mõtet peast välja heita. Kas avardunud 
silmaterades ei peitunud äkitselt seletus Buchanani mõistatuslike sõnade kohta? Võib- 
olla oli Buchanan tilgutanud oma mürgitatud naise silmadesse atropiini? Kas selles 
polegi kogu saladus? 


White jättis arstiga kiiresti hüvasti ja jooksis tulistjalu proua Crouchi juurde, kes oli 
Annie Buchanani põetanud. Reporter oli selle naisega juba vestelnud, kuid polnud 
midagi huvitavat kuulnud. Nüüd oli tal vaja vastust ühele kindlale küsimusele ja 
proua Crouch rääkiski, et Buchanan oli mitu korda haigetoas käinud ja naisele mingit 
ravimit silma tilgutanud. 

Varahommikul läks White koroner Louis Schultze büroosse. Harrise kriminaalasjast 
õppetunni saanud koroner reageeris teatele otsekohe. New Yorgi politsei peainspektor 
Bymes korraldas 

Buchanani jälgimise, 22. mail surnu ekshumeeriti. Samal päeval aga doktor 
Buchanan kadus. Nähtavasti oli ta midagi aimanud. Detektiiv Carey sattus tema 
jälgedele alles pärast seda, kui oli tähele pannud Hoodi-nimelist meest, kes alates 18. 
maist ilmus sageli Greenwichi kalmistule Annie Buchanani haua lähedusse. 
Kinnipidamisel rääkis Hood, et Buchanan teinud talle ülesandeks hoiatada, kui naise 
hauda hakatakse lahti kaevama. Hood teadis Buchanani pelgupaika. Carey oli 
põgenike jälgedel. Sel ajal olid teada ka lahkamise esialgsed tulemused. 

Selgus, et Annie Buchanan polnud surnud verevalumisse. Nagu Carlyle Harrise 
puhul, anti ka nüüd toksikoloogilised uuringud Rudolph Witthausi korraldada. 7. 
juunil teatas ta morfiumi avastamisest surnu organitest ja pidas võimalikuks atropiini 
kasutamist silmaterade kokkutõmbumise maskeerimiseks, Buchanan vangistati. Ehkki 
arsti süü näis juba olevat tõestatud, oli see vaid sissejuhatus 
«toksikoloogiaetendusele», mis jääb alatiseks seotuks Buchanani nimega. 

«Kui 1893. aasta 20. märtsi hommikul algas protsess Buchanani üle, hoidis kogu 
New York hinge kinni,» kirjutas «World». Süüdistuse poolel esinesid DeLancey, 
Nicoll, Osborne ja Wellman. Kohtulaua taga istus kriminaalasjade peakohtunik Smith. 
Buchanani kaitsesid Charles Brooks ja William O'Sullivan. O'Sullivani tunti vähe. 
Kui aga protsess viis nädalat hiljem, 26. aprillil lõppes, oli tema nimi kõigi suus. Tänu 
«toksikoloogiaetendusele», milles ta meisterlikult esines, tegi Buchanani protsess ta 
kuulsaks. 

Varem oli O'Sullivan olnud arst. Saanud advokaadiks, uuris ta pool aastat kirjandust 
alkaloidide ja nende avastamismeetodite kohta. Eelkõige huvitasid teda itaallase 
Francesco Seimi tööd. O'Sullivan otsustas süüdistuse eksperdi Witthausi vastu 
trumbina käiku lasta loo koolnumürkidest. Advokaat lootis süüdistust ummikusse 
ajada, teades, et niisuguste naiivsete ja dramaatiliste etendustega saab vandemehi 
kergemini mõjustada. 

O'Sullivan oli end ette valmistanud juba enne protsessi algust. Juhuse läbi sai ta 
enesele ka abilise. See oli Michigani ülikooli keemiaprofessor Victor Vaughan. Ka 
viimane tundis huvi Seimi tööde vastu, kuid rohkem auahnusest kui teadusest 
ajendatult korraldas ta arvukalt katseid, soovides avastada loomade lagunenud 
organitest veel mõningaid koolnumürke. Ja tõepoolest, ta avastas kõhunäärmest 
koolnumürgi, mis andis peaaegu samasuguseid reaktsioone nagu morfium isegi 
Pellagri reaktiiviga. 

O'Sullivan tundis nii Selmi töid, kes pidas Pellagri reaktiivi morfiumi määramisel 
tähtsaimaks, kui ka Witthausi morfiumi määramise meetodit. Ka Harrise advokaat oli 
püüdnud kõigutada usku Witthausi analüüside vastu. Ka tema oli viidanud koolnu- 
mürkidele ja andnud kuulajatele mõista, et mürkide mitmekesisus peidab lõkse, mida 
toksikoloogid peavad kartma ja arvestama. Kuid Witthaus oli oma ülesannete 
kõrgusel. Ta oli läbi proovinud kõik morfiumi määramise meetodid ja teinud 
füsioloogilisi katseid 

konnadega. Mitte ükski teadlane ei tundnud veel koolnumürki, mis oleks 
reageerinud rohkem kui nelja morfiumireaktiiviga. Kuid Witthaus tõstis esiplaanile 
Pellagri reaktsiooni ja teatas, et see on kõige kindlam meetod morfiumi eristamiseks 
teistest mürkidest. 

O'Sullivan oli kindel, et Witthaus ka eelseisvaks protsessiks ette valmistudes teeb 
läbi kõik proovid ja rõhutab Pellagri reaktiivi erilist tähtsust. Just sel hetkel kavatses 
ta alustada rünnakut, kutsuda välja Vaughani kui tunnistaja Pellagri reaktiivi ebausal- 
datavuse kohta, ja Witthausi tõestused ümber lükata. 

Kuid ka viimane oli Harrise protsessist järeldusi teinud ja valmistus tavalisest veelgi 
hoolikamalt. Tõendid morfiumi leidmise kohta Annie Buchanani kõigis organeis 
tuginesid nii keemilistel kui ka füsioloogilistel meetoditel ning need poleks ka 
hilisema aja toksikoloogides kahtlust tekitanud, et surm oli saabunud just 
morfiumimürgituse tagajärjel. Witthaus polnud midagi kuulnud Vaughani avastusest. 
Oma tunnistuses Buchanani protsessil rõhutas ta uurimistulemusi Pellagri reaktiiviga. 
Seepärast saigi pahaaimamatu Witthaus osaliseks etenduses, mida O'Sullivan nii hoo- 
likalt planeerinud oli. 

Advokaat oli oma esinemise raskuspunkti meelega seadnud ekspertide ülekuulamise 
ja ristküsitluse lõppu. Ta juhtis oma lavastust osavalt, koondades tähelepanu pidevalt 
koolnumürkidele, mida võib eksikombel pidada morfiumiks. Seda küsimust puudutas 
ta nii sageli ja üksikasjalikult, et ka kõige piiratum vandemees pidi taipama, millest 
jutt. Seejärel tõusis O'Sullivan üles ja esitas näiliselt süütu küsimuse reaktiivide kohta, 
mida Witthaus oli kasutanud: kloorraud, Husemanni reaktiiv, Fröhde reaktiiv, 
joodvesi-nikhape, lämmastikhape, eelkõige aga Pellagri reaktiiv. 

«Vandemehed on muidugi juba kuulnud, et Pellagri reaktiiv etendab otsustavat osa 
morfiumi määramisel,» ütles O'Sullivan ja küsis, kas Witthaus kinnitab seda. Witthaus 
loomulikult kinnitas. 

Niisiis kuulsid kõik, et just Pellagri reaktiivi abil oli tehtud kindlaks morfiumi 
olemasolu laibas. Witthaus noogutas. 

«Suurepärane,» ütles O'Sullivan. «Kui ma õigesti mõistsin, siis tekitab Pellagri 
reaktiiv erepurpuri värvuse, mis muutub kirsipunaseks. On see nii?» 

Witthaus kinnitas väidet. 

«Ja kas niisugune reaktsioon toimub üksnes morfiumi puhul.» 

Witthaus ütles, et see toimub ka kodeiini lisamisel. Kuid kodeiini saab Stasi 
meetodiga kätte vaid eetri abil. Morfium aga eristatakse kloroformi või 
amüülalkoholiga. Viga on võimatu. Seepärast ongi Pellagri reaktsioon morfiumile 
tüüpiline. 

«Kas ainult morfiumile tüüpiline?» 

«Jah, ainult morfiumile.» 

«Aga kas mõni koolnumürk ei anna samasugust reaktsiooni?» 

«Niisugust nähtust pole maailmas veel täheldatud.» 

Ja nüüd kutsuski O'Sullivan sisse professor Victor Vaughani. 

Vaughani ilmumine oli ootamatu ja kõik järgnev ebatavaline etendus. Vaughan 
asetas lauale oma reaktiivide ja ekstraktide pudelid. Kui ta oli ettevalmistused 
lõpetanud, küsis O'Sullivan, kas Vaughan võib kinnitada, et süüdistuse eksperdi 
uuringud on tuvastanud morfiumi olemasolu või kas ekspert pole eksinud, sattudes 
mõnele laibamürgile? 

Esimesele küsimusele vastas Vaughan eitavalt, teisele jaatavalt. 

O'Sullivan jätkas: kas Vaughan jagab seisukohta, et just Pellagri reaktiiv tagab 
morfiumi täpse määramise ja mingi laiba-mürk niisugust reaktsiooni ei tekita? 


Vaughan eitas seda. Niisugune veendumus on võimatu. 

«Tähendab, ka Pellagri reaktiiv võib põhjustada traagilise vea?» 

«Jah, muidugi.» 

«Kas te võite tõestada süüdistuse eksperdi võimalikku viga?» 

«Võin.» 

Harva on kohtusaalis valitsenud selline vaikus, kui sel hetkel, mil Vaughan näitas 
paar nädalat lagunemisprotsessis olnud kõhunäärmest saadud aluselist ekstrakti. 

Seejuures seletas Vaughan, et lisab mitte kunagi morfiumit tarvitanud inimese 
kõhunäärmest valmistatud ekstraktile viis milligrammi morfiumi ja mõjustab seda 
samade reaktiividega, mida oli kasutanud ka süüdistuse ekspert, eriti aga Pellagri 
reaktiiviga. Võrdluseks teeb ta kõik samad reaktsioonid läbi lagunenud kõhunäärmest 
valmistatud ekstraktiga, millele aga morfiumi ei lisa. Vaughan alustas raudkloriidiga, 
mis morfiumi olemasolu korral tekitab helesinise värvuse. Vaugkani katseklaasi ilmus 
sinakas-roheline värvus, kuid ta kinnitas, et erialakirjanduses nimetatakse kord 
helesinist, kord sinakasrohelist värvust. Kuid vandemeeste poole pöördudes juhtis ta 
tähelepanu peamisele: mõlemate proovide värvid olid ühesugused. Husemanni proov 
nägi ette segada uuritavat vedelikku kontsentreeritud väävelhappega, kuumutada segu 
5 minuti jooksul 100—105 kraadini ja lisada siis lämmastik-hapet. Seejuures peab 
moodustuma tumevioletjas värvus, mis hiljem muutub punaseks ja oranžiks. Vaughan 
segas võrreldavaid lahuseid väävelhappega ja ütles: «Tegelikult on vaja uuritavat 
materjali kuumutada, kuid mitte tingimata. Ka pole meil siin selleks vajalikke 
seadmeid.» Ja pikemalt .arutlemata kallas ta segule peale lämmastikhapet. Mõlemas 
nõus tekkis sinakasroheline, kuid mitte violetne värvus. Olukorda päästes teatas 
Vaughan, et Husemanni proovi korral kaob värvus kiiresti. Ta rõhutas, et mõlemas 
nõus on värvus ühesugune. Fröhde reaktsioon ei andnud nõutavat värvimängu 
violetsest sinise ja kollaseni, vaid üksnes hallikasoranži tooni. Kuid Vaughan väitis, et 
see olevatki violetne. Selle peale hüppas Wellman püsti ja hüüdis: «Ma olen 
nähtavasti jäänud värvipimedaks!» Vaughan jäi aga ikka oma violetse tooni juurde ja 
nähes vandemeeste nägudel kõhklust ühesuguste värvitoonide pärast mõlemas 
võrreldavas nõus, oli ta oma edus kindel. Värvusreaktsioonidega õõnestas ta 
vandemeestes 

usku tõendite jõusse. Kas oli nende treenimata silmadele tähtis, et 
lämmastikhappega reageerides oli proovis kollaseks muutuva punakasoranži värvuse 
asemele tekkinud ebamäärane rnäär-dunudkollane värvus? Nii valmistatigi ette pind 
pearünnakuks Pellagri reaktsiooni vastu. 

Enne aga juhtis O'Sullivan vandemeeste tähelepanu veel kord sellele, et süüdistuse 
eksperdi sõnade järgi tõestab morfiumi olemasolu Pellagri reaktiiv, moodustades 
lahuses erepurpurse värvuse, mis muutub hiljem kirsipunaseks. Vaughan näitab, et 
lagunenud koest saadud ekstrakt, mis ei sisalda tilkagi morfiumi,-annab samasuguse 
värvuse. 

Hämmeldunud Witthausi silme all valmistas Vaughan Pellagri proovi, kuid seniseid 
kogemusi arvestamata. Uuritavale lahusele oleks tulnud lisada soolhapet ja siis lahus 
aurustada. Vaughan piirdus lihtsalt soolhappe lisamisega, jättes lahuse aurustamata. 
Kuid oli juba hilja vastu vaielda ning selgitada. 

Pisut aega hiljem tormasid saalist välja juba esimesed reporterid teatama oma 
ajalehtedele päeva sensatsioonist. Lagunenud kõhunäärmest saadud ekstrakt oli 
andnud Pellagri meetodil töödeldes samasuguse erepunase värvuse nagu morfium 
võrdluslahuses. Pole kahtlust, et laibamürgid reageerivad samuti nagu mor-fiumgi. 
Pellagri reaktiivi töökindlus on absurd! Witthausi autoriteet ning mürkide avastamise 


meetodid seati kahtluse alla. Ajakirjanikud, vandemehed ja pealtvaatajad olid näinud 
punast värvust oma silmaga. 

Sel õhtul uskusid vähesed, et süüdistus võib veel midagi korda saata. Brooks ja 
O'Sullivan juubeldasid. Võib-olla oleksidki nad võitnud, kui poleks järgmistel 
päevadel vea teinud. Nimelt oli pärast Harrise protsessi New Yorgis levinud kuulujutt, 
et kohtualune oleks õigeks mõistetud, kui ta poleks kaitsja soovitusel loobunud 
olemast tunnistaja oma kohtuasjas. Oli jäänud mulje, et Harris kartis prokuröri 
ristküsitlust. Võidust pimestatud ja soovides vältida niisugust arvamust, soovitas 
O'Sullivan Buchananil esineda tunnistajana. Viga taipas ta liiga hilja. Buchanani 
eemaletõukav välimus ei tekitanud sümpaatiat. Kuid eelkõige ei pidanud ta vastu 
süüdistaja Francis Wellmani halastamatu ristküsitluse survele. Buchanan takerdus 
vastuoludes ning vales, tehes seega nulliks äsjatoimunud «teadusetenduse» menu. Ja 
ometi kulus vandemeestel enne süüdimõistva otsuse langetamist kakskümmend 
kaheksa tundi! 

Buchanani advokaadid võitlesid mitmesugustes instantsides veel kaks aastat tema 
elu eest ja korduvalt oli kuulda teesi süüdistuse läbikukkunud toksikoloogilisest 
ekspertiisist. Kaitse ülesandel maeti Greenwoodi kalmistule mitmeks kuuks küülik. 
Taas püüti tõestada, et mädanemisel tekivad morfiumiga sarnanevad ained. Kuid 
seekord ei saadud ponnistustele vaatamata positiivseid tulemusi. Seda ei saanudki 
juhtuda, sest O'Sullivani lavastusest nördinud Witthaus oli leidnud vea ja tõestanud 
Vaughani 

uuringute pinnapealsust. See oli ekstrakti saamisel kasutanud puhastamata 
amüülalkoholi, mis oli tekitanudki eksliku värvi-mängu. 

2. juulil 1895. aastal viidi Robert Buchananile langetatud surmaotsus täide. 


9. Teadus toksikoloogia teenistuses. Spektraalanalüüs. Kristallid 
ja sulamispunktid. Röntgenstruktuuranalüüs. Kromatograafia 


Buchanani protsessil toimunud sündmused said tuntuks kogu maailmas. Ehkki 
ameerika teadust põlati, muutus eelkirjeldatud sündmus otsustavaks tõukeks 
alkaloidide probleemi lõplikule lahendamisele ja kahtluste likvideerimisele. 19. 
sajandi viimasel kahel aastakümnel selgus, et enamik teateid laibamürkidest põh- 
justatud vigadest võis kanda räpakalt sooritatud analüüside või värvusreaktsioonide 
pealiskaudse vaatluse arvele. Stasi meetodi täpse järgimise korral oli laibamürkide 
sattumine ekstrakti välistatud. Ja kui seda siiski juhtus, siis vähemalt kuuest 
värvusreakt-sioonist ja vajaduse korral ka füsioloogilistest katsetest piisas vigade 
täielikuks vältimiseks. 

Kuid kõige tähtsam oli see, et toksikoloogia tegi juba esimesi samme alkaloidide 
määramise absoluutselt kindlate meetodite loomisel, mis 20. sajandi teisel poolel 
andsid hämmastavaid tulemusi. 

20. oktoobril 1910. aastal esines Crippeni protsessil tunnistajana doktor William 
Henry Willcox. Ta teatas mürgi avastamisest Cora Crippeni jäänustes. Jutt oli 
hüostsiinist, ühest kolmest tai-memürgist (atropiin, hüostsiin, hüostsüamiin), mis 
kassi silma tilgutatult põhjustasid silmatera laienemise ja, Vitali prooviga andsid 
violetse värvuse. Tegeldes nädalate kaupa mürgi otsimisega Cora Crippeni jäänustes, 
oli Willcox alguses kasutanud varem tuntud reaktsioone. Kuid jõudnud oma 
tunnistuse kulminatsioonipunkti, hakkas see mees, kelle tähtsus kohtutoksikoloo-gias 
on palju suurem kui Stevensonil, rääkima asjadest, millest vähemalt Londonis veel 


midagi ei teatud. Ta rääkis alkaloidide kristalliseerumisest ja nende 
sulamispunktidest. 

Willcox polnud Spilsbury taoline «hiilgav» tunnistaja. Juba kõrges vanuses, kõneles 
ta eneseirooniaga, et tema edu kohtus oli tingitud sellest, et ta oli mänginud 
lihtsameelset, ise seda olemata. Ja Crippeni protsessilgi rüütas ta need esmakordselt 
sõnastatud mõisted nii ilmetutesse fraasidesse, millest ei suudetud taibata, kas neil 
avastustel ka tulevikus tähtsust on. 

Pärast katseid kassi silmadega lisas Willcox Stasi meetodiga saadud ekstraktidele 
kaaliumbromiidi. Enamikus alkaloidides moodustusid sel puhul igale mürgile 
iseloomuliku kujuga kristallid, mida võis vaadelda mikroskoobi all. Atropiin ja 
hüostsüamiin moodustasid nõelakujulised kristallid, hüostsiini kristallid aga olid 

tilgakujulised. Niiviisi õnnestus Willcoxil avastada oma ekstraktidest hüostsiini. 

Mürgi määramine kristallide abil oli esimene samm uuel teel. Tõsi küll, juba Stas oli 
püüdnud nikotiini määrata kristallide abil ja ka ameeriklane Wormley teatas 
niisugustest katsetest, kuid alles Crippeni protsessi ajal äratas meetod üldist 
tähelepanu. 

Kuid see polnud veel kõik. Esmakordselt said asjast huvitatud inimesed teada veel 
ühest uuest meetodist. See põhines tõsiasjal, et pärast kristalliseerumist alkaloidid 
kuumutamisel sulavad. Sealjuures sulavad erinevate mürkide kristallid erinevatel 
temperatuuridel. Seepärast oli alkaloide võimalik eristada nende sulamis-täpi järgi. 

Ristküsitlusel, mille korraldas Willcoxile Crippeni advokaat Tobin, selgus, et 
kuldkloriidiga töödeldud atropiini sulamistäpp on 148°C, hüostsüamiinil 160°C ja 
hüostsiinil 190°C. 

Järgmisel viiekümnel aastal võeti kasutusele sellised alkaloidide määramise 
meetodid, millest ei osanud unistada mitte üksnes värvusreaktsioonide esimesed 
avastajad, vaid ka Willcoxi järgijad. 

Uued meetodid olid seotud farmaatsiatööstuse arenguga, mis algas 20. sajandi teisel 
veerandil ja väljendus sünteetiliste ainete valmistamises, mis sarnanesid teraapiliste, 
samuti ka mürgiste omaduste poolest taimemürkidega või oma toime poolest 
viimaseid isegi ületasid. 

1939. aastal avastasid farmakoloogid Esileb ja Schaumann sünteetilise aine 
dolantiini, milles olid ühendatud atropiini ja morfiumi omadused. Dolantiin sooritas 
oma võiduka reisi ümber maailma demedrooli, petidiini, dolosaali, me.perediini ja 
peredosaali nime all. Olles arstim, oli preparaat samal ajal ka juhuslike, vabatahtlike 
ja ettekavatsetud mürgitamiste tööriist. Teise maailmasõja ajal avastasid keemikud 
Ehrhart ja Bockmühl sünteetilise aine polamidooni, mille valuvaigistav toime ületas 
mitmekordselt morfiumi oma. Sedagi hakati kasutama kogu maailmas amidooni, 
adalooni, dolofiini, füseptooni, müadooni, güptalgiini, butalgiini, pentalgiini jt. 
nimetuste all. Kuid dolantiin ja polamidoon olid ainult kaks neist paljudest 
sünteetilistest ravi- ja mürkainetest, mis toimivad ning reageerivad alkaloididena. 

Vanadele taimemürkidele lisandus veel suur hulk sünteetilisi alkaloide. Kui 1937. 
aastal lasti Prantsusmaal välja esimene tehis-ravim antihistamiin kõikide allergiliste 
haiguste vastu — astmast ekseemini — hakkas nende arv üha kasvama. Mõne aasta 
pärast ületas sünteetiliste ainete arv kahe tuhande piiri, millest vähemalt mõni tosin 
olid ravimid (ning potentsiaalsed mürgid). Kõik need olid tehisalkaloidid. 

Uued ained sundisid kohtutoksikolooge võtma osa võistlusest varem tundmatute 
mürkide määramise meetodite leidmiseks. 


Stasi meetod ei kaotanud sealjuures oma tähtsust. Seda küll täiustati, mistõttu 
ekstraktid pidid olema väga puhtad. See vajadus ületas tunduvalt need nõuded, mida 
esitas Willcoxi ajastu. Ka 

värvusreaktsioonid polnud oma tähtsust kaotanud. Koos mürkide hulga kasvuga 
suurenes ka värvusreaktsioonide arv. 1955. aastal tunti juba 30 morfiumi määramise 
võtet. Uute värvusreaktsioonide väljatöötamisel olid eriti agarad inglased, 
kanadalased, ameeriklased, sakslased, prantslased, rootslased ja hiinlased. Iseäranis 
paistsid silma Fulton, Thomis, K. Chen, Shu Sing-chen, Farmilo, K. Bentley, P. 
Besnard. 

Alkaloidide kindlaksmääramist nende sulamistäpi järgi jätkasid edukalt austerlased 
Fischer, Brandstetter ja Reimers, eriti aga Innsbrucki farmakoloogiaprofessor Ludwig 
Kofler, kes suri 1951. aastal. Ta konstrueeris spetsiaalse mikroskoobi, mille all võis 
sulatada uuritavat ainet, määrata selle sulamise algus ja mõõta mikroskoopi 
monteeritud termomeetriga sulamistemperatuuri. 

Samal ajal arenes tormiliselt meetod alkaloidide kindlakstegemiseks nende 
kristallide abil. Inglane E. Clarke koostas Londonis kollektsiooni vähemalt viiestsajast 
alkaloidide kristallist, et kiiresti kindlaks määrata uuritavat objekti mikroskoobi all. 
Prooviti läbi peaaegu kakssada keemilist ainet, mille abil alkaloide sisalda-vais 
lahuseis moodustuvad kristallid. Nende tööde algatajad olid W. Whitmore, J. Travell, 
P. Duguenois, L. Levi, F. Tenger, A. Hawkins, G. Bachmann, G. Wagenaar, A. 
Marsico ja H. Wachsmuth. Nüüd piisas vaid mõnest ekstrakti tilgast. 0,05 milliliitrist 
jätkus viiekssajaks mitmesuguseks prooviks. 

Tänu füüsikale õnnestus toksikoloogial saavutada 20. sajandi keskel suurt edu. 
Alates sellest ajast, kui saksa füüsikute Robert Bunseni ja Gustav Kirchhoffi avastatud 
spektraalanalüüs võeti 1859. aastal kasutusele ka kohtumeditsiinis, oli möödunud 
täpselt 100 aastat. Tänu 1895. aastal avastatud röntgenikiirtele sigines veel üks 
abimees. 1912. aastal viitas saksa füüsik Nobeli preemia laureaat H. von Laue 
asjaolule, et keemiliste ainete kristallid võivad olla röntgenkiirte murdumise prismad. 
Kui röntgenkiiri lasta läbi selliste kristallide, murravad need osa kiiri eriomasel viisil, 
nii et murdumise järgi võib otsustada kristalli enese üle. nglise teadlased Nobeli 
preemia laureaadid W. H. ja W. L. Bragg, hollandi õpetlane Nobeli preemia laureaat 
P. Debye, samuti nende Šveitsi kolleeg P. Scherrer töötasid enne Esimese maailmasõja 
algust ja pärast 1914. aastat välja kristallide röntgenanalüüsi meetodi. Hiljem täheldati 
veel tuhandete keemiliste ainete kristallide iseärasusi nende röntgenstruktuurilisel 
analüüsimisel. Kuid alles 1949., 1950., 1952. ja 1955. aastatel mõistsid toksikoloogid 
L. Ander-son, C. Rosenblum, C. Marion, C. Hubley, L. Levi ja C. Farmilo ult- 
ravioletse ja infrapunase spektroskoopia osa Stasi ekstraktides. Samal ajal pöörasid 
röntgenstruktuuranalüüsile kui toksikoloogia abimehele erilist tähelepanu taanlane T. 
Huang ja belglane G. Lacroix. See analüüs võimaldas kiiresti ning lihtsalt määrata 
mitmesuguste alkaloidide kristalle, samal ajal muidugi ka alkaloide eneseid. 
Ameerika teadlased W. Barnes, B. Marvin, Gabarino ja Shepard tegelesid 
iseloomulike tunnuste süstematiseerimisega, 

mis soodustasid paljude alkaloidide määramist röntgen-spektraalanalüüsi abil. 

Kuid võib-olla see polnudki kõige tähtsam. Hoopis tähtsamal avastusel on pisut 
veider nimetus — kromatograafia. Inglane A. Curry oli mees, kes tõi selle meetodi 
toksikoloogiasse. 

1903. aastal uuris vene botaanik Tsvet taimede vesilahuseid, mis sisaldasid 
mitmesuguseid looduslikke värvaineid. Ühe ekstraktidest kallas ta kriidipuruga 


täidetud klaastorru. Seejuures imas kriit endasse värvaine. Värvaine koondus kriidi 
pealispinnale, allapoole jäi aga taimeekstrakti ülejäänud osa. Edasi juhtus aga midagi 
ootamatut. Kui teadlane kallas klaastorusse taas vett, siis langes värvikiht küll alla, 
kuid mitte tervenisti. Värvained eraldusid üksteisest ja jäid paigale erinevatele 
tasapindadele. Taas vett valades liitusid värvid uuesti kokku. 

Tsvet avastas meetodi, kuidas erinevate ainete segusid eraldada ning koostisosadeks 
jagada. Seda eraldusmeetodit hakati nimetama kromatograafiliseks analüüsiks. 
Meetod aga unustati ja alles 30. aastate alguses avastas selle taas sakslane Richard 
Kühn. Selgus, et kromatograafia abil on võimalik eristada keemilisi aineid ja selgitada 
nende koostist. Kui koostisosad olid värvusetud, sai nende paiknemist katseklaasis 
määrata ultraviolettkiirte või reaktiivide abil, mis nagu toksikoloogiliste analüüside 
puhulgi andsid teatud värvuse. 

Lõpuks selgus, et kriiti võib asendada filterpaberiga. Toksikoloogid õppisid uut 
meetodit kasutama ajavahemikus 1950—1960. Paberkromatograafia sai 
toksikoloogias alkaloidide määramise tähtsaimaks meetodiks. Selle meetodi 
väljatöötamisest võtsid osa paljud teadlased: inglane A. Curry, sakslased J. Zander ja 
H. Simmer, brasiillased E. de Moares ja E. Paima, ameeriklane K. Genest, šveitslased 
J. Büchi, H. Schumacher ja teised. Sajandi jooksul loodud värvusreaktiividest said 
vahendid, mis muudavad nähtavaks värvitud alkaloidid ja sadestavad nende tühised 
kogused filterpaberile eraldi. 

Kromatograafilise meetodi rakendamisega toksikoloogias lõppes sada aastat kestnud 
jaht taimemürkide ja nende tehissugulaste avastamiseks. Ja ometi oli see vaid üks 
vaatus pingutuste, eksimuste, võitude, uute eksimuste ning uute võitude draamas. 
Kuid tõsi, jutt on vaatusest, mis määras kogu kohtutoksikoloogia edasise arengu. 


10. Jälle arseen! Arseeni radioaktiivne määramine inimese 
juustes. London, 1911. aasta 


Arreteerides 4. detsembril 1911. aastal Londoni kindlustusagenti Frederick Henry 
Seddonit tema maja lähedal, mis asus Tollington Park nr. 63, sõnas Scotland Yardi 
peainspektor Alfred Ward: «Arreteerin teid Eliza Mary Barrow' ettekavatsetud 
mürgitamise pärast arseeniga.» 

Seitsekümmend aastat hiljem oli toksikoloogia ajaloo areenile ilmunud taas arseen. 
Sellest ajast alates, kui Marie Lafarge'i järel olid sulgunud vanglauksed, polnud 
vaibunud hetkekski võitlus arseenimürgituste vastu. 

1842. aastal avaldas Zweibrückenist pärit saksa keemik Hugo Reinsch arseeni 
avastamise uue meetodi. See seisnes järgmises. Lahusesse, milles eeldati arseeni, 
lisati soolhapet ja kuumutati keemiseni. Seejärel asetati sinna vasktraat. Lahuses olev 
arseen sadestus traadile halli kirmena. Kui 1859. aastal suri kahtlastel asjaoludel 
inglise arsti Smathursti teine naine, analüüsis Taylor Reinschi meetodil surnu okset ja 
teatas arseeni leidmisest. Kuid juba enne protsessi algust pidi ta oma viga tunnistama. 
Vastavalt ettekirjutustele oli ta kontrollinud soolhappe arseenisisaldust, kuid kellelegi, 
isegi Reinschile mitte polnud tulnud mõttesse, et ka vask võib arseeni sisaldada. Oma 
ehmatuseks tegi Taylor kindlaks, et arseen oli uuritavasse ainesse sattunud 
vasktraadist. Paarkümmend aastat hiljem kordas samasugust viga Berliini keemiapro- 
fessor ning kõmutekitanud kohtukeemia õpiku autor Franz Leopold Sonnenschein. 

6. mail 1875. aastal suri Preisimaa väikelinnas Bomstis sealse apteekri R. Speicherti 
noor naine. Apteekrit kahtlustati naise mürgitamises. Sonnenschein avastas 
arseenijäljed ja oli niiviisi kaasosaline surmaotsuse langetamises Speichertile, mis 


hiljem muudeti eluaegseks sunnitööks. Alles aastaid hiljem, kui Sonnenscheini polnud 
enam elavate kirjas, selgus, et seekord oli arseen sattunud uuritavasse ainesse 
väävelvesinikust. Seni arvati, et väävel-vesinikus arseeni pole. Kuid 1879. aastal 
tõestas saksa keemik R. Otto, et väävelvesinik võib sisaldada arseeni ja 1886. aastal 
esitas O. Jacobson meetodi väävelvesiniku puhastamiseks lisanditest. 

Kahtlused, mis vaevasid teadlasi alkaloidide määramisel kümneid aastaid, kerkisid 
ka anorgaaniliste mürkide määramisel. Probleemid, mida oli püüdnud lahendada juba 
Orfila, tulid taas päevakorda. Võib-olla sisaldab arseeni ka inimorganism? Ehk satub 
ta inimesesse pidevalt, talletub seal ja tekitab surma põhjuste uurimisel niiviisi 
ekslikke järeldusi. 

1898. aastal pani nahaarst Eduard Schiff tähele, et inimese juustes leidub sageli 
arseeni. Seepärast soovitas ta mürgitamisjuh-tude juurdlemisel uurida ka juukseid. 

Kui sajandivahetusel kannatas Manchesteris arseenimürgituse all peaaegu 6000 
inimest, tegi kuninglik erikomisjon kindlaks, et õllepruulimisel kasutatavasse glükoosi 
oli sattunud arseen. Komisjon avastas veel teisi arseeni sisaldavaid toiduaineid: 
tehispärm, linnased, äädikas, marmelaad, leib ja maiustused, mis olid pakitud arseeni 
sisaldavasse materjali. Arseeni leiti ka rohelises liim-värvis ja tapeetides. Niisugused 
tapeedid kutsusid esile arseenimürgituse sümptoome. Komisjon leidis kinnituse 
asjaolule, et ka tühised arseenikogused talletuvad juustes, kusjuures mürk jõuab 

sinna teatud aja jooksul (tookord oletati kolme nädalat) pärast mürgitumist. Kõige 
esmalt võib seda avastada juuksejuurtest. Et juuksed kasvavad kuu jooksul umbes 
poolteist sentimeetrit, siis rändas ka arseen peanahast sedavõrd edasi. Mida kaugemalt 
juustejuurtest arseeni leiti, seda varem oli mürgitumine toimunud. Kui mürki avastati 
juuksekarvade lõpust, siis tähendas see, et arseen oli organismi tunginud juba ammu. 
Kui juustes leidus arseeni kihiti, siis rääkis see tõsiasjast, et mürgitumine oli toimunud 
hooti. 

Uha uuesti tõstatati küsimust arseeni olemasolust kalmistumul-las. Aja jooksul oli 
levinud Orfila arvamus, et arseen asub maapinnas vees lahustamatu kaltsiumarsenaadi 
kujul, mille tõttu ei saa läbi kirstulaudade surnukehasse tungida. Alles pärast pika aja 
möödumist võib mulla arseen vahetu kontakti tõttu laipa jõuda. 

Etigaks juhuks eksitust vältida, võeti ekshumatsioonide puhul tavaliselt ka 
mullaproov kirstu külgedelt, alt ja pealt. Kui Marshi proov näitas, et kirstu peal olnud 
mullas on arseeni rohkem kui laibas eneses, siis võis oletada, et mürk on laipa 
tunginud mullast. Kui aga mullas arseeni polnud või seda oli väga vähe, laibas aga 
leidus ohtrasti, võis väita mürgitamist; veelgi enam, et mürk oli sattunud mulda just 
laibast. 

Kuid mis tähendab «ohtrasti»? Mis tähendab «vähe»? Kas saab vigadeta mõõta? 
Kas ei sõltu mõõtmine silma teravusest ja iga keemiku sisetundest? 

Maailmas, kus kõikjal näis peituvat arseeni, esineti üha sagedamini nõudega luua 
hoopis täpsemad meetodid, mis võimaldaksid kindlaks määrata väikseimaidki 
mürgikoguseid ning kindlaks teha, missugune organismi tunginud arseenikogus on 
kahjutu, kui palju sisaldab arseeni kalmistumuld, sinna maetud laip või selle juuksed. 
Küsimusele: missugune mürk? järgnes teine: kui palju? 

Niisugune oli olukord, kui Scotland Yardi peainspektor Ward 1911. aasta 4. 
detsembri õhtul arreteeris Frederick Henry Seddoni. Eliza Barrow, kelle surmas meest 
süüdistati, oli olnud 48-aastane. Tänu pärandusele oli tal väike varandus: maja, 
väärtpaberid, raha, väärisesemeid. Kuni 1910. aasta juulini oli ta koos 7-aastase sugu- 
lase Ernest Grantiga elanud onupoeg Vonderahe'i majas Tolling-ton Parki lähedal ja 
tegelnud peamiselt oma raha hoidmise ja Von-derahe'i süüdistamisega päranduse 


väljapetmises. Sellest tekkisid pahatihti tülid. 1910. aasta suvel kuulis ta, et Frederick 
Seddon üürib oma maja ülemise korruse välja 12 šillingi eest nädalas. Ja 25. juulil 
asuski Eliza Barrow koos väikese sugulasega Seddoni juurde elama. 

Väikest plesspäist ning külmade silmadega 40-aastast Seddonit ajendas pidev 
saamahimu. Töötades «London £ Machester Indust-rial Insurance Company» 
inspektorina oli ta kahekümne aasta jooksul kokku hoidnud 400 naela ja tema suurim 
soov oli seda summat suurendada. 

Selles suhtes olid nad Eliza Barrow'ga kahtlemata hingesugulased. Igal juhul 
kujundas rahajanu nende vahel kummalisi suhteid. Juba 14. oktoobril andis preili 
Barrow talle üle väärtpabereid 1600 naela suuruses summas, saades vastu iganädalase 
eluaegse rendise. See tundus naisele olevat igati kasulikum ning kindlam kui 
väärtpaberid. Järgmise aasta 9. juunil omandas Seddon varem Barrow'le kuulunud 
tulusa maja. Kompensatsiooniks lisas ta naise iganädalasele summale veel 3 naela. 

Kui 1911. aasta suvel Birkbecki pank, milles Eliza Barrow oli oma raha hoidnud, 
raskustesse sattus, võttis üüriline Seddoni ettepanekul kogu oma raha — 400 naela — 
välja ja peitis oma magamistuppa väärisasjade juurde. Niisiis oli selleks ajaks kogu 
Barrow' varandus kas Seddoni käes või siis tema majas. 26. augustil 1911. aastal ostis 
Seddoni tütar paki kärbsepaberit, mis sisaldas arseeni. Mõni päev hiljem haigestus 
Eliza Barrow: oksendamine, kõhuvalu, kõhulahtisus. Doktor Sworn pani diagnoosi: 
epideemiline diarröa ja tegi ettepaneku haige haiglasse toimetada. Kuid kitsi haige 
keeldus ja jäi härra Seddoni hoole alla. 12 päeva lamas ta aeglaselt surres oma voodis, 
ööl vastu 14. septembrit Eliza Barrow suri ja otsekohe pärast seda hakkas Seddon 
tema tuba läbi otsima. Hiljem ütles ta, et oli leidnud vaid 10 naela. Kuid teenijad olid 
näinud, kuidas ta varahommikul oli raha lugenud. Surnu sõrmusega läks Seddon 
juveliiri juurde ja palus sellelt eemaldada graveeringu Eliza Barrow' ema nimega. Ta 
paigutas pankadesse suuri summasid ja läks siis doktor Sworni juurde, kes laipa üle 
vaatamata kirjutas välja surmatunnistuse. Surma põhjuseks oli märgitud epideemiline 
diarröa. Ning lõpuks mattis Seddon surnu ise maha isegi sugulastele Vonderahe'idele 
teatamata. Ta tellis kõige odavama puusärgi ja sai matusebüroo omanikult veel 12 
šillingit tasu matuste organiseerimise eest. 

16. septembril 1911. aastal maeti kadunu Finnchley kalmistule. Kuus päeva hiljem 
asusid Seddonid merereisile. 

Vahepeal aga oli Vonderahe oma sugulase surmast kuulda saanud ja tuli 
päranduselootuses Seddoni majja. Ent maja oli tühi. Alles 9. oktoobril õnnestus pärijal 
Seddoniga kokku saada. See teatas, et surnu kogu varandus oli kokku 10 naela. Kuid 
tema, Seddon on kulutanud matusteks 11 naela, 1 Šillingi ja 10,5 penni; niisiis on 
sugulane talle üle naela võlgu. Peale selle, tõsi küll, jäi järele rõivaid ja mööblit 
umbes 16 naela väärtuses. Kui Vonderahe tunneb huvi kadunu maja, aktsiate ja 
pangaarvete vastu, siis Seddon saanud nende omanikuks seaduslikul teel, sest 
vastavalt kokkuleppele oli ta maksnud Eliza Barrow'le kuni surmani rendist. Mis aga 
puutub sularahasse, siis seda polnudki. 

Uskumata ühtki Seddoni sõna, läks Vonderahe 10. oktoobril Scotland Yardi. 
Peainspektor Wardile ja kriminaalpolitsei seersantidele tehti ülesandeks asja uurida. 
Kuu aja jooksul põrkasid nad kokku nii paljude kahtlaste asjaoludega, et 15. 
novembril tuli laip ekshumeerida. Avastamata loomuliku surma tunnuseid, andis 

Spilsbury laiba uurimiseks üle Willcoxile, kelle nimi oli pärast Crippeni protsessi 
laialt tuntud. Marshi aparaadi abil tegi Willcox kindlaks, et laip sisaldas surmavas 


koguses arseeni. Oli täiesti selge, et Eliza Barrow on surnud arseenimürgitusse. 
Willcox aga püüdis kindlaks määrata mürgi täpset hulka laibas. 

29. novembril läks Willcox ruumi, kus asus Eliza Barrow' põrm, kaalus selle 
võimalikult täpselt ära, oma laboris aga kaalus talle analüüsimiseks toodud organid. 
Niiviisi tegi ta kindlaks, et Barrow' ekshumitseeritud laip oli 60 naela. Viimastel 
eluaastatel aga oli ta olnud 140 naela raskune. 

Seniajani oli peetud võimatuks määrata arseeni kaalu, mis plekkidena Marshi 
aparaadis sadestus. Willcoxile aga tundus, et ta oskab arseeni kogust määrata. Selleks 
oli tarvis läbi Marshi aparaadi lasta puhta arseeni erinevaid koguseid ja saada igale 
kogusele vastavaid arseeniplekke. Jootnud kinni torud neis leidunud 
arseeniplekkidega, sai ta kaaluetaloonid, millega võrreldes võis määrata 
toksikoloogilistel uuringutel saadud arseeni hulka. Selleks aga oli tarvis saada 
kaaluetaloonid ühest milligrammist kuni 0,005 milligrammini. 

Willcox valmistas mõnisada etalooni ja asus Elizabeth Barrow' organeid uurima. 

105 g kaalunud maost eraldas ta 0,525 g — ühe kahesajandiku osa —, uuris seda 
Marshi aparaadi abil ja tegi etalooni järgi kindlaks eristunud arseeni koguse. Saadud 
arvu korrutas ta 200-ga ja leidis, et maos oli 7,3 milligrammi arseeni. Niiviisi uuris ta 
läbi kõik organid. Sooled sisaldasid 41 milligrammi, maks 11,13 milligrammi jne. 
Hoopis raskem oli arseeni hulka määrata nahas, luudes ja lihastes. Willcox ei tahtnud 
kogu laipa tükeldada, kõiki kehaosi prepareerida ja neid eraldi kaaluda. 
Võrdlusanalüüsiks võttis ta vaid 6 grammi lihaseid ja tegi kindlaks, et need sisaldasid 
1,3 milligramni arseeni. Et aga lihaste täpne kaal oli määramata, ei teadnud ta arvu, 
millega saadud hulka korrutada. Kuid mürgi hulga määramisel lähtus ta tõsiasjast, et 
lihased moodustavad inimese kaalust kaks viiendikku. Niisiis pidid lihased sisaldama 
67,2 milligrammi mürki. Willcox otsustas üldbilanssi lisamata jätta nahas, juustes ja 
luudes sisalduva arseeni, sest nende kogustetagi sisaldas laip 131,57 milligrammi 
arseeni, millest piisas inimese mürgitamise tõestamiseks. Osa arseeni hulka kavatses 
Willcox hoida reservis, kui Seddoni advokaat avastab tema arvestuses mõningaid 
vigu. 

Kui Willcox võitlust ootas, siis ta ei eksinud. Sellest hetkest peale, kui 4. märtsil 
1912. aastal Old Bailey kohtu süüpinki ilmusid Seddon ja tema naine, keda kahtlustati 
mõrvale kaasaaitamises, algas üks ägedamaid võitlusi kohtutoksikoloogias, mis 
kunagi Londonis oli toimunud. Seddoni kaitsja oli tol ajal meditsiinis kõige kogenum 
advokaat Edward Marshall Hall. Võtnud endale Seddoni kaitsmise, ütles ta: «See on 
kõige segasem lugu, milles olen osalenud.» Tavavastaselt ta seekord oma kaitsealuse 
süütusse 

ei uskunud. Ja ometi võitles ta nii, nagu oleks kaitsnud süütut. Tema targa ning 
sihikindla taktika märklauaks sai Willcox. 

7. ja 8. märtsil 1912 toimus viimase ristküsitlemine. Hall oli varuks hoidnud kaks 
relva. Hiljem tunnistas Willcox, et mõlemad olid talle ootamatud ja teine pidi ta 
peaaegu jalust rabama. Hall oli küllalt tark, et mitte eitada Willcoxi arvutusi, kuid ta 
avastas nõrgad kohad, mida Willcox kummalisel kombel polnud tähele pannud. 
«Hüva, Willcoxi tunnistusest me teame, kuidas ta oli arvutanud kokku arseeni hulga 
laibas,» alustas Hall. «Ta korrutas eri organite analüüside tulemused küllalt suurte 
arvudega. Neerude puhul 61, mao puhul 200, lihaste puhul 2000-ga.» Pöördudes 
Willcoxi poole küsis Hall, kas ta on õigesti aru saanud. 

Willcox jaatas. 

«Kas mõistab Willcox, et vähimgi viga kaalu määramisel võib korrutamisel 
muutuda suureks ning saatuslikuks eksituseks?» jätkas advokaat. 


Willcox jaatas taas. 

Hästi, jätkas Hall, nüüd tahab ta rääkida lihastest. Willcox oli korrutanud siin 6 
grammist lihastest saadud mürgikoguse 2000-ga, sest Eliza Barrow' laip oli kaalunud 
60 naela. Ekspert on lähtunud kaalutlusest, et lihaste kaal moodustab keha üldkaalust 
kaks viiendikku. 

Jah, sellest oli Willcox lähtunud tõesti. 

Hüva. Kuid Willcox ei ole arvestanud siin üht väga tähtsat asjaolu. Eliza Barrow oli 
kaalunud elusana 140, tema laip aga 60 naela. Kaalu kadu tekkis vee aurumisest 
kudedest. Lihased aga sisaldavad vett rohkem kui teised koed. 

«Õige,» kinnitas Willcox. 

Tähendab: lihased kaotasid ka rohkem vett kui teised organid. Kas see aga ei muuda 
reeglit, et nad moodustavad kehakaalust kaks viiendikku? Kas sel juhul 2000-ga 
korrutamine on üldse õige? 

Willcox pidi oma viga tunnistama. Kuid see veel ei tühistanud kogu tehtud tööd, 
sest erinevus lihaste ja keha korrelatsioonis polnud eriti suur, pealegi olid tal veel 
varuks kehaosad, milles sisalduvat mürki polnud ta arvesse võtnud. See oli aga üks 
neist hetkedest toksikoloogias, mil targad ning haritud advokaadid andsid 
toksikoloogidele meeldejääva õppetunni ja sellega ühtlasi innustasid neid edasisele. 
Ent Edward Marshall Hall polnud veel lõpetanud. Ta vaid vahetas teemat. Advokaat 
viis jutu arseeni hulgale Eliza Barrow' juustes. Hall oli hoolikalt uurinud Manchesteri 
komisjoni 1906. aasta aruannet. Ta mäletas aruandest pisi-maidki üksikasju. Willcox 
aga polnud selleks ette valmistunud. 

«Juuste peanahale lähimast osast te leidsite ühe kaheksasajan-diku milligrammi 
arseeni?» küsis advokaat. 

«Täpselt nii,» kinnitas Willcox. 

«Aga kui palju te leidsite juuksekarvade otstest?» 

«Eelmisest kogusest umbes veerandi.» 

Ja otsekohe kandis Hall ette Manchesteri komisjoni tulemused Willcox kinnitab, et 
Eliza Barrow on surnud arseenimürgitusse see tähendab mürgi toimel, mida ta oli 
saanud kahe nädala vältel enne surma. Kuidas aga seostada diagnoosi 1906. aasta 
komisjoni järeldustega, kui mürki leidus isegi juukseotstes? Kui arseenimür-gituse 
korral on vaja nädalaid mürgi jõudmiseks juuksejuurtesse ja kümme kuud, et see 
jõuaks juustes 15 cm kaugusele, kuidas siis oli mürk neljateistkümne päevaga äkitselt 
juuksekarvade otstes? Hall tundis huvi, kas sellisel korral ei tule oletada, et Eliza 
Barrow oli võtnud arseeni juba aasta tagasi? 

Willcox jäi hämmeldusest tummaks. «Aasta tagasi...» pomises ta. Kuid vastates 
ristküsitlemist jätkavale Hallile, taipas ta äkitselt vea põhjust. Eliza Barrow' juuksed 
olid verised, järelikult imasid nad mürki. 

Otsekohe pärast istungi lõppu ruttas Willcox St. Mary hospidali. Seal võttis ta 
arseenivaba juuksekahlu ja asetas selle Eliza Barrow puusärgist leitud vedelikku. 11. 
märtsil kontrollis ta juuste arseenisisaldust. Jah, arseen oli tunginud juustesse ning 
üksnes atsetooniga võis seda sealt eraldada. 

Niisiis oli Willcoxil õigus. Arseen oli Eliza Barrow' juustesse tunginud väljastpoolt. 
Kehast ta sinna ei jõudnud mürgitamise ja järgnenud surma lühikese ajavahemiku 
tõttu. 

12. märtsil esines Willcox taas süüdistuse tunnistajana ja lõi Halli rünnaku lõplikult 
tagas1. 


Seddoni esinemine tunnistajana iseenese süüasjas paljastas lõplikult kohtualuse jäise 
ning raha suhtes mitte millegi ees tagasi-põrkava loomuse. Kohus tunnistas ta süüdi. 
18. aprillil 1912. aastal poodi Seddon Pantonville'i vanglas. 

Alates Seddoni protsessist ei lakanud võitlus mürgihulga kindlaksmääramise 
meetodite avastamise eest hetkekski. Pärast arseeni koguse väljaselgitamist algasid 
uuringuid kõikide tuntud ja äsja-avastatud mürkide hulga määramiseks. 

Iga aine kvantitatiivse määramise meetod leidis varem või hiljem tee ka 
toksikoloogiasse. 

Alustati kolorimeetriast. Meetod lähtus sellest, et paljud orgaanilised ja 
anorgaanilised ained kas moodustasid värvilisi lahuseid või siis oli neid võimalik 
muuta nagu alkaloide rohkem või vähem värvunud lahusteks. Värvuse intensiivsus 
sõltus värvaine hulgast. Mitmesuguse kontsentratsiooniga ainetest koostati näidised. 
Nende värvitooni võrreldi lahuse värvusega, mille kontsentratsioon polnud teada. 
Niisugune võrdlemine, mida alguses tehti silma, hiljem aparaatide abil, võimaldas 
kindlaks määrata uuritava aine kogust. 

Pealegi pandi alus titromeetriale. See põhines tõigal, et lahustunud aines mingi 
reaktsiooni, näiteks sademe tekkimiseni kulus teatud kogus keemilist reaktiivi. 
Reaktsiooni saabumise hetk muutus tajutavaks, kui lisati veel tilk vastavat kemikaali: 
sel hetkel muutus lahuse värvus. Uuritava aine lahuse kontsentratsiooni kind- 
lakstegemiseks lisati reaktiivi väikeste koguste, lõpuks tilkade 

kaupa kuni hetkeni, mil värvus muutus. Reaktiivi hulga järgi arvutati välja uuritava 
lahuse kontsentratsioon. Ka see meetod õigustas end toksikoloogias, eriti arseeni 
kvantitatiivsel analüüsil. Kui lahustada Marshi aparaadis tekkinud arseeniplekid 
kaaliumjodii-dis või joodmonokloriidis, siis võis tiitrimist kasutades välja arvutada 
lahuses olnud arseenihulga. 

Metalliliste mürkide, nagu antimoni koguse määramisel võeti kasutusele 
elektrolüüs. Meetod põhines sellel, et metallisoolad lagunevad vesilahuses ioonideks. 
Positiivselt laetud metalli-ioonid ladestuvad aga veest alalisvoolu läbi lastes katoodile. 
Metalli hulka võis kergesti määrata, võrreldes katoodi kaalu enne ja pärast katset. 

Mürkide hulga väljaselgitamiseks kasutatakse edukalt ka spektraalanalüüsi. 
Revolutsioneerinud mürkide avastamise, etendas spektraalanalüüs sama tähtsat osa ka 
nende koguse määramisel. Mürkainetele tüüpilisi jooni spektri nähtavas, ultravioletses 
ja infrapunases osas võis mõõta nende intensiivsuse järgi ja siit võis teha järeldusi 
mürgi kontsentratsiooni ning hulga kohta. 

Willcox ei elanud ajani, mil muutus võimalikuks mõõta elektro-fotomeetri, 
kolorimeetri või fotoelementide abil ka kõige väiksemaid mürgikoguseid. 

Võimalus mõõta pisimaidki ainekoguseid lahendas lõpuks vaieldava probleemi, kui 
palju sisaldab inimorganism looduslikku arseeni. Tõepoolest, arseeni inimeses leidub, 
ja mitte üksnes luudes. Arseeni on veres, ajus, kopsudes, maksas, neerudes, põrnas ja 
emapiimas, isegi juustes ja küüntes ka siis, kui inimesel pole iialgi arseeniga tegemist 
olnud. Kuid loodusliku arseeni hulk organismis on nii väike, et Orfila ajal isegi ei 
tuntud nii väikesi ühikuid: gammasid, s. t. grammi miljondiku osi. Paljude arvutuste 
põhjal tehti kindlaks, et inimese organismi normaalne arseenisisaldus on üks 
kümnemiljondik osa kehakaalust. Arseeni loomulik kogus juustes kõigub 0,24 
gammast 5,8 gammani ühe grammi juuste kohta. Arseeniga kokkupuutuvatel 
inimestel, näiteks viinamarjakasvatajatel, kes töötlevad põõsaid 
putukatõrjevahenditega, samuti mere-loomadest, näiteks homaaridest toituvatel 
inimestel on organismis arseeni rohkem. Tavalise 67 kuni 102 gamma arseeni asemel 
uriinis ulatub neil see arv 285-ni. 


Võimalus mõõta arseeni väiksemaidki koguseid mürgitatutel või kahtlastel 
asjaoludel surnud inimestel võimaldas kindlaks teha, et juba viis päeva pärast suurema 
koguse arseeni manustamist võib mürki leida juuksejuurtest. Paljude loomkatsete abil, 
mil katseloomadele teatud ajavahemiku järgi anti kindlaid arseenikoguseid ning 
seejärel määrati täpselt kindlaks karvades leiduv mürgi hulk, selgitati välja, et karvad 
on tõepoolest omapärane skaala, mille põhjal võib määrata mürgi kogust. Et seda 
skaalat kasutada, tuleb karvu eelnevalt soolhappe, piirituse ja atsetooniga puhastada, 
vältimaks võimalikku mürgi sattumist karvadesse väljastpoolt. Pärast niisugust 
menetlust jääb karvadesse ainult organismi kaudu tun- 

ginud mürk, mille järgi määratakse mürgitamise meetod, kestus ja aste. 

Mulla uurimine uute meetoditega näitas, et muld sisaldab arseeni rohkem, kui arvati 
varem. Pealegi suureneb arseenikogus maapinnas pidevalt mineraalväetiste ja 
putukatõrjemürkide üha laieneva kasutamise tõttu. 

Ehkki arvukad eksperimendid ei kinnitanud arseeni tungimist maetud laipadesse, 
tuleb ometi ekshumatsioonil hoolikalt jälgida, et maapinnas sisalduv arseen ei puutuks 
kokku uuritava materjaliga ega mõjustaks seega analüüse. 

20. sajandi keskpaiku oli mürkide kvantitatiivne analüüs saavutanud sellise taseme, 
millest Willcoxi aegsed toksikoloogid ei võinud unistadagi. 

Aatomi uurimise tulemused, mis on leidnud kasutamist peaaegu kõikides 
rahvamajandusharudes, huvitasid ka kohtutoksikolooge. Esimesi katseid määrata 
anorgaanilisi mürke ja nende hulka radioaktiivsete elementide abil tegid prantsuse 
toksikoloogid. Eelkõige püüti määrata arseeni juustes. Seejuures muudeti arseen 
neutronite abil radioaktiivseks, mõõdeti mürgi kiirgust ja selle intensiivsuse järgi 
määrati selle hulk. 

Paistis, et küsimuse lahendamine, kas inimene on mürgitatud arseeniga, on 
väljaspool igasugust kahtlust. Sellise arvamuse taustal toimus 1952. aasta kevadel üks 
niisuguseid sündmusi, mis järjekordselt tõi toksikoloogia üldsuse tähelepanu 
keskpunkti ja ergutas teadust vallutama uusi kõrgusi. Asi juhtus Edela-Prant-susmaal 
Poitiers's. 

Üht naist süüdistati vähemalt 12 inimese mürgitamises arseeniga. Tema nimi oli 
Marie Besnard ehk nagu rahvas teda kutsus — Loudoni Must Lesk. 


11. Loudoni Must Lesk. Uudiseid arseenist. 1961. aasta 


Arreteerimise päeval 21. juulil 1949. aastal oli Marie Besnard 53-aastane. Too 
Loudoni rantjee ning maaomanik oli keskmist kasvu. Tema provintslikult värvitud 
nägu ehtisid vilavaid silmi varjutavad ümmargused prillid. Üldiselt oli ta Vienne'i 
provintsi "tüüpiline naine. Tema kodupaika iseloomustasid külad ja linnakesed, 
tükeldatud mõisad ja väiketalud, rentnikud ja käsitöölised. Siin tundsid kõik üksteist. 
Raha hoiti veel sukasääres, vaba aega aga sisustati veini, söögi, armastuse ja 
keelepeksuga. 

Just keelepeks pani aluse Marie Besnard'i kriminaalasjale, mis kestis aastaid. 

Kui Marie mees Leon Besnard pärast lühikest haigust 25. oktoobril 1947. aastal oli 
surnud, rääkis proua Pintou ühele oma «sõbrale», nimelt mõisnik Auguste Massipile, 
et Leon Besnard öelnud talle veidi enne surma, nagu kavatseks Marie teda mürgitada. 
Oma laostunud mõisas koos kahe nõrgamõistusliku vennaga 

elav Auguste Massip teatas sellest Poitiers' kriminaalpolitseile. Teade sattus 25- 
aastase uurija Pierre Roger' kätte. Viimane koos Süret€ inspektorite Nocguet', 
Chaumier' ja Normand'iga andis tõuke Besnard'i kriminaalasjale, mis kestis 14 aastat. 

Esialgne juurdlus jooksis ummikusse, sest proua Pintou eitas oma kahtlustusi Marie 
Besnard'i suhtes. Kuid Loudonis leidus teisigi inimesi, kes leske siiski kahtlustasid. 
1947. aasta mais oli Besnard'ide talus töötanud 20-aastane saksa sõjavang Dietz, keda 
peeti Mar.ie Besnard'i armukeseks. L€on Besnard olevat kuulduste järgi rääkinud, et 
ta pole oma maja peremees, vaid sulase ori. Enne noore sakslase ilmumist kimbutas 
Loudoni elanikke sündsusetu sisuga kirjade vool. Lyoni teadusliku kriminalistika 
tuntud pioneeri doktor Edmond Locard'i tehtud grafoloogiline analüüs kinnitas, et 
nende autor oli Marie Besnard. Niisugust nähtust võis põhjustada, nagu kriminalistika 
ajalugu korduvalt oli kinnitanud, seksuaalne loomuvastasus. Marie Besnard eitas 
kindlalt oma süüd. Kuid tema vastu rääkis tõsiasi, et noore sakslase ilmumisel tema 
majja katkes kirjade vool otsekohe. Inspektor Nocguet veendus selles, et LEon 
Besnard'i mürgitamise põhjuseks võis olla armu-januse naise soov vana mees 
kõrvaldada, et segamata elada noore sakslasega. Pärast mehe surma võttis lesk koos 
sulasega ette pikema automatka. Kui sakslane 1948. aasta mais kodumaale tagasi 
pöördus, hakkasid nad teineteisele kirjutama. 1949. aastal tuli endine sõjavang taas 
Loudoni, kusjuures mõlemad seletasid, et kodupaigas polevat sakslane leidnud 
sobivat tööd. 

Uurimisega oli jõutud niikaugele, kui 16. jaanuaril 1949 suri Marie Besnard'i 87- 
aastane ema, kes oli tütre juures elanud alates 1940. aastast. Doktor Gallois, kes Leon 
Besnard'i surma põhjuseks oli algul pidanud maksaatakki, seejärel rinnaangiini, 
hiljem aga uriinianalüüsi järgi ureemiat, ravis ka lese ema. 1949. aasta jaanuaris levis 
Loudonis gripiepideemia. Kui haige kaotas teadvuse ja tema üks kehapool halvati, 
pidas arst põhjuseks gripist tekkinud verevalumit ajju. Kuid vanainimese surm oli 
tõuge, mis süütas kahtlusleegi heledaks lõkkeks. Inspektor Nocguet sai teada, et 
kadunu oli tütrele teinud etteheiteid suhtlemise pärast sakslasega ja olnud viimase 
tagasitulemise vastu. Nocguet kahtlustas Marie Besnard'i oma ema mõrvas. Ka 
õnnestus politseinikul veenda proua Pintou'd rääkima kõigest, mida ta teadis. Pintou 
kirjeldas väga veenvalt Lon Besnard'i viimseid tunde: kõhuvalu, oksendamist ja 
nende vahel toimunud kahekõnet. 

«Oi, mis nad küll mulle andsid!» 

«Kes? Sakslane?» 

«Ei, Marie ... Hakkasime suppi sööma. Minu taldrikul oli mingi vedelik. Marie 
tõstis sinna suppi. Hakkasin sööma, ja kohe ajas mind oksele.» 

Kui Nocguet kuulis, et Marie oli proua Pintou' hirmutamiseks palganud Pariisist 
halva kuulsusega detektiivi Loccident'i, oli pilt talle selge. 

9. mail otsustati Leon Besnard'i laip ekshumeerida ning toksi-koloogiliselt uurida. 
Ekshumeerima pidid arstid Seta ja Guillon, toksikoloogiline analüüs jäeti aga 
Marseilles politseilaboratoo-riumi direktori Georges Beroud' hooleks. Viimane oli 
töötanud edukalt Lõuna- ja Edela-Prantsusmaal juba aastakümneid. Pärast 1938. 
aastal ilmunud raamatut «Ülevaade kriminoloogiast ja teaduslikust politseist» («Precis 
de criminologie et de police scien-tifigue») sai tema nimi tuntuks ka välismaal. Juba 
üle poolteise aasta hauas lebanud laiba organid pakiti klaaspurkidesse ja saadeti 
Marseille'sse. Doktor Beroud teatas oma uurimistulemustest Poitiers'sse. Mürgi 
kvantitatiivse ja kvalitatiivse analüüsi põhjal järeldas ta, et Leon Besnard'i kehakaalu 
iga kilogramm sisaldas 39 milligrammi arseeni — hulk, mis tõestab mürgitamist. 


Seejärel andis uurija Roger korralduse ekshumeerida ka Marie Besnard'i «ma laip. 
See sisaldas vähemalt 58 milligrammi mürki iga kehakaalu kilogrammi kohta. 

21. juulil 1949. aastal saabusid inspektorid Nocguet ja Normand Loudoni. Nad 
viisid Marie Besnard'i ja Dietzi Poitiers'sse uurija Rogeri juurde. 

Naise välimus ning tema eemaletõukav külmaverelisus ei tekitanud sümpaatiat. 
Pärast kestvat ülekuulamist käskis Roger toimetada kahtlustatavad Pierre-Levee 
vanglasse. Ka Dietz kuulati üle. Et see eitas kategooriliselt intiimvahekorda Marie 
Besnard'iga, tuli ta vabastada. Dietzi edasine käitumine ei hajutanud aga põrmugi lese 
pea kohale kogunenud pilvi. 

Roger' juurdlus jõudis välja lausa müstiliste tulemusteni. Ta avastas paljusid väga 
kahtlasi surmajuhtumeid Besnard'ide peres, samuti nende naabrite ja sõprade hulgas. 
Juurdluse huvides tuli pöörduda tagasi varasemasse aega. Varsti pärast Esimese maa- 
ilmasõja lõppu oli Saint-Pierre-de-Maillest pärit väiketalunik Pierre Eugene 
Devailland'i tütar Marie abiellunud oma sugulase põllutöolise Auguste Antignyga. 
Mõlemad asusid tööle Chateau des Martins'i mõisa. 1929. aastal Auguste Antigny 
suri... tuberkuloosi. Kuid vaatamata möödunud 22 aastale tegi Beroud pärast 
«kshumeerimist kindlaks, et laip sisaldas 60 milligramni arseeni kehakaalu iga 
kilogrammi kohta. 

1929, abiellus Marie Leon Besnard'iga, tõustes sellega sotsiaalsel redelil uuele 
pulgale. Mehel oli Loudonis maja, pood ja maavaldus. Lapsi neil polnud, kuid Marie 
oli hea, sihikindel ning kokkuhoidlik perenaine. Besnard tülitses avalikult oma 
naabruses elavate vanematega, sest ei suutnud andestada, et need olid alati tema õde 
Lucie'd rohkem armastanud. Ta vihkas ka teisi sugulasi. Kuid Marie võitis mehe 
sugulaste sümpaatia. Mehe vanatädi Louise Lecomte pärandas temale isegi oma 
varanduse. Varsti pärast testamendi vormistamist, 22. augustil 1938. aastal Louise 
Lecomte suri. Ta oli juba üle 80 aasta vana. Arseenimürgituse sümptoomide kohta 
polnud midagi teada. Kuid tema laiba toksi-koloogilisel uurimisel avastas dr. Beroud 
35 milligrammi arseeni 

kehakaalu iga kilogrammi kohta. Tehti kindlaks, et Marie Besnard oli enne vanatädi 
surma talle sageli veini saatnud ning viibinud ka vanakese viimsete hingetõmmete 
juures. 

Kaks aastat hiljem, 2. septembril 1940. aastal suri Leon Besnard'i vanaema — 
lesknaine Gouin, kelle varanduse otsene pärija oli Marie mees. Marie oli koos mehega 
vanainimest pisut enne surma külastanud. 23. augustil 1949. aastal vanainimese laip 
eks-humeeriti. Leiti küll arseeni jälgi, kuid need ei võimaldanud tuvastada 
mürgitamist. Ent Marie Besnard'i isa Pierre Devailland'i surm oli toksikoloogia 
valguses enam kui kahtlane. Marie isa oli surnud 15. mail 1940. aastal. Surma 
põhjuseks peeti südameraban-dust. Tütar isa surma juures ei viibinud, kuid analüüs 
näitas 30 milligrammi arseeni iga kilogrammi kehakaalu kohta. Tütar päris isa 
maatüki, ema aga kolis Loudoni. 

19. novembril 1940. aastal suri Marie Besnard'i äi Marcellin Besnard, keda Marie 
mehe ja äia vahelisele vaenule vaatamata sageli oli külastanud. Doktor Delaroche 
pidas surma põhjuseks vanadusnõrkust ning südamerabandust. Beroud aga leidis 
laibast 38 milligrammi mürki iga kilogrammi kohta. Abielupaar sai päranduseks 227 
734 franki. 

Kaks kuud hiljem, 16. jaanuaril 1941 suri Marie 66-aastane ämm Marie-Louise 
Besnard. Surmahaigus kestis üheksa päeva. Doktor Delaroche diagnoosis 
kopsupõletikku. Haige eest oli hoolitsenud Marie. Pärandussumma ulatus 262 325 


frangini. Uurija Roger käskis ka selle laiba ekshumeerida. Beroud leidis 60 milli- 
grammi arseeni iga kilogrammi kohta. 

27. märtsil 1941 leiti oma vanemate majas poodult Leoni 45-aas-tane õde Lucie 
Besnard. Juhtumit hoolikalt ei uuritud. Ehkki kaugeltki kõik asjaolud polnud selged, 
peeti seda enesetapuks. Lucie oli sügavalt usklik katoliiklane, mis välistas 
enesetapuvõimaluse. Kuid teisest küljest, ta oli raskelt üle elanud oma ema surma. 
Kui Beroud oli avastanud laibas 30 milligrammi arseeni iga kilogrammi kohta, 
muutus enesetapp veelgi kahtlasemaks. Roger hakkas kahtlustama Leon Besnard'i 
osavõttu alguses vanemate, pärast õe mürgitamises, samuti tema enesetapu 
lavastamises — poomises. 

Kahtlaste surmajuhtumite nimekirjal ei paistnud lõppu tulevat. 14. juulil 1939 oli 
surnud Besnard'i naaber 65-aastane kondiiter Toussaint Rivet. Surma põhjuseks 
registreeriti tiisikus. Kadunu naine oli pöördunud abipalvega Besnard'ide poole, et 
need hoolitseksid tema majapidamise eest. Hiljem oli ta asunud hoopis Bes-nard'ide 
juurde elama ja oli andnud oma kinnisvara väikese eluaegse rendise eest neile. Kuid 
juba 25. detsembril 1941 naine suri. Ka sel puhul peeti surma põhjuseks tuberkuloosi. 
Haige eest oli hoolitsenud Marie Besnard. Pärast ekshumatsiooni näitas toksiko- 
loogiline analüüs mõlemal juhul 18 milligrammi arseeni iga kilogrammi kohta. 

Kuid sellega surmaseeria veel ei lõppenud. 1941. aasta mais olid BesnardMde 
juures peavarju leidnud Leoni kaks sugulast: Pauline 

ja Virgine Lalleron. Nad olid sunnitud oma kodust lahkuma saksa okupatsiooni 
tõttu. Pauline hoidis oma raha vöös, mida ta kunagi maha ei võtnud. Kui Pauline 1. 
juulil 1941. suri (arst Gallois' järgi vanadussurma), lubas Virgine teha Marie Besnard'i 
kogu nende ühise vara pärijaks. Ja kaheksa päeva hiljem järgnes oma õele hauda 
Virgine. 

B€roud' toksikoloogilised uuringud kinnitasid: 48 milligrammi Pauline'i ja 23—30 
milligrammi arseeni Virgine'i iga kilogrammi kohta. Jällegi oli tegemist niisuguse 
mürgihulgaga, mis lubas B€roud'l eeldada tahtlikku arseeniga mürgitamist. 

Marie Besnard'i kasuks rääkis see, et peale proua Pintou' (kuid temagi polnud 
midagi näinud, üksnes kuulnud) polnud tunnistajaid, kes oleksid näinud mürgi ostmist 
või selle segamist toidusse kasvõi ühegi ohvri puhul. Peale selle polnud ühegi juhtumi 
puhul täheldatud ägedat või kroonilist mürgitust. Esimese argumendi kohta oleks 
võinud väita, et Marie Besnard polnud esimene mürgitaja ajaloos, kes oli tegutsenud 
tunnistajateta. Teise argumendi vastu rääkis asjaolu, et majaarstide kogenematuse või 
lohakuse tõttu jäid sümptoomid märkamata. Kuid kõik need olid kaudsed süütõendid. 
Uurija Roger aga püüdis rajada süüdistust mitte üksnes kaudsetele süütõenditele. 

Kaks aastat kestnud uurimise käigus tegi Roger kõik, et saada kahtlusaluselt 
ülestunnistust. Ta kasutas isegi meetodeid, mida peeti Süret€s klassikalisteks ning 
mõjusaimateks Goroni ajast peale. (Neist vahenditest pole veel praegugi täielikult 
loobutud.) Nii saatis uurija Marie Besnard'i kongi oma naisagendi. Kuid Marie oli kas 
usaldamatu, vastupidav või siis süütu ega rääkinud midagi liigset. Varsti pärast 
arreteerimist hankis ta enesele abiks kaks tuntud advokaati — Ren€ Hayot' ja 
Ducluzeau'. Tänu Marie Besnard'i kriminaalasja vastu kasvavale huvile pöörasid 
sellele tähelepanu ka sensatsioonilist protsesse jahtivad Pariisi parimad advokaadid. 
Lõpuks tõi Ren€ Hayot ise Poitier'sse advokatuuri tähe, 64-aastase Auleegioni ordeni 
kavaleri Albert Gautrat', kes vestles arreteerituga terve päeva. 

Advokaat mõistis, et süüdistus on rajatud põhiliselt kaudsetele toksikoloogilistele 
tõenditele. Oma kogemustest teadis ta, et tarvitseb.vaid kõigutada vandemeeste usku 
toksikoloogilistesse analüüsidesse, kui protsess ongi võidetud. Gautrat hankis teateid 


BEroud' töö kohta, lootes, et tal õnnestub usaldust ekspertide vastu vähendada. 
Kuivõrd üksikasjalikult ta informeeritud oli, tõendab tema repliik Marie Besnard'ile, 
kes avaldas nördimust Marseille' toksikoloogide vastu. «Ärge rääkige oma vaenlastest 
nii halvasti,» poetas Gautrat. «Teie vaenlased päästavad teid.» 

Marie Besnard'i vastupanujõud ja tahe kahekordistus. Ta kas otsustas oma süüd 
viimase hetkeni eitada või siis oma süütust tõestada. See aga tähendas lahti harutada 
juhuslike asjaolude, arusaamatuste, vale ja keelepeksu meeletu sasipundar. 

20. veebruaril 1952. aastal algas Poiters' Justiitspalees Marie 

Besnard'i kohtuprotsess. Kui kohtualune karusnahkadega palistatud mustas palitus, 
peas hispaania rätik, saali oli sisenenud, näisid kohtupresident Vavard'i ja kohtunike 
punased talaarid talle veristena. Tardunud naeratusega huulil kuulas ta püsti seistes 
süüdistusakti. Nii nagu Lafarge'i protsessiga, mõisteti Marie Besnard'i üle kohut algul 
seepärast, et ta oli kviitungitel allkirju võltsides saanud ühe oma surnud sugulase 
pensioni. Otsus: kaks aastat vangistust ja 50 000 franki trahvi. See oli kohtuetendusele 
meelega lisatud proloog, mis pidi heitma varju kohtualusele. Tegelik võitlus algas 
järgmisel päeval prokurör Giraud' esinemisega. 

Iga tähelepanelik vaatleja taipas peagi, et peale proua Pintou' tunnistuse pole teistel 
erilist tähtsust. Muidugi, keelepeksu ning lobisemise sasikerast joonistus kohtualuse 
kuju, keda soovi korral võis pidada kavalaks, külmaks ning kaalutlevaks mõrvariks. 
Kuid paljudel tekkis kahtlus, kas tal oli mõnede mõrvade sooritamiseks lihtsalt 
tehnilisi võimalusi. Tarvitses vaid niisugustel kahtlustel tekkida, kui prokurör ja 
kohtupresident viitasid Georges Beroud'le. Tema oli ju avastanud mürgi. Ta oli 
Lõuna-Prantsusmaa tuntuim toksikoloog. Kuidas võis mürk veel laipa sattuda, kui 
mitte mürgitaja käest? Kui see aga oli mürgitamine, kes siis veel peale Marie 
Besnard'i võis seda teha? Sest kõikidel juhtudel oli ta kas rikastunud või siis 
kustutanud oma armujanu. 

22. veebruaril kõlas taas ning taas Beroud' nimi. Juba enne saali sisenemist oli ta 
nimi omandanud suure kaalu. Kannatamatult oodati järgmist päeva, mil ekspert pidi 
tunnistajana esinema. 

Gautrat' ja Hayot' passiivne käitumine pani esimesel kahel päeval pisut imestama. 
Võis teha üksnes kaks järeldust: kas pealinna advokaadid suhtuvad provintsikohtusse 
üleolevalt või siis ei omista nad toimuvale tähtsust ning ootavad peatunnistajat — 
toksikoloogi, ristamaks mõõgad temaga. Potiers' publikut viis segadusse ükskõiksus, 
millega Gautrat 23. veebruari ootas. 

Pole selge, mil viisil sattus Gautrat' kätte Roger' ja Beroud' 1949. aasta kirjavahetus, 
samuti ka mõned dokumendid Marseille' laboratooriumist. Kuid nii või teisiti olid 
need advokaadi käes. Gautrat polnud vahendite valimisel eriti pedantne ega 
püüdnudki vältida odavaid efekte. Ta isegi nautis neid. 

Tungides läbi kannatamatult ootava rahvasumma, astus Beroud 23. veebruari 
hommikul kohtusaali. Ta oli mustajuukseline, laiaõlgne turske ning aeglane mees, 
kelle kohta Marie Besnard hiljem tigedalt kirjutas: «Pealtnäha ei paistnud ta 
intelligentsena, kuid oli kõigile oma vigadele ning rumalusele vaatamata küllalt 
aukartustäratav.» Mitte enam noor Beroud oli kogu elu elanud Lõuna-Prantsusmaal. 
Peale toksikoloogia oli tegelenud ta palju loodusteaduste ja tehnika juurutamisega 
kriminalistikasse, isegi grafoloogiaga. 

Kuid tema esinemises, oma tohutu töö serveerimises kohtule puudus vajalik sära. 
Kuivalt jutustas ta kuude jooksul toimunust, mis tingis ühe ekshumatsiooni teise järel, 
varem või hiljem maetud 

inimeste organitest võetud sadade proovide analüüsist. Arseeni oli määranud ta 
Marshi aparaadi abil, kvantitatiivset analüüsi oli teostanud Willcoxi meetodi järgi. Ka 
oli ta kasutanud kolori-meetrit. Kolmekümne aasta jooksul oli ta niisuguseid analüüse 
teinud tuhandeid ja ei kahelnud oma arseeni hulga määramise õigsuses (muidugi 
kõikumisega neis piirides, mida ei saa vältida). Ta oli võtnud ka mullaproove hauast, 
uurinud nende arseenisisal-dust, kuid saadud kogused olid niivõrd väikesed, et need ei 
seletanud kuidagi, mis moodi oli laipadesse sattunud nii suur kogus mürki. Beraud 
tõestas, et ta pole mingi kergemeelne purusilma-puistaja, vaid üksnes tema 
kompetentsi kuuluvate järelduste tegija. Kohtupresidendi küsimusele: «Kas te võite 
kinnitada, et siin on tegemist ettekavatsetud mürgitamisega?» — vastas ta: «Oh ei. 
Seda ma kinnitada ei või. Minu tunnistus piirdub üksnes sellega, et leidsin laipadest 
arseeni.» 

Beroud ei võinud aimatagi, et mõne minuti pärast muutub ta terve hulga 
kohtutrikkide ohvriks, mida Gautrat saatanliku meisterlikkusega hakkab esitama. 
Nood trikid hakkavad otsekui kirves laasthaaval lammutama tema toksikoloogiliste 
uuringute hoonet. Pealegi ei langenud Beroud üksnes nende trikkide, vaid ka iseenese 
ja oma kaastöötajate vigade ohvriks. Talle tehti hiljem etteheiteid, et ta oli kasutanud 
iganenud meetodeid. Kuid võib-olla polnudki see nii paha, kui ta kasutas vanu 
järeleproovitud võtteid. Hiljem kinnitati Beroud' tulemusi ka uusimate meetoditega. 
Viga, mida ta enesele pärast andestada ei suutnud, seisnes hoopis muus: ta ei 
kontrollinud laboratoorsete tööde protokollide täpsust ning selgust ja oli jätnud 
lohakile registreerimissüsteemi. 

Gautrat alustas Loudoni kalmistul laipu ekshumeerinud arstide Seta ja Guilloni 
küsitlust järgmiselt: «Olen veendunud, et te töötasite kõiki vajalikke 
ettevaatusabinõusid kasutusele võttes. Te loendasite ja registreerisite kõik, enne kui 
saatsite selle Marseil-le'sse. Oli see nii?» 

«Muidugi,» vastas Seta. «Me töötasime väga hoolikalt. On ju vaja, et laboratooriumi 
suunataks uurimiseks vajalikud objektid.» 

Gautrat võttis oma laualt mõned paberid ja jagas need kohtunikele, vandemeestele 
ja ajakirjanikele. 

«Ma lihtsalt ei tea, missuguseid sõnu pruukida, selgitamaks oma mõtet,» alustas 
Gautrat. «Nähtavasti on toimunud midagi salapärast. Kui härrased võrdlevad 
loendeid, mida on koostanud doktor Seta avatud haudade juures, doktor Beroud' 
uurimisobjektide loenditega, siis võib kergesti märgata, et Maseille'sse on saabunud 
hoopis teised nõud laipade organitega, kui oli Loudonist välja saadetud. Kui välistada 
nõude paljunemise võimalust teel, siis tuleb järeldada, et doktor Beroud' 
laboratooriumis aeti nõud segi ja nii öelda lisandati teiste kriminaalasjadega 
uurimisobjektid Besnard'i asjale. Võib-olla saab doktor Beroud seda müsteeriumi 
selgitada?» 

Beroud ei osanud ootamatusest sõnagi öelda. 

«Rahustuge, doktor,» jätkas Gautrat võltsi heasoovlikkusega. «Nii suures 
instituudis, kui teie oma, võib mõndagi juhtuda. Te saate iga päev palju 
uurimisobjekte sisaldavaid nõusid. Need seisavad riiulil ja võivad muidugi sassi 
minna. Tarvitseb vaid assistendil kasvõi üks kordki viga teha. Kuid» ja Gautrat' hääl 
muutus äkitselt teravaks, «kui Loudoni loendis on näiteks uurimisobjektina üles 
tähendatud proua Gouini lihaskude, mitte aga sisikond, samal ajal aga sisaldab teie 
aruanne ka proua Gouini sisikonna uurimistulemusi, siis on järelikult jutt mingisuguse 
teise laiba organitest.» 


Beroud hämmeldus veelgi enam. Ta võttis prillid eest ja pühkis silmi oma kollase 
salliga. Gautrat aga ei andnud talle võimalust enesevalitsemist taastada. «Teie 
aruandes on andmed arseeni hulga kohta Toussaint Rivet' juustes!» Advokaadi hääl 
kõlas veelgi valjemalt ning ähvardavamalt. «Kuid Toussaint Rivet oli kiilaspea. See 
tundub mulle olevat veel üks müsteerium. Nähtavasti lisati teie instituudis meie asjas 
ühe tundmata laiba pea. Ja lõpuks. Aruandes on protokoll Louise Lecomte'i silma 
uurimise kohta. Selle daami laiba ekshumatsioonil koostatud nimistus pole kusagil 
nimetatud silma. Ja vaevalt sellest saakski juttu olla. Lesk oli hauas lamanud juba 
üksteist aastat. Kust küll leida niisugust inimsilma, mis säiliks nii pikka aega ...» 

Gautrat' rünnak polnudki sisuliselt nii võimas, nagu see esimesel pilgul näib. Talle 
olid torganud silma mõned ebatäpsused loendites, mis sadade teiste objektide taustal 
ei saanud üldjärel-duse kummutamisel suurt osa etendada. Kuid ta nihutas nad esi- 
plaanile nimelt selleks, et luua kohtusaalis mulje, nagu valitseks Beroud' laboris 
korralagedus ja Loudoni laipade asemel on uuritud hoopis teisi, mürki sisaldavaid 
laipu. Gautrat teadis, et ei tohi oma vastasele anda aega toibumiseks ega võimalust 
loodud mulje hajutamiseks. Seepärast jätkas ta pealetungi. Arvestades kõiki asjaolusid 
küsis ta: kas leitud arseenil on üldse midagi ühist nende laipadega? Kas pole mürk 
pärit hoopis neist klaasnõudest, mida Beroud oli andnud uurimisobjektide 
transportimiseks? «Teiste sõnadega küsin ma, kas need nõud olid puhtad, kas neis 
polnud juba arseeni?» küsis advokaat teravalt. 

Beroud oli juba toibunud ja protestis siiralt nördinuna niisuguste kahtlustuste vastu. 

«Niisiis, kas neid nõusid iga kord enne Loudoni saatmist oli puhastatud ja 
steriliseeritud?» küsis Gautrat. 

«Aga loomulikult!» hüüatas Beroud. 

«Ahaa!» sõnas Gautrat. «Sel juhul pean teile ütlema, et mul on teistsugust 
informatsiooni. ..» 

Gautrat kutsus kohtu ette tunnistajana kalmistuvahi Morini. Morin teatas, et paljud 
nõud olid saabunud Marseille'st määrdu-nult ja neid polevat puhastatud ka Loudonis. 
Pani lihtsalt hämmastama, miks eelistas Gautrat tunnistajana Morini hoopis kom- 
petentsemale Setale, keda ta alles äsja oli nimetanud täpsuse ning korralikkuse 
musterkujuks. Sama hämmastav oli ka see, et 

Broud ei nõudnud Seta' küsitlemist ja, nagu üks ajakirjanik märkis, «laskis end 
nurka suruda». Rahutus saalis kasvas. Fotolambid sähvisid. Beroud oli sootuks pea 
kaotanud. 

Gautrat teadis kõigist saalisviibijaist paremini, kui õhuke jää ta jalge all on. Ta 
mõistis, et peab peale tungima või muidu variseb kõik kokku. Ta võttis kirjakoopiad 
ja hakkas neid juuresolijatele laiali jagama. 

Siin on mõned huvitavad doktor B€roud' kirjad uurija Roger'le, teatas ta. Kerge 
käeliigutusega võttis Gautrat kirja, otsekui oleks see üks paljudest. Seejärel nõudis ta, 
et Beroud vastaks talle, kas ta on Roger'le kirjutanud järgmist, ja luges siis ette: «Kui 
teid ei rahulda minu aruanne analüüside kohta, siis palun vajalike muudatuste 
tegemiseks mulle sellest teatada ...» 

Oli selge, et advokaat suunas oma löögi mitte enam Beroud' täpsuse, vaid tema 
korralikkuse kohta. Ta süüdistas Beroud'd uurija veas. Sügav solvang toibutas 
teadlase otsekohe. Erutusest väriseva häälega küsis viimane, kuidas see kiri võis 
sattuda advokaadi kätte ning hüüdis: «Mina oma aruandeid ei võltsi!» Ta pidanud 
silmas üksnes stiililisi muudatusi, mis teeksid keeruka materjali kohtule 
arusaadavamaks. Kuid advokaadi poolt ette kavatsetult külvatud kahtlust, et Beroud 
oli tegutsenud uurija näpunäidete järgi, polnud enam võimalik hajutada ka kõige 


siiramate seletustega. «Mulle piisab ühest fraasist... ja arvan, et teistele samuti,» jäi 
Gautrat enese juurde. Ja otsekohe andis ta järgmise löögi. Ta küsis, kas Beroud on 
kinnitanud oma kirjas uurijale, et tänu aastatepikkustele kogemustele on ta võimeline 
Marshi aparaadis moodustuvate laikude järgi palja silma abil eristama arseeni 
antimonist? Kas jah või ei. 

Bšroud jaatas ja püüdis seda seletada. Kuid Gautrat katkestas teda: «Kas Beroud on 
ka praegu selles veendunud?» 

Ei tea, mis tõukas BEroud'd seda kinnitama. Tema õpiaastatel oskasid mõned 
kogenud toksikoloogid silma järgi arseeni antimonist eraldada ja võimaluse korral 
demonstreerisid ka üliõpilastele oma kunsti. Kuid ükski neist ei teinud järeldust silma 
järgi, kui kaalul oli inimelu. Kahtlemata ei teinud seda ka B€roud. Tema fraas kirjas 
oli üksnes inimliku nõrkuse väljendusi, soov oma kogemusi rõhutada uurija ees, kes 
vanuse poolest võinuks olla tema õpilane. 

B€roud kinnitas, et ta tõepoolest oli kirjutanud selle fraasi. Ta tahtis hakata oma 
sõnade mõtet seletama, kui Gautrat'l oli otsekui mustkunstnikul juba käes kuus 
pitseeritud katseklaasi ja ta tegi BEroud'le ettepaneku kindlaks määrata, missuguses 
neist on arseen, missuguses antimon. 

See Gautrat' väljamõeldud etendus oleks ilmselt läbi kukkunud, kui B€roud poleks 
olnud liigselt provintslane. Teine tema.asemel oleks ettepaneku tagasi lükanud ja oma 
lause mõtet selgitanud, kuid selleks pidanuks Beroud' asemel olema teine mees, kes 
oleks olnud võimeline Gautrat'd pareerima. B€roud oli aeglase 

reaktsiooniga. Ja ta sattuski õnge. Võib-olla oleks ta mõnel teisel korral rahulikult 
keskendudes tõepoolest arseeni antimonist eristanud, kuid praegu, äärmiselt erutatult, 
kogu saali ees ... 

Higipiisad laubal vaatles Beroud katseklaase. Seejärel andis ta kolm neist Gautrat'le 
öeldes, et neis on arseen, teistes antimom 

Gautrat' silmad särasid rõõmust. «Doktor B€roud, tahan teile midagi salaja öelda,» 
tema hääl kõmises üle saali. «Mitte üheski katseklaasis pole arseeni. Kõikides on 
antimon.» Käsi laiali sirutades pöördus ta kohtunike ja vandemeeste poole: «Vaat, siin 
ongi teile tõestus, et doktor B€roud on spetsialist, kelle analüüse võib usaldada!» 

Mõni hetk valitses vaikus. Seejärel pahvatas naer. Doktor Beroud istus aeglaselt 
oma toolile. Kohtupresident püüdis asjatult korda majja saada. Kuid istung tuli ometi 
katkestada. Lahkudes saalist, kukkus B€roud erutusest ja vigastas end niivõrd, et järg- 
mistel päevadel asendas teadlast tema assistent doktor Medaille. 

Kahtlemata teadis Gautrat ise kõige paremini, et tema etendus puudutas kõige 
vähem küsimust, kas B€roud' analüüsides arseeni tõepoolest oli või mitte. 
Loomulikult teadis ta ka, et üksikud vead registreerimisel muutsid vähe asjade tõelist 
olemust, samuti ka tunnistused, et mõned nõud sadadest polnud steriliseeritud. Gaut- 
rat' võit oli pariislase intellekti võit. Hämmeldunud kohus tegi ettepaneku määrata 
uued eksperdid. Gautrat ei vaielnud vastu. Ta teadis Poitiers' kohtust paremini, et kaua 
aega mullas lamanud laipade teistkordne ekshumatsioon võib üksnes väga soodsatel 
tingimustel anda eksimatuid analüüse. Kohtutoksikoloogia ajalugu oli näidanud, et 
esimeste analüüside ebaõnnestumist või diskvalifitseerimist, nagu seda oli teinud 
Gautrat, võis üksnes väga harva parandada. Gautrat lootis, et ta avastab ka uutes 
analüüsides nõrku kohti ning vigu, mis võimaldavad tal nende autoriteetsust 
kõigutada. 

Uuteks ekspertideks määrati Fabre, Kohn-Abrest, Griffon ja Piedeližvre. Kõik neli 
olid Pariisi nimekad kohtuarstid ja toksikoloogid. 


Ren€ Piedelievre'i nimega oleme me juba kohtunud. Kohtuarstina oli ta tuntud ka 
väljaspoolt Prantsusmaad. 1919. aastal kuulsas Neckeri hospidalis peaapteekrina oma 
karjääri alustanud Rene Fabre oli saanud 1931. aastal Pariisi ülikooli 
toksikoloogiaprofes-soriks ja oli alates aastast 1946 farmaatsiateaduskonna dekaan. 
Kõhn habemik Kohn-Abrest oli kogu oma pika elu jooksul töötanud toksikoloogina. 
Neist noorim — Henri Griffon töötas Pariisi prefektuuri laboratooriumi 
toksikoloogiaosakonna juhatajana. Tema nimi on seotud esimeste katsetega kasutada 
aatomifüüsikat arseeni kvalitatiivsel ja kvantitatiivsel määramisel. Kõikide laipade 
ekshumatsiooniks Loudonis ning vajalike analüüside sooritamiseks kulus neil meestel 
peaaegu kaks aastat. 

Sel korral jälgis Pi€delievre isiklikult laipade ekshumeerimist. Too 70-aastane 
hallipäine Auleegioni ordeni kavaler seadis end 

sisse Loudoni kalmistu keskkabelis. Iga uurimiseks ettenähtud tükike toodi talle 
näha, kusjuures ta ise registreeris selle. Ta püüdis vältida vähimatki viga. Tema 
kahetsuseks (hing Gautrat' rõõmuks) olid laibad pärast esimest ekshumatsiooni 
hooletult maetud. Keegi polnud mõelnud teistkordse ekshumatsiooni võimalusele. 
Mitme laiba luud olid paigutatud ühte kirstu. Sama oli tehtud ka organite jäänustega. 
Mõnedel juhtudel olid need üleni mullaga koos. Pi€deližvre teadis hästi, et Gautrat 
hakkab väitma, nagu oleks arseen pärit maapinnast. Seepärast võttis ta hulgaliselt 
mul-laproove Loudoni kalmistu mitmest piirkonnast, kontrollimaks veel kord arseeni 
lahustuvust. 

Piedeližvre oli harjunud kohtumeditsiini mõneti vastiku küljega ning armastas oma 
tööd. Kuid veel kunagi varem polnud ta kokku puutunud kohtuasjaga, mille käigus 
tuli välja kaevata nii palju aastakümnete jooksul lagunenud laipade riismeid. Üksnes 
mõnelt laibalt sai võtta proove analüüsiks. Teistelt sai analüüsida üksnes juukseid, mis 
võimaldab toksikoloogial määrata arseeniga mürgitamise astet ning kestust. 

Organite jäänused ja osa mullaproove viidi professor Kohn-Abresti laboratooriumi, 
peanahad, juuksed ja ülejäänud mullaproovid Griffoni laboratooriumi. Lootusrikkalt 
jälgis Gautrat analüüsimaterjalide seisukorda ja uurimise käiku. Kuid juba varsti 
pärast uuringute algust kuulis ta, et vaatamata kõigele ei räägi tulemused Marie 
Besnard'i kasuks. Töötades Marshi aparaadiga, samuti spektraalanalüüsi meetodil sai 
Kohn-Abrest laiba iga kilogrammi kohta 20 milligrammi arseeni, mis, arvestades 
uuritava materjali vähest kogust, kinnitas BEroud' tulemusi. Veelgi ilmekamad olid 
Griffoni laboratooriumis saadud andmed. Griffon leidis Leon Besnard'i juustest 
arseenikoguse, mis ületas tavalise normi 44 korda. 

See kõigutas Gautrat' veendumust. Teda jälitas luupainajana mõte, et Kohn-Abrest, 
Fabre ja Griffon avastavad laipadest suuri arseenikoguseid ja kogu oma autoriteedi 
võimukusega ei lase tal järgmisel protsessil edukalt korrata sama taktikat, mida ta oli 
pruukinud B€roud' vastu. Ta kuulis, et Griffon oli kasutanud arseeni määramiseks 
juustes tuumauurimismeetodit, kuid ei aima-nudveel, et just seesama asjaolu aitab tal 
veel kord oma etendust korrata. Ta ei kaotanud lootust leida nõrka kohta ja kavandas 
sel korral teist katsetaktikat — väita, et mürk oli sattunud laipadesse mullast. 

Tõsi, Gautrat sai teada: seekord olid eksperdid nii hoolikalt töötanud, et võtsid tema 
käest igasugused relvad. Griffon oli läbi uurinud tohutu hulga kalmistult võetud 
mullaproove ja teinud kindlaks, et neis arseenisooli kahtlemata leidub, kuid need on 
kas lahustumatud või siis väga vähe lahustuvad. Fabre õpilane ning kaastöötaja Pariisi 
ülikooli farmakoloogia- ja toksikoloogiaprofes-sor Ren€ Truhaut mattis salgu 
juukseid «Marie Besnard'i surnute» matmispaika, kus need politsei järelvalve all 
seisid terve aasta. 

Pärast kontrollimist selgus, et arseeni hulk juustes polnud suurenenud. 

Arvestades neid uuringuid, võis kaitsja vaevalt midagi saavutada väitega, et arseen 
on sattunud laipadesse mullast. Kuid Gautrat ei kavatsenud veel alistuda. Ta hakkas 
uurima erialakirjandust arseeni toksikoloogilise toime kohta mullas ja 1953. aasta 
lõpus leidiski midagi huvitavat. Ta tutvus mõnede teadlaste töödega, kelle tegevus, 
tõsi küll, puutus toksikoloogiaga kokku ainult mõnel määral. Uks teadlastest oli 
Pariisi ülikooli arstiteaduskonna laboratooriumijuhataja ning bioloogiaõppejõud Henri 
Ollivier. Le-peintre aga juhatas Pariisi joogivee kontrollimise laboratooriumi. 

Uurides vee arseenisisaldust, olid nad mõlemad järeldanud, et mullas toimuvad 
esialgu veel tundmatud protsessid, tänu millele maapinnas olev arseen lahustub 
hoopis suuremates kogustes, kui seda arvavad toksikoloogid. Nähtavasti ei sõltu see 
puhtkeemilis-test nähtustest, mida peavad silmas toksikoloogid arseeni lahustuvust 
uurides. Need bioloogilised protsessid sõltuvad vahetult mulla mikroorganismide 
tegevusest. Gautrat taipas, et on olemas mitmesuguseid mullamikroobe, mida 
ainevahetustüübi järgi võib jagada kahte suurde rühma: ühtedele on elutegevuseks 
vaja hapnikku (aeroobsed), teised tulevad toime hapnikuta (anaeroobsed). Viimased 
saavad elutegevuseks vajalikku energiat käärimisprotsessidest. 

Ollivier ja Lepeintre olid teinud huvitavaid katseid. Asetanud anaeroobseid 
mikroobe lahustumatut arseeni sisaldavasse mulda, täheldasid nad, et arseen lahustus 
suurtes kogustes ja kanti ära veega. Kui aga mulda pandi aeroobseid mikroobe, arseen 
ei lahustunud. Kõikjal mullas, kus toimus anaeroobsetest mikroobidest tingitud 
lagunemine ja käärimine, täheldati ka arseeni lahustumist. Kus on aga rohkem 
lagunemist ja käärimist kui kalmistu-mullas? 

Gautrat rõõmustas veel enam, kui luges, et anaeroobsete mikroobide ja juuste vahel 
on omamoodi seos, sest kalmistutel saavad anaeroobsed mikroobid mõnikord eluks 
vajalikku vesinikku vääv-liühendeid sisaldavatest juustest. Seal, kus niisugused 
keerukad protsessid toimuvad, tungib arseen ainevahetuse käigus nende juustesse 
täpselt samuti kui oleks tegemist mürgitusega. Põhimõtted, mille nimel Ollivier ja 
Lepeintre võitlesid, polnud pärit toksikoloogidelt. Uurijad isegi ei kinnitanud, et on 
ise need probleemid selgeks teinud. Üks aga oli selge: mullamikroobide toimel 
suurenes arseeni lahustuvus, kusjuures tekkisid tingimused mürgi tungimiseks 
juustesse. Võimatu oli kindlaks teha nende protsesside olemasolu või puudumist. 
Need võisid toimuda ühes hauas, teises aga puududa. 

Kuid advokaat Gautrat' jaoks oli kõigel sellel suur tähtsus. Siit leidis ta argumendid, 
mille abil kavatses hakata kõigutama toksikoloogia aluseid ning tekitada kahtlusi 
Fabre'i, Kohn-Abresti ja Griffoni järelduste vastu. Rohkem tal polnudki vaja. 

285 

Gautrat kohtus Ollivier' ja Lepeintre'iga. Nende kaudu tutvus ta veel kahe 
teadlasega. Ka need olid täheldanud kirjeldatud asjaolusid ning olid valmis 
korraldama vastavaid katseid ja esinema kaitse tunnistajatena. Need olid Rahvusliku 
Mullateaduse Instituudi professor Jean Keilling ja professor Paul Leon Truffert. 
Hoolimata oma 65 eluaastast oli viimane innukas ning väsimatu uurija. Kuulsa 
raviarsti ning Auleegioni ordeni kavalerina sai temast Gautrat' uute liitlaste hulga 
mõjukaim. 

Gautrat'l lihtsalt vedas. Pärast esimest vestlust Trufferfiga sai ta oma arsenali selle, 
mida nii kaua asjata oli otsinud. Nimelt täpse informatsiooni meetodi kohta, mida 
Henri Griffon oli kasutanud arseeni hulga määramiseks juustes. 

Aatomifüüsika oli Gautrafle sama tundmatu nagu enamikule tema kaasaegseist. Ja 
ta hakkas otsima aatomiteadlasi, lootuses neilt teada saada, kas Griffoni katsed võivad 


anda ka ekslikke tulemusi. Kui tal vaid õnnestuks teada saada vigade võimalik allikas 
(seda lootust polnud ta aga veel kaotanud), siis mässib ta Griffoni enese võrku. Ta 
leidiski kaks konsultanti — füüsikud Lebretoni ja Deroberfi. Neilt sai ta kuulda, et 
arseeni kindlakstegemisel juustes ja luudes on radioaktiivsete elementide abil kind- 
lasti suur tulevik. 

Normaalses olukorras pole arseen radioaktiivne ega kiirga. Kuid seda võib 
aatomireaktoris neutronitega pommitades radioaktiivseks muuta. Arseeni aatomid 
neelavad neutroneid ja muutuvad radioaktiivseteks, mille kiirgust võib Geiger-Mülleri 
loendiga mõõta. Kui tahetakse uurida juuste arseenisisaldust, tuleb need asetada 
aatomireaktorisse. Kogu neis sisalduv arseen muutub radioaktiivseks, mille kiirgust 
saab mõõta. Arseeni hulga kindlakstegemiseks juustes asetatakse reaktorisse 
samaaegselt teatud kogus arseeni mittesisaldavaid juukseid võrdluseks. Võrreldes 
kiirguse intensiivsust, saab kindlaks teha juustes leiduvat mürgi hulka. Kui näiteks 
arseeni teatavat kontrollkogust mõõtis Geiger-Mülleri loendur 1000 ühikuga, 
mõõdetav arseenikogus aga näitaks 1500 ühikut, siis oli viimases uuritavat ainet 
poolteist korda rohkem. 

Raskusi tekitas küsimus, kui kaua peab uuritavat ainet reaktoris neutronitega 
pommitama. Iga radioaktiivne element kiirgab aatomite lõhustumise tulemusena. 
Erinevate elementide lõhustumis-protsess toimub erineva aja jooksul. See võib aega 
nõuda mõne minuti või siis aasta, isegi aastatuhandeid. 

Gautrafd hämmastas kõige enam lõhustumiskiiruse mõõtühik — poolestusaeg. See 
on aeg, mille jooksul mingi aine kõikidest aatomitest lõhustub pool. Radioaktiivsel 
arseenil on see 26,5 tundi. See tähendab, et 26,5 tunni jooksul lagunevad pooled tema 
aatomitest. Ülejäänud poolest lõhustuvad pooled taas 26,5 tunni jooksul. 

Et muuta element radioaktiivseks ja «laadida» teda selleks aatomireaktoris, on tarvis 
poolestusaega appi võttes välja arvutada 

selleks vajalik aeg. Arseeni poolestusaeg oli üks esimesi, mis leiti. Reaktoris oli 
tarvis seda hoida poolestusaja vältel, see tähendab järelikult 26,5 tundi. 

Siin aga tekib teine probleem. Uuritavad juuksed sisaldavad ka hulga teisi elemente, 
mis muutuvad aatomireaktoris samuti radio-aktiivseiks. Võib-olla segab nende kiirgus 
arseenikoguse mõõtmist ja annab niiviisi ebaõige tulemuse. Juuksed sisaldavad 
süsinikku, hapnikku, vesinikku, samuti on neis leitud kaltsiumi, vase, hõbeda, 
kaaliumi, mangaani ja naatriumi jälgi. Kui nende elementide poolestusaeg erineb 
tugevasti arseeni omast, siis nende kiirgus mõõtmist ei sega. Mangaan lõhustub nii 
kiiresti, et kahe tunni pärast enam ei kiirgu. Kaltsiumil jälle on poolestusaeg võrdne 
164 päevaga, järelikult ei sega ka see arseeni mõõtmist. Ohtlikud aga on elemendid, 
mille poolestusaeg on arseeni omaga küllalt lähedased, näiteks naatrium (18 tundi) või 
kaalium (12,5 tundi). Vea võimalus polnud seega välistatud. Seda püüti vältida, 
valides uuritava aine aatomireaktoris hoidmiseks kõige sobivama aja. Eelkõige aga 
püüti juustest segavad ained eemaldada keemiliselt. Aatomi-reaktorist tulnud juukseid 
töödeldi näiteks soolhappe ja väävel-vesinikuga, sest need ained eemaldavad 
naatriumi, kaaliumi ja teisi elemente. 

Gautrafd huvitasid need andmed ainult ühest aspektist. Kui praegu on veel arseeni 
radioaktiivse analüüsiga niisuguseid raskusi ning lahendamata probleeme, siis võib 
ehk tabada Griffoni mingilt hooletuselt, vealt või kiiruga tehtud järelduselt. Ja tema 
lootused täitusid peagi. 

Lebreton ja Derobert juhtisid Gautrat' tähelepanu sellele, et Griffon teeb tingimata 
vea, toksikoloogias ühe jämedama vea. Ükskõik, mis on selle põhjuseks: 
kergemeelsus, auahnus või soov siduda radioaktiivse meetodi arengut oma nimega. 


Nii või teisiti, kuid ta ei hakka ootama, kuni lõpetatakse uue meetodi katsetamine. Ja 
tõepoolest, Griffon tegigi vea, mis oli igale asjatundjale silmatorkav. Selle asemel, et 
pommitada Leon Besnard'i juukseid aatomireaktoris neutronitega 26,5 tundi, piirdus 
ta 15 tunniga. Seepärast ei lubanud naatriumikiirgus õiget järeldust saada. Ja kui see 
isegi mõõtmist ei seganud, ometi tekitas kahtlust mõõtmise täpsuses. 

Advokaat Gautrat juubeldas. Kinnitamaks oma veendumust, pöördus ta 1953. aastal 
konsultatsiooni saamiseks inglise aatomifüüsikute ja kohtuarstide poole. Nood 
kinnitasid sedasama, mida ta juba teadis. 

15. märtsil 1954. aastal algas kohtumõistmine Marie Besnard'i üle uuesti. Gautrat 
oli selleks valmistunud, tema enesetunne kindel. Ta oli oma võidus veendunud. 

Süüdistajana esines seekord prokurör Steck, kohtupresidendiks oli kalk, kuid 
tasakaalukas Porguery de Boisserin. Steck lootis oma ekspertide peale, kes olid 
tõestanud surmava koguse arseeni 

olemasolu kaheteistkümnes laibas. Nad kinnitasid ka, et maapinnast ei saanud mürki 
laipadesse kuidagi sattuda. 

1952. aastal oli ajakirjandus üldsuse huvi Marie Besnard'i kohtuprotsessi vastu 
tugevasti üles kütnud. Seepärast sõitsid Bor-deaux'sse, kus kohtulik arutamine algas, 
uudishimulikke ja ajakirjanikke paljudest maadest. 

Kahe päeva jooksul kuulati kohtus ära süüdistuse tunnistajad Vienne'i provintsist. 
Nende tunnistused ei sisaldanud midagi põhjendatut, vaid koosnesid taas 
kuulujuttudest ja keelepeksust, mis iseloomustasid Marie Besnard'i kui 
ebasümpaatset, kasuahnet ning ihnsat inimest, kuid mitte kui mõrtsukat. 

Gautrat, Hayot ja Bordeaux' advokaat proua Favreau-Colombier juhtisid nende 
tunnistajate ülekuulamist. Kuid kõik see oli nagu 1952. aastalgi vaid proloog 
otsustavale vaatusele, mil pikaajalisest vangistusest kahvatu ning haige Marie Besnard 
langes tahaplaanile ja võitlusse astusid mõlema poole eksperdid. 

Gautrat otsustas laipades mürki leidnud Kohn-Abresti ja Fabre'i vastu otsustavalt 
mitte välja astuda, sest nende autoriteet ning tõestuste lihtsus ei tõotanud talle edu. 
Advokaadi esinemine oli suunatud põhiliselt Henri Griffoni vastu. 

Ja Griffon saigi lüüa. Tema talitusviisi mõttetus tuli ilmsiks, kui selgus, et polnud 
mingit vajadust kasutada alles väljatöötamata meetodit, õnneks leidis kinnitust tema 
mitte eriti hoolika töö tulemus, nimelt, et uuritavate laipade juuksed sisaldavad 
inimesele surmava mürgihulga. Kuid seda tulemust võinuks saavutada ka 
äraproovitud meetoditega. Soovides esimesena hiilata teadmistega aatomifüüsikast, ei 
tulnud enesekindel Griffon mõttelegi, et advokaat võib tema vead avastada. 

Advokaat aga oli protsessiks hoolikalt valmistunud. Ta pidas kohtule ja 
vandemeestele terve loengu aatomifüüsikast ja arseeni radioanalüüsist. Ise oli ta sel 
alal diletant, kuid oskas kohalviibi-jaile osavalt kõike selgitada. 

Veendunud, et vandemehed on aru saanud mõistest «poolestus-aeg» ja tajunud 
vahet 15 ja 26,5 tunni vahel, süüdistas ta Griffoni neutronpommitamise aja ebatäpses 
valikus, millega kaasneb ebaõige tulemus. 

Advokaadi rünnak oli niivõrd ootamatu, et kahvatunud prokurör jäi üksisilmi 
Griffoni otsa vaatama. Kohtupresident, kohtunikud ja vandemehed kuulasid Gautrat'd 
suure tähelepanuga, püüdes mitte ühtki sõna kõrvust mööda lasta. 

Vaatamata erutusele, vastas Griffon teadlase üleolekuga, kes ei luba oma teadusse 
nina vahele torkida. Kuid Gautrat ei pööranud tema toonile tähelepanu ning korrutas 
omasoodu: «Kui kaua juukseid aatomireaktoris kiiritati, kas 15 või 26,5 tundi? Oli see 
õigesti valitud aeg või mitte? Kas viga on sel puhul võimalik või mitte?» Griffon oli 


sunnitud tunnistama, et uue meetodi puhul on eksperdid veel erinevatel seisukohtadel, 
on mitmesuguseid arvamusi uurimise üksikute protseduuride kohta. 

Gautrat tundis, kuidas sel hetkel sigines saali kauaoodatud kahtlus. Ta tundis, kuidas 
Griffon üha erutus, ning ründas ühtesoodu: «Tähendab, 15-tunniline kiiritusaeg oli 
valesti valitud?» 

Vaevalt ennast valitsev Griffon vastas, et midagi ebaõiget pole, on vaid erinevad 
arvamused selles suhtes, mis on õige ja mis ebaõige. Kuid juba järgmisel hetkel ei 
pidanud ta närvid vastu. Griffon hakkas rusikatega vastu lauda taguma ning karjus: 
«Teie tahate mind õpetada! Tahate spetsialisti mängida!» 

«Ei,» vastas Gautrat rahulikult. «Kuid härrad Lebreton ja Dero-bert on tõepoolest 
spetsialistid.» Tema, advokaat, lihtsalt tutvustab Griffonile seda, mida nad arvavad 
viimase töömeetodi kindlusest. Ja lehvitades õhus prantsuse füüsikute järeldust, luges 
ette selle sisu. «Nad on eksperdid!» lõpetas Gautrat. Seejärel luges ta ette inglise- 
aatomikeskuse teadlaste arvamuse, milles samuti kritiseeriti Griffoni kiirustades 
saadud tulemusi. 

«Inglased pole selles küsimuses autoriteedid,» turtsatas nördinud Griffon. «Neil 
pole arseeni radioanalüüsis kogemusi.» 

«Siis soovitan teil Inglismaale sõita ning inglasi õpetada,» õelutses Gautrat. 

Kahvatunud prokurör istus ning jälgis nõutult tema ees hargnevat duelli. Eksperdid 
olid kaks aastat töötanud ja ta oli lootnud, et nende töös pole nõrka kohta, mille külge 
advokaat võiks klammerduda. Kuid nüüd, nüüd nägi ta seda, kuidas ühe inimese 
kergemeelsus ning järjekindlusetus võimaldasid Gautrat'l külvata kahtlust, mis oli 
süüdistust halvanud juba 1952. aastal. 

Kutsunud kohtunikes ja vandemeestes esile kahtluse analüüside vastu, jätkas 
Gautrat süüdistuse väidete ründamist. «Mürk laipades, palju või vähe, jah või ei, mida 
see tähendab?» Nii alustas ta oma pealööki. Keegi polnud kunagi Marie Besnard'i 
käes arseeni näinud, mitte keegi polnud kunagi täheldanud, et ta oleks kellelegi mürki 
andnud. Süüdistuse eksperdid väidavad, et mürk võis kannatanute organismi sattuda 
üksnes Marie Besnard'i käe läbi. Kuid juba üle saja aasta tegelevad toksikoloogid 
küsimusega, kas mullas ja vees leiduv arseen võib sattuda laipadesse. Juba üle saja 
aasta eitavad nad seda võimalust. Kuid nad eitavad üksnes seepärast, et on unustanud 
elu mullas, on unustanud, et selles toimuvad tuhanded protsessid, millest keegi veel 
midagi ei tea. Kaks aastat olid uurinud eksperdid arseeni lahustuvust vihmavees 
Loudoni kalmistul. Kuid nad ignoreerivad teiste teaduste saavutusi, näiteks 
mikroorganismide elutegevust mullas. Võibolla on tema, advokaat, esimene, kes 
kutsub tunnistajana kohtusaali selle teaduse esindajad. Kuid ta on veendunud, et 
tulevikus ei tulda ühelgi niisugusel protsessil nendeta toime. Ta palub ära kuulata 
härra Ollivier', Lepeintre'i, Keillingi ja Trufferfi. 

Gautrat tegutses erakordselt ettevaatlikult. Ta teadis, et tema eksperdid on küll 
lugupeetavad inimesed, kuid nende nimed ei ütle kohtule ega vandemeestele midagi. 
Nad pidid vaid pinda ette valmistama Paul Trufferfile, kes kui Akadeemia liige ning 
Au- 

leegioni ordeni kavaler pidi Gautrafle võidu kindlustama. Kuid juba Olivier”, 
Lepeintre'i ja Keillingi avaldused mikroorganismide osast arseeni lahustumisel mullas 
tekitasid sensatsiooni. 

«Nende katsed äratasid huvi igaühes, kes püüab avastada maailma saladusi. Peale 
selle võivad nad purustada oma väidetega terve aastasaja toksikoloogide kujutlusi,» 
kirjutas inglise ajakirjanik Armand Steel. Ja nad tõepoolest purustasidki need. 


Pärast Ollivier', Lepeintre'i ja Keillingi esinemist tuli saali Truffert. Pingelises 
vaikuses jälgis saal tema rahulikku ning asjalikku avaldust. 

Öeldust kokkuvõtet tehes kõlas see järgmiselt. Tema, Trufferfi katsete alusel võib 
kinnitada, et mulla, eriti kalmistumulla mikroorganismid mõjustavad kahtlemata 
arseeni lahustumist ning selle tungimist laipadesse, samuti laipade juustesse. 
Mikroobide tegevuse tagajärjel võib mürk tungida nii sügavale juustesse, et seda on 
sealt võimatu välja pesta, mida küll toksikoloogid tavaliselt loodavad. Peale selle on 
mõned tema katsed näidanud, et arseen on mikroorganismide toimel tunginud mullast 
välja ja koondunud erinevates kohtades laiba juustesse nii, nagu oleks ta tunginud 
sinna kehast. Sellega on väide, et väljaspoolt laiba juukseid immu-tanud arseeni võib 
eristada kehast tunginud mürgist, kaotanud oma tähtsuse. Ja lõpuks võib mikroobide 
tegevuse tõttu leiduda surnukehas ja tema juustes mitu korda rohkem arseeni kui 
ümbritsevas mullas. Sellega seoses on tekkinud kahtlused seniajani valitsenud väite 
vastu, mis välistab arseeni tungimise laipa ümbritsevast keskkonnast. 

Oma esinemise lõpul ütles Truffert, et tema katsed pole veel lõppenud. See on alles 
uue teadusharu algus, mis aga lubab juba väita, et seni eksisteerinud teooriat arseeni 
lahustumise või mitte-lahustumise kohta mullas ei saa pidada ammendavaks. 
Järelikult ei tohi juba praegu eitada võimalust arseeni tungimisest laipadesse Loudoni 
kalmistu pinnasest. Ta rõhutas, et räägib võimalusest, mida vähesest tõenäosusest 
hoolimata siiski ei tohi arvestamata jätta. 

Pärast Trufferfi esinemist vaatas prokurör lootusrikkalt Kohn-Abresti ja Fabre'i otsa. 
Tema pilgus oli nõue põrmustada süüdistuse vundamenti õõnestav Trufferfi alusetu 
teooria. Kuid Fabre ja Kohn-Abrest olid kogenud toksikoloogid ning nad taipasid, et 
vigu on võimatu välistada. Nad kahtlesid, olid skeptilised, kui aga kohus palus neil 
avaldada oma arvamust, teatasid mõlemad, et nad ei või niisama lihtsalt eitada 
Trufferfi katsete ja uuringute hoolikust ning täpsust. Kohn-Abrest tegi ettepaneku 
seda toksikoloogiale tõenäoliselt suure tähtsusega probleemi teaduslikult uurida. 

31. märtsil 1954. aastal jooksis protsess Marie Besnard'i üle samasugusesse 
ummikusse nagu esimenegi kord. Kahtlused ning ebakindlus jäid. Arvestades 
kujunenud olukorda, pöördus advokaat minutitki viivitamata kohtunike ja 
vandemeeste poole. Tal polevat 

midagi professor Kohn-Abresti ettepaneku vastu tekkinud probleemi tõsiselt uurida. 
Kui kaua see aga kestab? Jälle kaks aastat või isegi rohkem? Ka seda ei saa välistada. 
Ta apelleerib prantsuse õigusemõistmise südametunnistusele. Mitte ükski kohtunik, 
ükski vandemees ei saa endale võtta vastutust sundida Marie Besnard'i viibima veel 
kaks aastat vanglas, et oodata, millal teadus üksmeelele jõuab. Ta nõuab Marie 
Besnardi vabastamist seniks, kuni tema süüd suudetakse tõendada. 

Kohus pidas nõu üle tunni ja otsustas, et uus ekspertide rühm peab kontrollima 
Trufferfi ja kaitse teiste tunnistajate väiteid. Marie Besnard vabastati kuni kolmanda 
protsessini 1 200 000-fran-gise tagatise vastu. 

See oli kõige sensatsiooniliseni otsus, mida prantsuse kohus kunagi oli teinud. 12. 
aprillil lahkus Marie Besnard Bordeaux'st. Ta pöördus tagasi Loudonisse oma 
vanasse, nüüd rüüstatud majja. Vaid üksikud tervitasid teda. Marie Besnard tekitas 
Loudoni pidevalt külastavates uudishimulikes ja ajakirjanikes vastuolulisi tundeid. 
Kuid enamikule näis ta inimesena, kes on veendunud, et pärast nii paljusid aastaid, 
paljusid kahtlusi ei julge ükski kohus teda süüdi mõista isegi juhul, kui peab teda 
süüdlaseks. Temas nähti mõrvarit, kes on vabastatud tänu prokuröride vigadele, eks- 
pertide inimlikele nõrkustele ning neid vigu ja nõrkusi häbematult ära kasutanud 
kaitsjale. 


Sel ajal hakkas Marie Besnard'i kohtuasjaga tegelema uus prokurör Ouillemin, kes 
püüdis süüalust paljastada ning ümber lükata bioloogilised teesid, mida kasutades oli 
Gautrat eelmise protsessi läbi kukutanud. Prokuröri esimene eesmärk oli parandada 
seda, mille Griffon oli rikkunud. Tal õnnestus nimekas prantsuse füüsikus Frederic 
Joliot-Curie's äratada asja vastu huvi ning innustada teda Griffoni tööd kontrollima. 

Nobeli preemia laureaat Frederic Joliot-Curie sündis 1900. aastal. 1948. aastal 
ehitas ta Prantsusmaal esimese aatomireaktori, rajas tuumauurimiskeskuse, töötas 
välja, kunstliku radioaktiivsuse meetodi, mida oli kasutanud Griffon arseeni 
määramisel. Joliot-Curie viivitas. Ta ei tahtnud osa võtta Marie Besnard'i skandaalsest 
ning kahtlasest protsessist. Lõpuks ta siiski asus tööle, et tuua selgust arseeni 
määramise radioaktiivse analüüsi meetodites ning vältida võimalikke vigu. Ta 
uuringud kestsid mitu aastat. Ent siis võis ta kinnitada, et Griffoni töös oli ebatäpsusi, 
kuid tema väited arseeni surmava koguse kohta on siiski õiged. 

Pärast Joliot-Curie surma 1958. aastal jätkas alustatut tema õpilane Pierre Savel, kes 
täiustas meetodit ja tõestas, et Loudoni laipade juuksed sisaldavad mürki surmavates 
kogustes. Joliot-Curie ja Savel ei jätnud Gautrafle mingit võimalust. 

Prokurör Ouillemin aga mõistis, et küsimuse lahendamiseks ei piisa ainult mürgi 
olemasolu tõestamisest. Kui ei õnnestu ümber lükata Gautraf väide mürgi tungimise 
kohta laipadesse mullast, on protsess kaotatud. Pärast paljusid aastaid ning paljusid 
vigu 

ei langeta ükski vandemees süüdimõistvat otsust, kui temas on kasvõi pisutki 
kahtlust. 

Nüüd tagasi vaadates tundub võimatuna, et üle seitsme aasta kestis võitlus, milles 
püüti määrata kindlaks Loudoni kalmistu mulla arseenisisaldust, selles oleva arseeni 
lahustuvust ja mikroorganismide osa selles. Uuringuid teostasid maailmakuulsad tead- 
lased Pariisi ülikooli toksikoloog professor Ren€ Charles Truhaut, Pariisi Pasteuri 
instituudi professorid Albert Demolon ja Maurice Lemoigne. Viimased olid 
mikrobioloogid ning mullauurimise eriteadlased. Lemoigne juhtis instituudis 
ensüümide uurimise osakonda. Loudoni rahupaik ei näinud rahu. Nii Truhaut kui ka 
Lemoigne käisid seal pidevalt katsetamas. Aega ei kaotanud, vaid otsisid toestust oma 
väidetele ka Gautrat' eksperdid alates Truf-fert'ist ja lõpetades Ollivier'ga. 
Ekshumeeriti ning uuriti laipu, millel polnud Besnard'i asjaga mingit pistmist. Suurt 
mudelit, täpset koopiat Loudoni kalmistust, kasutati põhja- ja pinnavee voolamise 
uurimiseks. 

1961. aasta novembris algas lõppeks kolmas ning viimane protsess. 17. novembril 
tõid sandarmid Marie Besnard'i Loudonist Bordeaux'sse ja paigutasid ta vangla 
haiglasse. 21. novembril ilmus vananenud, kuid endiselt otsusekindel naine süüpinki. 
Kolmandat korda käisid kohtu eest läbi niisama hädavajalikud kui kasutud tunnistajad 
alates proua Pintou'st kuni inspektorite Nocguet' ja Normand'ini. Kogu see etendus oli 
sama mõttetu kui kahel esimesel korral, kuid selle mängimist jätkati, nagu polekski 
jutt üksnes ainsa probleemi lahendamisest: kas laipadest leitud mürk oli sattunud 
neisse Loudoni kalmistu mullast või on see võimalus absoluutselt välistatud. Polnud 
tähtsust ka sellel, et süüdistaja laskis esineda mitte üksnes professor Savelil, vaid ka 
Kohn-Abrestil ja Pi€delievre'il, et nad veel kord kinnitaksid surmava mürgiannuse 
olemasolu laipades. Gautrat ei suutnud midagi uut pakkuda. Ta vaid kordas mõnda 
vana trikki, mis olid aidanud teda hulk aastaid tagasi B€roud' väiteid purustada. Kuid 
tema kirg protsessi teatraliseerimise ja kohtutrikkide vastu oli nähtavasti nii suur, et ta 
ei suutnud neist kuidagi loobuda. Taas opereeris ta loenditega, mis olid koostatud 
ekshumatsioonil ja laboratoorsetel uuringutel. 


Määravateks said päevad 23. novembrist 1. detsembrini, kui kohtus esinesid 
süüdistuse eksperdid Truhaut ja Lemoigne, samuti kaitse eksperdid Truffert, Ollivier, 
Lepeintre ja doktor Bastisse. Ehkki otsustati Marie Besnard'i saatuse üle, kadus 
kohtualune tagaplaanile, sest veelgi suuremal määral otsustati toksikoloogia 
põhiprobleemide ja kaua aega tagasi maetud laipade uurimise, probleemide üle. 

Ren€ Charles Truhaut kaitses arvamust, et arseen ei saa mullast laipadesse tungida, 
vähemalt nii suurtes kogustes mitte, nagu surnukehadest oli leitud. Ta toetus Loudoni 
arvukatele eksperimentidele. Tõepoolest, kalmistu pinnas sisaldas arseeni, kuid selle 

kogus ühes kilogrammis mullas oli tunduvalt väiksem kui laipades. Truhaut 
kinnitas, et suurt hulka arseeni ei saa laipades olla seepärast, et mullas on seda väga 
vähe. Laipadest, millel polnud ühist antud protsessiga, arseeni ei leitud. Marie 
Besnard'i kolm oletatavat ohvrit — Marcellin Besnard, Louise Lecomte ja Marie- 
Louise Gouin — olid maetud kõrvuti. Kui arseen oleks . tunginud neisse mullast, 
pidanuks neis sisalduma võrdne kogus mürki. Kuid nii see polnud. Samal ajal, kui 
Marcellin Besnard'i jäänustes oli suur kogus arseeni, leidus Marie-Louise Gouini 
laibas üksnes sejle jälgi. Ei saa olla juttugi mürgi sissetungimisest mullast. Kõik 
katsed eitavad seda võimalust. 

Pärast Truhaufd esinesid Ollivier, Lepeintre, Keilling, Bastisse ja muidugi Truffert. 
Nad jutustasid oma uute katsete tulemustest ning kinnitasid, et mikroobidest ja 
fermentidest põhjustatud protsesse mullas pole arvesse võetud ning niisuguseid 
seaduspärasusi, mida Truhaut oli otsinud, ei saagi olla. Ka nemad olid matnud 
juukseid mulda, uurinud laipu ja võivad toestada, et kõrvuti maetud laipades täheldati 
ühel juhul arseeni lahustumist ning selle aine laipa tungimist esilekutsuvate 
mikroobide tegevust, teisel juhul aga mitte. Ühel ja samal kalmistul ühes kohas oli 
arseen lahustunud, teisal mitte. Truffert kinnitas USA teadlaste 1952.— 1954. aasta 
uuringutele viidates, et puudub otsene seos arseeni koguse vahel mullas ja laibas. 
Veest, milles oli lahustatud 0,01 milligrammi arseeni, imasid juuksed soodsatel 
mikrobioloogiliste! tingimustel kuni 50 milligrammi mürki laiba iga kilogrammi 
kohta, mis tänapäeval valitseva kujutluse järgi on mõeldamatu kogus. Ka tema, 
Trufferfi katsed olid kinnitanud, et juuksed on võimelised enesesse akumuleerima 
arseeni mitte üksnes kehast, vaid ka väljastpoolt, seejuures niiviisi, et mürki võib leida 
igalt ristlõikelt, eriti aga juurte lähedalt. Samas etendavad teatavat osa peanahka 
tunginud mikroobid. Selles mitmekesisuses on mikrobioloogia juba võimeline 
orienteeruma, ehkki põrkab veel paljudele näivatele vastuoksustele. Viimaste 
selgitamine kuulub tulevikule. Lõpuks pöördus Truffert Truhaut' poole ja palus tal 
vastata ühele küsimusele. 

Kõik taipasid, et sel küsimusel on eriline kaal. «Kas te olete teinud järeldusi oma 
1952. aasta kogemustest?» küsis Truffert. 

1952. aastal oli Truhaut mürgitanud koera ja matnud selle Loudoni kalmistule. Kui 
koer kahe aasta pärast välja kaevati ja teda uuriti, oli Truhaut hämmastunud: koeras ei 
leitud mürki. 

«Noh, kas te teate, kuidas seda seletada?» küsis Truffert. «Kuhu jäi mürk? Te ei 
leidnud seda ei loomast ega ümbritsevast mullast. Kuhu ta kadus?» 

Truhaut vastas, et ta ei tea seda. 

«Järelikult, kui jutt on arseeni toimest mulda ja laipa, peame tunnistama, et seisame 
veel tundmatu maailma ees,» ütles Truffert. Küsimuse lahendamisel, jätkas ta, kas 
arseen võib mullast 

laipa tungida, pole toksikoloogidel praegu õigust lähtuda senistest seisukohtadest. 
Nad peavad tunnistama, et on saavutanud piiri, mille ületamine pole lubatud enne, kui 
on piiritagust ala paremini tundma õppinud. 

Kui seitse aastat tagasi oli otsustanud protsessi saatuse just Trufferfi esinemine, siis 
ka nüüd etendas ta sama osa. Otsustavad sõnad aga lausus professor Lemoigne, kes 
bioloogina pidi süüdistuse ülesandel kontrollima Trufferfi väiteid. Pärast pikka sõna- 
võttu uurimiste kohta Loudonis ja Pasteuri Instituudis mõõnas ta: «On vaja tõestada, 
kas lagubakterid soodustavad arseeni lahustu-vust voi mitte. Kuid me ei saa esialgu 
veel otsustada selle üle, kas arseeni lahustumisprotsess baseerub sellel või mitte. See 
protsess sõltub liiga paljudest meile tundmatutest teguritest...» 

Nende sõnadega kinnitas Lemoigne Trufferfi, Ollivier', Lepeintre'i, Keillingi ja 
Bastisse'i väidete õigsust, et ei saa välistada võimalust arseeni tungimise kohta laipa 
pinnasest. Kui aga võimalus pole välistatud, siis olgu ta nii väike kui tahes, tuleb 
ometi otsustada süüdistatava kasuks, sõltumata sellest, mida arvatakse tema 
süüdioleku või süütuse kohta. 

Hinge kinni pidades eksperdi iga sõna kuulav Gautrat hüppas püsti ning hüüdis: «Ja 
ongi lõpp Besnard'i lool.. .» 

Tõepoolest, üle kümne aasta kestnud draama lähenes lõpule. 12. detsembril 1961. 
aastal mõistis kohus Marie Besnard'i kaheteistkümne inimese mõrva asjas õigeks. 


12. Uus mürgilaine — barbituraadid. Armstrongi kohtuasi 


Besnard'i ebatavaline kohtuasi näitas, et toksikoloogia võimalused on ikka veel 
piiratud. Kuid ajaloole on vaja just niisuguseid õppetunde, mis juhiksid tähelepanu 
ühele või teisele nähtusele. Seepärast oli Besnard'i kohtuasi võib-olla õigeaegne. 

Farmaatsiatööstuse kiire areng 20. sajandi keskel, uute sünteetiliste mürkide ning 
ravimite valmistamine kujutas toksikoloogi-dele kasvavat ohtu. Asi oli nimelt selles, 
et miljonite inimeste kätte sattusid üha uued mürgid, uued mõrva, enesetapu või 
juhusliku mürgitamise vahendid. 

Kui Berliini Tööstusakadeemia orgaanilise keemia professor Adolf Baeyer 1863. 
aastal barbituurhappe valmistas, ei teadnud ta, et pani aluse uutele mürgistele 
ravimitele. Sada aastat hiljem hakkasid need toksikolooge kimbutama. Lüüriliselt 
meelestatud professor nimetas saadud happe oma noorpõlvearmastuse — Bar-bara 
järgi. Nelikümmend aastat hiljem avastasid saksa teadlased Emil Fischer ja Joseph 
von Mering, et barbituurhappe derivaate barbitaali ja fenobarbitaali võib kasutada 
unerohuna. Põhja-Itaa-lias Verona linnas läbisõidul viibides nimetas Fischer barbitaali 
veronaaliks. Fenobarbitaali aga hakati nimetama luminaaliks. 

Juba esimesel aastakümnel pärast veronaali ja luminaali ilmumist hakati nende abil 
sooritama enesetapmisi. Emil Fischer püüdis barbituraadimürgitust tõestada 
kannatanute juukseid uurides. Kui aga ajavahemikul 1924—1931 
barbituriaadimürgitused sagenesid, tuli hakata tõsiselt tegelema nende avastamise 
meetoditega. 

Alguses, nagu alkaloididegi korral, ilmusid värvusreaktsioonid, mis kandsid oma 
avastajate — itaallase Parri, hollandlase Zwik-keri, sakslase Bodendorfi, ameeriklase 
Koppanyi nime. 

30. aastate lõpus ei teatud veel, millises ulatuses hakatakse unerohtu ja rahusteid 
tootma kaks aastakümmet hiljem. Teine maailmasõda ja rasked sõjajärgsed aastad, 
aatomisajandi keerukast majanduslikust ning poliitilisest olukorrast tingitud pinge — 


kõik see suurendas vajadust närvirahustite järele. Ilmusid paljud uued barbituurhappe 
derivaadid, mida kombineeriti teiste, sageli sama mürgiste ravimitega. Kui Inglismaa, 
USA ja Lääne-Saksamaa toksikoloogia hakkasid koostama barbituurravimite nimistut, 
sai Erlangeni Kohtumeditsiini Instituudi direktor Emil Weinig kokku üksnes 265 
saksa preparaati. 1948. aastal toodeti barbituraate kokku 300 tonni. 4,5-miljonilise 
elanikkonnaga Taanis tarvitati neid 1957. aastal umbes 9 tonni. Võrreldes 1938. 
aastaga suurenes Inglismaal 1955. aastaks enesetapmiste arv barbituraatide abil 12 
korda. Lastemürgitamine Inglismaal 1955. aastal sundis järeldusele, et barbituraadid 
võivad olla ka mõrvavahendiks. 

Sündmused toimusid sadamalinnas Gosportis. 22. juulil 1955. aastal kell 2 päeval 
helistati doktor Bernard Johnsonile ja temaga koos valvekorras viibivale doktor 
Buchananile Haslari haiglast. Telefoneeris sanitar John Armstrong. Ta teatas, et tema 
S-kuune poeg Terence on raskelt haige. Kui Johnson ruttu ei tule, on võibolla juba 
hilja. Arst sõitiski otsekohe välja. 

Johnson tundis Armstronge. See oli noor abielupaar, kes elas tema jaoskonnas 1954. 
aasta veebruarist alates. Mees oli kahekümne kuuene, tema abikaasa Janet 
üheksateistkümnene. Mõlemad olid piiratud inimesed. Sageli nad tülitsesid, kaklesid, 
läksid lahku ja asusid taas koos elama. Janet sünnitas kolm last: Step-heni, Pamela ja 
Terence'i. Stephen suri 1954. aasta märtsis. Teel mõtles dr. Johnson sellele, et 
Armstrong oli talle teatanud Terence'i haigusest juba eelmisel ööl. Et aga midagi 
erilist polnud, siis külastas Armstronge kella 9 paiku hommikul dr. Buchanan, kes oli 
leidnud eest terve ning elurõõmsa lapse. 

Kümme minutit pärast väljakutset oli Johnson juba Armstron-gide juures ja tegi 
kindlaks, et just äsja oli Terence oma vankri-keses surnud. Janet Armstrong oli 
erutatud, kuid tema meeleliste huultega ümar nägu ei väljendanud ei kurbust ega 
hirmu. Johnson palus rääkida, mis lapsega oli juhtunud. Selgus, et juba õhtul oli 
Terence'il ja Pamelal olnud halb. Kella 4 või 5 paiku söönud lapsed küpsiseid 
piimaga, mis ajanud neid oksele. Kui John Armstrong kella 7 ajal töölt saabunud, 
olnud mõlemad taas terved. Kella 11 paiku pani Janet tähele, et Terence hingeldab. Ta 

olnud kaetud külma higiga ja teda polnud kuidagi võimalik äratada. Isa kutsunud 
lapsel esile oksendamise, kuid Terence maganud edasi. Kella ühe paiku pannud John 
lapsele soojenduskoti. Kui aga lapse nägu oli siniseks tõmbunud, helistas isa dr. 
Buchananile. Viimane aga olnud öise tülitamise pärast rahulolematu ja seepärast 
polevat John julgenud teda paluda otsekohe välja sõita. Hommikul olevat Terence'i 
tervis paranenud. Kuid päeval, umbes kella 12 paiku, kui John oli tulnud lõunale, läks 
lapse nägu taas siniseks. Hingamisega oli midagi korrast ära ja jällegi ei õnnestunud 
teda kuidagi äratada. Siis oli isa arstile helistanudki. See oligi kõik. «Miks aga John ei 
helistanud lähimast telefoniputkast, vaid sõitis helistama jalgrattaga kuus kilomeetrit 
oma töö juurde Haslarisse?» küsis Johnson. Janet Armstrong kehitas õlgu. Tema ei 
teadvat midagi. 

Doktor Johnsoni patsientide hulgas oli palju selliseid harimatuid, piiratud ning 
paljulapselisi perekondi nagu Armstrongid. Lapse surm neid eriti ei liigutanud. Et aga 
arst ei suutnud kindlaks teha TerenceM surma põhjust, teatas ta sellest Gosporti 
koronerile, kes saatis kohale oma assistendid Bulley ja Edge'i. Need võtsid kaasa 
lapse piimapudeli ja oksese padja ning toimetasid väikese laiba surnukambrisse. 
Haigla patoloogile doktor Harold Millerile tehti ülesandeks lahkamine. 

Miller surma põhjust ei avastanud. Kurgust leidis ta kuslapuu marja kestaga sarnase 
punase käkrunud tüki. Mitu sellist kesta oli ka punakaks värvunud maosisaldises. 
Igaks juhuks asetas ta kurgust leitud kesta formaliininõusse. Maosisaldise asetas ta 


külmkappi teise nõuga. Miller kahtlustas toidumürgitust, õhtul külastasid Bulley ja 
Edge taas Armstronge, et teha kindlaks, kas kuslapuu marjad võisid kuidagi lapse 
kätte sattuda. John ja Janet Armstrongid vaatasid parajasti televiisorit, nagu poleks 
midagi juhtunud. Bulley ja Edge märkasid maja lähedal marju täis kusla-puupõõsast, 
Armstrong aga seletas, et Terence'i vanker seisnud sageli selle all. Muidugi oli 
võimalus, et pesemata marjad võisid lapse suhu sattuda. Pealegi on kuslapuumarjad 
mürgised. 

Sellest teada saanud doktor Miller pidas probleemi lahendatuks. Kuid 23. juuli 
hommikul nägi ta külmkappi avades, et marja punane kest oli formaliinis lahustunud 
ja vedeliku punakaks värvinud. Ka maosisaldisest olid marjakestad kadunud ning 
värvus veelgi punasemaks muutunud. Kohe saatis Miller mõlemad nõud, piimapudeli 
ja padja keemialaboratooriumi, kus koroneri ülesandel tehti ka toksikoloogilisi 
uuringuid. Laborist teatati, et mingeid tuntud mürke ei avastatud, ka mitte 
kuslapuumarju. Maos oli vaid väike kogus maisitärklist ja punast värvainet eosiini. 
Terence'i surmapõhjust ei õnnestunud kindlaks teha. Igaks juhuks läks Gosporti 
politseiinspektor Gates 28. juulil Armstrongide juurde. Ta esitas pererahvale mõne 
küsimuse. John jättis talle primitiivse, kuid kavala inimese mulje. Ei Janet ega John 
andnud vasturääkivaid tunnistusi. Kuid ometi tekkis Gatesis kahtlus. 

Augusti alguses külastas inspektor haiglat, kus John töötas. Armstrongi 
töökaaslastelt saadud andmed tema kahtlusi ei hajutanud. Mitteusaldatav, räpane, 
taipamatu, lohakas, piiratud, närib küüsi, rohkem segab kui abistab — nii 
iseloomustati Armstrongi. Teda peetavat tööl lihtsalt sellepärast, et sanitare on vähe. 

Saabunud Gosporti tagasi, läks Gates doktor Milleri poole. Viimane rääkis, et 
«marjakestad» meenutavat punakasoranže kapsleid, milles asub unerohi sekonaal. 
Asetanud mõne kapsli mao-mahla selgus, et lahustudes tekitasid need sama värvuse, 
mida täheldati Terence'i maos. Gates oli tulemusteta lahkamisest nördinud ja päris, 
milline mõju sekonaalil on. 

Ta kuulis, et tegemist on tugevatoimelise unerohuga, mis mõjub kiiresti, kuid 
lühiajaliselt. 

Juba mõni graan sekonaali võib lapse tappa. Kuid Miller polnud veel kunagi 
kuulnud mõrvast barbituraatide abil. See aga Gatesi ei rahuldanud. Ta kandis 
sündmustest ette oma ülemusele superintendent Johnsile, see aga helistas juba 
järgmisel päeval Scotland Yardi teaduslik-tehnilise laboratooriumi juhatajale L. 
Nicollsile. Viimane käskis uurimismaterjali välja saata. Saanud vastava korralduse, 
tegi Gates ehmatusega kindlaks, et pärast keemilisi uuringuid olid doktor Milleri 
preparaatidest järele jäänud vaid riismed. Kõige paremas seisukorras oli 
okseplekkidega padi. 23. augustil, täpselt neli nädalat pärast Terence'i surma, sõitis 
Gates Londonisse. 

Sel ajal kirjutas Nicolls raamatut, mis pidi ilmuma 1956. aastal. Teose pealkiri oli 
«Kuriteo teaduslik uurimine» («The Scientific Investignation of Crime») ja see 
sisaldas põhiliselt isiklikele kogemustele tuginevaid tähtsaid andmeid toksikoloogiast. 
«Viimaste aastate kogemused räägivad sellest, et mürgitusvahendid vahetuvad seoses 
elanikkonna harjumuste muutmise ja uute ravimite valmistamisega,» kirjutas ta. 
Seetõttu ei ole toksikoloogide käsutuses olevad vahendid mürkide määramiseks 
piisavad. Erilist tähelepanu pööras Nicolls unerohtudele. Põhimine osa toksiko- 
loogiapeatükist oli pühendatud barbituraatidele. Stas-Otto meetod osutas ka siin suure 
teene. Kuid uued mürgid erinesid organismi enese toodetud ainetest mõnikord niivõrd 
vähe, suhteliselt jämedate meetoditega polnud nende eristamine võimalik. Juba 1946. 
aastal oli P. Valov töötanud välja meetodi barbituraatide eraldamiseks 


ainevahetussaadustest, lagundades viimaseid volframhappega. Nicollsi kogemuste 
kohaselt andis see meetod häid tulemusi, kuid ainult juhul, kui oli tegemist suurte 
barbituraadikogustega. Jaapanlane Kawahara oli proovinud eelkõige valkudest ja 
rasvadest uurimisel niiviisi lahti saada, et oli lagundanud neid seedefer-mentides. Ja 
lõpuks töötas Nicolls ise välja meetodi rasvade ja valkude kõrvaldamiseks uuritavast 
materjalist seebikivi abil. Nõnda sai ta küllaltki puhtaid ekstrakte. Kui aga oli tegemist 
tugevasti lagunenud organitega, siis tuli ka filtreerida, lisada sütt, pliiatsetaati ja muid 
aineid. 

Mis puutus aga erinevate barbituraatide edasisse kindlakstege-misse, siis võttis 
Nicolls osa ka nendest otsingutest. Täiustati vanu värvusreaktsioone. Tunti 
vaniliinireaktsiooni, dimetüülaminobens-aldehüüdreaktsiooni. Kuid need polnud 
absoluutselt kindlad, sest peale barbituraatide tekitasid värvusreaktsiooni sageli ka 
teised ained. Lisaks läks tarvis suuri kogemusi, eraldamaks erinevate barbituraatide 
küllaltki sarnaseid värvitoone. Sekonaal tekitas dimetüülaminobensaldehüüdiga 
purpursete vöötidega pruuni värvuse, mis alkoholi lisamisel muutus violetseks. 
Peaaegu samasugune lugu oli ka teiste unerohtude — nembutaali ja pentotaa-liga. 
Nagu alkaloidide puhul, püüti ka nüüd ära kasutada erinevate barbituraatide 
sulamispunkte. Kuid ka siin põrgati raskustele. Pentotaali ja amitaali sulamispunktid 
on (vastavalt 155—158 ja 156—157 kraadi) nii lähedased, et vaevalt on võimalik neid 
teineteisest eristada. Sekonaaliga oli lugu parem. Selle sulamis-punkt (95°) erines 
teistest tunduvalt. Täpsustamaks barbituraatide määramise meetodit nende sulamistäpi 
järgi, töötati välja «segamääramine», mille kindluses oli Nicolls aastate jooksul veen- 
dumusele jõudnud. 

Peale selle kasutati barbituraatide määramiseks, nagu alkaloi-didegi puhul, kristalle. 
Alates 1948. aastast oli inglane Turfitt edukalt tegelnud mitmesuguste barbituraatide 
kristallide ja nende vaheliste erinevuste seaduspärasuste selgitamisega. Taanlased T. 
Huang, E. Jolk Hansen, B. Jerstew olid kasutanud kristallide 
röntgenstruktuuranalüüsi. Tänu inglase Curry, soomlaste Leppä-neni ja Tammineni, 
tšehhide Vezereki ja Chundela, sakslase Schmidti, ameeriklaste Algerie' ja Cooperi 
töödele tõi kasu kro-matograafia. Viimane aitas määrata terve hulga barbituraate. 
Kuid mõnedel juhtudel oli kromatograafia jõuetu, sest barbituraa-did (näiteks 
sekonaal, nembutaal, amitaal ja senorüül) asetusid filterpaberil üksteisele liiga 
lähedale ning neid polnud võimalik täpselt eristada. Rahustavate ainete 
sagelikasutatavatest barbituraatide segudest õnnestus mõningaid eraldada 
kristalliseerimi-sega. Kuid vee] jäi ravimeid (sekonaali ja amitaali segu), mille osiseid 
polnud õnnestunud eraldada. 

Nicolls teadis oma kogemuste põhjal, kui keerukas oli barbituraatide avastamine. 
See nõudis teadmisi, kogemusi ja head laboratooriumi. Seepärast jäid väikestes 
laboratooriumides töötavate keemikute katsed mürki avastada 1955. aastal tihti eduta. 
Kui inspektor Gatesi toodud materjalist tõepoolest avastatakse sekonaali, siis osutab 
see karistamata mõrva võimalusele, sest enamik laboratooriume pole võimelised 
barbituraate avastama. 

23.-28. augustini uuris Nicolls saadud proove: formaliini, mao-sisaldist, okset. 
Mitmed meetodid jäid tulemusteta, sest Gosporti keemik oli raisanud suurema osa 
analüüsitavast. Siis aga õnnestus Nicollsil eraldada oksest üle ühe milligrammi 
sekonaali, maosisal-disest aga 20 milligrammi. Selgitamaks, kui palju sekonaali 

Terence Armstrongile oli antud, tegi Nicolls ettepaneku laip ekshumeerida. 


Pärast seda asus Nicolls uurima juba lagunevaid organeid. Ta teadis, et 
barbituraadid lagunevad ning väljuvad organismist kergesti. Seepärast võis paremal 
juhul kätte saada vaid mõni milli-gramm sekonaali. Väiksemagi ettevaatamatuse 
korral võis mürk kaduma minna. 

Samal ajal kui Nicolls analüüsidega tegeles, sõitis Gates taas Haslari haiglasse. Ta 
tahtis kindlaks teha, kas unerohud olid Armstrongile kättesaadavad. Ühele arstile 
meenuski, et Armstrong oli mitu nädalat olnud öövalves, kusjuures ta oli andnud 
haigetele ka unerohtu. Arstimitega tegelev meditsiiniõde rääkis Gatesile, et 1955. 
aasta märtsis oli mürgiste ravimite kapi uks lahti murtud. Kapist läks kaduma karp 50 
sekonaalikapsliga. Varast ei õnnestunud kindlaks teha. Armstrongil oli võimalus 
pääseda ruumi, kus kapp asus. Ehkki see ei tõestanud, et just tema oli varas, ometi... 

Septembripäevad tundusid inspektorile hirmus pikad. Nicolls ei kiirustanud. Kuid 
Gates ei istunud käed rüpes. Teda hakkas huvitama Armstrongide teine laps — 
Stephen, kes oli surnud 1954. aasta märtsis. Inspektori hämmastuseks oli 
surmatunnistuse välja kirjutanud 82-aastane arst, kes polnud kunagi Armstronge ravi- 
nud. See meenutas Gatesile mürgitamisi, mil kurjategijad olid surmatunnistuse 
saamiseks pöördunud raugastunud arstide poole, kes polnud võimelised surma tõelist 
põhjust kindlaks tegema. Inspektor selgitas välja, et Stepheni haigussümptoomid olid 
olnud samasugused kui vennalgi: nägu oli tõmbunud siniseks, unisus, raskendatud 
hingamine, kiire surm. Tähelepanuväärne oli ka järgmine asjaolu. 1954. aasta mais 
haigestus tookord 2-aastane Pamela Armstrong. Sümptoomid: unisus, sinakas nägu, 
raskendatud hingamine. Raviarst oli paigutanud tüdruku haiglasse, kus ta kiiresti 
paranes. 

Kui Nicollsi arvamus septembri keskel Gosporti saabus, oli Gates parajasti 
juurdlusega niikaugele jõudnud. Teadlasel oli läinud korda eraldada lapse organitest 3 
milligrammi sekonaali. Oma suurtele kogemustele toetudes kinnitas Nicolls, et laps 
pidi saama 3—5 kapslit barbituraati, igas kapslis 80 milligrammi ainet. See oli surmav 
kogus. 

Samal päeval, 16. septembril läksid superintendent Johns ja inspektor Gates 
Armstrongide juurde. Taas küsitlesid nad pererahvast, tegid alguses kindlaks 
surmapäeva sündmuste käigu ja alles pärast rääkisid sekonaalist. Kuidas see siiski oli 
juhtunud? 21. juulil kell 16.30 sõi Terence küpsiseid piimaga ja teda ajas oksele. Kes 
oli sel ajal lapse juures? Janet Armstrong. Ainult tema. Sama päeva õhtul kell 19 tuli 
koju John Armstrong. Lapsel hakkas parem. Kell 23 õhtul hakkas Terence 
hingeldama, kattus külma higiga, teda äratada oli võimatu. Öösel kell 00.20 tõmbus 
Terence'i nägu siniseks. John helistas dr. Buchananile, kuid nõus- 

tus arsti tulekuga hommikul. 22. juulil kell 7 hommikul sõitis John Haslarisse tööle. 
Kell 8.40 leidis Buchanan eest terve lapse. Kell 12.15 saabus Armstrong koju lõunale. 
Laps hingas taas raskelt. Teda polnud võimalik äratada. Kella 13 paiku päevas otsus- 
tas John taas arstile helistada. Ta aga ei kiirustanud ja sõitis jalgrattaga 6 miili 
kaugusel asuvasse Haslarisse. Kell 13.20 helistas ta dr. Johnsonile. Kümme minutit 
hiljem leidis arst eest surnud lapse. 

Niisugune oli sündmuste käik. «On see täpne?» küsis Johns. «Jah, täpne.» 
«Vastuväiteid pole?» «Ei!» «Kas keegi majja polnud tulnud? Kas keegi ei käinud 
Terence'i juures?» «Ei, mitte keegi!» Seejärel esitas Johns otsustava küsimuse. Kuidas 
Armstrongid seletavad tõsiasja, et lapse kehast on leitud surmav kogus seko-naali? 
Pingsalt jälgis Johns reaktsiooni oma küsimusele. Janet vastas, et ta ei tea, mis asi 
sekonaal on. Olles sanitar, ei saanud John niiviisi öelda. Kuid vaatamata oma 
piiratusele teadis ta oma õigusi ning keeldus advokaadiga nõu pidamata küsimusele 
vastamast. 


Johns ja Gates lahkusid majast veendumusega, et sinna jäid mõrvarid. Nad taotlesid 
Stephen Armstrongi ekshumatsiooni, ehkki Nicollsil polnud usku mürgi avastamisse 
nii kaua aega pärast surma. 17. septembril viis Gates kalmistule John Armstrongi, kes 
eeskirjade kohaselt pidi ekshumatsiooni juures viibima. Kalmistuvärava juures 
aeglustas Armstrong pisut käiku ja ütles Gatesile lootusrikkalt: «Selle aja jooksul on 
poisist vist küll vähe järele jäänud ..., eks ole?» Gates lausa tundis, et selle tema kõr- 
val seisva nürimeelse näoga mehe süda pole puhas. Kahjuks oligi Armstrongil õigus. 
Nicolls tegi kõik, avastamaks mürki, kuid asjata. Kui Stephen oligi sekonaaliga 
mürgitatud, siis enam polnud ravimist küll mingit jälge. Seepärast koondas juurdlus 
oma tähelepanu Terence'i surmale. 

Nii Johns kui Gates olid veendunud, et Armstrongid olid liigsest suust 
vabanemiseks kokku leppinud laps mürgitada. Arvestades nende suuri võlgu, oli see 
oletus tõenäoline. Kumb neist aga oli andnud lapsele surmava kapsli? Johnsil turgatas 
mõte, kas ei saaks ühe või teise süüd sedastada sekonaali mõjumisaega arvestades. 
Teati, et sekonaal on kiiretoimeline, kuid lühikese mõjuajaga ravim. Ka tuli arvestada 
kapsli lahustusaega maos. Kui haigus-sümptoomid ilmnesid juba kell 12.15, siis ei 
saanud John Armstrong isiklikult mürki anda, sest ta oli just koju saabunud. Järelikult 
sai vahetu mõrvar olla üksnes Janet. 

Nicolls asus taas tööle. Ta asetas sekonaalikapsleid vastavatesse tingimustesse, mis 
valitsevad lapse maos. Kapslid koosnesid žela-tiinist, lahustusid kiiresti ega jätnud 
järele niisugust punast kesta, nagu oli leidnud dr. Miller Terence'i maost. Nüüd asus 
Nicolls uurima, kas ei leidu sekonaali teistsugustes kapslites. Preparaati valmistavast 
firmast teatati, et juba pikemat aega kasutab ettevõte majanduslikel kaalutlustel 
kapslite valmistamiseks teist 

materjali, ehkki pole sellest teatanud arstidele ja apteekidele. See oli eosiiniga 
värvitud metüültselluloos. Kapslid sisaldasid peale sekonaali ka pisut maisitärklist. 
Metüültselluloos imas endasse maomahla, maisitärklis paisus sellest ning rebestas 
kapsli. Hiljem kapsel lahustus ning kaotas värvuse. Nüüd oli selge, miks Gosporti 
keemik oli leidnud lapse maost maisitärklist. Nicolls alustas uuesti katseid, sedapuhku 
juba metüültselluloosist kapslitega. Saadud andmed seletasid, miks oli ettevõte mõni 
aeg hiljem neist kapslitest loobunud. Need polnud kindlad. Üksnes harvadel 
juhtumitel avanesid nad kiiresti, mõnikord tuli aga oodata isegi poolteist tundi. 
Põhiliselt hakkas sekonaal toimima 30 minuti pärast. 

Ometi ei aidanud need Nicollsi suure vaevaga saadud andmed juurdlust. Veelgi 
enam. Nendele toetudes oli võimatu emba-kumba Armstrongidest vahetu mõrvarina 
esile tõsta. Lähtudes Armst-rongide tunnistustest, oli sekonaal mõjuma hakanud kell 
12.15. Seega võis mõrvar olla Janet. Arvestades aga võimalust, et kapsel võis avaneda 
ka mõne minuti jooksul, ei saanud täie kindlusega tema süüd väita. 

Abitult pani Johns Londonist tulnud ettekande kõrvale. Ta teadis, et niisuguste 
ebamääraste asjaolude korral on raske veenda prokuratuuri asja kohtusse saatma. Igal 
juhul nõuavad vandemehed tõendeid, et lapse surmapäeval leidus majas sekonaali. 
Kuid Gatesi uurimine Haslari haiglas lubas seda üksnes oletada. 

Gates hoidis Armstrongidel silma peal. Aasta pärast oli ta juba valmis kõigele käega 
lööma. Kuid 24. juunil 1956. aastal ilmus Janet Armstrong äkitselt Gosporti 
rahukohtuniku juurde abielu-lahutuspalvega, sest mees peksvat teda. Peale selle 
nõudis ta, et Johni sunnitaks teda ja Pamelat ülal pidama. Nähtavasti oli mees 
järjekordse tüli ajal teda kõvasti pahandanud. Kui kohus oli palve tagasi lükanud, tuli 
Janet Gatesi juurde ning teatas, et soovib teha avalduse. 


Gates aimas järgnevat. Ja Janet Armstrong rääkiski, et 1955. aasta juulis oli ta 
valetanud. John toonud haiglast hulga kapsleid. Kolm päeva pärast Terence'i surma 
käskinud mees kapslid minema visata. Naine teinudki nii. Osa visanud ta prügiauku, 
osa ämbrisse. Kui superintendent Johns ja Gates 16. septembril nende poolt tühjade 
kätega olid lahkunud, öelnud mees: «Näed sa, kui hea, et kapslid minema viskasime. 
See oli sekonaal.» Janet kinnitas, et alles sel hetkel taibanud ta juhtunut. «Sa andsid 
poisile sekonaali?» küsinud ta. «Ma pole kindel, et sina seda ei teinud,» vastanud John 
irvitades. Politseisse aga ei läinud ta üksnes seepärast, et kartis meest. Nüüd aga 
olevat tal absoluutselt ükskõik. 

Gates taipas, et naine tahab mehele kätte maksta, kuid uskus seda, mis puutus 
sekonaali. Nüüd oli inspektoril ülestunnistus. Terence'i surmapäeval oli majas 
sekonaali. Neli kuud hiljem, 3. detsembril 1956 algatas Suurbritannia peaprokurör 
söör Reginald Manningham Buller isiklikult kriminaalasja John ja Janet 

Armstrongi vastu, süüdistades neid oma poja Terence'i ühiselt ettekavatsetud 
tapmises. Järgnenud kohtuprotsessil leidis aset teineteist süüdistava mehe ja naise 
masendav ning eemaletõukav etendus. Süüdistused, vale, kahtlused ning vihkamine. 
Vandemehed mõistsid John Armstrongi süüdi, Janet Armstrongi aga üldiseks 
imestuseks õigeks. Selle eest võlgnes Janet tänu oma advokaat Norman Skelhornile, 
kes oskas Nicollsi ekspertiisi tulemusi nii osavasti kasutada, et tema kaitsealune jäi 
mõrvaloost välja. 

Kas Janet oli võtnud tapmisest osa või mitte? Kohus teab paremini. Hoopis tähtsam 
aga oli mõrv barbituraadi abil. See kohtuprotsess näitas selgelt, kuivõrd pakiliselt 
peavad toksikoloogid valdama mürkide tundmaõppimise meetodeid. Tõsiasi, et 
toksiko-loogilistel uuringutel Gosportis, aga kindlasti ka teistes laboratooriumides 
mujalgi polnud õnnestunud sekonaali kindlaks teha, tõestas barbituraatide ohtu. Taas 
tekkisid uued probleemid, taas avanesid võimalused salamürgitamisteks. 


13. Christa Lehmann Wormsist. Mürk E-605. 1954. aasta 


Kui toksikoloogid olid saavutanud oma eesmärgi ja õppinud määrama barbituraate 
või nende laguprodukte inimese organismis, avanes nende ees uute mürkide, 
rahustitena kasutatavate trankvilisaatorite maailm. Barbituraatide saladuste edukat 
lahendamist katkestas korduvalt uute mürkide ootamatu ilmumine. Suurim ootamatus 
toksikoloogide ühepoolses võitluses mürkidega oli 1954. aasta alguses sooritatud 
mõrv Wormsis. 

Sellest kuriteost saadi teada 15. veebruaril 1954. aastal. 

Alguses oli see üsna tähtsusetu sündmus, mis toimus vanalinna ühe põiktänava 
madalas majas. Majas elas 75-aastane lesknaine Eva Ruh koos poja Walteri ning 
Lesest tütre Annie Hamanni ja tema tütre Uschiga. Üldiselt oli see tavaline perekond. 
Elatanud vanemad andsid neil aastail sageli peavarju sõjast muserdatud tütardele, kes 
polnud oma elu suutnud korraldada, kasvatasid lapselapsi ajal, mil tütred püüdsid 
möödalastud aega tasa teha. Ka Annie Hamann oli üks niisuguseid tütreid. 15. 
veebruari õhtul tuli ta järjekordselt olengult koju. Tahtes midagi hamba alla panna, 
avas ta köögikapi ukse ja leidis taldrikult kreemiga täidetud šokolaadiseene. Nagu 
hiljem selgus, oli Eva Ruh selle Uschi jaoks kõrvale pannud. Tütretütar oli parasjagu 
sugulaste pool külas. 

Annie Hamann võttis seene, hammustas sellest tüki ja sülitas siis jälkusega 
põrandale. «See on ju kibe!» hüüdis Annie, nähes kuidas nende valge spits maiustuse 
kahmas ning alla neelas. Järgnevad sündmused hargnesid sellise kiirusega, et pliidi 


juures istunud Eva Ruh ei osanud neist enam hiljem täpselt jutustadagi. Kahvatu ning 
jalul tuikuv Annie Hamann toetus lauale ja hüüdis: 

«Ema, ma ei näe midagi...!» Suuri vaevu läks ta magamistuppa, kukkus voodisse 
ning kaotas krampides vääneldes teadvuse. Enne kui ema jõudis abi kutsuda, oli 
Annie juba surnud. Kohale kutsutud arst märkas köögipõrandal koerakorjust. 
Iseenesest tekkis mõte mürgist šokolaadiseenes. Arst teatas juhtunust politseile. 

Wormsi kriminaalpolitsei vaneminspektor Dahmen, samuti tema kaks kaastöölist 
Steinbach ja Erhard polnud oma töö jooksul tõsiste kriminaalkuritegudega kokku 
puutunud. Nad ei aimanudki, millise ulatuse võtab Annie Hamanni asi. Ei aimanud 
seda ka nende ülemused. 

Igaks juhuks toimetati laip Mainzi kohtumeditsiiniinstituudi surnukambrisse. 
Instituudi direktor oli meile kohtumeditsiiniaja-loost juba tuttav professor Kurt 
Wagner, kes sai ülesande laip lahata ning surma põhjus välja selgitada. 

Järgmisel hommikul asuski Wagner koos assistendiga lahkama. Verepaisud paljudes 
organites, eriti ajus ja kopsus rääkisid mürgitusest. 

Wagneril olid laialdased teadmised toksikoloogiast. Et aga äkksurma ainuke 
tunnistaja — kadunu ema — ei suutnud tütre surma sümptoome kirjeldada, oli raske 
valida toksikoloogiliste uuringute õiget suunda. Selge oli vaid üks sümptoom — 
krambid. Tähendab, tegemist on krampe tekitava mürgiga. 

Kuni Mainzis tegeldi toksikoloogiliste uuringutega, taastasid Wormsi 
kriminaalpolitsei töötajad sündmusteahela. 

Oma armuseikluste käigus oli Annie Hamann sõbrunenud samuti noore lese Christa 
Lehmanniga, kel oli kolm last. Christa mees, müürisepp Karl Franz Lehmann oli 
1952. aastal ootamatult surnud. Pühapäeval, päev enne Annie surma oli Christa tulnud 
proua Ruh' majja. Vanaperenaine oli istunud koos poja, tütre ja naabrinaisega köögis. 
Nad vaatasid kleiti, mille Annie oli karnevaliks õmmelnud. Christa pakkus 
kaasavõetud karbist kõigile Šokotaadi-seeni. Kõik peale Eva Ruh' sõid oma seened 
ära. Vanaproua aga pani oma maiustuse kõrvale ja vaatamata külalise keelitustele ei 
hakanud seda maitsma, vaid ütles, et sööb maiustuse enne magamaheitmist. 
Tegelikult tahtis ta selle jätta Uschile. Järgmisel päeval aga leidis šokolaadiseene 
Annie Hamann. 

Ei Annie Hamannil, tema vennal, Christa Lehmannil endal ega naabrinnal polnud 
pühapäeval midagi viga. Järelikult olid maiustused, mida nad sõid, täiesti kahjutud. 
Mis siis juhtus šokolaadi-seenega, mille vanaema oli Uschi jaoks kõrvale pannud? Oli 
see juba varem mürgitatud? Või siis pandi temasse mürki hiljem, mürgitamaks last? 

Kes võis olla huvitatud lapse kõrvaldamisest? Vanaema? Absurdne mõte. Ema? 
Võib-olla takistas laps tema armuseiklusi? Samuti absurdne mõte. Kui süüdlane 
olnuks Annie Hamann, poleks ta hakanud maiustust sööma. 

Kelle surma siis sooviti? Annie Hamanni? Kuid kes siis? Vend? Vend ja õde olid 
sõbrad. Võib-olla ema? Vanaproua Ruh kanna- 

tas Annie käitumise pärast. See aga ei tähenda, et ta oleks tahtnud oma tütart tappa. 
Kas oli kedagi, kes vihkas Annie Hamanni või tema perekonda? Kuid pärast 
pühapäeva polnud keegi võõras majas käinud. Mitte kellelgi polnud võimalust 
mürgitada Šoko-laadiseent köögikapis. Üksnes Ghrista Lehmann oli esmaspäeval 
korraks sisse astunud ja koos Anniega väljunud. Kuid sel ajal oli vanaperenaine kogu 
aeg köögis. 


Dahmen kuulas üle ka Christa Lehmanni. Kriminaaljälituse töötajad läksid tema 
koju. Christa Lehmann oli hallide silmadega keskealine pisut terava nina ja väikeste 
hammastega blond naine. Üldiselt polnud ta iludus, igal juhul mitte ahvatlev. Jäi 
mulje, et ta kurvastab sõbratari surma üle. 

Christa ei eitanud, et oli viinud maiustused õnnetusmajja. Ta oli need ostnud koos 
Annie Hamanniga 13. veebruari õhtul Wortmanni kauplusest. Seejärel oli jätnud ta 
sõbratariga hüvasti, sest ta pidi minema lastele süüa andma. Pühapäeval aga läks ta 
maiustustega Annie juurde. Mis edasi sai, see oli teada. Tema aga mõtlevat pidevalt, 
miks küll neli šokolaadiseent ei teinud midagi, viies aga tappis tema sõbratari. Võib- 
olla oli osa Wortmanni poe kompvekkidest mürgised ja üks neist oli sattunud tema 
käe läbi sõbratari koju? 

Christa Lehmann rääkis nii veenvalt, et alguses jätsid kriminalistid teda 
kahtlusaluste hulgast välja. Olnuks tema süüdi, siis pidanuks ohvriks langema 
vanaproua Ruh. Milleks aga oli Christa Lehmannil vaja tappa vanainimest? Enne võis 
juba eeldada, et kompvekkide valmistamisel oli osasse neist sattunud mürki. Ajaloost 
on teada juhuseid, mil salakavalalt maskeerunud sadistlik mõrvar saab rahuldust 
paljude inimeste surmamisest, samal ajal kui politsei on valejälgedel ja kahtlustab 
süütuid. 

Dahmen otsustas kontrollida maiustusi Wortmanni poes. Ühelt ja samalt firmalt 
tellitud 140 šokolaadiseenest oli 133 juba müüdud. Dahmen konfiskeeris ülejäänud ja 
saatis need uurimiseks Mainzi instituuti. Õhtul hoiatati raadio teel elanikke söömast 
Wortmanni ärist ostetud Šokolaadiseeni. 

Sel õhtul tundus, et juurdlus on jooksnud ummikusse. Kui ühestki kompvekist 
avastatakse mürki, tuleb hakata kontrollima alguses müüjaid, siis transportijaid ja 
valmistajaid. Kui aga mürki ei leita, võib täie kindlusega eeldada, et mürk oli sattunud 
kompvekki teel Wortmanni kauplusest Ruh' majja. 

Sündmuste keskseks paigaks sai Mainzi ülikooli kliinik, kus Kurt Wagner koos 
assistentidega tegi krampe tekitava mürgi otsinguil alguses analüüse strühniini, hiljem 
teiste alkaloidide peale. Kuid kõikide analüüside vastused olid eitavad. 

Sel ajal tegelesid vaid üksikud toksikoloogid E-605 nimetuse all tuntud 
preparaadiga. See kuulus putukamürkide, insektitsiidide perre. 

Aastatel 1934—1945 valmistas saksa keemik Gerhard Schrader Baeyeri tehastes 
Leverkusenis fosfororgaanilisi ühendeid. Nendega 

katsetades avastas bioloog Kückenthal ühendite erakordselt mürgise toime 
taimekahjurite vastu. 1945. aasta alguses uuringud lõppesid. Preparaadile anti nimetus 
E-605. Vahendi katsetamine algas ajal, mil Ameerika väed jõudsid Saksamaa pinnale. 
Insektitsiid konfiskeeriti ja võeti kasutusele USA-s. Seal hakati seda nimetama 
paratiooniks (tiofoss). Mõne aasta pärast oli paratiooni tootmine võtnud erakordse 
ulatuse. 1950. aastal kasutati seda Florida apelsiniistandustes mitu tuhat tonni. 
Mitmesuguste nimetuste all levis vahend üle kogu maailma ja 1948. aastal jõudis 
tagasi Saksamaale. Siin valmistati preparaati suurtes kogustes ja müüdi vabalt igas 
apteegis, samuti rohu- ja värvikauplustes. Taas hakati teda nimetama E-605. Etiketil 
oli märkus, et «oskamatul kasutamisel» ähvardab mürgitusoht. 

Kuni 1953. aastani täheldati USA-s kokku 168 mürgitust, neist 159 kulges kergelt. 
Alati oli mürgituse põhjuseks mürgi ettevaatamatu käsitsemine. Ameeriklased 
määrasid kindlaks surmava koguse ja kirjeldasid haigussümptoome. Need sarnanesid 
sini-happemürgituse omadega: krambid ja hingamiselundite halvatus. Kunagi polnud 
mürki kasutatud mõrva või enesetapu eesmärgil. Seepärast puudus 
kohtumeditsiiniline meetod E-605-ga mürgituse määramiseks. Ameeriklased Averell 


ja Norris töötasid 1948. aastal välja kontrollkatse E-605 määramiseks, kuid see sobis 
üksnes siis, kui preparaati leidus taimses materjalis. Kui uuritav aine sisaldas E-605, 
siis saadi mitmesuguste keemiliste protsesside tulemusel sinikasvioletne värvitoon. 
1951. aastal võeti kasutusele test, mille abil õnnestus tiofossi avastada mürgitatu 
uriinis. Seda kasutati nende töötajate tervisliku seisukorra kontrollimiseks, kes oma 
töö iseloomu tõttu puutusid kokku E-605-ga. 

Meenutades mõningaid kirjutisi E-605 kohta, eriti aga surmaeelseid krampe, sattus 
Kurt Wagner vaistlikult selle mürgi peale. Et aga tiofossi polnud veel kunagi 
ettekavatsetud mõrvaks kasutatud, siis ei hellitanud Wagner suuri lootusi. Osa Annie 
Hamanni maosisaldisest destilleeriti ja peagi ootas Wagnerit ja tema assistente üllatus. 
Kirjanduse järgi vastavaid kemikaale kasutades saadi värvitoon, mis senistele 
kogemustele toetudes tõestas E-605 olemasolu. 

Alguses Wagner kahtles ja jätkas katseid, et kindlaks teha, kas tegemist pole veel 
mõne teise mürgiga. Kuid kõik analüüsid kinnitasid üksnes E-605 olemasolu. Nüüd 
kontrollis teadlane ka kauplusest konfiskeeritud kompvekke, kus aga mingit mürki 
polnud. 

Wagner aga kahtles veel. Kui tegemist oli mõrvaga E-605 abil, siis oli see esimene 
omalaadne mõrv. Kas võib juba nüüd, kui kohtumeditsiin on alles asunud E-605 
uurima, kuulutada välja uurimistulemused, mis on ettekavatsetud mõrva teaduslikult 
põhjendatud süütõendid? Otsustades lõpuks oma uurimistulemustest prokuratuurile ja 
kriminaalpolitseile teatada, rõhutas ta üksnes E-605 olemasolu võimalikkust ja rääkis 
vajadusest seda oletust edasise uurimisega kinnitada. 

Kuni see kannatamatusega oodatud sõnum lõpuks Wormsi politseisse saabus, 
polnud Dahmen, Steinbach ja Erhard käed rüpes istunud. Nad otsustasid kontrollida 
versiooni Christa Lehmanni süü kohta. 

Christa Lehmann oli üles kasvanud rasketes tingimustes, tegelikult ilma vanemateta. 
Vaimuhaige ema oli juba palju aastaid psühhiaatriahaiglas. Isa Karl Ambros, 
elukutselt tisler, oli õnnetus abielus ka teise naisega. Lõpetanud kooli, töötas Christa 
alguses Hoechsti naha-, hiljem värvivabrikus. Varguse pärast seal oli teda tingimisi 
karistatud. Hoechstis oli ta tutvunud Karl Franz Lehmanniga. See oli maohaiguse ja 
haige jala pärast sõjaväeteenistusest vabastatud. 1944. aastal Christa abiellus ja asus 
elama mehe vanemate juurde Wormsi. Lehmann avas seal isikliku 
korteriremonditöökoja. Aastatel 1945—1948, mil maal valitses puudus ja nälg, äri 
õitses. Rahareform Lääne-Saksamaal tegi hõlptulule lõpu. Christa Lehmann aga ei 
tahtnud loobuda «musta turu» aegade lõbusast elust. Algasid metsikud skandaalid ja 
kaklused mehega, kokkupõrked mehe vanematega, rohkearvulised lühiajalised 
vahekorrad ameerika sõdurite ja teiste meestega. Lehmann hakkas jooma. Kaklused 
mehega muutusid veelgi ägedamateks. Kuid 27. septembril mees äkitselt suri. 

Karl Lehmanni ootamatu surm pärast pool tundi kestnud haigust valmistas nüüd 
Dahmenile ja tema kolleegidele peamurdmist. 27. septembri hommikul oli Lehmann 
käinud juuksuri juures. Pöördunud koju tagasi, suri ta hirmsates krampides vääneldes. 
Kohale kutsutud dr. Wattrin pidas surma põhjuseks maomulgustust, mis oli 
maohaavandit ja joomist arvestades ka täiesti loogiline. Aga kas see oli nii? Kas ei 
meenuta tema krambid Annie Hamanni krampe? 

Christa polnud kunagi salanud, et mehe surm oli talle kergenduseks. Tema korter 
muutus salaurkaks. Nüüd aga tekkisid skandaalid äia Valentin Lehmanniga. Ja siis sai 
Dahmen teada, et 14. oktoobril 1953. aastal, pool tundi pärast hommikueinet, oli 
Valentin Lehmann jalgrattalt surnuna maha kukkunud. Arst konstateeris 
südamerabandust. Diagnoos oli täiesti loogiline. Võib-olla oli mängus aga teine 


põhjus? Äia surm kõrvaldas Christa teelt viimse takistuse. Ja koos Annie Hamanniga 
hakkaski peale pidurdamatu elunautimine, nagu nemad sellest aru said. 

Dahmen ei suutnud kuidagi taibata, miks oli Christa Lehmannile vaja Eva Ruh' 
surma. Mehe ja äia mõrvamiseks motiive piisas: mõlemad olid takistanud tema 
armuseiklusi. Aga kas ka Eva Ruh ei seganud seda? 

Asjaolu, et mürki E-605 valmistati Hoechstis Baeyeri ettevõtetes, pani Christa 
Lehmanni kahtluse alla. Oli ta ju töötanud Hoechsti värvivabrikus. Võib-olla oli ta 
seal kuulnud E-605 surmavast toimest inimesele? 

Kui Annie Hamanni 19. veebruaril maeti, oli kogu Wormsis levinud kuuldus 
ettekavatsetud mõrvast putukamürgiga. Matustel oli 

306 

uudishimulikke. See võimaldas Dahmenil märkamatult jälgida Christa Lehmanni, 
kes nutetud näoga seisis oma sõbratari avatud kirstu juures. Vaneminspektor arreteeris 
ta kohe pärast kalmistult lahkumist. 

Vahetpidamatult peaaegu kaks päeva kuulasid Dahmen, Steinbach ja Erhard 
vahistatut üle. E-605? Naine kinnitas, et ta ei tea niisugust mürki. Süüdistusele, et 
sooviga mürgitada Annie Hamanni ema, oli ta mürgitanud aga sõbratari enese, vastas 
Christa Lehmann kindlalt: «See polnud mina.» Süüdistuse peale oma mehe ja äia 
mõrvamises ta vaid muigas irooniliselt. 

Korteri läbiotsimine ei kinnitanud seda, et tal kunagi oleks E-605 kodus olnud. 
Seepärast oli toksikoloogilise analüüsi abil täiendavate süüdistusmaterjalide 
saamiseks tarvis ekshumee-rida Karl Franz ja Valentin Lehmanni laibad. Kuid selle 
küsimuse lahendamine polnud nii lihtne. Mõlemad laibad olid juba kaua aega 
maapõues olnud. Keegi ei teadnud, kas on veel üldse võimalik E-605 laipadest leida. 
Professor Wagner ei öelnud selle võimaluse kohta midagi kindlat. Kuid ekshumeerida 
tuli siiski. 

Teisipäeval, 23. veebruaril juhtus esimene ootamatus. Kell 10 hommikul käskis 
Christa kohale kutsuda vaimuliku ja oma isa Karl Ambrose, kellele teatas, et oli 
šokolaadiseende tõepoolest pannud mürki E-605. Sama juttu rääkis ta ka uurijale. Jah, 
ta oli tahtnud mürgitada proua Ruh,, oli soovinud teda haigeks teha. Tema, Christa 
Lehmanni ulaelus olnud süüdi just Annie Hamann. Kui aga proua Ruh oleks haige, 
peaks Annie tema eest hoolitsema ja jätaks tema, Christa rahule. Ta polevat teadnud, 
et E-605 on surmav mürk. 

Selle tunnistusega püüdis Christa pääseda mõrvasüüdistusest. Kuid teda mitme 
tunni jooksul üle kuulanud Dahmen suutis teda tõtt rääkima panna. Naine tunnistas 
üles, et Eva Ruh oli takistus, kellest ta tahtis vabaneda. Lesk oli pidanud Christat oma 
tütre hukutajaks ja oli teinud kõik, et Annie temaga sidemed katkestaks. Pärast seda 
küsitlesid kriminalistid teda kuni hilisõhtuni äia surma kohta. Kuid kõik politseinike 
pingutused tundusid olevat asjatud ... kuni järgmise ootamatuseni. Christa Lehmanni 
hakati pärast ülekuulamist juba kambrisse viima, kui ta ukse juures peatudes ümber 
pööras ja ütles: «Muide, ma mürgitasin ka oma äia.» 

Ta tunnistas üles, et oli kallanud äia kefiiri terve ampulli E-605, lisades juurde 
suhkrut. Valentin Lehmann oli kefiiri ära joonud, istunud jalgrattale ja suri 20 minutit 
hiljem hingamisorganite halvatusse. 

Kuid Christa Lehmanni ülestunnistus polnud veel täielik. Edasised ülekuulamised, 
mille siht oli ergutada vahialust üles tunnistama ka mehe mürgitamist, olid viljatud. 
Naine jäi külmavereliseks ning pilklikuks. Pärast üht järjekordset ülekuulamist jäi 
Christa avatud koridoriuksele mõneks sekundiks seisma ja sõnas politseinikele 
möödaminnes: «Ma mürgitasin ka mehe.» 

Karl Franz Lehmann oli joonud eine ajal mürgitatud piima. 

Kust oli Christa aga mürki saanud? 1952. aastal torganud tal Meyeri rohu- ja 
värvikaupluses Wormsis silma karbike sedeliga, millele oli trükitud «Mürk». Mitte 
keegi ei takistanud tal seda ostmast. E-605 ampulli sisu oli'ta katsetanud koeraga. 

See oligi kogu lugu, oma lihtsuse poolest niivõrd ebatõenäoline, et on võimalik 
kergesti mürki hankida, mõrvata, petta kahte arsti, prokuratuuri, kes ei kahelnudki 
arstide diagnoosi tõesuses. 

12. märtsil ekshumeeriti Karl Franz ja Valentin Lehmanni laibad, võeti neist vajalik 
analüüsideks ja saadeti Mainzi. Et Valentin Lehmanni laibast saadi maosisaldise 
jäänuseid ja Karl Franz Lehmanni laibast maoseina osi, tekkis professor Wagneris 
lootus leida mürgijälgi. Päev hiljem professori lootused täitusid. Mõlemast laibast 
õnnestus leida E-605 ja seega tõendite ahel sulgus. 

Ajalugu tunneb selliseid perioode, mil mõrva- või enesetapu-vahenditena lähevad 
moodi ühed või teised mürgid. Need levivad nagu nakkushaiguse pisikud. Kuid raske 
oli ette kujutada, mis juhtus E-605-ga, kui seda 1954. aasta veebruaris esmakordselt 
seoses Christa Lehmanni süüasjaga nimetati. Juba samal kuul algas Lääne-Saksamaal 
ja Austrias E-605-ga sooritatud enesetappude seeria. Üks ajalehepealkiri järgnes 
teisele: «Wormsi mürk kustutas veel ühe inimelu», «Veel viis enesetappu E-605-ga», 
«Kuus uut enesetappu putukatõrjevahendiga», «Neljaliikmeline perekond mürgitas 
end E-605-ga». 

Kui Christa Lehmann 20. septembril 1954 kohtu ees seistes oma varasemaid 
ülestunnistusi kordas ja vähimagi kahetsuse või kurbuse jäljeta kuulas kohtuotsust 
eluaegse vangistuse kohta, paiskus üle maa uus enesetapulaine. 

Kohtumeditsiiniinstituutidel ja toksikoloogialaboratooriumidel tuli tegelda mürgiga 
E-605. Seejuures ilmnesid nii mõnedki üllatused. Tehti ka vigu. Meetodid, mida alles 
äsja oli peetud täiesti kindlateks, seati kahtluse alla. Eriti Averelli ja Norrise meetod. 
Selgus, et mitte üksnes barbituraate, vaid ka sulfoonamiide (nakkushaigusevastased 
ravimid, mis alates Teisest maailmasõjast levisid üle kogu maailma) võib 
toksikoloogilistel uurimistel pidada mürgiks E-605, kui kannatanut enne surma nende 
arstimitega oli ravitud. 

Taas hakati otsima uusi kindlaid võtteid E-605 määramiseks. Lõpuks leitigi meetod, 
mille kohaselt selle mürgi olemasolu, samuti ka kogus tehti kindlaks 
spektrofotomeetria teel ultraviolettkiirtes. 

Toksikoloogia muutus erinevaid maid ja mandreid hõlmavaks hooneks, mille 
vundament oli rajatud mitme põlvkonna tööga. Veelgi enam kui kohtumeditsiinile oli 
kohtutoksikoloogiale omane valmidus enesetäiendamiseks ja tema ette püstitatud 
ülesannete lahendamiseks. Ta pidi sammu pidama keemia ja farmakoloogiaga, mis 
Jõid industriaalajastu inimesele vajalikke uusi aineid, kuid andsid laiade hulkade 
käsutusse ka nii suuri mürgikoguseid, millest Orfila ja Stas ei võinud aimatagi. 

14. Politsei keemia- ja tehnikalaboratooriumid 


Pöördume veel kord mõnikümmend aastat tagasi pioneeride ning üksikuurijate 
maailma, nende maailma, kes nagu Bertillon olid tallanud esimesi radu või avanud 
kriminalistikale tee teaduste juurde. 

Tõenäoliselt kuulub idee luua kriminaalpolitseile teaduslikke laboratooriume ja teha 
loodusteadlastest kriminalistid Rudolph Archibald Reissile. Reiss polnud toksikoloog. 
Et aga teadus mürkidest kui loodusteaduse üks haru liitus kriminalistikaga, siis loo- 
dusteadustele rajanevate kriminalistikalaboratooriumide asutamine tähendas 
toksikoloogia täielikku kokkusulamist kriminalistikaga. 


See, mida Alphonse Bertillon kriminalistikalaboratooriumiks nimetas, oli vaid 
töökoda, kus ta valmistas fotograafiaseadmeid, mis võimaldasid parendada fotograafia 
võimalusi identifitseerimise eesmärgil. Ka Reiss oli huvitatud eelkõige fotograafiast ja 
teadusel põhinevast identifitseerimisest. Olles aga mitmekülgne ning leidlik mees, sai 
ta aru teadusliku keemialaboratooriumi tähtsusest politseile. 

Pikakasvulise Reissi näojooned meenutasid Conan Doyle'i romaanikangelase 
Sherlock Holmesi omi. Ta sündis Saksamaal. 1895. aastal asus 19-aastane Reiss 
LausanneMs keemiat õppima. Räägitakse, et juba õpiaastail oli juhtunud temaga 
kummalisi lugusid. Kaasasündinud vereringehäire tõttu langenud Reiss kord 
sügavasse minestusse. Teda peeti surnuks ja hakati juba matma. Kui aga kirst 
surnuvankrile tõsteti, ärganud ta üles ja saanud šoki, millest ei toibunud kogu elu. 
Haigus aga ei seganud tal suitsetamast. Ta suitsetas päeva jooksul nii palju sigareid, et 
neid üksteise otsa pannes oleks saanud mitmemeetrise tubakalati. 1900. aastal sõitis ta 
Pariisi Bertilloniga tutvuma. LausanneM tagasi pöördudes oli ta kriminalistika 
teaduseks muutmise idee veendunud pooldaja. Tihedas kontaktis Šveitsi Waathi 
kantoni kriminaalpolitsei ja kantonivalitsusega rajas ta oma isiklike rahadega Lau- 
sanne'! Teadusliku Politsei Instituudi ning saavutas selle, et tema instituuti Lausanne'i 
ülikooli juures tunnistati kriminalistika teadusliku uurimise asutuseks. Ta pühendas 
end oma ideele. Olles kord külaline ühes perekonnas, pidas ta perenaisele 
politseiprob-leemidest nii pika loengu, et enam teda sinna külla ei kutsutud. Varsti 
hakkasid tema instituuti külastama vene, serbia, Louna-Ameerika kriminalistid. Ka ta 
ise käis Peterburis ja Rio de Janei-ros, kus sisustas politseilaboratooriumid. Pärast 
Esimest maailmasõda ilmus ta taas Lausanne'i ja andis instituudi juhtimise üle oma 
29-aastasele assistendile, hilisemale kriminalistikaprofessorile Mare Bischoffile. Ise 
asus ta Serbiasse ja elas oma surmani Belgradis majas, mille talle tänutäheks olevat 
kinkinud Serbia kuningas Petar. 

1928. aastal suri Reiss südamerabandusse. Ehkki oma eluajal 

veidrik, jäädvustas ta end oma tööga, eriti Lausanne'i instituudi asutamisega 
kriminalistika ajalukku. 

Peaaegu samal ajal töötas Lõuna-Prantsusmaal Lyonis doktor Edmond Locard. Ta 
oli sündinud 1877. aastal. Oma sünnilinnas Lyonis õppis ta meditsiini ja õigusteadust. 
Töötanud aastaid Lacassagne'i assistendina, sai talle selgeks, et kriminalistika edu 
garanteerivad peamiselt keemia, mikroskoopia ja bioloogia. Kuid ta mõistis ka, et 
isegi kõige mitmekülgsemal patoloogil käib nende teaduste omandamine üle jõu. 
Teda ei rahuldanud asjaolu, et ülikooli keemiainstituudid uurisid kohtulikel 
eesmärkidel mürke. Ta unistas kriminalistika ja teaduslike meetodite ühendamist ühe, 
ja nimelt politsei katuse alla. Nagu Reiss, kohtus ka tema Bertillo-niga. Seejärel 
külastas ta Viini, Berliini, New Yorki, Chicagot, kus tutvus kriminaalpolitsei tööga ja 
uuris, kui laialdaselt seal teaduslikke meetodeid kasutatakse. 1910. aastal asutas ta 
Lyoni politseilaboratooriumi, mis asus justiitshoone kahes viletsas pööningukambris. 
Politsei tähelepanu keskpunktis püsis ikka veel identifitseerimismeetodite täiustamine. 
Kuid ammu juba daktüloskoopia pooldaja, ei lasknud Locard silmast oma 
põhieesmärki. Ta alustas tolmujälgede keemiliste uuringutega ning laiendas oma tööd 
kogu kohtukeemiale ja -tehnikale. Uurides keemiliselt tinti ja paberit, puutus Locard 
kokku ka dokumentide ekspertiisiga, mis aastate möödumisel hakkas teda üha enam 
huvitama. 

Mustavurruline kotkanina ja säravate heledate silmadega elegantne Locard oli 
nähtavasti esimene, kes oma laboratooriumis ühendas probleemide kiireks 


lahendamiseks keemikute ja patoloogide teadmised. Locard'i tegevus prantsuse 
politseikoolis soodustas tunduvalt seda, et loodusteaduste vastu hakati tundma suurt 
huvi Süretes. 

Kuid loodusteadusliku krinunalistika novaatorid ei töötanud mitte üksnes 
Prantsusmaal ja Šveitsis. Neid oli paljudes riikides. Peaaegu alati tegutsesid nad üksi. 
Vastupidiselt tuntud keemikute, toksikoloogide ja farmatseutide enamusele, kes 
kriminalistika vajadusi vaid ajuti rahuldasid, pühendasid need üksikisikud krimi- 
nalistikale põhilise oma elutööst. Enamasti töötasid nad kitsastes laboratooriumides ja 
tundsid huvi kõikide küsimuste vastu, mida hiljem hakati kohtuteadusteks nimetama. 
Kõige teenekamatel neist oli ka suur autoriteet. 

Üks originaalsemaid teadlasi kerkis sajandivahetusel esile Hollandis. C. van Ledden 
Hulsebosch elas ning töötas Amsterdamis. Tema esivanemad olid juba põlvkondade 
viisi olnud apteekrid. Oma isalt sai poeg teadmisjanu ja analüütikuande. Veel noore 
keemikuna puutus van Ledden Hulsebosch kokku kriminaalasjadega. Ta mõistis, kui 
suurt osa etendavad keemilised analüüsid kuriteo avastamisel. Kuulnud Locard'i ja 
Reissi töödest, külastas ta Lyoni ja Lausanne'i, kust pöördus koju kindla kavatsusega 
pühendada oma elu kriminaalpolitsei abistamisele keemiameetoditega. Peagi oli tema 
laboratoorium tellimustega üle ujutatud. 

Sajandivahetusel tunti kohtukeemikute peres hästi berliinlast Paul Jeserichi. 

Saksamaa pealinnas ja selle ümbruses ei toimunud ühtki suuremat protsessi, kus 
eksperdina poleks esinenud Paul Jeserich. Ta õppis kohtukeemiat ja -toksikoloogiat 
professor Sonnenscheini juures. Pärast selle surma asus ta juhatama laboratooriumi. 
Hiljem töötas ta oma majas Fasanenstrassel. Selle mitmekorruselise maja alumisel 
korrusel asus laboratoorium. Peagi võttis ta endale abiliseks assistente. Jeserich 
eelistas töötada omaenese kätega valmistatud aparaatide abil. Toksikoloogilisteks 
uuringuteks saadud proove hoidis ta tõmbekapis, sest külmutusseadmed tol ajal veel 
puudusid. Kuumadel suvepäevadel levis laibalehk isegi ülakorrustele. 

Kuid selles tänapäeva mõistes primitiivses olustikus tegi ta tööd, mis muutis teda 
kriminaalpolitseinike, prokuröride ja kohtunike seas suureks autoriteediks, berliinlaste 
hulgas aga populaarseks. Erilist tähelepanu osutas ta fotograafiale kohtukeemias. 
Peale laboratooriumi huvitasid teda vaid jahid ja mootorpaadid. Tal oli ka isiklik jaht 
ja mootorpaat. Ehkki juba enne Esimest maailmasõda oli Jeserich miljonär ja tema 
naine Berliini rikka ärimehe tütar, valdas teda aastate möödudes ahnus üha enam, ise- 
loom aga muutus veelgi despootlikumaks. Elu lõpus astus ta progressi vastu ka selles 
teadusharus, mille pioneer ta kunagi oli olnud. Ometi jäi ta pärast oma surma 1927. 
aastal inimeste mälestusse kui isik, kes oli määranud kindlaks vastastikused seosed 
kriminalistika, keemia ja teiste loodusteaduste vahel. 

Samasse põlvkonda kuulus ka doktor Georg Popp Maini-äärsest Frankfurdist. Ta oli 
sündinud 1861. aastal, õppis Marburgis, Leipzigis ja Zürichis keemiat. 1888. aastal 
asutas Popp Wiesbadenis keemialaboratooriumi. Uks tema uurimisobjekte oli tubakas. 
Kui aga Lõuna-Saksamaa kriminalistid hakkasid tema poole pöörduma palvetega 
uurida mitmesuguseid aineid, eesmärgiga avastada neis mürki, tekkis Poppil huvi 
kohtukeemia ja -toksikoloogia vastu. Seepärast asutas ta Frankfurdis teise 
laboratooriumi, milles hakkas tegema kriminaalpolitsei jaoks toksikoloogilisi 
uurimusi. Esimesena püüdis ta avastada mürki põlenud laipade tuhast. Ta esines 
eksperdina 1918. aastal kõmutekitanud Hopfi protsessil. Viimast süüdistati oma kahe 
naise, vanemate ja kahe lapse mürgitamises arseeniga ning kolmanda naise 
mürgitamiskatses. Hopfi ema tuhas avastas Popp ligikaudu «0,075 milligrammi 
arseeni 100 grammi substantsi kohta». Ta püüdis loomkatsetega kindlaks teha, kui 


palju arseeni oli läinud mürgitamiseks vaja, et 100 grammis tuhas oleks 0,075 
milligrammi mürki. Popp sai 1924. aastal Maini-äärses Frankfurdis kohtukeemia 
professoriks. Niisiis oli ta üks esimesi, kui mitte päris esimene ametlikult 
kohalemääratud kohtukeemia professor. 

Määramist taotles Robert Heindl, keda tunneme identifitseerimisteenistuse loomise 
ajaloost ja kes sel ajal töötas Berliinis välisministeeriumi 

arstina. Ideedest tulvil ning energiline Heindl nägi ette, et kriminaalpolitsei peab 
kuritegude avastamisel olema tihedas koostöös keemikute ja teiste loodusteadlastega. 
Ta oli veendunud, et toksikoloogid ja teised loodusteadlased, eriti aga keemikud 
töötavad aja jooksul kohtute jaoks välja niisugused meetodid, milleta kuritegude 
avastamine on võimatu. Järgnevatel aastatel pärast Esimest maailmasõda jäid paljud 
kuriteoasjad lahendamata, sest puudusid vastavad võimalused. Tuhandeid kriminaal- 
asju isegi ei uuritud, sest kogemusteta arstid ei teatanudki nendest politseile. Viimasel 
aga polnud omakorda aimu toksikoloogia ja keemia võimalustest. Kriminalistid olid 
alles hakanud mõistma sõrmejälgede ja kuriteopaigalt leitud muude jälgede 
säilitamise väärtust, samuti seda, milline tähtsus on kohtumeditsiiniekspertiisil 
sündmuskoha vaatlusel. Kuid keemia ja toksikoloogia olid sageli ka kõrgematele 
politseiülematele võõrad mõisted. Ometi arvas Heindl, et just politseil on vajadus 
keemikute järele, kes iga hetk võiksid teha vastavaid uuringuid ning õpetada 
töövõtteid ka kriminalistidele, vajalikul juhul aga isegi sündmuskohale välja sõita, 
säilitamaks uuringuteks vajalikku. 

Saanud 1911. aastal Dresdeni kriminaalpolitsei ülemaks, asutas Heindl 
keemialabori. Kuid Esimene maailmasõda katkestas tema töö. 

Paremini ei käinud käsi ka Berliini politseipresiidiumi laboril, mille nimetus oli 
«Keemik kriminaalpolitsei käsutuses». Seda juhatas Georg Poppi õpilane August 
Brüning. Kakskümmend aastat hiljem sai temast väljapaistvaim kriminaalpolitsei 
huvides töötav loodusteadlane. 

Alles pärast Esimest maailmasõda õnnestus Heindlil luua uus politseilabor. Pärast 
sõja lõppu puhkenud kuriteolaine Saksamaal sundis siseministeeriumi 
reorganiseerima kriminaalpolitsei. Sel eesmärgil pöördus ministeerium Heindli poole, 
kes 1919. aastal valmistas ette seaduse kriminaalpolitsei kohta. Ta ei piirdunud üksnes 
liiduriikide ja linnade politsei ühendamisega ülesaksamaa-liseks kriminaalpolitseiks, 
vaid jätkas ka võitlust loodusteaduste kaasatõmbamiseks kriminalistikasse. Ta arvas, 
et Saksamaa kriminaalpolitsei keskvalitsusel peab olema suur laboratoorium, kus 
keemikud ja teised teadlased võiksid uurimisel rakendada teaduse-ja tehnikasaavutusi. 
Eriteadlased pidid tihedas kontaktis kriminalistidega kiiresti teostama uuringuid, mida 
varem anti üksikisikutele, era- või ühiskondlikele instituutidele. Heindli arvates pidi 
kesklaboratooriumile alluma hulk väiksemaid laboreid, mis asuksid kõikjal üle kogu 
maa. Viimaste ülesanne oleks vajalike materjalide kogumine sündmuskohalt, 
proovide säilitamine, lihtsamate analüüside tegemine kohapeal ja materjalide 
saatmine Berliini keerukamate uuringute tegemiseks. 

Kuid Heindli plaanid ei täitunud. Ehkki välisminister Walter Rathenau mõrvamisest 
johtuvas meeleolus Reichstag 22. juunil 1922. aastal kiitis eespoolnimetatud seaduse 
heaks, ei õnnestunud 

seda ellu viia mõnede saksa riikide, eelkõige Baieri ja Saksimaa vastuseisu tõttu. 

Kuid elu peatada on võimatu. Heindli poolt ennustatud arengutendents jätkus. Uha 
rohkem andis kriminaalpolitsei ülesandeid kohtukeemikutele ja -toksikoloogidele, kes 


töötasid kohtumeditsiini-ja farmakoloogia instituudi juures, väikelinnades aga 
tegelesid niisuguste uurimustega kohtuarstid või apteekrid. 

Ometi pakkus kriminalistika, sellega koos aga ka toksikoloogia üsna kurba pilti. Jäi 
vajaka koostööst, pidevalt tehti vigu, sest väikestes laboratooriumides ei jõutud 
teaduse arengut jälgida. Kuid oli ka erandeid. Nii juhatas August Brüning 1930. aastal 
Berliinis soliidset laboratooriumi. Tema poole pöörduti abipalvetega ka väljastpoolt 
Berliini. 

Ometi saadi kõige kindlamaid tulemusi toksikoloogia valdkonnas endiselt 
kohtumeditsiiniinstituutidelt. Eriline autoriteet politsei ja prokuratuuri eksperdina 
saksa ülikoolide farmakoloogide ning toksikoloogide hulgas oli Hermann Georg 
Fühner, kes algul töötas Leipzigi, aastast 1925 aga Bonni ülikoolis. 

Säärane olukord kestis kuni 1937. aastani, millal teistkordselt ning sedapuhku 
edukalt püüti organiseerida suurt loodusteadus-lik-tehnilist laboratooriumi. Seejuures 
lähtuti Heindli kaks aastakümmet tagasi püstitatud ideest, mis oli aja jooksul leidnud 
palju poolehoidjaid. Kui aastatel 1923—1929 tegutses Düsseldorfis sek-suaalmõrvar, 
kes vägistas, vigastas ning tappis naisi (nende arv jäigi kindlaks tegemata), hakkasid 
paljud kriminalistid taotlema kriminaalpolitsei tsentraliseerimist. Selles, et mõrvar 
Peter Kür-senit ei suudetud aastaid tabada, oli süüdi ka Saksamaa politsei-asutuste 
killustatus. Et kurjategija lõpuks 29. mail 1930 tabati, oli rohkem juhus kui töö 
plaanipärasus. 1926. aastal õnnestus Berliini kriminaalnõunikul Ernst Gennatil esialgu 
siiski ainult pealinnas ühendada mitmed komisjonid mõrvajuurdluse 
keskinspektsiooniks. Kürseni süüasi aga ajendas mõrvajuurdluse keskkomisjoni loo- 
mise Ruhri piirkonnas. Kuid ülejäänud aladel jäi kõik vanaviisi. Saamaks võimalust 
ühineda, tuli saksa kriminaalpolitseil üle elada Weimari vabariigi hävitamine ja 
fašistliku režiimi kokkuvarisemine. 

1938. aastal loodi Kriminalistika Keskinstituut, mis muutus peagi maailma 
suurimaks ning tehniliselt paremini varustatud laboratooriumiks. 

Fašistliku Saksamaa kokkuvarisemise päevil hävis nii impeeriumi 
kriminaalpolitseivalitsus kui ka seitse aastat Werderi väljakul Berliinis asunud 
Kriminalistika Keskinstituut. 

Pärast 1945. aastat sugenesid kriminaalpolitsei uued loodustea-duslik-tehnilised 
laboratooriumid. Saksa Demokraatlikus Vabariigis rajati kesklaboratoorium 
harulaboratooriumidega üle kogu maa. Saksa Föderaalse Vabariigi politsei oli midagi 
vahepealset. Üldise tsentraliseerimise kõrval loodi ka föderatsiooni kuuluvate 
liidumaade ja linnade autonoomne politsei. Seetõttu moodustati 

näiteks Münchenis, Kielis, Bremenis, Düsseldorfis, Hamburgis, Hannoveris, 
Koblenzis, Saarbrückenis ja Stuttgardis iseseisvad kriminaalpolitseivalitsused. 

Kui 1951. aastal algul Hamburgis, seejärel ka Wiesbadenis asutati föderaalsed 
kriminaalpolitseivalitsused, polnud neil tegelikult täidesaatvat võimu, sest liidumaad 
pooldasid kriminaalasjade uurimisel politsei iseseisvust. Meid aga huvitab üksnes 
tõsiasi, et nende valitsuste poolt loodud kriminalistikalaboratooriumid said kaadri ja 
tehnilise varustatuse poolest ühtedeks parimateks maailmas. Kuid nad ei võtnud alati 
osa keerukate kriminaalasjade lahendamisest, sest liidumaad ja linnad rajasid ka ise 
laboratooriume, kuitahes häid või halbu — peaasi, et olla iseseisev. 

Kogu elu ühtse tsentraliseeritud kriminaalpolitsei eest võidelnud 63-aastasele 
Heindlile anti ülesanne luua Münchenis Baieri identifitseerimis-, politseitehnika ja - 
side valitsus. Energiast tulvil Heindl haaras ettepanekust kinni. 1946. aastal tundus 
talle niisuguse labori loomine suure edusammuna. Ta rajas laboratooriumi vanasse 


pommitamisel purunenud majja. Kui laboratoorium 1949. aastal sealt üle kolis, oli 
seal juba kaks spektraalanalüüsi-aparaati — tolle aja kohta suur luksus. 

Aastate jooksul kasvas teaduslik-tehnilise kriminalistika roll Lääne-Saksamaal. 
Kaua aega aga segasid edukat tööd organisatsioonilised puudused, kaadri voolavus 
politseis, konkurents ja mõttetu dubleerimine. Oli tarvis üles kasvatada 
kriminaalpolitsei uus põlvkond. Palju aastaid komplitseerisid politsei tööd ebaõiged 
või pinnapealsed ekspertiisid, mis äratasid umbusku teadusliku kriminalistika vastu. 
Elu viitas üha sagedamini tsentraalse laboratooriumi vajalikkusele ja üha sagedamini 
pöördusid liidumaade politseid abi saamiseks Wiesbadeni kesklaboratooriumi poole. 

Töö halb organiseerimine neil aastail ulatus isegi niikaugele, et prokuratuur ja 
politsei hakkasid taas pöörduma kohtumeditsiini-, keemia- ja farmaatsiainstituutide, 
ülikoolide, tööstuslaboratooriu-rnide ja toiduainete keemikute poole. Veel polnud 
kadunud idee liita teaduslik-tehniline kriminalistika kohtumeditsiini instituutide 
külge. Mis puutub toksikoloogiasse, siis tekkiski küsimus, kas pole seda õigem uurida 
kohtumeditsiiniinstituutides kui politseilabora-tooriumides. 
Kohtumeditsiiniinstituutides hakkavad sellega tegelema eriteadlased, pealegi võivad 
arstid iga erijuhtu kaaluda meditsiinilisest vaatepunktist. Perspektiivis nähti probleemi 
lahendust järgnevas: politseilaborid tegelevad toksikoloogiauuringutega selles 
ulatuses, kus on olemas kindlad meetodid, ülikoolide instituudid aga tegelevad 
eelkõige mürkide edasise uurimise ja nende määramise meetodite väljatöötamisega. 
Peale selle võib instituutide poole pöörduda kõrgema instantsina juhtudel, kui 
politseilabor pole võimeline kindlaid tulemusi saama või kui kohtus tekivad kahtlused 
tulemuste õigsuses. 

Ometi ei saa mööda minna tõsiasjast, et politseilaboratooriumi-des hakkas 
tegutsema üha rohkem teadlasi, kes teaduslikke eesmärke 

taotledes andsid tänu oma mitmekülgsele haridusele märkimisväärse panuse 
toksikoloogia arengusse. Paljudes laboratooriumides töötas nii teadlaste kui 
juhatajatena kohtuarste. 

Aastatel 1924—1925 jõuti Londonis järeldusele, et ülikoolide õppejõudude, 
kohtuarstide, keemikute, füüsikute ja bioloogide hulgast pole võimalik leida 
küllaldaselt inimesi, kes oleksid võimelised rahuldama kriminaalpolitsei ja 
prokuratuuri kasvavaid nõudeid. Inglismaal oli samuti lõppenud Stevensoni, Lynchi ja 
Will-coxi tüüpi entsüklopeediliste teadmistega kohtuarstide aeg. Scotland Yardi 
politseilaboratooriumis ei jätkunud enam eksperte. Mõned politseivalitsused püüdsid 
oma jõududega toime tulla. Not-tinghamis asutas oma laboratooriumi Athelstan 
Popkess. Sheffieldi peakonstaabel Percy Sillitoe rajas liikuva laboratooriumi, mida 
juhatas noor patoloog ja toksikoloog James Webster. 

Oma kuulsa politseilaboratooriumiga Pariisis, samuti paljude 
kriminalistikalaboratooriumidega Toulouse'is, Lille'is, Marseille's ja teistes linnades 
oli Prantsusmaal sel alal juhtiv osa. Itaalias asutati arvukate 
kohtumeditsiiniinstituutide kõrval Rooma ka politseilaboratoorium. Seda nimetati 
Teaduslikuks Politsei Kõrgkooliks. Šveitsis tekkisid teadusliku kriminalistika 
teenistused (Zürich, Genf) või teadusliku kriminalistika osakonnad (Basel). 
Stokholmis loodi tehniline politseilaboratoorium ja riiklik kohtu-keemia 
laboratoorium. Kopenhaagenis asus politsei tehnikalabora-toorium, Helsingis politsei 
kesklabor. 

1928. aastal püüdsid Londoni politseipresidendi asetäitja Archer Bai ja professor 
Sydney Smith Edinburghist veenda Briti siseministeeriumi politseilaboratooriumi 
vajalikkuses. Kuid juba identifitseerimise teaduslike meetodite juurutamise päevist 


hästi tuntud vaenulik suhtumine teadusesse elas edasi. Möödus palju aega, enne kui 
kahel väljapaistval isikul — Londoni politseipresidendil lord Trenchardil ja 
siseministeeriumi riigisekretäri abi asetäitjal söör Arthur Dioksonil — õnnestus 
vastupanu murda. Trenchard asutas politseikolledži ja 1936. aastal 
kriminaalpolitseikooli, milles süstemaatiliselt õpetati uurimise metoodikat ning 
pidevalt rõhutati teaduslik-tehniliste ja abivahendite tähtsust. 

Lõpuks õnnestus Trenchardil luua ka suur keemia-füüsikalabora-toorium ning 
tõmmata selle töösse kaasa teadlasi. Seda hakati nimetama riiklikuks 
politseilaboratooriumiks ning see paiknes Scotland Yardi juures. Juba 1935. aastaks 
oli juurde tekkinud veel viis suurt siseministeeriumi regionaallaboratooriumi. Need 
asusid Nottinghamis, Birminghamis, Cardiffis ja Wakerfieldis. Laborite asutajail 
seisid ees rasked katsumusaastad, sest kriminalistide vanem põlvkond ei usaldanud 
neid, vaid oli arvamusel, et nooremad kolleegid kaotavad loodusteadustele lootma 
jäädes igasuguse kriminalistivaistu. Nii nagu Saksamaalgi seisis laborite ees koostöö 
probleem ülikoolide toksikoloögide, kohtuarstide, era keemia-ja 
toksikoloogialaboritega. Kuid vajadus suurte laboratooriumide 

järgi oli suur ning ei läinud kuigi palju aega tiheda koostöö tekkimiseni. 

Ent Vana Maailma raskused polnud võrreldavad nendega, mi tekkisid teisel pool 
Atlandi ookeani. Nii nagu daktüloskoopiag mis USA-sse ilmus palju hiljem ning 
kinnitas kanda vaid pära ränga vastuseisu ületamist, nii tuli ka loodusteaduste 
kasutamis pioneeridel oma teel põrgata ettenägematutele takistustele. Saja 
divahetusel, kui Euroopas oli juba palju väljapaistvaid toksik looge, leidus USA-s 
vaid üksikuid Rudolph Witthausi sugusei teadlasi. Ja ka kolmkümmend aastat hiljem 
oli Alexander Ott Gettler üksik, kelle tegevust polnud võimelised hindama ei av 
likkus ega ka politseiametnikud New Yorgist Los Angelesin Ometi kasvas pärast 
Teist maailmasõda peale põlvkond, kes are das loodusteadusi edasi. Võitluses 
teadusliku kriminalistika raken damise eest kerkis esile palju eredaid isiksusi, kuid oli 
ka ava turiste, keda Euroopas oli harva. 

20. sajandi alguse nimekamad USA kriminalistid olid Augus Vollmer ja Edward 
Oscar Heinrich. Vollmer oli alguses Berkele postiljon. 1905. aastal peatas Vollmeri 
tänaval ajalehe «Gazette väljaandja Richardson ja ütles: «Tead, Gus, tahaksime, et sa 
esi taksid oma kandidatuuri politseiülema kohale ja tiriksid päeva valgele kõik need 
lurjused, kes on sõitnud siia San-Franciscost.» Peagi sai Wollmerist tõepoolest 
Berkeley politseiülem. Politsei-büroo ainus dokument oli märkmik, milles leidus 
mõningaid andmeid linna tuntud bandiitide kohta. 

Vollmer oli samasugune politseiülem nagu tuhanded teisedki sel ajal: harimatu ning 
valijatest sõltuv. Kuid ta oli politseinik juba loomu poolest. Kaks aastat pärast 
valimisi täheldati Berke-leys kuritegusid vähem kui teistes Kalifornia linnades. 

Toksikoloogiaga puutus Vollmer esmakordselt kokku 1908. aastal, kui Berkeleys 
leiti laip, sinihappe pudel pihus. Uks politseinikest kandis ette, et tegemist on 
enesetapuga. Vollmer aga sai juhuslikult oma keemikust sõbralt Loebilt teada, et 
enesetapu variant on siin välistatud. «Sinihape tapab otsekohe. Lihased lõtvuvad ja 
pudel ei saa kätte jääda. Keegi on pistnud selle surnule pihku,» seletas Loeb. 
«Mõrvaril õnnestus kaduda ja ma mõistsin, et me oleme politseis üks suur lollikamp,» 
rääkis Vollmer hiljem. 

Vollmer palus Loebil pidada mõned loengud mürkide kindlakstegemise ja 
kinnistamise kohta. Varsti kutsus ta loenguid pidama ka keemikuid, füüsikuid, 
biolooge. Mõned neist said tema politsei-valitsuse koosseisulisteks õppejõududeks. 
Nii algas Ameerika politsei esimese keemialaboratooriumi ja esimese kohtuliku 


loodusteaduskooli ajalugu. Vollmer leidis järgijaid ning õpilasi — nad ise tulid tema 
juurde nii lääne- kui ka loodepiirkonnast. Need olid šerifid, politseiülemad, 
õigusteaduskondade üliõpilased, selle uue Ameerika esindajad, kes polnud rahul 
politsei ja õigusemõistmisega, mis toetus eelkõige tunnistajate seletustele ega 
soovinud objektiivsust. 1916. aasta juunis algas Berkeleys loengute esimene 

sari. Vollmeri külvatud seemned langesid ettevalmistamata pinnasele, kuid peagi 
ilmusid siiski esimesed võrsed. 1919. aastal palus Levisville'i linnavalitsus Vollmerit 
reorganiseerida linna politsei ja sisse seada laboratoorium. 1925. aastal järgnes sellele 
eeskujule Los Angeles ja 1927. aastal Detroit. 

1918. aastal tuli Berkeleysse veel üks mees, kelle elu eesmärgiks oli loodusteaduste 
saavutuste rakendamine kriminalistikasse. See oli Edward Oscar Heinrich. See 37- 
aastane mees pärines Visconsini osariigist Clintonville'ist. Tema sakslasest isa polnud 
suutnud varandust kokku ajada ja noor Heinrich teenis oma esimese raha tühjade 
viskipudelite müügist. 1895. aastal muutusid perekonna rahaasjad nii halvaks, et 
Heinrich pidi koolist lahkuma. Ta hakkas Washingtoni osariigi Tacoma linnas tööle 
apteegi kassapidaja ja jooksupoisina. Siin tutvus ta keemia ja toksikoloogia alustega. 
Vene-Jaapani sõja ajal õnnestus tal väike nisuspekulat-sioon. Teeninud 18 dollarit, 
siirdus ta Berkeleysse «tõelist keemiat» õppima. 1908. aastal pöördus ta Tacomasse 
tagasi ja hakkas töötama sanitaarasutuste keemikuna. Tema esimeses kriminaalasjas 
oli kesksel kohal mürgitatud tort, mis oli kingitud valvurile, koristamaks teda teelt. 
Heinrichil õnnestus mürk kristalliseerida ja mikroskoobi all kindlaks määrata. Mõne 
aasta pärast oli ta juba San-Franciscos Almeda politseiülem. Teeninud seejärel mõni 
aeg Colorado osariigis, asus ta Berkeleysse, kus asutas laboratooriumi, mis peagi 
muutus Lääne politseiülemate ja detektiivide Mekkaks. Paljud Heinrichi lahendatud 
kriminaalasjad tegid ta kuulsaks. Eelkõige mängis siin tähtsat osa Charles Henry 
Schwarzi kriminaalasi. Heinrichil õnnestus üksnes keemiliste uuringutega tõestada, et 
30. juunil 1925. aastal oli Schwartz süüdanud oma pankroti lävel asunud 
keemiavabriku ning lavastanud oma surma tulekahju ajal, et võimaldada naisel saada 
suurt kindlustussummat. Schwartz oli tapnud enesega üldjoontes sarnaneva assistendi 
Barbe ja jätnud laiba põlevasse vabrikusse. 

Otsekui seened pärast vihma ilmusid lagedale «keemia-, toksikoloogia- ja 
kriminaalasjade spetsialistid», kes pakkusid soliidse rahasumma eest oma teeneid 
politseiasutustele ja kohtutele. Nende hulgas oli andekaid mehi, kes oma võimete 
kohaselt tegelesid tööga kohusetundlikult. Kuid leidus ka sulisid ja šarlatane, 
keda juhindas üksnes omakasu. Kui Euroopas ei suutnud keemia ja toksikoloogia alati 
vigu vältida, siis Ameerikas langetati niisuguste «ekspertide» häbituse ning jultumuse 
tõttu vapustavalt ebaõiglasi kohtuotsuseid. Ühe niisuguse jõhkardiga, nimelt «doktor» 
Albert Hamiltoniga puutume me veel kokku kohtuballistika 
ajalooga tutvudes. Vähemalt kakskümmend aastat ei takistanud nende tegevust keegi. 
Paljud neist jätkasid tegevust ka pärast Teist maailmasõda. .. 

1929. aastal asutas New Yorgi politseiülema asetäitja John 0'Connell Kõrgema 
Politseikooli juurde moodsalt sisustatud laboratooriumi. Samal aastal rajati kuritegude 
teaduslike uurimismeetodite 

laboratoorium ka Chicagos. Nagu eespool näeme, on selle labori areng tänu võlgu 
suurele ballistikaspetsialistile Calvin God-dardile. Ka paljusid teisi laboreid asutasid 
tulirelvade spetsialistid, nende hulgas Thomas Lewis, Charles Gunther, Julian Hacher. 
Kuid nii nagu identifitseerimise puhulgi, andis alles FJB tekkimine Washingtonis 
tõuke niisuguste plaanide teostamisele, millest Euroopas unistasid Heindli taolised 


mehed. Umbes samal ajal, kui Berliinis tekkis Kriminalistikatehnika instituut, asutas 
Edgar Hoover Washingtonis teadustehnilise laboratooriumi. Selle moodsate 
aparaatidega sisustatud labori ülesanne oli abistada USA osariikide ja linnade 
politseid asitõendite teaduslikul töötlemisel. Tuli pidada võitlust mõnede osariikide 
piiratusega, halvasti sisustatud laboritega, erainstituutidega, mis olid sidemetes 
poliitikategelaste ja politseiülematega ning jagasid nendega oma sissetulekuid. 

Sajandi keskel polnud see võitlus veel lõppenud. Kuid FJB keemikud, füüsikud ja 
bioloogid sundisid oma tööga osariike pöörduma abi saamiseks Washingtoni või siis 
reorganiseerima oma laboratooriume. Selleks aitasid pärast 1945. aastat kaasa ka 
ameerika loodusteadlaste saavutused, mis olid võitnud rahvusvahelise tunnustuse. 
Ameerika politseilaboratooriume iseloomustas territoriaalne isoleeritus, ka olid nad 
struktuurilt eripalgelised. Ühes linnas võisid nad olla moodsad, teises aga üpris 
primitiivsed. Eksisteerisid ka veel mõned meditsiiniinspektorite ja koroneride laborid. 
Ikka veel segas tööd killustatus, konkurents ja poliitikategelaste vahelesegamine. 
Kuid ka väikeste laboratooriumide taset ei saanud enam võrrelda 30. aastate 
mahajäämusega. Uha enam kerkis esile laia silmaringiga mehi, puhuti veelgi 
kaugelenägeva-maid kui kolleegid Vanas Maailmas. Ja kui Berkeleys asuv Kali-fornia 
ülikool 1950. aastal asutas teadusliku kriminalistika teaduskonna, oli see nähtavasti 
sellelaadsetest kõige täiuslikum kogu maailmas. Seal töötas kuus koosseisulist ja 
üheksa mittekoosseisulist professorit ning mitu eradotsenti. Kõige nimekam nende 
hulgas oli ka väljaspool Ameerikat tuntud Paul Leland Kirk. 

Nii nägid välja tähtsamad punktid teel, mida mööda loodusteadus tungis 
kriminalistikasse. On iseloomulik, et pärast Teist maailmasõda iseseisvuse saanud 
riigid asusid loodusteadusi otsekohe kriminalistikasse rakendama. India asutas 
kriminalistikalaborid Agrasse, Bombaysse, Kalkutasse, Jaipuri, Lucknow'sse, Mad- 
rasesse, Putnasse. Birmas on teadustehnilised politseilaboratoo-riumid Ranguunis ja 
Mnsias. Niisuguseid laboratooriume on ka Tais, Filipiinidel ja paljudes teistes riikides. 

Jaapan oli üks vähestest maadest, kes pani kogu teadusliku kriminalistika 
kohtumeditsiiniinstituutide õlgadele. Kuid lõpuks asutati ka Tokios politsei teaduslik 
uurimisinstituut. 

318 


15. Sensatsiooniline avastus: insuliin pole üksnes ravim, vaid ka 
mürk. 1957. aasta 


Kui Bradfordi linna kriminaalpolitsei detektiivseersant Naylor saadeti ööl vastu 4. 
maid 1957 ühte majja Thornbyry Crescentil, ei aimanud ta, missuguse ebatavalise 
kriminaalasjaga tuleb tal kokku puutuda. 

Naylor oli kriminaalpolitsei reatöötaja, ent ta oli saanud hea hariduse. Seersant pidi 
uurima kriminaalasja, mille lahendamine oli ilmekas näide, kui häid tulemusi võivad 
saavutada politsei-laboratooriumid, kui neis töötavad patoloogid ja toksikoloogia, kes 
tunnevad oma võimalusi ega hoidu kõrvale parimate ekspertide abist. 

Umbes keskööl helistas Bradfordi kriminaalpolitsei juurdlusosa-konda arst. Kell 
23.30 oli teda kutsutud majja Thornbyry Crescentil, kus elas abielupaar Skinner. Need 
teatasid, et naabril Elizabeth Barlow'l olnud vannis viibimise ajal südameatakk. Arst 
leidis eest juba surnu, kuid selle naise surmaga seotud veidrad asjaolud sundisid teda 
teatama juhtunust politseisse. 


Maja, kuhu Naylor saabus, oli tüüpiline ehitis elutoa ja köögiga esimesel, magamis- 
ja vannitoaga teisel korrusel. Trepil ootasid politseinikku arst ja kadunu mees, umbes 
38-aastane Hudders-fieldis asuva St. Luke'i hospidali sanitar Kenneth Barlow. 

Vaikides vaatas Barlow pealt, kui arst seersandi vannituppa juhatas. Vesi oli 
vannist, kus asus 30-aastane Elizabeth Barlow, välja lastud. Surnu lamas kõverdatud 
kätega küljeli otsekui magades. Nähtavasti oli teda lamades või istudes oksele ajanud, 
seejärel saabunud nõrkushoo tagajärjel oli aga pea vee alla vajunud. Laibal polnud 
näha mingeid vägivallajälgi. Seersant märkas, et surnu silmaterad olid ebatavaliselt 
laienenud. «Oletan, et ta oli võtnud mingit ravimit,» arvas arst. «Kuid see on vaid 
oletus. Kuulake, mida räägib härra Barlow. Siin on minu aadress. Mind oodatakse ...» 

Barlow'l ja tema naisel olnud vaba päev. Kella 17 paiku joonud Elizabeth teed, 
seejärel heitnud voodisse ja palunud mehel teda kell 19.30 mingi telesaate pärast 
äratada. Saate ajal heitnud ta taas pikali, sest tundnud end halvasti. 

Teda vaevanud iiveldus. Barlow oli vahetanud voodipesu ja heitnud samuti 
magama. Veidi aja pärast tahtnud naine vanni minna. Seejärel oli Barlow uinunud. 
Kui ta pärast kella 23 ärkas, olnud voodi tema kõrval tühi. Vannitoas põlenud tuli. 
Barlow jooksnud vannituppa, kust leidnud uppunud naise. Alguses püüdnud ta naist 
veest välja tirida, kuid see käinud tal üle jõu. Siis lasknud Barlow vee vannist välja ja 
proovinud teha kunstlikku hingamist, kuid kõik olnud asjata. 

Naylor vaatas maja üle. Magamistoas torkas talle silma, et pidžaama, millesse 
rõivastatult oli Barlow püüdnud naist päästa, oli absoluutselt kuiv. Ülejäänu ei 
paistnud jutuga vastuolus olevat. 

Seersant kandis asjaoludest ette oma ülemusele konstaabel H. Price'ile ja palus asja 
teatavaks teha «Harrowgate'i meestele», s. t. Harrowgate'i politseilaboratooriumi 
töötajatele. Price saabus kohale kümne minuti pärast ja üksikasjad, mida ta kuulis, 
panid ka teda pead murdma. Näiteks polnud vannitoas mingeid pritsme-jalgi. Kuidas 
küll Barlow polnud vett põrandale ajanud, kui ta püüdis naist päästa? Kell 3.30 öösel 
saabusid sündmuskohale politseilaboratooriumi peainspektor Goffey ja kohtuekspert 
David Price. 

David Price märkas, et surnu kätekõverdustes oli vesi. See oli vastuolus Barlow' 
jutuga, nagu oleks ta naisele kunstlikku hingamist teinud. Peainspektor Goffey leidis 
kööginurgast kaks süstalt. Uks neist oli niiske. Barlow ütles, et süstlad kuuluvad 
temale. Ta teinud enesele paise pärast penitsilliinisüsti. Samal ööl viidi laip 
surnukambri. 

Varahommikul võttis Price ette lahkamise. Ta ei avastanud midagi, mis võinuks 
vannis rabandust tekitada. Nii süda kui ka teised organid olid terved. Siseelundite 
bakterioloogiline analüüs välistas nakkushaiguste võimaluse. Price täheldas normaalse 
kul-gega kaheksanädalast rasedust, mis vaevalt võis põhjustada uppumisele eelnenud 
nõrkushoogu. 

Keemikud ja toksikoloogid tegid analüüse, et avastada laiba elunditest mürki. Nad 
uurisid seedetrakti, okset, uriini, verd, maksa, põrna, kopse ja aju. Prooviti läbi kõik 
tuntud reaktsioonid sadade ravimite ja mürkainete avastamiseks, kasutati biokeemilisi 
uurimismeetodeid, mis võimaldanuksid avastada mingit verehaigust või 
ainevahetushäireid. Ei mingeid tulemusi. Süstlate uurimisel leiti neist penitsilliinijälgi, 
mis kinnitasid Barlow' seletust. 

8. mai hommikul vaatas Price võimsa lambi abil veel kord laiba naha üle. Pärast 
kaks tundi kestnud tööd leidis ta vasakul tuharal kaks punktikujulist süstlajälge. Kaks 
samasugust jälge leidis ta ka nahavoldis paremal tuharal. Ettevaatlikult lõikas Price 
rasvkoe neis kohtades lahti. Seal nägi ta nõrku põletikulisi muutusi, mis tavaliselt 


tekivad värsketel süstimiskohtadel. Süstitud oli mõni tund enne surma. Niisiis oli 
Barlow valetanud. Ta oli süstinud oma naisele mingit ainet, mis võis põhjustada 
surma. 

Price lõikas süstimiskohad tuharast välja. Valmistanud kolm preparaati, asetas ta 
need alguses külmkappi. Kui laipa oli manus-tatud aineid, mida lahkamisel ei 
õnnestunud avastada, siis jäi veel üle lootus leida neid süstimiskohtadest. Kuid saadud 
preparaadid olid liiga vähesed, riskeerimaks nendega. Oli vaja hoolikalt kaaluda, 
millised analüüsid võiksid olla kõige edukamad. 

Eksperdid pidasid nõu paljude eriteadlastega. Neid huvitasid ravimid, mis tekitavad 
sümptoome, nagu oli täheldatud Elizabeth Barlow'l1: väsimus, oksendamine, 
nõrkushood, teadvuskaotus, silmaterade laienemine. Kõik see meenutas 
hüpoglükeemiat, suhkru-sisalduse ülemäärast vähenemist organismis. Hüpoglükeemia 
põhjustab seisukorra, mis on vastupidine suhkruhaigusele. Suhkruhaiguse 

korral ei tooda kõhunääre insuliini, mis reguleerib suhkru-sisaldust veres. Sel puhul 
tekib hüperglükeemia, see tähendab vere küllastumine suhkruga. See oli surmav 
haigus kuni 1921. aastani, mil õnnestus loomade kõhunäärmeist saada insuliini ja 
hakata seda hormooni haigetele süstemaatiliselt süstima. Sealjuures selgus, et liiga 
suur kogus insuliini võib põhjustada surma. Terve kõhunääre suunab insuliini 
organismi vastavalt suhkruhulgale veres. Süstimise korral niisugust reguleerimist ei 
toimu. Kui insuliini süstida rohkem kui vaja, langeb suhkrusisaldus alla normi. 
Niiviisi tekib hüpoglükeemia. Haige tunneb hirmu, tekivad külmavärinad, ajab oksele 
ja higistama. Kui talle kohe suhkrut ei manus-tata, kaotab ta hüpoglükeemilises 
koomas teadvuse. Sageli täheldatakse seejuures silmaterade laienemist. Loomkatsed 
ja eksikombel inimestele insuliini süstimised olid näidanud, et terve inimene kaotab 
teadvuse ja sureb, kui ta saab suhkruhaigele tavalise koguse hormooni. Elizabeth 
Barlow polnud suhkruhaige. See sai selgeks lahkamisjärgse uriinianalüüsiga. Ekspert 
Curry võttis vereanalüüsiks tavakohaselt verd südame mõlemast vatsakesest. Ta sai 
210 milligrammi suhkrut 100 milliliitri vere kohta, mis ületas tavalise normi. 

Järelikult oli hüpoglükeemia surma põhjusena välistatud. Kuid see eksperte ei 
rahustanud. 

Taas tõstatati küsimus, kas ei juhtunud siin midagi, millega kriminalistika polnud 
veel kokku puutunud? Barlow oli insuliini toimega tuttav. Kas tal polnud tekkinud 
mõte seda naisele süstida? Ehk oli ta arvestanud niiviisi, et naine kaotab teadvuse just 
vannis? Alguses olid need vaid julged oletused. Kuid asi omandas hoopis 
dramaatilisema värvingu, kui 23. mail tuli Harrowgate'i kohtuekspert Price. 

«Barlow on küllalt veider mees,» rääkis Price. «Surnu oli tema teine naine. Ta 
esimene naine suri 1956. aastal 33-aastaselt. Surma põhjust polnud võimalik kindlaks 
teha. Meditsiiniõe Alice Lodge'i tunnistusest nähtub, et St. Luke'i hospidalis on tema 
kohustused teha insuliinisüste.» 

Toksikoloogid suutsid vaevu oma erutust talitseda, kui David Price ütles: «Veidrad 
asjaolud. Varem töötas Barlow Northfieldi sanatooriumis. Rääkides seal ühe 
patsiendiga insuliinist, öelnud ta, et kui kellelegi küllaldane kogus insuliini süstida, 
läheb too kindlalt teise ilma. Ja 1955. aasta jõulude ajal rääkinud Barlow oma 
kolleegile Harry Storkile, et insuliini abil on võimalik sooritada hiilgavaid mõrvu. 
Mnsuliini ei olevat võimalik avastada, sest ta lahustub veres jäljetult. Kas see teid 
kuidagiviisi aitab?» küsis Price ekspertidelt. 

Samal päeval võeti koepreparaadid külmkapist välja. Kui Barlow on süstinud 
insuliini, siis just sealt on võimalik seda avastada. 


Peamine küsimus seisnes selles, kuidas hormooni avastada. Laboratooriumi töötajad 
uurisid kohtumeditsiinilist, toksikoloogiast ja biokeemilist kirjandust, kuid nähtavasti 
polnud veel ükski 

toksikoloog püüdnud avastada inimese kudedest insuliini. Lõpuks õnnestus Curryl 
välja selgitada, et 1940. aastal olid J. Hamilton-Patterson ja E. Johnson avaldanud 
ettekande katsete kohta määrata suhkrusisaldust laiba veres. Nad tulid järeldusele, et 
sõltumatult tegelikust suhkruhulgast veres leidub südame veres suurem kogus suhkrut. 
38 inimesel, kes ei põdenud suhkruhaigust, kuid olid surnud vägivaldsesse surma, 
avastati südame parema vatsakese veres kõrge suhkrusisaldus, samal ajal, kui keha 
teistes osades oli suhkru puudujääk. Seda oli lihtne seletada. Veidi enne surma 
mobiliseerib maks kõik olemasolevad suhkrureservid, mis jõuavad veel sattuda 
südame paremasse vatsakesse. Sinna nad jäävadki. Sellega võiski seletada, miks 
Elizabeth Barlow' südame veres leidus nii palju suhkrut. Kõik see ei olnud vastuolus 
oletusega, et Barlow võis naise mõrvata insuliini abil. 

Mmsuliini kui valkaine struktuur oli teada juba 1955. aastast alates. Kuid selle 
avastamise keemilist meetodit ei tuntud. Curry asus tegema bioloogilis-füsioloogilisi 
katseid loomadega. Toksikoloogia kasutasid seda meetodit sageli juba Tardieu' 
aegadest peale. Surnu kehast eemaldatud süstlajälgedega kudedest valmistati ekstrakt. 
Seejärel süstiti hiirtele erinevates kogustes insuliini. Vaatlustel selgus, et olenevalt 
hormooni kogustest loomad hakkasid kas värisema, tõmblema, muutusid rahutuks, 
nõrgaks või kaotasid teadvuse. 

Kui Curry hakkas katsehiirtele ekstrakti süstima, valitses kogu Harrowgate'i 
laboratooriumis ärevus. Tulemus oli sama, mis natu-raalsegi insuliini süstimisel. 
Loomad kaotasid teadvuse ning surid. Peale selle oli erinevatest preparaatidest 
valmistatud ekstraktidel ka erinev toime. Kui Price süstimiskohad avastas, siis arvas 
ta, et vasakusse tuharasse oli süstitud vaid mõni tund enne surma. Nüüd täheldasid 
eksperdid, et sellest preparaadist valmistatud ekstrakt oligi kõige mõjusam. 

Võrdlusmeetodi abil tehti kindlaks, et kõigist kolmest preparaadist valmistatud 
ekstrakt sisaldas kokku 84 ühikut insuliini. Loomulikult oli kannatanule süstitud 
hormooni palju rohkem. 

Katseid korrati ka merisigade ja rottidega. Tulemused olid samad. Kuid sellega 
eksperimendid veel ei piirdunud. Kui keemiliselt või füüsikaliselt ei õnnestunud 
tõestada, et just nimelt insu-liin, mitte aga mõni muu aine oli põhjustanud Elizabeth 
Barlow' surma, siis tuli avastatud ainet täpsemalt iseloomustada. 

On teada mitmeid preparaate, mis lõhustavad insuliini, näiteks aminohape tsüsteiin 
ja ensüüm pepsiin, mida leidub igas terves maos. Just viimase olemasolu tõttu ei saagi 
suhkruhaigeile insuliini suu kaudu manustada. Curry töötles laibast saadud ekstrakti 
tsüsteiini ja pepsiiniga. Otsekohe ei avaldanud ekstrakt katseloomadele mingit toimet. 

Kas pärast seda võis veel kahelda, et Barlow oli süstinud oma naisele tapmise 
eesmärgil insuliini? Kas Barlow suudab süüdistusest kuidagi kõrvale põigelda? Aga 
võib-olla on peale insuliini 

veel mingisugune aine, mis võib järsult vähendada suhkru hulka veres ning tekitada 
hüpoglükeemianähte? 

Laboratooriumi töötaja S. Randali alustas uusi katseid. Farmaatsiatehaste 
eriteadlastelt ja diabetoloogidelt kuulis ta, et tõepoolest on olemas teisigi aineid, mis 
vähendavad suhkru hulka veres: süntaliin, garbutamiid, tolbutamiid. Kuid Randalli 
katsetest selgus, et need ained on küll võimelised alandama suhkrusisaldust veres, 
kuid ei tekita insuliinile omaseid sümptoome. Lõpuks jäi üle veel üks võimalus. On 


teada juhtumeid, mil suhkru eluohtlik vähenemine veres toimub ka teisel põhjusel: 
kõhunäärme kasvaja korral. Selle haiguse käigus võib kõhunäärmest korraga 
vabaneda surmav kogus insuliini. Selle võimaluse võis aga välistada, sest Elizabeth 
Barlow' kõhunääre oli terve. 

Alles pärast neid uuringuid järeldasid Price ja Curry, et Barlow oli süstinud oma 
naisele insuliini, uputamaks teda teadvusetuna vannis, simuleerides niiviisi uppumist 
teadvusekaotuse tagajärjel kümblemisel.' 

Ja ometi tekkisid Curryl veel nüüd, pärast kaks kuud kestnud uuringuid, uued 
kahtlused. 

Kui Barlow mõni aasta tagasi rääkis, et insuliini abil sooritatud mõrva on võimatu 
tõestada, siis väljendas ta sellega omaaegse meditsiini seisukohta. Kui aga nüüd oli 
õnnestunud Harrowgate'is saada laibast mitu päeva pärast surma insuliiniekstrakti, siis 
oli Barlow' eeldus vale. Curry leidis vastuse sellele küsimusele alles pärast 
inimorganismis toimuvate keerukate protsesside lahtimõtestamist. Insuliin säilis vaid 
keha happelistes kudedes. Samal ajal, kui siseelundite, eelkõige seedeelundite koed 
satuvad pärast surma valke lagundavate ensüümide tegevuse tagajärjel aluselisse 
keskkonda, tekib lihastes piimhape. Viimane tekkis ka tuharalihastes ja oligi põhjus, 
miks süstitud insuliin seal nii kaua säilis. 

Päev pärast uuringute lõppu, 29. juulil 1957. aastal Kenneth Barlow arreteeriti. Kui 
juurdlusse lülitunud Scotland Yardi superintendent Cheshire Barlow'le vahistamisel 
teatas, et ta on tapnud oma naise insuliini abil, ei suutnud arreteeritu oma hirmu 
varjata. Alguses Barlow eitas oma süüd ning kinnitas, et pole kunagi mingeid süste 
teinud. Mõni päev hiljem tunnistas ta, et oli süstinud naisele mitte insuliini, vaid 
ergometriini. Naine polevat tahtnud last saada, tema aga olevat kuulnud, et 
ergometriin kutsub esile abordi. Viimase süsti teinud ta naise surmapäeval. 

Cheshire teatas sellest Harrowgate'i. Siin ei tekitanud sõnum mingit segadust. 
Ergometriin oli üks neist ravimmürkidest, mida toksikoloogilise uurimise käigus oli 
laboratooriumis otsitud. Kui laibale oleks surmapäeval ergometriini süstitud, oleks 
seda, nagu kogemused näitavad, uriinist leitud. Kuid Curry otsustas siiski veel kord 
katsetada. Tä süstis ergometriini ühe surnud naise seljast võetud koesse ja valmistas 
ekstrakti. Seejärel kordas ta oma katseid merisigade, hiirte ja rottidega. Ekstrakt ei 
tekitanud selliseid sümptoome, mida võinuks võrrelda insuliini toimega. Ehkki 

Curry teadis, et ergometriin ei mõjusta suhkrusisaldust veres ega põhjusta ka 
silmaterade laienemist, pöördus ta ometi konsultatsiooni saamiseks günekoloogide 
Russelli ja Deani poole. Eriteadlased kinnitasid tema arvamist. Oli selge, et Barlow' 
hilinenud ülestunnistus oli katse vältida süüdistust ettekavatsetud mõrvas. 

1957. aasta detsembris esitas söör Harry Hylton-Foster Kenneth Barlow'le 
süüdistuse Elizabeth Barlow' mõrvamises insuliini süstimise teel. Sel ajal oli 
toksikoloogiline analüüs uurimis- ja kohtupraktikas tavaline ja süüdistuse käsutuses 
olev igakülgne teaduslik tõendusmaterjal polnud samuti erandnähtus. Ometi äratas 
kohtumenetlus Kenneth Barlow' üle suurt tähelepanu, sest see demonstreeris eriti 
eredalt, milliseid tulemusi võib saavutada tok-sikoloogide ja kohtuarstide koostöö 
teiste teadusharude eriteadlastega. 

Süütõendid Barlow' vastu olid küllalt veenvad, Harrowgate'i instituudi töö aga 
süüdistuse vundament. Ehkki Barlow eitas oma süüd ja püüdis näidata mõrva 
õnnetusjuhtumina, ei suutnud ta Harrowgate'i analüüse ümber lükata. Kaitsja ainuke 
meditsiini-ekspert Dr. Hobson St. Luke'i hospidalist piirdus sellega, et esitas vahetult 
enne protsessi arendatud teooria, mis põhines mõnel publikatsioonil. 


Hobsoni teooria lähtus asjaolust, et suure erutuse või hirmu puhul tekib organismis 
sageli adrenaliin. Sellega kaasneb vere suhkrusisalduse tõus. Samal ajal võib erituda 
verre ka märkimisväärne kogus insuliini. Võib-olla oli vallanud Elizabeth Barlow'd 
hirm hetkel, kui tal pea nõrkushoo tagajärjel vee alla sattus. Ta kõhunääre aga eritas 
suure koguse insuliini, mis otsustaski naise saatuse. 

Price ja Curry lükkasid selle teooria kergesti ümber. 

«See protsess oli väga õpetlik,» ütles kohtunik Diplock. «Kõigile on selge, et 
Barlow teadis insuliinisüsti surmavat toimet. Kui te olete veendunud, et ta süstis oma 
naisele insuliini, siis pole raske järeldada, et ta tegi seda ainsa eesmärgiga — tappa 
naine.» Vandemehed pidasid nõu vaid mõne minuti. Seejärel tulid nad kohtusaali 
tagasi ja kuulutasid Barlow' süüdi. Diplock mõistis kohtualuse eluks ajaks sunnitööle. 
Kohtuotsust kuulutades sõnas ta: «Te olete tunnistatud süüdi hoolikalt ettevalmistatud 
julmas mõrvas, mida ilma erakordselt kõrgetasemelise teadusliku kriminalistikata 
poleks võimalik olnud avastada ...» 

16. Lõpetuseks 

20. sajandi keskpaiku valmis kohtutoksikoloogia hiigelhoone, mis toetus rohkem 
kui saja-aastase kogemuse vundamendile. Toosama kogemus oli õpetanud 
toksikoloogiat pjdevalt end täiustama. Minevikku oli jäänud aeg, mil selle osavõttu 
peeti vajalikuks üksnes üksikute tahtlike mürgituste uurimisel. Nüüd oli 
toksikoloogide tegevusväli laienenud mõrvade, enesetappude, kahtlaste surma- 
juhtumite uurimisele. Distsipliin puutub iga päev kokku miljoneid inimesi tööstuses 
ähvardava mürgitusohu sotsiaalsete probleemidega. Peale selle on teadusharu 
tunginud ka nüüdisaja transporti, tõestanud, et alkohol on paljude ohvreid nõudvate 
liiklusõnnetuste põhjus. Toksikoloogiata ei tule oma igapäevase töö juures toime 
sajad tuhanded arstid. 

Toksikoloogid teavad, et neid ootavad ees uued vaidlused, uued mürgitusnähtused, 
mürgi kasutamise uued vormid, mille omapära võib iseloomustada saksa toksikoloogi 
Herbert Schreiberi sõnadega: «Mürgitus on nähtus, mille puhul teatud aine astub 
vastastikusesse toimesse mingi organismiga, mille tõttu kannatab organism.» 
Kogemused on toksikolooge õpetanud, et isegi tuntu ning mõistetavaga võib eksida. 
Neile on saanud selgeks, et sild teaduse ja kriminaalpolitsei vahel pole lõpuni 
ehitatud. See peab muutuma üha avaramaks. Kriminaalpolitsei on mõistnud, kui 
suured on teaduse võimalused ja toksikoloogid püüavad omakorda sügavamalt 
kriminalistika valdkonda tungida ning selle kogemusi tundma õppida. 

Kui vaadata tagasi toksikoloogia saja-aastasele ajaloole ja neile tihedaile sidemeile, 
mis seovad seda kriminaalpolitseiga, kui vaagida kõike head ja halba, siis kaldub 
vaekauss hea poole, saavutatu kaalub üles kõik vead ning eksitused, mis kunagi oli 
valmistanud meelehärmi ning külvanud ebakindlust. 


IV BALLAAD MÕRVARI KUULIST EHK TEE KOHTU 
BALLISTIKANI 


1. Eellugu 


1835. aastal paljastas Henry Goddard, üks viimastest nimekamatest Bow-Street 
Runneritest, kellega kohtusime Londoni politsei tekkeloo juures, mõrvari. Ta märkas 
surmatoonud kuulil omapärast mõhka. Selle «märgitud» kuuli järgi hakkaski Goddard 
mõrvarit otsima. Ühe kahtlustatava kõledas elupaigas leidis ta tinakuulide valuvormi. 


Vormis oli süvend, mis vastas kuuli mõhale. Ootamatult tabatud vormi omanik 
tunnistas end süüdi. 

Nagu enamik Bow-Street-Runnereid, oli ka Henry Goddard jõhker ning müüdav, 
rahaahne, kuid kaval mees. Tal poleks pähegi tulnud välja töötada mingit kuritegude 
lahendamise meetodit. Ometi oli tema katse leida mõrvar kuuli järgi üks esimesi oma- 
laadsete hulgas. 20. sajandi esimesel poolel läks see meetod teaduslikku 
kriminalistikasse kohtuballistika nimetuse all «teadusena tulirelvadest ja 
laskemoonast». 

1860. aastast on pärit meenutus veel ühest Goddardi-sugusest mehest Lincolnis, 
kelle nime aga ei nimetata. Ka see mees oli politseinik. Ta avastas oma seltsimehe 
mõrvari. Teda aga ei aidanud laiba kehast leitud kuul, vaid tropp, millega tulirelva 
laeng oli kinni topitud. Laiba kõrval oli tuul liigutanud ajalehepaberist valmistatud 
tropi jäänuseid. Otsides läbi kahtlusaluste kortereid, leiti kellegi Richardsoni juurest 
kaheraudne püstol, mille ühest rauast oli hiljuti tulistatud. Teine raud oli laetud. Ka 
selle laengu tropp oli valmistatud ajalehest, nimelt 1854. aasta 27. märtsi Londoni 
«Timesist». Detektiiv pöördus abipalvega ajalehe väljaandja poole, kes «pannud ette 
oma kõige kangemad prillid», peagi tõestas, et sündmuskohalt leitud tropp oli samuti 
valmistatud 27. märtsi «Timesist». Pärast seda pidi Richardson süü omaks võtma. 
Kuid ka see juhtum jäi üksnes episoodiks. 

20 aastat hiljem juhtus umbes samasugune lugu. 1879. aastal seisis USA-s kohtu ees 
keegi Moughon. Nagu ajalehed kirjutasid, oli kohtunik «progressiivselt mõtlev» mees. 
Moughoni juurest oli leitud püstol. Teda süüdistati selles, et ta oli kahe lasuga tapnud 
inimese. Süüdistatu vandus pisarsilmi, et pole püstolist juba aastaid paukugi lasknud. 
Seejärel käskis kohtunik kohale tuua relvameistri, kelle töökoda asus kohtuhoone 
lähedal. Meister uuris püs-tolirauda ja leidis, et see oli «hallitanud ning täiesti 
roostetanud». Ta teatas, et sellest relvast pole umbes 18 kuu jooksul pauku tehtud. 

Hilisema aja ekspertide vaatepunktist lähtudes olnuks meistri järeldus ehk liiga 
julge, kuid tookord päästis see kohtualuse elu. 

Sel ajal sagenesid mõlemal pool ookeani juhud, mil kohtunikud pöördusid abi 
saamiseks relvameistrite poole, keda kasutati ekspertidena. Viimased oskasid 
valmistada vintpüsse ja püstoleid, tundsid põhjalikult laskmist ja vastasid järgmistele 
küsimustele: kuidas ja missuguset relvast on tulistatud, kas sellise relvagavõib suure 
vahemaa tagant märki tabada, kas sellest võib haavlitega lasta ja kui suur on haavlite 
hajuvus. 

Möödus veel 10 aastat. Lõpuks ütles oma sõna meile juba tuntud professor 
Lacassagne Lyonist. See oli 1889. aastal. Lacassagne leidis tapetu kehast kuuli, millel 
ta pärast hoolikat uurimist märkas pikivööte. Kuulil oli sama kaliiber, mis 
kahtlustatava korteri põranda alt leitud revolvrilgi. Tähendab, mõrvar võis sellest- 
samast relvast tulistada. On see aga kindel? Ja Lacassagne hakkas uurima vööte. 

19. sajandil muutus tulirelva raud tunduvalt. Tegelikult avastasid relvameistrid juba 
vähemalt 300 aastat tagasi, et relva laskekaugust ja täpsust võib tunduvalt suurendada, 
kui lõigata rauda vinditaoline keere. Läbinud niisuguse raua, tabab pöörlev kuul 
objekti, mis jääb siledast rauast väljunud kuulile kättesaamatuks. Kuni aga tulirelvad 
olid eestlaetavad, oli vintraua kasutamine seotud raskustega. Enne oli tarvis leiutada 
relv, mida laetakse tagant padrunitega. 

Iga relvavabrikant valmistas oma mudeleid. Uks tegi rauda viis, teine kuus 
sisselõiget. Üks mudel erines teisest sisselõigete laiuse ja vahekauguse poolest. 


Ühesugune polnud ka vindi suund: ühel vasakult paremale, teisel vastupidi. Igale 
valmistajale näis, et just tema on leidnud parima lahenduse. 

Kui professor Lacassagne 1889. aastal hoidis käes mõrvari kuuli, ei mõelnud keegi 
nendele erinevustele. Lacassagne arvas, et pikivöödid kuulil pole midagi muud kui 
vintraua jäljed. Kui talle mõni aeg hiljem anti üle kahtlustatavate relvad, leidis ta 
nende hulgas ühe seitsme sisselõikega revolvri. Kunagi varem polnud ta niisugust 
relva näinud. Et sisselõiked vintrauas ja vöödid kuulil langesid kokku, tunnistati 
relvaomanik mõrvas s, üüdi. Praegu võib üksnes oletada, et ta tõepoolest oli mõrvar. 
Võis ju niisuguseid revolvreid olla valmistatud ka rohkem. 

Möödus taas 10 aastat. 1898. aastal saabus umbes samasugune sõnum saksa 
väikelinnast Neuruppinist. Sõnumi autor oli Berliini tuntud kohtuarst Paul Jeserich, 
keda kutsuti Neuruppini kohtusse eksperdiks. 

Kohtus anti talle tapetu kehast leitud kuul ja süüdistatava revolver. Jeserich oli väga 
leidlik. Ta tulistas sellest revolvrist ja pildistas seejärel mõlemaid kuule mikroskoobi 
abil. Kui kuulid olid lastud ühest relvast, pidi neil olema ka vintrauast tekkinud 
ühesugused jäljed. Fotosid võrreldes nägi Jeserich selgesti raua sisselõigete ja"nende 
vahede jälgi. Väheste kogemuste tõttu tundusid 

need olevat talle «ebaloomulikud». Kuid see «ebaloomulikkus» kajastus mõlematel 
kuulidel, mis otsustaski kohtualuse saatuse. Jeserichi huvidering oli aga liiga lai ja 
seepärast ei pühendanud ta teadusele tulirelvadest kuigi palju aega. 

Kõik, mida enne sajandivahetust tulirelvade teadusliku uurimise meetoditest teati, 
oli kirja pandud Hanns Grossi «Uurija lauaraamatus». Selles pühendati tulirelvadele 
üks peatükk. Gross soovitas uurijatel omandada vajalikud teadmised tulirelvadest. Ta 
arvas, et niisuguste teadmistega isik võib rohkem korda saata kui iga «niinimetatud 
laskeekspert». Gross naeris välja mõningaid kohtudokumentides kirjapandud 
väljendusi: «Püss anti eksperdile, et see relva tühjaks laadiks. Ekspert konstateeris, et 
püss oli laetud üsna suure haavlikogusega». Kuid Gross ise piirdus talle tuntud 
relvatüüpide enam-vähem täpse kirjeldamise, nende raudade uurimisega paberekraani 
abil, lasu suuna, püssirohulaengu kvaliteedi ja toimetugevuse kindlaksmääramisega. 
Ka rõhutas ta vajadust käsitseda iga leitud relva ettevaatlikult, et mitte hävitada sellel 
leiduvaid jälgi. 

Sündmused kannavad meid taas ookeani taha Massachusettsi, kus Ameerika 
väljapaistev justiitstegelane Oliver Wendell Holmes 1902. aastal mõistis kohut 
süüaluse Besti üle. Holmes polnud teaduslike uuenduste pooldaja kriminalistikas. 
Ekspertideks kutsus ta ka relvameistreid, kes «oskasid kasutada mikroskoopi». Jutt oli 
taas kannatanut tabanud kuulist, kusjuures tarvis oli kindlaks teha, kas see oli 
tulistatud kohtualuse relvast. Ekspert talitas samuti nagu omal ajal Jeserich: ta tulistas 
Besti relvast kuuli puuvillakorvi. Seejärel võrdles ta kuuli vandemeeste silme all luubi 
ja mikroskoobi all mõrvari kuuliga, ning järeldas, et surmav kuul võis olla pärit Besti 
püstolist. 

«Me ei tea teist võimalust, mille abil õigusemõistmine võiks suurema tõenäosusega 
määrata, millise jälje relvaraud kuulile jätab,» pöördus Holmes vandemeeste poole. 

Antud juhul oli tegemist abitu katsega vastata küsimusele, mis siis relvarauda 
tõepoolest iseloomustab. Kogemusi oli veel vähe ning liiga palju umbusaldati kohut ja 
politseid. 

Kuidagi iseenesest kujunes välja, et selle küsimuse lahendusele sattusid juba ammu 
relvaraudu, kuuli liikumise suunda ja laskekaugust uurinud Euroopa kohtuarstid. 
Eelkõige oli tegemist meestega, kes püüdsid avardada kohtumeditsiini ja patoloogia 
tegevusvälja. Probleemiga tegeles ka Leipzigi ülikooli kohtumeditsiini instituudi 


juhataja Richard Kockel. Ta nõudis, et mõrvari kuulist ja proovikuulist valmistataks 
vahast ning tsinkvalgest koosneva kile abil jäljend. Vahakile soojendati kuumas vees, 
kuul aga asetati enne jäljendi võtmist jäässe. Niiviisi saadi kilel kuuli pinna negatiivid. 
Kockel pidas vahakilesid hoopis kindlamateks kui fotosid, mis olid kuuli ümaruse 
tõttu sageli moonutatud. Kas aga vahakilel tõepoolest peegeldusid kuuli pinna 
väiksemad iseärasused? Kas pisimad eraldusmärgid ei jäänud siiski märkamatuteks? 

Kümme aastat hiljem ilmus kohtuballistikasse uus isiksus — Pariisi 
kohtumeditsiiniprofessor Balthazard. 1913. aasta detsembris avaldas ta kirjutise, 
milles kinnitas, et iga tulirelva lukk ja löökraud jätavad padrunikestale ainuomased 
jäljed. Lukusulgur hoiab padrunit relvaraua tagaosas kinni, kusjuures lasu hetkel 
surutakse padrunikesta põhi tugevasti sulguri vastu. Balthazard kinnitas: luku 
liitekohad ja teised ebatasasused jätavad padrunikestadele jäljed. Kuid see pole veel 
kõik. Ka automaatrelva kesta-heitja jätab jäljed. Relva mudelist sõltuvalt on need 
erinevad. Kuid Balthazard'i kogemused olid lõplike järelduste tegemiseks veel liialt 
väikesed. 

Kui prantsuse uurija oma kirjutise avaldas, olid Euroopa kohale juba kogunenud 
Esimese maailmasõja ähvardavad pilved. Balthazard'! hääl, mida kuuldi üksnes 
Prantsusmaal ja Belgias, oli sedapuhku kohtuballistika novaatorite viimane sõnavõtt. 
Seni olid nad puudutanud üksnes pinnapealseid probleeme, näinud ette sea- 
duspärasuste olemasolu. Kuid nad kõhklesid ning olid ebakindlad veel paljuski. Ometi 
oli teaduslik kriminalistika hakanud tegelema juba uue uurimisobjektiga. 

Sellest räägib veenvalt seegi tõsiasi, et ameerika liberalismi viljakal pinnasel 
esilekerkinud elukutseliste ekspertide kahtlane seltskond asus suure innuga 
ballistikaprobleeme lahendama. Need ettevõtlikud mehed haistsid võimalusi, mida 
pakkus kohtuballistika. Nad tegutsesid printsiibil: «Osta luup ja hakka relvaeksper- 
diks: 50 dollarit päevas on kindlustatud!» 

Ja ometi on huvitav, et just ühe ameerika šarlatani jultumus kiirendas 
kohtuballistika arengut. 


2. Avantüristid ehk «ballistikaeksperdid armastusest asja vastu» 

Ööl vastu 22. märtsi 1915. aastal tapeti New Yorgi osariigi külas West-Shelbys kaks 
inimest. Samal ööl kattis kogu asula õhtust saadik sadanud lumi. 

Umbes kella 6 paiku hommikul puges 75-aastase farmeri Charles Phelpsi sulane 
Charles Stielow oma soojast voodist välja.. Loputanud näo, väljus Stielow majast, 
kavatsedes minna loomi toimetama. Unisevõitu sulane ehmus soolasambaks, kui 
leidis lävelt üksnes öösärgis naise verise keha. See oli peremehe maja-pidajanna 
Margaret Wolcott. -Verejälg läks edasi köögiukseni. Köögis vereloigus lamas samuti 
öösärgis Charles Phelps. Tema kirjutuslaua sahtel oli lahti murtud ja, nagu hiljem 
selgus, kogu raha varastatud. 

37-aastane Stielow oli päritolult sakslane. Härja jõu ning lapse mõistusega sulane 
polnud õppinud kirjutama ega lugema. Ta sai aru vaid lihtsamaist ingliskeelsetest 
lausetest. Ta oli rännanud ühest farmist teise, kaasas ämm, nääl ja naine, kes 
kirjeldatud 

sündmuste ajal ootas last. Phelpsi farmis oli Stielow töötanud aasta. Saanud endale 
peavarjuks sulastemaja koos prii küttega, 400 dollarit aastas ja tasuta lehmaheina, 
arvas Stielow, et on jõudnud oma unistuste tippu. 


Nürimeelne Stielow ei taibanud kohe, mis siis õieti juhtunud oli. Astunud taas 
majja, äratas ta naisevenna Nelson Greeni ja saatis selle Shelbysse teatama juhtunust 
Albioni šerifile Chester Bartlettile. õemehest veelgi rumalam Green asus teele. 

Pool tundi hiljem kogunes Phelpsi farmi erutatud inimhulk. Siinkandis polnud 
kunagi kuuldud kuritegudest, mõrvast rääkimata. Uudishimu, hirm ja kättemaksuiha 
haaras ümberkaudseid naabreid. Erutatud rahvas jooksis edasi-tagasi, hävitades 
niiviisi mõrvari või mõrvarite jälgi. Oma ametikohale poliitilistel kaalutlustel, mitte 
aga kriminalistivõimete pärast valitud šerif Bartlett puutus esmakordselt elus kokku 
kuriteo uurimisega. Oskamatult, kuid tähtsa näoga asus ta asja kallale. Tehti kindlaks, 
et Phelps on veel elus. Serif käskis peremehe Albioni haiglasse viia, kus ta peagi 
sõnagi lausumata hinge heitis. Jälituskoer jälgi ei leidnud. Ainsad juurdlust abistavad 
niidikesed olid Phelpsi kehast leitud kolm 22-kaliibrilist kuuli. 

Kui Orleans County mõrvajuurdleja asus 26. märtsil kuritegu uurima, asetati 
kahtluse alla kõik 22-kaliibrise tulirelva omanikud. Stielow ja tema nääl kinnitasid, et 
neil pole kunagi tulirelva olnud. Bartlett leidis tollele ajale tüüpilise väljapääsu. 
Valimisringkonna ühiskondliku süüdistaja nõusolekul palkas ta eradetektiivi, kes sai 
päevapalga ja õnnestumise korral ka preemia. 

Detektiiv Newton saabus kohale Buffalost. Ta oli otsustanud preemia kiiresti tasku 
panna. Newtoni meetod oli tolleaegse politsei ja kohtu korralageduses end sageli 
õigustanud: on vaja arreteerida kõige rumalam inimene, hoida teda seadusevastaselt 
vahi all, vaevata teda pikkade ülekuulamistega nii, et ülestunnistus on vahistatule 
lõpuks otsekui vabanemine. 

Kuulnud, et Stielow' nääl on veelgi nürimeelseni kui Stielow ise, käskis Newton 
Greeni arreteerida. Hirmunud Green tunnistas peagi, et Stielow'l on relvi: odav 
revolver, vintpüss ja jahipüss. Green teatas ka peidukoha. Kõik relvad olid 22- 
kaliibrilised. Pärast veel üht öist ülekuulamist teatas Green, et nemad Stielow'ga 
olidki tapjad. 

Newton ja Bartlett pühitsesid võitu. Arreteerinud Stielow', toimetasid nad sulase 
Albioni, kus «töötlesid» teda kaks päeva: kin-nipeetule ei antud süüa ega lastud 
magada, ülekuulamine toimus vahetpidamata. Vaevu inglise keelt tönkav looduslaps 
Stielow meenutas puuripistetud metslooma. Ta tunnistas üles, et relvad kuuluvad 
temale. Jah, ta oli peitnud need ära, kui hakati otsima 22-kaliibrilist relva. Kuid ta 
pole tapnud ei Phelpsi ega kedagi teist. Jah, mõrvaööl oli ta kuulnud naise appikarjeid. 
Kuid ämm polevat lubanud tal ust avada, sest naine ootas last ja teda ei tohtinud 
erutada. Nii see oli. Kuid tapnud pole ta kedagi. Newton 

ei põrganud tagasi millegi ees. Ta rääkis Stielow'le sõbralikult, et see on võimeline 
hoopis rohkemaks kui loomi talitama. Ta sobiks hoopis šerifiks. Ja kui ta üles 
tunnistab, siis antaksegi talle šerifi-täht ning lastakse minna koju naise juurde. 

Teisel päeval andis naise järele igatsev Stielow alla ja tunnistas end Phelpsi mõrvas 
süüdi. Mõrvaööl olevat ta koos Greeniga läinud kirjutuslaua sahtlist raha varastama. 
Nad koputanud köögiuksele. Phelps tulnud, küünal käes, ust avama. Nüüd nemad 
tulistanud. Seejärel läinud Stielow ja Green magamistuppa sahtlit avama. Sel ajal 
jooksnud oma toast välja majapidajanna Wolcott ning tormanud läbi köögi õue appi 
karjuma. Nad tulistanud talle läbi köögiukse klaasi järele. Varastanud seejärel 200 
dollarit, läinud nad koju. Lumel lamav majapidajanna palunud veel abi. Sellele 
tähelepanu pööramata heitnud nad magama. 

Stielow ülestunnistusele alla ei kirjutanud. Ta ütles sellest lahti ka kohtus. Juba 
tookord pidanuks silma torkama, et ülestunnistuses kirjeldatud sündmused ei 
langenud kokku mõrvapaigas täheldatuga. Kuid süüdistajat rahuldas ülestunnistus, 


pealegi oli tema käsutuses veel üks tõend. Ja siin me pöördumegi taas kohtuballis-tika 
juurde tagasi. Asitõendid olid Phelpsi tapnud kuulid ja Stielow' odav revolver. 

Esiplaanile ilmus isehakanud ekspertide üks eredamaid esindajaid «doktor» Albert 
Hamilton, kes nagu teisedki USA «eksperdid» kasutas teadusliku kriminalistika 
saavutusi omakasupüüdlikel eesmärkidel. Hamilton oli aga teistest «ekspertidest» 
kogenum ning kavalam. 

Ameerika tavade kohaselt ei nõudnud kohtunikud neilt mingeid dokumente ning 
rahuldusid vaid eksperdi teatega, et on ekspert. Paljud neist paljastasid end ise 
ristküsitluste käigus, öeldes, et mikroskoopilisi uuringuid teevad nad odava luubiga. 
Teised seletasid kohtule püstoli valmistamise protsessi umbes järgmiselt: «Püstoleid 
valmistatakse valuvormide abil.» 

«Doktor» Hamilton oli tehtud teisest puust. Oma karjääri oli alustanud ta 
patentravimite valmistamisega Aubumnis ja New Yorgis. Doktorikraadi võttis ta 
enesele ise. Teda tõmbas elukutselise eksperdi karjäär (50 dollarit päevas). Hulk aega 
tituleeris ta end «uurija-mikrokeemikuks». Alates 1908. aastast reklaamis ta ennast 
oma brošüüris «Mees Aubumist» kui keemia, mikroskoopia, grafoloogia, 
kirjutusmasinate Šrifti võrdlemise, fotograafia, toksikoloogia, surmapõhjuste, 
vereplekkide, balsameerimise ja anatoomia eksperti. Rahuldumata aga selle mõjusa 
erialade nimistuga lisas ta, et on ka laskehaavade, tulirelvade ja padrunite ekspert; 
identifitseerib kuule, püssirohtu ja lõhkeaineid. Ta oli hankinud enesele mikroskoobi 
ja fotoaparaadi. Hamilton teadis, et vandemeestele imponeerivad suurendatud 
ülesvõtted. 

Niisiis ilmus Hamilton Albioni, vaatas üle revolvri ja asetas Phelpsi kehast leitud 
kuulid mikroskoobi alla. Järeldus ei lasknud end kaua oodata. Stielow' püstolirauas 
avastas ta «ebanormaalse 

kühmu», millest tekkinud kriimustust võis näha ka kuulil. Järeldus kõlas järgmiselt: 
«Mõrvari kuul õn tulistatud Charles Stielow' revolvrist. Seda pole lastud ühestki 
teisest relvast.» Seejärel foto-grafeeris Hamilton kohtunikele ja vandemeestele mulje 
avaldamiseks kõiki kolme kuuli. 

12. juulil algas protsess Stielow' üle. Tema ja Greeni ülestunnistused tundusid 
veidratena isegi kohtunikule, kes nõupidamisel vandemeestega oma kahtlused ka 
avaldas. Ei Stielow'lt ega tema perekonnaliikmetelt õnnestunud kätte saada varastatud 
raha. Ämm pidi isegi oma ainsa lehma müüma, maksmaks arstile, kes andis tema 
tütrele sünnitusabi. 

Kannatamatult oodati «doktor» Hamiltoni esinemist, kes vähimagi 
südametunnistuspiinata nautis üldsuse tähelepanu. Näidates kohtule kuule, kordas ta 
ekspertiisi järeldust: «Mõrvari kuuli ei saadud lasta ühestki teisest relvast peale 
kohtualuse revolvri.» Kohtu poolt määratud Stielow' kaitsjal, noorel advokaadil David 
White'il polnud mingeid kogemusi. See oli tema esimene mõrva-protsess. Peale selle 
polnud tal ekspertide tellimiseks raha. Ometi õnnestus White'il tõestada, et fotol 
olevatel kuulidel pole mingeid kriimustusi, mis peaksid pärinema revolvriraua 
muhust. Hamiltoni see verest välja ei viinud. «Oo, need pole need fotod. Siin on 
kujutatud kuuli teine külg,» teatas «doktor». Hamiltoni sisendusjõud oli niivõrd suur, 
et keegi ei pööranud White'i vastuväitele tähelepanu. 

Kohtu vandemehed, Orleans County elanikud olid otsustanud protsessi võimalikult 
kiiresti lõpetada, säästmaks niiviisi maksu-maksjaile kohtukulusid. Nad jäid 
Hamiltoni tõenditega täiesti rahule. 23. juulil 1915. aastal tunnistas kohus Stielow' 
mõrvas süüdi ja mõistis ta surma elektritoolil. Hukkamine pidi toimuma detsembri 
alguses. Stielow viidi Sing-Singi, kus ta jäi ootama kohtuotsuse täideviimist. 


Nähtavasti olnuks tema saatus otsustatud, kui vangla direktor Spencer Miller poleks 
täiesti abitu surmakandidaadi vastu huvi tundnud. Idealist Miller unistas 
kriminaalõiguse reformist. Seepärast pöördus ta New Yorgi naisteorganisatsiooni 
«Humanitarian Cult» poole, mis võitles surmaotsuste vastu. Organisatsiooni kolm 
esindajat — Irene Loeb, proua Humiston ja Inez Millholland Boissevan — asusid 
võitlusse Stielow' õigeksmõistmise eest. Uue kohtuprotsessi taotlus jäeti rahuldamata, 
kuid surmaotsuse täideviimine lükati mitu korda edasi. Kui Stielow 1916. aasta juulis 
juba elektritoolil istus, tuli teade surmaotsuse täideviimise järjekordsest 
edasilükkamisest. «Humanitarian Culti» poolt organiseeritud uurimine oli avastanud 
väga tähtsa tõsiasja: hulgused King ja 0°Conell, kes olid varguse ja valetunnistuste 
pärast saanud pikema vanglakaristuse, olid mõrvaööl olnud West-Shelbys ja järgmisel 
hommikul lobisenud mõrvast ammu enne, kui sellest ametlikult teatati. 

Proua Humiston vestles Kingiga vanglas. Veelgi enam, tal 

õnnestus meest veenda, et see kordki elus teeks heateo. Ja King tunnistaski süü üles. 
Ta rääkis vabatahtlikult kohtunik Georg Larkinile, kuidas ta oli koos 0°Conelliga 
tapnud Phelpsi ning röövinud raha. Ta kirjeldas sündmusi nii üksikasjaliselt, et kõik 
Stielow' jutustuse ajal tekkinud lüngad leidsid selgituse. 

Kingi ülestunnistus tekitas Orleans Countys suure segaduse. Kui Kingil on õigus, 
siis seisab ringkonnal ees uus kohtuprotsess, järelikult ka uued kulutused. Prokurör, 
šerif Bartlett ja detektiiv Newton läksid Little Valley vanglasse, kus King karistust 
kandis ja tõid ta oma ringkonnakeskusse ülekuulamisele. Nendega koos ära sõites 
kinnitas King, et tema ülestunnistus on puhas tõde. Kuid mõni päev hiljem vanglasse 
tagasi pöördudes lükkas ta oma varem tehtud ülestunnistuse tagasi. Oli selge, et meest 
oli Albio-nis «töödeldud». Sellest kuulnud, moodustas New Yorgi osariigi kuberner 
Whitman 1917. aastal komisjoni, kes pidi kontrollima Stielow' kriminaalasja. 
Komisjoni juhtis Syracuse'i advokaat George Bond, tema assistent oli New Yorgi 
peaprokuröri büroo teenistuja Charles Waite. 

Waite oli juba aastates mees. Ta oli elus paljude asjadega tegelnud, kuid 
mõrvalugude lahendamine jäigi tema hobiks. Seepärast oli ta ka peaprokuröri 
büroosse tööle läinud. Ometi ei aimanud ta, et Bondi assistendina saab temast 
kohtuballistika surematu pioneer. 

Bond ja Waite kuulasid üle Stielow', Kingi ja 0'Conelli. Juba alguses tekkis neil 
mulje esimese süütusest. Stielow' vastu rääkis vaid «doktor» Hamiltoni järeldus. 
Hoolikalt sissepakitud kuulid ja revolver asusid arhiivis. Varem polnud Waite kunagi 
tulirelvadega tegelnud. Kuid ta teadis, et New Yorgi detektiivide osakonnas tunneb 
keegi kapten Jones juba ammu huvi püstolite, revolvrite ja padrunite vastu. Ja Waite 
pöörduski abipalvega kapten Jonesi ja inspektor Faurot' poole. Viimasel, nagu juba 
teame, oli kogemusi sõrmejälgede alal. 

Alguses paluti Jonesil kindlaks teha, millal oli Stielow' revolvrist viimast korda 
lastud. Ehkki Jones ei tundnud täiuslikke uurimismeetodeid, tegi ta oma järeldusi 
isiklikele kogemustele toetudes ega olnud Hamiltoni-sugune petis ning avantürist. 
Pärast revolvri uurimist teatas Jones, et sellest oli viimati lastud 3—4 aastat tagasi, 
enne Phelpsi mõrvamist. Jonesi arvamust kinnitasid rooste ja saast revolvrirauas. Kuid 
see oli arvamus, mitte tõestus. Seepärast tehti Stielow' relvaga proovilasud: esimene 
puuvilla-kasti, teine veenõusse. Mõlemat kuuli võrreldi mõrvari kuulidega. Isegi palja 
silmaga võis näha, et kuulid polnud lastud ühest ja samast relvast. 

Et Jonesil polnud mikroskoopi, viidi kuulid Rochesteri, kus neid uuris 
rakendusoptika ja mikroskoopia tunnustatud eriteadlane Max Poser. Viimasele tehti 


ülesandeks leida ka kriimustus, mille Hamilton olevat mõrvari kuulilt avastanud. Kui 
see oli tekkinud Stielow' revolvri rauas olevast mõhust, siis peab ta olema ka 

proovikuulidel. Poser tegi koik, mis suutis, kuid ka võimsaima mikroskoobiga ei 
avastanud ta mingit kriimustust nii mõrvari kui kai proovikuulidel. Kriimustus oli 
ilmselt Hamiltoni väljamõeldis. 

Seal aga avastas Poser Hamiltoni kuritegeliku kergemeelsuse. Mõrvari kuulile olid 
jäänud jäljed viiest keermest ja nendevahe-listest vahemikest. Ka Stielow' revolvril oli 
viis keeret, kuid need olid üksteise suhtes võrdsel kaugusel. Mõrvari kuulil oli aga üks 
vahemik erakordselt lai. Mõrvarelval oli defekt, mis Stielow' revolvril puudus. 

See oli lihtsalt õnnelik juhus. Kuid see tõestas, et farmerit tapnud kuuli ei saadud 
Stielow' revolvrist lasta. See oli juba tõend, mitte enam kaalutlus. 

Kolm aastat vanglas istunud Stielow mõisteti lõpuks õigeks ning vabastati. King 
kinnitas taas oma süüd. Ehkki Orleans County ülemkohus keeldus tema vastu 
süüdistust esitamast, ei kahelnud keegi Kingi süüs. Kohus ohverdas õigluse 
majanduslikel kaalutlustel. Kuid see ei muutnud enam asja. Kohtuballistika ajalugu 
sai ekslikust kohtuotsusest ning ebaõigest ekspertiisist hea õppetunni. 

Stielow' kohtuasi sai Charles Waite'i elu pöördepunktiks. Ta ei saanud rahu mõttest, 
et ebaõige ekspertiisi pärast oli mõistetud surma süütu inimene. Waite'i vaevas 
küsimus, kuidas teaduslikult põhjendatult kindlaks teha, millisest relvast on kuul 
lastud? Kuidas vältida vigu? 

Üheks aastaks sattus Waite Esimese maailmasõja keerisesse. Kuid 1919. aastal, 
kohe pärast naasmist koju, pühendas ta end täielikult nende probleemide 
lahendamisele. 


3. Iga relv jätab kuulile kustutamatu jälje 


1920. aasta alguses -tuli New Yorgist Springfieldi maailmakuulsasse tehasesse 
«Smith cz Wesson» üks mees. Tema saabumise eesmärk tundus esialgu olevat mõneti 
kummaline. «Me registreerime oma maal 20—25 mõrva päevas, 15—20 korda 
rohkem kui Inglismaal,» rääkis uustulnuk. «Pärast sõda on kurjategijate käes hoopis 
rohkem relvi kui kunagi varem. Mõrvapaikadest leiame me peamiselt kuule ja 
padrunikesti. On tarvis kindlaid vahendeid, et määrata, millist liiki relvast on 
tulistatud. See võimaldab leida mõrvarit. Tulin siia, et koguda kõik tulirelvade liigid, 
mis meie maal on valmistatud ja võivad saada tapariistadeks. Selleks on mul tarvis 
täpseid andmeid konstruktsiooni iseärasuste, väljalaske aja, kaliibri, relvade arvu, 
keermete arvu ja nende vahekauguste, samuti kasutatava laskemoona kohta. Ma tean, 
et väljatulistatud kuulidele jäävad jäljed, mille abil saab kindlaks teha keermete arvu 
ja nendevahelise kauguse. Võib kindlaks teha ka keermete kaldenurga, suuna, samuti 
relva kaliibri. Kui ma saan teada kõikide relvaliikide iseloomulikud omadused, võib 
täpselt kindlaks 

teha, millist relva antud mõrva puhul on kasutatud. Selleks on mul vaja teie abi.» 

See New Yorgist saabunud mees oli Charles Waite. Üsna pea bldi talle valmis 
andma igasugust abi. Kuid sellest üksi ei piisanud. 

«Smith £ Wessoni» firmal oli vaid oma viimaste mudelite dokumentatsioon. Paljud 
relvatüübid, mida oli valmistatud 1857. aastast alates, olid levinud üle kogu maa. 
Kuid nende tehnilisi andmeid polnud registreeritud, ka puudusid andmed arvukate 
muudatuste kohta, mida oli relvade valmistamisel tehtud. 


Siis, kui Waite plaanitses juba kõike sinnapaika jätta, meenus ühele eakale töölisele 
vana koltunud märkmik arvutuste ja konst-rueerimisandmetega. Raamat leiti üles. See 
oli lihtsalt aare. Seal oli kirja pandud «Smith £ Wessoni» mitmesuguste relvatüüpide 
karakteristikud alates mudelist nr. 1. Seejärel õnnestus leida ka teisi relvameistreid, 
kellel oli samasuguseid andmeid, osalt pärit nende isadelt. Waite lahkus Springfieldist 
hinnaliste dokumentidega. Aastatel 1873—1878 tootis Samuel Colt kuulsat 
kuuelaengulist revolvrit «Six Shooter». Seda Lääne alistajate relva valmistati viies 
erinevas kaliibris. Nii nagu teised veelgi vanemad koldid, olid ka «Six Shooterid» 
levinud üle kogu USA. Kuid firma kollektsioonis vanade mudelite näidised puudusid. 

Nõudis pikaajalist tööd, enne kui õnnestus koguda kõikide kolude karakteristikud. 

Pärast kolm aastat kestnud visa tööd oli Waite'il kõikide USA-s 19. sajandi 
keskpaigast alates toodetud relvade andmed, välja arvatud üksnes vähesed tundmatute 
meistrite poolt väikestes ammusuletud tehastes toodetud relvad. Kollektsiooni 
loomise stiimul oli kindel veendumus: pole kaht absoluutselt sarnast relva-mudelit. 
Mõnikord olid keermete ja nende vahekauguste erinevused 
niivõrd väikesed, et langesid juba lubatava vea piiri. Kuid sellistel juhtudel oli teisi 
erinevusi, näiteks keerme (vindivälja) nurk. Kuuli uurides määras Waite eelkõige 
millimeetri murdosa täpsusega kaliibri, seejärel keerme suuna. Kui tegemist oli 35- 
kaliibrise vasaksuunalise keermega relvaga, jäid muu kaliibri voi 
paremasuunalise keermega relvad kõrvale. Seejärel mõõtis Waite ära keermed ja 
nende vahekaugused ning määras kindlaks vastava relvamudeli. Erandiks olid 
muidugi juhud, kui erinevused olid juba eespoolnimetatud lubatava vea piirides. Siis 
tuli mõõta vintraua keerme kaldenurk ja relv kindlaks teha selle järgi. 1922. 
aasta keskel oli Waite võimeline temale antud ameerika päritoluga 
kuuli järgi kiiresti politseile vastama, kas kuul on tulistatud 35-kaliibrisest 
koldimudelist «X» või vintšestermudelist «Y». Tema meetod oli vigadeta. Vead 
võisid tekkida juhul, kui kuul oli kildudeks purunenud või täiesti deformeerunud. 
Kuid oma täieliku triumfi hetkel elas Waite üle pettumuse. Ta mõistis, et on ees- 
märgist veel kaugel. 

1922. aasta sügisel külastas Waite New Yorgi politsei peakor- 

terit. la saabus sinna hetkel, kui aasta jooksul konfiskeeritud relvi hakati ookeani 
uputama. New Yorgi politsei pidas meeleheitlikku, kuid lootusetut võitlust peidetud 
relvade avastamiseks. 1922. aastal leidis politsei vähemalt 3000 püstolit, revolvrit, 
vint] püssi ja kuulipildujat. Saaki üle vaadates nägi Waite murega, ei vähemalt kaks 
kolmandikku relvadest oli välismaise päritoluga -f sisse toodud Saksamaalt, 
Inglismaalt, Prantsusmaalt, Austraaliast, Belgiast ja Hispaaniast. Enamik mudeleist 
olid Waite'ile tundmatud. 

Halva eelaimusega läks ta tollivalitsusse, kus töötasid mõned tema sõbrad. Tema 
tusk oli suur, kui kuulis, et eelmisel aastal oli New Yorgi sadama kaudu imporditud 
559 000 välismaa tulirelva, aasta varem — 205 000. Enamasti olid need odavad his- 
paania relvad, sageli ameerika «tuleraudade» halvad koopiad. Paljude ameerika 
kaubandusettevõtete kataloogides pakuti neid 3—4 dollari eest. Iga ameeriklane võis 
väikese tasu eest saada relvakandmise õiguse. 

Kõik see tegi Waite'ile palju muret. Kui kaks kolmandikku kasutatavaist relvadest 
on välismaa päritoluga, siis on tema nii suure vaevaga kogutud kollektsioon oma 
väärtuse kaotanud. Vaja oli midagi ette võtta. 

Loomulikult võis ta senitehtule käega lüüa. Kui ta aga tahab alustatut jätkata, tuleb 
sõita Euroopasse ja püüda sealt kätte saada andmed kõikide relvatüüpide kohta, mida 
on 70—80 aasta vältel toodetud. Ühel norkusehetkel ütles ta: «Teadnuksin ma, mis 


mind ootab, andnuksin oma töö üle mõnele nooremale mehele.» Kuid Waite otsustas 
siiski tööd jätkata. Ta hankis soovituskirjad Ameerika sõjaväeatašeedele ja Euroopa 
tähtsamate riikide politseiasu-tustele. 1922. aastal sõitiski ta Euroopasse. 

Väsitav ning pingeline reis kestis terve aasta. Peale inglise keele ei osanud Waite 
ühtki teist keelt. Tihti kimbutasid haigused. Kuid keegi, alates Pariisi politseiprefektist 
Nodinist ja lõpetades Eibaris asuva Hispaania relvakooli direktori Julian 
Echeverianiga ei keeldunud abi osutamast. Waite külastas Euroopa kõiki relva- 
tehaseid. Neis põrkas ta samadele raskustele, mis Ameerikaski. Puudusid nii 
vananenud mudelid kui ka andmed nende konstruktsiooni kohta. Kuid Waite saatis 
korda võimatu. 1923. aastal saabus ta Ameerikasse tagasi, kaasas, kastid 
relvamudelite, jooniste ja märkmetega. Tema kollektsioonis oli nüüd umbes 1500 
tulirelva mudelit. Wajte uskus, et nüüd on tal kõik relvad, millega sooritatakse mõrvu 
ka väljaspool Ameerikat. Ajal, mil ta kaasatoodud mudeleid üle vaatas ja Euroopa 
mõõtusid Ameerika omadeks ümber arvestas, õnnestus tal etendada otsustavat osa ühe 
mõrvaloo selgitamisel. 

Kord kohtus Waite juhuslikult ühe šerifiga, kes näitas talle mõrvari kuuli. Kuuli 
järgi tegi Waite kindlaks, et see oli lastud Liege'is asuva belgia firma «Nicolas Piper» 
1895. aasta mudeli 

336 

revolvrist. Serif oli juurdlusega jäänud jänni, kuid kahtlustas juba ammu üht 
belglast. 

Kuid just toosama näilikult edukas sündmus tõi Waite'ile uue pettumuse. Ta tegi 
küll kindlaks, et kuul oli tulistatud belgia revolvrist, kuid firma «Piper» oli 
valmistanud seda tüüpi relvi kahtlemata kümneid tuhandeid. Kui belglane on kahtluse 
alla sattunud juhuslikult ning ta ei tunnista kuritegu üles, ei suuda keegi tõestada, et 
mõrvakuul on tulistatud just nimelt sellest relvast, mis kuulus kahtlustatavale. Waite 
veendus taas, et ta on eesmärgist veel kaugel, kusagil poolel teel. 

Tal oli jäänud veel elada vaid mõni aasta. Ta aimas seda. Kuid tehtud oli juba liiga 
palju, et üritust hüljata. 

Kui üldse on võimalik mõrvari kuuli järgi kindlaks määrata, millisest relvast on see 
tulistatud, peab leidma sellised tunnused, mis on omased üksnes konkreetsele relvale. 
Muidugi, see oli vaid julge unistus, kuid need tunnused peavad kindlustama relva 
identifitseerimise täpsuse samuti, nagu sõrmejäljed identifitseerivad inimese. Sadu 
kordi vaatles Waite tulirelva valmistamise protsessi: silindrilisesse terastoorikusse 
puuritakse tulevase relva kanal ja lihvitakse see. Seejärel tehakse eriseadmega keere. 
Lõi-kur töötab õlis ja tõukab enese ees rauast väljalõigatud puru. Kui lõikurit 
mikroskoobi all vaadelda, võib näha lõikepinna ebatasasust. Lõikuri pealispind 
koosneb arvukatest hammastest, mille asendil ja välimusel pole mingeid 
seaduspärasusi. Peale selle tuleb tööd mitu korda katkestada instrumendi teritamiseks. 
Wai-te'ile meenusid ühe austria inseneri-relvameistri sõnad: «Me kasutame tööriistu 
ja ometi ei suuda teha kahte absoluutselt ühesugust relva. Erinevus võib olla küll 
väike, kuid ta on ometi olemas. Vaadake mikroskoobi all habemenoatera! Te näete, et 
selle serv koosneb paljudest hammastest. Nende arv ja asend on igal teral erinev. 
Sama pilti võib täheldada ka lõikeriistade juures. Peale selle tekitab tööriistade 
teritamine igal keerme! mingisuguse kõrvalekalde, kriimustuse jne. Praktiliselt pole 
sel muidugi mingisugust tähtsust, kuid on ometi huvitav.» 

Olles innustunud oma esialgsest ideest koostada suur relvakol-lektsioon, ei 
pööranud Waite alguses öeldule tähelepanu. Alles nüüd taipas ta nende sõnade mõtet. 
Kui austerlasel on õigus ja relvade valmistamisel, vaatamata kogu täpsusele, jäävad 
igale eksemplarile iseloomulikud jäljed, kas need ei jäädvustu siis ka kuulil? 


Tookord Waite veel mikroskoopiaga ei tegelnud. Seni olid teda rahuldanud täpsed 
mõõteriistad. Kuid seda, mida ta nüüd tahtis avastada, võis näha üksnes 
mikroskoobiga. Waite sõitis Roches-teri Max Poseri juurde. Ta tahtis hankida parima 
mikroskoobi. Uurija entusiasm jättis optikule nii sügava mulje, et see valmistas 
kiiresti spetsiaalmikroskoobi, mis oli varustatud kuulihoidja ja skaalaga, millega sai 
mõõta väiksemaidki kriimustusi ning muutusi kuuli pinnal. Waite aga polnud 
võimeline mikroskoobiga töö- 

337 

tama: ta nägi halvasti, pealegi värises ta parem käsi. Seepärast hakkas ta endale 
abilist otsima. See polnud just lihtne toiming, sest tal puudus raha palga maksmiseks. 
Talle oli tarvis andekat entusiasti, kes süttiks ideest ning usuks selle tulevikku. 

See oli viimane kord, mil Waite'il elus veel vedas. Ta leidis tõepoolest tema 
ideedesse uskuvaid mehi. Esimene oli alati tulirelvade vastu huvi tundnud insener 
John Fisher, teine Philipp Gravelle. Juba Columbia ülikooli üliõpilasena oli ta ööseti 
tegelnud mikroskoopia ja fotograafiaga. Gravelle'i eriline huviala oli mik- 
rofotograafia. Oma laboris South OrangeMs muutis ta fotoplaadil nähtavaks selle, mis 
botaanikas, mineraloogias ja metallurgias jäi tavaliselt nähtamatuks. Pisut enne 45- 
aastaseks saamist autasustas Londoni mikrofotograafide selts teda kuldmedaliga. 
Kuulnud Waite'i ideest, hakkas ta meelsasti selle abiliseks. New Yorgis tekkis niiviisi 
kohtuballistika büroo — esimene sellelaadne asutus maailmas. 

Algas hoolikas töö. Fisher konstrueeris helioidomeetri, meditsiinilisele 
tsüstoskoobile analoogse riista. Kui viimast kasutatakse peenikese tõrukese ja lambi 
viimiseks poide ja neerudesse nende visuaalseks vaatlemiseks, siis helioidomeetri abil 
sai uurida iga püstoli- või püssiraua sisepinda. Fisher valmistas ka mikroskoobi, mille 
abil võis suure täpsusega mõõta keermevahelisi kaugusi. Sel ajal uuris ning pildistas 
Gravelle tuhandeid kuule, mis olid tulistatud paljudest ühe mudeli relvadest 
puuvillaga täidetud kogujasse. Ta võrdles neid ja tegi kindlaks, et ühest ja samast 
relvast lastud kuulidel on üksnes neile omased tunnused. Raske oli uskuda, kuid 
tööriistad, nende kulumus, terasepuru kriimustused olid andnud igale relvakanalile 
üksnes sellele iseloomulikud tunnused. Kas need polnudki nood iga relva 
«sõrmejäljed», mis jäid väljatulistatud kuulile? 

Tähelepanekute arv polnud veel nii suur selliste julgete järelduste tegemiseks. 
Eelkõige ei usaldanud Gravelle inimese taju. Kuni mikroskoobi all saab vaadelda 
korraga vaid üht kuuli ja inimene peab tema välimust teisega võrdlemiseks meeles 
pidama, ei saavuta absoluutset täpsust. Palju sõltus ka iga erineva vaatleja 
tajumisvõimest. 

Selline rahulolematus viis Gravelle*i avastusele, mis seadis kohtuballistika 
kindlatele jalgadele. 

1925. aasta alguses valmistas Gravelle oma võrdlusmikroskoobi, riista, mis 
võimaldas paljukordsel suurendusel korraga vaadelda kahte kuuli. Inimese mälu 
ebatäiuslikkusest tulenevad vead olid nüüd välistatud. Gravelle'i silmade.ees oli 
korraga kaks kuuli ja ta võis neid pöörata seni, kuni veendus neid tulistanud relva 
identsuses või mitteidentsuses. 

Niikaugele oli jõutud, kui raskesti haigel Waite'il õnnestus leida kolmas abiline, kes 
viis alustatu lõpule ja sai ameerika kriminalistika ühe eriala etteotsa. See oli 
BaltimoreMst pärit pikk ning tugev 34-aastane tihedate tumedate juustega Calvin 
Goddard. 

Varem oli Goddard töötanud südamearstina. 1915. aastal oli ta saanud 
meditsiinidoktori kraadi ja seejärel töötanud natuke aega kuulsas John Hopkinsi 


hospidalis. 1916. aastal võeti ta sõjaväkke, sai sanitaarteenistuse majoriks, viibis 
Prantsusmaal, Belgias, Saksamaal ja Poolas. 1920. aastal pöördus ta kodumaale 
tagasi. Juba sõjaväes oli ta tegelnud ekspertiisidega ja seda mitte käsu korras. Ta 
säilitas fotot, millel oli kujutatud ise 4-aastasena, käes hiiglasuur vintpüss. Alates 15. 
eluaastast tundis ta huvi revolvrite vastu ja oli ka ise relva valmistanud. Eksperdina 
töötades oli tal võimalus külastada arsenale ja relvatehaseid. Aasta pärast 
Ameerikasse tagasipöördumist hakkas ta taas arstiks ja sai isegi John Hopkinsi 
hospidali asedirektoriks. Kuid juba 1924. aastal võttis temas võimust huvi relvade 
vastu ja ta pöördus «doktor» Hamiltoni poole, kel reklaamitrikkide varal oli 
õnnestunud pärast läbikukkumist Stielow' asjas oma karjääri kahjustamata terve 
nahaga pääseda. 

Goddard küsis Hamiltonilt nõu, kuidas saada ballistika kohtu-eksperdiks. Õnneks 
taipas ta peagi, et Hamilton on Šarlatan. Tutvunud 1925. aastal Waite'iga, jättis ta 
arstiteaduse maha ja astus Waite'i büroosse. Kui Waite 1926. aasta 14. novembril 
Sommer-ville'i hotellis südamerabandusse suri, asus Goddard büroo etteotsa. 

Juba mõni nädal pärast Waite'i büroosse tööleasumist valdas Goddard täiuslikult 
võrdlusmikroskoopi. Ta võis määrata, millisest kümnest ühetüübilisest relvast oli üks 
või teine kuul tulistatud. Nüüd polnud enam kahtlusi, et igale vastava kaliibri ja 
keermega kuulile jäävad märgid, mis nagu sõrmejäljed inimese puhul võimaldavad 
eksimatult kindlaks määrata, millisest relvast nad pärit on. Goddard avastas isegi 
padrunikesta põhjal selle tööriista iseloomulikke jälgi, millega konkreetset relva oli 
valmistatud. Vastus küsimusele, kas ja kuidas saab kindlaks teha, et antud padrun on 
tulistatud antud relvast, oli leitud. 

Veendunult pöördus Goddard politsei ja kohtu poole ettepanekuga teha 
kohtuballistikaekspertiise teaduslikel alustel. 

Tal vedas. Saatusel oli talle varuks sensatsiooniline kohtuasi, mis demonstreeris 
varasema kohtuballistika ebatäiuslikkust. See protsess võimaldas Goddardil esineda 
avalikkuse ees ja demonstreerida kohtuballistikaekspertiisi uusi teaduslikke 
meetodeid. 


4. Chicago. Goddard teeb kindlaks mõrvari relva 


1929. aastal kutsuti Goddard Chicagosse, kus mõrv sooritati mõrva järel. Ta pidi 
aitama uurida mõrva, mis on läinud kriminalistika ajalukku «Püha Valentini päeva 
veresaunana». 

Selle aasta 14. veebruari hommikul oli Chicago North Clark Streetil asuvasse 
garaaži kokku tulnud seitse meest. Enamik neist kuulus Morani jõuku, mida nimetati 
«Bugs», s. t. lutikateks. 

Kohaletulnud ootasid oma bossi Moranit, kes pidi sel hommikul tooma partii veini. 
Jõuk tegeles nimelt alkohoolsete jookide spekulatsiooniga. 

Moran aga hilines ja see päästis ta elu. Poole üheteistkümne ajal tungis garaaži kaks 
politseivormis meest ja käsutas kohalolijad seina äärde. Kohe pärast seda astus sisse 
veel kaks era-rõivastes meest, kes tõmbasid palitute alt välja automaadid ja lasksid 
seina äärde käsutatud mehed maha. Seejärel istusid nad autosse ja kadusid. 

Koroner doktor Herman Bundesen, Chicago linnavalitsuse üks vähestest 
«äraostmatutest», leidis sündmuskohalt kuus laipa, ühe surmavalt haavatu ja umbes 
seitsekümmend automaadipadruni kesta. 


Peagi selgus, et selle jõhkra kallaletungi taga seisab Chicago gangsterite boss AI 
Capone. Nähtavasti tahtis Capone oma teelt koristada konkurendi Mõrani koos selle 
«paremate poistega». AI Caponet kallaletungi ajal muidugi Chicagos polnud. Kuid 
mõnda tema meest — Jack McCurni, Fred Burke'i ja Freddie Goetzi — oli garaaži 
läheduses nähtud. Tõsi küll, süütõendeid nende vastu polnud. Koroner teadis hästi, et 
politseilt abi loota ei maksa. Vaevalt küll oli üheski teises linnas poliitika, politsei ja 
kuritegevus nii tihedalt läbi põimunud. Bundesen lõi mõrva uurimiseks spetsiaalse 
kohtu, kus vandemeesteks olid rikkad ning sõltumatud inimesed. See kohus otsustas 
Goddardi Chicagosse kutsuda. 

New Yorgist lahkudes ei teadnud Goddard, et sõidab vastu oma eluunistuse — 
teadusliku kriminalistika suure rahvusliku laboratooriumi loomise täitumisele. Ta 
teadis, et üksnes niisugune asutus suudab teha lõpu oskamatute ballistikaekspertide 
tegevusele. Uurinud kõiki sündmuskohalt leitud kuule ja padrunikesti, teatas ta oma 
arvamuse. 

Kuritegu oli sooritatud kahe 45-kaliibrilise «Thompson» tüüpi automaadiga. Uks 
neist oli olnud kahekümnelaenguline sarvkas-setiga, teine viiekümnelaenguline 
ketaskassetiga automaat. 

14. detsembril 1929. aastal laskis üks autojuht Michigani osariigi San Josephi linnas 
maha liikluse reguleerija, kes oli peatanud liikluseeskirju rikkunud auto. Kurjategija 
kadus. Kuid auto numbri järgi tehti kindlaks tema aadress. Korter kuulus kellelegi 
Dane'ile. Korteri läbiotsimise ajal avasid politseinikud seinakapi ja jäid imestusest 
tummaks: nende ees oli terve arsenal, kuhu kuulus ka kaks «Thompsoni» tüüpi 
automaati. Need viidi kohe Goddardile. Katsekuulid lendasid kuulikogujasse ja 
Goddard asus uurima saaki mikroskoobi abil. Tema otsus kõlas järgmiselt: «Leitud 
automaadid on samad relvad, millega Püha Valentini päeval oli sooritatud mõrv.» 

Mõni päev hiljem õnnestus tabada ka korteriomanik. See oli AI Capone mees Fred 
Burke, keda mõrvas ka kahtlustati. Ta elas valenime all. Mõistetud eluks ajaks vangi, 
pisteti ta trellide taha. Voib-olla päästis see ta elu, sest teda ei tabanud saatus, mille 

Morani jõuk oli määranud kahele teisele kahtlustatavale. Peagi leiti Freddie Goetz ja 
Jack McCurn mahalastult. 

Goddardi töö avaldas mõjukates ringkondades niisugust muljet, et otsustati rajada 
ülikooli juurde kriminalistikalaboratoorium. Selle ülesanne oli rakendada teaduslikke 
meetodeid võitluses kuritegevusega ja õpetada noortele äraostmatutele politseinikele 
koh-tuballistikat. Laboratooriumi direktoriks määrati Calvin Goddard. Too mõistis, et 
andes oma teadmisi paljudele noormeestele, vähenevad ta sissetulekud. Olles seni 
ainuke ballistikaspets, muutub ta peagi üheks paljudest. Kuid ta oli rahul. 

Goddard ehitas oma laboratooriumihoone üliõpilaslinnakusse. Isegi mikroskoobiga 
töötades oli tal püstol käepärast. Läheduses asus relvastatud ihukaitsja, kes ilmus 
kohale iga paugu peale; ka siis, kui tegemist oli katselasuga. «Kõik on korras, tegin 
katse-lasu,» tavatses Goddard sel puhul öelda. Polnud ju mingit tagatist, et Chicago 
bandiidid ei püüa laboratooriumi hävitada ning selle direktorit tappa. Goddardi 
laboratoorium sai üheks esimeseks suureks teadusliku kriminalistika õppeasutuseks 
USA-s. Nelja aasta jooksul võttis Goddard osa 1400 uurimisest, mis olid seotud 
tulirelvade kasutamisega kuritegude toimepanemisel. Õpilased levitasid ta kogemusi. 
Kui majanduskriisi tagajärjel jäi laboratoorium rahadeta, töötas Goddard terve aasta 
palgata. Tema uus unistus oli luua Washingtonis suur kohtuballistika kesklaboratoo- 
rium, mis töötaks kogu Ameerika ulatuses ja kuhu võiks abipalvega pöörduda iga 
politseiülem. Kui Goddard 1934. aastal oma ametikohalt lahkus, nägi ta juba oma 
unistuse täitumist. Sel ajal rajas Edgar Hoover FJB juurde kohtuballistikainstituuti. 


Saanud sellest kuulda, hüüatanud Goddard: «Esmakordselt juhib Ameerika teadusliku 
kriminalistika ühe ala arengut!» 


5. Võrdlusmikroskoobi võidukäik üle kogu maailma 


Kas Goddardil oli õigus? Kas USA tõepoolest tänu Waite'ile, Grevelle'ile ja 
Goddardile oli Vanast Maailmast ette jõudnud? 

Esimene maailmasõda muutis kuritegevuse ilmet Euroopas. Oli ilmne liialdus, kui 
20. aastate patsifistid väitsid, et mõrvarid seepärast saidki mõrvariteks, et sõda oli 
õpetanud neid tapma ning tapmine oli muutunud maa poliitiliseks relvaks. Kuid 
kahtlemata oli asi ka selles, et vintpüsside ja püstolite masstootmine, samuti 
laskmisoskuse levik soodustasid tulirelva muutumist hoopis levi-nenumaks 
tapariistaks kui varem. Kuritegude uurimisel tuli alatasa tegelda kohtuballistikaga. Ja 
ülikoolide juures asuvates koh-tumeditsiiniinstituutides, samuti kohtukeemia- ja 
esimestes poht-seilaboratooriumides jätkasid teadlased sõja läbi katkestatud tööd. 

1919 aastal jätkas Pierre Medinger Luksemburgis padrunikestadel olevate jälgede 
uurimist. Esimesena oli Euroopas seda tööd alustanud Belgias asutatud 
kriminalistika ja pohtseiteaduste 

kooli ülem G. de Rechter ja Belgia sõjakooli õppejõud kolonelleitnant Mage. 
Aastate kaupa võtsid nad padrunikestadelt jäljendeid, pildistasid neid, vaatlesid 
mikroskoobi all. Et saada täpsemaid fotosid, katsid nad tinakuule kullaga. Nende tööd 
soodustas asjaolu, et Euroopas osutati padrunikestadele suuremat tähelepanu kui 
Ameerikas. Pariisis asus taas uuringutele professor Balthazard. Locard otsis Lyonis 
oma meetodit. Oma katsetest teatasid ka hollandlased Huist ja van Ledden 
Hulsebosch. Ateenas tegutses Georgiades. Oma arvukate teaduslike töödega tuli- 
relvade uurimise alal paistsid silma vene teadlased Matvejev ja Zuskin, samuti 
poolakas Sobolewski. Lyonis Locard'i assistendina töötav rootslane Harry Söderman 
kirjutas tulirelvade kohta väitekirja. Saksamaal tegid teaduslikke uuringuid ning 
katsetasid August Brüning Berliinis, Otto Mezger ja politseinõunik Wai-zenegger 
Stuttgardis, Friedrich Pietrusky Breslau kohtumeditsiini-instituudis, doktor Kraft 
Berliinis. 

Samm-sammult süvenesid inimesed uude teadusse. Nad võtsid kuulijäljendeid 
plastiliiniga, kopeerpaberiga, tinapaberiga jne. Nad valmistasid aparaate, mis nagu 
seismograafid kompasid kuuli pinda tundlike nõeltega ja registreerisid kõik 
ebatasasused paberile. Parimate kuulipüüdmismeetodite leidmiseks tulistasid nad 
saepurusse, vahasse, vatti, kaltsude ja mullaga täidetud nõudesse, paksudesse 
raamatutesse, vette. Nad pildistasid kuule ja padrunikesti mikroskoobiga ja ilma, 
lampide valgusel ja päikese käes. Võrdlemiseks kleebiti mikrofotod kõrvuti. Otto 
Mezzeer ja tema kaastöötajad Hees ja Hasslacher alustasid 1923. aastal sellega, mida 
neli aastat enne neid oli teinud Waite: nad kogusid igasuguseid tulirelvi ja 
laskemoona, mõõtsid ning kataloogisid nende iseloomulikke omadusi. Ka koostasid- 
nad oma «Püstolite atlase» («Pistolen-Atlas»), mis erinevalt Waite'i 1500-lisest 
kollektsioonist sisaldas vaid 100 relvatüüpi. Kuid Euroopas oli sel atlasel siiski suur 
tähtsus. 

Ühes aga oli Ameerika eurooplasi edestanud — seal loodi võrdlusmikroskoop. 

Kummalise, kontrollile allumatu nähtuse tõttu, mis nii sageli ilmneb 
rahvusvahelistes kontaktides, ilmus võrdlusmikroskoop Euroopasse mitte otse, vaid 
Kairo kaudu. 


Alates 1917. aastast töötas Egiptuse justiitsministeeriumi kohtumeditsiini osakonna 
juhatajana Sydney Smith. Kõikidest Niiluse kallastel sooritatud suuremate või 
väiksemate kuritegude uurimistest võttis osa ka tema. Oma memuaarides kirjutas ta 
uhkustundega: «Mõne aastaga õnnestus meil luua võib-olla maailma parimad 
kohtumeditsiinilaboratooriumid.» Sellest ei teadnud peaaegu keegi. Kõigile tuntud 
kriminalistikakeskused olid London, Pariis, Berliin, Rooma, kuid Kairost olid 
kuulnud vaid vähesed. Kui Har-vey Littlejohn kord oma õpilast Smithi Kairos 
külastas, märkas ta pikka aparaatiderida, kus üheaegselt sooritati Marshi arseeni- 
analüüse. 

«Milleks teile nii palju aparaate?» küsis Littlejohn. 

«Alatasa mõrvad, mürgitamised,» vastas Smith. Littlejohn vangutas pead. Temal 
Edinburghis muidugi niipalju uurimismaterjali polnud. 

Alates 1905. aastast võitles Egiptus inglise kolonisaatorite vastu. 1919. aastal algas 
revolutsiooniline liikumine. «Kui võitlus kõrgpunkti saavutas, muutus mu 
surnukamber liiga väikseks,» meenutas Smith hiljem. Nii inglasi kui egiptlasi lasti 
maha vahet tegemata. Tunnistajate leidmine muutus peaaegu võimatuks. See olukord 
sundis Sydney Smithi, nagu paljusid tema kolleege Euroo-paski, tegelema tulirelvade 
identifitseerimisega. Kui tunnistajad rääkida ei tahtnud, siis tuli mõrvarid paljastada 
kuulide ja padrunikestade abil. 

Tööle asudes teadis Smith samapalju kui Waite või Calvin Goddard oma otsingute 
alguses. Kuid tema instituuti toodavate laipade, padrunikestade ja kuulide arv 
soodustas uue probleemi sügavat ning edukat uurimist. 1924. aastal luges ta 
juhuslikult väikest kirjutist selle kohta, et Waite ja Crevelle on vajmistanud New 
Yorgis kahest mikroskoobist koosneva kuulide vordlusapa-raadi. Ka Smith valmistas 
oma võrdlusmikroskoobi. Mõni nädal hiljem toimus sündmus, mis pani Smithi 
teadmised katsumusele. 

19. novembril 1924 lasti Kairo tänaval maha briti sirdar (Egiptuse armee 
ülemjuhataja). Kesklinnas sõitis tema auto üle trammitee. Kui auto hetkeks kiirust 
vähendas, avati selle pihta tuli. Seejärel istusid kallaletungijad neid oodanud taksosse. 
Sirdar suri sisemise verejooksu tagajärjel, teda saatvad isikud aga said haavata. 

Sydney Smith sõitis sündmuskohale. Sealt leidis ta üheksa pad-runikesta. 
Kallaletungi ohvritest leiti kuus kuuli. Selleks ajaks oli Smith juba küllalt kogenud, 
määramaks, et kõik padrunikestad olid 32-kaliibrilise automaatpüstoli omad, kuid 
püstoleid oli olnud kolme erinevat tüüpi. Kolm padrunikesta olid pärit koldist. Ka 
kõik kuulid olid 32-kaliibrilised (viis neist dumdumkuulid) ja lastud kolmest erinevat 
süsteemi relvast: kuue vasakpoolse keermega koldist, nelja parempoolse keermega 
mauserist ja kuue parempoolse keermega brauningust. Kolt oli nähtavasti üsna vilets, 
sest keermejäljed olid vaevumärgatavad. Peale selle oli koldi kuulil omapärane kriim. 
Järelikult pidi püstolirauas olema mingi defekt. Smith jäi kriimu üle mõtlema. Ta oli 
niisugust kusagil juba näinud, pealegi korduvalt. Ja ta hakkas otsima oma kollekt- 
sioonis, mis oli koostatud kannatanute kehadest väljavõetud kuulidest. Neid oli 
tuhandeid. Smith asus võrdlema. Tõepoolest, polnud kahtlust, et selle koldiga oli 
ennegi tapetud ja haavatud. 

Sel ajal otsis Egiptuse politsei kurjategijaid vana äraproovitud meetodi — 
nuuskurite abil. Lõpuks need teatasid, et kurjategijad on advokaat Shafik Mansuri 
poolt juhitava natsionalistliku rühma liikmed. Mõni aeg hiljem saadi teada kahe 
kallaletungija nimed. Need olid vennad Enayatid. Kuid süütõendid nende vastu 
puudusid. 

Smith lubas süütõendid esitada, kui talle antakse kurjategijate relvad. 

Smithi leidlikkuse tõttu need saadigi. Üks nuuskureist teatas vendadele neid 
ähvardavast' hädaohust ja veenis mehi rongiga läbi kõrbe Tripolitaaniasse põgenema. 
Kõrbes peatas politsei rongi, arreteeris vennad ning otsis nad läbi. Puuviljakorvist leiti 
neli püstolit. 

Kannatamatult ootas Smith relvi. Kaks püstolit olid 25-kaliib-rised — nendega 
järelikult kallaletungi ei. sooritatud. Teised aga olid 32-kaliibrilised: brauning ja kolt. 
Smithi instituudi vaiksel hoovil lajatasid valjult proovilasud. Pärast seda uuriti kuule 
võrd-lusmikroskoobiga. Olnuks Smithil rohkem kogemusi, saanuks ta paremaid 
tulemusi. Siis aga ei suutnud ta brauningu kuulide identsust tõestada. Alles kuulide ja 
padrunikestade võrdlemisel võis ta kinnitada, et brauningut oli kasutatud kallaletungil 
sirdarile. Oma järelduse õigsust ja lõplikku veendumust tunnetas Smith koldi 
uurimisel. Niisugust kriimustust oli ta sageli näinud. Kuid enne lõppjärelduse tegemist 
uuris Smith läbi veel mõne tosina koite. Veendunud, et mitte ükski teine püstol ei jäta 
kuulile sellist kriimustust, teatas ta Kairo politseiülemale, et sirdar on tapetud vendade 
Enayatide koldiga. 

Esmakordselt põrkasid Egiptuse poliitilised terroristid kokku tummade, kuid ometi 
ilmekalt rääkivate tunnistajate — nende endi püstolite kuulidega. Alguses ei tahtnud 
nad süütõendeid uskuda, siis aga läksid verest välja ja tunnistasid end süüdi. Nad 
andsid üles ka oma kaasosalised — Shafik Mansuri ja Mahmoud Rachidi. Rachidi 
majast leiti saage, viile ja tsingitud kruustangid, millele jäänud jälgede järgi tegi 
Smith kindlaks, et kruustangide vahel oli töödeldud ümmargusi esemeid, mille 
läbimõõt vastas 32 kaliibrile. Kruustangide liigenditel leidus ohtrasti metallipuru: 
seatina, vaske ja niklit. Puru oli pärit viilidest ja mõrvarite kuulidest. Niiviisi õnnestus 
tõestada, et siin olidki valmistatud dumdumkuulid. 

1925. aasta mai lõpus seisis Sydney Smith talle iseloomulikus poosis — mõrvari 
kolt ühes ja monokkel teises käes — eksperdina kohtu ees. Ta oli süüdistuse viimane 
tunnistaja. Kõik pilgud olid suunatud temale kui mehele, kelle tunnistus etendab 
otsuse langetamisel põhirolli. 


6. Võrdlusmikroskoop ja Inglismaa 


Kairost rändas võrdlusmikroskoop Euroopasse. Kuid ka siin ei jäänud see paigale 
alguses mandril, vaid hoopis Londonis. 

Kui 1925. aastal oli lõppenud Kairos protsess sirdari mõrvarite üle, ilmus Inglis- ja 
Sotimaal Sydney Smithi juba varemnimetatud raamat «Kohtumeditsiin ja 
toksikoloogia», milles käsitleti ka tulirelvadest põhjustatud haavu. 

Tähelepanu võrdlusmikroskoobi vastu aga äratas Sydney Smithi kirjutis, mis ilmus 
1926. aastal inglise meditsiiniajakirjas. Artiklit luges ka mees, kes oli juba aastaid 
tegelnud tulirelvade uurimisega — Robert Churchill. 

See laiaõlgne, pisut buldogi meenutava näoga 50-aastane mees polnud teadlane ega 
kriminalist. Ta oli lihtsalt omapärane inimene. Elukutselt relvameister, valmistas ta 
oma väikeses töökojas hinnalisi laskeriistu. Londoni lääneosas Leicester Sguare'i 
lähedal asuv Churchilli ettevõte meenutas mõnd inglise klubi. Seintel rippus hinnaline 
relvakollektsioon. Samas aga oli kuhjas valmistoodang, mis oli adresseeritud igasse 
Briti impeeriumi ossa. Siin võttis Churchill vastu oma kliente ja sõpru Inglismaalt, 
Indiast, Lõuna-Aafrikast. Siit alustas ta nendega ka jahiretki. 


1910. aastal kutsuti teda esmakordselt ühes mõrvaasjas eksperdina kohtusse. Sellest 
ajast alates muutus tavaliseks pöörduda kohtuballistika küsimustes Robert Churchilli 
poole. Olles suur asjatundja tulirelvade alal ning hea eksperimentaator, polnud tal 
ometi, nagu teistelgi selle aja ekspertidel, kindlaid töömeetodeid. Siiski peeti teda 
Suurbritannia parimaks kohtuballistikuks. Prokurörid hindasid Churchilli autoriteeti ja 
kutsusid teda eksperdina kohtusse alati, kui oli vaja vandemehi veenda. 

Churchilli suurest autoriteedist räägib ka tõsiasi, et ta esines kohtus sageli koos 
Bernard Spilsburyga. Sydney Smith kirjutas temast hiljem: «Spilsburyga koos tuli 
ballistikaekspert, tuntud ning kahtlemata suurepärane relvameister Robert Churchill, 
samasugune vanameelne dogmaatik nagu Spilsburygi. Neis kriminaalasjades, kus 
kõne all oli tulirelvade kasutamine, esinesid nad sageli koos. See oli tõepoolest 
kohutav paar, lihtsalt õudne, kui... nad eksisid...» 

Smithi niisugune hinnang oli põhjendatud. Just sel ajal, kui Churchill luges kirjutist 
meditsiiniajakirjast, esinesid nad koos Spilsburyga Merretti protsessil, kus ta tegi oma 
elu suurima vea. 

Robert Churchill polnud ettevaatlik ega oma järelduste eest ülimalt vastutav. Ka 
hiljem, 1932. aastal eksis ta taas järelemõtlematult. Oid Baileys toimus protsess, kus 
süüdistati 26-aastast kergete elukommetega Elvira Barneyd oma armukese Michaeli 
tapmises. Tunnistajaid polnud ja Elvira kinnitas, et tegemist on õnnetusjuhtumiga. 
Armukadedusest, olevat ta ähvardanud end maha lasta. Michael olevat püüdnud 
püstolit tema käest rebida. Seejuures kärgatas lask, mis tappis Michaeli. 

Esinedes süüdistuse eksperdina, teatas Churchill, et tegemist on püstoliga, millest 
tulistamiseks tuleb jõudu kasutada. See tähendab, et juhuslikku lasku ei saanud 
toimuda. 

Kohtusaalis valitses vaikus, kui Elvira Barney advokaat Patrick Hastings, 30. aastate 
üks tuntumaid kaitsjaid, võttis kätte kaebealuse püstoli. Kuulates üle Churchilli, 
klõpsutas ta mängeldes päästikuga. Iga klõpsatus veenas vandemehi üha enam, et 
tulistamine selle relvaga ei vajanud üldse jõudu. Churchilli läbikukkumine 

tõestas järjekordselt, et uue teaduse tekkeajal eksis nii tema kui ka teised eksperdid. 

Ometi on võrdlusmikroskoobi ja teadusliku kohtuballistika ilmumine Inglismaale 
seotud tema nimega. 

Otsekohe pärast Smithi kirjutise läbilugemist tellis Churchill enesele 
võrdlusmikroskoobi. Ta sõitis New Yorki, tutvumaks God-dardiga isiklikult. 
Churchilli mikroskoop polnud täiuslik, kuid see õigustas oma otstarvet. Juhus aitas 
Churchillil juurutada võrd-lusmikroskoopi Suurbritannia kohtuballistikasse. 

Ööl vastu 27. novembrit 1927 tapeti Essexis konstaabel Gutteridge. Selle päeva 
varahommik oli udune ning kõle. Sõites mööda tänavat, märkas postiljon teepervel 
vereloigus lamavat politseinikku. Tema peast kukkunud kiivri lähedal lebas märkmik. 
Politseinik hoidis vasakus käes pliiatsit, nähtavasti oli ta tahtnud midagi kirjutada. 
Mingeid võitlusjälgi polnud. Laiba vasakul põsel oli näha kaks sisenevat kuulihaava. 
Üks kuul oli läbinud kukla, teine parema põse. Ebatavaline ning õudne oli see, et mõr- 
var oli tulistanud veel konstaabli mõlemasse silma. Paistis, nagu poleks kurjategija 
välja kannatanud surija süüdistavat pilku. Postiljon jäi õudusest tummaks. Ta tundis 
laipa. See oli konstaabel Gutteridge. 

Essexi politseiülem pöördus abipalvega Scotland Yardi poole. Londonist saabus 
kohale peainspektor Berrett. See tüse täishabemega politseinik oli juba varem 
autoriteet. Kuid Gutteridge'i mõrva uurimine kujunes üheks eredamaks tema elus. 
Hiljem pühendas ta sellele oma memuaarides terve peatüki. Berrett ei kuulunud selle 
vana kaardiväe hulka, kes eitasid teaduse ja tehnika saavutusi. 


Vaadanud üle sündmuspaiga, nägi ta teepervel autokumni jälge ja kujutas ette kogu 
sündmuste käigu. Tänavat öösel ei valgustatud. Ometi oli Gutteridge'il taskulamp 
püksitaskus. Kui konstaabel tahtnuks midagi kirjutada, läinuks tal vaja valgust. Võib- 
olla oli tahtnud ta kirjutada autolaternate valgusel? Võibolla tahtis ta üles märkida 
kahtlase auto numbri? 

Peagi saabus sõnum, et eelmisel ööl oli ärandatud arst Powelli auto. Berrett nägi 
selles oma oletuse õigsust. Ärandatud auto leiti .peagi. Kurjategijad olid jätnud selle 
ühele kõrvaltänavale. Auto külgedel leidus pori ja rohtu. Juhi astmelaual oli näha 
vereplekke. Esimese vasaku istme tagant leiti padrunikest. Et Berrettil oli mingi 
ettekujutus kohtuballistika võimalustest, otsustas ta padrunikesta ja laibast ning laiba 
lähedalt leitud kuulid saata ballistilisele uurimisele. Uuringud tehti ülesandeks 
eelkõige Robert Churchillile,” aga samuti ka Enfield Locki kuningliku arsenali ins- 
pektoritele Henry Ibbitsonile, William Foxile ja Henry Perryle. 

Arsenali inspektorid tegid kindlaks, et Gutteridge'i silmadesse lastud kuulid olid 
valmistatud mõnikümmend aastat tagasi. Näkku aga oli tulistatud moodsate suitsuta 
püssirohuga täidetud padrunitega. Ka leitud hülsid õnnestus identifitseerida. Need olid 

lastud kas firmades «Colt», «Webley» või «Smith £z Wesson» valmistatud 
relvadest. Missuguse relvasüsteemiga aga oli tegemist, seda ei osatud tuvastada. Ja 
just nüüd astus Churchill esile oma võrdlusmikroskoobiga. Ehkki kuulid olid vastu 
koljuluud põrgates tugevasti deformeerunud, oli neil ometi täiesti iseloomulik välimus 
ja neid võis võrrelda eksperimentaalsete kuulidega, mis tulistati «Colti», «Webley» ja 
«Smith cz Wessoni» firmas valmistatud relvadest. Võrdlusmikroskoobi abil võis 
järeldada, et tapariist oli pärit «<Webley» tehasest. 

Berrett ja veel mõnikümmend detektiivi hakkasid seda revolvrit otsima. 
Hammersmitthis leitigi kellegi poolt äravisatud «Webley». Tapja pidi olema julm ning 
tundetu inimene. Sadistlikke kurjategijaid silmas pidades jäi Berretti pilk pidama 
Frederick Guy Browne'il. Browne oli hiljuti vangist vabanenud retsidivist. Aegajalt 
oli ta sündmuspaiga ümbruskonnas tegelnud kahtlase autodega äritsemisega. Praegu 
oli tal Buttersea's väike remonditöökoja. Berrett käskis mehel silma peal hoida. Kuid 
Browne'i arreteerida või tema töökoda läbi otsida polnud alust enne, kui ta 1928. aasta 
jaanuari lõpul varastatud auto müümisel vahele jäi. Nüüd asus Berrett tegutsema. Kui 
ta töökotta astus, nägi ta seal veel üht autot. Selles oli peidus mitte üksnes dr. 
Powellilt varastatud arstikohver, vaid ka laetud «Webley» koos hulga padrunitega. 

«Gutteridge?» küsis Berrett. 

«Ei tunne seda meest, pole kunagi kuulnudki,» vastas Browne, kinnitades seejuures, 
et oli ostnud revolvri möödunud aasta aprillis ega ole seni sellega pauku teinud. 

Järgmisel hommikul hakkasid Churchill ja relvainspektorid leidu uurima. Churchilli 
võrdlusmikroskoop andis peagi vastuse. Mõrvari kuulid langesid täiesti kokku 
Browne'ilt võetud relvast lastud katsekuulidega. Et aga laibast leitud kuulid olid 
deformeerunud, ei tahtnud Churchill neid vandemeestele asitõenditena esitada. 

Veenvad tõendid olid padrunikestad. Proovilaskudel saadute ja autost leitute 
võrdlemisel selgus, et löökraua reljeef langes täiesti kokku. Et see uus tõend ei ärataks 
kahtlust, uuris Enfield Locki inspektor William Fox kõigi kuninglikus töökojas 
remondis olevate 1374 revolvri ja püstoli padrunikestade põhju. Leidmata ühtki 
kohtule esitatutega sarnanevat löökraua jälge, tunnistas ta tõendid veenvaiks. 

Veel uurimise käigus arreteeris Berrett kellegi Kennedy, keda oli sageli koos 
Browne'iga nähtud. Vahistamisel püüdis Kennedy politseinikke tulistada, kuid relv 
andis tõrke. Kontrollimisel selgus, et sellel polnud tapariistaga midagi ühist. Kennedy 
tunnistas üles, et ta oli koos Browne'iga ärandanud Powelli auto. Konstaabel 


Gutteridge oli nad kinni pidanud ja Browne oli tulistanud mitte midagi aimavat 
politseinikku autost. 

23. aprillil 1928. aastal algas Oid Baileys kohtunik Avory juh- 

timisel protsess Browne'i ja Kennedy üle. Esmakordselt puutus vanu traditsioone 
säilitada püüdev kohus kokku moodsa kohtubal-listikaga. Kõikide ajalehtede 
pealkirjades räägiti võrdlusmikroskoobist. Sellest kõneldi veel pärast sedagi, kui 
mõlemad kohtualused olid 31. mail surma mõistetud ja Pentonville'is üles poodud. 
Tõsi, ka pärast leidus veel inimesi, kes võrdlusmikroskoopi ei usaldanud. Nende hulka 
kuulus ka avalikult esineda armastav G. B. Shaw. Ühes avalikus kirjas rääkis ta 
«fabritseeritud kriimustustest püstolitel ja padrunitel, mis peavad vandemeestele 
muljet avaldama». Tegelikkus aga lükkas ta väited ümber. Seekord Churchill ei 
eksinud ja seepärast peetakse teda õigusega meheks, kes rajas kohtuballistikale tee 
Suurbritanniasse. 


7. Võrdlusmikroskoobi viimane samm teel tunnustusele 


Pärast Suurbritanniat võeti võrdlusmikroskoop kasutusele ka teistes riikides. 

Churchiliile järgnes rootslane Söderman. Pöördunud Lyonist kodumaale tagasi, 
valmistas ta oma võrdlusmikroskoobi. Temale järgnes Locard Lyonis, Mezger 
Stuttgardis, Kraft Berliinis. 

1930. aastal oli võrdlusmikroskoop Euroopas “hoopis rohkem levinenud kui 
Ameerikas, kus ta oli leiutatud. See kinnitas Euroopa kriminalistika kõrgemat 
teaduslikku taset. Veel kaua aega arutati küsimust, kas ballistika on kohtumeditsiini 
osa või siis peab ta olema tehnikaspetsialistide ala, samal ajal kui laskevigastused 
jäävad endistviisi kohtumeditsiini valdkonda. Kõik need vaidlused meenutasid 
lahkarvamusi toksikoloogia kohast kriminalistikas. Lõpuks võitis arvamus, et uus ala 
nõuab sellist hoolikust ning täpsust, et temaga ei tohi tegelda inimesed, kes samal ajal 
uurivad muud. Aja jooksul loodi enamikes maades tavaliselt politsei kri- 
minalistikalaboratooriumide juures ballistikaosakonnad. Pärast «kõiketeadjate» 
teadlaste ajastut hakkas peaosa etendama kitsaste erialade spetsialistide koostöö, mis 
pani kindla aluse edaspidisele progressile. 

